
LIBER  UNUS'. 

Sensus  hi  sunt  in  Epistola  ad  Romanos  Pauli  apostoli*. 
Primo  omnium  ut  quisque  intelligat  in  hac  Epistola  quaes- 
tionem  versari  operum  legis  et  gratiae. 

I.  Quod  autem  ait :  «  Secundum  Spiritum  sanctifica- 
»  tionis  ex  resurrectionemortuorum3,  »  id  est,  quia  Spi- 
ritus  donum  acceperunt  post  ejus  resurrectionem  :  mor- 
tuorum  vero  resurrectionem  memorat,  quia  in  ipso  omnes 
crucifixi  sumus  ,  et  resurreximus. 

II.  Quod  autem  dicit :  «  Ut  gratiam  vobis  spiritalem 
»  impertiar4 :  »  dilectionem  scilicet  Dei ,  et  proximi,  ut 
per  charitatem  Christi  Gentibus  in  Evangelium  vocatis  mi- 
nime  inviderent. 

1  Scriptus  circiter  Christian.  Sg^.  Scilicet  Augustino  adhuc  presbytero. — 
*  Vide  Retract.  lib.  1,  cap.  23.  —  3  Rom.  1,  4*  —  4  Ibid.  n. 

1. 

Sb*t7L 

I  ?3^ 


4  S.     AUGUSTIM    Ei'lSCOPl 

III.  Ouod  autem  dicit :  «  Revelatur  ira  Dei  de  ccelo  su- 
»  per  omnem  impietatem1  ,  etc.  »  ait  enim  et  Salomon 
de  sapientibus  :  «  Si  enim  tantum  potuerunt  scire,  ut  pos- 
)>  sent  sestimare  saeculum  ,  quomodo  ipsius  mundi  Domi- 
»  num  et  creatorem  non  f acilius  invenerunt 2  ?  »  Sed  quos 
arguit  Salomon ,  non  cognoverunt  per  creaturam  creato- 
rem  :  quos  autem  arguit  Apostolus,  cognoverunt,  sedgra- 
tiasnon  egerunt,  et  dicentes  se  esse  sapientes,  stulti  facti 
sunt,  etad  colenda  simulaera  deciderunt3.  Nam  sapientes 
Gentium  quod  invenerint  Greatorem,  manifeste  idem  Apos- 
toius,  cum  Atheniensibus  ioqueretur,  ostendit.  Cum  enim 
dixisset :  «  Quia  in  ipso  vivimus  et  movemur,  et  sumus 4 : » 
addidit  :  «  Sicut  et  quidam  secundum  vos  dixerunt.»  Hac 
autem  intentione  prius  arguit  impietatem  Gentium  ,  ut  ex 
hac  probet  etiam  ad  gratiam  posse  pertingere  conversos. 
Injustum  est  enim,  ut  pcenam  subeant  impietatis,  etprae- 
mium  fidei  non  accipiant. 

IV.  Quod  autem  dicit :  «  Cognoscentes  Deum ,  non  ut 
)>  Deum  glorificaverunt,  aut  gratias  egerunt5,  »  hoc  caput 
est  peccati ,  de  quo  dictum  est,  initium  omnis  peccati  su- 
perbia.  Qui  si  gratias  egissent  Deo,  qui  dederat  hanc  sa- 
pientiam,  non  sibi  aliquid  tribuissent  cogitationibus  suis6. 
Quapropter  in  desideria  cordis  sui  traditi  sunt  a  Domino, 
ut  facerent  quae  non  convenirent. 

V.  Quod  autem  dicit  :  «  Tradidit 7 ,  •  inteliigitur ,  di- 
misit  in  desideria  cordis  eorum.  Mercedem  autem  mu- 
tuam  dicit  recepisse  de  Deo,  ut  traderentur  in  desideria 
cordis  sui. 

VI.  Quod  autem  demum  dicit :  «  Tradidit  illos  Deus  in 
»  reprobam  mentem,  »  etc,  «  repletos,  ait,  omni  iniqui- 
»  tate8,  »  datur  intelligi ,  ad  nocendum  pertinere  ista, 

1  Rom.  i,  18.  —  2  Sap.  xni,  9.  —  3  Rom.  1,  21.  —  4  Act.  xvn,  28.  — 

5  Rom.  l,  2f .  —  6  Eccli.  x,  i5.  —  7  Rom.  1,  24.  ~  8  Ibid.  28. 

quae  nunc  dicit ,  id  est ,  facinora.  Superius  autem  dicebat 
de  corruptelis,  quae  flagitia  nominantur,  ex  ([uibus  ad  fa- 
cinora  pervenitur  :  quoniam  quisque  perniciosam  dulce- 
dinem  flagitiorum  sequens ,  dum  impedientes  personas 
removere  conatur,  pergit  in  facinus.  Sic  distinctus  est 
etiam  ille  locus  in  Sapientia  Salomonis ,  ubi  cum  enume- 
rasset  superiora  flagitia  ,  ait  :  «  Circumveniamus  paupe- 
»  rem  justum  ,  quoniam  inutilis  est  nobis * ,  »  etc. 

VII  et  VIII.  Quod  autem  dicit  :  «  Non  solum  qui  ea  fa- 
»  ciunt,  sed  etiam  qui  consentiunt  facientibus%  »  signi- 
ficat  quia  quaecumque  fecerunt ,  non  inviti ,  sed  cum  ad 
mala  facta  consentiunt,  etiam  illa  quse  fecerunt  appro- 
bant :  et  ideo  de  perfectis  jam  peccatis  dicit  :  «Propterea 
»  inexcusabilis  es ,  obomo  omnis  qui  judicas3.  Omnis  » 
autem  cum  dicit ,  subintrat  jam  ut  monstret  non  solum 
Gentilem  ,  sed  etiam  Judaeum  ,  qui  secundum  Legem  vo- 
lebat  judicare  de  Gentibus. 

IX.  Quod  autem  dicit :  «  Tbesaurizas  tibi  iram  in  die 
»  irae4 ,  »  iram  Dei  ubique  loquitur  pro  vindicta.  Idcirco 
ait :  «  Justi  judicii  Dei.  »  Notandum  autem  ,  quia  ira  Dei 
ponitur  et  in  Novo  Testamento  :  quod  cum  Vetere  legunt 
bomines  5  qui  Legi  veteri  adversantur ,  cuJpandam  eam 
putant:  cum  Deus  utique  sicuti  nos  perturbationibus  non 
subjaceat ,  dicente  Salomone  :  Tu  autem  Domine  virtu- 
»  tum  cum  tranquillitate  judicas6.  »  Sed  ira  ,  ut  dictum 
est ,  in  vindictse  significatione  ponitur, 

X.  Quod  autem  dicit  :  «  Contestante  conscientia  iJlo- 
»  rum7,  »  secundum  illud  loquitur  Joannis  apostoJi  quo 
ait :  «  Dilectissimi,  si  cor  nostrum  nos  reprebenderit.ma- 
»  jor  est  Deus  conscientia  nostra8,  »  etc. 

1  Sap.  it,  12.  —  2  Rom.  ij  32.  —  3  Id.  n,  i .  --  4  Ibul  G.  —  r>  Mani- 
olinei.  —  fi  Sap.  x*u,  18.  —  7  Rom.  n,  if>.  —  8  i  .ionn.  m,  20. 

XI.  Quod  autem  dicit  :  «  Spiritu  ,  non  littera  * ,  »  hoc 
est ,  ut  secundum  spiritum ,  non  secundum  quod  habet 
littera ,  Lex  intelligatur  :  quod  utique  contigit  illis ,  qui 
circumcisionem  magis  carnaliter  quam  spiritaliter  acce- 
perunt. 

XII.  Quod  autem  dicit :  «  Cujus  laus  non  ex  homini- 
»  bus  ,  sed  ex  Deo 2 ,  illi  convenit  quod  ait  :  «  Qui  in  se  - 
»  creto  Judaeus  est.  » 

XIII-XVIII.  Quod  autem  dicit  :  «  Quia  non  justifica- 
»  bitur  in  Lege  omnis  caro  coram  illo  ,  per  Legem  enim 
»  cognitio  peccati 3 ,  »  et  caetera  similia ,  quae  quidam  pu- 
tant  in  contumeliam  Legis  objicienda,  sollicite  satis  le- 
genda  sunt ,  ut  neque  Lex  ab  Apostolo  improbata  videa- 
tur,  neque  homini  arbitrium  liberum  sit  ablatum.  Itaque 
quatuor  istos  gradus  hominis  distinguamus  ,  ante  Legem, 
sub  Lege,  sub  gratia,  in  pace.  Ante  Legem ,  sequimur 
concupiscentiam  carnis  :  sub  Lege  ,  trahimur  ab  ea  :  sub 
gratia ,  nec  sequimur  eam ,  nec  trahimur  ab  ea  :  in  pace  , 
nulla  est  concupiscentia  carnis.  Ante  Legem  ergo  non 
pugnamus ;  quia  non  solum  concupiscimus  et  peccamus , 
sed  etiam  approbamus  peccata  :  sub  Lege  pugnamus ,  sed 
vincimur  ;  fatemur  enim  mala  esse  quae  facimus ,  et  fa- 
tendo  mala  esse,  utique  nolumus  facere,  sed  quia  non- 
dum  est  gratia ,  superamur.  In  isto  gradu  ostenditur  no- 
bis  quomodo  jaceamus,  et  dum  surgere  volumus  et  cadi- 
mus,  gravius  afHigimur.  Inde  hic  dicitur  ;  «  Lex  subin- 
»  travit ,  ut  abundaret  delictum4.  »  Inde  et  quod  nunc 
positum  est ,  «  Per  Legem  enim  cognitio  peccati 5.  »  Non 
enim  ablatio  peccati  est  ;  quia  per  solam  gratiam  aufertur 
peccatum.  Bona  est  ergo  Lex  ,  quia  ea  vetat  quae  vetanda 
sunt,  et  ea  jubet  quae  jubenda  sunt.  Sed  cum  quisque 
illam  viribus  suis  se  putat  implere ,  non  per  gratiam  libe- 

1  Rom.  11,  29.  —  5  Ibid.  —  3  IJ.  111,  20.  —  4  Id.  v,  20.  —  5  Id.  111,  20. 

ratoris  sui ,  nihil  ei  prodest  ista  praesumptio  :  imo  etiam 
tantum  nocet ,  ut  et  vehementiori  peccati  desiderio  rapia** 
tur,  et  in  peccatis  etiam  praevaricator  inveniatur.  «  Ubi 
»  enim  nonestLex,  nec  prsevaricatio1.  »  Sic  ergojacens 
cum  se  quisque  cognoverit ,  per  se  ipsum  surgere  non  va- 
lere,  imploret  Liberatoris  auxilium.  Venit  ergo  gratia  quse 
donet  peccata  prseterita,  et  conantem  adjuvet ,  et  tribuat 
charitatem  justitioe ,  et  auferat  metum.  Quod  cum  fit ,  ta- 
metsi  desideria  quaedam  carnis ,  dum  in  hac  vita  sumus , 
adversus  spiritum  nostrum  pugnant ,  ut  eum  ducant  in 
peccatum  ,  non  tamen  his  desideriis  consentiens  spiritus  , 
quoniam  est  fixus  in  gratia  et  charitate  Dei ,  desinit  pec- 
care.  Non  enim  in  ipso  desiderio  pravo,  sed  in  nostra  con- 
sensione  peccamus.  Ad  hoc  valet  quod  dicit  idem  Aposto- 
lus  :  «Non  ergo  regnet  peccatum  in  vestro  mortali  corpore 
w  ad  obediendum  desideriis  ejusa.  »  Hinc  enim  ostendit 
esse  desideria ,  quibus  non  obediendo  peccatum  in  nobis 
regnare  non  sinimus.  Sed  quoniam  ista  desideria  de  carnis 
mortalitate  nascuntur ,  quae  trahimus  ex  primo  peccato 
primi  hominis ,  unde  carnaliter  nascimur  •,  non  finientur 
haec  nisi  resurrectione  corporis  immutationem  illam,  quse 
nobis  promittitur ,  meruerimus  ,  ubi  perfecta  pax  erit , 
cum  in  quarto  gradu  constituemur.  Ideo  autem  perfecta 
pax,  quia  nihii  nobis  resistet ,  non  resistentibus  Deo.  Hoc 
est  quod  dicit  Apostolus  :  «  Corpus  quidem  mortuum  est 
»  propter  peccatum  ,  spiritus  autem  vita  est  propter  jus- 
»  titiam.  Si  ergo  Spiritus  ejus  qui  suscitavit  Jesum  a  mor- 
»  tuis,  habitat  in  vobis ;  qui  suscitavit  Christum  Jesum 
»  a  mortuis ,  vivificabit  et  mortalia  corpora  vestra  per  in- 
»  habitantem  Spiritum  ejus  in  vobis3.»  Liberum  ergo  ar- 
bitrium  perfecte  fuit  in  primo  homine ,  in  nobis  autem 
ante  gratiam  non  est  liberum  arbitrium  ut  non  peccemus, 

1  Rom.  iv,  i5.  —  2  Id.  vi,  12.  —  3  id,  vni,  10,  zi. 

sed  tantum  ut  peccare  nolimus.  Gratia  vero  eflicit,  ut  non 
tantum  velimus  recte  facere,  sed  etiam  possimus ;  non 
viribus  nostris ,  sed  Liberatoris  auxifio,  qui  nobis  etiam 
perfectam  pacem  in  resurrectione  tribuet,  quae  pax  per- 
fecta  bonam  voluntatem  consequitur.  «  Gloria  enim  in 
»  excelsis  Deo ,  et  in  terra  pax  hominibus  bonae  volun- 
»  tatis1.  )) 

XIX.  Quod  autem  dicit :  «  Legem  ergo  evacuamus  per 
»  fidem  ?  Absit  :  sed  Legem  statuimus 2 ,  »  id  est,  firma- 
mus.  Sed  quemadmodum  firmanda  erat  Lex ,  nisi  per  jus- 
titiam  ?  Justitiam  autem  quae  est  per  fidem  :  quia  ea  ipsa 
quae  non  poterant  impleri  per  Legem  ,  per  fidem  impleta 
sunt. 

XX.  Quod  autem  ait  :  «  Si  enim  Abraham  ex  operibus 
»  justificatus  est ,  habet  gioriam,  sed  non  apud  Deum3,» 
hoc  est ,  quia  Abraham  sine  Lege  dum  non  ex  operibus 
Legis  gloriam  conquirit,  quasi  suis  viribus  Legem  im- 
pleat ,  cum  adhuc  Lex  ista  data  non  esset,  Dei  illa  gloria, 
non  sua  est.  Non  enim  merito  sui  tanquam  ex  operibus , 
sed  Dei  gratia  fide  justificatus  est. 

XXI.  Quod  autem  ait :  «  Et  autem  qui  operatur,  mer- 
»  ces  non  imputatur  secundum  gratiam,  sed  secundum 
»  debitum4,  »  dixit  quemadmodum  homines  hominibus 
reddant  mercedem.  Nam  Deus  per  gratiam  dedit ,  ut  per 
fidem  juste  viverent,  id  est,  bene  operarentur.  Quod  ergo 
bene  operamur  jam  aceepta  gratia,  non  nobis,  sed  illi 
tribuendum  est ,  qui  per  gratiam  nos  justificavit.  Nam  si 
debitam  mercedem  vellet  reddere  ,  pcenam  redderet  de- 
bitam  peccatoribus. 

XXII.  Quod  autem  ait :  «  Qui  justificat  impium  5,  »  hoc 
w  est  ex  impio  pium  facit ,  ut  de  caetero  in  ipsa  pietate 

1  Luc.  u,  i\.  —  *  Rom.  iii,  3r.  —  ?  Id.  iv,  i.  —  4lbid.  \.  —  5  W/id,  5. 

»  permaneat  atque  justitia;  quia  ideo  justificatus  est  ut 
justus  sit,  non  ut  peccare  sibi  licere  arbitretur. 

XXIII.  Quod  autem  ait :  «  Lex  enim  iram  operatur1, 
vindictam  significat ,  et  ad  illum  gradum  pertinet ,  cum 
est  quisque  sub  Lege. 

XXIV.  Quod  autem  ait:  «  Ante  Deum  qui  credidit2,  » 
significavit  fidem  interiore  homine  esse  in  conspectu  Dei ; 
non  in  ostentatione  hominum ,  sicuti  est  carnis  circum- 
cisio. 

XXV.  Quod  autem  ait  de  Abraha  m  :  Dans  gloriam 
»  Deo  3 ,  »  adversus  illos  positum  est ,  qui  gloriam  suam 
de  operibus  Legis  coram  hominibus  quaerebant. 

XXVI.  Quod  autem  ait ;  «  Non  solum  autem  ,  sed  et 
»  gloriamur  in  tribulationibus 4,  »  et  csetera  gradatim  per- 
ducit  usque  ad  charitatem  Dei,  quam  charitatem  dum  di- 
cit  nos  habere  per  donum  Spiritus ,  monstrat  ilJa  omnia 
quae  possemus  nobis  tribuere,  Deo  esse  tribuenda,  qui  per 
Spiritum  sanctum  gratiam  dare  dignatus  est. 

XXVII  et  XXVIII.  Quod  autem  ait  :  «  Usque  ad  Le- 
»  gem  enim  peccatum  in  mundo  fuit 5 ,  »  intelligendum 
est  quousque  veniret  gratia.  Contra  eos  enim  dictum  est, 
qui  arbitrantur  per  Legem  auferri  potuisse  peccata.  Dicit 
autem  Apostolus ,  manifestata  esse  peccata  per  Legem , 
non  autem  ablata ,  cum  dicit :  «  Peccatum  autem  non  de- 
»  putabatur,  cum  Lex  non  esset6.  »  Non  enim  ait,  non 
erat :  sed,  «  non  deputabatur.»  Neque  cum  Lex  data  est, 
ablatum  est ;  sed  deputari  ccepit,  id  est,  apparere.  Non 
ergo  putemus,  «  usque  ad  Legem  ,  »  ita  dictum  esse, 
quasi  jam  sub  Lege  non  esset  peccatum  :  sed  sic  dictum 
est :  «  usque  ad  Legem  ,  »  ut  totum  Legis  tempus  annu- 
meres  usque  ad  finem  Legis  ,  quod  est  Christus. 

'  Rom.  iv,  i5.  —  Mbid.  17.  —  3 Ibid.  20.  —  4  Id.  v,  3.  —  Mbid.  i3. 
—  6  Ibid. 

XXIX.  Quod  autem  ait  :  «  Sed  regnavit  mors  ab  Adam 
)>  usque  ad  Moysen ,  et  in  iis  qui  non  peccaverunt  in  si- 
m  militudinem  praevaricationis  Adae ' ,  »  duobus  modis 
distinguitur  :  aut,  «  In  similitudinem  praevaricationis  Adae 
))  regnavit  mors  :  »  quia  et  qui  non  peccaverunt ,  ex  ori- 
gine  mortalitatis  Adam  ,  mortui  sunt.  Aut  certe  «  Regna- 
))  vit  mors ,  et  in  his  qui  non  in  similitudinem  praevarica- 
)>  tionis  Adae  peccaverunt,»  sed  anteLegem  peccaverunt ; 
ut  illi  peccasse  intelligantur  in  similitudinem  praevarica- 
tionis  Adae,  qui  Legem  acceperunt ;  quia  et  Adam  accepta 
praecepti  lege  peccavit.  Sane  etiam  id  quod  dictum  est : 
«  usque  ad  Moysen,  »  totum  tempus  Legis  intelligendum 
est.  Forma  autem  futuri  dictus  est  Adam,  sed  a  contra- 
rio  :  ut  quomodo  per  illum  mors ,  sic  per  Dominum  nos- 
trum  vita.  Quod  autem  ait :  «  Sed  non  sicut  delictum  ,  ita 
»  est  donatio2,  »  duobus  modis  donatio  praecellit ,  vel 
quod  multo  magis  abundat  gratia,  quia  utique  in  aeter- 
num  per  illam  vivitur  5  temporaliter  autem  per  mortem 
Adae  mors  regnavit  :  vel  quod  unius  delicti  condemna- 
tione  mors  multorum  facta  est  per  Adam  ,  per  Dominum 
autem  nostrum  Jesum  Christum  multorum  delictorum 
donatione  data  gratia  in  vitam  aeternam.  Aliam  vero  diffe- 
rentiam  sic  explicat ,  dicens  :  «  Et  non  sicut  per  unum 
>*  peccantem ,  ita  est  et  donum.  Nam  judicium  quidem 
»  ex  uno  in  condemnationem  :  gratia  autem  ex  multis 
»  delictis ,  ad  justificationem 3.  Ex  uno  »  ergo  quod  dic- 
tum  est,  subauditur,  delicto  ;  quia  sequitur  :  «  gratia  au- 
»  tem  ex  multis  delictis.  »  Ergo  haec  differentia  est,  quod 
in  Adam  unum  delictum  damnatum  est,  a  Domino  autem 
multa  donata  sunt.  Quod  ergo  sequitur,  ambas  istas  dif- 
ferentias  tenet ,  ut  explicetur  sic  :  «  Si  enim  ob  unius  de- 
»  lictum  mors  regnavit  per  unum,  multo  magis  qui  abun- 

1  Rom,  v,  14.  —  2  Ibid.  17.  —  3  Ibid.  i5. 

»  dantiam  gratiae  et  justitiae  accipiunt,  in  vita  regnabunt 
»  per  unum  Jesum  Ghristum.»  Quod  ergo  dixit :  «  Multo 
»  magis  regnabunt1 ,  »  ad  vitam  aeternam  pertinet  :  quod 
autem  dixit  :  «  Abundantiam  gratiae  accipiunt ,  »  ad  do- 
nationem  multorum  pertinet  delictorum.  Post  explicatas 
autem  has  differentias  ,  redit  ad  formam  unde  cceperat , 
cujus  ordinem  suspenderat ,  cum  diceret :  «  Sicut  enim 
per  unum  hominem  peccatum  intravit  in  hunc  mundum, 
»  et  per  peccatum  mors2.  »  Ad  quod  nunc  redit^  cum 
dicit  :  «  Itaque  sicut  per  unius  delictum  in  omnes  homi- 
»  nes  ad  condemnationem,  ita  et  per  unius  justificatio- 
»  nem  in  omnes  homines  ad  justificationem  vitse.  Sicut 
»  enim  per  inobedientiam  unius  hominis  peccatores  cons- 
»  tituti  sunt  multi ,  ita  et  per  unius  obedientiam  justi 
»  constituentur  multi3.  »  Haee  est  forma  futuri  Adam , 
de  qua  superius  loqui  cceperat,  et  ejus  aliquas  differen- 
tias  interponens  dislulerat  ordinem  ,  ad  quem  nunc  re- 
deundo  conclusit,  dicens  :  «  Itaque  sicut  per  unius  delic- 
»  tum  in  omnes  homines ,  »  etc. 

XXX.  Quod  autem  ait  :  «  Lex  subintravit  ut  abundaret 
»  delictum4,  »  ipso  verbo  satis  significavit  nescisse  Ju- 
daeos  qua  dispensatione  Lex  data  sit.  Non  enim  data  est 
quae  posset  vivificare  $  quia  gratia  vivificat  per  fidem  :  sed 
data  est  Lex  ad  ostendendum  quantis  quamque  artis  vin- 
culis  peccatorum  constringerentur  qui  de  suis  viribus  ad 
impiendam  justitiam  praesumebant.  Sic  abundavit  pecca- 
tum  ,  cum  et  concupiscentia  ex  prohibitione  ardentior 
facta  est ,  et  peccantibus  contra  Legem  praevaricationis 
crimen  accessit.  Quod  intelligit  qui  secundum  gradum  in 
illis  quatuor  gradibus  considerat 5. 

XXXI.  Quod  autem  ait :  «  Quid  ergo  dicebimus  ?  Per- 

1  Rom.  v,  17.  —  2  Ibid.  12.  —  3  Ibid.  18,  19.  —  4  Ibid.  20.  —  5  Vide 
supra  Prop.  xiu. 

»  manebimus  in  peccato,  ut  gratia  abundet?  Absit.  Qni 
»  mortui  sumus  peccato,  quomodo  vivemus  ineo1?  » 
Hinc  ostendit  de  praeteritis  peccatis  factum  esse  ut  dona- 
rentur,  et  in  eo  superabundasse  gratiam,  ut  praeterita  pec- 
cata  dimitterentur.  Ergo  quisquis  adhuc  quaerit  augmenta 
peccati ,  ut  augmentum  gratiae  sentiat ,  non  intelligit  se 
id  agere ,  ut  nihil  in  eo  gratia  operetur.  Opus  enim  gratiae 
est ,  ut  moriamur  peccato. 

XXXII-XXXIV.  Quod  autem  ait :  «  Hoc  scientes ,  quia 
»  vetus  homo  noster  simul  erucifixus  est ,  ut  evacuaretur 
»  corpus  peccati\  »  refertur  ad  illud  quod  per  Moysen 
dictum  est :  «  Maledictus  omnis  qui  in  ligno  pependerit3.  » 
Veteris  enim  hominis  crucifixio  significata  est  in  cruce 
Domini ,  sicut  novi  hominis  instauratio  in  resurrectione 
significata  est.  Manifestum  est,  autem  secundum  eum  nos 
agere  veterem  hominem ,  qui  maledictus  est  :  propter 
quem  peccatum  et  deDomino  dictum  esse  nemo  ambigit, 
quod  peccata  nostra  portavit,  et  peccatum  pro  nobis  fe- 
cit,  et  de  peccato  condemnavit  peccatum4.  Quid  est  au- 
tem  evacuare  corpus  peccati  ?  Ipse  exposuit  :  «  Ut  ultra 
»  non  serviamus  peccato.  »  Et  illud  quod  ait  :  «  Si  mor- 
»  tui  sumus  cum  Christo,  »  hoc  est,  Si  crucifixi  sumus 
cum  Christo.  Dicit  enim  alioloco  :  «  Qui  enim  Christi  Jesu 
»  sunt ,  carnem  suam  crucifixerunt  cum  vitiis  et  concu- 
»  piscentiis5.  »  Non  ergo  Domino  maledixit  Moyses ,  sed 
quid  ostenderet  ejus  crucifixio  prophetavit. 

XXXV.  Quod  autem  ait  :  «  Peccatum  enim  in  vobis 
»  non  dominabitur,  non  enim  estis  sub  Lege,  sed  sub 
»  gratia6,  »  utique  ad  tertium  illum  gradum  jam  perti- 
net,  ubi  homo  jam  mente  servit  Legi  Dei,  quamvis  carne 
serviat  legi  peccati7.  Non  enim  obaudit  desideriopeccati, 

1  Rom.  vi,  i,  5.  —  2  Ibin\  6.  —  3  Deut.  xxi,  23.  —  4  Isai.  lhi,  ii.  — 
5  Galat.  v,  24.  —  6  Rom,  vi,  14   —  7  Id.  vn,  25. 

quamvis  adhuc  sollicitent  concupiscentise ,  et  provocent 
ad  consensionem ,  donec  vivificetur  etiam  corpus ,  et  ab- 
sorbeatur  mors  in  victoriam  l.  Quia  ergo  non  consentimus 
desideriis  pravis ,  in  gratia  sumus ,  et  non  regnat  pecca- 
tum  in  nostro  mortali  corpore 2  :  et  omnino  ex  illo  loco 
ubi  ait :  «  Qui  mortui  sumus  peccato  ,  quomodo  vivemus 
»  in  eo  3?  »eum  describit,  qui  est  sub  gratia  constitutus. 
Cui  autem  dominatur  peccatum ,  quamvis  velit  peccato 
resistere  ,  adhuc  sub  Lege  est,  nondum  sub  gratia. 

XXXVI.  Quod  autem  dicit  :  «  Mulier  enim  sub  viro 
»  vivo  marito ,  vincta  est  legi ,  si  autem  mortuus  f uerit 
»  vir  ejus,  evacuata  est  a  lege  viri4,  »  etc.  animadver- 
tendum  est,  istam  similitudinem  in  hoc  differre  ab  ea  re, 
propter  quam  adhibita  est ,  quod  hic  virum  dicit  mori , 
ut  mulier  nubat  cui  volet ,  liberata  utique  a  lege  viri :  ibi 
autem  cum  constituat  animam  quasi  mulierem,  virumau- 
tem  quasi  passiones  peccatorum,  quae  operantur  in  mem- 
bris ,  ut  fructum  ferant  morti ,  id  est ,  ut  tali  conjugio 
proles  digna  nascatur  ;  et  Lex 5  quae  data  est  non  ad  au- 
ferendum  peccatum ,  vel  ad  liberationem  a  peccato ,  sed 
ad  ostendendum  peccatum  ante  gratiam  *,  per  quod  fac- 
tum  est ,  ut  sub  Lege  positi  vehementiori  desiderio  pec- 
candi  raperentur,  et  amplius  etiam  prsevaricatione  pecca- 
rent :  cum  ergo  et  ibi  tria  sint,  anima  tanquam  mulier, 
passiones  peccatorum  tanquam  vir  ,  et  Lex  tanquam  lex 
viri,  non  ibi  tamen  peccatis  mortuis,  tanquam  viro  mor- 
tuo ,  liberari  animam  dicit :,  sed  ipsam  animam  mori  pec- 
cato ,  et  liberari  a  Lege,  ut  sit  alterius  viri,  id  est  Christi, 
cum  mortua  fuerit  peccato ,  quamvis  adhuc  quasi  vivente 
ipso  peccato  :  quod  fit  cum  adhuc  manentibus  in  nobis 
desideriis  et  incitamentis  quibusdam  ad  peccandum  ,  non 

1  i  Cor.  xv,  54.—  2  Rom.  vi,  12.—  3  Ibid,  2.-4  Id.  vn,  2.  —5Forte 
et  legeni  viri  quasi  Legem  quse  ,  eto. 

obedimus  tamen ,  neque  consentimus  5  mente  servientes 
legi  Dei  5  quia  mortui  sumus  peccato1.  Morietur  autem  et 
peccatum,  cum  refbrmatio  corporis  in  resurrectione  facta 
f uerit ,  de  qua  post  dicit : «  Vivificabit  et  mortalia  corpora 
»  vestra ,  propter  Spiritum  manentem  in  vobis  *.  » 

XXXVII.  Quod  autem  dicit:  «  Occasione  autem  accepta 
»  peccatum  per  mandatum  operatum  est  in  me  omnem 
»  concupiscentiam  3 ,  »  intelligendum  est  non  omnem 
fuisse  concupiscentiam ,  antequam  prohibitione  aucta  es- 
set.  Augetur  enim  prohibitione  concupiscentia ,  quando 
deest  gratia  liberantis  :  ideo  nondum  est  omnis  antequam 
prohibeatur  :  cum  autem  prohibita  fuerit ,  desistente ,  ut 
diximus,  gratia ,  tantum  crescit  concupiscentia ,  ut  ita  in 
suo  genere  omnis,  id  est  consummata  fiat ,  ut  etiam  con- 
tra  Legem  fiat ,  et  praevaricatione  crimen  accumulet. 

Quod  autem  dicit  :  «  Sine  Lege  enim  peccatum  mor- 
»  tuum  est 4 ,  )>  non  quia  non  est ,  dixit  «  mortuum  est, » 
sed  quia  latet  :  quod  in  consequentibus  manifestat ,  cum 
dicit :  «  Sed  peccatum  ut  appareat  peccatum,  per  bonum 
»  mihi  operatum  est  mortem 5. »  Bona  est  enim  Lex :  sed 
sine  gratia  ostendit  tantummodo  peccata  ,  non  tollit. 

XXXVIII.  Quod  autem  ait :  «  Ego  autem  vivebam  ali- 
))  quando  sine  Lege6,  »  intelligendum  est,  vivere  mihi 
videbar  5  quia  ante  mandatum  latebat  peccatum.  Et  quod 
ait :  «  Adveniente  autem  mandato,  peccatum  revixit ;  ego 
»  autem  mortuus  sum 7 ,  »  intelligendum  est ,  peccatum 
apparere  ccepit,  ego  autem  mortuum  me  esse  cognovi. 

XXXIX.  Quod  autem  ait  :  «Peccatum  enim  occasione 
»  accepta  per  mandatum  fefellit  me ,  et  per  iilud  occi- 
»  dit8,  »  ideo  dictum  est,  quia  desiderii  prohibiti  fructus 
dulcior  est.  Unde  etiam  quaecumque  peccata  occulte  fiunt, 

1  Rom.  vn,  25.  —  2  Id.  vin,  11.  —  3  Id.  vd,  8.-4  Ibid  —  5  Ibid.  i3. 
—  6  lbid.  9.  —  7  Ibid.  10.  —  8  lbid.  11« 

dulciora  sunt  :  quamvis  mortifera  ista  dulcedo  sit.  Inde 
est  quod  apud  Salomonem  fallacis  doctrinse  imagine  se- 
dens  mulier,  et  invitans  ut  ad  se  veniant  insipientes,  scri- 
bitur  dicere  :  «  Panes  occultos  libenter  edite ,  et  aquam 
»  furtivam  dulcem  bibite *. » Ista  dulcedo  est  occasio  per 
mandatum  inventa  peccati  :  quse  cum  appetitur,  utique 
fallit ,  et  in  majores  amaritudines  vertit. 

XL.  Quod  autem  ait :  «  Quod  ergo  bonum  est,  mihi 
»  factum  est  mors?  Absit :  sed  peccatum  ut  appareat  pec- 
»  catum,  perbonum  mihi  operatum  est  mortem%  »  hic 
evidenter  ostendit ,  quod  superius  dixerat  :  «  Sine  Lege 
»  enim  peccatum  mortuum  est 3 ,  »  ideo  dixisse  ,  quia  la- 
tet :  quando  quidem  nunc  dicit,  non  illud  bonum,  id  est, 
Legem  factam  sibi  esse  mortem,  sed  peccatum  operatum 
esse  mortem  per  bonum  Legis ,  id  est ,  ut  appareret  pec- 
catum  quod  latebat  sine  Lege.  Tunc  enim  se  mortuum 
quisque  cognoscit,  cum  illud  quod  recte  praeceptum  esse 
confitetur,  implere  non  potest  $  et  praevaricationis  crimine 
amplius  peccat ,  quam  si  non  prohiberetur.  Hoc  est  quod 
in  consequentibus  dicit  :  «  Ut  fiat  supra  modum  peccator 
»  aut  peccatum  per  mandatum  4 : »  quod  ante  mandatum 
minus  erat  5  quia  ubi  non  est  lex ,  nec  praevaricatio. 

XLI.  Quod  autem  ait :  «  Scimus  quia  Lex  spiritalis  est, 
»  ego  autem  carnalis  sum  5 ,  »  satis  ostendit  non  posse 
impleri  Legem  ,  nisi  ab  spiritalibus  ,  quales  facit  gratia 
Dei 6.  Similis  enim  quisque  factus  ipsi  Legi ,  facile  im- 
plet  quod  praecipit  5  nec  erit  sub  illa ,  sed  cum  illa  :  is  est 
autem  qui  jam  non  capitur  temporalibus  bonis  ,  nec  ter- 
retur  temporalibus  malis. 

XLII.  Quod  autem  ait :  «  Venumdatus  sub  peccato 7,  » 
intelligendum  est ,  quod  unusquisque  peccando  animam 

1  Prov.  ix,  17.  —  ^  Rom.  Vu,  ^3.  —  3  Ibid.  8.  —  4  Ibid.  i3.  —  5  ibid. 
i4«  —  6  i  Retract.  xxm.  •—  7  Rom.  vu,  i4- 

suam  diabolo  vendit ,  accepta  tanquam  pretio  dulcedine 
temporalis  voluptatis.  Unde  et  Dominus  Redemptor  nos- 
ter  dictus  est,  quia  hoc  modo  quo  dictum  est,  venditi 
eramus. 

XLIII.  Quod  autem  ait:  «  Quod  enim  operor,  ignoro1,» 
potest  videri  minus  intelligentibus ,  contrarium  esse  illi 
sententiae  qua  dixit  :  k  Peccatum  ut  appareat  peccatum  , 
»  per  bonum  mihi  operatum  est  mortem-.  n  Quomodo 
enim  appareat,  si  ignoratur?  Sed  «  ignoro ,  »  sic  dictum 
est  hoc  loco,  ut  intelligatur,  non  approbo.  Quomodo 
enim  tenebrae  non  videntur,  sed  lucis  comparatione  sen- 
tiuntur ;  hoc  est  autem  sentire  tenebras ,  quod  non  vi- 
dere  :  sic  et  peccatum,  quia  non  illustratur  luce  justitiae  , 
non  intelligendo  dignoscitur ,  sicuti  tenebras  dictum  est 
non  videndo  sentiri.  Et  ad  hoc  pertinet  quod  in  Psalmo 
dicitur  :  «  Delicta  quis  intelligit3? 

XLIV.  Quod  autem  ait  :  «  Non  enim  quod  volo  hoc 
»  ago  :  sed  quod  nolo  hoc  facio.  Si  autem  quod  nolo  hoc 
»  facio ,  consentio  Legi ,  quoniam  bona  est4,  »  satis  qui- 
dem  Lex  ab  omni  criminatione  defenditur  :  sed  caven- 
dum ,  ne  quis  arbitretur  his  verbis  auferri  nobis  liberum 
voluntatis  arbitrium,  quod  non  ita  est.  Nunc  enim  homo 
describitur  sub  Lege  positus  ante  gratiam.  Tunc  enim  pec- 
catis  vincitur,  dum  viribus  suis  juste  vivere  conatur  sine 
adjutorio  liberantis  gratiae  Dei.  In  libero  autem  arbitrio 
habet  ut  credat  Liberatori,  et  accipiat  gratiam,  ut  jam 
illo  qui  eam  donat  liberante  et  adjuvante  non  peccet  $  at- 
que  ita  desinat  esse  sub  Lege ,  sed  cum  Lege  vel  in  Lege  , 
implens  eam  charitate  Dei ,  quod  timore  non  poterat. 

XLY.  Quod  autem  ait :  «  Yideo  aliam  legem  in  mem- 
»  bris  meis,  repugnantem  legi  mentis  meae  ,  et  captivan- 

1  Kom.  vn,  i5.  —  2  Ibid.  i3.  —  3  Psal.  xvm,  i3.  —  *  Rom.  vii,  19,  20. 


PROPOSITIOKES    EX    EPISTOLA    AD    ROMAJVOS.  17 

»  tem  me  sub  lege  peccati  quae  est  in  membris  meis  * ,  » 
legem  peccati  dicit ,  qua  quisque  carnali  consuetudine 
implicatus  astringitur.  Hanc  repugnare  ait  legi  mentis 
suse ,  et  se  captivare  sub  lege  peccati  :  unde  intelligitur 
ille  homo  describi2,  qui  nondum  est  sub  gratia.  Si  enim 
repugnaret  tantum  consuetudo  carnalis ,  et  non  captiva- 
ret ,  non  esset  damnatio.  In  eo  enim  est  damnatio,  quod 
obtemperamus  et  servimus  desideriis  pravis  carnalibus.  Si 
autem  existant ,  et  non  desint  talia  desideria  ,  non  tamen 
his  obediamus  ;  non  captivamur,  et  sub  gratia  jam  su- 
mus ,  de  qua  loquetur  cum  exclamaverit  et  imploraverit 
Liberatoris  auxilium,  ut  possit  per  gratiam  charitas,  quod 
per  Legem  timor  non  poterat,  Dixit  enim  :  «  Infelix  ego 
»  horho,  quis  me  liberabit  de  corpore  mortis  hujus3?  » 
Et  subjecit :  «  Gratia  Dei  per  Jesum  Christum  Dominum 
»  nostrum.  »  Deinde  incipit  describere  hominem  sub  gra- 
tia  constitutum  :  qui  tertius  gradus  est  illorum  quatuor 
quos  superius  distinximus 4. 

XLVI.  Ad  hunc  gradum  jam  pertinet  quod  statim  sub- 
jungit :  ((  Igitur  ego  ipse  mente  servio  Legi  Dei ,  carne 
»  autem  legi  peccati 5  :  »  quia  licet  existentibus  desideriis 
carnalibus,  jam  non  servit  consentiendo  ad  faciendum 
peccatum ,  qui  sub  gratia  constitutus  mente  servit  Legi 
Dei,  carne  autem  legi  peccati.  Legem  autempeccati  dicit 
ex  transgressione  Adae  conditionem  mortalem ,  qua  mor- 
tales  facti  sumus.Ex  hac  enim  labe  carnis  concupiscentia 
carnalis  sollicitat,  et  secundum  hanc  dicit  alio  loco  :  «  Fui- 
»  mus  et  nos  natura  filii  irse,  sicut  et  cseteri0.  » 

XLYII.  Quod  autem  dicit :  «  Nulla  ergo  condemnatio 
»  est  nunc  his  qui  sunt  in  Christo  Jesu7 ,  »  satis  ostendit 
condemnationem  non  esse ,  si  existant  desideria  carnalia , 

1  Rom.  vn,  23.  —  2  i  Retract.  xxm,  n.  i.  —  3  Rom.  vn,  l^.  —  4  Prop. 
xm.   --  5  Rom.  vn,  25.  —  G  Eplics   n,  3.  —  7  Rom.  vni,  i. 

sedsi  eis  ad  peccandum  non  obediatur.Qaod  contingit  his 
qui  sub  Lege  constituti  sunt,  nondum  sub  gratia.  Nam 
sub  Lege  constituti ,  non  solum  repugnantem  habent  con- 
cupiscentiam,sedetiam  captivi ducuntur ,  cum  obtempe- 
perant  ei.  Non  autem  contingit  his  qui  mente  serviunt 
Legi  Dei. 

XLVIII.  Quod  autem  ait :  «  Quod  enim  impossibile  erat 
»  Legi ,  in  quo  infirmabatur  per  carnem ,  Deus  Filium 
»  suum  misit  in  similitudine  carnis  peccati,  et  de  peccato 
»  damnavit  peccatum  in  carne,  utjustitia  Legis  impiere- 
»  tur  in  nobis,  qui  non  secundum  carnem  ambulamus, 
»  sed  secundum  spiritum * ,  »  manifestissime  docet ,  ea- 
dem  ipsa  praecepta  Legis  propterea  non  impleta ,  quamvis 
essent  implenda,  quoniam  quibus  data  erat  Lex  ante  gra- 
tiam ,  dediti  erant  carnalibus  bonis  ,  et  ex  his  beatitudi- 
nem  acquirere  cupiebant ,  neque  metuebant ,  nisi  cum 
talibus  bonis  imminebat  adversitas ;  et  ideo  cum  ista  tem- 
poralia  bona  turbarentur,  facile  recedebant  a  praeceptis 
Legis.  Infirmabatur  ergo  Lex  non  implendo  quod  praeci- 
piebat ,  non  sua  culpa  ,  sed  per  carnem ,  id  est ,  eos  ho- 
mines  qui  carnalia  bona  appetendo  non  amabant  Legis 
justitiam ,  sed  ei  temporalia  commoda  praeponebant.  Ideo 
Liberator  noster  Dominus  JesusChristus  suscipiendo  mor- 
talem  carnem ,  venit  in  similitudine  carnis  peccati.  Carni 
enim  peccati  debita  mors  est.  At  vero  illa  mors  Domini , 
dignationis  fuit ,  non  debiti  :  et  tamen  hoc  quoque  Apos- 
tolus  peccatum  vocat  susceptionem  mortalis  carnis,  quam- 
vis  non  peccatricis ,  ideo  quia  immortalis  tanquam  pec- 
catum  facitur  cum  moritur,  Sed  «  de  peccato ,  inquit , 
»  damnavit  peccatum  in  carne.  »  Id  enim  egit  mors  Do- 
mini ,  ne  mors  timeretur  ,  et  ex  eo  jam  non  appeterentur 
temporalia  bona ,  nec  metuerentur  temporalia  mala  ,  in 

1  Kom.  viu,  3,  4* 

quibus  carnalis  erat  illa  prudentia  ,  in  qua  impleri  Legis 
praecepta  non  poterant.  Hac  autem  prudentia  in  homine 
Dominico  destructa  et  ablata,  justitia  Legis  impletur, 
cum  secundum  carnem  non  ambulatur,  sed  secundum 
spiritum  *.  Unde  verissime  dictum  est :  «  Non  veni  Legem 
»  solvere  ,  sed  implere 2. »  Plenitudo  ergo  Legis  charitas. 
Et  charitas  eorum  est  qui  secundum  spiritum  ambulant. 
Haec  enim  ad  gratiam  pertinet  Spiritus  sancti.  Quando 
enim  non  erat  charitas  justitiae,  sed  timor ,  Lex  non  im- 
plebatur. 

XLIX.  Quod  autem  ait :  «  Quia  prudentia  carnis  ini- 

»  mica  in  Deum  ;  Legi  enim  Dei  non  est  subjecta,  nec 

»  enim  potest3 ,  »  ostendit  quid  dixerit ,  «  inimica  :  »  ne 

quis  putaret  tanquam  ex  adverso  principio  aliquam  na- 

turam ,  quam  non  condidit  Deus ,  inimicitias  adversus 

Deum  exercere.  Inimicus  ergo  Dei  dicitur,  qui  Legi  ipsius 

non  obtemperat ,  et  hoc  per  carnis  prudentiam  ,  id  est , 

cum  appetit  temporalia  bona  ,  et  timet  temporalia  mala. 

Definitio  enim  prudentiae  in  appetendis  bonis  et  vitandis 

malis  explicari  solet.  Quapropter  recte  appellat  Apostolus 

carnis  prudentiam  ,  qua  haec  appetuntur  pro  magnis  bo- 

nis ,  quae  non  perseverant  cum  homine  ♦,  et  ne  haec  amit- 

tantur  timetur,  quae  quandoque  amittenda  sunt.  Non  po- 

test  autem  talis  prudentia  Legi  Dei  obtemperare.  Sed  tunc 

obtemperatur  Legi ,  cum  haec  prudentia  extincta  fuerit , 

ut  ei  succedat  prudentia  spiritus  ,  qua  nec  in  temporali- 

bus  bonis  spes  nostra  est ,  neque  in  malis  timor.  Eadem 

namque  animae  natura  et  prudentiam  carnis  habet ,  cum 

inferiora  sectatur  ;  et  prudentiam  spiritus ,  cum  superiora 

eligit.  Quemadmodum  eadem  aquae  natura  et  frigore  con- 

gelascit  ,et  calore  resolvitur.  Sic  ergo  dictum  est :  «  Legi 

»  Dei  non  est  subjecta  prudentia  carnis ,  nec  enim  po- 

1  Matth.  v,  17.  —  2  Rom.  xm,  10.  —  3  I<J4  Vin,  7. 

»  test :  »  quomodo  recte  diceretur  ,  nivem  non  posse  ca- 
lefieri,  neque  enim  potest ;  sed  cum  adhibito  calore  sol- 
vitur ,  et  calescit  aqua  ,  jam  nemo  potest  eam  nivem 
dicere. 

L.  Quod  autem  ait :  «  Corpus  quidem  mortuum  est 
»  propter  peccatum  ,  spiritus  autem  vita  est  propter  jus- 
»  titiam1  :  Corpus  mortuum  »  dicitur,  mortale.  Ex  ipsius 
enim  mortalitate  indigentia  rerum  terrenarum  sollicitat 
animam ,  et  quaedam  desideria  excitat ,  quibus  ad  pec- 
candum  non  obtemperat  qui  jam  mente  servit  Legi  Dei. 

LI.  Quod  autem  ait :  «  Si  spiritus  ejus  qui  suscitavit 
»  Jesum  Christum  a  mortuis ,  vivificabit  et  mortalia  cor- 
»  pora  vestra  per  inhabitantem  Spiritum  ejus  in  vobis 2.» 
Jam  quartum  gradum  demonstrat  ex  illis  quatuor ,  quos 
superius  distinximus.  Sed  gradus  iste  in  hac  vita  non  in- 
venitur.  Pertinet  enim  ad  spem  qua  expectamus  redemp- 
tionem  corporis  nostri ,  quando  corruptibile  hoc  induet 
incorruptionem ,  et  mortale  hoc  induet  immortalitatem 3. 
Ibi  pax  perfecta  est,  quia  nihil  molestiarum  anima  de 
corpore  patitur  jam  vivificato,  et  in  ccelestem  qualitatem 
immutato. 

LII.  Quod  autem  ait :  «  Non  enim  accepistis  spiritum 
»  servitutis  in  timorem ,  sed  accepistis  spiritum  adoptio- 
»  nis  filiorum  ,  ifi  quo  clamamus ,  Abba ,  Pater 4 ,  »  evi- 
dentissime  duorum  Testamentorum  distincta  sunt  tem- 
pora.  Iilud  enim  ad  timorem  pertinet ,  Novum  autem  ad 
charitatem.  Sed  quaeritur  quis  ut  spiritus  servitutis  ?  Nam 
spiritus  adoptionis  filiorum ,  utique  Spiritus  sanctus  est. 
Spiritus  ergo  servitutis  in  timore,  ille  est  qui  potestatem 
habet  mortis  ;  quia  ipso  timore  per  totam  vitam  rei  erant 
servitutis  qui  sub  Lege  agebant ,  non  sub  gratia.  Nec  mi- 
rum  est  quod  eum  acceperunt  per  divinam  providentiam 

1  Rom.  vni,  10.  —  2  Ibid.  u.  — »  3  i  Cor.  xv,  53.  —  4  Rom.  vm,  io. 

qui  bona  temporalia  sectabantur,  non  quia  ipsius  est  Lex 
et  mandatum.  «  Nam  Lex  sancta,  et  mandatum  sanctum 
»  et  justum  etbonum1  :  »  ille  autem  spiritus  servitutis 
non  utique  bonus,  quem  accipiunt  qui  praecepta  datae 
Legis  implere  non  possunt ,  dum  serviunt  desideriis  car- 
nalibus  ,  nondum  gratia  Liberatoris  assumpti  in  filiorum 
adoptionem.  Quia  et  ipse  spiritus  servitutis  non  habet 
quemquam  in  potestate ,  nisi  qui  ei  per  ordinem  divinae 
providentiae  traditus  fuerit,  Dei  justitia  sua  cuique  tri- 
buente.  Quam  potestatem  acceperat  Apostolus,  cum  dicit 
de  quibusdam  :  «  Quos  tradidi  satanae ,  ut  discant  non 
»  blasphemare2.  »  Et  iterum  de  alio  :  «  Jam  judicavi,  in- 
»  quit ,  tradere  hujusmodi  satanse  in  interitum  carnis,  ut 
»  anima  salva  sit3.  »  Qui  ergo  nondum  sub  gratia  sunt , 
et  sub  Lege  constituti  vincuntur  peccatis  ad  obediendum 
desideriis  carnalibus ,  et  proevaricatione  augent  reatum 
criminum  suorum  ,  spiritum  acceperunt  servitutis,  id  est, 
spiritum  ejus  qui  potestatem  mortis  habet.  Nam  si  spiri- 
tum  servitutis  ipsum  spiritum  hominis  intellexerimus , 
incipit  et  spiritus  adoptionis  ipse  intelligi  tanquam  in  me- 
lius  commutatus.  Sed  quia  spiritum  adoptionis  Spiritum 
sanctum  accipimus 4 ,  quem  manifeste  ostendit  cum  dicit : 
«  Ipse  Spiritus  testimonium  reddit  spiritui  nostro  :  »  res- 
tat  ut  spiritum  servitutis  illum  intelligamus ,  cui  serviunt 
peccatores  :  ut  quemadmodum  Spiritus  sanctus  a  timore 
mortis  vindicat ,  sic  spiritus  servitutis  qui  potestatem  ha- 
bet  mortis  ejusdem  terrore  reos  teneat ,  ut  se  ad  Libe- 
ratoris  auxilium  quisque  convertat ,  etiam  ipso  diabolo 
invito ,  qui  eum  semper  in  potestate  habere  desiderat. 

LIII.  Quod  autem  ait  :  «  Nam  expectatio  creaturae  re- 
»  velationem  filiorum  Dei  expectat.  Vanitati  enim  crea- 
»  tura  subjecta  est,  non  sponte,  »  etc.  usque  ad  id,  quod 

1     om.  vn,  12.  —  J  i  Tim.  i,  20    —  3  t  Cor.  v,  5.  —  *  Rom.  vm,   16. 

ait :  «  Et  ipsi  in  nobismetipsis  ingemiscimus,  adoptionem 
»  expectantes,  redemptionem  corporis  nostri1 ,  »  sic  in- 
telligendum  est,  ut  neque  sensum  dolendi  et  gemendi  opi- 
nemur  esse  in  arboribus  et  oleribus  et  lapidibus ,  ct  cae- 
toris  hujuscemodi  creaturis  ;  hic  enim  error  Manichaeo- 
rum  est  :  neque  Angelos  sanctos  vanitati  subjectos  esse 
arbitremur  •,  et  de  his  existimemus  quod  liberabuntur  a 
servitute  interitus ,  cum  interituri  utique  non  sint  :  sed 
omnem  creaturam  in  ipso  homine  sine  ulla  calumnia  co- 
gitemus.  Non  enim  creatura  ulla  esse  potest,  nisi  aut  spi- 
ritalis ,  quse  excellit  in  Angelis ;  aut  animalis ,  quae  etiam 
in  vita  bestiarum  satis  apparet  ;  aut  corporalis ,  quae  vi- 
deri  aut  tangi  potest :  omnis  autem  est  etiam  in  homine  ; 
quia  homo  constat  spiritu  et  anima  et  corpore.  Ergo  «  crea- 
»  tura  revelationem  filiorum  Dei  expectat ,  »  quidquid 
nunc  in  homine  laborat,  et  corruptioni  subjacet,  illam 
scilicet  manifestationem  de  qua  idem  dicit  Apostolus  : 
«  Mortui  enim  estis,  et  vita  vestra  abscondita  est  cum 
)>  Christo  in  Deo  :  cum  Christus  apparuerit  vita  vestra , 
»  tunc  et  vos  cum  ipso  apparebitis  in  gloria2.  »  Dicit  et 
Joannes  :  «  Dilectissimi ,  nunc  filii  Dei  sumus,  et  nondum 
))  apparuit  quid  erimus  :  scimus  autem  quia  cum  appa- 
»  ruerit ,  similes  ei  erimus ,  quoniam  videbimus  eum  si- 
»  cuti  est3.  »  Hanc  ergo  revelationem  filiorum  Dei  expec- 
tat  creatura  :  quae  in  homine  nunc  vanitati  subjecta  est , 
quandiu  dedita  est  temporalibus  rebus ,  quae  transeunt 
tanquam  umbra.  Unde  et  in  Psalmo  dicitur  :  «Homo  va- 
»  nitati  similis  factus  est ,  dies  ejus  velut  umbra  praeter- 
»  eunt4.  »  De  qua  vanitate  etiam  Salomon  loquitur,cum 
dicit :  «  Vanitas  vanitatum,  et  omnia  vanitas  :  quae  abun- 
»  dantia  homini  in  omni  labore  suo,  quo  ipse  laborat  sub 

'  Rom.   vni,    19,  20  et  23.   —  >  Colos.  111,   3.  —  3  1  Joan.  m,  2.  — 
4  Psal.  cxLin,  4« 

)>  sole1  ? ))  De  qua  item  David  dicit  :  «  ut  quid  diligitis  va- 
»  nitatem,  et  quaeritis  mendaeium2?»Nonsponte  autem 
dicit  esse  subjectam  vanitati  creaturam,  quoniam  pcenalis 
est  ista  subjectio.  Non  enim  homo  sicut  sponte  peccavit , 
sic  etiam  sponte  damnatus  est :  quaetamen  damnatio  non 
sine  spe  reparationis  irrogata  est  naturae  nostrae.  Et  ideo, 
«  Propter  eum ,  inquit ,  qui  subjecit  in  spe ;  quia  et  ipsa 
»  creatura  liberabitur  a  servitute  interitus  in  libertatem 
w  gloriae  filiorum  Dei3 ,  »  id  est,  etiam  ipsa  quae  tantum- 
modo  creatura  est,  nondum  per  fidem  aggregata  numero 
filiorum  Dei  :  sed  tamen  in  eis  qui  credituri  erant ,  vide- 
bat  Apostolus  quod  dicit ,  quia  «  creatura  liberabitur  a 
»  seryitute  interitus ,  »  ut  interitui  non  serviat ,  cui  ser- 
viunt  omnes  peccatores.  Peccatori  enim  dictum  est  : 
«  Mortemorieris4.  Liberabitur  autem  in  libertatem  glo- 
»  riae  filiorum  Dei,  »  id  est,  ut  et  ipsa  perveniat  ad  liber- 
tatem  gloriae  filiorum  Dei  per  fidem  :  quae  fides  cum  in  ea 
non  erat ,  tantummodo  creatura  dicebatur.  Et  ad  ipsam 
refert  quod  sequitur  :  «  Scimus  enim  quia  creatura  con- 
»  gemiscit ,  et  doletusque  adhuc5.  »  Erant  enim  adhuc 
credituri  qui  etiam  spiritu  subjacebant  laboriosis  errori- 
bus.  Sed  ne  quis  putaret  de  ipsorum  laborum  tantum  dic- 
tum  esse ,  subjungit  etiam  de  iis  qui  jam  crediderant. 
Quanquam  enim  spiritu ,  hoc  est ,  mente  servirent  Legi 
Dei,  tamen  quia  carne  servitur  legi  peccati6,  quandiu 
molestias  et  sollicitationes  mortalitatis  nostrae  patimur , 
ideo  addidit ,  dicens  :  «  Non  solum  autem  ipsi ,  sed  et  nos 
»  primitias  spiritus  habentes,  et  ipsi  in  nobismetipsis  in- 
»  gemiscimus 7.  »  Non  solum  ergo,  inquit,  ipsa  quae  tan- 
tummodo  creatura  dicitur  in  hominibus  qui  nondum  cre- 
diderunt,  et  ideo  nondum  in  friiorum  Dei  numero  consti- 

1  Eccli.  i,  i.  —  2  Psal.  iv,  3.  —  3  Rom.  vm,  2o,  2i.  —  4  Gen,  n,  17.— 
5  Rom.  vni,  22.  —  6  Id.  vii,  25.  —  7  Id.  vm,  23. 

tuti  sunt ,  congemiscit  et  dolet :  sed  etiam  nosmetipsi  qui 
credimus,  et  spiritus  primitias  habemus,  quiajam  spiritu 
adhaeremus  Deo  per  fidem,  et  ideo  non  jam  creatura,  sed 
filii  Dei  appellamur  ;  tamen  «  et  ipsi  in  nobismetipsis  in- 
»  gemiscimus ,  adoptionem  expectantes  redemptionem 
))  corporis  nostri.  »  Haec  enim  adoptio ,  quae  jam  facta  est 
in  iis  qui  crediderunt,  spiritu,  non  corpore  facta  est.Non- 
dum  enim  etiam  corpus  formatum  est  in  ccelestem  illam 
immutationem ,  sicut  spiritus  jam  mutatus  est  reconcilia- 
tione  fidei  ab  erroribus  conversus  ad  Deum.  Ergo  etiam 
in  iis  qui  crediderunt  expectatur  adhuc  illa  manifestatio , 
quae  in  corporis  resurrectione  proveniet :  quae  pertinet  ad 
quartum  illum  gradum ,  ubi  ex  toto  perfecta  pax  erit ,  et 
quies  aeterna ;  nulla  nobis  ex  aliqua  parte  corruptione  re- 
sistente,  aut  sollicitante  molestia. 

LIV.  Quod  autem  ait :  «  Similiter  et  Spiritus  adjuvat 
»  infirmitatem  nostram  :  quid  enim  oremus  sicut  oportet, 
»  nescimus  *  :  »  manifestum  est  eum  de  Spiritu  sancto 
dicere,  quod  in  consequentibus  clarum  est,  ubi  ait:  «Quia 
»  secundum  Deum  interpellat  pro  sanctis2.  »  Nos  ergo 
«  quid  oremus  sicut  oportet ,  nescimus ,  )>  duas  ob  res ; 
quod  et  illud  quod  futurum  speramus  ,  et  quo  tendimus , 
nondum  apparet  :  et  in  hac  ipsa  vita  multa  possunt  nobis 
prospera  videri  quae  adversa  sunt ,  et  adversa  quae  pros- 
pera.  Nam  et  tribulatio  quando  accidit  servo  Dei  ad  pro- 
bationem  vel  emendationem,  videtur  nonnunquam  minus 
intelligentibus  inutilis  :  sed  si  referatur  adillud  quoddic- 
tum  est :  «  Da  nobis  auxilium  de  tribulatione ,  et  vana 
»  salus  hominis3  :  »  intelJigitur,  quia  plerumque  de  tri- 
bulatione  nos  adjuvat  Deus ;  et  frustra  salus  optatur,  qure 
aliquando  adversa  est,  cum  delectatione  et  amore  hujus 
vitae  implicat  animam.  Inde  est  et  illud :  «  Tribulationem 

1  Rom.  vtii;  9.6.  —  *  Ibid.  27.  —  3  Psal.  ux,  i3. 

»  et  dolorem  inveni,  et  nomenDomini  invocavi1.  »  Cum 
enim  dicit,  inveni,  significatutilem.  Non  enim  recte  gra- 
tuJamur  nos  invenisse,  nisi  quod  quaerebamus.  Ergo  «  quid 
»  oremus  sicut  oportet,  nescimus.  »Deus  enim  novit,  et 
quid  nobis  in  hac  vita  expediat,  et  quid  post  hanc  vitam 
daturus  sit.  «  Sed  ipse  Spiritus  interpellat  gemitibus  ine- 
»  narrabilibus  2.  »  Gemere  dicit  spiritum ,  quod  nos  ge- 
mere  faciat  charitate  ,  concitans  desiderium  futurae  vitae , 
sicut  dicit  :  «  Tentat  vos  Dominus  Deus  vester ,  ut  sciat  si 
»  diligitis  eum3 :  »  id  est,  ut  scire  vos  faciat.  Non  enim 
Deum  aliquid  latet. 

LV.  Quod  autem  ait .  «  Quos  vocavit ,  ipsos  et  justifi- 
»  cavit 4 ,  »  potest  movere ,  et  quaeri ,  utrum  omnes  qui 
vocati  sunt ,  justificentur.  Sed  alibi  legimus  :  «  Multi  vo- 
»  cati,  pauci  autem  electi5.  »  Tamen  quia  ipsi  quoque 
electi  utique  vocati  sunt,  manifestum  est  non  justificatos 
nisi  vocatos ,  quanquam  non  omnes  vocatos  ,  sed  eos  qui 
secundum  propositum  vocati  sunt ,  sicut  superius  dixit. 
Propositum  autem  Dei  accipiendum  est ,  non  ipsorumG. 
Ipse  autem  exponit  quid  sit  secundum  propositum  ,  cum 
dicit  :  «  Quoniam  quos  ante  praescivit  et  praedestinavit 
»  conformes  imaginis  Filii  ejus7.  »  Non  enim  omnes  qui 
vocati  sunt,  secundum  propositum  vocati  sunt :  hoc  enim 
propositum  ad  praescientiam  et  ad  praedestinationem  Dei 
pertinet ;  nec  praedestinavit  aliquem,  nisi  quem  praescivit 
crediturum  et  secuturum  vocationem  suam,  quos  et  elec- 
tos  dicit.  Multi  enim  non  veniunt ,  cum  voeati  fuerint  : 
nemo  autem  venit  qui  vocatus  non  fuerit. 

LVI.  Quod  autem  dicit  :  «  Ut  sit  primogenitus  in  mul- 
»  tis  fratribus  8 ,  »  satis  docet,  aliter  intelligendum  Do- 
minum  nostrum  unigenitum,  aliter  primogenitum.  Nam 

1  Psal.  cxiv,  3,  4.—  a  Rom.  vm,  27.—  3  Deut.  xni,  3.-4  Rom.  vni?  3o. 
—  5  Matth.  xxn,  14.  —  6  Rom.  vm,  28.  —  7  Ibid.  29.  —  8  ibid. 

ubi  Unigenitus  dicitur ,  fratres  non  habet ,  et  naturaliter 
est  Filius  Dei  :  «  Verbum  in  principio ,  per  quod  facta 
sunt  omnia1.  Secundum  susceptionem  autem  hominis  et 
incarnationis  dispensationem  ,  per  quam  nos  etiam  non 
naturaliter  filios  in  adoptionem  filiorum  vocare  dignatus 
est,  primogenitus  dicitur  cum  adjunctione  fratrum.  Ubi 
enim  primus  dicitur ,  non  utique  solus ,  sed  consecuturis 
fratribus  in  id  quo  ipse  praecessit.  Unde  et  alio  loco  pri- 
mogenitum  eum  a  mortuis  dicit ,  ut  sit  ipse  primatum  te- 
nens2.  Resurrectio  enim  mortuorum  ut  jam  non  morian- 
tur ,  ante  illum  nulla  :  post  illum  autem  multorum 
sanctorum  est ,  quos  fratres  non  confunditur  appellare 
propter  ipsam  communicationem  humanitatis. 

LYIl.  Quod  autem  dicit :  «  Qui  nos  separabit  a  chari- 
»  tate  Christi?  Tribulatio,  an  angustia ,  an  persecu- 
)>  tio 3 ,  »  etc.  ex  superiore  sententia  pendet ,  ubi  ait  : «  Si 
)>  tamen  compatimur  ,  ut  et  glorificemur  :  existimo  enim 
»  quod  non  sunt  condignae  passiones  hujus  temporis  ad 
»  futuram  gloriam  ,  quae  revelabitur  in  nobis4.  »  Ad  ip- 
sam  enim  hortationem  omnis  hujus  loci  intentio  directa 
est,  ne  iili  quibus  loquitur  persecutionibus  frangerentur, 
si  viverent  secundum  prudentiam  carnis ,  qua  temporalia 
bona  appetuntur,  et  timentur  temporalia  mala. 

LYIII.  Quod  autem  ait  :  «  Certus  sum  enim5 , »  et  non 
dixit ,  Opinor  enim  ,  plena  fide  tenuit,  «  quod  nec  mors  » 
ulla ,  «  nec  vita  »  temporalis  promissa ,  nec  caetera  sub- 
sequentia  possunt  credentem  a  charitate  Dei  detorquere. 
Nemo  ergo  separat ,  nec  qui  minatur  mortem  $  quia  qui 
credit  in  Ghristo  ,  licet  moriatur  ,  vivet  :  neque  qui  polli- 
cetur  vitam ;  quia  ille  dat  vitam  aeternam.Nam  tempora- 
lis  vitae  pollicitatio ,  aeternae  comparatione  contemnenda 

1  Joan.  i,  i.  — *  Colos.  i,  18.  —  3  Rom.  vnt,  35.  — 4  Ibid.  17,  etc.  — 
5  Ibid.  38. 

est1.  «  Neque  Angelus  »  separat,  quialicet  Angelus,  in- 
quit,  de  ccelo  descendat,  et  annuntiet  vobis  praeter  quam 
quod  accepistis  ,  anathema  sit.  «  Neque  principatus  ,  »  id 
est ,  contrarius  ,  quia  exuit  se  ipse  hos  principatus  et  po- 
testates,  triumphans  eos  in  semetipso2.  «  Neque  praesen- 
»  tia  neque  f  utura ,  »  id  est ,  temporalia  vel  quae  delec- 
tant  ,  vel  quae  premunt ,  vel  quse  spem  dant ,  vel  quse 
incutiunt  timorem. «  Neque  virtus. »  Et  hic  virtutem  con- 
trariam  oportet  intelligi ,  secundum  quam  dicit  :  «  Nemo 
»  vasa  fortis  diripiet,  nisi  prius  alligaverit  fortem3.  Ne- 
»  que  altitudo  ,  neque  profundum.  »  Plerumque  enim 
inanis  curiositas  earum  rerum  quae  inveniri  non  possunt , 
aut  frustra  etiam  inveniuntur  sive  in  ccelo  sive  in  abysso, 
separat  a  Deo ,  nisi  charitas  vincat ,  quae  ad  certa  spirita- 
lia  non  vanitate  rerum  quse  foris  sunt ,  sed  veritate  quae 
intus,  homines  invitat.  «  Neque  creatura  alia. »  Quod  duo- 
bus  modis  intelligi  potest  :  aut  visibilis  creatura ,  quia  et 
nos  ,  id  est ,  anima  ,  creatura  sumus ,  sed  invisibilis  ;  ut 
hoc  dixerit ,  quod  nos  non  separat  alia  creatura  ,  id  est , 
amor  corporum  :  aut  certe  quia  nos  non  separat  alia  crea- 
tura  a  charitate  Dei,  ex  eo  quod  nulla  creatura  est  alia 
inter  nos  et  Deum  ,  quae  se  opponat ,  et  a  complexu  ejus 
excludat.  Supra  humanas  enim  mentes  quae  rationales 
sunt ,  jam  nulla  creatura ,  sed  Deus  est. 

LIX.  Quod  autem  dicit  :  «  Quorum  patres  et  ex  quibus 
»  Christus  secundum  carnem,  »  et  adjecit :  «  Qui  est  su- 
»  per  omnes  Deus  benedictus  in  saecula 4 ,  »  plenissimam 
fidem  commendat ,  quia  Dominum  nostrum  et  secundum 
susceptionem  carnis  filium  hominis  confitemur,  et  secun- 
dum  seternitatem  Verbum  in  principio  Deum  benedictum 
super  omnes  in  saecula.  Hujus  autem  confessionis  Judaei 
quoniam  partem  tenuerunt ,  refelluntur  a  Domino.  Nam 

1  Gal.  i,  8.  —  2  Coloss.  u,  i5.  — -  3  Matth.  xii,  29.  —  4  Rom.  ix,  5. 

cum  eos  interrogasset ,  cujus  flliura  dicerent  esse  Chris- 
tura  :  responderunt ,  David1.  Hoc  autem  secundum  car- 
nem  est.  De  divinitate  vero  ejus  quod  Deus  est ,  nihil  res- 
ponderunt.  Ideo  Dominus  ait  eis  :  Quomodo  ergo  David 
in  Spiritu  vocat  eum  Dominum  ?  Ut  intelligerent  hoc  se 
confessos  esse  tantum ,  quod  Christus  filius  est  David ; 
hoc  autem  tacuisse,  quod  est  Christus  Dominus  ipsius  Da- 
vid.  Illud  enim  est  secundum  susceptionem  carnis ,  hoc 
secundura  aeternitatem  divinitatis. 

LX.  Quod  autem  ait :  «Nondum  enim  nascentium,  ne- 
»  que  agentium  aliquid  boni  aut  mali,  ut  secundum  elec- 
»  tionem  propositum  Dei  maneret ,  non  ex  operibus ,  sed 
»  ex  vocante  dictum  est  ei^  quia  major  serviet  minori,  si- 
»  cut  scriptum  est ,  Jacob  dilexi ,  Esaii  autem  odio  ha- 
»  bui2 ,  »  nonnullos  movet,  ut  putent  apostolum  Paulum 
abstulisse  liberum  voluntatis  arbitrium ,  quod  promere- 
mur  Deum  bono  pietatis,  vel  maJo  impietatis  offendimus. 
Dicunt  enim,  quod  ante  opera  aliqua,  seu  bona  seu  mala, 
duorum  nondum  nascentium  Deus  unum  dilexerit ,  alte- 
rum  odio  habuerit.  Sed  respondemus ,  praescientia  Dei 
f  actum  esse ,  qua  novit  etiam  de  nondum  natis ,  qualis 
quisque  futurus  sit.  Sed  ne  quis  dicat ,  Opera  ergo  elegit 
Deus  in  eo  quem  dilexit,  quanquam  nondum  erant,  quod 
erant  futura  praesciebat  :  quod  si  opera  elegit ,  quomodo 
dicit  Apostolus,  non  ex  operibus  factam  electionem3? 
Propterea  ergo  intelligendum  est ,  opera  bona  per  dilec- 
tionem  fieri ,  dilectionem  autem  esse  in  nobis  per  donum 
Spiritus  sancti ,  sicut  idem  Apostolus  dicit  :  «  Charitas 
»  dirFusa  est  in  cordibus  nostris  per  Spiritum  sanctum  qui 
»  datus  est  nobis.  »  Non  ergo  quisquam  gloriari  debet  ex 
operibus  tanquam  suis ,  quae  per  donum  Dei  habet ,  cum 

1  Matth.  xxu,  4*2. —  a  Rom.  ix,  ii-i3;  Gen.  xxv,  2.3,  et  Malach.  j,  2,3. 
—  3  Rom.  v,  G. 

ipsa  dilectio  in  eo  bonum  operetur.  Quid  ergo  elegit  Deus? 
Si  enim  cui  vult  donat  Spiritum  sanctum ,  per  quem  di- 
lectio  bonum  operatur,  quomodo  elegit  cui  donet?  Si 
enim  nullo  merito ,  non  est  electio ;  sequales  enim  omnes 
sunt  ante  meritum,  nec  potest  in  rebus  omnino  aequalibus 
electio  nominari.  Sed  quoniam  Spiritus  sanctus  non  datur 
nisi  credentibus  ,  non  quidem  Deus  elegit  opera  quse  ipse 
largitur,  cum  datSpiritum  sanctum,  ut  per  charitatem  bona 
operemur  :  sed  tamen  elegit  fidem.  Quia  nisi  quisque  cre- 
dat  in  eum ,  et  in  accipiendi  voluntate  permaneat ,  non 
accipit  donum  Dei,  id  est ,  Spiritum  sanctum  ,  per  quem 
diffusa  charitate  bonum  possit  operari.  Non  ergo  elegit 
Deus  opera  cujusquam  in  praescientia ,  quae  ipse  daturus 
est ;  sed  fidem  elegit  in  praescientia  :  ut  quem  sibi  credi- 
turum  esse  praescivit ,  ipsum  elegerit  cui  Spiritum  sanc- 
tnm  daret,  ut  bona  operando  etiam  vitam  aeternam  conse- 
queretur  *.  Dicit  enim  Apostolus  :  «  Idem  Deus  qui  ope- 
)>  ratur  omnia  in  omnibus2.  »  Nusquam  autem  dictum 
est,  Deus  credit  omnia  in  omnibus.  Quod  ergo  credimus, 
nostrum  est  :  quod  autem  bonum  operamur,  illius  qui 
credentibus  in  se  dat  Spiritum  sanctum.  Hoc  autem  exem- 
plum  quibusdam  Judaeis  objectum  est,  qui  Christo  credi- 
derunt }  et  de  operibus  ante  gratiam  gloriabantur  ,  et  di- 
cebant  se  ipsam  Evangelii  gratiam  per  sua  bona  opera 
praecedentia  meruisse,  cum  bona  opera  in  nullo  esse  pos- 
sint ,  nisi  qui  acceperit  gratiam.  Est  autem  gratia ,  ut  vo- 
catio  peccatori  praerogetur,  cum  ejus  merita  nulla ,  nisi 
ad  damnationem  praecesserint.  Quod  si  vocatus  vocantem 
secutus  fuerit,  quod  est  jam  in  libero  arbitrio,  merebitur 
et  Spiritum  sanctum  ,  per  quem  bona  possit  operari ,  in 
quo  permanens  ,  ( quod  nihilo  minus  est  in  libero  arbi- 

1  i  Retract.  xxm,  n.  2,  et  lib.  1  de  Pradest.  SS.  cap.  3  dicit  se  hic  er- 
rasse.  —  a  2  Cor.  xn,  6. 

trio )  merebitur  etiam  vitam  aeternam  ,  quae  nulla  possit 
labe  corrumpi. 

LXI.  Quod  autem  ait :  «  Miserebor  cui  misertus  ero, 
»  et  misericordiam  praestabo  cui  misericors  fuero1 , »  hinc 
ostenditur  non  esse  iniquitatem  apud  Deum  $  quod  pos- 
sunt  dicere  quidam  ,  cum  audiunt ,  Antequam  nasceren- 
tur,  Jacob  dilexi ,  Esau  autem  odio  habui2.  «  Miserebor 
•  enim  inquit,  cui  misertus  ero.  »  Primo  enim  misertus 
est  nostri  Deus ,  cum  peccatores  essemus  ut  vocaret  nos. 
«  Cui  ergo  misertus  ero,  »  inquit,  ut  eum  vocem  ,  «  mi- 
»  serebor  »  adhuc  ejus  cum  crediderit.  Quomodo  autem 
adhuc,  nisi  ut  det  credenti  et  petenti  Spiritum  sanctum  ? 
Quo  dato  misericordiam  praestabit  cui  misericors  fuerit , 
id  est ,  ut  faciat  eum  misericordem  ,  quo  bona  possit  per 
dilectionem  operari.  Nemo  ergo  sibi  audeat  tribuere  quod 
misericorditer  operatur  :  quia  Deus  illi  per  Spiritum  sanc- 
tum  dedit  per  dilectionem ,  sine  qua  nemo  potest  esse  mi- 
sericors.  Non  ergo  elegit  Deus  bene  operantes,  sed  cre- 
dentes  potius,  ut  ipse  illos  faciat  bene  operari.  Nostrum 
enim  est  credcre  et  velle ,  iliius  autem  dare  credentibus 
et  volentibus  facultatem  bene  operandi  per  Spiritum  sanc- 
tum  ,  per  quem  charitas  Dei  diffunditur  in  cordibus  nos- 
tris,  ut  nos  misericordes  efiiciat3. 

LXII.  Quod  autem  ait  :  «  Igitur  non  volentis ,  neque 
»  currentis ,  sed  miserentis  est  Dei 4 ,  »  non  tollit  liberum 
voiuntatis  arbitrium ,  sed  non  sufiicere  dicit  velle  nos- 
trum,  nisi  adjuvet  Deus,  misericordes  nos  efHciendo  ad 
bene  operandum  per  donum  Spiritus  sancti ,  ad  hoc  re- 
ferens,  quod  superius  dixit:  «  Miserebor  cui  misertus  ero, 
»  et  misericordiam  praestabo  cui  misericors  fuero 5.»  Quia 
neque  velle  possumus ,  nisi  vocemur  5  et  cum  post  voca- 

•  Roni.  ix,  i5,  et  Exod.  xxxm,  19.  —  2  Malac.  1,  2,  3.  —  3  1  Retracl. 
xxu,  n.  3,  et  Rom.  v,  5.  —  4  Rom.  ix,  16.  —  5  Ibid.  i5. 

tionem  voluerimus,  non  sutiicit  voluntas  nostra  et  cursus 
noster ,  nisi  Deus  et  vires  currentibus  praebeat ,  et  perdu- 
cat  quo  vocat  * .  Manifestum  est  ergo  non  volentis  neque 
currentis  ,  sed  miserentis  Dei  esse  ,  quod  bonum  opera- 
mur  :  quanquam  ibi  sit  etiam  voluntas  nostra ,  quae  sola 
nihil  posset.  Unde  sequitur  etiam  de  Pharaonis  supplicio 
testimonium  ,  cum  ait  Scriptura  de  Pharaone  :  «  Quia  ad 
»  hoc  te  excitavi,  ut  ostendam  in  te  potentiam  meam  ,  et 
)>  ut  annuntietur  nomenmeum  in  universa  terra2.»Sicut 
enim  legimus  in  Exodo  :  «  Obduratum  est  cor  Pharaonis, 
»  ut  tam  evidentibus  signis  non  moveretur  3.)>  Quod  ergo 
tunc  Pharao  non  obtemperabat  prseceptis  Dei ,  jam  de 
supplicio  veniebat.Non  autem  quisquam  potest  dicere  ob- 
durationem  illam  cordis  immerito  accidisse  Pharaoni,  sed 
judicio  Dei  retribuentis  incredulitati  ejus  debitam  pce- 
nam.  Non  ergo  hoc  illi  imputatur,  quod  tunc  non  obtem- 
peraret,  quandoquidem  obdurato  corde  obtemperare  non 
poterat  ;  sed  quia  dignum  se  praebuit ,  cui  cor  obdurare- 
tur  priore  infidelitate.  Sicut  enim  in  iis  quos  elegit  Deus, 
non  opera,  sed  fides  inchoat  meritum,  ut  per  munusDei 
bene  operentur 4  :  sic  in  his  quos  damnat ,  infidelitas  et 
impietas  inchoat  pcenae  meritum ,  ut  per  ipsam  pcenam 
etiam  male  operentur  :  sicut  et  superius  idem  dicit  Apos- 
tolus  :  «  Et  quoniam  non  probaverunt  Deum  in  notitia 
»  habere ,  tradidit  illos  Deus  in  reprobum  sensum  ut  fa- 
»  ciant  quae  non  conveniunt5.  »  Quapropter  ita  conclu- 
dit  Apostolus  :  «  Ergo  cui  vult  miseretur,  et  quem  vult 
»  obdurat6.  »  Cujus  enim  miseretur,  facit  eum  bene  ope- 
rari :  et  quem  obdurat ,  relinquit  eum  ut  male  operetur. 
Sed  et  illa  misericordia  prsecedenti  merito  fidei  tribuitur, 

1  i   Retract.  xxm,  n.   3.  —  2  Rom.  ix,  17,  et  Exod.  ix,  16.  —  3  Exod. 
x,  1.  —  4  1  Retract.  xxni,  n.  3.  -  5  Rom.  1,  28.  —  6Id.  ix,  18. 

et  ista  obduratio  praecedenti  impietati1  :  ut  et  bona  per 
donum  Dei  operemur ,  et  mala  per  supplicium ;  cum  ta- 
men  homini  non  auferatur  liberum  voluntatis  arbitrium  , 
sive  ad  credendum  Deo  ut  consequatur  nos  misericordia , 
sive  ad  impietatem  ut  consequatur  supplicium.  Qua  con- 
clusione  illata,  infert  quaestionem  tanquam  a  contradi- 
cente.  Ait  enim  :  «  Dicis  itaque  mihi,  quid  adhuc  con- 
»  queritur?  Nam  voluntati  ejus  quis  resistit 2?  »  Cui  sane 
inquisitioni  sic  respondet ,  ut  intelligamus  spiritalibus  vi- 
ris,  etjam  non  secundum  terrenum  hominem  viventibus, 
patere  posse  prima  merita  fidei  et  impietatis ,  quomodo 
Deus  praescius  eligat  credituros  ,  et  damnet  incredulos  ; 
nec  illos  ex  operibus  eligens ,  nec  istos  ex  operibus  dam- 
nans ;  sed  illorum  fidei  praestans  ut  bene  operentur,  et 
istorum  impietatem  obdurans  deserendo  ut  male  operen- 
tur.  Qui  quoniam  intellectus  ,  ut  dixi,  spiritalibus  patet, 
a  carnali  autem  prudentia  longe  remotus  est,  sic  refellit 
inquirentem  ,  ut  inteiligat  se  deponere  debere  prius  ho- 
minem  luti,  ut  ista  per  spiritum  investigare  mereamur. 
Itaque,  inquit :  «0  homo  tu  quis  es ,  qui  respondeas  Deo  ? 
»  Numquid  dicit  figmentum  ei  qui  se  fmxit,  Quare  sic 
»  me  f ecisti  ?  An  non  habet  potestatem  figulus  luti,  ex  ea- 
»  dem  conspersione  vas  facere,  aliud  quidem  in  honorem, 
)>  aiiud  in  contumeliam 3  ?  »  Quandiu  figmentum  es  ,  in- 
quit ,  et  ad  massam  luti  pertines ,  nondum  perductus  ad 
spiritalia,  ut  sis  spiritalis  omnia  judicans ,  et  a  nemine 
judiceris  ,  cohibeas  te  oportet  ab  hujusmodi  inquisitione  , 
et  non  respondeas  Deo.  Cujus  consilium  quis  scire  cu- 
piens,  oportet  ut  prius  in  ejus  amicitiam  recipiatur :  quod 
contingere  nisi  spiritalibus  non  potest ,  jam  portantibus 
imaginem  ccelestis  hominis.  «  Jam  enim,  inquit,  non  vos 
))  dicam  servos ,  sed  amicos :  omnia  enim  quae  audivi  a 
1  i  Retract.  xxui,  n.  4»  —  2  Rom.  ix,  19.  —  3  Ibid.  20,  21. 

»  Palre  meo ,  nota  feci  vobis  l.  »  Quandiu  utique  vas  fic- 
tile  es ,  conterendum  est  hoc  ipsum  in  te  prius  virga  illa 
ferrea  ,  de  qua  dictum  est :  «  Reges  eos  in  virga  ferrea,  et 
»  tanquam  vas  figuli  conteres  eos 2  :  »  ut  corrupto  exte- 
riore  homine,  et  interiore  renovato,  possis  in  charitate 
radicatus  et  fundatus  comprehendere  latitudinem ,  longi- 
tudineni;  altitudinem,  et  profundum,  cognoscere  etiam  su- 
pereminentem  scientiam  charitatis  Dei 3.  Nunc  itaque  cum 
ex  eadem  conspersione  Deus  alia  vasa  in  honorem  facit , 
alia  in  contumeliam ,  non  est  tuum  discutere ,  quisquis 
secundum  hanc  conspersionem  adhuc  vivis ,  id  est ,  ter- 
reno  sensu  et  carnaliter  sapis. 

LXIIl.  Quod  autem  ait  :  «  Attulit  in  multa  patientia 
»  vasa  irae ,  quae  perfecta  sunt  in  perditionem 4  :  »  hinc 
satis  significavit  obdurationem  cordis ,  quae  in  Pharaone 
facta  est,  ex  meritis  venisse  occultae  superioris  impietatis  : 
quam  tamen  patienter  sustinuit  Deus,  donec  ad  illud  tem- 
pus  perduceretur ,  quo  opportune  in  eum  vindicta  pro- 
cederet ,  ad  correctionem  eorum  quos  ab  errore  institue- 
rat  liberare ,  et  ad  cultum  suum  pietate  vocando  perdu- 
cere,  precibus  eorum  et  gemitibus  opem  praebens. 

LXIV.  Quod  autem  ait  :  «  Quos  et  vocavit  nos,  non 
»  solum  ex  Judaeis,  sed  etiam  ex  Gentibus.  Sicut  et  in 
»  Osee  dicit,  Vocabo  non  plebem  meam ,  plebem  meam 5, » 
et  caetera.  Totius  hujus  disputationis  propositum  ad  hoc 
perducit,  ut  quoniam  docuit  misericordiae  Dei  esse  ,  quod 
bene  operamur,  non  tanquam  ex  operibus  Judaei  glorien- 
tur,  qui  cum  Evangelium  percepissent ,  tanquam  meritis 
suis  id  tribuendum  existimantes,  nolebant  Gentibus  dari : 
a  qua  superbia  jam  debent  desistere ,  intelligentes,  quo- 
niam  si  non  ex  operibus ,  sed  misericordia  Dei  vocamur 

1  i  Joan.  xv,  i5.  —  2  Psal.  n,  9, —  3  Ephes.  m,  16.  —  4  Roin.  ix,  22. 
5  Ibid.  24,  25,  et  Osese.  II,  24» 

cxxiv.  3 

ut  credamus,  et  credentibus  praestatur  ut  bene  operemur, 
non  est  Gentibus  ista  invidenda  misericordia1.  quasiprae- 
lato  merito  Judaeorum ,  quod  nullum  est. 

LXV.  Quod  autem  dicit  :  «  Isaias  autem  clamat  pro  Is- 
»  rael ,  Si  fuerit  numerus  filiorum  Israel  quasi  arena  ma- 
»  ris,  reliquiae  salvae  fienf2,  ))  ostendit  quemadmodum  sit 
Deus  lapis  angularis ,  utrumque  parietem  in  se  conjun- 
gens3.  Testimonium  enim  Osee  prophetae  dictum  est  pro 
Gentibus  :  «  Vocabo  non  plebem  meam  ,  plebem  meam  , 
»  et  non  dilectam ,  dilectam4  :  »  et  Isaiae  testimonium 
dictum  est  pro  Israel ,  quoniam  reliquiae  salvae  fient ,  ut 
ipsae  deputentur  in  semen  Abrahae ,  quae  crediderunt  in 
Christum  5 :  ita  concordes  ambospopulos  facit,  secundum 
et  Domini  testimonium  dicentis  in  Evangelio  de  Gentibus  : 
«  Habeo  alias  oves  quae  non  sunt  de  hoc  ovili,  quas  opor- 
»  tet  me  adducere  ,  et  erit  unus  grex ,  et  unus  pastore.  » 

LXVI.  Quod  autem  ait:  «  Fratres  ,  Bona  voluntas  cor- 
»  dis  mei  et  deprecatio  ad  Deum  fit  pro  illis  in  salutem 7 : » 
hinc  jam  incipit  de  spe  Judaeorum  loqui ,  ne  eiiam  Gen- 
tes  superbire  audeant  adversus  Judaeos.  Sicut  enim  Judaeo- 
rum  superbia  refellenda  erat  tanquam  ex  operibus  glo- 
riantium  :  sic  et  Gentibus  occurrendum  est ,  ne  tanquam 
Judaeis  praelati  superbiant. 

LXVII.  Quod  autem  dicit :  «  Prope  est  verbum  in  ore 
»  tuo ,  et  in  corde  tuo  ,  hoc  est  verbum  fidei  quod  prae- 
»  dicamus8  :  quia  si  confitearis  in  ore  tuo  quia  Dominus 
»  est  Jesus ,  et  credideris  in  corde  tuo  quia  Deus  illum 
»  suscitavit  a  mortuis ,  salvus  eris.  Corde  enim  creditur 
)>  ad  justitiam,  ore  autem  confessio  fit  in  salutem 9.  »  To- 
tus  hic  locus  ad  illud  refertur,  quod  superius  dixit  :  «  Ver- 

1  Retract.  xxm,  n.  3,  4 —  2  Rom.  ix,27,  et  Isai.  x,  22. — 3  Ephes.  n,  20. 
—  4  Osee  11,  24.  —  5  Isai*.  x,  22.  —  6  Joan.  x ,  16.  —  7  Rom,  x  ,  1.  — 
8  Ibid.  8,  et  Deut.  xxx,  14.  —  9  Rorn.  x,  9,  10. 

)>  bum  enim  consummans  et  brevians  faciet  Dominus  su- 
»  per  terram1.  »  Remotis  enim  innumerabilibus  etmul- 
tiplicibus  sacramentis,  quibus  juclaicus  populus  preme- 
batur,  per  misericordiam  Dei  factum  est,  ut  brevitate 
confessionis  fidei  ad  salutem  perveniremus. 

LXVIII.  Quod  autem  dicit,  secundum  testimonium 
Moysi :  «  Ego  ad  aemulationem  vos  perducam  in  non  gen- 
)>  tem,  in  gentem  insipientem  irritabo  vos  'l ,  »  dicendo 
«  gentem  insipientem  ,  »  exposuit  quid  dixerit ,  «  in  non 
»  gentem  :  »  quasi  quod  nec  gens  dicenda  sit  quse  insi- 
piens  est.  De  cujus  tamen  fide  irritandum  dicit  populum 
judaicum,  quia  illi  apprehenderunt  quod  isti  respuerunt. 
Vel  certe  «  in  non  gentem,  in  gentem  insipientem  :  » quia 
cum  esset  gens  insipiens  omnis  populus  idoJa  colens,  ta- 
men  gentilitatem  credendo  deposuit.  Unde  illud  etiam  est : 
«  Si  igitur  praeputium  justitias  Legis  custodiat,  nonne 
»  prseputium  ejus  in  circumcisione  deputabitur3  ?  »  Ut 
sit  hic  sensus :  Ego  in  aemulationem  vos  adducam  in  eam, 
quae  non  gens  facta  est,  deponendo  gentilitatem  per  fidem 
Chnsti ,  cum  fuisset  gens  insipiens  colendo  idola. 

LXIX.  Quod  autem  ait  :  «  Numquid  repulit  Deus  ple- 
»  bem  suam?  Absit.  Nam  et  ego  Israelita  sum,  ex  semine 
»  Abraham,  de  tribu  Benjamin4,  »  ad  hoc  refertur,  quod 
superius  dixit :  «  Non  potest  autem  excidere  verbum  Dei. 
»  Non  enim  omnes  qui  sunt  ex  Israel ,  hi  sunt  Israelitse  ? 
»  neque  quia  sunt  semen  Abraham ,  omnes  filii  5  sed  in 
»  Isaac  vocabitur  tibi  semen  :  ut  de  ipso  scilicet  populo 
»  Judaeorum  illi  deputentur  in  semen,  qui  Domino  credi- 
»  derunt5.  »  De  hoc  item  dicit  superius  :  «  Reliquiae  sal- 
»  vae  fient6.  » 

1  Roin.  ix,  28.  —  2  Id.  x,  19,  et  Deut.  xxxu,  i\.  —  3Rom.  h,  26   — 
4  Id.  xi,  1.  — -  5  id,  iX?  6}  etc.  —  6  Ibid.  27. 

LXX.  Quod  autem  dicit :  «  Dico  ergo,  Numquid  sic  de- 
»  liquerunt  ut  caderent  ?  absit.  Sed  illorum  delicto  salus 
))  Gentibus  l.  »  Non  ideo  dicit ,  quia  non  ceciderunt  •,  sed 
quia  casus  ipsorum  non  fuit  inanis  ,  quoniam  ad  salutem 
Gentium  profecit.  Non  ergo  ita  deliquerunt  ut  caderent , 
id  est,  ut  tantummodo  caderent ,  quasi  ad  pcenam  suam 
solum;  sed  ut  hoc  ipsum  quod  ceciderunt,  prodesset  Gen- 
tibus  ad  salutem.  Deinde  incipit  ex  hoc  loco  Judseorum 
populum  commendare ,  etiam  de  ipso  casu  infidelitatis , 
ut  non  superbiant  Gentes  $  quia  etiam  casus  Judaeorum 
tam  pretiosus  extitit  pro  salute  Gentium  :  sed  magis  de- 
bent  cavere  Gentes,  ne  dum  superbiunt ,  similiter  cadant. 

LXXI.  Quod  autem  dixit :  «  Si  esurierit  inimicus  tuus, 
))  ciba  illum  ;  si  sitit ,  potum  da  iili  :  hoc  enim  faciens , 
»  carbones  ignis  congeres  super  caputejus2,  »  multis  vi- 
deri  potest  repugnare  iili  sententise,  qua  Dominus  praece- 
pit ,  ut  diligamus  inimicos  nostros ,  et  oremus  pro  iis  qui 
nos  persequuntur3 :  vel  huic  etiam  quam  idem  Apostolus 
superius  dixit :  «  Benedicite  persequentes  vos,  benedicite, 
»  et  nolite  maledicere 4 :  »  et  iterum  :  «  Nulli  malum  pro 
»  malo  reddentes5.»  Quomodo  enim  quisque  diligit  eum, 
cui  propterea  cibum  et  potum  dat,  ut  carbones  ignis  con- 
gerat  super  caput  ejus,  si  carbones  ignis  hoc  loco  aliquam 
gravem  pcenam  significant  ?  Quapropter  intelligendum 
est,  ad  hoc  dictum  esse,  ut  eum  qui  nos  laeserit  provoce- 
mus  ad  pcenitentiam  facti  sui,  cum  ei  nos  benefacimus. 
Isti  enim  carbones  ignis  ad  exustionem,  id  est  contribula- 
tionem  spiritus  valent,  qui  est  quasi  caput  animae,  in  qua 
exuritur  omnis  malitia ,  cum  homo  in  melius  per  pceni- 
tentiam  commutatur,  ut  sunt  illi  carbones ,  de  quibus 

1  Rom.  xi,  11.  —  2  Td    xii,  20,  et  Prov.  xxv,  21.  —  3  Luc.  vi,  35.  — 
4  Rom.  xn,  14.  —  5  Ibicl.  17. 

dicitur  in  Psalmis  :  «Quid  detur  tibi,  aut  quid  apponatur 
»  tibi  ad  linguam  subdolam1?  )>  Sagittae  potentis  acutae 
cum  carbonibus  vastatoribus. 

LXXII.  Quod  autem  ait  :  «  Omnis  anima  potestatibus 
)>  sublimioribus  subdita  sit  :  non  est  enim  potestas  nisi  a 
»  Deo2,  »  rectissime  jam  monet,  ne  quis  eo  quod  a  Do- 
mino  suo  in  libertatem  vocatus  est,  factusque  Christianus, 
extollatur  in  superbiam  ,  et  non  arbitretur  in  hujus  vitae 
itinere  servandum  esse  ordinem  suum,  et  potestatibus  su- 
biimioribus ,  quibus  pro  tempore  rerum  temporalium  gu- 
bernatio  tradita  est,  putet  non  se  esse  subdendum.  Gum 
enim  constemus  ex  anima  et  corpore,  et  quandiu  in  hac 
vita  temporali  sumus ,  etiam  rebus  temporalibus  ad  sub- 
sidium  degendae  hujus  vitae  utamur  5  oportet  nos  ex  ea 
parte ,  quse  ad  hanc  vitam  pertinet ,  subditos  esse  potes- 
tibus,  id  est,  hominibus  res  humanas  cum  aliquo  honore 
adminislrantibus.  Ex  illa  vero  parte,  qua  credimus  Deo, 
et  in  regnum  ejus  vocamur,  non  nos  oportet  esse  subditos 
cuiquam  homini ,  idipsum  in  nobis  evertere  cupienti , 
quod  Deus  ad  vitam  aeternam  donare  dignatus  est.  Si  quis 
ergo  putat ,  quoniam  Ghristianus  est ,  non  sibi  esse  vecti- 
gal  reddendum,  aut  tributum  ,  aut  non  esse  exhibendum 
honorem  debitum  eis  quse  haec  curant  potestatibus  •  iri 
magno  errore  versatur.  Item  si  quis  se  putat  esse  subden- 
dum ,  ut  etiam  in  suam  fidem  habere  potestatem  arbitre- 
tur  eum,  qui  temporalibus  administrandis  aliqua  sublimi- 
tate  praecellit 5  in  majorem  errorem  labitur.  Sed  modus 
iste  servandus  est,  quem  Dominus  ipse  praescribit,  ut  red- 
damus  Caesari  quae  Caesaris  sunt,  et  Deo  quae  Dei  sunt3. 
Quanquam  enim  ad  illud  regnum  vocemur,  ubi  nulia  erit 
potestas  hujusmodi :  in  hoc  tamen  itinere  dum  agimus , 
donec  perveniamus  ad  illud  saeculum,  ubi  fit  evacuatio 

1  Psal.  cxix,  3.  —  2  Rom.  xni,  i.  —  3  Mattli.  xxir,  ?i. 

omnis  principatus  et  potestatis,  conditionem  nostram  pro 
ipso  rerum  humanarum  ordine  toleremus ,  nihil  simulate 
facientes ,  et  in  eo  ipso  non  tam  hominibus  quam  Deo , 
qui  haec  jubet,  obtemperantes. 

LXXIII.  Qucd  autem  ait :  «  Vis  autem  non  timere  po- 
»  testatem  ?  bonum  fac  ,  et  habebis  laudem  ex  illa ■ ,  » 
potest  movere  aliquos ,  cum  cogitaverint  ab  istis  potesta- 
tibus  persecutionem  saepepassos  fuisse  Christianos.  Num- 
quid  ergo  non  faciebant  bonum,  quia  non  solum  non  sunt 
laudati  ab  istis  potestatibus,  sed  etiam  pcenis  affecti  et  ne- 
cati  sunt?  Consideranda  ergo  sunt  verba  Apostoli.  Non 
enim  ait ,  Bonum  fac ,  et  laudabit  te  potestas  :  sed  ait : 
«  Bonum  fac,  et  habebis  laudem  ex  illa.»  Sive  enim  pro- 
bet  factum  tuum  bonum,  sive  persequatur,  « laudem  ha- 
)>  bebis  ex  illa  $  »  vel  cum  eam  in  obsequium  Dei  lucratus 
fueris ,  vel  cum  ejus  persecutione  coronam  merueris.  Hoc 
etiam  in  consequentibus  intelligitur ,  cum  dicit  :  «  Dei 
»  enim  minister  est  tibi  in  bonum2,  »  etiam  si  sibi  in 
malum. 

LXXIV.  Quod  autem  ait :  «  Ideoque  necessitati  subditi 
»  estote3,  »ad  hoc  valet,  ut  intelligamus,  quia  necesse  est 
propter  hanc  vitam  subditos  nos  esse  oportere,  non  resis- 
tentes  si  quid  illi  auferre  voluerint ,  in  quod  sibi  potestas 
data  est,  de  temporalibus  rebus^  quae  quoniam  transeunt, 
ideo  et  ista  subjectio  non  in  bonis  quasi  permansuris ,  sed 
in  necessariis  huic  tempori  constituenda  est.  Tamen  quo- 
niam  dixit :  «  Necessitati  subditi  estote  •  »  ne  quis  non 
integro  animoetpura  dilectione  subditus  fieret  hujusmodi 
potestatibus  addidit ,  dicens  :  «  Non  solum  propter  iram , 
»  sed  etiam  propter  conscientiam ,  »  id  est ,  non  solum  ad 
iram  evadendam,  quod  potest  etiam  simulate  fieri ;  sed 
ut  in  tua  conscientia  certus  sis,  illius  dilectione  te  facere, 

«  Rom.  xui,  3.  —  «  Ibid.  4 .  —  3  Ibid.  5. 

cui  subditns  f  iieris  jussu  Domini  tui,  qui  omnes  vuk  sal- 
vos  fieri,  et  in  agnitionem  veritatis  venire  *.  Et  hoc  enim 
cum  diceret  Apostolus  de  ipsis  potestatibus  agebat.  Hoc  est 
quod  servisalio  loco  suadet :  «Non  ad  oculum  servientes, 
»  quasi  hominibus  placentes 2  :  »  ut  idipsum  quod  sub- 
duntur  dominis  suis ,  non  eos  oderint ,  aut  fallaciis  pro- 
mereri  desiderent. 

LXXV.  Quod  autem  dicit :  «  Qui  enim  diligit  alterum  , 
»•  Legem  impievit3,  »  ostendit  consummationem  Legisin 
dilectione  positam  ,  id  est ,  in  charitate.  Unde  et  Dominus 
in  illis  duobus  praeceptis  totam  Legem  pendere  dicit ,  et 
omnes  Prophetas,  id  est,  in  dilectione  Dei  et  proximi 4. 
Unde  et  ipse  qui  Legem  venit  implere  ,  dilectionem  dona- 
vit  per  Spiritum  sanctum ,  ut  quod  antea  timor  implere 
non  poterat ,  charitas  postmodum  impleret.  Inde  est  et 
illud  ejusdem  Apostoli ,  «  Plenitudo  autem  Legis  chari- 
»  tas5.  »  Et  illud  :  «  Finis  autem  praecepti  est  charitas  de 
»  corde  puro  ,  et  conscientia  bona ,  et  fide  non  ficta 6.  » 

LXXVI.  Quod  autem  ait  :  «  Et  hoc  scientes  tempus , 
»  qnia  hora  est  jam  nos  de  somno  surgere 7 , »  illuc  spec- 
tat  quod  dictum  est  :  «  Ecce  nunc  tempus  acceptabile, 
»  ecce  nunc  dies  salutis8.  »  Tempus  enim  Evangelii  sig- 
nificatur ,  et  ilJa  opportunitas  salvos  laciendi  credentes  in 
Deum. 

LXXVII.  Quod  autem  ait :  «  Et  carnis  providentiam  ne 
»  feceritis  in  concupiscentiis 9 ,  »  ostendit  non  esse  cul- 
pandam  carnis  providentiam,  quando  ea  providentur  quae 
ad  necessitatem  salutis  corporaJis  valent.  Si  autem  ad  su- 
perfluas  delectationes  aque  luxurias ,  ut  quisque  in  his 
gaudeat  quse  carne  cupit ,  recte  reprehenditur ,  quia  pro- 

1  i  Tim.  i!,  4.   —  2  Ephes.   vi ,  6   —  3  R0m.  xm,  8. 4  Matth. 

xxii,  /.0.  --  5  Rom.  xni,  10.  —  6  1  Tim.  1,  5.  —  7  Rom.  xm,  11.  — 
8  2  Gor.  vi,  1.  —  9  Rom.  xm.  i\. 

videntiam  carnis  in  concupiscentiis  facit.  «  Qnoniam  qui 
»  seminat  in  carne  sua,  de  carne  mettet  corruptionem  l,n 
id  est ,  qui  delectationibus  carnalibus  gaudet. 

LXXVIII.  Quod  autem  dicit:  «Infirmum  autem  infide 
))  recipite,  non  dijudicationibus  cogitationum2,  )>hoc  di- 
cit ,  ut  eum  qui  infirmus  in  fide  est,  recipiamus,  et  nos- 
tra  firmitate  infirmitatem  ejus  sustineamus  ,  neque  diju- 
dicemus  cogitationes  ejus ,  id  est ,  quasi  ferre  audeamus 
sententiam  de  alieno  corde,  quod  non  videmus.  Ideo  se- 
quitur,  et  dicit  :  «  Alius  quidem  credit  manducare  om- 
))  nia  :  qui  autem  infirmus  est ,  olus  manducet3.  »  Quia 
iilo  jam  tempore  multi  jam  firmi  in  fide,  et  scientes  se- 
cundum  sententiam  Domini,  non  commaculare  ea ,  qure 
in  os  intrant,  sed  quae  exeunt ,  indifterenter  sumebant  ci- 
bos  salva  conscientia 4  :  quidam  vero  infirmiores  abstine- 
bant  a  carnibus  et  a  vino,  ne  vel  nescientes  inciderent  in 
ca  quse  idolis  sacrificabantur.  Omnis  enim  tunc  immola- 
titia  caro  in  macello  vendebatur,  et  de  primitiis  vini  liba- 
bant  Gentes  simulacris  suis  ,  et  qusedam  in  ipsis  torcula- 
ribus  sacrificia  faciebant.  Jubet  ergo  Apostolus  et  his  qui 
salva  conscientia  talibus  alimentis  utebantur ,  non  sper- 
nere  infirmitatem  iilorum  qui  se  a  talibus  cibis  et  potu 
abstinebant  :  et  iilis  infirmis ,  ne  eos  qui  carnibus  non 
abstinebant ,  et  vinum  bibebant .,  tanquam  pollui  judica- 
rent.  Ad  hoc  valet  quod  consequenter  dicit  :  «  Qui  man- 
w  ducat,  non  manducantem  non  spernat ;  et  qui  non  man- 
w  ducat,  manducantem  non  judicet5.  »  Firmi  enim  infir- 
miores  contumaciter  contemnebant  ,  et  infirmi  firmos 
temere  judicabant. 

LXXIX.   Quod  autem  dicit  :  «  Tu  quis  es  qui  judices 
»  alienum  servum6?  »  Ad  hoc  dicit,  ut  in  his  rebus,  quae 

1  Gal.  vi,  8.   —  a   Rom.  xiv,   i.  —   3  Ibid.  2.-4  Mattli.  xv,  17.  — 
5  P.om.  -xiv,  3.  —  6  Il>kl.  4- 

possunt  et  bono  animo  fieri  et  malo  ,  judicium  Ueo  dimit- 
tamus  ,  nec  audeamus  de  alterius  corde  ,  quod  non  vide- 
mus  ferre  sententiam.  In  his  vero  rebus  quae  ita  compre- 
hcnduntur,  ut  eas  bono  et  casto  animo  non  posse  fieri 
manifestum  sit ,  non  improbatur,  si  judicemus.  Itaque 
quod  de  cibis  dicit ,  quia  ignoratur  quo  animo  fiat ,  non 
vult  nos  esse  judices  ,  sed  Deum  :  de  illo  autem  nefario 
stupro,  ubi  uxorem  patris  sui  quidam  habuerat,  praecepit 
debere  judicari  K  Non  enim  poterat  ille  dicere ,  bono  ani- 
mo  se  tam  immane  flagitium  commisisse.  Ergo  quaecum- 
que  facta  ita  manifestantur ,  ut  non  possit  dici ,  Bono 
animo  feci,  judicanda  sunt  a  nobis  :  quaecumque  autem 
ita  fiunt ,  ut  quo  animo  fiant  incertum  sit ,  non  sunt  ju- 
dicanda,  sed  reservanda  judicio  Dei  :  sicut  scriptum  est  : 
«  Quae  occulta  sunt ,  Deo  5  quae  autem  palam  sunt,  vobis 
»  et  fdiis  vestris  erunt2.  » 

LXXX.  Quod  autem  ait :  «  Alius  quidem  judicat  alter- 
»  nos  dies,  alius  autem  judicat  omnem  diem3,  »  seques- 
trata  interim  meliore  consideratione ,  non  de  duobus  ho- 
minibus  mihi  videtur  dictum,  sed  de  homine  et  Deo.  Qui 
enim  alternos  dies  judicat ,  homo  est  :  potest  enim  hodie 
aliud ,  cras  aliud  judicare  :  id  est,  ut  quemcumque  hodie 
malum  convictum  confessumve  damnaverit,  cras  bonum 
inveniat  cum  se  correxerit;  contra,  cum  aliquem  justum 
hodie  laudaverit,  cras  inveniat  depravatum.  Qui  autem 
dijudicat  omnem  diem ,  Deus  est  :  quia  non  solum  qualis 
quisque  sit ,  sed  etiam  quaiis  omni  die  futurus  sit,  novit. 
Ergo,  «unusquisque  in  suo  intellectu  abundet,  »  inquit: 
id  est,  quantum  humano  intellectui,  vel  unicuique  ho- 
mini  concessum  est,  tantum  audeat  judicare.  «  Qui  sapit, 
»  inquit,  diem,  Domino  sapit4:  »  id  est,  quia  hoc  ipsum 
quod  praesentem  diem  bene  judicat ,  Domino  sapit.  Hoc 

1  r  Cor.  v,  1.  —  2  Dcut.  xxix,  Qg.  -™  3  Rom  X1V)  5.  —  4  ibj,!.  6. 

est  autem  bene  judicare  ad  diem,  ut  noveris  non  esse  de 
correctione  ejus  desperandum  in  faturum,  de  cujus  culpa 
manifesta  in  praesentia  judicaveris. 

LXXXI.  Quod  autem  ait :  «  Beatus  qui  non  judicat  se- 
»  metipsum  in  quo  probat1,  »  ad  id  potissimum  referen- 
dum  est ,  quod  superius  dixit  :  «  Non  ergo  blasphemetur 
»  bonum  nostrum2.  »  Hoc  est  etiam  quod  nunc  ait  ante 
istam  sententiam.  «  Tu  fidem  quam  habes  penes  temetip- 
»  sum ,  habe  coram  Deo 3  :  »  ut  quoniam  bona  est  haec 
fides,  qua  credimus  omnia  munda  mundis 4,  et  in  ea  fide 
nos  probamus ,  bene  utamur  ipso  bono  nostro  5  ne  forte 
cum  ad  offendiculum  infirmorum  fratrum  eo  bono  abusi 
fuerimus  ,  peccemus  in  fratres ;  et  in  eo  ipso  bono  nos  ju- 
dicemus,  cum  scandalizamus  infirmos,  in  quo  bono  nos 
probamus,  cum  ipsa  fides  nobis  placet. 

LXXXII.  Quod  autem  ait  :  «  Dico  enim  Christum  Je- 
»  sum  ministrum  fuisse  circumcisionis,  propter  veritatem 
»  Dei,  ad  confirmandas  promissiones  Patrum,  Gentes  au- 
»  tem  super  misericordia  glorificare  Deum5,  »  ad  hoc  di- 
cit,  ut  intelligant  Gentes  Dominum  Christum  ad  Judaeos 
esse  missum ,  et  non  superbiant.  Judaeis  enim  repellenti- 
bus  quod  ad  ipsos  missum  est,  factum  est  ut  Gentibus 
Evangelium  praedicaretur  :  quod  et  in  Actibus  Apostolo- 
rum  manifestissime  scribitur ,  cum  dicunt  Apostoli  Ju- 
daeis  :  «  Vobis  primum  oportuit  praedicari  verbum  ,  sed 
»  quoniam  indignos  vos  judicastis ,  ecce  convertimus  nos 
»  ad  Gentes  G.  »  Secundum  ipsa  etiam  Domini  testimonia, 
cum  dicit  :  «  Non  sum  missus  nisi  ad  oves  perditas  domus 
»  Israel  :  »  et  iterum  :  «  Non  est  bonum  panem  fdiorum 
»  mittere  canibus 7.  »  Quod  Gentes  si  bene  considerent , 
intelligunt  ista  sua  fide ,  qua  jam  credunt ,  omnia  munda 

1  Rom.  xiv,  22.  —  5  Ibi.l.  16.  —  3  Ibid.  22.  — »  4  Tit  i,  i5.  —  5  Rom. 
xv,  8,  9.  —  6  Act.  xtu,  46.  —  1  Matth.  xv,  i\  et  26. 

mundis1,  non  se  debere  insultare  his,  si  qui  iorte  infirmi 
ex  circumcisione  fuerint ,  qui  propter  communicationem 
idolorum  nulias  omnino  audeant  carnes  attingere. 

LXXXIII.  Quod  autem  dicit :  «  Ut  minister  sim  Christi 
»  Jesu  in  Gentibus,  consecrans  Evangelium  Dei,  utfiat 
)>  oblatio  Gentium  acceptabilis  ,  sanctificata  in  Spiritu 
m  sancto 2 ,  »  hoc  intelligitur ,  ut  offerantur  Gentes  Deo , 
tanquam  acceptabile  sacrificium ,  cum  in  Christum  cre- 
dentes  per  Evangelium  sanctificantur  :  sicut  et  superius 
dicit :  «  Obsecro  itaqr.e  vos ,  f  ratres  ,  per  misericordiam 
»  Dei,  ut  exhibeatis  corpora  vestra  hostiam  vivam,  sanc- 
»  tam,  Deo  placentem3.  » 

LXXXIV.  Quod  autem  ait :  «  Obsecro  vos,  fratres,  ut 
»  intendatis  in  eos  ,  qui  dissensiones  et  scandala ,  praeter 
»  doctrinam  quam  vos  didicistis ,  faciunt 4 ,  »  de  his  intel- 
ligitur  dicere,  de  quibus  et  ad  Timotheum  scripsit,  di- 
cens  :  «  Sicut  rogavi  te  ,  ut  sustineres  Ephesi ,  cum  irem 
»  in  Macedoniam ,  ut  denuntiares  quibusdam  ne  aliter 
»  docerent ,  neque  intenderent  fabulis  et  genealogiis  in- 
»  terminatis  ,  quse  quaestiones  magis  praestant  quam  aedi- 
»  ficationem  Dei,  quae  est  in  fide 5  :  »  et  ad  Titum :  «  Sunt 
»  enim  multi  non  subditi,  vaniloqui  et  mentis  seductores, 
»  qui  maxime  ex  circumcisione  sunt,  quos  oportet  refelli, 
»  qui  universas  domos  subvertunt ,  docentes  quae  non 
»  oportet ,  turpis  lucri  gratia 6  :  »  dixit  quidam  ex  ipsis 
proprius  eorum  Propheta,  Cretenses  semper  mendaces , 
malae  bestise,  ventres  pigri.  Ad  hoc  enim  refertur  quod  et 
hic  ait :  «  Hi  enim  Christo  Domino  non  serviunt,  sed  suo 
»  ventri 7  :  »  De  quibus  alio  loco  dicit  :  «  Quorum  Deus 
»  venter  est8.  » 

1  Tit.  1,  i5.  —  *  Rom.  xv,  16. —  3  Id.  xu,  i. —  4IJ.  xvi,  17.  —  5  i  Tim. 
1,  2,  3.  —  6  Tit.  1,  io,  etc.  —  7  Piom.  xvi,  18.  —  s  Plulip.  ui,  19. 

LIBER    UNUS1. 


1N    QUO   SALUTATIO  TANTUMMODO    EXPEDITUR  ,     ET  DISPUTATUR  DE    PECCATO  IN 

SPIRITUM   SANCTUM. 


I.  Iw  epistola  quam  Paulus  apostolus  scripsit  ad  Roma- 
nos'2,  quantum  ex  ejus  textu  intelligi  potest,  qusestionem 
habet  talem :  Utrum  Judseis  solis  Evangelium  Domini  nos- 
tri  Jesu  Ghristi  venerit  propter  merita  operum  Legis,  an 
vero  nullis  operum  meritis  praecedentibus,  omnibus  Gen- 
tibus  venerit  justificatio  fidei,  quae  est  in  Christo  Jesu , 
ut  non  quia  justi  erant  homines,  crederent ;  sed  credendo 
justificati ,  deinceps  juste  vivere  inciperent.  Hoc  ergo  do* 
cere  intendit ,  omnibus  venisse  gratiam  Evangelii  Domini 
nostri  Jesu  Ghristi.  Quod  propterea  etiam  gratiam  vocari 

1  Scriptus  circiter  Christi  ann.  3g4«  Scilicet  Augustino  adhuc  presbytero. 
—  »  Vide  lib.  Retract.  lib.  i,  cap.  25. 

ostendit,  quia  non  quasi  debitum  justitiae  redditum  est , 
sed  gratuito  datum.  Coeperant  enim  nonnulli  qui  ex  Ju- 
daeis  crediderant,  tumultuari  adversus  Gentes,  et  maxime 
adversus  apostolum  Paulum,  quod  incircumeisos  et  Legis 
veteris  vinculis  iiberos  admittebat  ad  Evangelii  gratiam  , 
praedicans  eis  ut  in  Ghristum  crederent ,  nullo  imposito 
carnalis  circumcisionis  jugo.  Sed  plane  tanta  moderatione, 
u ti  nec  Judaeos  superbire  permittat ,  tanquam  de  meritis 
operum  Legis ;  nec  Gentes  merito  fidei  adversus  Judaeos 
inflari ,  quod  ipsi  receperint  Christum  ,  quem  illi  cruci- 
fixerunt  :  tanquam  enim  ( sicut  alio  loco  dicit * )  pro  ipso 
Dormno  legatione  fungens %  hoc  est,  pro  lapide  angulari 3, 
utrumque  populum  tam  ex  Judaeis ,  quam  ex  Gentibus 
connectit  in  Christo  per  vinculum  gratiae  ,  utrisque  aufe- 
rens  omnem  superbiam  meritorum,  et  justificandos  utros- 
que  per  disciplinam  humilitatis  associans. 

II.  Itaque  epistolam  sic  exorsus  est,  «  Paulus  servus 
»  Jesu  Christi  vocatus  Apostolus  ,  segregatus  in  Evange- 
))  iium  Dei 4.  )>  Breviter  in  duobus  verbis  Ecclesiae  digni- 
tatem  a  synagogae  vetustate  discernit.  Ecclesia  quippe  ex 
vocatione  appellata  est ,  synagoga  vero  ex  congregatione. 
Convocari  enim  magis  hominibus  congruit,  congregari 
autem  magis  pecoribus  :  unde  greges  proprie  pecorum 
dici  soient.  Quanquam  ergo  plerisque  Scripturarum  locis 
ipsa  Ecclesia  grex  Dei,  et  ovile  Dei,  et  pecus  Dei  voce- 
tur  :  tamen  in  comparatione  homines  pecora  dicuntur , 
ad  vitam  veterem  pertinent.  Et  apparet  hujusmodi  homi- 
nes,  non  cibo  sempiternae  veritatis,  sed  temporalium  pro- 
missionum  tanquam  terreno  pabulo  esse  contento.  «  Pau- 
»  lus  ergo  servus  Christi  Jesu  vocatus  est  Apostolus,  quae 
vocatio  illum  cooptavit  Ecclesiae.  «  In  Evangelium  autem 
»  Dei  segregatus  )>  est ,  unde  nisi  a  grege  synagogae  ,  si 

1  2  Cor.  v,  20.  —  a  Ephes.  vi,  2o.  —  3  Id.  n,  20.  —  4  Rom.  i,  i. 

verborum  latinorum  significatio  omni  modo  cum  graeca 
interpretatione  concordat? 

III.  Sane  Evangelium  Dei ,  in  quod  segregatum  se  esse 
commemorat,  commendat  auctoritate  Prophetarum  :  ut 
quoniam  credentes  Christum ,  in  quorum  numerum  vo- 
catus  est ,  Judaeis  praeposuerat,  a  quibus  se  dixerat  segre- 
gatum ,  Gentes  rursus  jam  non  superbire  admoneat.  Si 
quidem  de  populo  Judaeorum  fuerunt  Prophetae,  per  quos 
Evangelium  ,  cujus  fide  credentes  justificantur,  ante  pro- 
missum  esse  testatur  : «  Segregatus  enim,  inquit,  inEvan- 
»  gelium  Dei,  quod  ante  promiserat  per  Prophetas  suos1.» 
Fuerunt  enim  et  Prophetae  non  ipsius,  in  quibus  etiam 
aliqua  inveniuntur  quae  de  Christo  audita  cecinerunt,  si- 
cut  etiam  de  Sibylla  dicitur  :  quod  non  facile  crederem, 
nisi  q-uod  poetarum  quidam  in  romana  lingua  nobilissi- 
mus ,  antequam  diceret  ea  de  innovatione  saeculi ,  quae  in 
Domini  nostri  Jesu  Christi  regnum  satis  concinere  et  con- 
venire  videantur,  praeposuit  versum  ,  dicens  : 

Ultima  cumsei  jam  venit  carminis  setas 7. 

Cumaeum  aulem  carmen  Sibyllinum  esse ,  nemo  dubita- 
verit.  Sciens  ergo  Apostolus  ea  in  libris  Gentium  inveniri 
testimonia  veritatis ,  quae  etiam  in  Actibus  Apostolorum 
loquens  Atheniensibus  manifestissime  ostendit3,  non  so- 
lum  ait ,  «  per  Prophetas  suos,  »  ne  quis  a  pseudoprophe- 
tis  per  quasdam  veritatis  confessiones  in  aliquam  impie- 
tatem  seduceretur  5  sed  addidit  etiam  «  in  Scripturi-s 
»  sanctis  :  »  volens  utique  ostendere  litteras  Gentium  su- 
perstitiosae  idololatrise  plenissimas  ,  non  ideo  sanctas  ha- 
beri  oportere  ,  quia  in  eis  aliquid  quod  ad  Christum  per- 
tinet  invenitur. 

IV.  Et  ne  quisquam  etiam  Prophetas  aliquos  remotos 

»  Rom.  1,  2.  —  a  Virg.  Eclog.  iv.  —  3  Act.  xvn?  28. 

atque  alienos  a  gente  Judaeorum  forte  proferret,  in  qui- 
bus  nullus  simulacrorum  cultus  esset,  quantum  attinet  ad 
simulacra  quae  humana  operatur  manus  :  nam  simulacris 
phantasmatum  suorum  sectatores  suos  omnis  error  iJlu- 
dit  :  ne  quis  tamen  aliqua  hujusmodi  proferens ,  quia  ibi 
Christi  nomen  ostentat,  eas  potius  sanctas  Scripturas  esse 
asserat ,  non  eas  quae  populo  Hebraeorum  sunt  divinitus 
creditae,  satis  opportune  mihi  videtur  adjungere,  cum 
dixisset :  «  In  Scripturis  sanctis ,  »  quod  adjecit,  «  de  Fi- 
»  lio  suo ,  qui  factus  est  ei  ex  semine  David ,  secundum 
»  carnem  l.  »  David  enim  certe  rex  Judaeorum  fuit.  Opor- 
tebat  autem  ut  ex  ilia  gente  orirentur  Christi  praenuntia- 
tores  Prophetae,  ex  qua  gente  carnem  assumpturus  erat 
quem  praenuntiabant.  Occurrendum  autem  erat  etiam  il- 
lorum  impietati ,  qui  Dominum  nostrum  Jesum  Christum 
secundum  hominem  tantummodo ,  quem  suscepit ,  acci- 
piunt  5  divinitatem  autem  in  eo  non  intelligunt  ab  uni- 
versae  creaturae  communionem  discretam  :  velut  ipsi  Ju- 
daei ,  qui  Christum  filium  David  ,  tantummodo  esse  opi- 
nantur  ,  ignorantes  excellentiam  qua  Dominus  est  ipsius 
David ,  secundum  id  quod  est  Filius  Dei.  Unde  illos  in 
Evangelio  redarguit  per  prophetiam  ,  quae  ipsius  David 
ore  prolata  est.  Quaerit  enim  ab  eis,  quem  ipse  David  Do- 
minum  appellat ,  quomodo  filius  ejus  sit 2  :  cui  deberent 
utique  respondere  ,  quod  secundum  carnem  filius  esset 
David  ,  secundum  divinitatem  autem  Filius  Dei  et  Domi- 
nus  ipsius  David.  Quod  Paulus  apostolus  quia  jam  didi- 
cerat ,  postea  quam  dixit  :  «  In  Evangelium  Dei ,  quod 
»  ante  promiserat  per  Prophetas  suos  in  Scripturis  sanc- 
»  tis  ,  de  Filio  suo ,  qui  factus  est  ei  ex  semine  David  ,  » 
addidit ,  «  secundum  carnem  :  »  ne  hoc  solum  et  totum 
in  Christo  esse  arbitrarentur,  quod  factus  erat  sccundum 
1  Rom.  i,  3.  —  2  Matth.  xxn,  42. 

carnem.  Addendo  ergo,  «  secundum  carnem ,  »  servavit 
divinitati  dignitatem  suam.Quae  nonsolum  semini  David, 
sed  nec  alicui  angelicae  aut  cujusvis  exceJlentissimse  crea- 
turae  generationi  tribui  potest ;  quandoquidem  ipsum  est 
Verbum  Dei,  per  quod  facta  sunt  omnia.  Quod  Verbum 
ex  semine  David  caro  iactum  est ,  et  habitavit  in  nobis  l , 
non  mutatum  et  conversum  in  carnem ;  sed  carne  ut  car- 
nalibus  congruenter  appareret  indutum.  Quapropter  Apos- 
tolus.iion  solum  eo  verbo  quod  ait :  «  secundum  carnem, » 
humanitatem  a  divinitate  distinxit :  sed  etiam  illo  quo  ait, 
«  factus  est.  »  Non  est  enim  factus  secundum  id  quod 
Verbum  Dei  est.  «  Omnia  per  ipsum  facta  sunt 2  :  »  nec 
fieri  cum  omnibus  posset  per  quem  facta  sunt  omnia.  Ne- 
que  ante  omnia  factus  est,  ut  per  ipsum  fierent  omnia 
ipso  enim  excepto,  si  ante  illa  jam  factus  esset,  non  essent 
illa  omnia  quae  per  illum  fierent ;  nec  possent  vere  dici 
facta  omnia  per  ipsum  ,  in  quibus  ipse  non  esset ,  si  ipse 
etiam  factus  esset.  Et  ideo  Apostolus  cum  factum  diceret 
Ghristum,  addidit ,  «  secundum  carnem  :  »  utsecundum 
Verbum  quod  est  Filius  Dei ,  non  factum  a  Deo ,  sed  na- 
tum  esse  monstraret. 

V.  Eumdem  sane  ipsum  «  qui  secundum  carnem  factus 
»  est  ex  semine  David,  praedestinatum  dicit  Filium  Dei , 
»  in  virtute3 :  »  non  secundum  carnem,  «  sed  secundum 
»  Spiritum  :  »  nec  quemlibet  spiritum ,  sed  «  Spiritum 
»  sanctificationis  ex  resurrectione  mortuorum.»  In  resur- 
rectione  enim  virtus  morientis  apparet,  ut  diceretur «  prae- 
»  destinatusinvirtute  secundum  Spiritum  sanctificationis 
»  ex  resurrectione  mortuorum.  »  Deinde  sanctificatio  vi- 
tam  novamfecit,  quae  in  Domini  nostri  resurrectione  sig- 
nata  est.  Unde  idem  Apostolus  alio  loco  dicit  :  «  Si  con- 
»  surrexistis  cum  Christo,  quae  sursum  sunt  quaerite,  ubi 

*  Joan.  1,  14.  —  2  U.  1,  3.  —  3  Ilom.  1,  4« 

cxxiv.  4 


50  S.    AUGUSTINI    EPISCOPI 

»  Christus  est  in  dextera  Dei  sedens1.  »  Potest  quidem 
etiam  sic  esse  ordo  verborum  ,  ut  non  ad  «  Spiritum  sanc- 
»  tificationis  »  adjungamus  quod  ait ,  «  ex  resurrectione 
»  mortuorum  :  »  sed  ad  idquod  ait,«  praedestinatus  est :  » 
ut  ordo  sit ,  «  qui  praedestinatus  est  ex  resurrectione  mor- 
»  tuorum  :  »  cui  ordini  interposita  sint  hsec,  «  Filius  Dei 
»  invirtute  secundum  Spiritum  sanctificationis.  »  Et  ni- 
mirum  iste  ordo  certior  et  melior  videtur,  ut  sit  filius  Da- 
vid  in  infirmitate  secundum  carnem  ,  Filius  autem  Dei  in 
virtute  secundum  Sp  ritum  sanctificationis.  «  Factus  est 
»  ergo  ex  semine  David  ,  »  id  est ,  filius  David  ex  mortali 
corpore,  propter  quod  et  mortuus  est.  «  Pnrdestinatus  est 
»  autem  Filius  Dei ,  »  et  Dominus  ipsiur  David ,  «  ex  re- 
»  surrectione  mortuorum.  »  In  quantum  enim  mortuus 
est,  ad  id  pertinet  quod  est  filius  David  :  in  quantum  au- 
tem  resurrexit  a  mortuis,  ad  id  quod  est  Filius  Dei,  et 
Dominus  ipsius  David  ,  sicut  alibi  idem  Apostolus  dicit  : 
«  Nam  et  si  mortuus  est  ex  infirmitate,  sed  vivit  in  virtute 
»  Dei  2  :  »  ut  infirmitas  pertineat  ad  David  ,  vita  vero 
seterna  ad  virtutem  Dei.  Ideoque  in  his  ipsis  verbis  Do- 
minum  suum  designat  eum  David ,  dicens  :  «  Dixit  Domi- 
»  nus  Domino  meo ,  sede  ad  dexteram  meam,  donec  po- 
»  nam  inimicos  tuos  sub  pedibus  tuis 3. »  Ex  eo  enim  quod 
resurrexit  a  mortuis ,  sedet  ad  dexteram  Patris.  Praedes- 
tinatum  ergo  cx  resurrectione  mortuorum ,  ut  sederet  ad 
dexteram  Patris,  videns  in  Spiritu  David ,  non  auderet 
dicere  fiiiumsuum,  sed  Dominumsuum.  Unde  et  conse- 
quenter  Apostolus  hic  adjunxit  :  «  Jesu  Christi  Domini 
»  nostri ,  »  postea  quam  dixit ,  «  ex  resurrectione  nior- 
»  tuorum  :  »  tanquam  admonens  unde  illum  David  Do- 
minum  suum  potius  quam  filium  esse  testatus  sit.  Non 
autem  ait  eum  «  praedestinatum  »  a  mortuis,  sed  «  ex  re- 
1  Coloss,  m,  i.  —  2  2  Cor.  xni,  l\.  —  3  Psal.  cix,  i. 

»  surrectione  mortuorum.  »  Non  enim  resurrectione  ipsa 
sua  Filius  apparet  Dei,  propria  illa  et  eminentissima  dig- 
nitate,  qua  etiam  est  caput  Ecclesiae,  cum  et  caeteri  mor- 
tui  resurrecturi  sint  :  sed  Filius  Dei  praedestinatus  est 
quodam  principatu  resurrectionis ,  quia  ex  resurrectione 
omnium  mortuorum  ipse  praedestinatus  est,  id  est,  ut  prae 
caeteris  et  ante  caeteros  resurgeret  designatus.  Ut  quod  hic 
positumest,  «  Filius  Dei ,  »  cum  dixisset,  «  praedestina- 
»  tusest,  »  ad  documentum  valeat  tantae  sublimitatis. 
Non  enim  sic  praedestinari  oportuit  nisi  Filium  Dei,  se- 
cundum  quod  est  etiam  caput  Ecclesiae  :  unde  illum  alio 
loco  primogenitum  ex  mortuis  appellat1.  Eum  enim  de- 
cebat  venire  ad  judicium  resurgentium ,  qui  praecesserat 
ad  exemplum  :  neque  ad  exemplum  omnium  resurgen- 
tium ,  sed  ad  exemplum  eorum  qui  sic  resurrecturi  sunt , 
ut  cum  illo  vivant  et  regnent  in  sempiternum  ;  quorum 
etiam  caput  est ,  tanquam  corporis  sui.  Ex  ipsorum  enim 
resurrectione  etiam  praedestinatus  est,  ut  ipsis  princeps 
fieret :  caeterorum  autem  in  sua  conditione  resurgentium 
non  princeps ,  sed  judex  est.  Non  itaque  ex  illorum  mor- 
tuorum  resurrectione  praedestinatus  est,  quos  est  damna- 
turus.  Praedestinatum  enim  esse  ex  resurrectione  mortuo- 
rum ,  ut  praecederet  resurrectionem  mortuorum ,  vult 
intelligi  Apostolus  :  hos  autem  praecessit,  qui  ad  ipsum 
cceleste  regnum  ,  quo  eos  praecessit,  secuturi  sunt.  Prop- 
ter  quod  non  ait :  «  Qui  praedestinatus  est  Filius  Dei  ex 
»  resurrectione  mortuorum  »  Jesus  Christus  Dominus 
noster,  sed«  ex  resurrectione  mortuorum  JesuChristi  Do- 
»  mini  nostri : » tanquam  si  diceret,  Qui  praedestinatus  est 
Filius  Dei  ex  resurrectione  mortuorum  suorum,  hoe  est, 
ad  se  pertinentium  in  vitam  aeternam  ;  velut  si  interroga- 
retur,  quorum  mortuorum  et  responderet,  ipsius  Jesu 

1  Colos.  i,  18. 

4. 

Ghristi  Domini  nostri.  Ex  resurrectione  enim  cseterorum 
mortuorum  non  est  praedestinatus,  quos  non  praecessit  ad 
qloriam  vitae  seternae  ,  non  utique  secuturos,  quoniam  ad 
pcenas  suas  impii  resurrecturi  sunt.  Ergo  ille  tanquam  Fi- 
lius  Dei  unigenitus,  etiam  primogenitus  ex  mortuis«  prae- 
»  destinatus  est,  ex  resurrectione  mortuorum,  nisi  «  Do- 
»  mini  nostri  Jesu  Ghristi?  » 

VI.  «  Per  quem  accepimus ,  inquit ,  gratiam  et  aposto- 
»  latum1.  Gratiam  »  cum  omnibus  fidelibus,  «  Aposto- 
»  latum  »  autem  non  cum  omnibus.  Et  ideo  si  tantum- 
modo  apostoJatum  se  diceret  accepisse ,  ingratus  extitisset 
gratiae,  qua  illi  peccata  dimissa  sunt :  tanquam  enim  me- 
ritis  priorum  operum   accepisse  apostolatum  videretur. 
Optime  itaque  tenet  ordinem  causae,  ut  nemo  audeat  di- 
cere  vitae  prioris  meritis  sed  ad  Evangelium  esse  perduc- 
tum  :  quando  nec  ipsi  apostoli,  qui  caeteris  membris  post 
caput  corporis  supereminent,  accipere  apostolatum  pro- 
prie  potuissent ,  nisi  prius  communiter  cum  caeteris  gra- 
tiam,  quae  peccatores  sanat  et  justificat,  accepissent.  Quod 
autem  subjungit :  «Ad  obediendum  fidei  inomnibus  gen- 
»  tibus  pro  nomine  ejus  ;  »  ad  hoc  dicit  Apostolatum  se 
accepisse ,  ut  obediatur  fidei  pro  nomine  Domini  nostri 
Jesu  Christi,   hoc  est,  ut  credant  omnes  Christo,  et  sig- 
nentur  in  ejus  nomine  qui  salvi  esse  cupiunt.  Quam  sa- 
lutemnon  solis  Judaeis,  sicut  nonnulli  qui  ex  ipsis  credi- 
derant  arbitrabantur ,  venisse  jam  ostendit,  cum  ait , «  iu 
»  omnibus  gentibus  :  in  quibus  estis,  inquit,  et  vos  vo- 
»  cati  Jesu  Christi -,  »  id  est ,  ut  et  vos  sitis  ejus  Jesu 
Christi,  qui  omnium  gentium  salus  est,  quanquam  non  in 
numero  Judaeorum_,  sed  in  numero  caeterarum  gentium 
sitis  inventi. 

VII.  Huc  usque  dixit  ipse  quis  esset  qui  scribit  episto- 

'Rom.  i,  5.  —  9  Ibid.  6. 

lam.  Estenim  qui  scribit  epistolam,  «  Paulus  servus  Jesu 
»  Christi  vocatus  Apostolus ,  segregatus  in  Evangelium 
»  Dei.  ))  Sed  quia  occurrebat ,  Quod  Evangelium  ?  res- 
pondit,  «  Quod  ante  promiserat  per  Prophetas  suos  in 
m  Scripturis  sanctis  de  Filio  suo.»  Ttem  quia  occurrebat, 
De  quo  Filio  suo  ?  respondit,  «  Qui  factus  est  ei  ex  semine 
»  David  secundum  carnem ,  qui  praedestinatus  est  Filius 
)>  Dei  in  virtute  secundum  spiritum  sanctificationis  ex 
»  .resurrectione  mortuorum  ,  Domini  nostri  Jesu  Christi.» 
Et  quasi  diceretur,  Quomodo  tu  ad  eum  pertines  ?  respon- 
dit ,  «  Per  quem  accepimus  gratiam  et  apostolatum  ,  ad 
)>  obediendum  fidei  in  omnibus  gentibus  pro  nomine  ejus.» 
Item  quasi  diceretur,  Quae  igitur  causa  est  ut  scribas  ad 
nos?respondit,«  In  quibus  estis  et  vos  vocati  Jesu  Christi.» 
Nunc  deinde  adjungit  ex  more  epistolae  quibus  scribat  : 
«  Omnibus,  inquit,  qui  sunt  Romae  ,  dilectis  Dei,  voca- 
»  tis  sanctis.  »  Etiam  hic  significavit  benignitatem  Dei 
potius  quam  meritum  illorum.  Non  enim  ait ,  diligentibus 
Deum-,  sed,  «  dilectis  Dei.  »  Prior  enim  dilexit  nos  ante 
omnia  merita ,  ut  et  nos  eum  dilecti  diligeremus1.  Unde 
etiam  addidit,  «  vocatis  sanctis.  »  Quanquam  enim  sibi 
quis  tribuat  quod  vocanti  obtemperat ,  nemo  potest  sibi 
tribuere  quod  vocatus  est.  «  Vccatis  autem  sanctis, »  non 
ita  intelligendum  est ,  tanquam  ideo  vocati  sint,  quia 
sancti  erant  :  sed  ideo  sancti  efiecti ,  quia  vocati  sunt. 

VIII.  Restat  ergo  ut  salutem  dicat,  ut  compleatur  usi- 
tatum  epistolae  principium,  tanquam  ille  illis  salutem. 
Pro  eo  autem  ac  si  diceret  salutem,  «  Gratia  y  inquit ,  vo- 
»  bis  et  pax  a  Deo  Patre  nostro,  et  Domino  Jesu  Christo.» 
Non  enim  omnis  gratia  est  a  Deo.  Nam  et  Judices  mali 
praebent  gratiam  in  accipiendis  personis  aliqua  cupiditate 
illecti ,  aut  timore  perterriti.  Neque  omnis  pax  Dei  est, 

1    i  Joan    iv,  19. 

vel  ab  illo  :  unde  ipse  Dominus  discernens  ait  :  «  Pacem 
»  meam  do  vobis1  :  »  adjungens  etiam  et  dicens,  non  se 
talem  pacem  dare  ,  qualem  dat  hic  mundus.  Gratia  est 
ergo  a  Deo  Patre ,  et  Domino  nostro  Jesu  Christo ,,  qua 
nobis  peccata  remittuntur,  quibus  adversabamur  Deo.  Pax 
vero  ipsa  qua  reconciliamur  Deo.  Cum  enim  per  gratiam 
remissis  peccatis  absumptae  fuerint  inimicitise ,  restat  ut 
pace  adhaereamus  illi,  a  quo  nos  sola  peccata  dirimebant: 
sicut  Propheta  dicit :  «  Non  gravabit  aurem ,  ut  non  au- 
»  diat ;  sed  peccata  vestra  inter  vos  et  Deum  separant^.  » 
Quibus  remissis  per  fidem  Domini  nostri  Jesu  Christi  nulla 
separatione  interveniente  pax  erit. 

IX.  Fortasse  autem  quisque  miretur  ,  quomodo  intelli- 
genda  sit  justitia  judicis  Dei ,  cum  gratiam  praebet  ignos- 
^endo  peccatis.  Sed  hoc  plane  justum  est  apud  Deum  ; 
quia  vere  justum  est,  ut  ii  quos  peccatorum  suorum  pce- 
nitet ,  eo  tempore  quo  nondum  pcenarum  manifestus  ter- 
ror  apparet,  misericorditer  separentur  ab  eis  qui  defen- 
siones  peccatorum  suorum  pertinaciter  exquirentes,  nulla 
pcenitentia  corrigi  volunt.  Injustum  est  enim  ut  cum  his 
illi  ad  consortium  pcenale  copulentur,  qui  vocantem  Deum 
non  spreverunt,  et  peccantes  displicuerunt  sibi,  ut  quem- 
admodum  ille  peccata  eorum,  sic  etiam  ipsi  odissent  sua. 
Ea  enim  demum  est  humanae  justitiae  disciplina,  non  in  se 
amare  nisi  quod  Dei  est,  et  odisse  quod  proprium  est  5  nec 
approbare  peccata  sua ,  nec  in  eis  alium  improbare,  sed 
se  ipsum  ;  nec  putare  satis  sibi  esse ,  ut  sua  peccata  dis- 
pliceant ;  nisi  etiam  vigilantissima  deinceps  intentione  vi- 
tentur  ;  nec  in  eis  vitandis  vires  suas  existimare  sufhcere, 
nisi  divinitus  adjuvetur.  Justum  est  ergo  apud  Deum  ,  ut 
ignoscatur  talibus  qusecumque  antea  commiserunt,  ne 
(quod  injustissimum  est)  cum  eis  qui  tales  non  sunt  con- 

1  Joan.  xiv,  27.  —  a  Isai.  ux,  1,  2. 

fundantur  atque  misceantur.  Quapropter  et  quia  taiibus 
non  ignoscitur ,  justitia  Dei  est :  et  quia  ignoscitur,  gratia 
est.  Justa  est  ergo  gratia  Dei,  et  grata  justitia  ,  cum  in  eo 
quoque  etiam  pcenitentiae  meritum  gratia  praecedat ,  quod 
neminem  peccati  sui  pceniteret ,  nisi  admonitione  aliqua 
vocationis  Dei. 

X.  Porro  justitiae  divinae  tanta  constantia  est,  ut  cum 
pcena  spiritalis  et  sempiterna  fuerit  relaxata,  pressurae  ta- 
men  cruciatusque  corporales ,  quibus  etiam  Martyres 
exercitatos  novimus ;  postremo  mors  ipsa,  quam  peccando 
meruit  nostra  natura ,  nulli  relaxetur.  Quod  enim  etiam 
justi  homines  et  pii ,  tamen  exolvunt  ista  supplicia ,  de 
isto  justo  Dei  judicio  venire  credendum  est.  Ipsa  est  quae 
in  sacris  Scripturis  etiam  disciplina  nominatur,  quam  ne- 
mo  justorum  effugere  sinitur.  Neminem  quippe  excepit , 
cum  diceret :  «  Quem  enim  diligit  Deus,  corripit :  flagel- 
»  lat  autem  omnem  filium  quem  recipit1.  »  Unde  etiam 
ipse  Job ,  qui  propterea  tam  multa  illa  passus  est ,  ut  ho- 
minibus  quis  vir  esset,  et  quantus  Dei  servus,  eluceret,  pce- 
nas  tamen  corporis  pro  peccatis  suis  se  exolvere  testatur. 
Petrus  quoque  apostolus  exhortans  f  ratres  ad  perferendas 
pro  Christi  nomine  passiones,  ita  loquitur  :  «Nemo  autem 
»  vestrum  patiatur  quasi  homicida,  aut  fur,  aut  maledi- 
»  cus,  aut  curas  alienas  agens:  si  vero  quasi  Christianus, 
»  non  erubescat  $  glorificet  autem  Deum  in  isto  nomine , 
»  quia  tempus  inchoationis  judicii  a  domo  Dei :  si  autem 
»  initium  a  nobis,  quis  finis  eorum  qui  non  credunt  Evan- 
»  gelio  Dei?  Et  si  justus  quidem  vix  salvus  sit,  peccator 
»  et  impius  ubi  parebunt2?  »  Manifeste  ostendit  easdem 
ipsas  passiones ,  quas  justi  patiuntur,  ad  judicium  Dei 
pertinere  :  quod  inchoari  dixit  ex  domo  Dei,  ut  inde  con- 
jiciatur,  quantse  impiis  futurae  servantur.  Unde  etiam  ipse 

1  Hebr.  xn,6.  —  2  1  Petv.  iv,  i5,  etc. 

Paulus  ad  Thessaloniceuses  dicit :  «  Ita  ut  nos  ipsi  de  vo- 
)>  bis  gloriemur  in  Ecclesiis  Dei,  pro  vestra  patientia  et 
»  fide  in  omnibus  persecutionibus  vestris,  et  pressuris 
»  quas  sustinetis  in  exemplum  justi  judicii  Dei1.  »  Quod 
omnino  ad  illud  respicit,  quod  ait  Petrus  tempus  esse  in- 
choationis  judicii  a  domo  Dei  :  et  illud  quod  de  Propheta 
interposuit  :  «  Et  si  justus  vix  salvus  erit,  peccator  et  im- 
»  pius  ubi  parebunt2?  »  Unde  mihi  videtur ,  etiam  illa 
quee  per  Nathan  prophetam  regi  David  comminatus  est 
Deus,  quanquam  statim  ignoverit  pcenitenti,  propterea 
tamen  accidisse  omnia ,  ut  demonstraretur  illam  veniam 
spiritaliter  datam  propter  futurum  judicium  pcenarum  , 
quod  expectat  eos  qui  hoc  tempore  corrigi  nolunt3.  Dicit 
enim  et  alibi  Petrus  :  «Propter  hoc  enim  et  mortuis  evan- 
»  gelizatum  est,  ut  judicentur  quidem  secundum  homi- 
»  nem  in  carne,  vivant  autem  secundum  Deum  in  spi- 
»  ritu 4.  »  Hoc  dixi ,  ut  ostenderem  quantum  possem  ,  et 
quantum  opportunitas  preesentis  loci  Scriptnrarum  sinit , 
non  sic  accipiendam  gratiam  et  pacem  Dei ,  cum  dicitur, 
ut  existiment  homines  a  justitia  Deum  posse  discedere. 
Nam  et  ipsam  pacem  cum  promitteret  Dominus,  ait  : 
a  Haec  dixi ,  ut  in  me  pacem  habeatis ,  in  mundo  autem 
»  pressuram  5.  »  Sed  tribulationes  et  molestice  cum  per 
justitiam  Dei  redduntur  peccatis,  bonos  et  justos,  et  qui- 
bus  jam  plus  peccata  ipsa  displicent  quam  ulJa  corporis 
pcena ,  non  reflectunt  ad  peccandum  ,  sed  ab  omni  labe 
penitus  purgant.  Pax  enim  peifecta  etiam  corporis  suo 
tempore  dabitur,  si  nunc  pacem  quam  Dominus  per  fidem 
dare  dignatus  est,  inconcusse  spiritus  noster  atque  inconi- 
mutabiliter  teneat. 
XI.  Quod  autem  Apostolus  gratiam  et  pacem  a  Deo  Pa- 

1  1   Thess.  l,  4    —  2  Prov.  xi,  9>i.  —  3  1  Res.  xn,  2,  etc   —  4    i  Petr. 

Ire  et  Domino  nostro  Jesu  Christo  dicit ,  non  adjungens 
etiam  Spiritum  sanctum  ;  non  mihi  alia  ratio  videtur,  nisi 
quia  ipsum  donum  Dei  Spiritum  sanctum  intelligamus  : 
gratia  porro  et  pax  ,  quid  aliud  est  quam  donum  Dei  ? 
Unde  nullo  modo  dari  hominibus  gratia  potest  qua  libe- 
ramur  a  peccatis ,  et  pax  qua  reconciliamur  Deo  ,  nisi  in 
Spiritu  sancto.  Et  ideo  ipsa  Trinitas  pariterque  incommu- 
tabilis  unitas  in  ista  salutatione  cognoscitur.  Quod  prop- 
terea  maxime  credo,  quoniam  excepta  epistola  quam  ad 
Hebraeos  scripsist ,  ubi  principium  salutatorium  de  indus- 
tria  dicitur  omisisse,  ne  Judsei  qui  adversus  eum  pugna- 
citer  obiatrabant,  nomine  ejus  offensi  vel  inimico  animo 
legerent,  vel  omnino  legere  non  curarent,  quodad  eorum 
salutem  scripserat,  unde  nonnulli  eam  in  canonem  Scrip- 
turarum  recipere  timuerunt :  sed  quoquo  modo  se  habeat 
ista  quaestio,  excepta  hac  epistola ,  caeterae  omnes  quae 
nulla  dubitante  Ecclesia  Pauli  apostoli  esse  firmantur,  ta- 
lem  continent  salutationem  :  nisi  quod  ad  Timotheum  in 
utraque  interponit  misericordiam.  Nam  ita  scribit:  «  Gra- 
)>  tia,  misericordia,  pax  a  Deo  Patre,  et  Jesu  Ghristo  Do- 
»  mino  nostro  l.  »  Quo  enim  familiarius,  eo  dulcius  quo- 
dam  modo  scribens  ad  Timotheum,  id  verbum  interposuit, 
quo  plane  aperitur  atque  ostenditur,  non  meritis  operum 
priorum,  sed  secundum  misericordiam  Dei  nobis  dari  Spi- 
ritum  sanctum  ,  ut  et  peccatorum  abolitio  fiat ,  quibus 
sejungebamur  a  Deo  ;  et  reconciliatio,  ut  illi  inhaereamus. 
XII.  Nec  aliae  Apostolorum  epistolae  ,  quas  usus  eccle- 
siasticus  recipit,  parum  nosadmonent  de  ista  Trinitatein 
principiis  suis.  Nam  Petrus  ita  dicit :  «  Gratia  vobis  et  pax 
»  adimpleatur  2.  »  Deinde  statim  subjicit;,  Benedictus 
Deus  et  Pater  Domini  nostri  Jesu  Christi.  Ut  per  gratiam 

1  1  Tim.  1,  2,  el  5  Tim.  1,  2.  —  *  1  Pelr.  1,  «2,  3. 

et  pacem  Spiritu  sancto  intellecto,  Patris  et  Filii  corame- 
moratio  animum  de  Trinitate  commoneat.  Et  in  alia  sic 
ait :  «  Gratia  vobis  et  pax  multiplicetur  in  recognitione 
»  Dei  et  Christi  Jesu  Domini  nostri1.  »  Joannes  autem 
nescio  quam  ob  causam  misit  tale  principium  j  sed  plane 
Trinitatis  commemorationem  nec  ipse  neglexit  pro  gratia 
et  pace,  societatem  interponens  :  «  Quod  ergo  vidimus, 
»  inquit,  nuntiamus  et  vobis,  ut  et  vos  societatem  habea- 
»  tis  nobiscum  ,  et  societas  nostra  sit  cum  Patre  et  Filio 
»  ejus  Jesu  Christo  2.  »  In  secunda  vero  illis  quae  ad  Ti- 
motheum  sunt  consonat ,  dicens  :  «  Sit  vobiscum  gratia  , 
»  misericordia ,  pax,  a  Deo  Patre  et  Jesu  Christo  Filio 
Patris 3.  »  In  tertiae  principio  de  Trinitate  penitus  tacetur, 
credo ,  quod  sit  omnino  brevissima.  Sic  enim  incipit : 
«  Senior  Gaio  dilectissimo,  quem  ego  diligo  in  veritate4.» 
Quam  veritatem  pro  ipsa  Trinitate  positam  puto.  Judas 
nominato  Deo  Patre  et  Domino  Jesu  Christo  ad  intelli- 
gendum  Spiritum  sanctum,  hoc  est  donum  Dei,  tria  verba 
ponit  :  sic  quippe  incipit  :  «  Judas  Jesu  Christi  servus, 
»  frater  autem  Jacobi,  in  Deo  Patre  dilectis ,  et  Jesu 
»  Christo  conservatis  et  vocatis ,  misericordia  vobis ,  et 
»  pax,  et  charitas  adimpleatur5.»Gratia  enim  et  pax  sine 
misericordia  et  charitate  intelligi  non  potest.  Jacobus  au- 
tem  usitatissimum  exordium  fecit  epistolse ,  ita  scribens  : 
«  Jacobus  Dei  et  Domini  nostri  Jesu  Christi  servus ,  duo- 
»  decim  tribubus  quae  sunt  in  dispersione  salutem  G.  » 
Credo,  considerans  salutem  non  esse  nisi  in  dono  Dei , 
ubi  gratia  et  pax.  Et  quanquam  ante  hoc  verbum  nomi- 
naverit  Deum  et  Dominum  nostrum  Jesum  Christurn  :  ta- 
men  quia  nulla  gratia  et  nulla  pace  salvi  fiunt  homines , 

1  i  Petr.  n,  2.  —  2  i  Joan.  r,  3.  —  3  2  Joan.  i,  3.  — -4  3  Joan.  i.   ~ 
5  Judae.  iyi.  —  6Jacob.  i,  i. 

nisi  quse  est  a  Deo  Patre  et  Domino  Jesu  Christo ,  sicut 
Joannes  in  tertia  veritatem ,  sic  iste  salutem  pro  ipsa  Tri- 
nitate  posuisse  mihi  videtur. 

XIII.  Quo  loco  prorsus  non  arbitror  praetereundum  , 
quod  pater  Valerius  animadvertit  admirans  in  quorum- 
dam  rusticanorum  collocutione  l.  Cum  enim  alter  alteri 
dixisset ,  «  Salus,  »  quaesivit  ab  eo  qui  et  latine  nosset  et 
punice,  quid  esset  «  Salus  :  »  responsum  est,  «  Tria.  » 
Tum  ille  agnoscens  cum  gaudio  salutem  nostram  esse  Tri- 
nitatem ,  convenientiam  linguarum  non  fortuitu  sic  so- 
nuisse  arbitratus  est ,  sed  occultissima  dispensatione  di- 
vinae  providentiae  :  ut  cum  latine  nominatur  «  Salus ,  »  a 
Punicis  intelligantur  «  Tria ;  »  et  cum  Punici  lingua  sua 
«  Tria  »  nominant ,  latine  intelligatur  «  Salus.  »  Chana- 
naea  enim ,  hoc  est,  Punica  mulier,  de  finibus  Tyri  et  Sy- 
donis  egressa,  quae  inEvangelio  personam  Gentium  gerit, 
salutem  petebat  filiae  suae  ,  cui  responsum  est  a  Domino  : 
«  Non  est  bonum  panem  filiorum  mittere  canibus a.»  Quod 
crimen  objectum  illa  non  negans,  tanquam  de  confessione 
peccatorum  impetratura  salutem  filiae,  hoc  est  novae  vitae 
suae  ,  «  Ita,  inquit  Domine,  nam  et  canes  eduni;  de  micis 
»  quae  cadunt  de  mensa  dominorum  suorum.  Tria  »  enim 
mulieris  lingua  «  Salus  »  vocantur :  erat  enim  Chananaea. 
Unde  interrogati  rustici  nostri  quid  sint,  punice  respon- 
dentes  «  Chanani,  »  corrupta  scilicet ,  sicut  in  talibus  so- 
let ,  una  littera ,  quid  aliud  respondent  quam  Chananaei  ? 
Petens  itaque  salutem ,  Trinitatem  pelebat :  quia  et  ro- 
mana  lingua,  quae  in  salutis  nomine  Trinitatem  punice  so- 
nat,  caput  Gentium  inventa  est  in  adventu  Domini  :  et 
diximus,  Chananaeam  mulierem  ,  Gentium  sustinere  per- 
sonam.  Panem  autem  appellans  Dominus  id  ipsum  quod 
a  muliere  petebatur ,  quid  aliud  quam  Trinitati  attesta- 

1  Valerius  episcopus  hipponensis,  —  »  Matth.  xxv,  26. 

tur?  Namque  alio  loco  eamdem  Trinitatem  in  tribus  pa- 
nibus  intelligendam  esse,  apertissime  docct.  Sed  haec  ver- 
borum  consonantia,  sive  provenerit,  sive  provisa  sit ,  non 
pugnaciter  agendum  est ,  ut  ei  quisque  consentiat ,  sed 
quantum  interpretantis  elegantiam  hiJaritas  audientis  ad- 
mittit. 

XIV.  Illud  sane  magna  intentione  animi  consideran- 
dum,  et  totis  viribus  pietatis  amplectendum  satis  apparet, 
quoniam  si  gratia  et  pax  ad  implendam  Trinitatis  comme- 
morationem  sic  ab  Apostolo  ponitur,  ac  si  Spiritum  sanc- 
tum  nominasset  :  ille  peccat  in  Spiritum  sanctum ,  qui 
desperans ,  vel  irridens  atque  contemnens  praedicationem 
gratiae  per  quam  peccata  diluuntur  ,  et  pacis  per  quam 
reconciliamur  Deo  ,  detrectat  agere  pcenitentiam  de  pec- 
catis  suis,  et  in  eorum  impia  atque  mortifera  quadam  sua- 
vitate  perdurandum  sibi  esse  decernit ,  et  in  finem  usque 
perdurat.  Quod  ergo  ait  Dominus,  dimitti  homini,  si  ver- 
bum  dixerit  adversus  filium  hominis  :  si  autem  verbum 
dixerit  adversus  Spiritum  sanctum,  non  eidimitti,  nequo 
hic ,  neque  in  futuro  saeculo ,  sed  reum  esse  aeterni  pec- 
cati,  non  negligenter  audiendum  est  *.  Constituamus  enim 
aliquem  latinae  linguae  ignarum ,  cum  lllo  audiente  pro- 
nuntiatus  fuerit  ab  aliquo  Spiritus  sanctus,  quaerere  quid 
rerum  significetur  sub  isto  syllabarum  sono  :  ab  aliquo 
autem  deceptore  vel  irrisore  impio  responderi  aliquid 
aliud,  quodlibet  vile  et  abjectum ,  ut  quaerentem  deci- 
piat ,  sicuti  a  talibus  fieri  solet  ridendi  gratia  :  illum  au- 
tem  per  ignorantiam  contempsisse  hoc  nomen,  dum  nescit 
quid  significet ,  et  aJiqua  etiam  in  hoc  convicia  jactitasse  : 
neminem  esse  arbitror  tam  vanum  et  inconsideratum,  qui 
hunc  hominem  ullo  crimine  impietatis  aspergat.  At  con- 
tra,  si  tacito  nomine  res  ipsa  verbis  quilms  potest  ad  quae- 

rentis  intelligentiam  perducatur,  tum  vero  contumeliose 
in  tantam  sanctitatem  vel  verba  vel  facta  protulerit,  reus 
tenebitur.  Quae  cum  ita  sint ,  manifestum  esse  arbitror , 
eum  qui  hoc  nomine  audito,  aliam  pro  alia  rem  signifi- 
cari  putaverit  •  et  adversus  eam  rem  quam  significari  hoc 
nomine  credidit ,  verbum  dixerit :  non  hunc  sic  peccare  , 
ut  adversus  Spiritum  sanctum  verbum  dixisse  judicetur. 
Ita  quoque  si  quisquam  quaerens  quid  sit  Spiritus  sanc- 
tus,  audiat  ab  imperito,  hunc  esse  Filium  Dei  per  quem 
facta  sunt  omnia ,  qui  etiam  certa  opportunitate  temporis 
de  virgine  natus  sit,  et  occisus  sit  a  Judaeis,  et  resurrexe- 
rit ,  quibus  auditis  vel  neget  vel  irrideat  quae  dicta  sunt  : 
non  eum  sic  teneri  putandum  est,  ac  si  verbum  adversus 
Spiritum  sanctum  dixerit  5  sed  potius  adversus  Filium  Dei, 
vel  filium  hominis ,  sicut  et  vocari  et  esse  dignatus  est. 
Non  enim  quid  sit  imperito  per  vocem  propositum,  sed 
per  rationem  expositum ,  considerandum  est.  Quia  ille 
cum  maledicta  proferret,  ei  utique  maledicebat,  quem 
sibi  enarratum  in  cogitatione  intuebatur.  Quodlibet  au- 
tem  vocaretur,  utrum  res  ipsa  veneranda  ,  an  neganda  , 
vel  vituperanda  esset ,  hoc  quaeritur.  Hoc  modo  etiam  si 
quispiam  quaerat  quis  sit  Jesus  Christus ,  et  ea  quaerenti 
respondeantur  quae  non  in  Filium  Dei,  sed  potius  in  Spi- 
ritum  sanctum  conveniunt,   quibus  auditis  ille  blasphe- 
met :  non  utique  adversus  Filium,  sed  adversus  Spiritum 
sanctum  verbum  dixisse  tenebitur. 

XV.  Sed  si  transitorie  ac  negligenter  attenderimus  quod 
dictum  est,  Si  quis  verbum  dixerit  adversus  Spiritum 
sanctum  ,  non  remittetur  ei ,  neque  in  hoc  saeculo ,  neque 
in  futuro  :  quis  inveniri  poterit  cui  veniam  peccatorum 
dederit  Deus  ?  Nam  et  Pagani  qui  appellantur,  etiam  nunc 
totam  nostram  religionem,  quia  jam  ferro  et  caedibus  pro- 
hibentur,  maledictis  contumcliisque  insectanlur;  et  quid- 

quid  de  ipsa  Trinitate  dicimus,  negando  et  blasphemando 
contemnunt.  Non  enim  excipiunt  sibi  Spiritum  sanctum 
quem  venerentur,  ut  in  caetera  saeviant :  sed  simul  adver- 
sus  omnia  quaecumque  sollicite  de  trina  Dei  majestate  lo- 
quimur,  quanto  possunt  furore  impietatis  oblatrant.  Nam 
neque  de  ipso  Deo  Patre  digna  sentiunt,  quem  partim  pe- 
nitus  negant ,  partim  sic  fatentur,  ut  de  illo  falsa  fmgen- 
do,  non  utique  illum,  sed  sua  figmenta  venerentur.  Multo 
magis  ergo  quod  de  Filio  Dei ,  vel  de  Spiritu  sancto  dici- 
mus ,  suo  impio  more  deridere ,  quam  nostra  pia  socie- 
tate  colere  maluerunt.  Quos  tamen ,  quantum  possumus  , 
adhortamur  ad  Christum  cognoscendum ,  et  per  ipsum 
Patrem  Deum,  summoque  et  vero  Imperatori  militandum 
esse  suademus  5  eosque  promissa  impunitate  praeteritoram 
omnium  peccatorum  invitamus  ad  fidem.  Qua  in  re  satis 
judicamus,  etiam  si  quid  adversus  Spiritum  sanctum  in 
sua  sacrilega  superstitione  dixerunt ,  cum  Christiani  facti 
fuerint,  sine  ulla  caligine  dubitationis  ignosci.  Judaei  vero 
quales  adversus  Spiritum  sanctum  fuerint,  testis  est  Ste- 
phanus ,  quem  ipso  Spiritu  sancto  plenum  iapidaverunt , 
cum  illa  omnia  quae  in  eos  dixit ,  ipse  Spiritus  dixerit.  In 
quibus  verbis  apertissime  dictum  est  Judaeis  :  «  Vossem- 
)>  per  restitistis  Spiritui  sancto1.  »  In  ilJo  tamen  numero 
J  udaeorum  resistentium  Spiritui  sancto ,  et  non  ob  aliud 
Stephanum  vas  ejus  ,  nisi  quod  ipse  eo  plenus  erat ,  lapi- 
dantium ,  etiam  Paulus  apostolus  erat ,  in  manibus  om- 
nium  quorum  vestimenta  servabat :  quod  ipse  sibi  postea 
etiam  pcenitendo  increpitat,  eo  ipso  Spiritu  jam  plenissi- 
mus ,  cui  primo  inanissimus  resistebat,  et  paratus  jam  la- 
pidari  pro  talibus  dictis  :  qualium  praedicatorem  ipse  la- 
pidaverat.  Quid  Samaritani ,  nonne  ita  Spiritui  sancto 
adversantur,  ut  ipsam  prophetiam  penitus  conentur  extin- 

guere,  quae  per  Spiritum  sanctum  ministrata  est?  Quorum 
tamen  saluti  et  ipse  Dominus  attestatur ,  in  eo  qui  de  de- 
cem  leprosis  mundatis  solus  reversus  est  ut  ageret  gratias, 
cum  esset  Samaritanus  *  5  et  in  iJla  muliere ,  cum  qua  ad 
puteum  sexta  hora  locutus  est ,  vel  eis  qui  per  illam  cre- 
diderunt 2.  Post  Domini  autem  ascensionem ,  sicut  in  Ac- 
tibus  Apostolorum  seriptumest,  quanta  gratulatione  sanc- 
torum  recipit  Samaria  verbum  Dei3?  Simonem  quoque 
magum  arguens  Petrus  apostolus,  quod  tam  male  de  Spi- 
ritu  sancto  senserit,  ut  eum  venalem  putans  pecunia  sibi 
emendum  poposcerit  5  non  tamen  ita  de  illo  desperavit , 
ut  veniae  locum  nullum  relinqueret  :  nam  benigne  etiam 
ut  eum  pceniteret  admonuit.  Ipsa  denique  catholicae  Ec- 
elesiae  tam  insignis  auctoritas ,  quae  in  eodem  dono  Spiri- 
tus  sancti  omnium  sanctorum  mater  toto  secunda  orbe 
diffunditur ,  cui  unquam  haeretico  vel  schismatico  spem 
liberationis ,  si  se  corrigat,  amputavit?  cui  placandi  Dei 
aditum  clausit  ?  Nonne  omnes  ad  ubera  sua,  quse  superbo 
fastidio  reliquerunt,  cum  lacrymis  revocat?  Quis  vero  vel 
de  principibus,  vel  de  gregibus  haereticorum  invenitur, 
qui  non  adversetur  Spiritui  sancto  ?  Nisi  forte  quisquam 
tam  perverse  sentit ,  ut  arbitretur  eum  teneri  reum ,  qui 
adversus  Spiritum  sanctum  aliquid  dixerit ;  eum  vero  qui 
adversus  Spiritum  sanctum  multa  fecerit,  non  teneri.  Qui 
autem  tanta  evidentia  contra  Spiritum  sanctum  pugnant , 
quam  illi  adversus  Ecclesiae  pacem  superbissimis  conten- 
tionibus  saeviunt?  Sed  si  de  verbis  quaestio  est,  quaero 
utrum  nihil  dicant  adversus  Spiritum  sanctum,  cum  alii 
eum  y  quod  ad  ipsum  proprie  pertinet ,  omnino  non  esse 
asseverent  \  sed  ita  esse  unum  Deum ,  ut  idem  ipse  Pater, 
idem  ipse  Filius ,  idem  ipse  Spiritus  sanctus  appelletur. 
Alii  fateantur  quidem  esse  Spiritum  sanctum  \  sed  aequa- 

1  Luc.  xvn,  i5.  —  *  Joan.  iv,  7.  —  3  Act.  viu,  9. 


64  S.    AUGUSTINJ    EPISC0PI 

lem  Filio  ,  vel  omniuo  esse  Deum  negent.  Alii  unam  qui- 
dem  eteamdem  Trinitatis  substantiam  esse  fateantur,  sed 
de  ipsa  divina  substantia  tam  impie  sentiant,  ut  eam  com- 
mutabilem  et  corruptibilem  putent ;  ipsumque  Spiritum 
sanctum,  quem  Dominus  Discipuiis  se  missurum  esse  pro- 
misit,  non  quinquagesimo  die  post  ejus  resurrectionem , 
sicut  Apostolorum  Acta  testantur ,  sed  post  trecentos  fere 
annos  per  hominem  venisse  confmgant1.  Alii  similiter  ad- 
ventum  ejus  ,  quem  tenemus,  negent ;  et  eum  Prophetas 
in  Phrygia,  per  quos  tanto  post  loqueretur,  elegisse  con- 
tendant.  Alii  sacramenta  ejus  exsutlient,  et  baptizatos  in 
nomine  Patris,  et  Filii,  et  Spiritus  sancti ,  denuo  bapti- 
zare  non  dubitent.  Sed  ne  pergam  per  singula  ,  quae  sunt 
innumerabilia  ,  his  certe  omnibus  quos  pro  tempore  bre- 
viter  attigi,  ad  sponsam  Christi  redeuntibus  ,  et  errorem 
atque  impietatem  pcenitendo  damnantibus ,  nulla  catho- 
lica  disciplina  negandam  Ecclesiae  pacem  ,  et  claudenda 
viscera  misericordiae  judicavit. 

XVI.  Quod  si  quisquam  tunc  putat  verbum  dici  adversus 
Spiritum  sanctum,  cum  ab  eo  dicitur  cui  jam  per  baptis- 
mum  dimissa  sunt  peccata  :  attendat  nec  talibus  per  Ec- 
clesiae  sanctitatem  auferri  pcenitentiae  locum.  Si  enim 
propterea  credit  non  dari  veniamei,  quia  gratia  fidei  sa- 
cramentisque  fidelium  jam  perceptis  non  potest  dici  pec- 
casse  ignorantia  *,  videat  aliam  causam  esse ,  cum  dicitur 
propterea  non  ignosci ,  quia  non  ignorantiae  tempore  pec- 
catum  est ;  et  aliam  causam  esse ,  cum  dicitur  propterea 
non  ignosci ,  quia  verbum  dixit  adversus  Spiritum  sanc- 
tum.  Si  enim  sola  ignorantia  veniam  meretur,  et  igno- 
rantia  non  accipitur  nisi  antequam  quisque  fuerit  bapti- 
zatus  •  non  solum  si  adversus  Spiritum  sanctum,  sed  etiam 
si  adversus  fiiium  hominis  post  baptismum  dixerit  ver- 

bum  ;  et  omnino  si  qua  fornicatione ,  vel  homicidio  ,  vel 
ullo  flagitio,  aut  facinore  post  haptismum  sese  maculave- 
rit,  non  potest  pcenitendo  curari.  Quod  si  senserunt  exclusi 
sunt  a  communione  catholica  ;  satisque  judicatum  est , 
eos  in  iila  crudelitate,  divinae  misericordiae  participes  esse 
non  posse.  Si  autem  illud  solum,  quod  adversus  Spiritum 
sanctum  dicitur  ,  sine  venia  esse  post  acceptum  haptis- 
mum  putatur  :  primo  Dominus  cum  inde  loqueretur,  nul- 
lum  tempus  excepit,  sed  regulariter  ait  :  «  Qui  dixerit 
»  verbum  adversus  Spiritum  sanctum,  non  remittetur  ei, 
»  neque  in  hoc  saeculo  ,  neque  in  futuro1.  »  Deinde  Si- 
mon  ,  quem  paulo  ante  commemoravi ,  jam  baptismum 
acceperat,  cum  Spiritum  sanctum  turpissimo  mercatui 
subditum  credidit2  :  cui  correpto  a  se  Petrus  tamen  con- 
silium  pcenitendi  dedit.  Quid  autem  de  iis  ,  qui  cum  bap- 
tismi  sacramenta  pueri  vel  etiam  infantes  perceperint , 
postea  negligenter  educati,  per  ignorantiae  tenebras  vitam 
turpissimam  ducunt ,  nescientes  omnino  quid  christiana 
disciplina  jubeat  aut  vetet ,  quid  polliceatur ,  et  quid  mi- 
netur,  quid  credendum  ,  quid  sperandum,  quid  diligen- 
dum  sit  ^  num  audebimus  peccata  eorum  propterea  non 
ignorantiae  deputare ,  quia  baptizati  peccaverunt,  cum 
omnino  ignorantes  ,  et  omnino  ,  quemadmodum  dicitur, 
ubi  caput  haberent  nescientes,  in  magno  errore  pecca- 
verint  ? 

•  XVII.  Quod  si  eo  tempore  cum  scientia  quisque  pec- 
casse  dicatur ,  quo  scit  malum  esse  quod  facit ,  et  tamen 
facit  5  cur  hoc  in  Spiritum  sanctum  solum ,  non  etiam  in 
Dominum  Jesum  Christum  irremissibile  judicatur  ?  Aut  si 
hoc  ipsum  esse  creditur  peccare,  vel  verbum  dicere  ad- 
versus  Spiritum  sanctum ,  quodlibet  peccatum  cum  scien- 
tia  committere;  ut  quidquid  homines  ignorando  peceant, 

in  Filium  peccare  •,  quidquid  autem  scientes  peccant ,  in 
Spiritum  sanctum  peccare  judicentur  :  quaero  quis  nesciat 
malum  esse  ,  verbi  gratia^,  corrumpere  pudicitiam  uxoris 
alienae,  vel  eo  ipso  certe  quod  hoc  in  sua  conjuge  noJlet 
perpeti  }  aut  fraudare  quemquam  in  negotio,  aut  circum- 
venire  mendacio  ,  aut  opprimere  testimonii  falsitate  ,  aut 
auferendae  rei  ejus  causa  insidiari,  et  occidere  quempiam ; 
et  si  quid  omnino  est  quod  sibi  ab  altero  fieri  non  vult,  et 
si  fieri  senserit ,  toto  corde  indubitanter  accusat.  Aut  si 
haec  ab  ignorantibus  fieri  dicimus,  quid  inveninms  in  quo 
scientes  homines  peccare  videantur  ?  Restat  ergo  ut,  si 
hoc  est  peccare  in  Spiritum  sanctum  ^  peccare  cum  scien- 
tia,  illis  peccatis  quae  commemoravi  negetur  pcenitendi 
locus ;  quoniam  peccato  in  Spiritum  sanctum  omnem 
spem  veniae  Dominus  amputavit  :  quod  si  regula  chris- 
tiana  respuit,  omnesque  illos  qui  sic  peccant ,  ad  correc- 
tionem  vitse  vocare  non  cessat ;  adhuc  quaerendum  est 
quid  sit  peccare  in  Spiritum  sanctum ,  cui  peccato  venia 
nulla  conceditur. 

XVIII.  An  forte  non  est  dicendus  cum  scientia  pec- 
care ,  qui  peccatum  ipsum  malum  esse  novit ,  et  tamen 
Deum  voluntatemque  ejus  ignorans  peccat  ?  Hoc  enim  vi- 
detur  ad  Hebraeos  dicere  ,  cum  dicit  :  «  Voluntarie  enim 
»  peccantibus  nobis  accepimus  scientiam  veritatis,  non 
»  adhuc  relinquitur  pro  peccatis  sacrificium  *.  »  Parum 
enim  erat,  sitantummodo  diceret  :  «  Voluntarie  peccan- 
»  tibus  nobis,  nisi  adderet,  postquam  accepimus  scien- 
»  tiam  veritatis  :  »  in  qua  utique  Deus  voluntasque  ejus 
cognoscitur.  Quae  scientia  videtur  congruere  Dominicae-illi 
sententiae ,  cum  ait  :  «  Servus  ignorans  voluntatem  do- 
»  mini  sui ,  et  faciens  digna  pJagis,  vapulabit  pauca,  ser- 
»  vus  autem  sciens  voluntatem  domini  sui ,  et  faciens 

»  digna  plagis  ,  vapulabit  multa  *.  »  Ut  hoc  putemus  dic- 
tum  esse,  quod  dictum  est ,  vapuJabit  pauca,  tanquam  si 
diceret ,  leviter  emendatus  ad  veniam  pertinebit :  in  eo 
vero  quod  dictum  est,  vapulabit  multa ,  sempiternum 
supplicium  intelligatur ,  quod  minatur  peccantibus  in 
Spiritum  sanctum ,  quibus  dicit  nunquam  posse  dimitti 
peccatum  :  ut  hoc  sit  peccare  in  Spiritum  sanctum  ,  cog- 
nita  Dei  voluntate  peccare.  Quod  si  ita  est,  cogitari  opor- 
tet,  et  discuti  prius  quando  cognoscatur  voluntas  Dei. 
Nonnulli  enim  et  ante  perceptum  baptismi  sacramentum 
cognoverunt  eam.  Nam  et  CorneliusCenturio  voluntatem 
Dei  utique  apostolo  Petro  docente  cognovit,  et  ipsum  Spi- 
ritum  sanctum  manifestissimis  coattestantibus  signis  ,  an- 
tequam  baptizetur,  accepit 2 :  quanquam  non  ideo  sacra- 
menta  illa  contempserit,  sed  multo  certius  baptizatussit; 
ut  etiam  ipsa  sacrosancta  signacula,  quorum  res  in  eo 
praecesserat,  ad  perficiendam  scientiam  veritatis  percipere 
nullo  modo  moraretur.  Multi  autem  nec  post  acceptum 
baptismum  curant  cognoscere  voluntatem  Dei.  Quaprop- 
ter  quisquis  ante  baptismum  cognita  Dei  voluntate  pec- 
caverit,  non  possumus  dicere,  aut  ullo  modo  credere  , 
cum  ad  baptismum  accesserit,  non  ei  dimitti  omnia  quse- 
cumque  peccavit.  Huc  accedit  quod  voluntas  Dei  in  dili- 
gendo  Deo  et  proximo  breviter  insinuetur  credentibus, 
ita  ut  in  his  duobus  praeceptis  tota  Lex  pendeat,  et  omnes 
Prophetae3.  Dilectionem  autem  prox;mi,  id  est,  dilectio- 
nem  hominis  usque  ad  inimici  dilectionem  ,  nobis  Domi- 
nus  ipse  commendat  :  et  videmus  quam  multi  jam  baoti- 
zati ,  et  vera  esse  ista  fateantur ,  et  tanquam  Domini  prae- 
cepta  venerentur  5  cum  autem  perpessi  fuerint  alicujus 
inimicitias,  ita  rapiuntur  animo  ad  uJciscendum,  et  tantis 
inardescunt  facibus  odiorum ,  ut  nec  prolato  et  recitato 

Evangclio  placari  possint  :  talibus  hominibus  jam  bapti- 
zatis  Eceleske  plenae  sunt ;  quos  tamen  spiritales  viri  fra- 
terne  admonere  non  cessant ,  et  in  spiritu  lenitatis  instan- 
ter  instruunt1  .  ut  hujusmodi  tentationibus  occurrere  ac 
resistere  parati  sint,  et  magis  diligant  in  Christi  pace  reg- 
nare  ,  quam  de  inimici  oppressione  laetari.  Quod  inaniter 
fieret ,   si  talium  peccatorum  nulla  pcenitentise  medicina 
remaneret.  Et  certe  caveant  qui  hoc  sentiunt ,  ne  David 
patriarcham  divina  electione  probatum  atque  laudatum  , 
ignorasse  aflirment  voluntatem  Dei ,  cum  alienae  conjugis 
amore  perculsus,  etiam  maritum  ejus  decipiendum  necan- 
dumque  curavit 2  :  de  quo  tamen  scelere  cum  esset  primo 
sua,  deinde  Prophetae  voce  damnatus ,  pcenitendi  humili- 
tate,  et  peccati  confessione  liberatus  est.  Sed  plane  vapu- 
lavit  multa,  et  exemplo  suo  docuit  intelligi,  non  ad  sem- 
piternampcenam,  sed  ad  severiorem  disciplinam  pertinere 
qnod  dictum  est  a  Domino  :  «  Qui  autem  novit  volunta- 
»  tem  Domini  sui,  et  facit  digna  plagis  vapulabit  multa 3.» 
XIX.  Nam  et  illud  ad  Hebraeos  qui  diligentius  pertrac- 
tant ,  sic  intelligunt,  ut  non  de  sacrificio  contribulati  per 
pcenitentiam   cordis  accipiendum  sit  quod  dictum  est  : 
<(  Non  adhuc  pro  peccatis  relinquitur  sacrificium 4  :  »  sed 
de  sacrificio  de  quo  tunc  loquebatur  Apostolus ,  id  est , 
holocausto  dominicai  passionis ,  quod  eo  tempore  offert 
({uisque  pro  peccatis  suis ,  quo  ejusdem  passionis  fide  de- 
dicatur,  et  Christianorum  fidelium  nomine  baptizatus  im- 
buitu :  ut  hoc  significaverit  Apostolus,  non  posse  deinceps 
eum  qui  peccaverit ,  iterum  baptizando  purgari.  Quo  in- 
tellectu  non  includitur  pcenitendi  locus  :  ita  sane,  ut  eos 
qui  nondum  baptizati  sunt,  nondum  plenam  scientiam 
veritatis  accepisse  fateamur.  Ex  quo  conficitur ,  ut  omnis 

1  Galat.  vi,  i.  —  2  1  Keg.  xi,  i,  et  xn,  i.  —  3  Luc.  u,47-  —  ''*  Upbr. 
x,  26. 


EPISTOLtE    AD    ROMANOS    expositlo.  69 

qui  scientiam  veritatis  accepit,  etiam  baptizatus  inteJliga- 
tur.  Non  autem  omnis  baptizatus  etiam  scientiam  veritatis 
accepit ,  propter  quorumdam  posteriorum  provectum  vel 
miserabilem  negligentiam  :  et  tamen  illud  sacrificium  de 
quo  loquebatur ,  id  est,  holocaustum  Domini ,  quod  tunc 
pro  unoquoque  offertur  quodam  modo,  cum  ejus  nomine 
in  baptizando  signatur ,  iterum  si  peccaverit  _,  ofFerri  non 
potest.  Non  enim  possunt  denuo  baptizari  qui  semel  bap- 
tizati  sunt ,  quamvis  etiam  post  baptismum  per  ignoran- 
tiam  veritatis  peccaverint.  Ita  fit ,  ut,  quoniam  sine  bap- 
tismo  nemo  recte  dicitur  accepisse  scientiam  veritatis , 
omnis  qui  accepit  eam  ,  non  ei  relinquatur  pro  peccatis 
sacrificium,  hoc  est,  non  possit  denuo  baptizari  :  nec  ta- 
men  omnis  qui  non  accepit  per  doctrinam  scientiam  veri- 
tatis,  debeat  arbitrari  posse  pro  se  illud  ofFerri  sacrificium, 
si  jam  oblatum  est ;  id  est,  si  jam  ejusdem  veritatis  per 
baptismum  sacramenta  percepit,  non  potest  iterum  bap- 
tizari.  Tanquam  si  diceremus  ,  omnem  hominem  non  esse 
quadrupedem  ,  non  ideo  tamen  omne  animal  quod  homo 
non  est ,  etiam  quadrupes  esse.  Eos  enim  qui  jam  bapti- 
zati  fuerint,  curari  melius  dicimus  per  pcenitentiam,  non 
renovari  :  quia  renovatio  in   baptismo  est.   Ubi  quidem 
operatur  poenitentia ,  sed  tanquam  in  fundamento.  Ma- 
nente  itaque  fundamento,  recurari  aedificium  potest  :  si 
autem  fundamentum  iterare  quis  voluerit ,  totum  redifi- 
cium  subvertat  necesse  est.  Propterea  hoc  dicit  Hebrseis , 
qui  ex  Novo  Testamento  ad  sacerdotium  vetus  declinasse 
videbantur  :  «  Ideoque  remittentes ,  inquit ,  initii  Christi 
»  verbum ,  in  consummationem  respiciamus ,  non  iterum 
»  jacientes  fundamentum  pcenitentiae  a  mortuis  operibus, 
»  et  fidei  inDeum,  lavacri  doctrinae,  impositionis  manus, 
»  resurrectionis  etiam  mortuorum  ,  et  judicii  aeterni  1.   » 

1  Hebr.  vi,  i,  2. 

Ista  omnia  in  baptismo  traduntur,  quae  negat  esse  repe- 
tenda,  utique  in  consecrandis  fidelibus.  Nam  in  verbi  Dei 
tractationeatquedoctrina,  non  iterum  tantum,  sed  saepius 
dicenda  sunt,  sicut  rerum  de  quibus  disseritur  opportu- 
nitas  flagitat. 

XX.  An  verojam  illud  occurret,  ut  non  jam  si  quodli- 
bet  peccatum  sciens  admiserit,  sed  si  proprie  peccatum  in 
Spiritum  sanctum  sciens  admiserit ,  tunc  non  habere  ve- 
niam  judicetur?  Quo  loco  quaeri  potest ,  utrum  scirent 
Judaei  per  Spiritum  sanctum  operari  Dominum ,  quando 
eum  in  principe  daemoniorum  daemonia  excludere  blas- 
phemabant1?  Miror  autem  quomodo  possent  in  illo  Spi- 
ritum  sanctum  cognoscere ,  cum  ipsum  Dominum  Filium 
Dei  esse  nescirent  :  in  illa  scilicet  caecitate ,  quae  ex  parte 
in  Israel  facta  est,  donec  plenitudo  Gentium  intraret.  De 
qua  opportunius  suo  loco,  Domino  adjuvante  atque  per- 
mittente ,  tractabitur12.  Deinde  si  dijudicatio  spirituum  illa 
intelligitur  ,  qua  quisque  dijudicat,  utrum  in  quoquam 
Spiritus  sanctus,  an  fallaciae  spiritus  operetur  •  hsec  autem 
dijudicatio  certo  quodam  tempore  per  Spiritum  sanctum 
fidelibus  datur,  sicut  alio  loco  idem  Apostolus  dicit 3 :  quo- 
modo  poterant  infideles  Judaei  sine  isto  munere  dijudi- 
care ,  utrum  per  Spiritum  sanctum  Dominus  operaretur  : 
et  tamen  in  eis,  ut  justa  pcena  ferirentur ,  apertissima  in- 
dicia  malevolentise  claruerunt,  et  cum  falsos  testes  in  eum 
compararunt4,  et  submiserunt  simulatores  qui  eum  in 
verbo  caperent 5  •,  et  cum  tremenda  mirabilia,  quae  in  ejus 
resurrectione  facta  sunt,  eis  renuntiarentur ,  famam  Fal- 
sam  disseminare  ac  veritatem  abscondere,  custodum  cor- 
ruptione  conati  sunt6  :  et  alia  malitiosi  et  venenosi  animi 

i  Matth.  ix  ,34-  —  a  Rom.  xi,  25.  —  3  i  Gor.  xn,  io.  —  4   Matlh. 
xxvi;  6o.  —  5  Id.  xxu,  16.  —  6  Id.  xxvni,  i3. 

signa  in  eis,  quantum  evangelica  narratio  demonstrat, 
apparuerunt. 

XXI.  Unde  jam  velut  inccepit  elucere ,  eum  peccare  in 
Spiritum  sanctum,  qui  operibus  quae  per  Spiritum  sanc- 
tum  fiunt ,  malevolo  animo  contradicit.  Quanquam  enim 
nesciat  utrum  ille  sit  Spiritus  sanctus  ;  tamen  qui  hoc 
anirao  est,  ut  ea  opera  quibus  invidet,  malit  non  esse  Spi- 
ritus  sancti  •,  non  quia  mala  sunt,  sed  quia  invidet  eis,  quia 
ipsi  bonitati  est  contrarius  per  malitiam  suam  •,  recte  in 
Spiritum  sanctum  peccare  judicatur.  Verumtamen  si  ex 
eo  quoque  hominum  numero ,  quibus  Dominus  illud  cri- 
men  objicit ,  veniens  ad  fidem  Christi ,  et  pcenitendi  cru- 
ciatibus  edomita  invidia  salutem  cum  lacrymis  poscens , 
sicut  etiam  nonnulli    eorum  fortasse   fecerunt;  quaero 
utrum  quisquam  tanto  errore  crudescat,  ut  aut  negeteos 
ad  Ghristi  baptismum  admitti  opportuisse,  aut  frustra  ad- 
missos  esse  contendat?  Nam  si  quis  *  per  invidiam  opera 
divina  blasphemat,  quoniam  bonis  Dei ,  hoc  est  donis  Dei 
malitia  sua  resistit,  in  Spiritum  sanctum  peccare,  et  prop- 
terea  spem  veniae  non  habere  existimandus  est ;  attenda- 
mus  utrum  ex  eo  numero  fuerit  apostolus  Paulus.  Dicit 
enim  :  «  Qui  prius  fui  blasphemus  ,  et  persecutor,  et  in- 
»  juriosus ,  sed  misericordiam  consecutus  sum ,  quia  ig- 
»  norans  feci  in  incredulitate 2.  »  An  forte  ideo  non  per- 
tinuit  ad   hoc  genus  criminis,  quia  non  erat  invidus? 
Audiamus  quid  alibi  dicat:  «  Fuimus  enim,  inquit,  et  nos 
»  stulti  aliquando  et  increduli ,  errantes,  servientes  vo- 
»  luptatibus  et  desideriis  variis,  in  malitia  et  invidia  agen- 
»  tes  ,  abominabiles,  invicem  odio  habentes3.  » 

XXII.  Si  ergo  nec  Paganis,  nec  Hebraeis,  nec  haereti- 
cis ,  aut  schismaticis  nondum  baptizatis ,  ad  baptismum 
Christi  aditus  clauditur ,  ubi  condemnata  vita  priore  in 

1  Forte  qui,  vel  quisquis.  —  2  i  Tim.  i,  i3.  —  3   Tit.  m,  3. 

melius  commutentur ;  quamvis  Christianitati  et  Ecclesiae 
Dei  adversantes  antequam  christianis  sacramentis  ablue- 
rentur,  etiam  Spiritui  sancto  quanta  potuerunt  infesta- 
tione  restiterint :  si  etiam  hominibus,  qui  usque  ad  sacra- 
mentorum  perceptionem  veritatis  scientiam  perceperunt , 
el  post  haec  lapsi  Spiritui  sancto  restiterunt,  ad  sanitatem 
redeuntibus,  et  pacem  Dei  pcenitendo  quserentibus,  auxi- 
lium  misericordiae  non  negatur  :  si  denique  de  illis  ipsis  , 
quibus  blasphemiam  in  Spiritum  sanctum  ab  eis  prola- 
tam  Dominus  objecit ,  si  qui  resipiscentes  ad  Dei  gratiam 
confugerunt,  sine  ulla  dubitatione  sanati  sunt1 :  quid  aliud 
restabat,  nisiut  peccatum  in  Spiritum  sanctum,  quod  ne- 
que  in  hoc  saeculo ,  neque  in  futuro  dimitti  Dominus  di- 
cit ,  nullum  intelligatur  nisi  perseverantia  in  nequitia  et 
in  malignitate,  cum  desperatione  indulgentiae  Dei?  Hoc 
est  enim  gratiae  illius  et  paci  resistere,  de  quibus  nobis 
sermo  nunc  ortus  est.  Nam  hinc  licet  advertere  ,  etiam 
ipsis  Judaeis,  quorum  blasphemiam  Dominus  arguit ,  non 
fuisse  clausum  corrigendi  se  et  pcenitendi  locum ,  quod 
idem  Dominus  in  ea  ipsa  reprehensione  ait  illis  :  a  Aut  fa- 
»  cite  arborem  bonam ,  et  fructum  ejus  bonum  :  aut  fa- 
))  cite  arborem  malam  ,  et  fructum  ejus  malum  2.  )>  Quod 
utique  nulla  ratione  diceretur  eis,  si  propter  illam  blas- 
phemiam  jam  commutare  animum  in  melius,,  et  recte  fac- 
lorum  fructus  generare  non  possent,  aut  frustra  etiam 
sine  peccati  sui  dimissione  generarent. 

XXTIl.  Ergo  quia  Dominus  in  Spiritu  Dei  expellebat 
dflemonia,  caeterosque  humanorum  corporum  morbos  lau- 
guoresque  sanabat ,  non  ob  aliud  nisi  ut  crederetur  di- 
centi  sibi  :  «  Agite  pcenitentiam ,  appropinquavit  enim 
)>  regnum  ccelorum3.  )>  Invisibiliter  enim  peccata  dimit- 
tuntur,  cui  dimissioni  fidem  miraculis  comparabat :  quod 

i  Matth.  xii,  3i.  —  '  Ibid.  33.  —  3  T,l.  m,  o. 

in  illo  paralytico  manifestissimc  ostenditur.  Gum  enim 
primo  ei  clonum  visibile  obtulisset ,  propter  quod  vene- 
rat ;  non  enim  jam  venerat  filius  hominis ,  ut  judicaret 
saeculum * :  cum  ergo  dixisset,  Dimissa  sunt  tibi  peccata : 
mnrmuratumque  esset  a  Judaeis  indignantibus  quod  eis 
tantam  potestatem  sibi  arrogasse  videretur  :  «  Quid  est , 
»  inquit ,  facilius  dicere  ,  Dimissa  sunt  tibi  peccata  ,  an 
»  dicere  ,  Surge  et  ambula  ?  Ut  sciatis  autem ,  quia  po- 
»  testatem  habet  filius  hominis  dimittere  peccata,  (  dicit 
»  paralytico  , )  Tibi  dico  surge ,  tolle  grabbatum  tuum  , 
»  et  vade  in  domum  tuam 2.  »  Quo  facto ,  et  quibus  dic- 
tis  ,  satis  declaravit ,  ideo  se  illa  facere  in  corporibus,  ut 
crederetur  animas  peccatorum  in  dimissione  liberare ,  id 
est ,  ut  de  potestate  visibili  potestas  invisibilis  mereretur 
fidem.  Quia  ergo  in  Spiritu  Dei  faciebat  illa  omnia  ,  ut 
gratiam  pacemque  hominibus  largiretur3 ,  gratiam  in  re- 
missione  peccatorum,  pacem  in  reconciliatione  Dei,  a  quo 
separant  sola  peccata  :  cum  dixissent  Judaei  quodin  Beel- 
zebub  ejiceret  daemonia ,  misericorditer  eos  voluit  admo- 
nere  ,  ne  verbum  dicerent ,  et  blasphemiam  in  Spiritum 
sanctum4,  hoc  est  ne  gratiae  Dei  pacique  resisterent, 
quam  per  Spiritum  sanctum  donare  Dominus  venerat. 
Non  quia  jam  hoc  fecerant ,  quod  sibi  neque  in  hoc  sae- 
culo ,  neque  in  futuro  dimitteretur  •  sed  ne  desperando 
de  venia,  aut  quasi  de  sua  justitia  praesumendo,  et  pceni- 
tentiam  non  agendo  ,  aut  perseverando  in  peccatis ,  hoc 
facerent  :  hoc  modo  enim  dicerent  verbum  ,  hoc  est  blas- 
phemiam  in  Spiritum  sanctum,  in  quo  Dominus  signa  illa 
propter  largiendam  gratiam  pacemque  f aciebat  $  si  perse- 
verantia  peccatorum  ipsi  gratiae  pacique  resisterent.  Ver- 
bum  enim  dicere  ,  non  ita  videtur  hic  positum  ,  ut  tan- 

'  Matth.  ix,   i;  Marc.  n,  3,  et  Joan.  m,  17.  —  *  Marc.  11,  9,  etc.  — 
3  1  Relract.  lib.  1,  cap.  25.  —  4  Matth.  xir,  24. 

tummodo  illud  inteiJigatur,  quod  per  linguam  fabrica- 
mus  ,  sed  quod  corde  conceptum ,  etiam  opere  exprimi- 
mus.  Sicut  enim  non  confitentur  Deum  ,  qui  tantum  oris 
sono  confitentur,  non  etiam  bonis  operibus  :  nam  de  his 
dictum  est  :  «  Confitentur  enim  se  nosse  Deum  ,   factis 
»  autem  negant1.  »  Ex  quo  manifestum  est  negari  ali- 
quid  factis.   Et  sicut  illud  quod  ait  Apostolus  :  «  Nemo 
»  dicit  Dominus  Jesus,  nisi  in  Spiritu  sancto2 :  »  non  po- 
test  recte  intelligi ,  nisi  in  factis  dicere  intelligatur.  Non 
enim  hoc  in  Spiritu   sancto  dicere  putandi  sunt,    qui- 
bus   ipse  Dominus  dicit,   ut  quid  mihi   dicitis  :  «  Do- 
»  mine  ,  Domine ,  et  non  facitis  quae  dico  vobis  3  ?  »  et 
illud  ,  Non  omnis  qui  mihi  dicit ,  Domine  ,  Domine ,  in- 
trabit  in  regnum  ccelorum.   Sic  etiam  qui  hoc  verbum 
quod  sine  venia  vult  intelligi  Dominus,  in  Spiritum  sanc- 
tum  dicit,  hoc  est,  qui  desperans  de  gratia  et  pace  quam 
donat,  in  peccatis  suis  perseverandum  sibi  esse  dicit ,  di- 
cere  inteJligendus  est  factis  :  ut  quomodo  illi  factis  Do- 
minum  negant,  sic  isti  factis  dicant  se  in  mala  vita  sua  et 
perditis  moribus  perseveraturos ,  et  ita  faciant,  hoc  est 
perseverent.  Quod  si  faciunt ,  quis  jam  miretur,  aut  quis 
non  inteJJigat,  et  Dominum  Jesum  Christum  per  illam 
comminationem  ad  pcenitentiam  vocasse  Judaeos ,  ut  eis 
in  se  credentil^us  gratiam  pacemque  donaret  ;  et  huic  gra- 
tiae  pacique  resistentibus ,  et  hoc  modo  verbum  atque 
bJaspliemiam  in  Spiritum  sanctum  dicentibus ,  hoc  est , 
in  peccatis  suis  desperata  atque  impia  mentis  obstinatione 
perseverantibus ,  et  adversus  Deum  sine  humiJitate  con- 
fessionis  atque  pcenitentiae  superbientibus,  neque  in  hoc 
saeculo,  neque  in  futuro  veniam  posse  concedi  ?  Quas  si  ita 
sunt ,  opportunitate  tractandi  de  gratia  et  pace ,  quae  no- 
bis  est  aDeo  Patre  et  Domino  nostro  JesuChristo,  magna 

1  Tit.  1,  16.  —  2  1  Cor.  xn,  3.  —  3  Luc.  vi,  46,  et  Matth.  vn,  21. 

et  diflicillima  eodem  ipso  Domino  largiente  quaestio  dis- 
soluta  est.  Quisquis  autem  adhuc  de  re  tanta  diligentio- 
rem  considerationem  tractationemque  desiderat,  in  Evan- 
gelii  tractatione  atque  in  verbis  Evangelistarum  sibi  desi- 
deranda  esse  cognoscat :  et  meminerit  nos  nunc  epistolam 
Pauli  apostoli  ad  Romanos  suscepisse  tractandam  ,  cujus 
epistolae  textum  consequentem  in  aliis  voluminibus ,  si 
Dominus  voluerit,  vestigabimus,  ut  hujus  jam  tandem 
iste  sit  modus. 

LIBER    UNUS'. 


I.  Causa  propter  quam  scribit  Apostolus  ad  Galatas-  , 
haec  est 3 ,  ut  intelligant  gratiam  Dei  id  secum  agere ,  ut 
sub  Lege  jam  non  sint.  Gum  enim  praedicata  eis  esset 
Evangelii  gratia,  non  defuerunt  quidam  ex  circumcisione, 
quamvis  Ghristiani  nomine ,  nondum  tamen  tenentes  ip- 
sum  gratiae  beneficium,  et  adhuc  volentes  esse  sub  one- 
ribus  Legis ,  quae  Dominus  Deus  imposuerat ,  non  justitiae 
servientibus ,  sed  peccato  ,  justam  scilicet  Legem  injustis 
hominibus  dando  ad  demonstranda  peccata  eorum ,  non 
auferenda.  Non  enim  aufert  peccata  nisi  gratia  fidei,  quae 
per  dilectionem  operatur.  Sub  hac  ergo  gratia  jam  Gala- 
tas  constitutos,  iJli  volebant  constituere  sub  oneribus  Le- 

1  Scriptus  circiter  Chvisti  annuni  39^  scilicet  Augustino  adimc  presbytero. 
—  2  Videl).  Guillon.,  toui.  xxi,  pag.  395-397. —  3  Vide  bb.  Ketract.  lib.  1, 
cap.  24. 

gis  asseverantes  nihil  eis  prodesse  Evangelium,  nisi  cir- 
cumciderentur ,  et  coeteras  carnales  Judaici  ritus  obser- 
vationes  subirent.  Et  ideo  Paulum  apostolum  suspectum 
habere  cceperant,  a  quoillis  Evangelium  praedicatum  erat, 
tanquam  non  tenentem  disciplinam  caeterorum  Apostolo- 
rum ,  qui  Gentes  cogebant  judaizare.  Cesserat  enim  ta- 
lium  hominum  scandalis  apostolus  Petrus,  et  in  simula- 
tionem  ductus  erat,  tanquam  et  ipse  hoc  sentiret,  nihil 
prodesse  Gentibus  Evangelium ,  nisi  onera  Legis  imple- 
rent :  a  qua  simulatione  idem  apostolus  Paulus  eum  re- 
vocat ,   sicut  in  hac   ipsa  epistola  docet.  Talis  quidem 
quaestio  est  et  in  epistola  ad  Romanos f  :  verumtamen  vi- 
detur  aliquid  interesse,  quod  ibi  contentionem  ipsam  di- 
rimit,  litemque  componit,  quae  inter  eos  qui  ex  Judaeis, 
et  eos  qui  ex  Gentibus  crediderant ,  orta  erat ,  cum  illi 
tanquam  ex  meritis  operum  Legis  sibi  redditum  Evange- 
lii  proemium  arbitrarentur ,  quod  praemium  incircumcisis 
tanquam  immeritis  nolebant  dari  •    illi  contra  Judaeis  se 
praeferre  gestirent,  tanquam  interfectoribus  Domini  :  in 
hac  vero  epistola  ad  eos  scribit,  qui  jam  commoti  erant 
auctoritate  iliorum  qui  ex  Judaeis  erant,  et  ad  observatio- 
nes  Legis  cogebant :  cceperant  enim  eis  credere,  tanquam 
Paulus  apostolus  non  vera  praedicasset,  quod  eos  circum- 
cidi  noluisset.  Et  ideo  sic  ccepit  «  Miror  quod  si  tam  cito 
»  transferimini  ab  eo,  qui  vos  vocavit  in  gloriam  Christi 
)>  in  aliud  Evangelium12.  »Hoc  ergo  exordio  causoe  quaes- 
tionem  breviter  insinuavit.Quanquam  et  ipsa  salutatione, 
cum  dicit  se  Apostolum,  «  non  ab  hominibus  ,  neque  per 
»  hominem  3,  »  quod  in  nulla  alia  epistola  dixisse  inyeni- 
tur,  satis  ostendit,  et  illos  qui  talia  persuadebant,  non 
esse  a  Deo,  sed  ab  hominibus  •  et  caeteris  Apostolis,  quan- 
tum  ad  auctoritatem  testimonii  evangelici  pertinet,  im- 

«  Galat.  11,  14.  —  a  M.  1,  6.  —  3  Ibi<i.  1. 

parem  se  haberi  non  oportere  :  quandoquidem  non  ab 
hominibus,  neque  per  hominem,  sed  per  Jesum  Chris- 
tum  et  Deum  Patrem  se  Apostolum  noverit.  Singula  igi- 
tur  ab  ipso  epistolae  vestibulo  ,  permittente  Domino  et 
adjuvante  studium  nostrum ,  sic  consideranda  et  trac- 
tanda  suscepimus. 

II.  <(  Paulus  apostolus  non  ab  hominibus,  neque  per 
»  hominem  ,  sed  per  Jesum  Ghristum,  et  Deum  Patrem, 
))  qui  suscitavit  illum  a  mortuis,  et  qui  mecum  sunt  om- 
»  nes  fratres,  ecclesiis  Galatiae  *.»  Qui  ab  hominibus  mit- 
titur,  mendax  est  :  qui  per  hominem  mittitur,  potest  esse 
verax,  quia  et  Deus  verax  potest  per  hominem  mittere  : 
qui  ergo  neque  ab  hominibus  ,  neque  per  hominem ,  sed 
per  Deum  mittitur ,  ab  iilo  verax  est ,  qui  etiam  per  ho- 
mines  missos  veraces  facit.  Priores  ergo  Apostoli  veraces, 
qui  non  ab  hominibus,  sed  a  Deo  per  hominem  missi  sunt, 
per  JesumChristum  scilicet  adhuc  mortalem.  Verax  etiam 
novissimus  Apostolus ,  qui  per  Jesum  Christum  totum 
jam  Deum  post  resurrectionem  ejus  missus  est2.  Priores 
sunt  caeteri  Apostoli  per  Christum  adhuc  ex  parte  homi- 
nem,  id  est,  mortalem  :  novissimus  est  Paulus  anostolus, 
per  Christum  jam  totum  Deum,  id  est,  omni  ex  parteim- 
mortalem.  Sit  ergo  testimonii  ejus  aequalis  auctoritas  ,  in 
cujus  honorem  implet  clarificatio  Domini ,  si  quid  habe- 
bat  ordo  temporis  minus.  Ideo  enim  cum  dixisset  :  «  Et 
»  Deum  Patrem  ,  »  addidit,  «  qui  suscitavit  illum  a  mor- 
»  tuis  :  »  ut  etiam  exhoc  modo  breviter  jam  a  clarificato 
missum  se  esse  commemoraret. 

III.  «  Gratia  vobis  et  pax  a  Deo  Patre  et  Domino  Jesu 
»  Christo 8.  »  Gratia  Dei  est,  qua  nobis  donantur  peccata, 
ut  reconciliemur  Deo  4  5  pax  autem ,  qua  reconciliamur 

1  Galat.  1,  1,  2. —  2  1  Retract.  xxiv,  n.  i. —  3  Galat.  i,  3.  — 4  i  Retract. 
xxiv,  n.  2. 

Deo.  «  Qui  dedit  semetipsum  pro  peccatis  nostris,  ut  exi- 
»  meret  nos  de  praesenti  saeculo  maligno  '.  »  Saeculum 
praesens  malignum  propter  malignos  homines  ,  qui  in  eo 
sunt ,  intelligendum  est  :  sicut  dicimus  et  malignam  do- 
mum  ,  propter  malignos  inhabitantes  in  ea.  «  Secundum 
»  voluntalem  Dei  et  Patris  nostri ,  cui  est  gloria  in  sae- 
»  culasaeculorum,  Amen  2.)>  Quantoigiturmagis  homines 
non  debent  arroganter  ad  se  ipsos  referre ,  si  quid  ope- 
rantur  boni 3  5  quando  et  ipse  Dei  Filius  in  Evangelio,  non 
gloriam  suam  se  quaerere  dixit ,  neque  voluntatem  suam 
venisse  facere  ,  sed  voluntatem  ejus  qui  eum  misit  4  ? 
Quam  voluntatem  gloriamque  Patris  nunc  commemoravit 
Apostolus  ,  ut  ipse  quoque  Domini  exemplo,  a  quo  mis- 
sus  est ,  non  se  quaerere  gloriam  suam  significaret,  nec 
facere  voluntatem  suam  in  prasdicatione  Evangelii ,  sicut 
paulo  post  dicit  :  «  Si  hominibus  placerem  ,  Christi  ser- 
»  vus  non  essem  5.  » 

IV.  «  Miror  quod  si  tam  cito  transferimini ,  ab  eo  ,  qui 
»  vos  vocavit  in  glcriam  Ghristi,  in  aliud  Evangelium  , 
»  quod  non  est  aliudG.  »  Evangelium  enim  si  aliud  est , 
praeter  id  quod  ,  sive  per  se ,  sive  per  aliquem  Dominus 
dedit  5  jam  nec  Evangelium  recte  dici  potest.  Vigilanter 
autem ,  cum  dixisset ,  «  transferimini  ab  eo  ,  qui  vos  vo- 
»  cavit ,  »  adjunxit ,  «  in  gloriam  Christi ,  »  quam  vole- 
bant  illi  evacuare,  quasi  frustra  venerit  Christus  ,  si  jam 
circumcisio  carnis  atque  hujusmodi  opera  Legis  tantum 
valebant ,  ut  per  illa  homines  salvi  fierent.  «  Nisi  aliqui 
»  sunt  conturbantes  vos  ,  et  volentes  convertere  Evange- 
»  lium  Christi.  »  Non  quemadmodum  istos  conturbant, 
itaetiam  convertunt  Evangelium  Christi,  quia  manetfir- 
missimum  :  sed  tamen  convertere  volunt ,  qui  ab  spirita- 

1  Galat.  1,  4-  — a  Ibid.  5.  —  3  Joan.  viu,  5o.  —  4  Id.  vi,  i3.  —  5  Galat. 
l,  io.  —  6  Ibid.  6,  7. 

Jibus  ad  carnalia  revocant  intentionem  credentium.  Illis 
enim  ad  ista  conversis  ,  manet  Evangelium  non  conver- 
sum.  Et  ideo  cum  dixisset ,  «  conturbantes  vos,  »  non 
dixit,  et  convertentes  ,  sed  ,  «  volentes  ,  inquit ,  conver- 
»  tere  Evangelium  Ghristi.  Sed  licet  nos,  aut  Angelus  de 
»  coelo  vobis  evangelizaverit  praeter  quam  quod  evange- 
m  lizavimus  vobis ,  anathema  sit1.  »  Veritas  propter  se 
ipsam  diligenda  est,  non  propter  hominem,  aut  propter 
Angelum ,  per  quem  annuntiatur.  Qui  enim  propter  an~ 
nuntiatores  diligit  eam  ,  potest  etiam  rnendacia  diligere  , 
si  qua  forte  ipsi  sua  protulerint.  «  Sicut  praediximus  ,  et 
»  nunc  iterum  dico;  si  quis  vobis  evangelizaverit,  piaeter 
»  quam  quod  accepistis ,  anathema  sit 2.  »  Aut  pi  aesens 
hoc  praedixerat,  aut  quia  iteravit  quod  dixit,  propterea 
voluit  dicere,  «  Sicut  praediximus.  »  Tamen  ipsa  iteratio 
saluberrime  intentionem  movet  ad  firmitatem  retinendi 
eam  ,  quae  sic  commendatur,  fidem. 

V.  «  Modo  ergo  hominibus  suadeo,  an  Deo  ?  aut  quaero 
»  hominibus  placere  ?  Si  adhuc  hominibus  placerem , 
»  Christi  servus  non  essem3.  »  Nemo  Deo  suadet,  quia 
manifesta  sunt  illi  omnia  :  sed  hominibus  ille  bene  sua- 
det ,  qui  non  se  illis  placere  vult,  sed  ipsam  quam  suadet 
veritatem.  Qui  enim  placet  hominibus,  non  ab  ipsis  suam 
gloriam  quaerens,  sed  Dei ,  ut  salvi  fiant,  non  jam  homi- 
nibus ,  sed  Deo  placet  :  aut  certe  jam  cum  et  Deo  placet 
simul  et  hominibus  ,  non  utique  hominibus  placet.  Aliud 
est  enim  placere  hominibus ,  aJiud  et  Deo  et  hominibus. 
Item  qui  hominibus  propter  veritatem  placet ,  non  jam 
ipse  illis ,  sed  veritas  placet.  «  Placerem  »  autem  dixit 
quantum  in  se  ipso  est ,  quantum  ad  ejus  voluntatem  atti- 
net :  ac  si  diceret,  placere  vellem.  Non  enim  si  hoc  eo  non 
agente  placeat  alicui ,  quasi  propter  se  ipsum  ,  et  non 

1  Galat.  i,  8.  —  *  Ibid.  9.  —  3  ibid.  10. 

propter  Deum  atque  Evangelium  quod  annuntiat,  super- 
biae  ipsius,  quam  errori  ejus  cui  perverse  piacet,  tribuen- 
dum  est.  Iste  itaque  sensus  est ,  Modo  ergo  hominibus 
suadeo ,  an  Deo  ?  aut  quia  hominibus  suadeo,  quaero  ho- 
minibus  placere  ?  Si  adhuc  hominibus  qusererem  placere, 
Christi  servus  non  essera.  Jubet  enim  ille  servis  suis ,  ut 
discant  ab  ipso  mites  esse  et  humiles  corde1.  Quod  nullo 
modo  potest,  qui  propter  se  ipsum,  id  est ,  propter  suam 
quasi  privatam  et  propriam  gloriam  placere  hominibus 
quaerit.  Dicit  autem  et  alibi  :  Hominibus  suademus ,  Deo 
autem  manifestati  sumus2,  ut  intelligas  quod  hic  ait :  «  Ho- 
»  minibus  suadeo  an  Deo  ?  »  non  utique  Deo ,  sed  homi- 
nibus  suadendum.  Non  ergo  moveat,  quod  alibi  dixit  : 
«  Sicut  et  ego  omnibus  per  omnia  placeo3.»  Addidit  enim : 
«  Non  quaerens  quod  mihi  prodest ,  sed  quod  multis ,  ut 
»  salvi  fiant.»Nulliautem  prodest,  ut  salvus  fiat,  sihomo 
ei  propter  se  ipsum  placeat  :  qui  non  placet  utiliter ,  nisi 
cum  propter  Deum  placet ,  id  est ,  ut  Deus  placeat  et  glo- 
rificetur ,  cum  dona  ejus  attenduntur  in  homine  ,  aut  per 
ministerium  hominis  accipiuntur  :  cum  autem  sic  homo 
placet,  non  jam  homo  ,  sed  Deus  placet.  Utrumque  ergo 
recte  dici  potest,  et  ego  placeo,  et  non  ego  placeo.  Si 
enim  adsit  bonus  intellector,  piusque  pulsator,  patebit 
utrumque,  et  nulla  inter  se  repugnantia  repellet  in- 
trantem. 

VI.  «  Notum  enim  vobis  facio ,  fratres  ,  Evangelium  , 
»  quod  evangelizatum  est  a  me ,  quia  non  est  secundum 
»  hominem.  Neque  enim  ego  ab  homine  accepi  illud,  ne- 
»  que  dici,  sed  per  revelationem  Jesu  Christi*.  »Evarige- 
lium  quod  secundum  hominem  est ,  mendacium  est : 
«  Omnis  enim  homo  mendax 5  :  »  quia  quidquid  veritatis 

1  Matth.  xi,  29.  —  2  2  Cor.  v,  n.  —  3  i  Cor.  x,  33.  —  <  Galat.  i, 
ii,  12.  —  5  Psal.  xi,  ii. 


EPISTOLjE    AD    GALAtAS    EXIOSITIO.  83 

invenitur  in  homine ,  non  est  ab  homine  ,  sed  a  Deo  per 
hominem.  Ideo  jam  quod  secundum  hominem  est ,  nec 
Evangelium  dicendum  est :  quale  illi  afferebant,  qui  in 
servitutem  ex  libertate  attrahebant  eos,  quos  Deus  ex  ser- 
vitute  in  libertatem  vocabat. 

VII.  «  Audistis  enim  conversationem  meam  aliquando 
in  Judaismo ,  quia  supra  modum  persequebar  Ecclesiam 
»  Dei ,  et  vastabam  illam ,  et  proficiebam  in  Judaismo 
w  supra  multos  cosetaneos  meos  in  genere  meo,  abundan- 
tius  semulator  existens  paternarum  mearum  traditio- 
))  num  ' .  )>  Si  persequendo  et  vastando  Ecclesiam  Dei 
proficiebat  in  Judaismo ,  apparet  contrarium  esse  Ju- 
daismum  Ecclesiae  Dei ,  non  per  illam  spiritalem  Legem 
quam  acceperunt  Judaei,  sed  per  carnalem  conversatio- 
nem  servitutis  ipsorum.  Etsi  aemulator  ,  id  est ,  imitator 
paternarum  suarum  traditionum    persequebatur  Paulus 

.  Ecclesiam  Dei ,  paternae  ipsius  traditiones  contrariae  simt 
Ecclesise  Dei ,  non  autem  Legis  illius  culpa  est  *  ♦,  Lex 
enim  spiritaiis  est ,  nec  carnaliter  se  cogit  intelligi  t  sed 
illorum  vitium  est ,  qui  et  illa  quae  acceperunt ,  carna- 
liter  sentiunt,  et  multaetiam  sua  tradiderunt,  dissolven- 
tes,  sicut  Dominus  dicit,  mandatum  Dei ,  propter  tradi- 
tiones  suas3. 

VIII.  «  Cum  autem  placuit  Deo,  qui  me  segregavit  de 
»  ventre  matris  mese,  et  vocavit  per  gratiam  suam ,  reve- 
))  lare  Filium  suum  in  me,  ut  annuntiarem  eum  in  Gen- 
tibus,  continuo  non  adquievi  carni  et  sanguini 4.  »  Segre- 
gatur  quodam  modo  de  ventre  matris ,  quisquis  a  carna- 
lium  parentum  consuetudine  caeca  separatur  :  adquiescit 
autem  carni  et  sanguini ,  quisquis  carnalibus  propinquis 
et  consanguineis  suis  carnaliter  suadentibus  assentitur. 

1  Galat.  iv,  i3,  \t\.  —  a  Rom.  vu,  \l\.  —  3  Matth.  xv,  3.-4  Galat. 
iv,  i5,  16. 

«  Neque  veni  in  Jerosolymam  ad  proecessores  meos  Apos- 
»  tolos,  sed  abii  in  Arabiam  et  iterum  reversus  sum  Da- 
mascum.  Deinde  post  annos  tres,  ascendi  Jerosolymam 
w  videre  Petrum  ,  et  mansi  apud  illum  diebus  quinde- 
))  cim1.  ))  Si  cum  evangelizasset  Paulus  in  Arabia,  postea 
vidit  Petrum ,  non  ideo  ut  per  ipsum  Petrum  disceret 
Evangelium ;  nam  ante  eum  utique  vidisset  :  sed  ut  fra- 
ternam  charitatem  etiam  corporali  notitia  cumularet. 
«  Alium  autem  Apostolorum  non  vidi ,  nisi  Jacobum  fra- 
))  trem  Domini*.  »  Jacobus  Domini  frater,  vel  ex  filiis 
Joseph  de  alia  uxore ,  vel  ex  cognatione  Mariae  matris  ejus 
debet  intelligi. 

IX.  u  Quae  autem  scribo  vobis  ,  eece  coram  Deo ,  quia 
w  nonmentior3.  »  Quidicit,  «  Ecce  coramDeo,  quianon 
»  mentior,  » jurat  utique.  Et  quid  sanctius  hac  juratione ? 
Sed  non  est  contra  praeceptum  juratio  quse  a  malo  est, 
non  jurantis ,  sed  incredulitatis  ejus  cui  jurare  cogitur. 
Nam  hinc  intelligitur  ita  Dominum  prohibuisse  a  jurando, 
ut  quantum  in  ipso  est  quisque  non  juret  :  quod  multi 
faciunt  in  ore  habentes  jurationem  tanquam  magnum  aut 
suave  aliquid.  Nam  utique  Apostolus  noverat  praeceptum 
Domini ,  et  juravit  tamen.  Non  enim  audiendi  sunt,  qui 
has  jurationes  esse  non  putant.  Quid  enim  facient  de  illa  : 
«  Quotidie  morior  per  gloriam  vestram  ,  fratres,  quam 
)>  habeo  in  Christo  Jesu  Domino  nostro  4  :  ia  quam  grseca 
exemplaria  manifestissimam  jurationem  esse  convincunt5. 
Quantum  ergoinipso  est,  non  jurat  Apostolus  :  non  enim 
appetit  jurationem  cupiditate  aut  delectatione  jurandi. 
Amplius  est  enim  quam ,  «  Est,  est ;  non,  non6  :  ^  et 
ideo  a  malo  est,  sed  infirmitatis  aut  incredulitatis  eorum, 
qui  non  aliter  moventur  ad  fidem.  «  Deinde  veni  in  par- 

1  Galat.  iv,  17,  18.  —  a  Ibid.  19.  —  3  Ibid.  20.  —  4  1  Cor.  x.v,  3r.  — 
5  Videlib.  1,  de  Serm.  Doin.  in  monte  cap.  xvn,  n.  5i. —  6  Mattfci  v,  3;. 

tes  Syriae,  et  CiJicix.  Eram  autem  ignotus  facie  Ecclesiis 
»  Judaeae,  quae  in  Christo  sunt1.  »  Animaclvertendum  , 
non  in  sola  Jerosolyma  Judaeos  in  Christum  credidisse  5 
nectam  paucos  fuisse,  utEcclesiis  Gentium  miscerentur  •, 
sed  tam  multos ,  ut  ex  illis  Ecclesiae  fierent.  «  Tantum 
»  autem  audientes  erant ,  quia  qui  aliquando  nos  perse- 
»  quebatur ,  nunc  evangelizat  fidem ,  quam  aliquando 
»  vastabat  :  et  in  me  magnificabant  Deum2.  »  Hoc  est 
quod  dicebat ,  non  se  placere  hominibus,  utique  per  se 
ipsum,  sed  ut  in  illo  magnificaretur  Deus  :  hoc  est  quod 
etiam  Dominus  dicit  :  «  Luceant  opera  vestra  coram  ho- 
»  minibus,  ut  videant  bona  facta  vestra,  et  glorificent 
»  Patrem  vestrum  ,  qui  in  caelis  est 3.  » 

X.  Deinde  post  annos  quatuordecim  iterum  ascendi 
»  Jerosolymam  cum  Barnaba  ,  assumpto  etiam  Tito  4«  » 
Tanquam  testimoniis  pluribus  agit,  cum  etiam  istos  110- 
minat.  «  Ascendi  autem  secundum  revelationem 5  :  »  ne 
moveret  eos  quare  vel  tunc  ascenderit ,  quo  tandiu  non 
ascenderat.  Quapropter  si  ex  revelatione  ascendit ,  tunc 
proderat  ut  ascenderet.  Et  exposui  illis  Evangelium,  quod 
»  prsedicoin  Gentibus  5  seorsum  autemhisqui  videntur.  » 
Quod  seorsum  exposuit  Evangelium  ,  eis  qui  eminebant 
in  Ecclesia  ,  cum  jam  iJlud  exposuisset  coram  omnibus, 
non  ideo  factum  est  quod  aliqua  falsa  dixerat ,  ut  seor- 
sum  paucioribus  vera  diceret  :  sed  aJiqua  tacuerat,  quae 
adhuc  parvuli  portare  non  poterant :  qualibus  se  ad  Corin- 
thios  lac  dicit  dedisse,  non  escam6.  Falsum  enim  dicere 
nihii  licet  :  aliquando  autem  aliquid  veri  tacere  ,  utile 
est.  Perfeclionem  ipsius  opus  erat  ut  scirent  caeteri  Apos- 
toli.  Non  enim  sequebatur  ut  sifidelis  esset,  veramque  et 
rectam  teneret  fidem,  jam  etiam  Apostolus  esse  deberet. 

"  Galat.  1,  Qr,  25.  —  a  ibid.  23,  24.  —  3  Mattri.  v,  iC—  4  Galat  n,  t. 
—  5  Ibi<l.  2.  — G  r  Cor,  m.  2. 

Iilud  autem  quod  subjungit,  «  Ne  forte  in  vacuum  curro, 
»  aut  cucurri l ,  »  non  ad  illos  cum  quibus  seorsum  con- 
tulit  Evangelium,  sed  ad  istos  quibus  scribit,  quasi  per 
interrogationem  dictum  intelligendum  est  :  ut  ex  eo  ap- 
pareret ,  non  eum  in  vacuum  currereaut  cucurrisse,  quia 
jam  etiam  attestatione  cseterorum  nihil  ab  Evangelii  ve- 
ritate  dissentire  approbatur. 

XI.  «  Sed  neque  Titus  qui  mecum  erat,  inquit,    cum 

»   esset  Graecus,  compulsus  est  circumcidi'1.  )>  Quamvis 

Titus  Graeeus  esset ,  et  nulla  eum  consuetudo  aut  cogna- 

tio  parentum  circumcidi  cogeret ,   sicut  Timotheum  ,  fa- 

cile  tamen  etiam  istum  circumcidi  permisisset  Apostolus. 

Non  enim  tali  circumcisione  salutem  docebat  auferri ,  sed 

in  ea  constitueretur  spes  salutis ,  hoc  esse  contra  salutem 

ostendebat.  Poterat  ergo  ut  superfluam  aequo  animo  to- 

lerare,  secundum  sententiam  quam  alibi  dixit :  «  Circum- 

»  cisio  nihil  est,  et  praeputium  nihil  est,  sed  observatio 

mandatorum  Dei3.  «  Propter  subintroductos  autem  falsos 

»  fratres 4,  »  non  est  compulsus  Titus  circumcidi :  id  est, 

non  ei  potuit  extorqueri ,  ut   circumcideretur  ;  quia  illi 

«  qui  subintroierunt,  »  dicit  proscultare  libertatem  »  eo- 

rum ,  vehementer  observabant,  et  cupiebant  circumcidi 

Titum ,  ut  jam   circumcisionem,    etiam  ipsius  Pauli  at- 

testatione  et  consensione,  tanquam  saluti    necessariam 

praedicarent ;  et  sic  eos,  ut  ait,  «  in  servitutem  redige- 

»  rent,  »   id  est ,  sub  onera  Legis  servilia   revocarent. 

«  Quibus  se  nec  ad  horam,  »  id  est,  nec  ad  tempus  «  ces- 

sisse  »  dicit  «  subjectioni ,  ut  veritas  Evangelii  perrhane- 

»  ret  ad  Gentes5.  » 

XII.  Denotabant  autem  suspectumque  haberi  volebant 
invidi  apostolum   Paulum,    quod  aiiquando  persecutor 

1  Galat.  n,  1.  —  2  Ibid.  3.  —    3  i  Cor.  vn,  19.   —  ^  Galat.  11,   4-  — 
5  Ibid.  5. 

Ecclesiarum  fuerit  :  et  ideo  dicit ,  «  De  his  autem  qui 
videntur  esse  aliquid ,  quales  aliquando  fuerint ,  nihil 
»  mea  interest1.  »  Quia  et  qui  videntur  esse  aliquid,  car- 
nalibus  hominibus  videntur  esse  aliquid  :  nam  non  sunt 
ipsi  aliquid.  Etsi  enim  boni  ministri  Dei  sunt,  Christus 
in  illis  est  aliquid ,  non  ipsi  per  se.  Nam  si  ipsi  per  se 
essent  aliquid,  semper  fuissent  aliquid.  «  Quales  aliquando 
»  fuerint ,  »  id  est ,  quia  et  ipsi  peccatores  f uerunt ,  nihil 
sua  dicit  interesse  :  quia  «  Deus  hominis  personam  non 
»  accipit ,  »  id  est ,  sine  personarum  acceptione  omnes  ad 
salutem  vocavit ,  non  reputans  illis  delicta  eorum.  Et 
ideo  absentibus  illis ,  qui  priores  facti  erant  Apostoli , 
Paulus  a  Domino  perfectus  est :  ut  quando  cum  eis  con- 
tulit ,  nihil  esset  quod  perfectioni  ejus  adderent ;  sed  po- 
tius  viderent  eumdem  Dominum  Jesum  Christum ,  qui 
sine  personarum  acceptione  salvos  facit,  hoc  dedisse  Paulo 
ministraret  Gentibus ,  quod  etiam  Petro  dederat  ut  mi- 
nistraret  Judaeis.  Non  ergo  inventi  sunt  in  aliquo  dissen- 
tire  ab  illo  ,  ut  cum  ille  se  perfectum  Evangelium  acce- 
pisse  diceret ,  illi  negarent ,  et  aliquid  vellent  tanquam 
imperfecte  addere  :  sed  e  contrario  pro  reprehensoribus 
imperfectionis ,  approbatores  perfectionis  fuerunt.  «  Et 
»  dederunt  dexteras  societatis 2 ,  »  id  est ,  consenserunt 
in  societatem,  et  paruerunt  voluntati  Domini,  consen- 
tientes  ut  Paulus  et  Barnabas  irent  «  ad  Gentes ,  ipsi  au- 
»  tem  in  circumcisionem ,  »  quae  praeputio,  id  est ,  Gen- 
tibus  contraria  videtur.  Nam  etiam  sic  potest  intelligi , 
quod  ait  :  «  e  contrario  3 ,  »  ut  ordo  iste  sit  :  Mihi  enim 
qu-i  videntur  aliquid ,  nihil  apposuerunt ,  sed  e  contrario, 
ut  nos  quidem  in  Gentes  iremus  ,  quae  sunt  contrariae  cir- 
cumcisioni,  ipsi  autem  in  circumcisionem ,  consenserunt 

'  Galat.  n,  G.  —  a  Ibkl.  9.  —  3  Ibid.  7. 

mihi  et  Barnabae  :  hoc  est ,  «  dextera  societatis  nobis  de- 
»  derunt. 

XIII.  Neque  in  contumeliam  prsecessorum  ejus  putet 
quis  ab  eo  dictum.  «  Qui  videntur  esse  aliquid,  quales 
)>  aliquando  fuerint,  nihil  mea  interest.  »  Et  illi  enim 
tanquam  spiritales  viri  volebant  resisti  carnalibus,  qui 
putabant  aliquid  ipsos  esse,  et  non  potius  Christum  in 
eis;  multumque  gaudebant,  cum  persuaderetur  homini- 
bus,  et  se  ipsos  praecessores  Pauli,  sicut  eumdem  Paulum, 
ex  peccatoribus  justificatos  esse  a  Domino  ,  qui  personam 
hominis  non  accipit  :  quia  Dei  gloriam  quaerebant,  non 
suam.  Sed  quia  carnales  et  superbi  homines,  si  quid  de 
vita  ipsorum  praeterita  dicitur ,  irascuntur ,  et  in  contu- 
meliam  accipiunt-,  ex  animo  suo  conjiciunt  Apostolos. 
Petrus  autem  et  Jacobus  et  Joannes  honoratiores  in 
Apostolis  erant,  quia  ipsis  tribus  se  in  monte  Dominus 
ostendit  in  significatione  regni  sui ,  cum  ante  sex  dies  di- 
xisset  :  «  Sunt  hic  quidam  de  circumstantibus ,  qui  non 
gustabunt  mortem  ,  donec  videant  filium  hominis  in 
n  regno  Patris  sui1.  »  Necipsi  erant  columnae,  sed  vide- 
bantur.  Noverat  enim  Paulus  sapientiam  aedificasse  sibi 
domum  ,  et  non  tres  columnas  constituisse  ,  sed  septem  - : 
qui  numerus  vel  ad  unitatem  Ecclesiarum  refertur  3  : 
(  Solet  enim  pro  universo  poni ,  sicut  in  Evangelio  dic- 
tum  est ,  Accipiet  in  hoc  saeculo  4  septies  tantum  :  ac  si 
diceret  :  k  Quasi  nihil  habentes,  et  omnia  possidentes5.  » 
Unde  etiam  Joannes  ad  septem  scribit  Ecclesias,  quae 
utique  universalis  Ecclesiae  personam  gerunt (i  ; )  vel  certe 
ad  septenariam  operationem  Spiritus  sancti  magis  refertur 
soptenarius  numerus  colunmarum  ,  sapientiae  et  inteilec- 

'  Matth.  xvi,  28.   —  7   Prov.  ix,   1.   —  3  Matth.  x,    29.  —  4   Fovte.  in 
0  eral  hrra  jrXaaicv*.  —  ^2  Cot   vi,  10.  —  fi  Apoc.  1,  4- 

tus,  consilii  et  fortitudinis,  scienti.ie  et  pietatis,  et  timoris 
Dei1,  quibus  operationibus  domus  Filii  Dei ,  hoc  est, 
Ecclesia  continetur. 

XIV.  Quod  autem  ait  :  «  Tantum  ut  pauperum  memo- 
res  essemus,  quod  et  studui  hoc  ipsum  facere2  :  »  com- 
munis  cura  erat  omnibus  Apostolis  de  pauperibus  sanc- 
torum ,  qui  erant  in  Judsea,  qui  rerum  suarum  ven- 
ditarum  pretia  ad  pedes  Apostolorum  posuerant3.  Sic 
ergo  ad  Gentes  missi  sunt  Paulns  et  Barnabas  ,  ut  Ec- 
clesise  Gentium  quae  hoc  non  fecerant,  ministrarent , 
hortatione  ipsorum ,  eis  qui  hoc  fecerant  :  sicut  ad  Ro- 
mancs  dicit  :  «  Nunc  autem  pergam  Jerusalem  mi- 
»  nistrare  sanctis  :  placuit  enim  Macedonise  et  Achaiae 
»  communionem  aliquam  facere  in  pauperes  sanctorum, 
»  qui  sunt  in  Jerusalem.  Placuit  enim  illis,  et  debi- 
»  tores  eorum  sunt4.  »  Si  enim  spiritalibus  eorum  com- 
municaverunt  Gentes,  debent  et  in  carnalibus  minis- 
trare  eis. 

XV.  In  nuilam  ergo  simulationem  Paulus  lapsus  erat, 
quia  servabat  ubique  quod  congruere  videbat ,  sive  Ec- 
clesiis  Gentium  ,  sive  Judaeorum,  ut  nusquam  auferret 
consuetudinem,  quae  servata  non  impediebat  ad  obtinen- 
dum  regnum  Dei  :  tantum  admonens,  ne  quis  in  super- 
fluis  poneret  spem  salutis ,  etiamsi  consuetudinem  in  eis 
propter  offensionem  infirmorum  custodire  vellet.  Sicut 
ad  Corinthios  dicit  :  «  Circumcisus  quis  vocatus  est, 
»  non  adducat  prseputium  :  in  pmeputio  quis  vocatus  est, 
»  non  circumcidatur.  Circumcisio  nihil  est,  et  praeputium 
»  nihil  est,  sed  observatio  mandatorum  Dei5.  »  Unus- 
quisque  in  qua  vocatione  vocatus  est,  in  ea  permaneat. 
Hoc   enim  ad  eas  consuetudines    vel  conditiones  vitae 

1  Isai.  xi,  1.  —  *  Gatat.  n,  io.  —  3  Act  iv,  35,  —  4  Rom.  xv,  25,  efc. 
—  5  i  Cov.  vn,  18.  efc. 

retulit,  quae  nihil  obsunt  fidei  bonisque  moribus.  Non 
enim  si  latro  erat  quisque  cum  vocatus  est,  debet  in  la- 
trocinio  permanere.  Petrus  autem  cum  venisset  Antio- 
chiam  ,  objurgatusest  a  Paulo,  non  quia  servabat  consue- 
tudinem  Judaeorum ,  in  qua  natus  atque  educatus  erat , 
(  quanquam  apud  Gentes  eam  non  servaret;  )  sed  objur- 
gatus  est ,  quia  Gentibus  eam  volebat  imponere !  :  cum 
vidisset  quosdam  venisse  ab  Jacobo ,  id  est,  a  Judaea  nam 
Ecclesiae  Jerosolymitanae  Jacobus  praefuit.  Timens  ergo 
eos  qui  adhuc  putabant  in  illis  observationibus  salutem 
constitutam ,  segregabat  se  a  Gentibus,  et  simulate  illis 
consentiebat  ad  imponenda  Gentibus  illa  onera  servitutis  : 
quod  in  ipsius  objurgationis  verbis  satis  apparet.  Non 
enim  ait  ;  «  Si  tu,  cum  Judaeus  sis ,  gentiliter,  et  non 
)>  judaice  vivis  - ,  »  quemadmodum  rursus  ad  consuetu- 
dinem  Jndaeorum  reverteris  ;  sed,  «  quemadmodum ,  in- 
»  quit,  Gentes  cogis  judaizare?  »  Quod  autem  hoc  ei 
coram  omnibus  dixit,  necessitas  coegit,  ut  omnes  illius 
objurgatione  sanarentur.  Non  enim  utile  erat  errorem  , 
qui  palam  noceret,  in  secreto  emendare.  Huc  accedit, 
quod  firmitas  et  charitas  Petri,  cui  ter  a  Domino  dictum 
est  :  «  Amas  me?  pasce  oves  meas  3 ,  »  objurgationem 
talem  posterioris  pastoris  pro  salute  gregis  libentissime 
sustinebat.  Nam  erat  objurgatore  suo  ipse  qui  objurgaba- 
tur  mirabilior,  et  ad  imitandum  difiicilior.  Facilius  est 
enim  videre  quid  in  alio  corrigas  ,  atque  id  vituperando 
vel  objurgando  corrigere  ,  quam  videre  quid  in  te  corri- 
geudum  sit,  libenterque  corrigi ,  vel  per  te  ipsum,  nedum 
per  alium;  adde  posteriorem,  adde  coram  omnibus.  Valet 
autem  hoc  ad  magnum  humilitatis  exemplum ,  quae  ma- 
xima  est  disciplina  christiana  :  humilitate  enim  conser- 
vatur  charitas.Nam  nihil  eam  citius  violat  quam  superbia. 

1  Galat.  11,  ii.  —  2  Ibid.  i^-  —  3  Joan.  xxi,  i5. 

Etideo  Dominus  non  ait,  TolJite  jugum  meum  et  discite 
a  me  ,  quoniam  quatriduana  de  sepuicris  cadavera  exus- 
cito,  atque  omnia  daemonia  de  corporibus  hominum  mor- 
bosque  depello ,  et  caetera  hujusmodi  :  sed  <i  Tollite  ,  in- 
»  quit,  jugum  meum  ,  et  discite  a  me  quia  mitis  sum  ,  et 
»  humiliscorde  *.  »  Illa  enim  signa  sunt ,  rerum  spirita- 
lium  :  mitem  autem  esse  et  humilem  charitatis  conserva- 
torem  ,  res  ipsae  spiritales  sunt  ad  quas  per  illa  dicuntur , 
qui  oculis  corporis  dediti  fidem  invisibilium ,  quia  jam  de 
notis  usitatisque  non  possunt,  de  novis  et  repentinis  visibi- 
libus  quaerunt.  Si  ergo  et  illi  qui  cogebant  Gentes  judai- 
zare,  didicissent  mites  esse  et  humiles  corde,  quod  a  Do- 
mino  Petrus  didicerat  j  saltem  correcto  tanto  viro  ad  imi- 
tandum  invitarentur ,  nec  putarent  Evangelium  Christi 
justitiae  suae  tanquam  debitum  redditum ,  «  sed  scientes 
»  quoniam  non  justificatur  homo  ex  operibus  Legis  ,  nisi 
»  per  fidem  Christi  Jesu 2 ,  »  ut  impleat  opera  Legis ,  ad- 
juvante  infirmitatem  suam ,  non  meritosuo,  sed  gratia 
Dei ,  non  exigerent  de  Gentibus  carnales  Legis  observa- 
tiones ,  sed  per  ipsam  gratiam  fidei ,  spiritalia  opera  Legis 
eos  implere  posse  cognoscerent.  Quoniam  ex  operibus 
Legis ,  cum  suis  viribus  ea  quisque  tribuerit ,  non  gratiae 
miserantis  Dei,  non  justificabitur  omnis  caro,  id  est ,  om- 
nis  homo ,  sive  omnes  carnaliter  sentientes.  Et  ideo  illi , 
qui  cum  jam  essent  sub  Lege  Christo  crediderunt ,  non 
quia  jussi  erant ,  sed  ut  justificarentur ,  venerunt  ad  gra- 
tiam  fidei. 

XVI.  Peccatorum  autem  nomen  Gentibus  imposuerant 
Judoei ,  jam  vetusta  quadam  superbia ,  tanquam  ipsi  justi 
essent ,  videndo  stipulam  in  oculo  alieno  ,  et  non  trabem 
in  suo.  Secundum  eorum  morem  locutus  Apostolus  ait : 
»  Nos  natura  Judaei,  et  non  ex  Gentibus  peccatores3,  »  id 

»  Matth.  xi,  29,  —  >  Galat.  11,  16.  —  3  ibid.  i5. 

est,  quos  apellant  peccatores,  cum  sint  et  ipsi  peccatores. 
«  Nos  ergo ,  inquit ,  natura  Judaei ,  »  cum  gentiles  non 
essemus ,  quos  ipsi  peccatores  appellant,  tamen  «  et  nos  » 
peccatores  «  in  Ghristo  Jesu  credidimus ,  ut  justificemur 
»  per  fidem.Christi l.  »  Non  autem  quoererent  justificari , 
nisi  essent  peccatores.  An  forte  quia  in  Ghristo  voluerunt 
justificari ,  peccaverunt?  quia,  si  jam  justi  erant,  aliud 
quaerendo  utique  peccaverunt  :  sed,  si  ita  est ,  inquit, 
ergo  «  Christus  peccati  minister  est2.  »  Quod  utique  non 
possunt  dicere ,  quia  et  ipsi  qui  nolebant  nisi  circumcisis 
Gentibus  tradi  Evangelium  ,  in  Christo  crediderant.  Et 
ideo  quod  dicit,  «  Absit,  »  non  solus  ,  sed  cum  ipsis  di- 
cit.  Destruxit  autem  superbiam  gloriantem  de  operibus 
Legis ,  quge  destrui  et  deberet  et  posset ,  ne  gratia  fidei 
videretur  non  necessaria,  si  opera  Legis  etiam  sine  illa 
justificare  crederentur.  Et  ideo  praevaricator  est,  si  rur- 
sus  illa  aedificat ,  dicens  quod  opera  Legis  etiam  sine  gra- 
tia  justificant ,  ut  Christus  peccati  minister  inveniatur. 
Posset  ergo  illi  objici  dicenti,  «  Si  enim  quae  destruxi, 
»  haec  eadem  rursus  aedifico,  praevaricatorem  me  ipsum 
»  constituto3.  »  Quid  ergo  ,  quia  fidem  Christi  oppugna- 
bas  antea ,  quam  nunc  oedificans ,  prsevaricatorem  te  cons- 
tituis  ?  Sed  illam  non  destruxit,  quia  destruxi  non  potest. 
Hanc  autem  superbiam  vere  destruxerat ,  constanterque 
destruebat,  quiadestrui  poterat.  Et  ideo  non  ille  pneva- 
ricator  est ,  qui  rem  veram  cum  conaretur  destruere,  et 
postea  veram  esse  ac  destrui  non  posse  cognosceret ,  te- 
nuit  eam  utin  ea  aedificaretur  :  sed  ille  praevaricator  eSl  , 
qui  cum  destruxerit  rem  falsam,  quia  destrui  potest,  eam 
rursusredificat. 

XVII.  «  Mortuum  autem  se  Legi 4  »  dicit,  ut  jam  sub 
Lege  non  esset ,  sed  tamen  «  per  Legem  :  »  sive  quia 

1  Galat.  ii,  16.  —  >  lbi<)    17.  —    3  Ibid.   r8.  —  4  Ibi.l.  i<). 

Judseus  erat ,  et  tanquam  psedagogum  Legem  acceperat , 
sicut  postea  manifestat.  Hoc  autem  agitur  per  paedago- 
gum  ,  ut  non  sit  necessarius  paedagogus  l  :  sicut  per  ubera 
nutritur  infans,  ut  jam  uberibus  non  indigeat ;  et  per  na- 
vem  pervenitur  ad  patriam,  ut  jam  navi  opus  non  sit.  Sive 
per  Legem  spiritaliter  intellectam  Legi  mortuus  est ,  ne 
sub  ea  carnaliter  viveret.  Nam  hoc  modoper  Legem  Legi 
ut  morerentur  volebat,  cum  eis  paulo  post  ait  :  «  Dicite 
»  mihi  sub  Lege  volentes  esse,  Legem  non  legistis? 
))  Scriptum  est  enim ,  quod  Abraham  duos  filios  habuit , 
»  etc  ~.  )>  ut  per  eamdem  Legem  spiritaliter  intellectam 
morerentur  carnalibus  observationibus  Legis.  Quod  autem 
adjungit  :  «  Ut  Deo  vivam 3 ,  »  Deo  vivit  quisub  Deo  est- 
Legi  autem  qui  sub  Lege  est :  sub  Lege  autem  vivit ,  in- 
quantum  quisque  peccator  est,  id  est,  inquantum  a  vetere 
homine  non  est  mutatus  ;  sua  enim  vita  vivit ,  et  ideo  Lex 
supra  illum  est  :  quia  qui  eam  non  implet,  infra  illam  est. 
Nam  justo  Lex  posita  non  est ,  id  est  imposita  ,  ut  supra 
iilum  sit 4  ;  in  illa  est  enim  potius  quam  sub  illa ;  quia 
non  sua  vita  vivit ,  cui  coercendse  Lex  imponitur.  Ut  enim 
sic  dicam,  ipsa  quodam  modo  Lege  vivit,  qui  cum  dilec- 
tione  justitiae  juste  vivit ,  non  proprio  ac  transitorio  ,  sed 
communi  ac  stabili  gaudens  bono.  Et  ideo  Paulo  non  erat 
Lex  imponenda,  qui  dicit ,  «  Vivo  autem  jam  non  ego  , 
»  vivit  vero  in  me  Christus  5.  »  Quis  ergo  audeat  Christo 
Legem  imponere ,  qui  vivit  in  Paulo?  Non  enim  audet 
quis  dicere  Christum  non  recte  vivere,  ut  ei  coercendo 
Lex  imponenda  sit.  «  Quod  autem  nunc  vivo  ,  inquit,  in 
»  carne ,  »  quia  non  posset  dicere  Christum  adhuc  mor- 
taliter  vivere  ,  vita  autem  in  carne  mortalis  est,  «  in  fide, 
»  inquit ,  vivo  Filii  Dei  :  »  ut  etiam  sic  Christus  vivat  in 

1  Galat.  in,  24.  —  3  Id.  iv,  21,  etc.  —  3  Id,  n,  19.  —  4  1  Tim.  1,  9.  — 
5  Galat.  11,  20. 

credente ,  habitando  in  interiore  homine  per  fidem,  ut 
postea  per  speciem  impleat  eum ,  cum  absorptum  ferit 
mortale  a  vita.  Ut  autem  ostenderet,  quod  vivit  in  illo 
Christus  ,  et  quod  in  carne  vivens  in  fide  vivit  Filii  Dei , 
non  meriti  sui  esse ,  sed  gratiae  ipsius  :  k  Qui  me ,  inquit , 
»  dilexit  et  tradidit  se  ipsum  pro  me.  i  Pro  quo  utique , 
nisi  pro  peccatore  ,  ut  eum  justificaret?  et  dicit  hoc  qui 
Judaeusnatus  et  educatus  erat,  et  abundantius  aemulator 
existerat  paternarum  suarum  traditionum.  Ergo  si  et  pro 
talibus  se  tradidit  Christus ,  etiam  ipsi  peccatores  erant. 
Non  ergo  meritis  justitiae  suae  datum  dicant,  quod  non 
opus  erat  justis  dari.  «  Non  enim  veni  vocare  justos,  ait  Do- 
»  minus  ,  sed  peccatores  ' :  »  ad  hoc  utique ,  ne  sint  pec- 
catores.  Si  ergo  Christus  me  dilexit,  et  tradidit  se  ipsum 
pro  me  :  «  non  irritam  facio  gratiam  Dei ,  »  ut  dicam  per 
Legem  esse  justitiam.  «  Nam  si  per  Legem  justitia,  ergo 
»  Christus  gratis  mortuus  est2 :  »  id  est ,  sine  causa  mor- 
tuus  est ,  quando  per  Legem ,  id  est ,  per  opera  Legis 
quibus  Judaei  confidebant,  posset  esse  justitia  in  homini- 
bus.  Gratis  autemmortuumChristum  necilli  dicuntquos 
refellit,  quoniam  Chrstianos  se  volebant  haberi3.  Non 
ergo  recte  per  illa  Legis  opera  Christianos  justificari  sua- 
debant. 

XVIII.  Quibus  recte  dicit  :  «  0  stulti  Galatae,  quis 
»  vos  f ascinavit  l  Quod  non  recte  diceretur  de  his  qui 
nunquam  profecissent ,  sed  de  his  qui  ex  profectu  defe- 
cissent.  «  Ante  quorum  oculos  Christus  Jesus  proscriptus 
»  est ,  crucifixus  :  »  hoc  est ,  quibus  videntibus  Christus 
Jesus  haereditatem  suam  possessionemque  suam  amisit  : 
his  utique  auferentibus  eam,  Dominumque  inde  expellen- 
tibus ,  qui  ex  gratia  fidei  per  quam  Christus  possidet  Gen- 
tes,  ad  Legis  opera  eos  qui  crediderant  revocabant,  aufe- 

rendo  illi  possessionem  suam,  id  est,  eos  in  quibus  jure 
gratiae  fideique  inhabitabat.  Quod  in  ipsis  Galatis  acci- 
disse  vult  videri  Apostolus  :  nam  ad  hoc  pertinet  quod 
ait :  «  Ante  quorum  oculos.  »  Quid  enim  tam  ante  oculos 
eorum  contigit,  quam  quod  in  ipsis  contigit?  Cum  au- 
tem  dixisset  :  «  Jesus  Christus  »  proscriptus  est,  »  ad- 
didit,  «  crucifixus  :  »  ut  hinc  eos  maxime  moveret  , 
cum  considerarent  quo  pretio  emerit  possessionem  , 
quam  in  eis  amittebat  :  ut  parum  esset  gratis  eum  mor- 
tuum ,  quod  superius  dixerat.  Illud  enim  ita  sonat ,  tan- 
quam  non  pervenerit  ad  possessionem ,  pro  qua  san- 
guinem  dedit.  Proscripto  autem  etiam  quae  tenebat, 
auferuntur  :  sed  hsec  proscriptio  non  obest  Christo ,  qui 
etiam  sic  per  divinitatem  Dominus  est  omnium  $  sed  ipsi 
possessioni ,  quae  hujus  gratiae  cultura  caret. 

XIX.  Hinc  jam  incipit  demonstrare,  quemadmodum  gra- 
tia  fidei  sufficiat  ad  justificandum  sine  operibus  Legis;  ne 
quis  diceret  non  se  quidem  operibus  Legis  tantum  totam 
hominis  justificationem  tribuere,  sed  neque  tantum  gratiae 
fidei,  ex  utroque  autem  perfici  salutem.  Sed  haec  quaestio  ut 
diligenter  tractetur ,  ne  quis  fallatur  ambiguo,  scire  prius 
debet  opera  Legis  bipartita  esse.  Nam  partim  in  sacramen- 
tis,  partim  vero  in  moribus  accipiuntur .  Ad  sacramenta  per- 
tinent,  circumcisio  carnis,  sabbatum  temporale,  neomeniae, 
sacrificia,  atque  omneshujusmodi  innumerae  observatio- 
tiones.  Ad  mores  autem  :  «  Non  occides ,  Non  mcecha- 
»  beris,  Non  falsum  testimonium  dices,  ettalia  csetera1.  » 
Numquidnam  ergo  Apostolus  ita  potest  non  curare,  utrum 
Christianus  homicida  aut  mcechus  sit,  an  castus  atque  in- 
nocens-,  quemadmodum  non  curat,  utrum  circumcisus 
carne ,  an  praeputiatus  sit  ?  Nunc  ergo  de  his  operibus 
maxime  tractat ,   quae  sunt  in  sacramentis ,  quanquam  et 

1  Exod.  xx,  i3. 

illa  interdum  sc  admiscere  significet.  Prope  finem  autem 
Epistolae  ,  de  his  separatim  tractabit,  quae  sunt  in  mori- 
bus  :  et  illud  breviter ,  hoc  autem  diutius.  Haec  enim 
onera  l  potius  imponi  Gentibus  quorum  utilitas  in  inteJ- 
lectu  est  :  nam  haec  omnia  exponuntur  Christianis ,  ut 
quidvaleant,  tantum  intelligant,  non  etiam  facere  co- 
gantur.  In  observationibus  autem ,  si  non  intelligantur, 
servitus  sola  est ;  qualis  erat  in  popuio  Judaeorum ,  et  est 
usque  adhuc  :  si  autern  et  observentur  illa ,  et  intelJigan- 
tur,  non  modo  nihil  obsunt,  sed  etiam  prosunt  aliquid, 
si  tempori  congruant ;  sicut  ab  ipso  Moyse  Prophetisque 
observata  sunt,  congruentibus  illi  populo,  cui  adhuc  talis 
servilus  utilis  erat,  ut  sub  timore  custodiretur.  Nihil  enim 
tam  pie  terret  animam,  quam  sacramentum  non  intellec- 
tum  :  intellectum  autem,  gaudium  pium  parit,  etcelebra- 
tur  libere,  si  opus  est  tempori  :  si  autem  non  est  opus, 
cum  suavitate  spiritali  tantummodo  Jegitur,  et  tractatur. 
Omne  autem  sacramentum  cum  intelligitur,  aut  ad  con- 
templationem  veritatis  refertur,  aut  ad  bonos  mores. 
Contemplatio  veritatis  in  solius  Dei  dilectione  fundata 
est :  boni  mores  in  dilectione  Dei  et  proximi ,  in  quibus 
duobus  proeceptis  tota  Lex  pendet  et  Prophetae  :  «  Nunc 
»  igitur  quemadmodum  circumcisio  carnis ,  et  caetera 
»  hujusmodi  Legis  opera  ,  ubi  jam  gratia  fidei  est,  non 
»  sint  necessaria  ,  videamus  2.  » 

XX.  ((  Hoc  solum,  inquit,  volo  discere  a  vobis,  ex 
»  operibus  Legis  Spiritum  accepistis,  an  ex  auditu  fidei3  ?» 
Respondetur,  Utique  ex  auditu  fidei  ab  Apostolo  enim 
praedicata  est  eis  fides  ,  in  qua  praedicatione  utique  ad- 
ventum  et  praesentiam  sancti  Spiritus  senserant;  sicut  illo 
tempore  in  novitate  invitationis  ad  fidem  etiam  sensibiJi- 

1  Forle  prohibet  imponi,  aut ,  potius  exponit.  —  "  Matth.  xxn,  4°-  — 

bus  miraculis  praesentia  sancti  Spiritus  apparebat,  sicut 
in  Actibus  Apostolorum  legitur  4.  Hoc  autem  factum  erat 
apud  Galatas  antequam  isti  ad  eos  pervertendos  et  cir- 
cumcidendos  venissent.  Iste  ergo  sensus  est,   Si  in  illis 
operibus  Legis  esset  salus  vestra ,  non  vobis  Spiritus  sanc- 
tus  nisi  circumcisis  daretur.  Deinde  intulit ,  «  Sic  stulti 
)>  estis,  ut  cum  spiritu  cceperitis,  nunc  carne  consumme- 
»  mini 2 ;  )>  Hoc  est  quod  superius  in  exordio  dixerat  : 
«  Nisi  aliqui  sunt  conturbantes  vos ,  et  volentes  conver- 
»  tere  Evangelium  Christi3.  ))  Gonturbatio  enim  ordini 
contraria  est  :  ordo  est  autem  a  carnalibus  ad  spiritalia 
surgere,  non  ab  spiritalibus  ad  carnaliacadere,  sicut  istis 
acciderat.  Et  heec  estEvangelii  conversio  retrorsus  :  quod 
quia  bonum  non  est,  non  est  Evangelium  ,  cum  hoc  an- 
nuntiatur.  Quod  autem  dicit ,  «   Tanta  passi  estis4  :  » 
multa  jam  pro  fide  toleraverant ,  non  timore ,  tanquam 
sub  Lege  positi,  sed  magis  in  ipsis  passionibus  charitate 
timorem  vicerant.  Quoniam  charitas  Dei  diffusa  est  in 
cordibus  eorum  per  Spiritum  sanctum ,   quem  accepe- 
runt5.  «  Sine  causa ,  ergo  ,  inquit ,  tanta  passi  estis,  »  qui 
ex  charitate ,  quse  in  vobis  tanta  sustinuit ,  ad  timorem 
relabi  vultis.  «  Si  tamen  sine  causa  »  tanta  passi  estis.Quod 
enim  sine  causa  factum  dicitur,  superfluum  est  5  super- 
fluum  autem  nec  prodest,  nec  nocet :  hoc  vero  videndum 
est,  ne  ad  perniciem  valeat.  Non  enim  hoc  est  non  sur- 
gere ,  quod  est  cadere  :  quamvis  isti  nondum  cecidissent , 
sed  jam  inclinarentur  ut  caderent.  Nam  utique  adhuc  in 
eis  Spiritus  sanctus  operabatur ,  sicut  consequenter  dicit, 
«  Qui  ergo  tribuit  vobis  Spiritum,  et   virtutes  operatur 
»  invobis,   ex  operibus  Legis ,  an  ex  auditu  fidei6?» 
Respondetur ,  utique  ex  auditu  fidei ,  sicut  superius  trac- 

'   Act.  11.  —   J  Galat.  m,   3.  —  3  Id.  i,  7.  —  4  Id.  in,   _j.  —  5  Koni. 
v  ,  5.  —  6  Galat.  111,  5. 

GXXIV.  7 


98  S.     AUGUSTIIVI    EPISCOPI 

tatum  est.  Deinde  adhibet  exemplum  patris  Abraham  ,  de 
quo  in  Epistola  ad  Romanos  uberius  apertiusque  disser- 
tum  est l.  Hoc  enim  maxime  in  eo  victoriosum  est,  quod 
antequam  circumcideretur ,  deputata  est  fides  ejus  ad 
justitiam,  et  ad  hoc  rectissime  refertur  quod  ei  dictum 
est  :  «  Quia  benedicentur  in  te  omnes  gentes2 :  »  imita- 
tatione  utique  fidei  ejus,  qua  justificatus  est  etiam  ante 
sacramentum  circumcisionis,  quod  ad  fidei  signaculum 
accepit ,  et  ante  omnem  servitutem  Legis  ,  quae  multo 
post  data  est. 

XX.I.  Quod  autem  ait  :  «  Quicumque  enim  ex  operibus 
»  Legis  sunt,  sub  maledicto  sunt  Legis 3  :  »  sub  timore 
vult  intelligi,  non  in  libertate  :  ut  scilicet  corporali  prae- 
sentique  vindicta  vindicaretur  in  eos  ,  qui  non  permane- 
rent  in  omnibus  quae  scripta  sunt  in  libro  Legis,  ut  face- 
rent  ea  ♦,  huc  quoque  accederet,  ut  in  ipsa  corporum  pcena 
etiam  maledicti  ignominiam  iormidarent.  Ille  autem  jus- 
tificatur  apud  Deum,  qui  eum  gratis  colit,  non  scilicet 
cupiditate  appetendi  aliquid  ab  ipso  praeter  ipsum ,  aut 
timore  amittendi.  In  ipso  enim  solo  vera  nostra  beatitudo 
atque  periecta  est  ;  et  quoniam  invisibilis  est  oculis  car- 
neis ,  fide  colitur,  quaudiu  in  hac  carne  vivimus,  sicut 
supra  dixit  :  «  Quod  autem  nunc  vivo  in  carne ,  in  fide 
»  vivo  Filii  Dei4 :  »  et  ipsa  est  justitia.  Quopertinet  quod 
dictum  est,  «  Quiajustusex  fidevivii5.  »  Htnc  enim  os- 
tendere  voluit  ,  quia  in  Lege  nemo  justificatur ,  quia 
scriptum  est  justum  ex  fide  vivere.  Quare  intelligendum 
est  in  Lege ,  quod  nunc  ait  «  in  operibus  Legis,  »  dictum 
esse-,  et  hoc  istis,  qui  in  circumcisicne  carnis  et  tahbus 
ohservationibus  continentur  :  in  quibus  qui  vivit,  ita  in 
Lege  est,  ut  sub  Lege  vivat.  Sed  Legem  ,  ut  dictum  est , 

1  lioiu.  iv,  3.  —  2  Gen.  xxn,  18.  —  3  Galat.  w,  10.  —  4  Id.  n,  20.  — 

pro  ipsis  operibus  Legis  nunc  posuit ,  quod  in  posteriori- 
bus  manifestatur.  Ait  enim,  «  Lex  autem  non  est  fide  , 
»  sed  qui  fuerit  ea,  vivet  in  illis1.  »  Non  ait,  Qui  fecerit 
eam ,  vivet  in  ea  :  ut  intelligas  Legem  in  hoc  loco  pro 
ipsis  operibus  positam.  Qui  autem  vivebant  in  his  operi- 
bus,  timebant  utique  ne  ,  si  non  ea  fecissent ,  lapidatio- 
nem,  vel  crucem,  veJ  aliquid  hujusmodi  paterentur.  Ergo 
«  qui  fecerit  ea ,  inquit ,  vivet  in  iliis  ,  »   id  est ,  ha- 
bebit  praemium  ,  ne  ista  morte  puniatur.  Non  ergo  apud 
Deum,  cujus  ex  fide  si  quis  in  hac  vita  vixerit,  cum  hinc 
excesserit  y   tunc    eum    magis    habebit    prsesentissimum 
praemium.  Non  itaque  ex  fide  vivit ,  quisquis  praesentia 
quae  videntur,  vel  cupit,  vel  timet  :  quia  fides  Dei  ad 
invisibilia   pertinet,   quae  post  dabuntur.   Nam  est  ista 
quaedam  in  operibus  Legis  justitia ,  ( quando  sine  suo 
praemio  relicta  non  est, )  ut  qui  fecerit  ea ,  vivat  in  eis. 
Unde  et  ad  Romanos  dicit  :  «  Si  enim  Abraham  ex  operi- 
bus  justificatus  est ,  habet  gioriam ,  sed  non  ad  Deum2.  » 
Aliud  est  ergo,  non  justificari  :  aliud,  non  justificari  apud 
Deum.  Qui  omnino  non  justificatur,  nec  illa  servat,  quae 
temporale  habent  praemium,  nec  illa  quaeseternum  :  qui 
auteminoperibusLegisjustificatur,nonapudDeum  justi- 
ficatur;  quiatemporalem  inde  expectat  visibilemque  mer- 
cedem.  Sed  tamen  est  etiam  ista  ,  ut  dixi ,  qusedam ,  ut 
sic  dicam  ,  terrena  carnalisque  justitia  :  nam  et  ipse  Apos- 
tolus  eam  justitiam  vocat,  cum  aJibi  dicit  :  «  Secundum 
«  justitiam  quae  in  Lege  est ,  conversatus  qui  fuerim  sine 
»  querela3.  » 

XXII.  Propterea  Dominus  Jesus  Christus  jam  liberta- 
tem  daturus  credentibus  ,  quaedam  earum  obsei  vationum 
non  servavit  ad  litteram.  Unde  etiam  cum  sabbato  esu- 
rientes  Discipuli  spicas  evulsissent,  respondit  indignanti- 

1  Galat.  ni?  12.  — 2  Rom.  vr,  2.  —  3  Fhilip.  m,  6. 

7. 


100  S.    A.UGUSTINI    EPISCOPI 

bus ,  Dominum  esse  filium  hominis  etiam  sabbati1.  lta- 
que  illa  carnaliter  non  observando,  carnalium  eonflagra- 
vit  invidiam  :  et  suscepit  quidem  pcenam  propositam  illis, 
qui  ea  non  observassent :  sed  ut  credentes  in  setalis  pcenae 
timore  liberaret :  quo  pertinet  quod  adjungit ,  «  Christus 
»  nos  redemit  de  maledicto  Legis ,  factus  pro  nobis  ma- 
»  ledictum  ;  quia  scriptum  est,  Maledictus  omnis  qui 
))  pendet  in  ligno-.  )>  Quae  sententia  spiritaliter  intelli- 
gentibus  sacramentum  est  libertatis  :  carnaliter  autem 
sentientibus ,  si  Judaei  sunt ,  jugum  est  servitutis^  si  pa- 
gani  aut  haeretici ,  velamentum  est  caecitatis.  Nam  quod 
quidam  nostri  minus  in  Scripturis  eruditi,  sententiam 
istam  nimis  timentes,  et  Scripturas  veteres  debita  pietate 
approbantes ,  non  putant  hoc  de  Domino  esse  dictum,  sed 
de  Juda  traditore  ejus  :  aiunt  enim  propterea  non  esse 
dictum  ,  ((  Maledictus  omnis,  »  quifigitur  in  ligno;  sed , 
«  qui  pendet  in  ligno  :  m  quia  non  hic  Dominus  significa- 
tus  est ,  sed  ille  qui  se  laqueo  suspendit  :  nimis  errant , 
nec  attendunt  se  contra  Apostolum  disputare ,  qui  ait  : 
«  Christus  nos  redemit  de  maledicto  Legis ,  factus  pro 
»  nobis  maledictum  ;  quia  scriptum  est ,  Maledictus  om- 
)>  nis  qui  pendet  in  ligno.  »  Qui  ergo  pro  nobis  factus  est 
maledictum,  ipse  utique  pependit  in  ligno  ,  id  est,  Chris- 
tus ,  qui  nos  liberavit  a  maledicto  Legis  :  ut  non  jam 
timore  justificaremur  in  operibus  Legis  ,  sed  fide  apud 
Deum ,  quae  non  per  timorem ,  sed  per  dilectionem  opera- 
ratur.  Spiritus  enim  sanctus ,  qui  hoc  per  Moysen  dixit, 
utrumque  providit ,  ut  et  timore  visibilis  pcenae  custodi- 
rentur  ,  qui  nondum  poterant  ex  invisibilium  fide  vivere ; 
et  ipse  timorem  istum  solveret  suscipiendo  quod  timeba- 
tur ,  qui  timore  sublato  donum  dare  poterat  eharitatis. 
Nec  in  hoc  quod  maledictus  est  appellatus,  qui  pendet  in 

ligno ,  contumelia  in  Dominum  putanda.  Ex  parte  quippe 
mortali  pependit  in  ligno  :  mortalitas  autem  unde  sit , 
notum  est  credentibus  :  ex  pcena  quippe  est ,  et  maledic- 
tione  peccati  primi  hominis  ,  quam  Dominus  suscepit  et 
peccata  nostra  pertulit  in  corpore  suo  super  lignum1.  Si 
ergo  diceretur ,  Mors  maledicta  est  5  nemo  exhorresceret  : 
quid  autem  nisi  mors  Domini  pependit  in  ligno,  ut  mor- 
tem  moriendo  superaret  :  eadem  igitur  maledicta ,  quae 
victa  est.  Item  si  diceretur,  Peccatum  maledictum  est; 
nemo  miraretur  :  quid  autem  pependit  in  ligno ,  nisi  pec- 
catum  veteris  hominis ,  quod  Dominus  pro  nobis  in  ipsa 
carnis  mortalitate  suscepit  ?  Unde  nec  erubuit,  nec  timuit 
Apostolus  dicere,  peccatum  eum  f ecisse  pro  nobis,  addens : 
«  Ut  de  peccato  condemnaret  peccatum 2. »  Non  enim  et  ve- 
tus  homo  noster  simul  crucifigeretur,  sicut  idem  Apostolus 
alibi  dicit ,  nisi  in  illa  morte  Domini  peccati  nostri  figura 
penderet,  ut  evacuaretur  corpus  peccati,  ut  ultra  non  servia- 
mus  peccato3.  In  cujus  peccati  et  mortis  figura,  etiam  Moy- 
ses  in  eremo  superlignum  exaltavit  serpentem4.Persuasione 
quippe  serpentis  homo  in  damnationem  mortis  cecidit.  Ita- 
queserpens  ad  significationem  ipsius  mortis,  convenienter 
in  ligno  exallatus  est :  in  illa  enim  figura  mors  Domini  pen- 
debat  in  ligno.  Quis  autem  abhorreret,  si  diceretur,  Ma- 
ledictus  serpens  qui  pendet  in  ligno  ?  Et  tamen  mortem 
carnisDominipraefigurans  serpens  pendebat  in  ligno,  cui 
sacramento  ipse  Dominus  attestatus  est ,  dicens  :  «  Sicut 
»  exaltavit  Moyses  serpentem  in  eremo ,  ita  exaltari 
»  oportet  filium  hominis  super  terram  5.  )>  Non  enim  et 
hoc  in  contumeliam  Domini  Moysen  fecisse ,  aliquis  di- 
xerit ,  cum  tantam  in  ea  cruce  salutem  hominum  esse 
cognosceret,  ut  non  ob  aliud  ad  ejus  indicium  serpentem 

illum  erigere  juberet ,  nisi  ut  eum  intuentes,  qui  morsi  a 
serpentibus  morituri  erant,  continuo  sanarentur.  Nec 
propter  aliud  ille  serpens  aeneus  factus  erat,  nisi  ut  per- 
mansurae  passionis  Dominifidem  significaret.  Etiam  vulgo 
quippe  dicuntur  aenea,  quorum  numerus1  manet.  Si  enim 
obliti  essent  homines,  et  obliteratum  esset  de  memoria 
tcmporis ,  quod  Ghristus  pro  hominibus  mortuus  est, 
vere  morerentur  :  nunc  autem  tanquam  aenea  permanet 
crucis  fides,  ut  cum  alii  moriantur  ,  alii  nascantur,  ipsam 
tamen  sublimem  permanere  inveniant,  quam  intuendo 
sanentur.  Non  igitur  mirum,  si  de  maJedicto  vicit  maledic- 
tum,  qui  vicit  de  morte  mortem,  et  de  peccato  peccatum, 
de  serpente  serpentem.  Maledicta  autem  mors,  maledic- 
tum  peccatum,  maledictusserpens  :  ethaec  omnia  in  cruce 
triumphata  sunt.  «  Maledictus  »  igitur  «  omnis  qui  pen- 
»  det  in  ligno.  »  Quia  ergo  non  ex  operibus  Legis,  sed 
ex  fide  justificat  Christus  credentes  in  se  ,  timor  maledic- 
tionis  crucis  ablatus  est  :  chaiitas  benedictionis  Abrahse 
propter  exemplum  fidei  permanet  ad  Gentes.  Ut  annun- 
tiationem  ,  inquit,  spiritus  per  fidem  accipiamus2  :  »  id 
est,  ut  non  quod  timetur  in  carne  ,  sed  quod  spiritu  dili- 
gitur ,  credituris  annuntietur. 

XXIII.  Undeetiam  testamentihumanimentionem  facit, 
quod  utique multo est  infirmius,  quam  divinum .  Tamen  ho- 
«  minis  confirmatum  testamentum,  inquit,  nemo  irritum 
»  facit  aut  superardinat3.  »  Quia  cum  testator  mutat  tes- 
tamentum ,  non  confirmatum  mutat  :  testatoris  enim 
morte  confirmatur.  Quod  autem  mors  testatoris  valet~ad 
confirmandum  testamentum  ejus,  quia  consilium  mutare 
jam  non  potest  :  hoc  incommutabilitas  promissionis  Dei 
valet  ad  confirmandam  haereditatem  Abrahae,  cujus  fides 
deputata  est  ad  justitiam.  Et  ideo  semen  Abrahae,  cui 

'  Forte  memoria.  —  2  Galat.  111,  14.  —  3  Ibid,  i5. 

«  dictae  sunt  promissiones  ! ,  »  Christam  dicit  Apostolus, 
hoc  est  omnes  Christianos  fide  imitantes  Abraham  :  quod 
ad  singularitatem  redigit ,  commendando  quod  non  dic- 
tum  est,  Et  seminibus,  sed,  Semini  tuo  ,  quia  et  una  est 
fides,  et  non  possunt  similiter  justificari  qui  vivunt  ex 
operibus  carnaliter,  cum  his  qui  vivunt  ex  fide  spiritali- 
ter.  Vincuntur  autem  quod  infert  :  «  Lex  nondum  data 
erat,  nec  posset  post  tot  annos  ita  dari  5  ut  antiquas  Abrahae 
promissiones  irritas  facerel2.  Si  enim  Lex  justificat,  non 
est  justificatus  Abraham  ,  qui  multum  ante  Legem  fuit. 
Quod  quia  dicere  non  possint ,  coguntur  fateri ,  non  Legis 
operibus  justificari  hominem,  sed  fide.  Simul  etiam  nos 
cogit  intelligere,  omnes  antiquos  ,  qui  justificati  sunt,  ex 
ipsa  fide  justificatos.  Quod  enim  nos  ex  parte  praeteritum, 
id  est,  primum  adventum  Domini  5  ex  parte  futurum, 
id  est,  secundum  adventum  Domini  credendo  salvi  effici- 
mur  :  hoc  totum  illi  id  est,  utrumque  adventum  futurum 
credebant  revelante  sibi  Spiritu  sancto,  ut  salvi  fierent. 
Unde  est  etiam  illud ,  Abraham  concupivit  diem  meum 
videre,  et  vidit,  et  gavisus  est3. 

XX!  V.  Sequitur  quaestio  satis  necessaria  :  Si  enim  fides 
justificat,  et  priores  sancti ,  qui  apud  Deum  justifieati 
sunt,  per  ipsam  justificati  sunt ,  quid  opus  erat  Legem 
dari?  Quam  quaestionem  tractandam  sic  intulit,  interro- 
gans ,  et  dicens ,  «  Quid  ergo 4  ?  »  Huc  usque  enim  inter- 
rogatio  est :  deinde  infertur  responsio5,  «  Lex  transgres- 
»  sionis  gratia  proposita  est,  donec  veniret,  inquit,  semen, 
»  cui  promissum  eet,  dispositum  per  Angelos  in  manu 
»  mediatoris.  Mediator  autem  unius  non  est,  Deus  vero 
»  unusest6.  »  Mediatorem  Jesum  Christum  secundum 
hominem  dici ,  ex  illa  ejusdem  Apostoli  sententia  fit  pla- 

«  Rom.  iv,  9,  et  Galat.  m,  16.  —  »  Ibid.  17.  —  3  Joan.  vm,  56.  — 
*  Galat.  iis,  19.  —  *  1  Retract.  xxiv,an.  2.  —  6  Galat.  m,  20. 

nius ,  cum  ait  :  «  Inus  enim  Deus ,  unus  et  mediator  Dei 
»  Dei  et  hominum  homo  Christus  Jesus1.  »  Mediator 
ergo  inter  Deum  et  Deum  esse  non  posset ,  quia  unus  est 
Deus  :  «  Mediator  autem  unius  non  est ,  »  quia  inter  ali- 
quos  medius  est.  Angeli  porro ,  qui  non  lapsi  sunt  a  cons- 
pectu  Dei ,  mediatore  non  opus  habent ,  per  quem  recon- 
cilientur.  Item  angeli  qui  nullo  suadente  spontanea  prae- 
varicatione  sic  lapsi  sunt ,  per  mediatorem  non  reconci- 
liantur.  Restat  ergo,  ut  qui  mediatore  superbo  diabolo 
superbiam  persuadente  dejectus  est ,  mediatore  humili 
Christo  humilitatem  persuadente  erigatur.  Nam  si  Filius 
Dei  in  naturali  aequalitate  Patris  manere  vellet ,  nec  se 
exinaniret ,  formam  servi  accipiens ;  non  esset  mediator 
Dei  et  hominum-  :  quia  ipsa  Trinitas  unus  Deus  est , 
eadem  in  tribus ,  Patre  et  Filio  et  Spiritu  sancto ,  deitatis 
aeternitate  etaequalitate  constante.  Sic  itaque  unicus  Filius 
Dei^  mediator  Dei  et  hominum  factus  est,  cum  Yerbum  Dei 
Deus  apud  Deum  ,  et  majestatem  suam  usque  ad  humana 
deposuit ,  et  humilitatem  humanam  usque  ad  divina  sub- 
vexit ,  ut  mediator  esset  inter  Deum  et  homines  homo  per 
Deum  ultra  homines.  «  Ipse  est  enim  speciosus  forma 
»  prae  filiis  hominum,  et  unctus  oleo  exultationis  prae 
»  participibus  suis3.  »  Sanati  sunt  ergo  ab  impietate  su- 
perbiae ,  ut  reconciliarentur  Deo ,  quicumque  homines 
humilitatem  Christi,  et  per  revelationem  antequam  fie- 
ret  per  Evangelium  postea  quam  facta  est ,  credendo  di- 
lexerunt ,  diligendo  imitati  sunt.  Sed  haec  justitia  fidei  , 
qui  non  pro  merito  data  est  hominibus  ,  sed  pro  miseri- 
cordia  et  gratia  Dei,  non  erat  et  popularis  antequam  Deus 
homo  inter  homines  nasceretur.  «  Semen  »  autem  ,  «  cui 
»  promissum  est,  »  populum  significat  :  non  illos  paucis- 
simos ,  qui  revelationibus  eam  futuram  cernentes,  quam- 

1  i  Tim.^n,  5.  —  a  Philip.  n,  7.  —  3  Psal.  jwt,  3. 

vis  per  eadem  salvi  fierent,  populum  tamen  salvum  facere 
non  poterant.  Qui  populus  sane,  si  per  totum  orbem 
consideretur  ( nam  de  toto  orbe  Ecclesiam  Jerusalem  cce 
lestem  congregat)  pauci  sunt ,  quia  via  angusta  pauco- 
rum  est  :  in  unum  tamen  congregati ,  quotquot  existere 
potuerunt ,  ex  quo  Evangelium  praedicatur ,  et  quotquot 
poterunt  usque  in  finem  saeculi  per  omnes  gentes,  adjunc- 
tis  sibi  etiam  illis ,  quamvis  paucissimis  ,  qui  ex  fide  Do- 
mini ,  fide  prophetica  ,  ante  ambos  adventus  ejus  salutem 
gratiae  perceperunt ,  iniplent  sanctorum  beatissimum  ci- 
vitatis  sempiternae  statum.  Superbienti  ergo  populo  Lex 
posita  est ,  ut  quoniam  gratiam  charitatis  nisi  humiliatus 
accipere  non  posset ,  et  sine  hac  gratia  nullo  modo  prae- 
cepta  Legis  impleret ,  transgressione  humiliaretur ,  ut 
quaereret  gratiam,  nec  se  suis  meritis  salvum  fieri ,  quod 
superbum  est ,  opinaretur  :  ut  esset  non  in  sua  potestate 
et  viribus  justus,  sed  in  manu  mediatoris  justificantis 
impium.  Per  Angelos  autem  ministrata  est  omnis  dispen- 
satio  veteris  Testamenti,  agente  in  eis  Spiritu  sancto^  et 
ipso  Verbo  veritatis,  nondum  incarnato,  sed  nunquam 
ab  aliqua  veridica  administratione  recedente.  Quia  per 
Angelos  disposita  est  illa  dispensatio  Legis,  cum  aliquando 
Dei  personam ,  sicut  Prophetarum  etiam  mors  est ,  age- 
rent  5  perque  illam  Legem  morbos  ostendentem ,  non 
auferentem,  etiam  praevaricationis  crimine  contrita  estsu- 
perbia  :  «  dispositum  est  per  Angelos  semen  in  manu  me- 
»  diatoris ,  »  ut  ipse  liberaret  a  peccatis  ,  jam  per  trans- 
gressionem  Legis  coactos  confiteri ,  opus  sibi  esse  gratiam 
et  misericordiam  Domini,  ut  sibi  peccata  dimitterentur, 
et  in  nova  vita  per  eum  ,  qui  pro  se  sanguinem  fudissel, 
reconciliarentur  Deo. 

XXV.  In  istis  enim  erat  per  transgressionem  Legis  con- 
fringenda  superbia,  qui  gloriantes  de  parte  Abraham, 

quasi  naturalem  se  jactabant  habere  justitiam,  et  merita 
sua  in  circumcisione  cceteris  gentibus  tanto  perniciosius, 
quanto  arrogantius  prseferebant.  Gentes  autem  facillime 
etiam  sinehujusmodi  Legis  transgressione  humiliarentur. 
Homines  enim  nullam  ex  parentibus  originem  justitiae  se 
trahere  praevidentes ,  simulacrorum  etiam  servos  invenit 
Evangelica  gratia.  Non  enim,  sicut  istis  dici  poterat  non 
fuisse  illam  justitiam  parentum  eorum  in  colendis  idolis , 
quam  esse  arbitrabantur,  ita  etiam  Judaeis  dici  poterat 
falsam  fuisse  justitiam  patris  Abraham.  Itaque  illis  dici- 
tur  :  u  Facite  ergo  fructum  dignum  pcenitentiae  :  et  ne 
»  dixeritis  vobis  ,  Patrem  habemus  Abraham.  Potens  est 
»  enim  Deus  de  lapidibus  istis  suscitare  filios  Abraham1.  » 
Istis  autem  dicitur  :  «  Propter  quod  memores  estis,  quia 
»  vos  aliquando  Gentes  in  carne,  qui  dicimini  praeputium4 
»  ab  ea  quae  dicitur  circumcisio  in  carne ,  manu  facta , 
»  qui  eratis  illo  tempore  sine  Christo,  alienati  a  societate 
»  Israel,  et  peregrini  testamentorum,  promissionis  spem 
»  non  habentes,  et  sine  Deo  in  hoc  mundo2.  »  Denique 
illic  infideles  de  oliva  sua  fracti,  hic  autem  fideles  de  oleas- 
tro  in  olivam  iilorum  inserti  esse  monstrantur  3.  Illorum 
ergo  erat  de  Legis  transgressione  atterenda  superbia.  Si- 
cut  ad  Romanos  cum  Scripturarum  verbis  peccata  eorum 
exaggerasset  :  «  Scitis  autem  ,  inquit>  quoniam  quaecum- 
»  que  Lex  dicit,  his  qui  in  Lege  sunt  loquitur,  ut  omne 
»  obstruatur,  et  reus  fiat  omnis  mundus  Deo  4  :  »  Judaei 
scilicet  de  transgressione  Legis ,  et  Gentes  de  impietate 
sine  Lege.  Unde  et  iterum  ait  :  «  Conclusit  enim  Deus 
»  omnia  in  incredulitatem  ,  ut  omnibus  misereatur5.  » 
Hoc  et  nuncdicit,  refricans  ipsam  quaestionem  «  Lex  ergo 
»  adversus  promissa  Dei  ?  absit.    Si  enim  data  esset  Lex 

1  Matth.  iii,  8,  9.    —  7  Ephes.  11,   11,  etc.  —  3  Rom.  xi,  17.    —  4  Id. 
lii,  19.  —  5Id.  xi,  32. 

)>  quae  posset  vivificare,  omnino  ex  Lege  esset  justitia.  Sed 
»  conelusit  Scriptura  omnia  sub  peccato  ,  ut  promissio 
»  ex  fide  Jesu  Christi  daretur  credentibus1.  »  Non  ergo 
Lex  data  est  ut  peccatum  auferret,  sed  ut  sub  peccato 
omnia  concluderet.  Lex  enim  ostendebat  esse  peccatum , 
quod  illi  per  consuetudinem  caecati ,  possent  putare  jus- 
titiam  :  ut  hoc  modo  humilitati,  cognoscerent  non  in  sua 
manu  esse  salutem  suam  ,  sed  in  manu  mediatoris.  Ma- 
xime  quippe  humilitas  revocat,  unde  nos  dejecit  su- 
perbia.  Et  ipsa  humilitas  est  accommodata  percipiendae 
gratiae  Christi,  qui  singulare  humilitatis  exemplum  est. 

XXVI.  Nec  quisquam  hic  tam  imperite  dixerit ,  Cur 
ergo  non  profuit  Judaeis ,  quod  per  Angelos  Legem  mi- 
nistrantes ,  in  manu  mediatoris  dispositi  sunt?  Profuit 
enim,  quantum  dici  non  potest,  Quae  enim  Gentium  Ec- 
clesiae  venditarum  rerum  suarum  pretia  ad  pedes  Aposto- 
lorum  posuerunt,  quod  tot  millia  hominum  tam  repente 
fecerunt2?  Nec  turbae  infidelium  considerandae  sunt :  om- 
nis  enim  area  multis  partibus  ampliorem  habet  paleam, 
quam  frumentum.  Unde  autem  etiam  ilJa  ejnsdem  Apos- 
toli  verba  ad  Romanos,  nisi  de  sanctificatione  Judaeorum  : 
«  Quid  ergo?  numquid  repulit  Deus  plebem  suam?  absit. 
»  Nam  et  Ego  Israelita  sum  ex  semine  Abraham,  tribu 
»  Benjamin.  Non  repulit  Deus  plebem  suam,  quam  praes- 
»  civit 3.  »  Cum  autem  laudaret  prae  caeteris  Ecclesiis  Gen- 
tium  Ecclesiam  Thessalonicensium  ,  similes  eos  factos  ait 
Ecclesiis  Judaeae 4 :  quia  multa  a  contribulibussuis  pro  fide 
passi  erant  quomodo  et  illi  a  Judaeis.  Hinc  est  et  illud  , 
quod  paulo  ante  commemoravi ,  quod  ait  ad  Romanos  : 
«  Si  enim  spiritalibus  eorum  communicaverunt  Gentes, 
»  debent  et  in  carnalibus  ministrare  eis5.  »  De  ipsis  ergo 

•  Gal.  iii,  21,  22.—  '  Act.  iv,  34.—  3  Rora.  xi,  1,  2  —  4  1  Thess.  n,  14. 
—  5  Rom.  xv,  27. 

Judaeis  etiam  consequenter  dicit ,  «  Prius  autem  quam 
»  veniret  fides,  sub  Lege  custodiebamur,  conclusi  in  eam 
»  fidem  ,  quae  postea  revelata  est1,  »  Ut  enim  tam  prope 
invenirentur ,  et  tam  de  proximo  ad  Deum  venditis  suis 
rebus  accederunt,  quod  Dominus  eis  praecepit  qui  vellent 
esse  perfecti2.  Legeipsa  factum  est ,  sub  qua  custodie- 
bantur ,  «  conclusi  in  eam  fidem  ,  »  id  est  in  adventum 
ejus  fidei,  «  quae  postea  revelata  est  :  «  conclusio  enim 
eorum  erat  tum  timor  unius  Dei.  Et  quod  praevaricatores 
ipsius  Legis  inventi  sunt ,  non  ad  perniciem  ,  sed  ad  uti- 
litatem  valuit  eis  qui  crediderunt  :  cognitio  enim  majoris 
aegritudinis ,  et  desiderari  medicum  vehementius  fecit , 
et  diligi  ardentius.  Cui  enim  plurimum  dimittitur ,  plu- 
rimum  diligit3. 

XXVII.  «ItaqueLex,  inquit,  paedagogus  noster  fuit 
»  in  Christo4  :  »  hoc  est,  quod  ait :  «  SubLege  custodie- 
»  barnur  conclusi  in  ea.  Postea  quam  venit  fides ,  jam 
»  non  sumussub  paedagogo  5.  »  Eos  ergo  nunc  reprehen- 
dit ,  qui  faciunt  irritam  gratiam  Christi  :  quasi  enim  non- 
dum  venerit,  qui  vocaret  in  libertatem,  sic  adhuc  volunt 
esse  sub  paedagogo.  Quod  autem  filios  Dei  dicit  esse  om- 
nes  per  fidem  ,  quia  induerunt  Christum,  quicumque  in 
Christo  baptizati  sunt G  :  ad  hoc  valet ,  ne  Gentes  de  se 
desperarent^  quia  non  custodiebantur  sub  paedagogo  ,  et 
ideo  se  filios  non  putarent  :  sed  per  fidem  intuendo  Chris- 
tum,  omnes  fiunt ,  filii ,  non  natura  ,  sicut  unicus  Filius, 
qui  etiam  Sapientia  Dei  est ;  neque  praepotentia  et  singu- 
laritate  susceptionis  ad  habendam  naturaliter  et  agen- 
dam  personam  Sapientiae,  sicut  ipse  mediator  unum  cum 
ipsa  suscipiente  Sapientia  sine  interpositione  alicujus  me- 
diatoris  effectus  :  sed  filii  fiunt  participatione  sapientise , 

1  Galat.  in,  23. —  2  Matth.  xix,  21.—  3  Luc.  vn,  /j;. —  4  Galal.  111,  >4 
—  Slbid.  23  ot  25.  —  6  Ibid.  26,  27. 

id  praeparante  atque  praestante  mediatoris  fide  :  quam 
fidei  gratiam  nunc  indumentum  vocat ,  ut  Christum  in- 
duti  sint,  qui  in  eum  crediderunt,  et  ideo  filii  Dei  fratres- 
que  ejns  mediatoris  effectisunt. 

XXVIII.  Inquafidenonestdistantia  Judaei,nequeGraeei, 
non  servi  neque  liberi,  non  masculi  et  fceminae  :  Inquantum 
enim  omnes  fideles  sunt,  omnes  unum  sunt  in  Christo  Jesu1. 
Et  si  hoc  facit  fides,  per  quam  in  hac  vita  juste  ambulatur, 
quanto  perfectius  atque  cumulatius  id  species  :  ipsa  fac- 
tura  est,  cum  videbimus  facie  ad  faciem  ?  Nam  nunc  quam- 
vis  primitias  habentes  spiritus ,  qui  vita  est,  propter  justi- 
tiam  fidei2 ;  tamen  quia  adhuc  mortuum  est  corpus  propter 
peccatum  ,  differentia  ista  vel  Gentium  ,  vel  conditionis , 
vel  sexus,  jam  quidem  ablata  est  ab  unitate  fidei,  sed 
manet  in  conversatione  mortali;  ejusque  ordinem  in  hu- 
jus  vitae  itinere  servandum  esse ,  et  Apostoli  praecipiunt , 
<[ui  etiam  regulas  saluberrimas  tradunt,  quemadmodum 
secum  vivant  pro  differentia  gentis  Judaei  etGraeci,  et 
pro  differentia  conditionis  domini  et  servi ,  et  pro  diffe- 
rentia  sexus  viri  et  uxoris ,  vel  si  qua  taJia  caetera  occur- 
runt.  Et  ipse  prior  Dominus,  qui  ait  :  «  Reddite  Caesari 
w  quae  Caesaris  sunt,  et  Deo  quae  Dei  sunt 3.  »  Alia  sunt 
enim  quae  servamus  in  unitate  fidei  sine  ulJa  distantia,  et 
alia  in  ordine  vitae  hujus  tanquam  in  via ,  ne  nomen  Dei 
et  doctrina  balphemetur.  Et  hoc  non  solum  propter  iram, 
ut  effugiamus  offensionem  hominum ;  sed  etiam  propter 
conscientiam ,  ut  non  simulate ,  quasi  ad  oculos  hominum 
ista  faciamus,  sed  pura  dilectionis  conscientia  propter 
Deum  ,  qui  omnes  homines  vult  salvos  fieri ,  et  in  agni- 
tionem  veritatis  venire4:  «  Omnes  ergo,  inquit,  vos  unum 
»  estis  in  Christo  Jesu5.  »  Et  addidit ,  «  Si  autem ,  »  ut 

1  Galat.  rti,  28. —  a  1  Cor.  xm,  12,  et  Roni.  vin,  23. —  3  Mattli.  xxir,2i. 
—  4  i  Tira.  11,  f\.  —  5  Galat.  111,  28.  —  <>  Ibid.  29. 

hic  subdistinguatur ,  et  subaudiatur,  «  vos  unum  estis  in 
»  Christo  Jesu,  )>  ac  deinde  inferatur ,  «  Ergo  Abrahae 
«  semen  estis1.  »  utiste  sensus,  Omnes  ergo  vos  unum 
estis  in  Christo  Jesu ,  si  autem  vos  unum  estis  in  Christo 
Jesu,  vos  ergo  Abrabae  semen  estis.  Superius  enim  dixe- 
rat  :  «  Non  dicit,  Et  seminibus,  tanquam  in  multis  ^  sed 
»  tanquam  in  uno  ,  Et  semini  tuo ,  quod  est  Christus2.  » 
Hic  ergo  ostendit  unum  semen  Christum,  non  tantum 
ipsum  mediatorem  inteiligendum  esse,  verum  etiam  Ec- 
clesiam,  cujusille  corporis  caput  est :  ut  omnes  in  Christo 
unum  sint ,  et  capiant  secundum  promissionem  haeredi- 
tatem  per  fidem,  in  quam  conclusus  erat,  id  est,  in  cujus 
adventum  tanquam  sub  proedagogo  custodiebatur  popu- 
lus  usque  ad  aetatis  oportunitatem  ,  qua  inlibertatem  vo- 
candi  erant,  qui  in  eodem  populo  secundum  propositum 
vocati  sunt ,  id  est ,  qui  in  illa  area  frumentum  inventi 
sunt. 

XXIX.  Ad  hoc  enim  adjungit,  «  Dico  autem ,  Quanto 
»  tempore  hoeres  parvulus  est,  nihil  differt  a  servo,  cum 
»  sit  dominus  omnium  $  sed  sub  procuratoribus  et  acto- 
»  ribus  est  usque  ad  praefinitum  tempus  a  patre  :  sic  et 
»  nos  cum  essemus  parvuli,  sub  elementis  hujus  mundi 
»  eramus  servientes3.  »  Quaeri  autem  potest  quomodo  se- 
cundum  hanc  similitudinem  sub  elementis  hujus  mundi 
fuerint  Judaei  5  cum  illis  per  Legem  ,  quam  acceperunt , 
unus  Deus  qui  fecitccelum  et  terram,  colendus  commen- 
daretur.  Sed  potest  esse  alius  exitus  capituli  hujus,  ut 
cum  superius  Legem  praedagogum  fecerit,  sub  quo  erat 
ille  populus  Judaeorum  4  :  nunc  procuratores  et  actores 
dicat  elementa  mundi,  sub  quibus  serviebant  Gentes  :  ut 
filius  ille  parvulus ,  id  est  populus  propter  unam  fidem  ad 
unum  semen  Abrahae  pertinens  ,  quoniam  et  de  Judaeis  et 

•  Galat.  ui,  29.  —  2  Ibid.  16.  —  3  Id.  1?,  i-3.  —  4  Id.  111,  24. 

et  de  gentibus  congregatus  est  partim  fuerit  sub  praeda- 
gogo  Legis ,  tempore  pueritiae  suae ,  id  est  ex  ea  parte  , 
qua  de  Judaeis  congregatus  est;  partim  sub  elementis  hu- 
jusmundi,  quibus  tanquam  procuratorihus  et  actoribus 
serviebat ,  ex  ea  parte  qua  Geniibus  congregatus  est  ut 
quod  immiscet  Apostolus  personam  suam ,  non  dicens , 
Cum  essetis  parvuli,  sub  elementis  hujus  mundi  eratis-, 
sed  dicens,  «  Cum  essemus  parvuli ,  sub  elementis  hujus 
)>  mundi  eramus  servientes ,  »  non  pertineat  ad  signifi- 
cationem  Judaeorum  ,  ex  quibus  Paulus  originem  ducit, 
sed  magis  ad  Gentium  ,  hoc  duntaxat  loco  :  quoniam  et 
eorum  personae  decenter  se  potest  annectere,  quibus  ad 
evangelizandum  missus  est. 

XXX.  Deinde  jam  dicit,  veniente  plenitudine  temporis 

DeummisisseFilium  suum  ad  liberandum  parvulum  hae- 

redem,  servientem  ex  parte  Legi  tanquam  paedagogo,  ex 

parte  clementis  hujus  mundi  tanquam  procuratoribus  et 

actoribus  :  «  Misit  Deus,  inquit,  Filium  suum  factum  ex 

»  muliere1.  )>  Mulierem  pro  fcemina  posuit,  more  locu- 

tionis  Hebraeorum.  Non  enim  quia  de  Eva  dictum  est  : 

((  Formavit  eam  in  mulierem,  jam  passa  erat  concubitum 

)>  viri,  quod  non  scribitur  passa  nisi  cum  dimissi  essent 

»  de  paradiso2.  »  Factum  autem  dixit,  propter  snscep- 

tionem  creaturae  :  quia  qui  nascuntur  ex  fceminis,  non  tunc 

ex  Deo  nascuntur ,  sed  tamen  Deusillos  facit,  ut  sic  nasci 

possint,  ut  omnem  creaturam.  «  Factum  »  autem  «  sub 

»  Lege  »  dixit,  quia  et  circumcisus  est,  et  hostia  pro  illo 

legitima  oblata  est3.  Nec  mirum  si  et  illa  Legis  opera  sus- 

tinuit ,  ex  quibus  liberaret  qui  eis  serviliter  tenebantur  , 

qui  etiam  mortem  sustinuit,  utex  ea  liberaret  eos  qui 

mortalitate  tenebantur  :  Ut  adoptionem  ,  inquit,  filiorum 

»  recipiamus4.  »  Adoptionem  propterea  dicit ,  ut  distincte 

1  Galat.  iv,  4-  —  3  Gen.  u,  22.  —  3  Luc.  n,  21  et  24.  —  4  Galat.  iv,  5. 

intelligamus  unicum  Dei  Filium.  Nos  enim  beneficio  et 
dignatione  misericordiae  ejus  filii  Dei  sumus  :  ille  natura 
est  Filius,  qui  hoc  est  quod  Pater.  Nec  dixit  accipiamus , 
sed  «  recipiamus  :  »  ut  significaret  hoc  nos  amisisse  in 
Adam ,  ex  quo  mortales  sumus.  Hoc  ergo  quod  ait  :  «  Ut 
»  eos  qui  sub  Lege  erant  redimeret ,  »  et  ad  liberandum 
eum  populum  pertinet ,  qui  parvulus  sub  paedagogo  ser- 
viebat-,  et  refertur  ad  id  quod  dixit :  «  factum  sub  Lege.  » 
lllud  autem  quod  ait  :  «  ut  adoptionem  fihorum  recipia- 
»  mus,  »  refertur  ad  id  quod  dixit,  «  factum  ex  mu- 
»  liere.  »  Hic  enim  adoptionem  recipimus,  quod  ille 
Unicus  non  dedignatus  est  participationem  naturae  nos- 
trae ,  factus  ex  muliere ,  ut  non  solum  Unigenitus  esset , 
ubi  fratres  non  habet ,  sed  etiam  Primogenitus  in  multis 
fratribus  fieret1.  Duo  enim  proposuit ,  «  factam  ex  rau- 
»  liere,  factum  subLege  :  »  sed  mutato  ordine  respondit. 
XXXI.  Jam  illum  populum  adjungens,  qui  parvulus 
sub  procuratoribus  et  actoribns  serviebat ,  id  est,  ele- 
mentis  hujus  mundi  putarent  se  non  esse  filios ,  quia  non 
erant  sub  praedagogo  ,  «  Quoniam  autem  fiJii  estis ,  in- 
»  quit ,  misit  Deus  Spiritum  Filii  sui  in  corda  vestra,  cla- 
»  mantem  ,  Abba,  Pater 2.  »  Duo  sunt  verba  quae  posuit, 
ut  posteriore  interpretaretur  primum.  Nam  hoc  est  «  Ab- 
»  ba,  »  quod  «Pater. »  Eleganter  autem  intelligitur  non 
frustra  duarum  linguarum  verba  posuisse  idem  signifi- 
cantia ,  propter  universum  populum,  qui  de  Judaeis  et  de 
Gentibus  in  unitatem  fidei  vocatus  est :  ut  hebraeum  ver- 
bum  ad  Judaeos  ,  graecum  ad  Gentes ,  utriusque  tamen 
verbi  eadem  significatio  ad  ejusdem  fidei  spiritusque  uni- 
tatem  pertineat.  Nam  et  ad  Romanos,  ubi  simiJis  quaestio 
de  pace  in  Christo  Judaeorum  Gentiumque  tractatur ,  hoc 
dicit.  «  Non  enim  accepistis  spiritum  servitutis  iterum  in 

1  Rom.  vw,  29.  —  2  Galat.  iv,  6. 

»  timore :  sed  accepistis  Spiritum  adoptionis  filiorum ,  in 
»  (juo  cJamamus,  Abba  ,  Pater  l.  »  Recte  autem  de  prae- 
sentiaetdedono  Spiritus  sancti  probare  voluit  Gentibus, 
quod  pertineant  ad  permissionem  haereditatis.  Non  enim 
evangelizatum  est  Gentibus ,  nisi  post  ascensum  Domini 
et  adventum  Spiritus  sancti.  Cceperant  enim  jam  Judaei 
credere ,  cum  in  terris  adhuc  Filius  Dei  mortalem  homi- 
nem  gereret,  sicut  in  Evangelio  scriptum  est  :  ubi  quan- 
quam  et  Chananseae  mulieris  fidem  ipse  laudaverit2  ,  et 
illius  Centurionis ,  de  quo  ait ,  non  se  invenisse  talem 
fidem  in  Israel 3  :  tamen  proprie  tunc  Judaeis  esse  evan- 
gelizatum  ,  verbis  ipsius  Domini  satis  clarum  est,  cum  ad 
ipsius  Chananaeoe  deprecationem  dixit ,  non  se  esse  mis- 
sum  nisi  ad  oves  quae  perierunt  domus  Israel4  :  et  Disci- 
pulos  cum  mitteret,  ait  :  «  In  viam  Gentium  ne  abieritis, 
»  et  in  civitates  Samaritanorum  ne  introieritis ;  sed  ite  pri- 
»  mum  ad  oves  quae  perierunt  domus  Israel5.  Gentium 
autem  aliud  ovile  appellavit ,  cum  diceret :  «  Habeo  alias 
»  oves  que  non  sunt  de  hoc  ovili ,  quas  tamen  se  adduc- 
»  turum  ait,  ut  esset  unus  grex,  et  unus  pastor 6 :  »  quando 
autem ,  nisi  post  clarificationem  suam  ?  Post  resurrectio- 
nem  autem  etiam  ad  Gentes  Discipulos  misit,  cum  eos  in- 
terim  Jerosolymae  manere  jussisset ,  donec  eis  secundum 
promissionem  suam  Spiritum  sanctum  mitteret 7.  Cum  ergo 
dixisset  Apostolus  :  «  Misit  Deus  Filium  suum,  factum  ex 
»  muliere ,  factum  sub  Lege ,  ut  eos  qui  sub  Lege  erant 
»  redimeret ,  ut  adoptionem  filiorum  accipiamus 8 :  »  res- 
tabat,  ut  etiam  Gentes,  quae  non  erant  sub  Lege^  ad  eam- 
dem  tamen  adoptionem  filiorum  pertinere  ostenderet  : 
quod  de  sancti  Spiritus  dono,  qui  omnibus  datus  est,  do- 
cet.  Unde  se  etiam  Petrus  de  baptizato  incircumciso  Cen- 

«  Rorn.  vm,  i5.  —  *  Matth.  xv,  28.  —  3  Id.  v»i,  10.  —  4  Id.  xv,  24. 
—  5  id.  x,  5.  —  6  Joan.  x,  16.  —  7  Act.  1,  4.  —  8  Galat.  iv,  4. 
CXXIV,  8 

turione  Cornelio  defendit  apud  Judaeos  qui  crediderant , 
dicens,  non  se  potuisse  aquam  negare  illis,  quosjam  Spi- 
ritum  sancturn  accepisse  claruerat1.  Nam  et  ipso  gravissi- 
mo  documento  etiam  superius  usus  est  Paulus ,  cum  di- 
ceret:  «  Hoc  solum  volo  discere  a  vobis,  ex  operibus  Legis 
»  Spiritum  accepistis,  an  ex  auditu  fidei  2?  »  Et  paulo 
post :  ((  Qui  ergo  tribuit  vobis  Spiritum  ,  et  virtutes  ope- 
»  ratur  in  vobis,  ex  operibus  Legis,  an  ex  auditu  fidei 3?» 
Sic  et  hic  ,<c  Quoaiam  ,  inquit ,  filii  Dei  estis ,  misit  Deus 
»  Spiritum  Filii  sui  in  corda  vestra  clamantem ,  Abba 
»  Pater.  » 

XXXII.  Deinde  manifestissime  ostendit ,  de  his  etiam 

se  dicere  ,  qui  ex  Gentibus   ad  fidem  venerant,  ad  quos 

etiam  epistolam  scribit :  «  Itaque  jam,  inquit,  non  est  ser- 

»  vus  ,  sed  filius4  :  »  propter  id  quod  dixerat  :  «  Qandiu 

»  haeres  parvulus  est,  nihil  difiert  a  servo 5.  Si  autem  filius, 

»  inquit,  et  haeres,  per  DeumG  :  »  id  est,  per  misericor- 

diam  Dei ,  non  per  promissiones  Patrum  ,  de  quibus  car- 

naliter  sicut  Judaei  natus  non  est ;  sed  tamen  filius  Abrahae 

secundum  imitationem  fidei ,  cujus  fidei  gratiam  per  mi- 

sericordiam  Domini  meruit.  «  Sed  tunc  quidem  ,  inquit , 

»  ignorantes  Deum,  his  qui  naturaliter  non  sunt  dii  ser- 

»  vistis7.»Nunc  certe  quia  non  Judaeis  scribit,  sed  Gen- 

tibus ;  nec  ait  servivimus,  sed  «  servistis  :  »  satis  probabile 

est  etiam  superius  de  Gentibus  dictum,  quod  sub  elemen- 

tis  hujus  mundi  erant  servientes,  tanquam  sub  procura- 

toribus  et  actoribus8.  Nam  ipsa  elementautique  non  sunt 

naturaliter  dii ,  sive  in  coelo  ,  sive  in  terra  :  quemadmo- 

dum   mulli  dii ,  et  domini  multi9  :  sed  nobis  unus  Deus 

Pater,   ex  quo  omnia  ,  et  nos  in  ipso;  et  unus  Dominus 

Jesus  Christus  ,  per  quem  omnia  ,  et  nos  per  ipsum.Cum 

i  Act.  x,  4;.  —  a  Galat.m,  2.—  3  Ibid.  5.-4  Id.  iv,  7.—  5  Ibid.    1. 
—  6  Ibid.  7.-7  Ibid.  8.  —  8  Ibid.  a.-9i  Cor.  viir,  5. 

autem  dicit :  «  His  qui  naturaliter  non  sunt  dii,  servistis,» 
satis  demonstrat  unum  verum  Deum  natura  esse  Deum , 
quo  nomine  Trinitas  fidelissimo  et  catholico  gremio  cor- 
dis  accipitur.  Eos  autem  qui  natura  non  sunt  dii ,  prop- 
terea  superius  procuratores  actoresque  appellat,  quia  nulla 
creatura  est ,  sive  quae  in  veritate  manet ,  dans  gloriam 
Deo  ^  sive  quse  in  veritate  non  stetit,  quaerens  gloriam 
suam  :  nulla  inquam  creatura  est,  quae  non,  velit  nolit , 
divinas  providentiae  serviat :  sed  volens  facit  cum  ea  quod 
bonum  est  ♦,  de  illa  vero,,  quae  hoc  non  vult,  fit  quod  jus- 
tum  est.  Nam  si  etiam  ipsi  praevaricatores  angeli ,  cum 
principe  suo  diabolo  ,  non  recte  dicerentur  procuratores 
vel  actores  divinae  providentiae ,  non  Dominus  magistra- 
tum  hujus  mundi  diabolum  diceret  $  nec  uteretur  illo  ad 
correptionem  hominum  ipsa  potestas  apostolica ,  eodem 
Paulo  alibi  dicente  :  «  Quos  tradidi  satanae,  ut  discant 
»  non  blasphemare  * :  »  et  alio  loco  ad  salutem,  ait  enim  : 
«  Ego  quidem  sicut  absens  corpore ,  praesens  autem  spi- 
»  ritu,  jamjudicavi  quasi  praesens,  eum  qui  sic  operatus 
»  est ,  in  nomine  Domini  nostri  Jesu  Christi  congregatis 
»  vobis  et  meo  spiritu  ,  cum  potentia  Domini  nostri  Jesu 
»  Christi,  tradere  hujusmodi  Satanae  in  interitum  carnis, 
»  ut  spiritus  salvus  sit  in  die  Domini  Jesu2.  »  Sedet  ma- 
gistrato  sub  statuto  imperatore  non  facit ,  nisi  quantum 
illi  permittitur  ;  et  procuratores  actoresque  hujus  mundi 
nihil  faciunt  nisi  quantum  Dominus  sinit.  Non  enim  latet 
eum  aliquid ,  sicut  hominem  •,  aut  in  aliquo  est  minus  po- 
tens ,  ut  procuratores  atque  actores ,  qui  sunt  in  ejus  po- 
testate ,  aliquid  ipso  sive  non  permittente,  sive  nesciente, 
in  subjectis  sibi  pro  suo  gradu  rebus  efficiant.  Noneis  ta- 
men  rependitur ,  quod  de  ipsis  juste  sit ,  sed  quo  animo 
ipsi  faciunt :  quia  neque  liberam  voluntatem   rationali 

1  i  Tim«  I,  20.  —  '  i  Cor.  v,  3;  etc, 


116  S.     ACGUSTiM    EPiSCOPI 

creaturee  suae  Deus  negavit :  et  tamen  potestatem ,  qua 
etiam  injustos  juste  ordinat,  sibi  relinuit.  Quem  locum 
latius  et  uberius  in  libris  aliis  ssepe  tractavimus.  Sive  ergo 
solem ,  et  lunam  ,  et  sidera ,  et  ccelum ,  et  terram  ,  caete- 
raque  hujusmodi  Gentes  colebant,  sive  daemonia ,  recte 
sub  procuratoribus  et  actoribus  fuisse  intelliguntur. 

XXXIII.  Verumtamen  ea  quae  sequuntur,  jam  quasi 
explicatam  qusestionem  rursus  implicant.  Cum  enim  per 
totam  epistolam  non  ab  aliis  ostendat  sollicitatam  fuisse 
Galatarum  fidem  ,  nisi  ab  eis  qui  ex  circumcisione  erant , 
et  ad  carnales  observationes  Legis ,  tanquam  in  eis  salus 
esset ,  adducere  cupiebant :  hoc  tantum  loco  ad  eos  loqui 
videtur ,  qui  ad  Gentilium  superstitiones  redire  tentarent. 
Ait  enim  :  «  Nunc  autem  cognoscentes  Deum  ,  imo  cog- 
»  niti  a  Deo  ,  quomodo  revertimini  iterum  ad  infirma  et 
»  egena  elementa  ,  quibus  rursus  ut  antea  servire  vul- 
»  tis  *  ?  »  In  eo  enim  quod  dicit ,  «  revertimini ,  )>  quando 
non  circumcisis,  sed  Gentibus  loquitur,  sicut  in  tota  epis- 
tola  apparet  •,  non  utique  ad  circumcisionem  dicit  eos  re- 
verti,  in  qua  nunquam  erant,  sed  «  ad  infirma ,  inquit, 
»  et  egena  elementa,  quibus  rursus  ut  antea  servire  vul- 
»  tis.  »  Quod  de  Gentibus  intelligere  cogimur  •,  his  enim 
supra  dixerat  :  «  Sed  tunc  quidem  ignorantes  Deum ,  his 
»  qui  natura  non  sunt  dii2  :  »  ad  quam  servitutem  reverti 
eos  velle  significat ,  cum  ait  :  «  Quomodo  revertimini  ad 
»  infirma  et  egena  elementa  ,  quibus  rursus  ut  antea  ser- 
vire  vultis  ? 

XXXIV.  Quod  autem  adjungit  :  «  Dies  observatis ,  et 
»  menses ,  et  annos ,  et  tempora  :  timeo  vos  ne  forte  sine 
»  causa  laboraverim  in  vos 3 ,  »  magis  hanc  sententiam 
confirmare  videri  potest.  Vulgatissimus  est  enim  error  Gen- 
tilium  iste  ,  ut  vel  in  agendis  rebus ,  vel  in  expectandis 

•  Galat.  iv,  9.  —  J  Ibid.  8.  —  3  Ibid    10,   u. 

eventis  vitae  ac  negotiorum  suorum  ab  Astrologis  et  Chal- 
dseis  notatos  dies  et  menses  ,  et  annos ,  et  tempora  obser- 
vent.  Fortasse  tamen  non  opus  est ,  ut  hoc  de  Gentilium 
errore  intelligamus,  ne  intentionem  causae,  quam  ab  exor- 
dio  susceptam  ad  finem  usque  perducit ,  subito  in  aliud 
temere  detorquere  velle  videamur  ;  sed  de  his  potius ,  de 
quibus  cavendis  eum  agere  per  totam  epistolam  apparet. 
Nam  et  Judaei  serviliter  observant  dies,  et  menses  ?  et  an- 
nos,  et  tempora  in  carnali  observatione  sabbati  et  neo- 
meniae  et  mense  novoru.n,  et  septimo  quoque  anno  vocant 
Sabbatum  sabbatorum.Quae  quoniam  erantumbrae  futuro- 
rum,  jam  advenienteChristo  in  superstitione  remanserunt, 
cum  tanquam  salutaria  observarentur  a  nescientibus  quo 
referenda  sint  :  ut  tanquam  hoc  dixerit  Apostolus  Genti- 
bus ,  Quid  prodest  vos  evasisse  servitutem  qua  teneba- 
mini,  cum  serviretis  elementis  mundi,  quando  rursus  ad 
talia  reditis,  seducti  ab  eis  qui  nondum  agnoscentes  liber- 
tatis  suae  tempus,  inter  caetera  opera  Legis  quae  carnaliter 
sapiunt ,  etiam  temporibus  serviunt,  quibus  et  vos  rursus 
ut  antea  servire  vultis,  et  observare  cum  eis  dies,  et  men- 
ses,  et  annos,  et  tempora,  quibus  serviebatis  et  antequam 
Christo  crederetis?  Manifestum  est  enim  ,  volumina  tem- 
porum  per  elementa  hujus  mundi,  hoc  est,  ccelum  et  ter- 
ram  et  motus  atque  ordinem  siderum  administrari.  Quae 
«  infirma  »  appellat ,  ex  eo  quod  infirma  et  instabili  spe- 
cie  variantur  :  «  egena  »  vero ,  ex  eo  quod  egent  summa 
et  stabili  specie  Creatoris,  ut  quomodo  sunt,  esse  possint. 
XXXV.  Ergo  eligat  lector  utram  volet  sententiam  dum- 
modo  intelligat  ad  tantum  periculum  animae  pertinere 
superstitiosas  temporum  observationes  ,  ut  huic  loco  sub- 
jecerit  Apostolus  :  «  Timeo  vos,  ne  forte  sine  causa  labo- 
»  raverim  in  vos1.  »  Quod  cum  tanta  celebritate  atque 

1  Galar.  iv,  ir. 

auctoritale  per  orbem  terrarum  in  Ecclesiis  legatur,  plena 
sunt  conventicula  nostra  hominibus,  qui  tempora  rerum 
agendarum  a  mathematicis  accipiunt.  Jamvero  ne  aliquid 
inchoetur,  aut  aedificiorum  ,  aut  hujasmodi  quorumlibet 
operum,  diebus  quos  aegyptiacos  vocant,  saepe  etiam  nos 
monere  non  dubitant,  nescientes,  ut  dicitur ,  ubi  ambu- 
lant.Quod  si  locus  iste  de  Judaeorum  superstitiosa  obser- 
vatione  intelligendus  est,  quam  spem  habent,  cum  Chris- 
tianos  se  dici  velint,  ex  ephimeridis  vitam  naufragam 
gubernantes  quando  de  divinis  libris ,  quos  Deus  adhuc 
carnali  populo  dedit ,  si  more  Judaeorum  tempora  obser- 
varent ,  diceret  eis  Apostolus  :  «  Timeo  vos  ne  forte  sine 
»  causa  laboraverim  in  vos?  »  Et  tamen *  si  deprehenda- 
tur  quisquam  vel  catechumenus  judaico  ritu  sabbatum 
observans,  tumultuatur  Ecclesia.  Nunc  autem  innume- 
rabiles  de  numero  fideliumcum  magna  confidentia  in  fa- 
ciem  nobis  dicunt,  Die  post  Kalendas  non  proficiscor.  Et 
vix  lente  ista  prohibemus  arridentes ,  ne  irascantur ,  et 
timentes  ne  quasi  novum  aliquid  mirentur.  Vae  peccatis 
hominum  ,  quae  soJa  inusitata  exhorrescimus.Usitata  vero 
pro  quibus  abluendis  Filii  Dei  sanguis  effusus  est ,  quam- 
libet  magna  sint ,  et  omnino  claudi  contra  se  faciant  reg- 
num  Dei,  saepe  videndo  omnia  tolerare,  saepe  tolerando 
nonnulla  etiam  facere  cogimur  :  atque  utinam,  o  Domine, 
non  omnia  quae  non  potuerimus  prohibere  ,  faciamus. 

XXXVI.  Sed  jam  videamus  quae  sequuntur.  Sane  prae- 
terieramus  quod  dictum  est :  «  Nunc  autem  cognoscentes 
»  Deum  ,  imo  cogniti  a  Deo2.  »  Videtur  enim  certe  hoc 
loco  etiam  apostolica  locutio  congruere  velle  infirmitati 
hominum  :  ne  tantummodo  in  Veteris  Testamenti  libris 
usque  ad  terrenas  hominum  cogitationes  modus  divini 
eloquii  descendisse  videatur.  Nam  quoniam  correxit  quod 

•  Forte  ettantum.  —  a  Galat.  iv,  9. 

dixerat ,  «  cognoscentes  Deum,  »  nihii  nos  movere  debet : 
manifestum  est  enim  quandiu  per  fidem  ambulamus,  non 
per  speciem  ,  nondum  nos  cognovisset  Deum  *  ;  sed  ea 
fide  purgari,  ut  opportuno  tempore  cognoscere  valeamus. 
Sed  quod  in  ipsa  correctione  ait,  «  imo  cogniti  a  Deo,  » 
si  proprie  accipitur,  putabitur  Deus  quasi  ex  tempore  ali- 
quid  cognoscere  ,  quod  ante  non  noverat.  Translate  ergo 
dictum  est ,  ut  oculos  Dei  accipiamus  ipsam  dilectionem 
ejus ,  quam  commendavit  mittendo  pro  impiis  occiden- 
dum  unicum  Filium  :  sic  enim  de  iis  qui  diliguntur  dicere 
solemus  quod  ante  oculos  habeantur.  Hoc  est  ergo  «  cog- 
»  noscentes  Deum ,  imo  cogniti  a  Deo ,  »  quod  et  Joannes 
dixit  :  «  Non  quod  nos  dilexerimus  Deum_,  sed  quoniam 
»  ipse  diiexit  nos  a.  » 

XXXVII.  Dicit  autem  :  «  Estote  sicul  et  ego3  :  »  qui 
utique  cum  Judaeus  natus  sim ,  jam  ista  carnalia  spiritali 
dijudicatione  contemno  ,  «  Quoniam  et  ego  sicut  vos  :  » id 
est,  homo  sum.  Deinde  opportune  ac  decenter  facit  eos  re- 
colere  charitatem  suam  ,  ne  tanquam  illum  deputent.  Di- 
cit  enim  :  «  Fratres  ,  precor  vos  ,  nihil  me  laesistis  :  »  tan- 
quam  si  diceret,  Ne  ergo  putetis,  quod  ego  lsedere  vos 
cupiam.  «  Scitis  quia  per  infirmitatem  carnis  jampridem 
»  evangelizavi  vobis4 :  »  id  est,  cum  persecutionem  pa- 
terer.  «  Et  tentationem  vestram  in  carne  mea  non  spre- 
»  vistis ,  neque  respuistis 5.  »  Tentati  sunt  enim,  cum 
persecutionem  pateretur  Apostolus  ,  utrum  timore  dese- 
rerent  eum,  an  charitate  amplecterentur.  Et  «  neque  spre- 
»  vistis ,  inquit ,  »  tanquam  utilem  istam  tentationem  : 
«  neque  respuistis ,  »  ut  non  susciperetis  communionem 
pericuii  mei.  «  Sed  sicut  Angeium  Dei  excepistis  me,  si- 
»  cut  Ghristum  Jesum.  »  Deinde  admirans,  opus  eorum 

'  1  Cor.  v,  7.  —  2  i  Joan.  iv,  10.  — .  3  Galat.  iv,    12.  —  4  Ibid.   i3.  — 
5  Ibid.  14. 

spiritale  commendat,  uthoc  intuentes,  in  carnalem  timo- 
rem  non  decidant.  «  Quae  ergo  fuit ,  inquit,  beatitudo 
»  vestra  ?  Testimonium  enim  vobis  perhibeo ,  quoniam  si 
»  fieri  posset,  oculos  vestros  eruissetis,  et  dedissetis  mihi. 
)>  Ergo  inimicus  factus  sum  vobis ,  verum  vobis  praedi- 
»  cans  l  ?  »  Respondetur  utique  ,  Non.  Sed  quid  «  verum 
»  praedicans,  »  nisi  ut  non  circumcidantur?  Et  ideo  vide 
quid  adjungit  :  «  iEmulantur  vos  non  bene-  :  »  id  est, 
invident  vobis,  qui  vos  carnales  de  spiritalibus  volunt  fe- 
cere ,  hoc  est ,  «  aemulantur  non  bene.  Sed  excludere , 
»  inquit ,  vos  volunt,  ut  illos  aemulemini,  »  hoc  est,  imi- 
temini  ■  quomodo ,  nisi  ut  servitutis  jugo  attineamini , 
sicut  ipsi  attinentur  ?  «  Bonum  autem  ,  ait ,  aemulari  in 
»  bono  semper3.  »  Vult  enim  ut  semper  ipsum  imiten- 
tur  ;  propter  hoc  addidit  :  «  Et  non  solum  cum  praesens 
»  sum  apud  vos.  »  Cum  enim  praesenti  oculos  suos  dare 
vellent ,  utique  ipsum  conabantur  imitari ,  quem  ita  dili- 
gebant. 

XXXVIII.  Ad  hoc  dicit  etiam  :  Filioli  mei ,  »  ut  tan- 
([uam  parentem  utique  imitentur,  «  Quos  iterum,  inquit , 
»  parturio,  donec  Christus  formetur  in  vobis  4.  »  Magis 
hoc  ex  persona  matris  Ecclesiae  locutus  est  :  nam  et  alibi 
dicit  :  «  Factus  sum  parvulus  in  medio  vestrum ,  tanquam 
»  si  nutrix  foveat  filios  suos  5.  »  Formatur  autem  Christus 
ih  credente  per  fidem  in  interiore  homine ,  vocato  in  li- 
bertatem  gratiae,  miti  et  humili  corde,  non  se  jactante  de 
operum  meritis ,  quae  nulla  sunt  5  sed  ab  ipsa  gratia  meri- 
tum  aliquod  inchoante  ,  quem  possit  dicere  minimum 
suum,  id  est ,  se  ipsum  ,  ille  qui  ait  :  «  Cum  enim  fecis- 
»  tis  uni  ex  minimis  meis,  mihi  fecistis 6. »  Formatur  enim 
Christus  in  eo,  qui  formam  accipit  Christi :  formam  autem 

1  Galat.  iv,  i5,  16.—  "  Ibid.  »7- —  3  Ihirl    18. —  4 Ibid.  19.  —  5  1  Thes*. 

accipit  Christi,  qui  adhaeret  Christo  dilectione  spiritall. 

Ex  hoc  enim  fit ,  ut  hujus  imitatione  sit  quod  ille,  quan- 
tum  gradu  suo  sinitur.  Qui  enim  dicit  se  in  Christo  ma- 
nere,  ait  Joannes,  debet  quomodo  ille  ambulavit,  et  ipse 
ambulare1.  Sed  cum  homines  a  matribus  concipiantur  ut 
formentur,  jam  formati  autem  parturiantur  ut  nascantur, 
potest  movere  quod  dictum  est :  «  Quos  iterum  parturio  , 
»  donec  Christus  formetur  in  vobis  2.  »  Nisi  parturitio- 
nem  hanc  procurarum  angoribus  positam  intelligamus  , 
quibus  eos  parturivit  ut  nascerentur  in  Christo  •,  et  iterum 
parturit  propter  pericula  seductionis,  quibus  eos  contur- 
bari  videt.  SoJlicitudo  autem  talium  de  illis  curarum , 
qua  se  quodam  modo  parturire  dicit,  tandiu  esse  poterit , 
donec  perveniant  in  mensuram  aetatis  plenitudinisChristi, 
ut  jam  non  moveantur  omni  vento  doctrinae3.  Non  ergo 
propter  initium  fidei,  quo  jam  nati  erant ,  sed  propter 
robur  et  perfectionem  dictum  est  :  «  Quos  iterum  partu- 
»  rio  ,  donec  Christus  formetur  in  vobis.  »  Hanc  partu- 
ritionem  aliis  verbis  etiam  alibi  commendat ,  ubi  dicit  : 
«  Incursus  in  me  quotidianus ,  sollicitudo  omnium  Ec- 
))  clesiarum.  Quis  infirmatur,  et  ego  non  infirmor?  Quis 
»  scandalizatur ,  et  ego  non  uror  4  ?  » 

XXXIX.  Quod  vero  subjecit :  «  Vellem  autem  nunc 
»  adesse  apud  vos,  et  mutare  vocem  meam  5  quia  con- 
»  fundor  in  vobis  &  :  »  quid  aliud  intelligatur,  nisi  quia 
filiolos  suos  esse  dixerat ,  parcens  eis  fortasse  per  litteras, 
ne  severiore  objurgatione  commoti  facile  in  ejus  odium 
traducerentur  a  deceptoribus  illis,  quibus  absens  non  pos- 
set  resistere.  «  Vellem  ergo  ,  inquit ,  nunc  adesse  apud 
»  vos ,  et  mutare  vocem  meam,  »  id  est,  negare  vos  filios ; 

1  1  Joan.  ii,  6.  —  2  Ibid.  s?5  —  3  F.phes.  iv,  i3.  —  4  2  Cor.  xi,  28.  — 
5  Galat.  iv,  20. 

«  quia  confundor  in  vobis.  »  Malos  enim  filios,  nc  de  his 
erubescant ,  etiam  parentes  abdicare  solent. 

XL.  Deinde  subjungit :  «  Dicite  mihi  sub  Lege  volentes 
»  esse ,  Legem  non  audistis  '  ?  »  Et  de  duobus  quidem 
filiis  Abrahae  quod  dicit ,  facile  intelligitur  :  nam  ipse  in- 
terpretatur  hanc  allegoriam.  Hos  enim  duos  fiUos  habebat 
Abraham,  cum  duo  Testamenta  significata  sunt2.  Post 
mortem  autem  Sarae  ,  quos  de  alia  uxore  genuit,  non  per- 
tinent  ad  hanc  significationem.  Et  ideo  multi  legentes 
Apostolum ,  librum  autem  Geneseos  ignorantes,  putant 
solos  habuisse  duos  filios  Abraham.  Hoc  ergo  solos  com- 
memorat  Apostolus ,  quia  solos  adhuc  habebat,  cum  haec 
significarentur ,  quae  consequenter  exponit  :  quod  ille  de 
ancilla  quae  Agar  vocabatur,  Vetus  Testamentum  signi- 
ficat ,  id  est  populum  Veteris  Testamenti,  propter  jugum 
servile  carnalium  observationum,  et  promissa  terrena,  qui- 
bus  irretiti ,  et  quae  tantummodo  sperantes  de  Deo  ,  non 
admittuntur  ad  haereditatem  spiritalem  ccelestis  patrimo- 
nii.  Non  autem  sufficit,  quod  de  libera  uxore  natus  est 
Isaac,  ad  significandum  populum  haeredem  novi  Testa- 
menti:  sed  plus  hic  valet,  quod  secundum  promissionem 
natus  est.  Ille  autem  et  de  ancilla  secundum  carnem  ,  et 
de  libera  nasci  potuit  secundum  carnem,  sicut  de  Cethu- 
ra,  quam  postea  duxit  Abraham,  non  secundum  promis- 
sionem,  sed  secundum  carnem  suscepit  filios3.  Isaac  enim 
mirabiliter  natus  est  per  repromissionem ,  cum  ambo  pa- 
rentes  senuissent.  Quod  si  data  per  Apostolum  fiducia, 
qua  duos  illos  allegorice  accipiendos  apertissime  ostendit, 
voluerit  aiiquis  etiamGethur^  filios  in  aliqua  rerum  ffgura 
futurarum  inspicere  :  (  non  enim  frustra  de  talibus  per- 
sonis  administratione  Spiritus  sancti  haec  gesta  conscripta 

sunt :  )  inveniet  fortasse  haereses  et  schismata  significari. 
Qai  filii  de  libera  quidem ,  sicut  isti  de  Ecclesia  5  sed  ta- 
men  secundum  carnem  nati  sunt,  non  spiritaliter  per  re- 
promissionem.  Quod  si  ita  est,  nec  ipsi  ad  haereditatem 
inveniuntur  pertinere,  id  est,  ad  ccelestem  Jerusalem , 
quam  sterilem  vocat  Scriptura,  quia  diu  fiJios  in  terra  non 
genuit.  Quae  deserta  etiam  dicta  est,  ccelestem  justitiam 
deserentibus  hominibus  terrena  sectantibus,  tanquam  vi- 
rum  habente  illa  terrena  Jerusalem,  quia  Legem  accepe- 
rat.  Etideo  ccelestem  Jerusalem  Sara  significat ,  quae  diu 
deserta  est  a  concubituviri  propter  cognitam  sterilitatem. 
Non  enim  tales  homines,  qualis  erat  Abraham,  ad  explen- 
dam  libidinem  utebantur  fceminis,  sed  ad  successionem 
prolis.  Accesserat  autem  sterilitati  etiam  senectus,  ut  ex 
omni  desperatione  divina  promissio  magnum  meritum  cre- 
dentibus  daret.  Certus  ergo  de  promissione  Dei  officio 
gignendi  accessit  ad  aetatem  jam  gravem  quam  in  annis 
vigentioribus  corporali  copulatione  deseruerat.  Non  enim 
ob  aliud  Apostolus ,  adjuncta  earum  mulierum  figura , 
interpretatur  quod  per  Prophetam  dictum  est :  «  Quoniam 
»  muhi  filii  desertae  magis  quam  ejus  quse  habet  virum  * :  )> 
cum  et  marito  prior  Sara  sit  mortua ,  neque  inter  eos  ul- 
lum  extitisset  divortium.  Unde  ergo  illa  deserta ,  aut  illa 
habens  virum,  nisi  quod  Abraham  propagandae  prolis 
operam  ad  Agar  ancillae  fcecunditatem  ab  uxoris  Sarae 
sterilitate  transtulerat  ?  ipsa  tamen  permittente  et  ultro 
offerente,  ut  maritus  ejus  de  ancilla  susciperet  filios.  An- 
tiqua  enim  justitiae  regula  est ,  quam  commendat  ad  Go- 
rinthios  idem  Apostolus  :  «  Mulier  sui  corporis  potestatem 
»  non  habet ,  sed  vir 2  :  »  similiter  autem  et  vir  sui  cor- 
poris  potestatem  non  habet,  sed  mulier.  Et  hujusmodi 
enim  debita,  sicut  csetera,  in  eorum  quibus  debentur  po- 

testate  consistunt.  Cui  potestati  qui  fraudem  non  facil  , 
ille  castitatis  conjugalis  jura  custodit.  Senectus  autem  pa- 
rentum  Isaac  ad  eam  significationem  valet,  quoniam  Novi 
Testamenti  populus  quamvis  sit  novus,  praedestinatio  ta- 
men  ejus  apud  Deum ,  et  ipsa  Jerusalem  coelestis  antiqua 
est.  Unde  et  Joannes  ad  Parthos  dicit :  «  Scribo  vobis  pa- 
»  tres,  quoniam  cognovistis  quod  erat  ab  initio  l.  »  Car- 
nales  autem  qui  sunt  in  Ecclesia ,  ex  quibus  haereses  et 
schismata  fiunt ,  ex  Evangelio  quidem  occasionem  nas- 
cendi  acceperunt ;  sed  carnalis  error  quo  concepti  sunt , 
et  quem  secum  trahunt,  non  refertur  ad  antiquitatem  ve- 
ritatis  :  et  ideo  de  matre  adolescentula ,  et  de  patre  sene 
sine  repromissione  nati  sunt.  Quia  et  Dominus  nonnisi  ob 
antiquitatem  veritatis  in  Apocalvpsi  albo  capite  apparuit  -. 
Nati  sunt  ergo  tales  ex  occasione  antiquae  veritatis  in  no- 
vitio  temporalique  mendacio.  Dicit  ergo  nos  Apostolus  se- 
cuudum  Isaac  promissionis  filios  esse  :  et  sic  persecutio- 
nem  passum  Isaac  ab  Ismaele ,  quemadmodum  hi  qui 
spiritaliter  vivere  cceperant ,  a  carnalibus  Judaei  persecu- 
tionem  patiebantur  •  frustra  tamen,  cum  secundum  Scrip- 
turam  ejiciatur  ancilla  et  fdius  ejus,  nec  haeres  esse  possit 
cum  filio  liberae3.  «  Nos  autem  ,  inquit,  fratres,  non  su- 
»  mus  ancillae  filii ,  sed  hberae  4.  »  Ea  enim  libertas  nunc 
maxime  opponenda  est  servitutis  jugo ,  quo  in  operibus 
Legis  tenebantur,  qui  ad  circumcisionem  istos  trahebant. 
XLI.  Cum  autem  dicit  :  «  State  ergo5,»  significat  eos 
nondum  cecidisse,  accommodatius  enim  diceret :  Surgite. 
Sed  quod  addidit  :  «  Et  ne  iteruin  servitutis  jugoattinea- 
»  mini,  »  quando  quidem  hic  nullum  aliud  jugum  potest 
intelligi ,  quo  eos  attineri  nolit,  nisi  circumcisionis  talium- 
que  observationum  judaicarum  :  ita  enim  et  sequitur, 

1  r  Joan.  ii,  i3.  —  >  Apoo  i,  14   —  3  Gen.  xti,  10    —  \  Galat.  iv,  3i. 
—  5  Id.  v,  i. 


EPlSTOLvE    AU    GALAlAS    EXPOSITIO.  125 

«  Eccc  ego  Paulus  dico  vobis,  quia  si  circumcidamini , 
»  Christus  vobis,  nihil  proderit:  »  quomodo  accepturi 
sumus  quod  ait :  «  ne  iterum  servitutis  jugo  attineamini :  » 
cum  ad  eos  scribat  qui  Judaei  nunquam  fuerant  ?  Nam 
hoc  agit  utique,  ne  circumdantur.  Sed  nimirum  hic  de- 
claratur  et  confirmatur  illa  sententia ,  de  qua  superius 
disputavimus.  Quid  enim  aliud  hoc  loco  Gentibus  dicat , 
non  invenio,  nisi  utprositiilis  quod  a  servitute  superstitio- 
nis  suae  per  fidem  Christi  liberati  sunt ,  ne  iterum  servi 
esse  velint  sub  jugo  obscrvationum  carnalium,  quamvis 
sub  Lege  Dei ,  tamen  carnalem  populum  serviliter  alli- 
gantium.  Christum  autemnihil  eis  profuturum  esse  dicit, 
si  circumcidantur ;  sed  illo  modo ,  quo  eos  isti  volebant 
circumcidi,  id  est,  ut  in  carnis  circumcisione  ponerent 
spem  salutis.  Non  enim  Timotheo  non  profuit  Christus  , 
quia  Paulus  ipse  illum  jam  christianum  juvenem  circum- 
cidit1  :  fecit  autem  hoc  propter  scandalum  suorum,  nihil 
simulans  omnino  ,  sed  ex  illa  indifferentia ,  qua  dicit : 
«  Circumcisio  nihil  est ,  et  proeputium  nihil  est2.  »  Nihil 
enim  obest  illa  circumcisio  ei,  qui  salutem  in  illa  esse  non 
credit.  Secundum  hanc  sententiam  etiam  illud  addidit , 
«  Testificor  autem  omni  homini  circumcidenti  se 3,  »  id 
est,  tanquam  salutarem  istam  circumcisionem  appetenti, 
«  quia  debitor  estuniversae  Legis  faciendoe.  »  Quod  ideo 
ait ,  ut  vel  terrore  tam  innumerabilium  observationum  , 
quae  in  Legis  operibus  scriptae  sunt ,  ne  omnes  implere 
cogerentur,  (  quod  nec  ipsi  Judaei ,  nec  parentes  eorum 
implere  potuerunt4,  sicutPetrus  in  Actibus  Apostolorum 
dicit ,  )  abstinerent  se  ab  his  ,  quibus  eos  isti  subjugare 
cupiebant. 

XLII.  «  Evacuati,  inquit,  estis  a  Christo,  qui  in  Lege 

1  Act.  xvi,  3.  —  »  i  Cor.  vn,  19.  —  3  Galat.  v,  3.  —  4  Act.  xv    10. 

»  justificamini  l.»  Haec  est  illa  proscriptio,  qua  Christum 
proscriptum  superius  dixerat2;  utcumisti  evacuarentur  a 
Christo,  id  est,  Christus  ab  eis  tanquam  a  possessione 
quam  tenebat,  abscedit,  opera  Legis  in  eam  possessionem 
tanquam  in  vacuam  inducantur.  Quod  quia  non  Christo  , 
sedillis  obest,  addidit ,  «  a  gratia  excidistis.  »  Cum  enim 
hoc  agat  gratia  Christi ,  ut  illi  qui  debitores  erant  operum 
Legis,  liberentur  hoc  debito  •,  isti  ingrati  tantae  gratiae, 
debitores  esse  volunt  universae  Legis  faciendae.  Nondum 
autem  erat  factum  •  sed  quia  voluntas  moveri  cceperat , 
ita  plerisque  locis  loquitur  quasi  factum  sit.  «  Nos  enim  , 
»  inquit,  spiritu  ex  fide  spem  justitiae  expectamus3.  »  In 
quo  demonstrat  ea  pertinere  ad  fidem  Christi,  quae  spiri- 
taliter  expectantur,  non  quae  carnaliter  desiderantur,  qua- 
libus  promissionibus  servitus  illa  tenebatur  :  sicut  alio  loco 
dicit :  «Non  respicientibus  nobis  quae videntur,  sed  quae  non 
»  videntur.  Quaeenim  videntur,  temporalia  sunt:quae  au- 
»  tem  non  videntur,  aeterna  sunt4.  »  Deinde  subjunxit,  «  In 
»  Christo  enim  Jesu  neque  circumcisio  quidquam  valet,  ne- 
»  que  praeputium 5 :  »  ut  illam  indifTerentiam  declara ret,  ni- 
hilque  perniciosum  esse  in  hac  circumcisione  ostenderet, 
nisi  exilla  salutem  sperare.  Nihil  ergo  valere  circumcisio- 
nem  aut  proeputium,  «  sed  fidem  quae  per  dilectionem 
»  operatur.  »Ethic  illlud  tetigit,  quia  sub  Lege  servitus 
per  timorem  operatur.  «  Currebatis  bene ,  inquit,  quis  vos 
»  impedivit  veritati  non  obedire  G?  »  Hoc  est,  quod  su- 
perius  ait  :  «  Quis  vos  fascinavit 7  ?  Suasio,  inquit,  vestra 
»  non  ex  eo  est  qui  vocavit  vos8.  »  Haec  enim  suasio  car- 
nalis  est ,  ille  autem  in  libertatem  vocavit.  Suasionem 
autem  eorum  dixit,  quod  eis  suadebatur.  Eos  autem  pau- 

>  Galat.  v,  4-  — 2  Id.  111,  1.  —  3  Id.  v,  5.  —  4  2  Coi.  iv,  18.  —  5  (ialat. 
v,  6.   —  6  Ibid.  7.  —  7  Id.  111,  I.  —  8Id.  v,  84 

cos,  qui  ad  illos  veniebant,  ut  ista   suaderent ,  quia  in 

comparatione  multitudinis  credentium  Galatarum  exigui 

numeroerant,  fermentum  appellat1.  Recipient  autem  isti 

fermentum  5  et  tota  massa ,  id  est ,  tota  eorum  Ecclesia 

in  corruptione  carnalis  servitutis  quodam  modo  fermenta- 

bitur  ,  si  tales  suasores  tanquam  justos  et  fideles  recipien- 

tes  bonoraverint.  «  Ergo,  inquit ,  confido  in  vobis  in  Do- 

»  mino,  quod  nihil  aliud  sapietis2.  »  Hinc  utique  mani- 

festum  est,  nondum  illos  fuisse  possessos  a  talibus.  «  Qui 

)>  autem  conturbat  vos  ,  inquit ,  portabit  judicium  ,  qui- 

w  cumque  ille  fuerit.  »  Haec  est  illa  conturbatio  contraria 

ordini ,  ut  de  spiritalibus  carnales  fiant.  Et  quoniam  in- 

telligendum  est  fuisse  quosdam ,  qui  cum  vellent  eis  is- 

tam  servitutem  persuadere ,  et  viderent  eos  Pauli  apostoli 

auctoritate  revocari ,  dicerent  etiam   ipsum    Paulum  id 

sentire,  sed  non  eis  facile  aperire  voluisse  sententiam  suam, 

opportunissime  subjecit  :  «  Ego  autem ,  f  ratres ,  si  cir- 

»  cumcisionem  adhuc  praedico,   quid  adhuc  persecutio- 

w  nem  patior 3  ?  »  Etiam  ab  ipsis  enim  patiebatur  perse- 

cutionem ,  qui  talia  persuadere  moliebantur ,  cum  jam 

Evangelium  suscepisse  viderentur.  Quos  tangit  alio  loco , 

ubi  ait  :  «  Periculis  in  falsis  fratribus  4?  »  et  hic  in  capite 

Epistolae,  ubi  dicit:  «  Propter  subintroductos  autem  fal- 

»  sos  fratres ,  qui  subintroierunt  proscultare  libertatem 

»  nostram ,  quam  habemus  in  Christo  Jesu  ,  ut  nos  in. 

»  servitutem  redigerent 5.  »  Ergo  si  circumcisionem  prse- 

dicabat,  desinerent  enm  persequi.  Qui  tamen  ne  time- 

rentur  ab  eis  ,  quibus  christiana  libertas  annuntiabatur  5 

aut  ne  ab  ipso  Apostolo  timeri  putarentur,  propterea  su- 

perius  libera  plenus  fiducia  ,  nomen  suum  etiam  profes- 

susest,  dicens  :  «  Ecce  ego  Paulus  dico  vobis  ,  quia  si 

1  Galat.  v,  9.  —  2  Ibid.  10.  —  3  Ibid.   n.  —  4  2  Cor.  xi,  26.  —  5  Ga- 
lat.  v,  1. 

»  circumcidamini ,  Christus  vobis  nihil  proderit l  :  »  tan- 
quam  si  diceret ,  Ecce  me  imitamini ,  ut  non  timeatis  ; 
aut  in  me  causam  refiindite  ,  si  timetis.  Quod  autem  di- 
cit :  «  Ergo  evacuatum  est  scandalum  crucis2,  »  senten- 
tiam  illam  repetit  :  «  Si  ex  Lege  justitia ,  ergo  Christus 
»  gratis  mortuus  est3.  »  Sed  hic  quoniam  scandalum  no- 
minat ,  inmemoriam  revocat  propterea  maxime  in  Christo 
passos  esse  scandalum  Judaeos ,  quia  istas  carnales  obser- 
vationes  ,  quas  pro  ipsa  salute  se  habere  arbitrabantur , 
eum  saepe  animadvertebant  praeterire  atque  contemnere. 
Hoc  ergo  ita  dixit,  ac  si  diceret,  Sine  causa  ergo  Chris- 
tum  ,  cum  ista  contemneret ,  scandalizati  Judaei  crucifi- 
xerunt,  si  adhuc  eis  pro  quibus  crucifixus  est,  talia  per- 
suadentur.  Et  adjecit  elegantissima  ambiguitate  quasi  sub 
specie  maledictionis  benedictionem ,  dicens  ,  «  Utinam  et 
»  abscidantur  qui  vos  conturbant4.  »  Nontantum,  inquit, 
circumcidantur ,  sed  et  abscindantur.  Sic  enim  fient  spa- 
dones  propter  regnum  ccelorum,  et  carnalia  seminare 
cessabunt5. 

LXIIT.  «  Vos  enim,  inquit,  in  libertatem  vocati  estis 
»  fratres0.  »  Quia  illa  conturbatio  a  spiritalibus  ad  car- 
nalia  revocans  in  servitutem  trahebat.  Sed  jam  hinc  opera 
illa  Legis  tractare  incipit ,  de  quibus  eum  supra  dixeram 
in  fine  Epistolae  tractaturum ,  quae  ad  novum  quoque  Tes- 
tamentum  pertinere  nemo  ambigit7;  sed  alio  fine,  quo 
liberos  ea  facere  decet ,  id  est ,  charitatis  aeterna  speran- 
tis  hinc  prsemia ,  et  ex  fide  expectantis.  Non  sicut  Ju- 
dsei ,  qui  timore  ista  implere  cogebantur ,  non  illo  casto 
permanente  in  saeculum  saeculi,  sed  quo  timebant  prae- 
senti  vitae  suae  :  et  ideo  quaedam  opera  Legis  implebant , 
quse  in  sacramentis  sunt8 ;  illa  vero  quae  ad  bonos  mores 

•  Galat.  v,  2.—  a  Ibid.  n.—  3  Ibid.  21,—  4  Ibid.  12  —  5Matth.xix,  12. 
—  6  Galat.  v,  i3.  —  7  Vide  supra  n.  19.  —  8  Psal.  xvni,  10. 

pertinent,  omnino  non  poterant.  Non  enim  impletea  nisi 
charitas.  Quia  et  hominem  si  propterea  non  occidit  ali- 
quis,  ne  et  ipse  occidatur-  non  implet  praeceptum  justi- 
tiae;  sed  si  ideo  non  occidit,  quia  injustum  est,  etiamsi  id 
possit  facere  impune,  non  solum  apud  homines,  sed  etiam 
apud  Deum.  SicutDavid  cum  divinitus  accepisset  in  potes- 
tatem  regem  Saiil,  impune  utique  occideret,  nec  hominibus 
insevindicaturis,  qui  multum  ab  eis  diligebatur  idem  Da- 
vid1  \  necDeo,qui  hancipsam  potestatem  dedissesedixerat, 
ut  omnino  ei  faceret  quod  velJet.  Pepercit  ergo  diligens  pro- 
ximum  tanquam  seipsum,  non  soJum  persecutum  ,  sed 
etiam  persecuturum,  qui  eum  corrigi  quam  interfici  male- 
bat :  homo  in  veteri  Testamento,  sed  non  homo  de  veteri 
Testamento  quem  fides  futurae  haereditatis  Christi  reveJata 
et  credita  salvum  faciebat ,  et  ad  imilandum  vocabat.  Ideo 
nunc  dicit  Apostolus ,  «  In  libertatem  vocati  estis  fratres, 
*»  tantum  ne  libertatem  in  occasionem  carnis  detis2  :  » 
id  est,  ne  audito  nomine  libertatis,  impune  vobis  peccan- 
dum  esse  arbitremini.  «  Sed  per  charitatem,  inquit,  ser- 
»  vite  invicem.  )>  Qui  enim  per  charitatem  servit ,  Jibere 
servit ,  et  sine  miseria  obtemperans  Deo  ,  cum  amore  fa- 
ciendo  quod  docetur,  non  cum  timore  quod  cogitnr. 

XLIV.  «  Omnis  enim  Lex ,  inquit ,  in  uno  sermone 
»  impleta  est ,  in  eo  quod  diJiges  proximum  tuum  tan- 
»  quam  te  ipsum 3.  »  Omnem  ergo  Legem  nunc  dicit  ex 
his  operibus ,  quae  ad  bonos  mores  pertinent.  Quia  et  illa 
quaesuntinsacramentis,  cum  benea  liberis  intelJiguntur, 
nec  carnabter  observantur  a  servis  ,  ad  iJJa  duo  praecepta 
referantur  necesse  est ,  dilectionis  Dei  et  proximi.  Kecte 
itaque  accipitur  ad  hoc  pertinere  quod  etiam  Dominus 
ait  :  «  Non  veni  Legem  solvere ,  sed  implere 4  :  »  quia 
erat  ablaturus  timorem  carnalem  5  spiritalem  autem  cha- 

1  1  Reg.  xxiv,  4.  —  »  Galat.  v,  i3.  —  3  Ibid.  14.  —  4  Matth.  v,  17. 

ritatem  daturus,  qua  sola  Lex  impleri  potest.  Plenitudo 
enim  Legis  ,  charitas l  :  ut  quoniam  fides  impetrat  Spiri- 
ritum  sanctum ,  per  quem  charitas  Dei  diffusa  est  in  cor- 
dibus  operantium  justitiam ,  nullo  modo  quisquam  ante 
gratiam  fidei  de  bonis  operibus  glorietur-.  Quapropter 
istos  jactantes  se  de  operibus  Legis  ita  refellit  Apostolus, 
dum  ostendit  opera  vetusta  sacramentorum  umbras  fntu- 
rorum  fuisse ,  quas  jam  adventu  Domini  libero  haeredi 
necessarias  non  esse  monstravit  :  opera  vero  ad  bonos 
mores  pertinentia  non  impleri  nisi  dilectione,  per  quam 
fides  operatur.  Unde  si  opera  Legis  quaedam  post  fidem 
superflua,  quaedam  ante  fidem  nulla  sunt3 ;  vivat  justus 
ex  fide,  ut  et  onus  grave  servitutis  abjiciat,  levi  sarcina 
Christi  vegetatus ,  et  justitiae  metas  non  transgrediatur , 
lenijugo  charitatis  obtemperans4. 

XLV:  Quaeri  autem  potest,  cur  Apostolus  et  hic  solam 
commemoravit  proximi  dilectionem ,  qua  Legem  dixit 
impleri  j  et  ad  Romanos  cum  in  eadem  quaestione  versa- 
retur  :  «  Quienim  diligit  alterum  ,  inquit,  Legem  imple- 
»  plevit  :  nam,  Non  adulterabis,  Non  homicidium  facies, 
w  Non  furaberis,  Non  concupisces,  et  si  quod  est  aliud 
m  mandatum ,  in  hoc  sermone  recapitulatur,  Diliges  pro- 
»  ximum  tuum  tanquam  te  ipsum.  Dilectio  proximi  ma- 
»  lum  non  operatur5.  »  Plenitudo  autem  Legis ,  chari- 
tas.  Cum  ergo  nonnisi  in  duobus  praeceptis  dilectionis  Dei 
et  proximi  perfecta  sit  charitas,  cur  Apostolus  et  in  hac 
et  in  illa  Epistola  solam  proximi  dilectionem  commemo- 
rat ;  nisi  quia  de  dilectione  Dei  possunt  mentiri  homines, 
quia  rariores  tentationes  eam  probant,  in  dilectione  au- 
tem  proximi  facilius  convincuntur  eam  non  habere,  dum 
inique  cum  hominibus  agunt  ?  Consequens  est  autem,  ut 

1  I\om.  xm,  io.  —  2  Id.  v,  o.  —  3  Galat.  v,  6.  —4  Habac.  u,  et  Matth. 
xi,  3o.  —  5  Rom.  xui,  8,  etc. 

qui  ex  toto  corde  ,  ex  tota  anima  ,  ex  tota  mente  Deum 
diligit,  diJigat  et  proximum  tanquam  se  ipsum  :  quia  hoc 
jubet  ille,  quem  ex  toto  corde,  ex  tota  anima  ,  ex  tota 
mente  diligit.  Item  diiigere  proximum,  id  est,  omnem 
hominem  tanquam  se  ipsum,  quis  potest,  nisi  Deum  di- 
ligat,  cujus  praecepto  et  dono  dilectionem  proximi  possit 
implere?  Cum  ergo  utrumque  praeceptum  ita  sit,  ut  neu- 
trum  sine  altero  possit  teneri,  etiam  unum  horum  com- 
memorare  plerumque  suflicit ,  cum  agitur  de  operibus 
justitiac  :  sed  opportunius  illud  ,  de  quo  quisque  facilius 
convincitur.  Unde  Joannes  dicit  :  «  Qui  enim  non  diligit 
»  fratrem  suum  quem  videt,  Deum  quem  non  videt  quo- 
»  modo  potest  diligere1?  »  Mentiebantur  enim  quidam 
dilectionem  se  Dei  habere ,  et  de  odio  fraterno  eam  non 
habere  convincebantur  :  de  quojudicareinquotidianavita 
et  moribus  facile  est.  «  Si  autem  mordetis,  inquit ,  et  co- 
»  meditis  invicem,  videte  ne  ab  invicem  consumamini 2 :  » 
hoc  enim  maximevitio  contentioniset  invidentiae,  perni- 
ciosae  disputationes  inter  eos  nutriebantur  ,  male  de  invi- 
cem  loquendo  ,  et  quaerendo  quisque  gloriam  suam  va- 
namque  victoriam ,  quibus  studiis  consumitur  societas 
populi ,  dum  in  partes  discinditur.  Quomodo  autem  ista 
vitare  possunt,  nisi  spiritu  ambulent,  et  concupiscentias 
carnis  non  perficiant?  Primum  enim  et  magnum  munus 
est  Spiritus ,  humilitas  ,  et  mansuetudo.  Unde  illud,  quod 
jam  commemoravi ,  Dominus  clamat :  «  Discite  a  me,  quia 
«  mitis  sum  ,  et  humilis  corde3  :  »  et  illud  Prophetse  : 
«  Super  quem  requiescit  Spiritus  meus,  nisi  super  humi- 
»  lem  et  quietum ,  et  treraentem  verba  mea 4  ?  » 

XLVI.  Quod  autem  ait  :  «  Caro  enim  concupiscit  ad- 
»  versus  spiritum  ,  spiritus  autem  adversus  carnem  5  hsec 
»  enim  invicem  adversantur ,  ut  non  ea  quae  vultis  fa- 

1  1  Joan,  iv,  20t  — <  z  Galat.  v,  i5.  —  3  Matth.  xr,  29.  —  4  Isait.  lwi  2 

»  ciatis  '  :  »  pulant  hic  hominem  liberum  voluntatis  ar- 
bitrium  negare  Apostolum  nos  habere ,  nec  intelligunt 
hoc  eis  dictum,  si  gratiam  fidei  susceptam  tenere  nolunt, 
per  quam  solam  possunt  spiritu  ambulare  ,  et  concupis- 
centias  carnis  non  perficere-,  si  ergo  nolunt  eam  tenere, 
non  poterunt  ea  quse  volunt  facere.  Volunt  enim  operari 
opera  justitiae  ,  quse  sunt  in  Lege  ,  sed  vincuntur  concu- 
piscentia  carnis ,  quam  sequendo  deserunt  gratiam  fidei. 
Unde  et  ad  Romanos  dicit  :  «  Prudentia  carnis  inimica 
»  in  Deum  :  Legi  enim  Dei  non  est  subjecta,  neque  enim 
»  potest 2.  »  Cum  enim  charitas  Legem  impleat,  pruden- 
tia  vero  carnis  commoda  temporalia  consectando  spiritali 
charitati  adversetur,  quomodo  potest  Legi  Dei  esse  sub- 
jecta  ,  id  est,  libenter  atque  obsequenter  implere  justi- 
tiam,  eique  non  adversari  •,  quando  etiam  dum  conatur, 
vincatur  necesse  est ,  ubi  invenerit  majus  commodum 
temporale  de  iniquitate  se  posse  assequi ,  quam  si  custo- 
diat  aequitatem.  Sicut  enim  prima  hominis  vita  est  ante 
Legem ,  cum  nulla  nequitia  et  malitia  prohibetur ,  neque 
ulla  ex  parte  pravis  cupiditatibus  resistit ;  quia  non  est  qui 
prohibeat  :  sic  secundaestsubLegeante  gratiam,  quando 
prohibetur  quidem  et  conatur  a  peccato  abstinere  se,  sed 
vincitur;  quia  nondum  justitiampropterDeumet  propter 
ipsam  justitiam  diligit,  sedeam  sibi  vult  ad  conquirendum 
terrena  servire.  Itaque  ubi  viderit  ex  alia  parte  ipsam,  ex 
alia  commodum  temporale ,  trahitur  pondere  temporalis 
cupiditatis,  et  relinquit  justitiam  :  quam  propterea  tenere 
conabatur,  ut  haberet  illud,  quod  se  nunc  videt  amittere, 
si  illam  tenuerit.  Tertia  est  vita  sub  gratia  ,  quando  nihil 
temporalis  commodi  justitiae  praeponitur  :  quod  nisi  cha- 
ritate  spiritali  quam  Dominus  exemplo  suo  docuit,  et 
gratia  donavit,  freri  non  potest.  In  hac  enim  vita  etiamsi 

1  G.ilat.  v,  17.  —  2  Rom.  viii,  7. 

existant  desideria  carnis  de  mortalitate  corporis ,  tamen 
mentem  ad  consensioncm  peccati  non  subjugant.  Ita  jam 
non  regnat  peccatum  in  nostro  mortali  corpore  ;  quamvis 
non  possit  nisi  inhabitare  in  eo  ,  quandiu  mortale  corpus 
est1.  »  Primo  enim  non  regnat,  cum  mente  servimus 
Legi  Dei ,  quamvis  carne  legi  peccati,  id  est,  pcenali 
consuetudini ,  cum  ex  illa  existunt  desideria,  quibus  ta- 
men  non  obedimus2.  Postea  vero  ex  omniparte  extingui- 
tui\  Quoniam  si  Spiritus  Jesu  habitat  in  nobis,  qui  susci- 
tavit  Jesum  Christum  amortuis,  vivificabit  et  mortalia 
corpora  nostra  ,  propter  Spiritum  qui  habitat  in  nobis3. 
Nunc  ergo  implendus  est  gradus  sub  gratia,  ut  faciamus 
quod  voiumus  spiritu ,  etiamsi  carne  non  possumus  :  id 
est,  non  obediamus  desideriis  peccati  ad  praebenda  illi 
membra  nostra  arma  iniquitatis,  etiamsi  non  valemus  effi- 
cere  ut  eadem  desideria  non  existant 4  :  ut  quamvis  non- 
dum  simus  in  pace  illa  aeterna  ex  ornni  hominisparte  per- 
fecta,  jam  tamen  desinamus  esse  sub  Lege  ,  ubi  praevari- 
cationis  rea  mens  tenetur,  dum  eam  concupiscentia  carnis 
in  consensionempeccati  captivam  ducit-,  simus  autem  sub 
gratia ,  ubi  nulla  est  condemnatio  iis  qui  sunt  in  Christo 
Jesu  ;  quia  non  certantem  sed  victum  pcena  conseqnitur. 
XLVII.  Ordinatissime  itaque  subjungit5,  «  Quod  si 
»  spiritu  ducimini ,  non  adhuc  estis  sub  Lege6  :  »  ut  in- 
telligamus  eos  esse  sub  Lege ,  quorum  spiritus  ,  ita  con- 
cupiscit  adversus  carnem  ,  ut  non  ea  quae  volunt  faciant  : 
id  est ,  non  se  teneant  invictos  in  charitate  justitiae,  sed  a 
concupiscente  adversum  se  carne  vincantur-,  non  solum 
ea  repugnante  legi  mentis  eorum ,  sed  etiam  captivante 
illos  sub  lege  peccati,  quae  est  in  membris  mortalibus. 
Qui  enim   non  ducuntur  spiritu  ,  sequitur  ut  carne  du- 

1  Rom.  vi,  19.  —  '   u    Vilj  25.   —  3  Id.   vin,  ir.   —  4  Td.  vi,  i3.  — 
5  i  Rctract.  xxiv,  n.  o..  —  C  Galat.  v,  18. 

cantur.  Nonautem,  pati  adversitatem  carnis,  sed  duci  a 
carne  ,  damnatio  est.  Et  ideo,  «  Quod  si  spiritu  ,  inquit, 
»  ducimini,  non  adhuc  estis  sub  Lege,  »  Nam  etsuperius 
non  ait  :  «  Spiritu  ambulate,  et  concupiscentias  carnis 
»  non  habueritis;  sed ,  ne  perfeceritis1.  »  Quippe  non 
eas  omnino  habere,  non  jam  certamen,  sed  certaminis 
praemium  est,  siobtinuerimusvictoriam  perseverando  sub 
gratia.  Commutatio  enim  corporis  in  immortalem  statum 
sola  carnis  concupiscentias  non  habebit. 

XLVIII.  Deinde  incipit  opera  carnis  enumerare,  utin- 
telligant  se,  si  ad  operandum  ista  desiderii  carnalibus 
consenserint ,  tunc  duci  carne,  non  spiritu.  «  Manifesta 
»  autem  sunt,  inquit ,  opera  carnis,  quae  sunt  fornica- 
»  tiones,  immundicitiae,  idolorum  servitus,  veneficia, 
»  inimicitiae,  contentiones ,  animositates,  aemulationes, 
»  dissensiones,  haereses,  invidiae,  ebrietates,  comessatio- 
»  nes,  et  his  similia  ,  quae  praedico  vobis  ,  sicut  praedixi, 
»  quoniam  qui  talia  agunt,  regnum  Dei  non  posside- 
»  bunt2.  »  Agunt  autem  haec  qui  cupiditatibus  carna- 
libus  consentientes  facienda,  esse  decernunt,  etiamsi  ad 
implendum  facultas  non  datur.  Caeterum  qui  tanguntur 
hujusmodi  motibus,  et  immobiles  in  majore  charitate  con- 
sistunt,  non  solum  non  eis  exhibentes  membra  corporis 
ad  male  operandum  ,  sed  neque  nutu  consensionis  ad  ex- 
hibendum  consentientes;  non  haec  agunt,  et  ideo  regnum 
Dei  possidebunt.  Non  enim  jam  regnat  peccatum  in  eo- 
rum  mortali  corpore,  ad  obediendum  desideriis  ejus3  : 
quamvis  habitet  in  eorum  mortali  corpore  peccatum,  non- 
dum  extincto  impetu  consuetudinis  naturalis,  qua  mor- 
taliter  nati  sumus  ,  et  propriae  vitae  nostrae  ,  cum  et  nos 
ipsi  peccando  auximus  quod  ab  origine  peccati  humani 
damnationisque  trahebamus.  Aliud  est,  enim ,  non  pec- 

1  Galat.  v,  16.  —  2  Ibid.  19-21.  —  3  Rom.  vi,  12. 

care*,  aliud  non  habere  peccatum.  Nam  in  quo  peccatum 
non  regnat,  non  peccat,  id  est,  qui  non  obedit  desideriis 
eius :  m  quo  autem  non  existunt  omnino  ista  desideria,  non 
solum  non  peccat,  sed  etiam  non  habet  peccatum.  Quod 
etiamsi  ex  multis  partibus  in  ista  vita  possit  effici,  ex 
omni  tamen  parte  nonnisi  in  resurrectione  carnis  atque 
commutatione  sperandum  est.  Potest  autem  movere  quod 
ait  :  «  Quae  praedico  vobis ,  sicut  praedixi,  qui  talia  agunt, 
»  regnum   Dei  non  possidebunt,  »  si  quaeratur  ubi  ista 
praedixerit ;  nam  in  hac  Epistola  non  invenitur.  Ergo  aut 
praesens  cum  esset ,  hoc  praedixerat ;  aut  cognoverat  per- 
venisse  ad  illos  Epistolam ,  quae  missa  est  ad  Corinthios. 
Ibi  enim  sic  ait  :  «  Nolite  errare,  neque  fornicatores ,  ne- 
»  que  idolis  servientes ,  neque  adulteri ,  neque  molles  , 
neque  masculorum  concubitores ,    neque  fures ,  neque 
»  avari,  neque  ebriosi,  neque  maledici,  neque  rapaces 
»  regnum  Deipossidebunt1.  » 

XLIX.  Hic  ergo  cum  enumerasset  opera  carnis ,  qui- 
bus  clausum  est  regnum  Dei ,  subjecit  etiam  opera  spiri- 
tus ,  quos  spiritus  fructus  vocat  :  «  Fructus  autem  spiri- 
»  ritus  est,  inquit,  charitas,  gaudium,  pax,  longanimitas, 
»  bonitas,  fides  ,  mansuetudo,  continentia  :  »  et  addidit, 
»  Adversus  hujusmodi  non  est  lex  *  :  »  ut  intelligamus 
illos  sub  Lege  positos ,  in  quibus  ista  non  regnant.  Nam 
in  quibus  haec  regnant,  ipsi  Lege  legitime  utuntur,  quia 
non  est  illis  Lex  ad  coercendum  posita  :  major  enim  et 
praepollentior  delectatio  eorum  justitia  est.  Sic  enim  ad 
Timotheum  dicit :  «  Scimus  enim  quia  bona  est  Lex,  si  quis 
»  ea  legitime  utatur,  sciens  hoc  quia  Lex,  justo  posita  non 
»  est  :  injustis  autem,  et  non  subditis,  impiis  etpeccatori- 
»  bus,  et  scelestis,  et  contaminatis,  partricidis,  et  matrici- 
»  dis,  homicidis,  fornicatoribus,  masculorum  concubito- 

1  i  Cor.  vi,  7  et  io.  —  »  Galat.  v,  22,  23. 

»  ribus,  plagiariis,  mendacibus,  perjuris,  cl  si  quid  aliud 
»  sanae  doctrinae  adversatur  :  subauditur  ,  his  Lex  posita 
»  est1.  »  Regnantergo  spiritales  isti  fructus  in  homine ,  in 
quo  peccata  non  regnant.  Regnant  autem  ista  bona,  si  tan- 
tum  delectant,  ut  ipsa  teneat  animum  in  tentationibus 
ne  in  peccati  consensionem  ruat.  Quod  enim  amplius  nos 
delectat,  secundum  id  operemur  necesse  est  :  ut  verbi 
gratia,  occurrit  forma  speciosae  fceminse,  et  movet  ad  de- 
lectationem  fornicationis  :  sed  si  plus  delectat  pulchritudo 
illa  intima  et  sincera  species  castitatis ,  per  gratiam  quae 
est  in  fide  Ghristi ,  secundum  hanc  vivimus,  et  secundum 
hanc  operamur-  ut  non  regnante  in  nobis  peccato  ab 
obediendum  desideriis  ejus,  sed  regnante  justitia  per  cha- 
ritatem  cum  magna  delectatione  faciamus  quidquid  in  ea 
Deo  placere  cognoscimus.  Quod  autem  de  castitate  et  de 
fornicatione  dixi ,  hoc  de  caeteris  intelligi  volui. 

L.  Neque  moveat ,  vel  quod  non  omnino  ad  eumdem 
numerum  et  ordinem  opera  carnis  in  hac  Epistola  enu- 
meravit ,  atque  in  illa  ad  Corinthios  :  vel  quod  spiritalia 
bona  pauciora,  pluribus  carnalibus  vitiis  opposuit;  neque 
ita  e  contrario  ut  fornicationibus  castitas,  immunditiis 
munditia ,  atque  ita  caeteris  caetera  occurrerent.  Non  enim 
hoc  suscepit  ut  doceret  quod  sint,  sed  in  quo  genere  illa 
vero  expetenda  sint,  cum  carnis  et  spiritus  nominibus  a 
pcena  peccati  atque  peccato  ad  gratiam  Domini  atque  jus- 
titiam  nos  converti  oportere  praediceret  :  ne  deserendo 
gratiam  temporalem  ,  qua  pro  nobis  Dominus  mortuus 
est,  non  pervcniamus  ad  aeternam  quietem ,  in  qua  pro 
nobis  Dominus  vivit;  neque  intelligendo  pcenam  tempo- 
ralem  in  qua  nos  Dominus  mortalitate  carnis  edomare 
dignatus  est ,  in  pcenam  sempiternam  incidamus,  quae 
perseveranti  adversum  Dominumsuperbiae  praeparata  est. 

«  2  Tim.  l,  8,  o'c 

Cum  enim  commemoratis  multis  operibuscarnis,  addidit 
a  et  his  similia  :  »  satis  ostendit  non  se  ista  examinatiore 
numero  collocasse ,  sed  liberiore  sermone  posuisse.  Hoc 
etiam  de  spiritalibus  fructibus  fecitc  Non  enim  ait  :  Ad- 
versus  haec  «  non  est  Lex  :  »  sed,  «  Adversus  hujusmodi,  » 
hoc  est ,  sive  ista  ,  sive  etiam  caetera  hujusmodi. 

LI.  Sedtamen  diligenter  considerantibnsnonhic  omni 
modo  carnalium  spiritaliumque  operum  oppositio  inordi- 
nata  atque  confusa  est.  Ob  hoc  autem  latet,  quia  pau- 
ciora,  vel  singula  quibusdam  pluribus  opponuntur.  Nam 
ex  eo  quod  carnalium  vitiorum  in  capite  posuit  fornica- 
tiones ,  in  capite  autem  virtutum  spiritalium  charitatem, 
quem  non  divinarum  litterarum  studiosum  faciat  inten- 
tum  ad  perscrutanda  caetera  ?  Si  enim  fornicatio  est  amor 
a  legitimo  connubio  solutus  et  vagus ,  explendae  libidinis 
consectando  licentiam  •  quid  tam  legitime  ad  spiritalem 
-  fecunditatem  conjungitur  quam  anima  Deo?  Cui  quanto 
fixus  inhaeserit,  tanto  est  incorruptior.  Inhaeret  autem 
charitate.  Recte  igitur  fornicationi  opponitur  charitas, 
in  qua  sola  est  custodia  castitatis.  Immunditiae  autem  sunt 
omnes  perturbationes  de  illa  fornicatione  conceptae ,  qui  - 
bus  gaudium  tranquillitatis  opponitur.  Idolorum  autem 
servitus ,  ultima  fornicatio  est  animae ,  propter  quam 
etiam  bellum  adversus  Evangelium  cum  reconciJiatis  Deo 
furiosisssimum  gestum  est ,  cujus  reliquiae  quamvis  tritae 
diu ,  adhuc  tamen  recalent.  Huic  itaque  pax  contraria  est, 
qua  reconciiiamur  Deo ,  eademque  pace  etiam  cum  ho- 
minibus  custodita,  veneficiorum  ,  inimicitiarum ,  conten 
tionum  ,  aemulationum  :  animositatum ,  dissensionumque 
vitia  sananturin  nobis  :  ut  autem  in  aliis,  inter  quos  vi- 
vimus,  justa  moderatione  tractentur,  et  ad  sustinendum 
longanimitas ,  et  ad  curandum  benignitas,  et  ad  ignos- 
eendum  bonitas  militat.  Jam  vero  haeresibus  fides,  invi- 

diae  mansuetudo ,  ebrietatibus  et  comessationibus  conti- 
nentia  reluctatur. 

Lll.  Ne  quis  sane  arbitretur  hoc  esse  invidiam  quod  est 
aemulatio  :  vicina  enim  sunt,  et  propter  ipsam  vicinitatem 
plerumque  utrumlibet  horum  pro  altero ,  vel  aemulatio 
invidia,  vel  invidia  pro  asmulatione  ponitur.  Sed  quia 
utrumque  hic  locis  suis  dictum  est,  utique  distinctionem 
de  nobis  flagitant.  Nam  aemulatio  est  dolor  animi ,  cum 
alius  pervenit  ad  rem,  quam  duo  pluresve  appetebant , 
et  nisi  ab  uno  haberi  non  potest  Istam  sanat  pax,  qua  id 
appetimus,  quod  omnes  qui  appetunt,  si  assequatur, 
unum  in  eo  fiunt.  Invidia  vero  dolor  animi  est ,  cum  in- 
dignus  videtur  aliquis  assequi ,  etiam  quod  tu  non  appe- 
tebas.  Hanc  sanat  mansuetudo,  cum  quisque  ad  judicium 
Dei  revocans,  non  resistit  voluntati  ejus,  et  magis  ei 
credit  recte  factum  esse,  quam  sibi  quod  putabat  mdi- 
gnum. 

LIII.  «  G  rucifixerunt  autem  carnem  suam  cum  passio- 
»  nibus  et  concupiscentiis1,  »  sicut  consequenter  dicit, 
«  qui  sunt  in  Christo  Jesu.  »  Unde  autem  crucifixerunt, 
nisi  timore  illo  casto  permanente  in  saeculum  saeculi,  quo 
cavemus  offendere  illum  ,  quem  toto  corde,  tota  anima, 
tota  mente  diligimus2?  Non  enim  hoc  timore  timet  adul- 
tera,  ne  custodiatur  a  viro^  quo  timet  casta  ne  deseratur  : 
illi  enim  tristis  est  praesentia  viri,  huic  absentia.  Et  ideo 
timor  ille  corruptus  est,  et  transire  non  vult  hoc  saecu- 
lum  :  iste  autem  castus  permanet  in  saeculum  saeculi.  De 
quo  timore  crucifigi  optat  Propheta  ,  cum  dicit  :  «  Con- 
»  fige  clavis  a  timore  tuo  carnes  meas 3.  »  Ista  crux  est  de 
qua  Dominus  dicit  :  «  Tolle  crucem  tuam ,  et  sequere 
»  me  4.  » 

1  Galat.  v,  24.  —  2  Psal.  xvw  ,  10.  —  3  Td.  cxvni,  12,0.  —  4  Matth. 
xxvi,  a^. 

LIV.  «  Si  spiritu ,  inquit ,  vivimus  ,  spiritu  et  secte- 
»  mur1.  »  Manifestum  est  certe  secundum  id  nos  vivere 
quod  sectati  fuerimus ,  sectabimur  autem  quod  dilexeri- 
mus.  Itaque  si  ex  adverso  existant  duo  ,  prseceptum  jus- 
titiae,  et  consuetudo  carnalis,  et  utrumque  diligitur ,  id 
sectabimur  quod  amplius  dilexerimus  :  si  tantumdem 
utrumque  diligitur,  nihil  horum  sectabimur  $  sed  aut  ti- 
more ,  aut  inviti  trahemur  in  alterutram  partem  ,  aut  si 
utrumque  sequaliter  etiam  timemus  ,  in  periculo  sine  du- 
bio  remanebimus ,  fluctu  dilectionis  et  timoris  alternante 
quassati.  Sed  pax  Christi  vincat  in  cordibus  nostris2.  Tunc 
enim  orationes  et  gemitus ,  et  in  auxilium  invocata  dex- 
tera  misericordiye  Dei ,  sacrificium  contribulati  cordis  non 
despicit ,  charitatemque  sui  ampliorem  commendatione 
periculi;  de  quo  liberavit,  exsuscitat.  ln  eo  autem  illi 
fallebantur,  quod  negare  quidem  non  poterant,  sectan- 
dum  sibi  esse  Spiritum  sanctum,  assertorem  ac  ducem 
libertatis  suae  •,  sed  ad  opera  servilia  carnaliter  conversi , 
retrorsum  se  conari  non  intelligebant.  Propterea  non  ait : 
«  Si  spiritu  vivimus,  »  spiritum  sectemur-,  sed,  «  spiritu 
»  sectemur,  inquit.  »  Fatebantur  enim  Spiritui  sancto 
servire  oportere  :  et  eum  non  spiritu  suo,  sed  carne  vo- 
lebantsectari  5  non  spiritaliter  obtinentes  gratiam  Dei,  sed 
in  circumcisione  carnali  et  caeteris  hujusmodi  spem  cons- 
tituentes  salutis. 

LV.  «  Non  efliciamur ,  inquit ,  inanis  gloriae  cupidi , 
»  invicem  invidentes,  et  invicem  provocantes3.  »  Prorsus 
magnifice  et  omnino  divino  ordine,  postea  quam  eos  ins- 
truxit  adversus  illos  a  quibus  in  servitutem  Legis  sedu- 
cebantur,  hoc  in  eis  cavet,  ne  instructiores  facti,  et  vo- 
lentes  jam  calumniis  carnalium  respondere,   contentio- 

1  Galat.  v,  25.  —  *  Coloss.  m,  i5.  —  3  Galat.  v,  26. 

nibus  studeant ,  et  appetitu  inanis  glori.T  ,  Legis  oneribus 
non  servientes ,  vanis  cupiditatibus  serviant. 

LVI.  Nihil  autem  sic  probat  spiritalem  virum  ,  quam 
peccati  alieni  tractatio,  cum  liberationem  ejus  potius  quam 
insultationem ,  potiusque  auxilia  quam  convicia  medita- 
tur,  et  quantum  facultas  tribuitur  suscipit.  Et  ideo  dicit : 
«  Fratres ,  etsi  praeoccupatus  fuerit  homo  in  aliquo  de- 
*  licto ,  vos  qui  spiritales  estis ,  instruite  hujusmodi1.  » 
Deinde  ne  sibi  quisque  videatur  instruere,  etiam  cum 
proterve  exagitat  irridetque  peccantem,  aut  superbe  tan- 
quam  insanabilem  detestatur,  «  in  spiritu,  inquit,  man- 
»  suetudinis,  intendens  te  ipsum  ne  et  tu  tenteris.  »  Ni- 
hil  enim  ad  misericordiam  sic  inclinat ,  quam  proprii 
periculi  cogitatio.  Ita  eos  nec  deesse  voluit  fratrum  cor- 
reptioni ,  nec  studere  certamini.  Multienimhomines  cum 
a  somno  excitantur^,  litigare  volunt;  aut  rursus  dormire, 
cum  litigare  prohibentur.  Pax  igitur  et  dilectio  ,  commu- 
nis  periculi  cogitatione  ,  in  corde  serventur  :  modus  au- 
tem  sermonis ,  acrius ,  sive  blandius  proferatur  ,  sicut  sa- 
lus  ejus  quem  corrigis  postulare  videtur,  moderandus  est. 
Nam  et  alio  loco  dicit  :  «  Servum  autem  Domini  litigare 
»  non  oportet  -  :  »  sed  mitem  esse  ad  omnes  ,  docibilem, 
patientem.  Et  ne  quisquam  ex  eo  putet  cessandum  sibi 
esse  a  correptione  erroris  alterius ,  vide  quid  adjungat  : 
«  In  modestia,  inquit,  corripientem  diversa  sentientes3.» 
Quomodo  in  modestia,  quomodo  corripientem  ,  nisi  cum 
lenitatem  corde  retinemus ,  et  aliquam  medicamenti  acri- 
moniam  verbo  correptionis  aspergimus  ?  Nec  aliter  acci- 
piendum  video  quod  in  eadem  Epistola  positum  est  : 
«  Praedica  verbum,  insta  opportune,  importune,  argue, 
»  hortare  ,  increpa  in  omni  longanimitate  et  doctrina  4.  » 

1  Galat.  vi,  i.   -  2  2  Tim.  n,  24.  —  3  Ibi.l.  2.5.  —  4  U.  iv.  2. 

lmportunitas  enim  opportunitati  utique  eontraria  est  : 
neque  omnino  ullum  medicamentum  sanat ,  nisi  quod 
opportune  adhibueris.  Quanquam  ergo  et  sic  possit  dis- 
tingui ,  Insta  opportune ,  ut  alius  sit  sensus  ,  Importune 
argue,  deinde  coetera  contexantur,  Hortare,  increpa  cum 
omni  longanimiate  et  doctrina  :  ut  tunc  opportunus  sen- 
tiaris,  cum  instas  aedificando;  cum  autem  destruis  ar- 
guendo ,  non  cures  etiamsi  importunus  videaris ,  si  hoc 
est  talibus  importunum.  Ita  duo  quae  sequuntur,  ad  duo 
superiora  possunt  singillatim  referri ,  Hortare  cum  oppor- 
tune  instas,  increpa  cum  importune  arguis  :  deinde  cae- 
tera  duo  similiter  ,  sed  converso  ordine  ,  referuntur,  Cum 
omni  longanimitate  ad  sustinendas  indignationes  eorum 
quos  destruis ,  et  doctrina  ad  instruenda  eorum  studia 
quos  aedificas.  Tamen  etiamsiillo  usitatiore  modo  distin- 
guatur  :  Insta  opportune  •  quod  sihoc  modo  non  proficis, 
importune  :  ita  intelligendum  est ,  ut  tu  opportunitatem 
omnino  non  deseras  _,  et  sic  accipias  quod  dictum  est,  im- 
portune ,  ut  ilii  videaris  importunus ,  qui  non  libenter 
audit  quae  dicuntur  in  eum  :  tu  tamen  scias  hoc  illi  esse 
opportunum ,  et  dilectionem  curamque  sanitatis  ejus 
animo  teneas  mansueto  et  modesto  et  fraterno.  Multi 
enim  postea  cogitantes  quae  audierint,  et  quam  justa  au- 
dierint,  ipse  se  gravius  et  severius  arguerunt;  et  quamvis 
perturbatiore  a  medico  viderentur  abscedere ,  paulatim 
verbi  vigore  in  medullas  penetrante ,  sanati  sunt  :  quod 
non  fieret,  si  semper  expectaremus  periclitantem  putres- 
centibus  membris,  quando  eum  liberet  aut  uri  aut  secari. 
Quod  nec  ipsi  corporis  medici  attendunt,  qui  terrenae 
mercedis  intuitu  cur;',ut.  Quotus  enim  quisque  reperitur, 
qui  ferrum  eorum  aut  ignem  non  lignatus  expertus  sit? 
cum  et  ilii  rariores  sint  qui  volentes  ligati  fuerint  ?  Plures 
enim  resistentes  ,  et  mori  se  male  clamantes  ,  quam  illo 

curari  modo ,  vix  lingua  ipsa  eorum  relicta  libera  omni- 
bus  membris  constrinxerunt  $  neque  ad  suum,  neque  ad 
reluctantis,  sed  ad  ipsius  artis  arbitrium  :  quorum  tamen 
conviciisque  dolentium  nec  commovetur  curantis  animus, 
nec  quiescit  manus.  Medicinae  autem  ccelestis  ministri , 
aut  per  odiorum  trabem  cernere  stipulam  in  oculo  fratris 
volunt,  aut  tolerabilius  mortem  videre  peccantis,  quam 
verbum  indignantis  audire  :  quod  non  ita  accidisset ,  si 
tam  sanum  animum  curando  alterius  animo  adhibere- 
mus,  quam  sanis  manibus  illi  medici  aliena  membra  per- 
tractant. 

LVII.  Nunquam  itaque  alieni  peccati  objurgandi  sus- 
cipiendum  estnegotium,  nisi  cum  internis  interrogationi- 
bus  examinantes  nostram  conscientiam ,  Jiquido  nobis 
coram  Deo  responderimus,  dilectione  nos  facere.  Quod  si 
convicium,  vel  minae  ,  vel  etiam  persecutiones  ejus  quem 
argueris ,  laceraverint  animum  ,  si  adhuc  ille  per  te  sanari 
posse  videbitur  ,  nihil  respondeas  donec  saneris  prior  :  ne 
forte  carnalibus  motibus  tuis  ad  nocendum  consentias,  et 
exhibeas  linguam  tuam  arma  iniquitatis  peccato  ad  red- 
dendum  malum  pro  malo,  aut  maledictum  pro  male- 
dicto1.  Quidquid  enim  lacerato  animo  dixeris,  punientis 
est  impetus ,  non  charitas  corrigentis  \  Dilige,  et  dic  quod 
voles  :  nullo  modo  maledictum  erit  quod  specie  maledicti 
sonuerit,  si  memineris  senserisque  te  gladio  verbi  Dei , 
iiberatorem  hominis  esse  velle  ab  obsidione  vitiorum. 
Quod  si  forte,  ut  plerumque  accidit ,  dilectione  quidem 
talem  suscipis  actionem,  et  ad  eam  corde  dilectionis  ac- 
cedis ,  sed  inter  agendum  subrepserit  aliquid ,  dum  tibi 
resistitur,  quod  te  auferat  ab  hominis  vitio  percutiendo, 
et  ipsi  homini  faciat  infestum  5  postea  telacrymis  Javantem 
hujusmodi  pulverem ,  multo  salubrius  meminisse  opor- 

•  Rom.  vi,  i3.  —  2  M.  xn,  17- 

tebit ,  quam  non  debeamus  super  aliorum  superbire  pec- 
cata,  quando  in  ipsa  eorum  objurgatione  peccamus  ,  cum 
facilius  nos  ira  peccantis ,  iratos ,  quam  miseria  miseri- 
cordes  facit. 

LVIII.  «  Alter  alterius  onera  portate ,  et  sic  adimple- 
»  bitis "LegemChristi1:  »  Legem  utique  charitatis.  Si  au- 
tem  implet  Legem  qui  diligit  proximum,  dilectioque 
proximi  etiam  in  veteribus  Scripturis  maxime  commenda- 
tur2;  in  qua  dilectione  dicit  alio  loco  idem  Apostolus  , 
recapitulari  omnia  mandata  Legis3 :  manifestum  est  etiam 
illam  Scripturam,  quse  priori  populo  data  est,  Legem 
Christiesse,  quam  venit  implere  charitate,  quae  non  im- 
plebatur  timore  4.  Eadem  igitur  Scriptura  et  idem  man- 
datum,  cum  bonis  terrenis  inhiantes  premit  servos  ,  Tes- 
tamentum  vetus;  cum  in  bona  aeterna  flagrantes  erigit 
liberos ,  Testamentum  novum  vocatur. 

LIX.  «  Si  enim  aliquis,  inquit,  videtur  esse  aliquid 
»  cum  nihil  sit ,  se  ipsum  seducit 5.  »  Non  enim  eum  se- 
ducunt  laudatores  ejus  ,  scd  ipse  potius  :  quia  cum  sibi  sit 
ipse  praesentior  quam  illi,  mavult  se  in  illis  quaerere,  quam 
in  se  ipso.  Sed  quid  dicit  Apostolus  ?  «  Opus  autem  suum 
»  probet  unusquisque  ,  et  tunc  in  se  ipso  tantum  gloriam 
»  habebit ,  et  non  in  altero 6 ,  »  id  est,  intus  in  conscien- 
tia  sua  :  «  et  non  in  altero,  »  id  est,  cum  eum  alter  lau- 
dat.  «  Unusquisque  enim ,  inquit ,  proprium  onus  porta- 
»  bit7.  »  Non  ergo  laudatores  nostri  minuunt  onera 
conscientioe  nostrse  :  atque  utinam  non  etiam  accumulent, 
cum  plerumque  ne  illis  ofTensis  laus  nostra  minuatur, 
aut  objurgatione  illos  curare  negligimus ,  aut  jactanter  eis 
aliquid  nostrum  ostentamus ,  potius  quam  constanter 
ostendimus.  Omitto  ea  quae  fingunt  et  mentiuntur  de  se 

1  Galal.  vi,  2,  etllom.  xni,  8.  —  2  Levit.  xix,  28.  —  3  Rom.  xm,  9. — 
4  Matth.  v,  17.  —  5  Galat.  vi,  3.-6  ibid.  4.  —  7  Ibid.  5. 

homines  propter  hominum  laudes.  Quid  enim  ista  caeci- 
tate  tencbrosius,  ad  obtinendam  inanissimam  gloriam 
errorem  hominis  aucupari ,  et  Deum  testem  in  corde  con- 
temnere  ?  Quasi  vero  ullo  modo  comparandus  sit  error 
illius  qui  te  bonum  putat,  errori  tuo  qui  homini  de  falso 
bono  placere  studes  ,  de  vero  maJo  displices  Deo. 

LX.  Jamcaetera  planissima  esse  existimo.  Nam  et  illud 
usitatum  praeceptum  est,  ut  praedicatori  verbi  Dei  prae- 
beat  :  necessaria,  cui  praedicatur.  Ad  bona  enim  opera 
hortandi  erant,  ut  etiam  egenti  Christo  ministrarent , 
staturi  ad  dexteram  cum  agnis  :  ut  plus  in  eis  operaretur 
dilectio  fidei ,  quam  Legis  posset  timor.  Neque  hoc  quis- 
quam  majore  fiducia  debet  praecipere ,  quam  hic  Apos- 
tolus ,  qui  manibus  suis  victum  transigens,  haec  in  se 
nolebat  fieri ,  ut  majore  pondere,  propter  eorum  ma- 
gis  utilitatem  qui  haec  exhiberent ,  quam  propter  eo- 
rum  quibus  exhiberent  ea ,  se  monere  omnibus  demons- 
traret1. 

LXl.  Quod  autem  deinde  subjungit,  «  Nolite  errare, 
»  Deus  non  subsannatur  :  quod  enim  seminaverit  homo  , 
w  hoc  et  metet2  :  »  novit  inter  quae  verba  perditorum  ho- 
minum  Jaborent,  qui  constituuntur  in  fide  rerum  earum, 
quas  non  vident.  Vident  enim  seminationem  operum  suo- 
rum  ,  sed  messem  non  vident.  Nec  talis  eis  messis  pro- 
mittitur  y  qualis  hic  reddi  solet ;  quia  justus  ex  fide  vivit. 
«  Quia  qui  seminaverit ,  inquit ,  in  carne  sua ,  ex  carne 
)>  metet  corruptionem3.  »  Hoc  dicit  de  amatoribus  vo- 
luptatem  magis  quam  Dei.  In  carne  enim  sua  seminat,  qui 
omnia  quae  facit ,  etiamsi  bona  videantur ,  propterea 
tamen  facit ,  ut  carnaliter  ei  bene  sit.  «  Qui  autem  semi- 
)>  naverit  in  spiritu ,  de  spiritu  metet  vitam  aeternam.  » 

1  Act.  xvin,  3,  et  xx,  34;    i  Cor.  iv,  12;  1  Thess.  11,  9.   et  2  Thess. 
m    g_  —  2  Galat.  vi,  7.  —  3  Habac.  11,  4>  et  Galat.  vr,  8. 

Seminatio  in  spiritu  est ,  ex  fide  eum  eharitate  servirejus- 
titise ,  et  non  obaudire  desideriis  peccati,  quamvis  de  mor- 
tali  carne  existentibus.  Messis  autem  vitse  aeternae  cum 
inimica  novissima  destruetur  mors  et  absorbebitur  mortale 
a  vita,  et  corruptibile  hoc  induet  incorruptionem  *.  In  hoc 
crgo  tertio  gradu  ,  quo  sub  gratia  sumus ,  seminamus  in 
lacrymis,  cum  exislunt  desideria  de  animali  corpore-,  qui- 
bus  non  consentiendo  renitimur,  ut  in  gaudio  metamus, 
cum  etiarn  reformato  corpore,   ex  nulla  parte  hominis, 
ulla  nos  soliicitabit  molcstia  ullumve  tentationis  pericu- 
lum.  Nam  etiam  ipsum  animale  eorpus  deputatur  in  se- 
mine.  Seminatur  enim  corpus  animale  ,  ait  alio  loco2  :  ut 
ad  messem  pertineat  quod  adjunxit ,  surget  corpus  spiri- 
tale.  Huic    ergo  sententi;3e  Propheta  concinit,   dicens  : 
<(  Quiseminat  in  lacrymis,  in  gaudio  metet3.  »  Bene  au- 
tem  seminare  ,  id  est ,  bene  operari ,  facilius  est ,  quam 
in  eo  perseverare.  Fructus  enim  solet  laborem  consolari  : 
messis  autem  nostra  in  fine  promittitur ;  et  ideo  perseve- 
rantia  opus  est.  Qui  enim  perseveraverit  usque  in  finem  , 
hic  salvus  erit4.  Et  Propheta  elamat :  k  Sustine  Dominum, 
»  viriliter  age  ,  et  confortelur  cor  tuum  ,  et  sustine  Do- 
»  minum5.  »  Quod  nunc  Apostolus  ait :  «  Bonum  autem 
»  facientes  ,  inquit,  non  infirmemur  :  proprio  enim  tem- 
»  pore  metemus  infatigabiies.  Itaque  dum  tempus  habe- 
»  mus,  operemur  bonum  ad  omnes  ,  maxime  autem  ad 
»  domesticos  fidei6.»  Quos  eum  credendum  est,  nisi  Chris- 
tianos   significare?  Omnibus   enim   pari   dilectione   vita 
aeterna  optanda  est  :  sed  non  omnibus  eadem  possunt  ex- 
hiberi  dilectionis  ofiicia. 

LXII:  Deinde  cum  docuisset ,  opera  ipsa  Legis  ,  qiice 
sunt  salubria  et  ad  bonos  mores  pertinent ,  dilectione  fi- 

'  i  Cor.  xv,  26.  —  a  Ibid.  44«  —  3  Psal.  cxxv,  5.  — 4  Matth.  x,  22.  — 
5  Psal.  xxvi,  14.  —  6  Galat,  v,  9,  10. 

dei  posse  tantummodo  impleri ,  non  timore  servili ;  redit 
ad  illud,  unde  tota  causa  agitur  :  «  Vidistis,  inquit,  qua- 
»  libus  litteris  vobis  manu  mea1.  »  Cavet,  ne  quisquam 
sub  nomine  Epistolae  ejus  fallat  incautos.  «  Qui  volunt, 
»  inquit,  placere  in  carne,  hi  cogunt  vos  circumcidi,  tan- 
»  tum  ut  in  cruce  Christi  persecutionem  non  patiantur  *,  » 
Multum  enim  persequebantur  Judaei  eos ,  qui  videbantur 
deserere  traditas  hujusmodi  observationes  :  quos  ipse 
quam  non  timeat  satis  ostendit ,  cum  tales  litteras  eliam 
sua  manu  scribere  voluit.  Docet  ergo  timorem  adhuc  in 
istis  operari ,  tanquam  sub  Lege  constitutis ,  qui  ad  cir- 
cumcisionem  Gentes  cogerent.  «  Neque  enim  qui  circum- 
»  cisisunt,  hi  Legem  custodiunt3.  »  Illam  enim  dicit 
custoditionem  Legis  ,  Non  occidere ,  Non  mcechari ,  Non 
falsum  testimonium  dicere*,  et  si  qua  hujusmodi  ad  bonos 
mores  pertinere  manifestum  est :  quae  nisi  charitate  et  spe 
bonorum  aeternorum,  quae  per  fidem  accipiuntur,  impleri 
non  posse  jam  dictum  est.  «  Sed  volunt  vos  circumcidi, 
»  inquit,  ut  in  vestra  glorientur  carne  :  »  id  est ,  ut  non 
solum  non  patiantur  persecutionem  a  Judaeis,  qui  nullo 
modo  ferebant  incircumcisis  Legem  prodi ,  sed  etiam  glo- 
rientur  apud  eos ,  quod  tam  multos  proselytos  faciunt. 
Ut  enim  unum  proselytum  Judaei  facerent ,  mare  et  ter- 
ram  eos  circuire  solere,  Dominus  dixit4.  «  Mihi  autem 
»  absit  gloriari  nisi  in  cruce  Domini  nostri  Jesu  Christi , 
»  per  quem  mihi  mundus  crucifixus  est,  et  ego  mundo  5. 
»  Mundus  mihi  crucifixus  est,  »  ait,  ut  me  non  teneat : 
«  et  ego  mundo  ,  »  ut  eum  non  teneam  :  id  est ,  ut  -ne- 
que  mundus  mihi  nocere  possit ,  neque  ego  de  mundo 
aliquid  cupiam.  Qui  autem  in  cruce  Christi  gloriatur,  non 
vult  placere  in  carne  *,  quia  persecutiones  carnalium  non 

'  Galat.  vi,  ii.  —  2  Ibid.  12.  —  3  Ibid.  i3.  —  4  Matth.  xxm,  i5.  — 
5  Galat.  vi,  i4' 

timet ,  quas  prior  ut  crucifigeretur  ille  sustinuit ,  ut  ves- 
tigia  sua  sectantibus  praeberet  exemplum. 

LXIII.  «  Neque  enim  circumcisio  aliquid  est ,  neque 
»  praeputium.  ))  Servat  usque  in  finem  illam  indifferen- 
tiam  ,  ne  quis  eum  putaret ,  vel  Timothei  circumcisione 
simulate  aliquid  egisse ,  vel  in  cujusquam  agere  ,  si  forte 
aliqua  talis  causa  extitisset.  Ostendit  enim,  non  ipsam  cir- 
cumcisionem  obesse  aliquid  credentibus,  sed  spem  sa- 
lutis  in  talibus  observationibus  constitutam.  Nam  et  in 
Actibus  Apostolorum  hoc  modo  inveniuntur  illi  circum- 
cisionem  persuadere ,  ut  aliter  eos ,  qui  ex  Gentibus  cre- 
diderant ,  salvos  fieri  negent  posse l.  Non  ergo  ipsius  ope- 
ris,,  sed  hujus  erroris  perniciem  refellit  Apostolus.  «  Neque 
»  circumcisio  »  ergo  ,  «  aliquid  est ,  neque  praeputium , 
»  sed  nova,  inquit,  creatura.  »  Novam  creaturam  dicit 
vitam  novam  per  fidem  Jesu  Christi  :  et  notandum  ver- 
bum  est.  Diflicile  enim  inveneris  creaturam  vocari  etiam 
eos ,  qui  jam  credendo  in  adoptionem  filiorum  venerunt. 
Dicit  tamen  et  alio  loco  :  «  Si  qua  igitur  in  Ghristo  nova 
»  creatura  ,  vetera  transierunt ,  ecce  facta  sunt  omnia 
»  nova  :  omnia  autem  ex  Deo 2.  »  Ubi  autem  dicit  :  «  Et 
»  ipsa  creatura  liberabitur  a  servitute  interitus  :  »  et  pos- 
tea  dicit  :  «  Non  solum  autem ,  sed  et  nos  ipsi  primitias 
»  Spiritus  habentes  :  »  discernit  eos  qui  crediderunt  ab 
appellatione  creaturae,  quomodo  eosdem  aliquando  ho- 
mines ,  aliquando  non  homines  dicit.  Nam  exprobrans 
objecit  Corinthiis  quodam  loco,  quod  adhuc  homines 
essent ,  ubi  ait  :  «  Nonne  homines  estis  ,  et  secundum 
»  hominem  ambulatis3?  »  Quomodo  eumdem  Dominum 
etiam  post  resurrectionem  ,  alicubi  non  hominem  appel- 

1   Act.    xvi ,  3.   —  2  2  Gor.  v,  17,  18,  et  Rom.  vui,  21.  —  3  1  Cor. 
m ,    3. 

lat ,  sicut  in  ptincipio  hujus  Epistolae,  cum  ait :  *  Non  ab 
»  bominibus,  neque  per  hominem,  sed  per  Jesum  Ghris- 
»  tum l ;  w  alicubi  autem  hominem ,  sicut  illo  loco  ubi 
ait  ;  «  Unus  enim  Deus,  unus  et  mediator  Dei  et  homi- 
»  num  homo  Christus  Jesus*.  Et  quicumque,  inquit, 
»  hanc  regulam  sectantur,  pax  super  illos  et  misericor- 
»  dia ,  et  super  Israel  Dei 3  :  »  id  est ,  eos  qui  vere  ad  vi- 
sionem  Dei  praeparantur  ,  non  qui  vocantur  hoc  nomine, 
et  carnali  caecitate  videre  Dominum  nolunt ,  quando  gra- 
tiam  ejus  respuentes  servi  esse  temporum  cupiunt. 

LXIV.  De  caetero  ,  inquit,  laborem  nemo  mihi  praes- 
»  tet4.  »  Non  vult  per  turbulentas  contentiones  taedium 
sibi  fieri  de  re ,  qnantum  satis  erat,  exposita,  et  in  Epis- 
tola  quam  ad  Romanos  scripsit,  et  hac  ipsa.  «  Ego  enim 
»  stigmata  Domini  Jesu  Christi  in  corpore  meo  porto  :  » 
id  est,  habeo  alios  conflictus  et  certamina  cum  carne  mea, 
quae  in  persecutionibus  quas  patior,  mecum  dimicant. 
Stigmata  enim  dicuntur  notae  quaedam  pcenarum  servi- 
Jium  :  ut  si  quis,  verbi  gratia,  servus  in  compedibus  fuerit 
propter  noxam  ,  id  est ,  propter  culpam ,  vel  hujusmodi 
aliquid  passus  fuerit ,  stigmata  habere  dicatur  :  et  ideo  in 
jure  manumissionis,  inferioris  est  ordinis.  Nunc  ergo 
Apostolus  stigmata  voluit  appeliare,  quasi  notas  poena- 
rum  de  persecutionibus,  quas  patiebatur.  Propter  culpam 
enim  persecutionis,  qua  persecutus  erat  Ecciesias  Christi, 
haec  sibi  retribui  cognoverat  :  sicut  ab  ipso  Domino  dic- 
tum  est  Ananiae,  cum  idem  iilum  Ananias  tanquam  per- 
secutorem  Christianorum  formidaret  :  «  Ego  illi  osten- 
»  dam,  inquit,  quae  oporteat  eum  pati  pro  nomine  meo5.» 
Verumtamcn  propter  remissioncm    peccatorum,  in  qua 

1  Ga!at.  i,  i.  —  *  i   Tini.  n  ,    5.  —  3  Calat.  vi ,  i6.  —  4  Ibi !    17.    - 

5  Act   ix,  iG. 

baptizatus  erat,  omnes  illae  tribulationes  non  ei  valebant 
ad  perniciem,  sed  ad  coronam  victoriae  proficiebant. 

LXV.  Conclusio  Epistolae  tanquam  subscriptio  mani- 
festa  est ;  nam  et  in  nonnuJlis  aliis  Epistolis  ea  utitur  : 
«  Gratia  Domini  nostri  Jesu  Christi  cum  spiritu  vestro  , 
»  fratres.  Amen1. 

•  Galat.  vi,  18. 

SERMO  I1. 

De  eo  quod  scriptum  est,  (Gen.  i,  1.)  In  ptincipiofe- 
cit  Deus  coelum  et  terram,  etc.  (Joan.  11.  )  In 
principio  erat  verbum  :  contra  Manichfeos. 

t.  Qui  meminit  debiti  sui2,  sententiaeque  apostolicae, 
qua  dictnm  est :  «  Nemini  quidqnam  debeatis ,  nisi  ut  in- 
»  vicem  diligatis ,  se  ipsum  debet  ad  reddendum  ipse 
»  compellere3.  »  Et  revera  quantolibet  fremitu  debito- 
ribus  exactorum  terror  incumbat ;  multo  vehementius 
exigit  charitas,  quae  aufert  ab  exactione  pondus  timoris, 

1  Alias  <le  Divevsis  i/t.  —  2  Vide  D    Guillon,  tom.  xxu,  pa^    42^*"44^-  — 

?  Rom.  xiu,  8. 

et  verecundiae  majus  imponit.  Memini  me  fuisse  pollicitum 
Charitati  Vestrae ,  adversus  Manichaeorum  stultas  perni- 
ciosasque  calumnias ,  quibus  Veteri  Testamento  insidian- 
tur ,  responsionem  per  nos  non  defuturam ,  quantum  Do- 
minus  donare  dignatur.  Advertite  igitur,  et  videte  laqueos 
serpentinos,  atque  inde  subtracta  jugo  Christi  colla  sup- 
ponite.  Audent  quippe  illi  hujuscemodi  dolos  praetendere 
incautis ,  ut  dicant  adversari  sibi  Scripturas  Novi  et  Vete- 
ris  Testamenti,  ita  ut  una  fide  retineri  utrumque  non  pos- 
sit  :  ita  ut  una  fide  retineri  utrumque  non  possit :  et  ipsa 
principia  libri  Geneseos  et  Evangelii  w««  Joannem  sibimet 
inimica  persuadere  molientes,  quasi  ex  adversa  fronte 
committunt. 

II.  Moyses  enim  dicit ,  inquiunt,  «  In  principio  fecit 
»  Deus  ccelum  et  terram * ,  »  nec  nominat  Filium  ,  per 
quem  facta  sunt  omnia  :  cum  Joannes  dicat :  «  In  princi- 
»  pio  erat  Verbum,  et  Verbum  erat  apud  Deum,  et  Deus 
»  erat  Verbum.  Hoc  erat  in  principio  apud  Deum.  Omnia 
»  per  ipsum  facta  sunt,  et  sine  ipso  factum  est  nihi2.  » 
Hoccine  contrarium  est,  an  potius  sibimetipsi  contrarii 
sunt ,  qui  ea  quae  non  intelligunt,  caecitate  reprehendere, 
quam  pietate  quaerere  maluerunt?  Quid  enim  dicturi  sunt, 
cum  ipsum  principium  Filium  Dei  esse  respondero,  in  quo 
Deum  fecisse  ccelum  et  terram,Genesis  loquitur?  An  forte 
hoc  probare  non  potero ,  cum  de  ipso  Novo  Testamento  , 
cui  velint  nolint ,  fracta  superbiae  cervice  subduntur,  tes- 
tes  mihi  praesto  esse  cognoscam  ?  Ait  enim  Dominus  in- 
credulis  Judaeis  :  «  Si  crederetis  Moysi,  crederetis  et  mihi : 
»  ille  enim  de  me  scripsit 3.  »  Cur  ergo  non  ipsum  Domi- 
num  intelligam,  in  quo  principio  fecit  Deus  Pater  ccelum 
et  terram  ?  Nam  «  In  principio  fecit  Deus  ccelum  et  ter- 
»  ram  ,  »  Moyses  utique  scripsit,  quem  de  Domino  scrip- 

1  Gen.  1.  —  "  Joan.  i,  i,  etc.  —  3  Id.  v,  46. 

sisse,  ipsius  Domini  voce  firmatur.  An  forte  non  est  etiam 
ipse  principium  PNeque  hinc  dubitare  oportebit,  loquente 
Evangelio ,  ubi  Judsei  cum  a  Domino  quaesissent  quis  es- 
set,  ipse  respondit :  «  Principium ,  quia  et  loquor  vobis  *.» 
Ecce  in  quo  principio  fecit  Deus  ccelum  et  terram.  Ccelum 
ergo  et  terram  fecit  Deus  in  Filio  ,  per  quem  facta  sunt 
omnia  ,  et  sine  quo  factum  est  nihil :  ut  etiam  Evangelio 
concprdante  cum  Genesi ,  secundum  Testamenti  utrius- 
que  consensum  teneamus  hsereditatem ,  litigiosasque  ca- 
lumnias  exhaeredatis  haereticis  relinquamus. 

III.  Nullo  modo  autem  Vestram  Prudentiam  movere 
debet,  quod  cum  Joannes  evangelista  non  dixerit,  Omnia 
in  ipso  facta  sunt ,  sed  «  Omnia  per  ipsum  facta  sunt ;  » 
non  legamus  in  Genesi,  Per  principium  fecit  Deus  ccelum 
et  terram  ,  sed ,  «  In  principio  fecit  Deus  ccelum  et  ter- 
»  ram.»  Dicit  enim  Apostolus  :  «  Ut  ostenderet  nobis  mys- 
»  terium  voluntatis  suae  secundum  bonam  voluntatem 
»  suam ,  quam  proposuit  in  illo  in  dispositione  plenitu- 
»  dinis  temporum  ,  instaurare  omnia  in  Christo  ,  quae  in 
»  ccelis  sunt,  et  quae  in  terris ,  in  ipso2.  »  Quemadmo- 
dum  itaque  hic  sic  audis  quod  ait ,  «  in  ipso ,  »  ut  intelli- 
gas  et «  per  ipsum  :  »  sic  in  eo  quod  dicit  Joannes  :  «  Om- 
»  per  ipsum ,  »  etiam  «  in  ipso  »  intelligere  cogeris.  Et 
quemadmodum  hic  non  mihi  aufertur  intellectus,  quo 
intelligo  in  ipso  facta  esse  omnia ,  cum  «  per  ipsum  »  le- 
gam  :  sic  in  Genesi  cum  legam  in  ipso  factum  esse  ccelum 
et  terram,  quis  me  intelligere  prohibet  et  per  ipsum  PNisi 
forte  e  duobus  Testamentis  Manichsei  transferunt  litem , 
et  eam  inter  beatissimos  restes  Novi  Testamenti ,  hoc  est, 
inter  Paulum  Joannemque  constituunt :  quia  ille  ait,  « in 
»  ipso  •,  »  ille,  et  «  per  ipsum.  »  Sed  nos  ,  sicut  Paulum 
et  Joannem  contrarios  sibi  esse  non  credimus ;  ita  de 

1  Joan.  vm,  25.  —  a  Ephes.  i,  9,  10. 

Moysi  et  Pauli  concordia  eliam  ipsos  cogimus  confiteri. 

IV.  Et  quoniam  sicut  isti  duo  sibi,  sic  etiam  Joanncs 
consentit  ambobus  :  quia  ita  dixit  «  per  ipsum ,  »  ut  k  in 
»  ipso  » intelligi  non  prohibeat :  omnia  divina  scripta  inter 
se  pacata  consistunt.  Sed  quemadmodum  solet  accidere , 
ut  quando  transeuntes  nubes  per  obscura  noctis  intue- 
mur,  earum  caligine  sic  acies  nostra  turbetur ,  ut  in  con- 
trarium  nobis  sidera  currere  videantur  :  sic  isti  haeretici , 
quia  in  sui  erroris  nubiJo  pacem  non  inveniunt ,  videtur 
eis  potius  divina  Scriptura  rixari. 

V.  Fortassis  dicant ,  non  de  Verbo  Dei  dictum  esse  : 
«  In  principio  fecit  Deus  ccelum  et  terram.  »  Fac  esse , 
non  in  principio  ,  quod  est  unicus  Filius  Dei $  sed  in  prin- 
cipio  temporis  dictum  intelligatur  quod  scriptum  est  :  «  In 
»  principio  fecit  Deus  ccelum  et  terram  :  »  non  quia  jam 
erat  tempus ,  antequam  esset  nulla  creatura  :  ( non  enim 
vel  tempus  esse  coaeternum  quisquam  dixerit  Deo  ,  qui 
est  conditor  temporum  : )  sed  ut  cum  ccelo  et  terra  esse 
cceperit  tempus.  Si  ergo  quisque  sic  intelligat,  cognoscens 
duntaxat  creaturae  Creatorisque  distantiam ,  ne  coaeter- 
num  Deo  qui  fecit,  dicat  esse  quod  fecit  •,  certe  vel  in  illo 
verbo  elucebit  numerus  personarum  ,  ubi  dictum  est  : 
«  Faciamus  hominem  ad  imaginem  et  similitudinem  nos- 
»  tram1  :  »et,  «Fecit  Deus  hominem  ad  imaginem  Dei -.» 
Quanquam  etiamsi  non  appareret ,  et  sub  unitatis  appel- 
latione  Trinitas  intelligentibus  insinuaretur ;  non  ideo 
contrarium  principio  Geneseos,  Evangelii  principium  vi- 
deri  debuit  prudentibus :  non  enim  videri  nisi  impriKlen- 
tibus  potuit.  Habemus  enim  talium  in  Scripturis  locutio- 
num  innumera  exempla.  Ipse  Dominus  loquens  ait :  «  Ego 
»  autem  dico  vobis  ,  Non  jurare  omnino  ,  neque  per  cce- 
»  lum  ,  quia  sedes  Dei  est  ;  neque  per  terram  ,  quia  sca- 

'  Gen.  i.  9.6.  —  ?  ll»i<l    27. 

»  bellum  est  petlum  ejus  l.  »  Numquid  propterea  quia  ibi 
se  non  nominat,  fortasse  negaturi  sunt  quod  sedeatChris- 
tus  in  ccelo  ?  Item  dicit  Apostolus  :  «  0  altitudo  divitia- 
»  rum  sapientise,  et  seientise  Dei  :  quam  inscrutabilia  sunt 
»  judicia  ejus ,  et  investigabiles  viae  ipsius  !  Quis  enim 
»  cognovit  sensum  Domini,  aut  quis  consiliarius  illifuit? 
)>  aut  quis  prior  dedit  ei ,  et  retribuetur  ei  ?  Quoniam  ex 
»  ipso  ,;  et  per  ipsum  ,  et  in  ipso  sunt  omnia  :  ipsi  gloria 
w  in  saecula  soeculorum  2.  »  Etiam  hic  Filii  mentio  nomi- 
natim  non  facta  est.  Unum  dicit  esse  Apostolus  Deum  et 
Dominum,  ex  quo  omnia,  per  quem  omnia^in  quo  omnia. 
Gur  ergo  isti  Moysen  sibi  elegerunt ,  quem  Joanni  evan- 
gelistae  opponerent ,  PauJum  autem  apostolum  ei  oppo- 
nere  noluerunt?  Quia  scilicet  imperitis  hominibus  duo 
Testamenta  persuadere  voJuerunt  esse  contraria  ;  ut  uno 
leste  utantur,  alterum  respuant.  Hoc  enim  profitetur  er- 
ror  ipsorum.  Nam  si  esset  alius,  cujusitem  dementissimus 
furor  ipsum  Novum  Testamentum  sibi  contrarium  apud 
imperitos  conaretur  ostendere  ;  quid  aliud  ageret ,  nisi 
quemadmodum  isti  Moysen  et  Joannem ,  ita  ille  Paulum 
et  Joannem  ,  tanquam  inimicos  rixantesque  proponeret? 
Sicut  autem  sincerissima  et  verissima  fides  commendat 
Pauli  Joannisque  concordiam  5  et  in  eo  quod  beatus  Pau- 
lusait  :  «  Ex  ipso,  et  per  ipsum,  et  in  ipso  sunt  omnia , 
»  non  solum  Patrem  ,  sed  et  Filium  et  Spiritum  sanctum 
»  docet  intelligi  :  »  Sic  Moysi  et  Joannis  pacem  intuens, 
in  eo  quod  Moyses  dixit: «  In  principio  fecit  Deus  ccelum 
»  etterram  ,  »  si  principium  accipit  temporis,  nihil  aliud 
in  eo  quod  dictum  est ,  «  Deus,  »  nisi  Trinitatis  unitatem 
agnoscit ;  aut  principiurn  in  quo  fecit  Deus  ccelum  et  ter- 
ram  ,  ipsum  Filium  mcunctanter  ampleetitur.  Multa  sunt 
aiia  quae  secundum  has  regulas  loeutionis  divinarum  Serip- 

•  Malth.  v;  34,  35.  —  a  Rom.  xi;  33,  etc. 

turarum  commemorare  possimus,  sed  ne  oneremus  me- 
moriam  Sanctitatis  Vestrae,  ista  commemorasse  suffecerit. 
Caetera  vos  ipsos  quaerere ,  vel  cum  Scripturae  leguntur, 
advertere,  atque  inter  vos  considerare  concorditer  et  per- 
tractare  adhortamur.  Conversietc. 

SERMO  II1. 

De  tentatione  Abrahce  a  Deo. 

1.  Notissima  pietas  patris  nostri  Abrahae  reddita  nobis 
est  in  memoriam  per  recentem  lectionem  :  et  est  quidem 
ita  mirabilis,  ut  nullum  cor  arbitrandum  sit  tam  oblivio- 
sum  ,  ut  inde  aliquando  elabi  possit.  Verumtamen  nescio 
quomodo,  quotiescumque  legitur,  quasi  tunc  fiat,  ita 
aiiicit  mentes  audientium.  Magna  fides ,  magna  pietas , 
non  solum  in  Deum  ,  sed  etiam  in  ipsum  unicum  Filium , 
cui  nihil  mali  esse  pater  credidit,  quidquid  de  illo  jusse- 
rat  qui  creavit2.  Pater  enim  filii  sui  esse  poterat  Abra- 
ham ,  secundum  operationem  carnis ,  non  autem  creator 
etconditor,  secundum  operationem  majestatis.  Et  qui- 
dem ,  sicut  dicit  Apostolus ,  non  secundum  carnem  natus 
est  Isaac  Abrahae ,  sed  ex  promissione3  :  non  quia  eum 
carne  non  erat  operatus,  sed  quia  de  summa  desperatione 
susceperat ;  et  nisi  adesset  promittens  Deus ,  nihil  tam  se- 
nex  de  visceribus  aniculae  conjugis  sperare  audebat  pos- 
teritatis.  Sed  credidit  nasciturum,  et  non  plangit  moritu- 
rum.  Ejus  dextera  eligitur  ad  sacrificium  ,  ut  moreretur  5 
cujus  cor  electum  est  ad  fidem  ,  ut  nasceretur.  Non  trepi- 

1  Alias  de  Tempore  72.  —  2  Paulusad  Hebr.  xi,  17.  —  3  Calat.  iv,  23. 

davit  Abraham  credere ,  quando  promittebatur  5  non  tre- 
pidavit  ofFerre ,  quando  exigebatur  :  nec  fuit  religio  cre- 
dentis  contraria  devotioni  obedientis.  Hoc  dico  ,  non  sibi 
dixit  Abraham ,  Deus  mihi  locutus  est :  quando  promisit 
filium,  credidi  quia  mihi  daturus  esset  Deus  posteritatem : 
et  qualem  posteritatem  ?  Ut  diceret  mihi  :  «  In  Isaac  vo- 
»  cabitur  tibi  semen1.  »  Et  ne  forte  sic  vocaretur  mihi 
semen  Isaac ,  ut  ante  me  meus  filius  moreretur  :  «  In  se- 
»  mine  tuo  ,  inquit ,  benedicentur  omnes  gentes  *.  »  Ipse 
mihi  ergo  loquens  promisit  filium ,  et  ipse  exigit  ut  occi- 
dam  ?  Non  sibi  fecit  quaestionem  quasi  de  contrariis  et  sibi 
adversantibus  verbis  Dei  promittentis  filium  nasciturum  , 
et  postea  diccntis ,  Occide  mihi  filium  tuum  :  sed  erat  in 
corde  ejus  fides  semper  inconcussa,  et  nullo  modo  defi- 
ciens.  Cogitavit  enim  Abraham  ,  Deum  qui  dedit  ut  ille 
de  senibus  nasceretur  qui  non  erat,  posse  etiam  de  morte 
reparare3.  Amplius  enim  est  quod  jam  fecerat  Deus,  cum 
qui  non  erat  post  tantam  desperationem  videbat  sibi  da- 
tum  filium,  et  si  humanam  infirmitatem  consulas,  im- 
possibile.  Adjecit  itaque  animum  ad  fidem  :  non  credidit 
aliquid  impossibile  esse  Greatori.  Qui ,  quemadmodum 
crediderat ,  suscepit  filium  ,  credidit  postea  jubenti  Deo  : 
jam  in  suscepto  filio  probaverat  Deum.  Credidit  filium 
suscepturus ,  credidit  occisurus.  Ubique  fidelis,  nusquam 
crudelis.  Omnino  perduxit  filium  ad  locum  victimse  :  ar- 
mavit  etiam  dexteram  cultro.  Attendis  quis  feriat,  et  quem 
feriat :  attende  quis  jubeat.  Pius  ergo  Abraham  obtempe- 
rando  :  quid  Deus  jubendo?  Ne  forte  infirmis,  non  dicam 
sacrilegis  animis,  ipse  displiceat  qui  jubebat.  Sed  si  placet 
qui  obtemperabat,  quomodo  displicebat  qui  jubebat  ?  Quia 
si  Abraham  bene  fecit  obtemperando  5  multo  melius  ,  et 
longe  melius,  incomparabili  modo,  Deus  jubendo. 
1  Gen.  xxi,  12.  —  2  Id.  xxn,  18.  —  3  2  Retract.  cap.  xxn,  n.  2. 

II.  Fortasse  sacramentum  quaeratur.  Non  enim  irustra 
hoc  Deus  juberet ,  aut  carnaliter  accipiendum  est,  quod 
lectum  fortasse  nonnuJlorum  minus  inteiiigentium  corda 
commovit.  «Tentavit,  inquit,  Deus  Abraham1.»  Sic  ergo 
ignarus  est  Deus  rerum ,  sic  nescius  cordis  humani ,  ut 
tentando  hominem  inveniat?  Absit  :  sed  ut  ipse  homo  se 
inveniat.  Primo  itaque,  fratres,propter  illos  qui  adversan- 
tur  Legi  veteri ,  Scripturae  sanetae  ;  quia  nonnulli  non  in- 
teJligent.es  citius  volunt  exagitare  quod  non  intelligunt , 
quam  quaerere  ut  inteJligant;  et  non  fiunt  humiles  iuqui- 
sitores ,  sed  superbi  calumniatores  :  propter  hos  ergo  qui 
Evaugelium  volunt  accipere,  et  Legemveterem  respuere^ 
putani.es  in  via  Dei  posse  se  esse  ,  et  recte  uno  pede  am- 
bulare  $  quoniam  non  sunt  Scribae  eruditi  in  regno  Dei, 
qui  proferunt  de  thesauro  suo  nova  et  vetera2  :  propter 
hos  ergo  tales ,  ne  qui  forte  hic  lateant ,  aut  etsi  hic  non 
sunt ,  habeant  qui  adsunt,  quid  talibus  respondeant,  bre- 
viter  solvenda  est  ista  quaestio.  Dicimus  talibus ,  Evange- 
lium  accipitis,  Legem  non  accipitis  :  nos  autem  dicimus, 
eumdem  esseEvangelii  misericordissimum  largitorem,  qui 
extitit  etiam  Legis  terribiJis  lator.  Lege  enim  terruit,  Evan- 
gelio  conversos  sanavit,  quos  ut  converterentur  Lege  ter- 
ruerat.  Imperator  dedit  legem  ,  et  multa  commissa  sunt 
contra  legem :  lex  quam  dedit  imperator,  non  noverat  nisi 
punire  peccantes  :  restabat  ergo ,  ut  ad  solvenda  delicta 
eorum  ,  ipse  cum  indulgentia  veniret,  qui  legem  prsemi- 
serat.  Sed  quid  dicit  perversum  cor,  quia  dicit  accipere  se 
Evangelium  ,  Legem  vero  respuere  ?  Quare  respuit?_Quia 
scriptum  est,  inquit,  «  Tentavit  Deus  Abraham.  »  Ego 
Deum  colam  qui  tentat?  Christum  cole,  quem  habes  in 
Evangelio.  Ipse  te  revocat  ad  intelligendam  Legem.  Sed 
quia  non  transierunt  ad  Christum,  in  suo  blasphemate  re- 

>  Gen.  xxji,  1.  —  a  Matth,  xw,  52, 

manserunt.  Non  enim  colunt  Christum ,  qualis  praedica- 
tur  in  Evangelio,  sed  qualem  ipsi  sibi  frnxerunt.  Propterea 
super  velamen  stultitiae  suae  naturalis,  addunt  alterum 
velamen  perversae  opinionis.  Et  quando  per  duplex  vela- 
men  poterit  videri  quod  lucet  in  Evangelio?  Displicet  tibi 
tentansDeus,  displiceat  tibi  tentans  Christus.  Sed  cum 
placuerit  tibi  tentans  Christus ,  placeat  tibi  tentans  Deus. 
Et  Christus  enim  Filius  Dei  Deus ,  et  cum  Patre  Christus 
unus  Deus.  Ubi  igitur  legimus  tentantem  Christum  ?  Evan- 
gelium  loquitur  :  ait  enim  Philippo  :  u  Unde  ememus  pa- 
»  nes ,  ut  manducent  hi  ?  »  Et  sequitur  Evangelista  :  «  Hoc 
»  autem  dicebat ,  tentans  enim  :  ipse  enim  sciebat  quid 
»  esset  facturus1.  »  Refer  nunc  animum  ad  Deum  ten- 
tantem  Abraham  :  ipse  enim  sciebat  quid  esset  facturus. 
Agnoscitur  tentator  Christus  ,  agnoscitur  tentator  Deus  : 
corrigatur  tentator  haereticus.  Non  enim  sic  tentat  haereti- 
cus ,  quomodo  tentat  Deus.  Deus  enim  tentat^  ut  aperiat 
homini  :  haereticus  tentat ,  ut  Deum  sibi  claudat. 

III.  Ergo  noverit  Charitas  Vestra  ,  tentatione  Deum 
non  id  agere ,  ut  ipse  aliquid  cognoscat  quod  ante  nescie- 
bat  •,  sed  ut  ipso  tentante ,  id  est ,  interrogante  ,  quod  est 
inhomine  occultum  prodatur.  Non  enim  sibi  homo  ita  no- 
tus  est ,  ut  Creatori ;  nec  sic  aeger  sibi  notus  est ,  ut  me- 
dico.  iEgrotat  homo  5  ipse  patitur,  medicus  non  patitur; 
et  ab  illo  qui  non  patitur ,  expectat  audire  qui  patitur. 
Ideo  in  Psalmo  clamat  homo  :  «  Ab  occultis  meis  munda 
»  me,  Domine2.  »  Quia  sunt  in  homine  occulta  ipsiho- 
mini  in  quo  sunt ;  et  non  procedunt ,  neque  aperiuntur  , 
neque  inveniuntur,  nisi  in  tentationibus.  Si  Deus  cessat 
tentare,  magister  cessat  docere.  SedDeus  tentat ,  ut  do- 
eeat;  diabolus  tentat,  utdecipiat3.  Cui  tamen  nisi  ille 
qui  lentatur  dederit  locum  ,  inanis  tentatio  et  irridenda 

'  Joan.  vi,  5,  6.  —  *  Psal.  xviu,  i3-  —  3  Beda  et  Florus  ad  Epbes.  iv. 

repellitur.  Ideo  Apostolus :  «Neque  detis,  ait,  loeum  dia- 
»  bolo  *.  »  Dant  autem  locum  homines  diabolo  ex  concu- 
piscentiis  suis.  Non  enim  vident  homines  diabolum  ,  cum 
quo  pugnant,  sed  facile  habent  remedium.  Se  ipsos  inte- 
rius  vincant ,  et  de  illo  foris  triumphant.  Quare  hoc  dici- 
mus?  Quia  nescit  se  homo  ,  nisi  in  tentatione  discat  se. 
Cum  autem  didicerit  se,  non  se  negligat.  Si  enim  se  negli- 
gebat  latentem  ,  non  se  negligat  totum. 

IV.  Quid  ergo  dicimus  ,  fratres  ?  Etsi  sciebat  se  Abra- 
ham,  nos  non  noveramus  Abraham.  Aut  sibi,  aut  certe 
nobis  prodendus  erat  :  sibi,  ut  sciret  unde  gratias  ageret ; 
nobis  ,  ut  sciremus  vel  quid  a  Domino  deprecaremur,  vel 
quid  in  homine  imitaremur.  Quid  ergo  nos  docet  Abra- 
ham?  Ut  breviter  dicam  ,  ut  Deo  non  praeponamus  quod 
dat  Deus.  Interim  ad  litteram  rerum  gestarum,  antequam 
tractetur  latebra  sacramenti ,  id  est  quid  lateat  in  hoc 
mysterio,quo  jussus  est  Abraham  occidere  unicum  filium. 
Ergo  nec  illud  quod  tibi  pro  magno  praestat  Deus,  prae- 
ponas  illi  qui  praestitit :  et  cum  tibi  voluerit  subtrahere  , 
non  tibi  vilescat  :  quia  gratis  amandus  est  Deus.  Quod 
enim  dulcius  a  Deo  praemium  ,  quam  lpse  Deus  ? 

V.  Ergo  impleta  Abraham  devotionis  obedientia,  audit 
a  Deo  :  «  Nunc  cognovi  quoniam  tu  times  Deum2.»Quod 
ita  intelligitur ,  quod  Abraham  fecerit  Deus  ut  sibi  inno- 
tesceret  Sicut  quando  loquitur  Propheta  :  (  Christianis 
loquor,  vel  proficientibus  in  schola  Dei ;  non  sunt  rudia 
nec  nova  quae  dico,  sed  Vestrae  Sanctitati  nobiscum  usi- 
tatissima  et  manifestissima  : )  quando  Propheta  loquitur  , 
quid  dicimus?  Dixit  Deus ,  plane  dicimus.  Dicimus  etiam, 
Dixit  Propheta.  Et  utrumque  recte  dicimus,  et  utrumque 
in  auctoritate  invenimus.  Et  Apostoli  sic  intellexerunt 
Prophetas,  ut  dicerent,  Dixit  Deus.  Et  alio  loco,  Dixit 

i  Ephes.  iY,  27.  ■—  a  Gen.  xxu,  12, 

Isaias.  Utrumque  verum  est ,  quia  utrumque  invenimus 
in  Scripturis.  Solvat  mihi  Christianus  quaestionern,  quam 
modo  proposui  ;  et  solvet  sibi,  quam  paulo  ante  proposui. 
Quomodo  ?  Quia  quod  homo  dicit  de  dono  Dei ,  Deus  di- 
cit ';  secundum  illud  :  «  Non  enim  vos  estis  qui  loquimini, 
»  et  caetera  *.  »  Et  iterum  ,  «  Ecce  ego  Paulus  loquor  vo- 
»  bis2.  »  Et  iterum ,  «  Christus  qui  in  me  loquitur3.  » 
Ergo  isiam  regulam,  fratres,  transferte  ad  illud  quod  ali- 
quando  tortuosum  videbatur ,  et  rectum  erit. 

VI.  111  um  ergo  omnes  intueamur  ,  ut  esurientes  animas 
nostras  ille  pascat ,  qui  esurivit  propter  nos  ;  qui  pauper 
factus  est ,  cum  dives  esset ,  ut  ipsius  paupertate  nos  di- 
taremur4.  Opportune  ad  eum  paulo  ante  cantavimus  : 
«  Omnia  a  te5  expectant,  ut  des  illis  escam  in  tempore  op- 
»  portuno  6.  »  Si  omnia ,  omnes ,  si  omnes ,  et  nos.  Non 
ergo  si  quid  boni  in  sermone  daturi  sumus ,  nos  dabimus, 
sed  ille  a  quo  omnes  accipimus  •,  quia  omnes  ad  eum  ex- 
pectamus,  Tempus  est  det :  sed  faciamus  quod  dixit,  ut 
det,  id  est,  expectemus  ad  eum ;  ipsum  corde  intueamur  : 
quia  sicut  oculi  cordis  et  aures  ad  illum.  Patente  aure7 
cordis  audite  magnum  sacramentum.  Omnia  quidem  sa- 
cramenta  divinarum  Scripturarum  utique  magna  atque 
divina  sunt :  sunt  tamen  insigniora  ,  magisque  praecipua, 
quae  maxime  intentos  nos  desiderant ,  et  quae  prae  caeteris 
aedificant  lapsos,  satiant  esurientes  :  qui  non  ita  satiantur, 
ut  fastidiant ;  sed  ut  si  satietas  sine  fastidio ,  pellens  ino- 
piam,  non  assumens  contemptum.  Quem  non  moveat 
jussus  immolari  unicus  filius  ei,  a  quo  promissus  est  ?  Et 
maxime  res  ita  gesta  ,  ut  audivimus,  intentos  animos  facit 
ad  quaerendum  exponi  sacramentum. 

VII.  Ante  omnia  tamen ,  fratres  ,  hoc  in  nomine  Do- 

1  Matth.  x,  20.  —  2  Galat.  v,  2.  —  3  2  Gor.  xm,  3.  —  4  Id.  vni,  9.  — 
5  Forle  ad  te.  —  6  Psal.  cm,  27.  —  7  Forte  ad  illum  patent  aure ,  etc. 

mini  et  admonemus,  quantum  possumus,  et  praecipimus, 
ut  quando  auditis  exponi  sacramentum  Scripturae  narran- 
tis  quae  gesta  sunt,  prius  illud  quod  lectum  est  credatis 
sic  gestum  ,  quomodo  lectum  est ;  ne  subtracto  funda- 
mento  rei  gestae,  quasi  in  aere  quaeratis  aedificare.  Abra- 
ham  pater  noster  homo  erat  illis  temporibus  fidelis ,  cre- 
dens  Deo ,  justificatus  ex  fide,  sicut  Scriptura  dicit,  et 
vetus  et  nova.  Suscepit  filium  de  Sara  uxcre ,  jam  in  se- 
nectute  utrisque  constitutis ,  ex  magna  desperatione ,,  sed 
secundum  hominem1.  Quid  autem  de  Deo  non  speran- 
dum,  cui  difficile  nihil  est?  Qui  sic  facit  magna,  quomodo 
parva  j  sic  suscitat  mortuos,  quomodo  creat  vivos.  Si  pic- 
tor  eadem  arte  facit  murem,  qua  elephantem,  (diversa 
opera,  sed  ars  una  :  )  quanto  magis  Deus  qui  dixit,  et 
f acta  sunt ,  mandavit  ,  et  creata  sunt 2  ?  Quid  difficile  fa- 
cit ,  qui  verbo  facit  ?  Qua  facilitate  creavit  Angelos  ultra 
ccelos,  ea  facilitate  luminaria  in  ccelis,  ea  facilitate  pis- 
ces  in  mari,  ea  facilitate  arbores  et  animalia  in  terra  :  ea 
faciiitate  magna,  qua  parva.  Cui  ergo  cuncta  facillimum 
foit  facere  de  nihilo ,  mirandum  est  qua  dedit  senibus 
filium  ?  Tales  ergo  illos  viros ,  vel  illos  homines  habebat 
Deus ,  et  illo  tempore  tales  fecerat  praecones  Filio  ven- 
turo  ,  ut  non  solum  in  his  quae  dicebant,  sed  etiam  in  his 
quae  faciebant,  vel  in  his  quae  illis  accidebant ,  Christus 
quaeratur  ,  Christus  inveniatur.  Quidquid  Scriptura  dicit 
de  Abraham,  et  factum  est,  et  prophetia  est :  sicut  Apos- 
tolus  quodam  loco  dicit  «  Scriptum  est  enim,  quod  Abra- 
»  ham  duos  fdios  habuit,  unum  de  ancilla,  et  alterum  de 
»  libera3  :  »  quae  sunt  in  allegoria.  Haec  ergo  sunt  duo 
Testamenta. 
VIII.  Jam  ergo  non  imprudenter  dicimus,  quia  Isaac  et 

1  Gen.  xv,  6  ;  Rom.  iv,  3;  et  Galat.  m,  6.—  *  Psal.cxLvni,  5.  —  3  Ga'a: . 

natus  est  Abrahae,  et  aliquid  significavit.  Sicut  et  imino- 
lare  filium  jussus  obtemperat  Deo,  perducit  ad  locum,  per- 
venit  triduo,  dimittit  duos  servos  suos  cum  jumento,  per- 
git  ipse  quo  Deus  praeceperat ;  levat  lignum  in  altare,  levat 
filium  super  lignum.  Antequam  veniat  filius  ad  locum  sa- 
crificii,  portat  lignum  quo  levandus  est.  Deindecum  jam 
pene  feriretur,  sonat  vox,  ut  parcatur  :  et  non  tamen  sine 
sacrificio  et  sine  sanguine  fuso  receditur.  Apparet  aries  in 
Vepre  inhaerens  cornibus  ,  immolatur,  peragitur  sacrifi- 
cium.  Peracto  sacrificio  dicitur  ad  Abraham  :  «  Facio  se- 
»  men  tuum  ,  sicut  stellas  cceli ,  et  arenam  maris ;  et  ob- 
»  tinebit  semen  tuum  civitates  adversariorum  ;  et  bene- 
»  dicentur  in  semine  tuo  omnes  gentes  terrae,  eo  quod 
»  exaudisti  vocem  meam  !.  ))  Vide  ergo  quando  factum 
est,  et  quando  fit  commemoratio  facti  ipsius.  Quando  di- 
cit  ille  Aries  :  «  Foderunt  manus  meas  et  pedes  meos ,  et 
»  caetera 2.  »  Quando  peractum  est  illud  in  Psalmo  sacrifi- 
cium ,  tunc  in  ipso  Psalmo  dictum  est  :  «  Commemora- 
»  buntur  et  convertentur  ad  Dominum  universi  fines 
»  terrae  •,  et  adorabunt  in  conspectu  ejus  universae  patriae 
»  gentium  :  quoniam  ipsius  est  regnum  ,  et  ipse  domina- 
»  bitur  gentium3.  »  Si  commemorabuntur,  dictum  est , 
praesignatum  est  aliquando  ,  quod  fieri  jam  videmus. 

IX.  Videamus  ergo  quomodo  impletum  sit ,  et  unde 
impletum ,  quo  praecedente  sacrificio  impletum ,  quod 
dictum  est  Abrahae: «  In  semine  tuo  benedicentur  omnes 
»  gentes4.  »  Felices  gentes ,  quae  illud  non  audierunt, 
et  nunc  legentes  crediderunt ,  quod  credidit  ille  qui  au- 
divit.  Gredidit  enim  Abraham  Deo,  et  reputatum  est  ilJi 
ad  justitiam,  et  amicus  Dei  appellatus  est5.  Quod  credidit 
Deo,  intus  in  corde,  in  sola  fide  est6  :  quod  autem  immo- 

'Gen.  xxu,  17,  18.—  *  Psal.  xxi,  17. —  3  Ibid.  28,  29  —  4  Gen.  xxu,  ^. 
—  5  Jacob.  u?|23.  —  6  Beda  etFlorus  ad  Rom.  111. 

landum  duxit  filium,  quod  intrepidus  dexteram  armavit, 
quod  jam  feriret,  nisi  voce  teneretur,  magna  fides  est  uti- 
que,  et  magnum  opus  :  et  ipsuni  opus  laudavit  Deus, 
cum  diceret :  «  Quoniam  exaudisti  vocemmeam.)>  Quare 
ergo  apostolus  Paulus  ait  :  «  Arbitramur  justificari  homi- 
»  nem  per  fidem  sine  operihus  Legis *  ?  »  Et  aJio  loco  di- 
cit  :  «  Et  fides  quae  per  dilectionem  operatur2.  »  Quo- 
modo  fides  per  dilectionem  operatur  «  et  quomodo  justi- 
ficatur  homo  per  fidem  sine  operibus  Legis?  Quomodo  , 
intendite  fratres.  Credidit  aliquis ,  percepit  fidei  sacra- 
menta  in  lecto  ,  et  mortuus  est  :  defuit  illi  operandi  tem- 
pus.  Quid  dicimus?  quia  non  est  justificatus?  Plane  dici- 
musjustificatum,credentemineum  quijustificatimpium3. 
Ergo  iste  justificatus  est,  et  operatus  non  est  •,  et  impletur 
sententia  Apostoli  dicentis  :«Arbitramur  justificari  homi- 
»  nem  per  fidem  sine  operibus  Legis.  »  Latro  qui  cum 
Domino  crucifixus  est ,  corde  credidit  adjustitiam,  ore 
confessus  est  adsalutem4.Nam  fides  quae  per  dilectionem 
operatur,  etsi  non  sit  in  quo  exterius  operetur ,  in  corde 
tamen  illa  fervens  servatur.  Nam  erant  quidam  in  Lege  , 
qui  de  operibus  Legis  gloriabantur,  quae  fortasse  non  di- 
lectione  ,  sed  timore  faciebant  ;  et  volebant  se  justos  vi- 
deri ,  et  praeponi  Gentibus,  quae  opus  Legis  non  fecerant. 
Apostolus  autem  praedicans  fidem  Gentibus,  cum  eos  qui 
accedebant  ad  Dominum  ,  videret  justificatos  ex  fide,  ut 
jam  qui  crediderant  bene  operarentur,  non  quia  bene 
operati  sunt  credere  mererentur,  exclamavit  securus ,  et 
ait  :  Quia  justificari  homo  potest  ex  fide  sine  opertbus 
Legis  :  ut  illi  magis  non  fuerint  justi ,  qui  quod  facie- 
bant ,  timore  faciebant ;  cum  fides  per  dilectionem  ope- 
retur  in  corde,  etiamsi  foras  non  exit  in  opere. 

1  Rom.  111,  28.  —  a  Galat.  v,  6.  —  3  Rom.  iv,  5.-4  Id.  x,  10. 

SERMO  III. 

De  Agar  et  lsmaele. 

Fragmentum  in  Bedae  ac  Flori  collectione  et  in  regio  MS. 

repertum. 

I.  Testamentum  vetus  ad  Judaeos  proprie  pertinet. Ete- 
nim  carnalia  heneficia  promittebantur,  quia  spiritalia  non 
capiebantur.  Regnum  illud  terrenum,  et  vita  terrena  fun- 
ditus  dejecta,  subjectioni  inimicorum  tradita.  Totum  car- 
naliter  sperabant  de  Domino,  et  propter  heec  serviebant. 
Interrogentur  Christiani,  si  modo  nulli  sunt  tales.  Tales 
ad  Vetus  Testamentum  pertinent.  Non  enim  nomen  inter- 
rogo,  sed  vitam.  De  his  talibus  sunt  hseresis  et  schisma. 
Fugit  a  facie  Sarae  illa,  et  aflligebat  eam  Sara1.  Quid  mi- 
randum  ?  AfHigebat  eam  corporaliter.  Si  quid  alfiictionis 
passa  est  pars  Donati,  propter  superbiam  suam  Agar  passa 
est  ancilla  a  Sara.  Audiat  Agar  vocem  Angeli ,  «  Redi  ad 
»  dominam  tuam2.»  Sed  sicut  tunc  qui  secundum  carnem 
natus  est ,  persequebatur  eum ,  qui  secundum  spiritum  ; 
ita  et  nunc3.  Non  invenimus  corporaliter  persecutum  Isaac 
ab  Ismaele  :  sed  tantum  quia  dixerit  Apostolus  persecu- 
tionem.  Nota  ibi  ubi  dixit  :  «  Sed  sicut  tunc  ille  qui  se- 
»  cundum  carnem  natus  est ,  persequebatur  eum  qui  se- 
»  cundum  spiritum ;  ita  etnunc.  Sedquid  ait  Scriptura? 
»  Ejice  ancillam  et  filium  ejus:  non  enim  haeres  erit  filius 
»  ancillae  cum  filio  liberae.  »  Ergo  ubi  illud  dicit  Scrip- 

1  Gen.  xvi,  6.  —  *  Ibid.  9.  —  3  Galat.  iv,  29. 

tura,  ibi  quaeramus.  Quid  ait  in  Genesi?  «  Et  factum  est, 
»  cum  luderet  Ismael  et  Isaac,  vidit  eos  ludentes  *.  »  Quis 
persecutus  est  ?  quem  persecutus  est  ?  Ludentes  eos  vidit 
Sara ,  et  ait :  «  Ejice  ancillam  et  filium  ejus.  »  Quare? 
Quia  vidit  eos  ludentes.  Sed  lusum  illum  Paulus  persecu- 
tionem  vocat :  quia  lusio  illa  illusio  erat.  Si  illusio  ,  se- 
ductio  et  deceptio  est.Omnis  lusus  puerorum  simulacrum 
est  negotii  majoris  :  et  quando  major  ludit  cum  minore, 
quasi  ut  seducatur ,  sciens  se  habere  negotia  alia  quae  in- 
tendit ,  et  simulat  quaedam  puero  ,  id  est  infirmo  ,  ludens 
cum  illo.  Major  erat  Ismael,  et  roboratus  in  maiitia :  sed 
ludens  cum  puero  Isaac  ,  seducebat  Isaac ,  et  quasdam 
fraudes  ludendi  cum  infirmo  faciebat.  Animadvertit  ma- 
ter  lusum  illum  esse  persecutionem.  Sic  intelligens  Sara 
mater  lusum  illum  ,  dixit : «  Ejice  ancillam  et  fdium  ejus  : 
»  non  enim  haeres  erit  filius  ancillae  cum  filio  meo  Isaac^.» 
Et  Ecclesia  dicit :  Ejice  haereses  et  filios  earum :  non  enim 
haeredes  erunt  haeretici  cum  catholicis.  Sed  quare  non 
erunt  haeredes  ?  Nonne  de  semine  Abrahae  nati  ?  Et  quo- 
modo  baptismum  Ecclesiae  habent  ?  Baptismum  habent : 
haeredem  faceret  semen  Abrahae,  nisi  ab  haereditate  su- 
perbia  excluderet.  Eodem  verbo  nasceris,  eodem  sacra- 
mento  ;  sed  ad  eamdem  haereditatem  vitae  aeternae  non 
pervenis ,  nisi  ad  Ecclesiam  Catholicam  reversus  fueris. 
Ex  semine  Abrahae  nasceris ;  sed  filius  ancilJae  foris  prop- 
ter  superbiam. 

1  Gen.  xxi,  9.  —  ■  Ibid.  10. 

SERMO  IV1. 

De  Jacob  et  Esaii. 

In   festo  Vincentii  martyris  habitus. 

I.  Hestern/e  lectionis  debitores  nos  esse  meminimus  : 
sed  sicut  nos  debemus  sermonem ,  ita  et  vos  debetis  au- 
dientiam.  Et  lectio  quidem  illa  carnaliter  sonat :  qui  au- 
tem  Spiritum  Dei  accepit,  spiritaliter  sapit.  Dixit  enim 
Apostolus  :  «  Sapere  seeundum  carnem,  mors  esta.  »  Et 
ad  hoc  promisit  Dominus  Paraclitum  Spiritum  veritatis. 
Ergo  sicut  promisit,  et  misit,  ut  unusquisque  jam  qui  eum 
Spiritum  recepit ,  non  sit  temporalibus  voluptatibus  ser- 
vus,  sed  dominus  corporis  factus  et  servus  Creatoris,  di- 
rigat  se  in  viam  praeceptorum  Dei :  nec  vestigia  ejus  nu- 
teni,  nec  oculi  ejus  palpitent  -,  sed  intentione  fidei  profi- 
ciat ,  ut  veniat  ad  id  quod  nec  oculus  vidit ,  nec  auris 
audivit ,  nec  in  cor  hominis  ascendit3 :  quod  creditur  an- 
tequam  videatur,  ut  cum  venerit,  qui  credidit,  non  con- 
fundatur.  Intendat  ergo  ambulans  in  spe ,  sperans  quod 
nondum  tenet ,  credens  quod  nondum  videt ,  amans  cui 
nondum  haeret.  Exercitatio  autem  animae  in  fide  ,  in  spe 
et  charitate  ,  facit  eum  idoneum  capere  quod  ventu- 
rum  est. 

II.  Cum  ergo  carnaliter  adhuc  sapere  Petrus ,  turbatus 
ad  interrogationem  ancillae ,  negavit  Dominum  ter.  Prae- 
dixerat  enim  medicus  aegroto  quid  in  illo  f  uturum  erat  : 

1  Alias  de  Diversis  44- — a  Rom.  viu,  6. —  3  i  Cor.  n,  9.  —  4  Matth.  11,  6. 

qui  aeger  casus  segritudinis  suse  non  noverat ,  et  plus  de 
se  aegrotus  praesumpserat  5  sed  verus  medicus  videbat. 
Dixerat  enim  se  cum  Domino  et  pro  Domino  moriturum. 
Nondum  autem  poterat,  quia  infirmus  erat.  At  ubi  venit 
postea  Spiritus  sanctus  missus  de  ccelo,  et  confirmavit 
eos ,  in  quos  venit,  impletus  ille  fiducia  spiritali,  ccepit 
jam  vere  paratus  esse  mori  pro  eo ,  quem  ante  negaverat. 
Hac  fiducia  repleti  omnes  Martyres,  tenentes  rectam 
fidem  ,  non  morientes  nec  patientes  pro  falsa  fide ,  pro 
vano  phantasmate,  pro  spe  inani,  pro  re  incerta ;  sed  pro 
veritatis  pollicitatione ,  certum  habentes  eum  qui  promi- 
sit ,  potentem  esse  qui  exhibeat ,  omnia  praesentia  con- 
tempserunt ,  in  futura  exarserunt ,  quae  cum  fuerint  illis 
praesentia  ,  non  erunt  praeterita. 

III.  Recordamini  ergo,  qui  interfuistis  hesterno  die , 
duos  filios  lsaac  ,  Esaii  et  Jacob  ,  quomodo  majori  praepo- 
nitur  minor  '  :  ut  ad  Jacob  pertineatis  ,  Esaii  non  ametis. 
Erit  autem  Esaii  :  qui  vult  carnaliter  vivere  ,  vel  carnalia 
in  futuro  saeculo  sperare.  Sive  ergo  carnaliter  vivens ,  et 
talibus  gaudens  in  hoc  tempore  ,  et  talia  de  Deo  sperans , 
qualia  habent  et  mali ,  et  totam  feJicitatem  suam  in  ipsa 
ponens ,  de  qua  gaudent  et  iniqui  •,  aut  certe  contemnens 
istam  praesentem,  et  talem  sperans  in  futuro  ;  carnalis  est, 
carnalem  habens  fidem,  carnalem  spem ,  carnalem  cha- 
ritatem.  Fides  autem  spiritalis  est ,  credere  quod  protec- 
tor  sit  temporaliter  Dominus  tuus,  ut  venias  ad  illud  quod 
temporale  non  erit ;  et  sperare  te  habiturum  vitam  Ange- 
lorum,  non  in  corruptionibus  carnis,  non  in  voluptatibus 
et  illecebris ,  non  in  fornicationibus  et  ebrietatibus  et 
gaudio  epularum  carnalium  ,  non  in  superbia  possessio- 
num  dominationis  terrenae ,  sed  tantummodo  quomodo 
Angeli  vivunt. 

1  Gen.  xvii. 

IV.  Vivunt  autem  Angeli  in  gaudio,  non  creaturae,  sed 
Creatoris.  Gaudium  enim  creaturae  est  quidquid  videtur  : 
gaudium  Creatoris  est  quod  non  videtur  oculis  corporis  , 
sed  purgata  acie  mentis.  Beati  mundo  corde1.  Ad  quam  vi- 
sionem  beati  sunt?  quoniam  ipsi  Deum  videbunt.  Non 
enim  putetis ,  fratres,  quia  gaudent  Angeli  ex  eo  quia  vi« 
dent  terram ,  aut  ccelum  ,  vel  quaecumque  in  his  sunt. 
Non  ex  eo  gaudent ,  quia  vident  ccelum  et  terram  5  sed 
quia  vident  eum,  qui  fecit  ccelum  et  terram. 

V.  Ille  autem  qui  fecit  ccelum  et  terram,  nec  ccelum  est, 
nec  terra  5  nec  quid  terrenum  potest  cogitari,  nec  quid  cce- 
leste,  nec  quid  corporeum  vel  spiritale  poteris  cogitare :  non 
hoc  est  Deus.  Non  tibi  facias  hominem  aliquem  grandem  et 
pulchrum :  non  circumscribitur  humana  forma  Deus  •,  non 
continetur  loco,  non  tenetur  spatio.  Non  tibi  facias  quasi 
aureum  Deum :  non  hoc  est  Deus.  Nam  aurum, unde  tibi  vis 
facere  Deum ,  Deus  ipse  fecit  5  et  hoc  infirmum  * ,  quia  in 
terra.  Non  tibi  proponas,  quia  aliquid  tale  est  Deus,  quale 
vides  in  ccelo,  vel  iunam,  vel  solem,  vel  sidera,  vel  quid- 
quid  fulget  et  splendet  in  ccelo  :  non  hoc  est  Deus.  Sed 
nec  iterum  ideo  tibi  non  videatur  Deus  quod  sol,  quia  sol 
tanquam  rota  qusedam  est,  non  immensum  lucis  spatium  •, 
et  dicas  tibi ,  Ergo  Deus  infmitse  lucis  est  et  immensae  : 
ut  quasi  tendas  ipsum  solem ,  et  facias  illum  non  habere 
fidem  ,  nec  hac ,  nec  illac  ,  nec  sursum  nec  deorsum  5  et 
tamen  lucem  tibi  immensam  proponas  Deum :  nec  hoc  est 
Deus.  Deus  quidem  habitat  lucem  inaccessibilem3 :  sed 
talis  lux  non  est  rota ,  nec  potest  esse  nota  oculis  carnis. 

VI.  Sed  si  videre  potes  quid  est  veritas,  quid  est  sa- 
pientia,  quid  justitia,  quomodo  dictum  est :  «  Accedite  ad 
»  eum  et  illuminamini4 :  »  quomodo  est  illud  lumen  ve- 
rum,  quod  illuminat  omnem  hominem  venientem  in  hunc 

1  Matth.  v,  8.—  2Forte  infimum.  —  3  1  Tim.  vi,  16.  —  4  Psal.  xxxur,6. 

»  mundum  *;  »  quomodo  Joannes  ipse  Baptista  non  erat 
lumen  verum.  Dicit  enim  Joannes  evangelista:  «  Nonerat 
»  ille  lumen,  sed  ut  testimonium  perhiberet  de  lumine*.» 
Non  solum  autem  Joannes  Baptista  verum  lumen  non  erat, 
sed  nec  Paulus  verumlumen  erat,  nec  Petrus  verum  lu- 
men  erat ,  nec  aliqui  Apostoli  verum  lumen  erant.  Ete- 
nim  verum  lumen  est ,  quod  iiluminat  omnem  hominem 
venientem  in  hunc  mundum.  Illi  vero  lumina  erant,  quia 
illuminabantur.  Nam  et  oculi  carnis  nostrae  dicuntur  lu- 
mina  ;  et  unusquisque  jurat,  Per  lumina  mea.  Lumina 
ista  quid  sunt?si  desit  sol,  si  desit  luna  aut  lucerna,certe 
in  tenebris  remanent.  Ubi  sunt  lumina  ,  videant  ante  se  , 
praebeant  ducatum  pedibus ,  si  lumina  sunt :  et  tamen  lu- 
mina  sunt.  Quare  lumina  sunt?  Quia  possunt  lumen  re- 
cipere.  Etenim  cum  fuerit  lumen  illatum,  lumen  ipsum 
non  sentit  frons  tua,  nec  auris  tua,  nec  olfactus  tuus,  nec 
manus  tua  ,  nec  pes  tuus  :  sola  membra  in  te  qui  vocan- 
tur  oculi,  sola  sentiunt  lumen  illatum.  Absente  lumine 
tenebrantur  :  sed  illato  lumine  sola  illuminantur ,  id  est, 
quia  sola  sentiunt  lumen.  Illuminantur  quidem  et  caetera 
membra  tua  ;  sed  ut  videri  possint,  non  ut  videre  possint. 
Nam  lux  quae  oritur ,  vel  quae  infertur  ,  omnia  membra 
perfundit ;  oculos  ut  videant,  caetera  ut  videantur.  Sic 
omnes  sancti  illuminati  sunt ,  ut  viderent ,  et  ut  quod  vi- 
debant ,  praedicarent.  Ideo  illis  dictum  est  :  «  Vos  estis 
»  lumen  mundi3.»  Sed  lumen,  non  verum  lumen.  Qare? 
«  Quia  erat  lumen  verum  ,  quod  illuminat  omnem  homi- 
»  nem  4.»  Omnem  hominem  dixit :  si  de  isto  sole  diceret, 
non  diceret ,  Omnem  hominem  -y  quia  iste  sol  non  a  solis 
hominibus  videtur.  Vident  illum  et  pecora,  et  minutissima 
animalia ,  et  muscae  vident  istum  solem  :  illud  autem  lu- 
men  quod   Deus  est ,  nemo  videt ,  nisi  de  quibus  dictum 

1  Joan.  i,  9.  —  2  Ibid.  —  3  Mattb.  v,  24.  —  4  Joan,  i,  1. 

est  :  «  Beati  mundo  corde  ,  quoniam  ipsi  Deum  vide- 
» *bunt K  » 

VII.  Conamini  cogitare,  fratres,  lumen  veritatis,  lucem 
sapientiae ,  quomodo  ubique  praesens  est  omnibus  :  cona- 
mini  cogitare  lumen  justitise ;  praesens  est  enim  omni  co- 
gilanti.  Quid  enim  est  quod  cogitat?  Qui  vult  injuste  vi- 
vere,  peccat.  Deserit  justitiam  :  diminuta  est?  Conversus 
est  ad  justitiam  :  quid  ?  aucta  est  ?  Deserit  eam  ,  integram 
illam  relinquit  :  convertitur  ad  eam  ,  integram  illam  in- 
venit.  Quid  est  ergo  lum^n  justitiae?  De  oriente  hoc  sur- 
git,  et  in  occidentem  vadit  ?  An  est  alius  locus  unde  ori- 
tur,aut  quo  venit?  Nonne  ubique  praesto  est?  Homo  certe 
qui  est  in  occidente  ,  si  vult  juste  vivere,  id  est,  secun- 
dum  justitiam  ,  numquid  deest  illi  quam  intueatur  et  vi- 
deat2  secundum  ipsam  justitiam?  Iterum  in  Oriente  posi- 
tus  si  velit  juste  vivere,  id  est ,  secundum  eamdem  justi- 
tiam,numquid  deest  illi?Ibi  enim  est  justitia  :  praesto  est 
juste  viventi.  Secundum  ejus  regulam  vident  quemadmo- 
dum  juste  vivant  et  illi  :  sicut  justi  bene  vivendo  eam 
vident ,  ita  et  injusti  male  vivendo  non  eam  vident.  Nam 
et  ille  juste  vivit ,  cum  eam  videt ;  et  ille  ipsam  videt,  ut 
secundum  eam  actus  suos  dirigat  :  quia  nisi  secundum 
justitiae  regulam  direxerit  actus  suos ,  in  errorem  iniquita- 
tis  impingitur.  Quia  ergo  et  huic  praesto  esse  potuit  ibi 
consistenti ,  nullo  loco  est,  et  ubique  est  :  sic  justitia ,  sic 
sapientia  ,  sic  veritas,  sic  castitas.  Conamini  ergo  videre 
talem  lucem  :  sed  non  potestis ;  palpitat  mentis  acies  5 
purgetur,  ut  videat.  Ut  autem  purgetur  et  videat,  credat, 
ut  purgari  mereatur.  Quod  ergo  videre  non  potestis,  dif- 
ferte ,  ut  curemini ,  et  videre  possitis. 

VIII.  Non  tamen  tale  aliquid  in  futuro  saecnlo  cogite- 
tis  ,  quale  nunc  videtis  :  quia  si  tale  aliquid  cogitaveritis, 

1  Malth.  v,  8.  —  a  Forte  ut  vivat. 

et  tale  aliquid  dilexeritis ;  eum  ipso  mundo  vultis  ire  extra 
mundum,  tollere  vobiseum  vultis  mundum.  Non  erunt 
ibi  ista.  Lux  ibi  erit  quaedam,  unde  hoc  rorat  nescio  quid, 
quod  modo  intelligimus ,  et  gaudemus.  Sed  si  habemus 
henedictionem  a  rore  coeli ,  habemus  abundantiam  a  fer- 
tilitate  terrae  :  sic  est  enim  benedictus  Jacob  :  ad  eum 
pertineamus,  et  non  carnahter  vivamus1.  Quia  unusquis- 
que  incipit  carnaliter  vivere ,  ideo  major  dictus  est  Esaii. 
Duo  Testamenta  dicuntur  in  Lege,  unum  Vetus  ,  et  alte- 
rum  Novum2.  Vetus  promissiones  habebat  temporales, 
sed  significationes  spiritales.  Intendat  Charitas  Vestra.  Si 
promissa  est  Judaeis  terra  repromissionis,  significataliquid 
spiritaliter  terra  repromissionis  :  si  promissa  est  Judaeis 
civitas  pacis  Jerusalem  ,  significat  aliquid  nomen  civitatis 
Jerusalem  :  si  data  est  Judaeis  circumcisio  carnis ,  signifi- 
cat  aliquam  spiritalem  circumcisionem  :  si  jussi  sunt  Ju- 
daei  unum  diem  sabbatum  observare  de  septem  diebus , 
significat  spiritalem  quietem,  quae  non  habet  vesperam. 
Nam  et  in  ipsis  septem  diebus ,  in  Genesi  in  omnibus  die- 
bus  dictum  est :  Facta  est  vespera  :  in  septimo  die  non 
dicitur,  Facta  est  vespera.  Septimo  die  qui  vesperam  non 
habet,  significatur  nobis  requies  sempiterna  ,  ubi  nullus 
est  occasus3.  Si  data  sunt  sacrificia  Judaeis  carnalia ,  per 
victimas  animalium  omnia  significant  sacrificia  spiritalia. 
Ergo  qui  sic  intellexerunt,  quasi  praesens  illis  aliquid  da- 
retur  pro  magno,  et  futurum  nihil  quaesierunt,  nec  spi- 
ritaliter  ea  quae  carnaliter  agebantur,  intelligere  value- 
runt,  ad  majorem  filium  pertinent,  ad  Vetus  Testamentum 
pertinent. 

IX.  Vetus  enim  Testamentum  est  promissio  figurata  : 
Novum  Testamentum  est  promissio  spiritaliter  inteJlecta. 
Cum  enim  Jerusalem  quae  fuit  in  terra  ,  pertineat  ad  Ve- 

1  Gen,  xxvn,  28.  —  a  Id.  xxv,  23.  —  3  IJ.  1,  5,  etc. 

tus  Testamentum  ;  imaginem  habet  ad  Jerusalem  quae  est 
in  coelo,  et  pertinet  ad  Novum  Testamentum.  Circumci- 
sio  carnalis  pertinet  ad  Vetus  Testamentum  :  circumcisio 
cordis  pertinet  ad  Novum  Testamentum.  Liberatur  secun- 
dum  Vetus  Testamentum  populus  de  iEgypto  :  liberatur 
secundum  Novum  Testamentum  populus  a  diabolo.  Per- 
secutores  ^Egyptii  et  Pharao  persequuntur  exeuntes  de 
iEgypto  Judaeos :  persequuntur  populum  christianum  pec- 
cata  ipsorum  et  diabolus  princeps  peccatorum.  Sed  sicut 
Judaeos  usque  ad  mare  persequuntur  jEgyptii :  sic  Chris- 
tianos  usque  ad  baptismum  persequuntur  peccata.  Inten- 
dite,  fratres,  et  videte,  liberantur  per  mare  Judaei,  ob- 
ruuntur  in  mari  jEgyptii  :  liberantur  Christiani  in  remis- 
sione  peccatorum,delentur  peccata  per  baptismum.Exeunt 
post  mare  rubrum,  et  ambulant  per  eremum  :sic  et  Chris- 
tiani  post  baptismum  nondum  sunt  in  terra  repromissio- 
nis ,  sed  sunt  in  spe.  Saeculum  autem  hoc  eremus  est  •,  et 
vere  Christiano  est  eremus  post  baptismum,  si  intelligat 
quod  accepit.  Si  non  solum  signa  corporalia  in  illo  fiant  , 
sed  si  etiam  in  corde  spiritalis  etfectus  ,  intelligit  sibi  ere- 
mum  esse  istum  mundnm  ,  intelligit  in  peregrinatione  se 
vivere  ,  patriam  desiderare1.  Quandiu  autem  desiderat , 
in  spe  est.  «  Spe  enim  salvi  facti  sumus  :  spes  autem  quae 
»  videtur ,  non  est  spes.  Quod  enim  videt  quis  ,  quid  spe- 
»  rat?  Si  autem  quod  non  videmus,  speramus,  per  pa- 
»  tientiam  expectamus*.  »  Ista  patientia  in  eremo  facit 
aliquid  sperare  :  si  jam  se  putat  in  patria,  non  pervenit  ad 
patriam  :  si  jam  se  putat  in  patria,  remanet  in  via  :  ut 
autem  non  remaneat  in  via,  speret  patriam,  desideret 
patriam,  ne  deviet.  Nam  occurrunt  tentationes  :  ita  post 
baptismum  occurrunt.  Sicut  enim  non  soli  erant  hostes 
Judaeorum  iEgyptii,  qui  illos  ab  iEgypto  persequeban- 
1  Forte  desiderat.  —  a  Rom,  viu,  24. 

tur,  (ipsi  enim  praeteriti  hostes  erant,  quomodo  unum- 
quemque  persequitur  praeterita  vita  sua  et  praeterita  pec- 
cata  sua  cum  principe  suo  diabolo  :  )  sed  extiterunt  in 
eremo ,  qui  vellent  impedire  viam,  et  pugnatum  est  cum 
illis,  et  victi  sunt  :  sic  post  baptismum  cum  cceperit  am- 
bulare  Ghristianus  viam  cordis  sui  in  spe  promissorum 
Dei ,  non  deviet.  Nam  occurrunt  tentationes  aliud  aliquid 
suggerentes ,  delicias  hujus  mundi,  aliam  quamdam  vi- 
tam,  ut  unumquemque  de  via  detorqueant,  et  a  proposito 
abducant.  Si  autem  isto  desiderio  istas  suggestiones  evi- 
ceris,  vincuntur  hostes  in  via,  et  perducitur  populus  ad 
patriam. 

X.  Audi  Apostolum ,  quia  ista  figurae  nostrae  fuerunt. 
Nolo  enim ,  inquit ,  vos  ignorare ,  fratres ,  quia  omnes 
patres  nostri  sub  nube  fuerunt.  Si  sub  nube  fuerunt,  sub 
caligine  fuerunt.  Quid  est ,  sub  caligine  fuerunt?  Non  eis 
intelligentibus  spiritaliter,  quae  cum  eis  corporaliter  age- 
bantur.  «  Et  omnes  per  mare  transierunt,  et  omnes  in 
Moyse  baptizati  sunt,  et  omnes  eumdem  cibum  spirita- 
»  lem  manducaverunt1.  »  Datum  est  enim  illis  manna  in 
deserto ,  sicut  nobis  datur  dulcedo  Scripturarum ,  ut  du- 
reraus  in  ista  eremo  vitae  humanae2.  Et  norunt  quale 
manna  accipiunt  Christiani ,  quibus  dixit  ipse  Psalmus  : 
«  Gustate  et  videte,  quam  suavis  est  Dominus3.  Et  om- 
»  nes,  inquit,  eumdem  cibum  spiritalem  manducaverunt. » 
Quid  est ,  eumdem  ?  Idem  significantero.  «  Et  omnes 
»  eumdem  potum  spiritalem  biberunt.  »  Et  attende  quo- 
modo  unam  rem  exposuit,  et  caetera  tacuit :  «  Bibebant 
»  enim  de  spiritali  sequente  petra  ;  petra  autem  erat 
»  Christus.  Haec  autem  figurae  nostrae  fuerunt  4.  »  llJis 
sunt  exhibitse ,  sed  figurae  nostrae  fuerunt :  quia  illis  cor- 

1  i  Cor.  x,  i,  etc.  —  a  Exod.  xvi,  i3.  —  3  Psal.  xxxm,9.  —  4  i  Cor. 
x,  3,  etc. 

poraliter  exhibebantur,  nobis  spiritaliter  signifieabantur. 
Ergo  illi  qui  corporaliter  ea  tenuerunt,  ad  Yetus  Testa- 
mentum  pertinuerunt. 

XI.  Jam  videte  quia  senuerat  Isaac.  Cujus  personam 
gessit  Isaac  ,  quando  voluit  benedicere  filium  suum  majo- 
rem  '  ?  Jam  senuerat  $  ubi  senectus,  vetustas  5  per  senec- 
tutem  intelligo  vetustatem  ;  et  per  vetustatem  intelligo 
Vetus  Testamentum.  Hoc  ergo  Vetus  Testamentum  quia 
illi  non  intelligebant ,  qui  sub  nube  fuerunt ,  ideo  dicun- 
tur  caligasse  oculi  Isaac.  Galigo  oculorum  corporis  Isaac , 
caliginem  significat  mentium  Judaeorum  :  senectus  Isaac 
vetustatem  significat  Veteris  Testamenti.  Quid  ergo,  fra- 
tres?  Vult  tamen  benedicere  et  majorem  fiHum  Esaii. 
Minorem  amabat  mater,  et  majorem  pater,  tanquam  pri- 
mogenitum  :  nam  aequalis  in  ambos  justitia ,  sed  erat 
charitas  major  erga  primogenitum.  Vult  ille  benedicere 
majorem  ,  quia  Vetus  Testamentum  primo  populo  pro- 
mittebat.  Promissiones  non  loquitur  nisi  ad  Judaeos ;  ipsis 
videtur  promittere  ,  ipsis  videtur  omnia  polliceri.  Vocan- 
tur  ab  ^Egypto  ,  liberantur  ab  hostibus  ,  per  mare  du- 
cuntur,  pascuntur  manna,  accipiunt  Testamentum,  acci- 
piunt  Legem ,  accipiunt  promissiones ,  accipiunt  ipsam 
terram  repromissionis.  Non  mirum ,  quia  ille  benedicere 
voluit  primum  fdium  :  sed  sub  figura  majoris  benedicitur 
minor.  Mater  enim  typum  gestat  Ecclesiae.Ecclesiam  au- 
tem  accipite ,  fratres  ,  non  in  his  solis  qui  post  Domini 
adventum  et  nativitatem  esse  cceperunt  sancti  5  sed  omnes 
quotquot  fuerunt  sancti,  ad  ipsam  Ecclesiam  pertinent. 
Non  enim  non  ad  nos  pertinet  pater  Abraham  ,  quia  ille 
fuit  antequam  Christus  nasceretur  de  Virgine ,  et  nos 
tanto  post ,  id  est ,  post  passionem  Christi  facti  sumus 
Christiani  :  cum  dicat  Apostolus : «  Quia  filii  sumus  Abra- 

1  Gen.  xxvii,  t. 

»  hae  ,  imitando  fidem  Abrahae1.  »  Ergo  nos  imitando 
illum  ad  Ecclesiam  admittimur ,  et  ipsum  ab  Ecclesia  ex- 
clusuri  sumusPHaecEcclesia  significatur  in  Rebecca  uxore 
Isaac  :  haee  Ecclesia  erat  in  sanctis  etiam  Prophetis,  qui 
intelligebant  Vetus  Testamentum ,  quia  promissiones  illae 
carnales  spiritale  nescio  quid  significabant.  Si  spiritale, 
spiritales  ergo  ad  minorem  filium  :  quia  prior  est  carna- 
lis  ,  et  postea  spiritalis. 

XII.  Jam  hesterno  die  praemisimus  Sanctitati  Vestrae  , 

ideo  majorem  filium  dici  Esaii,  quia  nemo  fit  spiritalis  , 

nisi  ex  carnali  :  sed  si  perseveret  in  prudentia  carnis, 

semper  erit  Esaii :  si  autem  fiat  spiritalis,  est  filius  minor  5 

sed  ipse  minor  erit  major  :  ille  enim  tempore  praecedit , 

iste  virtute.  Namque  cum  coxisset  lentem  Jacob  ,  deside- 

ravit  Esaii  accipere  ,  antequam  veniret  ad  istam  benedic- 

tionem  :  et  ille  ait  illi :  «Da  mihi  primogenita  tua,  et  dabo 

»  tibi  lentem ,  quam  coxi 2.  »  Vendidit  primogenita  sua 

minori :  abstulit  ille  voluptatem  temporalem,  abstulit  ille 

dignitatem  sempiternam.  Ergo  qui  temporahbus  volupta- 

tibus  serviunt  in  Ecclesia,  lentem  manducant.  Quam  qui- 

dem  coxit  Jacob,  sed  non  manducavit  Jacob  :  idola  enim 

magis  in  iEgypto  viguerant.  Lens  cibus  est  ^Egypti.  Per 

lentem  omnes  errores  Gentium  significantur.  Quia  ergo 

Ecclesia  eminentior  et  manifestior  in  filio  minore  de  Gen- 

tibus  ventura  significabatur ,  lentem  coxisse  dicitur  Ja- 

cob  ,  et  manducasse  Esaii.  Etenim  dimiserunt  idola  Gen- 

tes,  quae  colebant ;  Judaei  autem  serviebant  idolis  :  nam 

conversi  corde  in  iEgyptum ,  ducebantur  per  eremum  j 

et  cum  interfecti  essent  in  mari  hostes  eorum,  et  fluctibus 

obruti  essent  inimici  eorum ,  desideraverunt  idolura  fa- 

cere,  quia  non  viderunt  Moysen,  et  non  intellexerunt  se- 

cum  praesentem  Deum3;  sed  in  praesentia  hominis  haben- 

1  Rom.  iv,  12,  et  Gal.  xm,  7«—  2  Gen,  xxv,  3i.  — •  3  Exod,  xxxu,  1. 


SERMO    IV.    DE    JACOB    BT    ESAU.  179 

tes  spem,  non  viderunt  oculis  hominem  ,  et  putare  ccepe- 
runt ,  quia  non  ibi  esset  Deus  ,  cum  ipse  solus  per  Moy- 
sen  tanta  patraret.  Qusesierunt  hominem  oculis  carnis , 
quia  non  habebant  oculos  cordis  ,  unde  Deum  in  Moyse 
viderent.  Perdiderunt  ergo  primatum  suum,  quia  conversi 
corde  in  iEgyptum  manducaverunt  lentem.  Accipite.  Po- 
pulus  christianus  est  5  sed  in  ipso  populo  christiano  illi 
primatum  tenent  ,  qui  pertinent  ad  Jacob  :  qui  vero  car- 
naliter  vivunt ,  earnaliter  credunt  ,  carnaliter  sperant , 
carnaliter  diligunt,  adhuc  ad  Vetus  Testamentum  perti- 
nent ,  nondum  ad  Novum  5  adhuc  in  sorte  sunt  Esaii , 
nondum  in  benedictione  Jacob. 

XIII.  Intendat  Sanctitas  Vestra.  Benedicere  ergo  vole- 
bat  majorem  filium  Isaac  senex  caliginosis  oculis ,  quia 
Vetus  Testamentum  ad  Judaeos  directum  erat.  Quod  Ve- 
tus  Testamentum  non  ab  eis  intelligebatur ,  ideo  caligi- 
nosi  oculi  dicuntur.  Ut  dixi ,  fratres  ,  ad  majorem  loqui- 
tur,  ad  minorem  pervenit  benedictio.  Etenim  mater  ista , 
quae  in  sanctis  omnibus  intelligitur,  id  est ,  Ecclesia,  quae 
intellexit  prophetiam ,  ipsa  dat  consilium  filio  minori,  et 
dicit  illi  :  «  Ego  ipsa  audivi  patrem  tuum  dicentem  fratri 
»  tuo,  Vade,  et  affer  mihi  venationem,  ut  manducem, 
w  et  benedicat  te  anima  mea  ,  antequam  moriar.  Nunc 
))  ergo  ,  fili ,  audi  me1.  »Et  dedit  illi  consilium  ut  iret , 
afferretque  duos  haedos  de  proximo  grege,  et  faceret  illos 
mater,  quemadmodum  delectabatur  pater  ejus  $  et  man- 
ducaret ,  et  benediceret  filium  suum  minorem  absente 
majore.  Ille  autem  timuit ,  et  ait  :  «  Frater  meus  pilosus 
»  est ,  ego  autem  lenis  sum ,  ne  contingat  me  et  compal- 
»  pet  pater  meus ,  et  intelligat  quia  ego  sum  Jacob ,  et 
w  acquiram  non  benedictionem,  sed  maledictionem.  »  At 
illa,  «  Vade,  inquit,  fili,  audi  me  :  maledictio  tua  super 

1  Gen.  xxvu,  6,  etc. 

»  me  sil.  »  Perrexit ,  et  attulit  duos  haedos  :  laeti  sunt,  et 
apposuit  patri  suo  :  et  quemadmodum  prcedixit,  quia  non 
illum  agnoscebat  in  voce,  tetigit,  invenit  pilos  ;  quia  pel- 
libus  haedorum  circumdederat  mater  brachia  ejus  :  cre- 
didit  majorem  esse ,  et  benedixit.  In  benedictione  majo- 
rem  intendebat ,  et  benedictio  ad  minorem  perveniebat. 
Quid  est  ergo  quod  sub  specie  majoris  benedicitur  minor, 
nisi  quia  sub  figuris  Veteris  Testamenti  promissi  populo 
Judaeorum ,  pervenit  benedictio  spiritalis  ad  populum 
Christianorum  ?  Attendite ,  fratres  :  audiunt  illi  terram 
promissionis  ,  audimus  et  nos  :  tanquam  ad  Judaeos  vide- 
tur  Scriptura  loqui  de  terra  promissionis ,  et  ad  nos  per- 
venit  intellectus  terrae  promissionis ,  qui  dicimus  Deo  : 
«  Spes  mea  es  tu  ,  portio  mea  in  terra  viventium1.  »  Sed 
hoc  ut  diceremus,  mater  nos  docuit,  id  est,  in  sanctis 
Ecclesia  ipsa  Prophetis  docet  nos,  quemadmodum  spiri- 
taliter  intelligamus  ipsa  promissa  carnalia. 

XIV.  Sed  non  posset  ad  nos  pervenire  benedictio ,  nisi 
jam  mundati  a  peccatis  per  nativitatem  regenerationis , 
aliorum  peccata  per  tolerantia  portemus.  Genuit  enim 
mater  ambos  filios.  Intendite,  fratres  :  genuit  unum  pi- 
losum ,  alterum  lenem.  Pili  peccata  significant,  lenitas 
autem  mansuetudinem,  id  est,  munditiem  a  peccatis.Duo 
fdii  benedicuntur  :  quia  duo  genera  benedicit  Ecclesia. 
Quomodo  duos  peperit  Rebecca,  generantur  in  utero  Ec- 
clesise  duo,  unus  pilosus,  alter  lenis  :  quorum  diversita- 
tem  exposuimus.  Sunt  enim  homines  qui  nec  post  baptis- 
mum  volunt  dimittere  peccata  sua ,  et  ea  volunt  facere, 
quae  antea  faciebant.  Verbi  gratia ,  Si  faciebant  fraudes  , 
volunt  iterum  fraudare  :  si  mendacium  jurabant ,  volunt 
adhuc  pejerare  :  si  circumveniebant  dolis  innocentes,  vo- 
lunt  adhuc  circumvenire :  si  homicidia  cogitabant,  eadem 

1  Psal.  cxli,  6 

cogitant:sifornicabantur,  si  inebriabantur,  ea  ipsa  nihilo 
minus  faciunt.  Ecce  Esaii  natus  pilosus.  Quid  facit  Jacob? 
Dicitur  ei  a  matre,  Vade ,  benedicat  te  pater  tuus.  Et  di- 
cit,  Timeo,  non  accedam.  Sunt  enim  homines  in  Ecclesia, 
qui  timent  misceri  peccatoribus ,  ne  quasi  per  consortium 
peccatorum  in  unitate  maculentur,  et  per  haereses  et  schis- 
mata  pereant l. 

XV.  Quid  ergo  dicitur  huic  piloso  Esaii ,  qui  non  bene 
conversatus  est  in  domo?  Nam  et  hoc  de  illis  dicitur  : 
«  Erat  ille  agrestis  venator ,  Jacob  autem  sine  dolo  con- 
)>  versabatur  in  domo^.  »  Ideoque  eum  amabat  mater, 
cujus  cpnversationem  dulcem  sentiebat.  Ipse  est  Jacob , 
qui  postea  appellatus  est  Israel,  cum  luctaretur  cum  An- 
gelo  :  et  hoc  in  magno  mysterio.  Benedictus ,  appellatus 
est  Israel 3  :  ideoque  quia  sine  dolo  erat.  Intendite ,  fra- 
tres  mei ,  et  videte  quam  sine  dolo  fuerit.  Nathanaelem 
Dominus  quando  vidit,  quia  noverat  qualis  esset ,  ait  : 
«  Ecce  vere  Israelita,  in  quo  dolus  non  est4.  »  Si  ergo 
ideo  iste  Israelita,  quia  non  est  in  eo  dolus  ;  in  ipso  Israel 
utique  non  erat  dolus.  Quid  sibi  ergo  vult ,  quod  dicitur : 
a  Venit  frater  tuus  cum  dolo,  et  abstulit  benedictionem?  » 
Sine  dolo  eum  commendat  Scriptura  conversantem  in  do- 
mo:  Dominus  etiam  perhibet  testimonium,  quia  sine  dolo 
erat ,  cum  dicit  de  Nathanaele  :  «  Ecce  vere  Israelita ,  in 
»  quo  dolus  non  est.  »  Quid  sibi  ergo  vult,  cum  dicitur  : 
u  Accessit  cum  dolo ,  et  abstulit  benedictionem  ?  » 

XVI.  Dolus  interim  quid  significet,  attendamus  5  et 
videamus  quid  debeat  facere  Jacob.Portat  aliena  peccata, 
et  portat  cum  tolerantia ,  quamvis  aliena  :  hoc  est  enim 
habere  pelles  hsedinas  :  id  est,  patienter  aliena  portat , 
non  haeret  suis.  Sic  omnes  qui  pro  unitate  Ecclesiae  tole- 
rant  aliena  peccata  ,  Jacob  imitantur.  Quia  et  ipse  Jacob 

»  Forle  pereunt.  —  2  Gen.  xxv,  57.  —  3  Id.  xxxn,  28.  —  4  Joan.  1,  4?- 

in  Clnisto  cst  ;  siquidem  Christus  in  semine  Abraham. 
Dictum  cst  enim  :  «  In  semine  tuo  benedicentur  omnes 
»  Gentes1.  »  Dominus  ergo  noster  Jesus  Christus,  qui 
nullum  peccatum  fecit ,  portavit  aliena  peccata  :  et  de- 
dignatur  portare  aliena  peccata,  cui  peccata  dimissa  sunt? 
Sic  ergo  Jacob  transit  ad  Christum  post 2  aliena  peccata  , 
id  est ,  haedinas  pelJes.  Et  quid  est  dolus  ? 

XVII.  Venit  enim  ille  sero,  et  affert  quod  jussit  pater  $ 
et  invenit  fratrem  suum  benedictum  pro  se  :  et  non  be- 
nedicitur  altera  benedictione.  Quia  duo  illi  homines,  duo 
populi  erant  :  una  benedictio  unitatem  significat  Eccle- 
siae.  Duo  autem  populi  ipsi  sunt,  qui  est  et  Jacob.  Sed 
alio  modo  figurati  duo  populi  pertinentes  ad  Jacob.  Ete- 
nim  Dominus  noster  Jesus  Christus,  qui  ad  Judaeos  et 
Gentes  venerat ,  repudiatus  est  a  Judaeis,  qui  pertinebant 
ad  filium  majorem  :  elegit  tamen  quosdam  ,  qui  pertine- 
bant  ad  filium  minorem ,  qui  spiritaliter  cceperant  desi- 
derare  et  intelligere  promissaDomini,  non  carnaliter  illam 
terram  ,  quam  desiderabant  accipientes  •,  sed  spiritalem 
illam  civitatem  desiderantes ,  ubi  nemo  nascitur  carnali- 
ter  ;  quia  nemo  ibi  carnaliter,  nemo  spiritaliter  moritur. 

XVIII.  Hanc  ergo  cum  ccepissent  desiderare,  cceperunt 
pertinere  ad  Jacob  ,  qui  crediderunt  in  Christo,  et  factus 
est  grex  Domini  in  ipsa  Judaea.  Sed  quid  dicit  Dominus  de 
ipso  grege  ?  Habeo  alias  oves,  quae  non  sunt  de  hoc  ovili : 
vado,  adducam  eas,  et  erit  unus  grex  et  unus  pastor 3. 
Quas  alias  oves  habet  Dominus  Jesus  Christus,  nisi  de 
Gentibus?  Junctae  sunt  oves  de  Gentibus  Judaeis  ovibus. 
De  Judaeis  enim  Apostoli.  Inde  erant  et  quingenti  fratres, 
qui  viderunt  Dominum  post  resurrectionem  4.  Inde  erat 
ipse  Nathanael ,  cui  testimonium  perhibuit  Dominus  ,  in 

1  Gen.  xxu  ,  18.  —  a  Forte  portat.  —  3  Joan.  x,  16.  —  4  1  Cor. 
xv ,   G. 

quo  dolus  non  esset1.  Inde  erant  centum  viginti,  qui  cum 
essent  in  domo ,  venit  Spiritus  sanctus ,  ut  eos  perfunde- 
ret ,  quem  promiserat  Discipulis  2.  Inde  erant  tot  millia 
hominum,  quae  legimus  in  Actibus  Apostolorum  baptizata 
in  nomine  Christi,  ex  his  qui  crucifixerant  Christum  3. 
Ergo  inde  erant  oves ,  et  multae  oves  $  sed  non  solae  :  ha- 
bebat  Dominus  alias  de  Gentibus.  Ipsi  duo  populi  tan- 
quam  de  diverso  venientes ,  etiam  duobus  parietibus  sig- 
nificantur.  Venit  enim  Ecclesia  Judaeorum  de  circumci- 
sione  •,  venit  Ecclesia  Gentium  de  praeputio  :  de  diverso 
venientes  in  domo  conjuncti  sunt.  ldeo  Dominus  dictus 
est  lapis  anguJaris  :  dicit  enim  Psalmus  :  «  Lapidem  quem 
»  reprobaverunt  aedificantes ,  hic  factus  est  in  caput  an- 
w  guli*.  w  Dicitet  Apostolus  :  «  Ipso  summo  angularila- 
»  pide  existente  Christo  Jesu8.  »  Ubi  est  angulus,  duo 
parietes  copulantur  :  in  angulo  duo  parietes  ,  nisi  de  di- 
verso ,  non  conveniunt  :  nam  si  ex  una  parte  veniunt , 
angulum  non  faciunt.  Duo  ergo  haedi,  ipsi  sunt  duo  po- 
puli ,  ipsa  sunt  duo  ovilia  ,  ipsi  sunt  duo  parietes,  ipsi 
sunt  duo  caeci  qui  sedebant  in  via 6 ;  ipsae  sunt  duae  na- 
ves,  in  quas  levati  sunt  pisces  7.  Multis  in  locis  Scriptu- 
rarum  inteJliguntur  duo  populi :  sed  unum  sunt  in  Jacob. 
XIX.  Quare  haedi,  dicet  aliquis?  Haedi  nostis  quia  pec- 
catores  sunt :  nam  ad  sinistram  erunt  haedi ,  et  ad  dexte- 
ram  agni8,  Sed  qui  perseveraverint  haedi,  ipsi  erunt  ad 
sinistram.  Nam  nisi  prius  haedi  essent,  non  diceret  Domi- 
nus  :  «Non  veni  vocare  justos,  sed  peccatores9.»  Quando 
enim  Dominus  conversabatur  cum  peccatoribus ,  et  man- 
ducabat  cum  publicanis ,  Judaei  quasi  agni ,  id  est ,  quasi 
justi ,  et  per  superbiam  magis  hirci,  objecerunt  Domino 

1  Joan.  i,  47-  —  *  Act.  i,  i5.  etc.  —  3  Id.  p,  38.  —  4  Psal.  cxvn,  22. — 
5  Ephes.  11 ,  20.  —  6  Matth.  xx,  3o.  —  7  Luc.  v,  7.  —  8  Matth.  xxv,  33. 
—  9  Id.  ix,  i3. 

tnnquam  crimen  ,  imo  Discipulis  ejus  drxerunt  :  «  Quare 
»  magister  vester  cum  publicanis  et  peccatoribus  mandu- 
»  cat ? »  Respondens  Dominus,  quomodo  se  defendit?  « Non 
»  est  opus ,  inquit ,  sanis  medicus,  sed  male  habentibus  : 
»  non  veni  vocare  justos ,  sed  peccatores1.  »  Yocat  ergo 
haedos  5  sed  ut  non  perseverent  hsedi.  Occidit  enim  iilos  Ja- 
cob  ,  et  praeparavit  inde  epulas  patri  suo  ;  id  est ,  ad  in- 
teliigentiam  spiritalem ,  quae  in  illa  benedictione  habebat 
intelligi,  quamvis  figurabalur  in  filio  majori  :  ad  hoc  oc- 
cisi  sunt  haedi ,  et  manducati  sunt ,  et  trajecti  in  corpus 
unum.  Sic  occiduntur  peccata  in  peccatoribus ,  ettrans- 
eunt  interfecti  in  corpus  unum  Ecclesiae  :  cujus  Ecclesiae 
figuram  gerebat  Petrus,  quando  ei  dictum  est :  «  Macta  et 
»  manduca -.  »  Ergo  ille  agrestis  ,  iste  in  domo,  mansue- 
tus  :  ille  major,  iste  minor  :  ad  illum  videbantur  respi- 
cere  benedictiones,  ad  istum  perveniebant.  Respiciebant 
ad  illum  ,  quia  promissa  carnalia  promittebantur  Judaeis, 
ad  istum  perveniebant,  quia  spiritaliter  intelligenda  erant, 
et  accipienda  Christianis.  Ad  istum  benedictio  non  perve- 
niret,  nisi  portaret  peccata,  quae  ipse  jam  non  faciebat. 

XX.  Intelligat  itaque  Sanctitas  Vestra,  quomodo  sint 
portanda  peccata.  Sunt  enim  qui  portare  sibi  videntur 
peccata  ,  et  tacent  peccatoribus  :  jam  ista  simulatio  detes- 
tanda  est.  Porta  peccatorem  ,  non  ut  ames  peccatum  in 
illo,  sed  ut  persequaris  peccatum  propter  illum.  Dilige 
peccatorem ,  non  in  quantum  peccator  est ,  sed  in  quan- 
tum  homo  est.  Quomodo  si  diligis  aegrum  ,  persequeris 
febrem  :  nam  si  parcis  febri ,  non  diligis  aegrum.  Dic  orgo 
quod  verum  est  f ratri  tuo ,  noli  tacere.  Quid  enim  aliud 
agimus ,  quam  dicere  vobis  quod  verum  est  ?  Noli  men- 
daciter  :  aperta  veritate  dic  quod  verum  est  :  sed  donec 
corrigatur,  portetur.  Diversis  temporibus  fieri  potuerunt 

i  Matth    ix,  11,  etc.  —  *  Act.  x,  i3. 

occisio  haedorum  et  portatio  pcllium  :  rem  tamen  signifi- 
cant,  quae  uno  tempore  fieri  potest.  Simul  enim  et  arguit 
justus  peccatores  ,  quod  est  hsedos  occidere  •  et  peccata 
eorum  misericorditer  tolerat ,  quod  est  pelles  portare. 
Quantum  in  ipso  fuit ,  occidit  haedos ,  occidit  peccatores : 
sed  portabat  aliena  peccata  ,  et  portabat  cum  tolerantia  5 
meruit  benedici  :  quia  charitas  omnia  tolerat.  Ipsa  chari- 
tas.erat  in  matre,  et  figurain  charitatis  ipsius  gerebat  ma- 
ter  :  quae  figura  omnium  sanctorum  erat,  figuram  chari- 
tatis  gerebat ;  quia  sancti  non  sunt ,  nisi  qui  habuerint 
charitatem.  «  Quid  enim  proderit ,  si  linguis  hominum 
»  loqnar  et  Angelorum  ,  charitatem  autem  non  habeam  ? 
»  Factus  sum  aeramentum  sonans ,  aut  cymbalum  tin- 
»  niens.  Et  si  habuero  omnem  fidem,  ita  ut  montes  trans- 
»  feram,  charitatem  autem  non  habeam,  nihil  sum.  Et  si 
»  sciero  omnia  sacramenta,  et  omnem  prophetiam ,  et 
»  tradam  corpus  meum  ut  ardeam,  charitatem  autem  non 
»  habeam,  nihil  mihi  prodest1.  »  Qualis  est  ergo  chari- 
tas,  quae  sola  multum  prodest,  sine  qua  caetera  nihil  pro- 
sunt  ?  Ergo  ipsa  charitas  dat  consilium ,  et  obedit  fdius 
charitatis. 

XXI.  Quale  consilium  dat  ?  Ut  accipiat  ille  pelles  hae- 
dinas  ,  et  accedat  ad  patrem.  Majorem  quaerit  pater,  et 
minorem  benedicit :  Vetus  Testamentum  Judaeos  intuetur 
per  litteram,  et  per  spiritalem  ejus  intelligentiam  Chris- 
tiani  in  illo  benedicuntur.  Intendat  Sanctitas  Yestra  , 
magnum  mysterium,  magnum  sacramentum.  Dicitlsaac: 
«  Venit  frater  tuus  cum  dolo,  »  de  homine  sine  dolo. 
Sine  dubio  Isaac  iJle ,  ut  erat  spiritu  prophetico,  noverat 
quid  agebatur,  et  ipse  figurate  agebat ,  omnia  ponit  in 
magna  altitudine  sacramentorum  :  nam  si  nesciret  quid 
ageret,  irasceretur  fallenti  se  filio.  Venit  major ,  et  dicit: 

1  1  Cor.  xiu,  1,  etc. 

«  Ecce  pater,  manduca  :  sicut  jussisti  mihi ,  feci.  »  Dicit 
ille  :  «  Quis  es  tu  ?  »  Respondit ,  «  Ego  sum  filius  tuus 
»  major  Esaii.  Et  quis  est,  inquit ,  ille  ,  a  quo  jam  man- 
»  ducavi ;  et  benedixi  eum  ,  et  benedictus  erit x  ?  »  Irasci 
videbatur  ;  expectabat  ab  ore  ipsius  Esaii  maledictionem 
aliquam  in  fratrem  :  cum  expectat  ille  maledictionem , 
confirmat  iste  benedictionem.  0  irasci ,  o  indignari !  Sed 
noverat  mysterium,  et  caligo  oculorum  ejus  corporeorum 
significabat  caliginem  mentis  Judaeorum  :  oculi  autem 
cordis  ejus  videbant  altitudinem  mysteriorum. 

XXII.  «  Venit,  inquit,  frater  tuus  cum  dolo ,  et  abs- 
»  tulit  benedictionem  2.  »  Dicebamus  :  videte  quid  est 
«  cum  dolo  :  »  dolus  hic,  non  est  dolus.  Quomodo  dolus 
non  est  dolus  ?  Quomodo  petra  non  est  petra  ?  Quomodo 
dicitur  mare,  et  non  est  mare  ?  quia  aliud  significat  :  sic 
dicitur  petra,  et  non  est  p>etra  •,  quia  aliud  significat.  Di- 
citur  mons ,  et  non  est  mons  :  dicitur  leo  de  tribu  Juda 
Dominus  Jesus  Christus  ,  et  non  est  leo  :  dicitur  agnus  , 
et  non  est  agnus  :  dicitur  pecus,  et  non  est  pecus  :  dici- 
tur  vitulus,  et  aliud  est.  Sic  dicitur  dolus,  et  non  est  do- 
lus.  Quare  ergo  dicitur  dolus,  quaeramus.  Quare  dicta 
sunt  illa  omnia  ,  quseramus.  Quare  dictus  est  leo?  Prop- 
ter  fortitudinem.  Quare  dictus  est  petra?  Propter  firmita- 
tem.  Quare  dictus  est  agnus  ?  Propter  innocentiam.  Quare 
dictus  est  vitulus?  Propter  victimam.  Quare  dictus  est 
mons?  Propter  magnitudincm.  Quare  manna  ?  Propter 
duIcedinem.Quare  ergo  dolus  ?  Jam  quid  sit  dolus  videa- 
mus,  et  inveniamus  quare  dictus  sit  dolus.  Novimus  enim 
quid  sit  petra :  et  tamen  dicitur  de  homine  absurdo  et 
duro  petra  ,  et  de  homine  robusto  et  immobili  dicitur  pe- 
tra  ^  et  ad  laudem  inde  duxisti  firmitatem,  et  ad  vitupe- 
rationem  duritiam.  Novimusin  petra  firmitatem,  et  acce- 

1  Gen.  xxvn,  19,  etc.  —  2  Ibid.  35. 

pimus  Christum  petram  :  Petra  autem  erat  Christus1.  In 
leone  fortitudinem  novimus  :  et  tamen  leo  etiam  diabolus 
nominatus  est.  In  dolo  quid  novimus,  ut  accipiamus  in 
figura  dolum,  quemadmodum  accipitur  et  mons,  quem- 
admodum  accipitur  leo,  quemadmodum  accipitur  agnus, 
quemadmodum  accipitur  petra ,  et  caetera  ? 

XXIII.  Dolus  ergo  quid  est?Dolus  est  quando  aliud 
agitur,  et  aliud  simulatur.  Quando  itaque  aliud  est  in  in- 
tentione,  aliud  in  factis,  dolus  dicitur.  Dolus  ergo  in  pro- 
prietate  reprehensibilis ,  quomodo  petra  in  proprietate. 
Qui  dixerit  petram  in  proprietate  Christum  ,  blasphemat: 
quomodo  vitulum  qui  dixerit  in  proprietate  Christum  , 
blasphemat.  Vitulus  in  proprietate  pecus  est ,  in  figura 
victima  :  in  proprietate  lapis  terra  obdurata  est,  in  figura 
firmitas.  Dolus  in  proprietate  fraus,  in  figura  ipsa  figura. 
Omnis  enim  figurata  et  allegorica  lectio  vel  locutio,  aliud 
videtur  sonarecarnaliter,aliud  insinuare  spiritaliter.  Hanc 
ergo  figuram  doli  nomine  appellavit.  Quid  est  ergo,  «  Ve- 
»  nit  cum  dolo  ,  et  abstulit  benedictionem  tuam  ?  »  Quia 
figuratum  erat  quod  agebatur ,  ideo  dictum  est ,  «  Venit 
»  cum  dolo. »  Nam  ille  doloso  homini  benedictionem  non 
confirmaret,  cui  debebatur  justa  maledictio.  Non  ergo  erat 
verus  ille  dolus,  maxime  quia  non  est  mentitus  dicendo  : 
«  Ego  sum  filius  tuus  major  Esaii : » jam  enim  pactus  erat 
ille  cum  fratre  suo,  et  vendiderat  primogenita  sua.  Hoc 
se  dixit  habere  patri,  quod  emerat  a  fratre  :  quod  ille  per- 
diderat  in  istum  transierat.  Non  enim  primogeniti  honor 
exclusus  erat  de  domo  Isaac  :  primogeniti  honor  ibi  erat; 
in  illo  non  erat ,  qui  eum  vendiderat  :  ubi  erat,  si  non  in 
minore  erat  ?  Ideo  sciens  hoc  in  mysterio  Isaac,  confirma- 
vit  benedictionem ,  et  dicit  filio  :  «  Quid  tibi  facturus 
»  sum  ?  »  Et  ille  ,  «  Benedic  et  me  pater  :  non  enim  una 

»  i  Cor.  x,  4. 

»  tibi   est   benedictio  '.  »  Isaac   autem  sciebat   unam. 

XXIV.  Quare  unam  ?  Aderit  Spiritus  sanctus  ,  ut  di- 
cam,  et  intelligatis.  Videamus  ipsas  benedictiones ,  qua- 
lem  benedictionem  accepit  Jacob,  et  qualem  benedictio- 
nem  accepit  Esaii.  Ipse  Isaac  ad  Jacob  :  «  Tu  es  filius 
»  meus  Esaii?  »  Respondit  Jacob  ,  «  Ego.  »  Et  dixit  : 
«  Appone  mihi,  et  manducabo  de  venatione  tua,  fili,  et 
»  benedicat  te  anima  mea  ,  antequam  moriar ,  sed  ad- 
»  move  mihi  osculiun*.»'Illum  non  est  osculatus  :  a  pace 
ccepit  hujus  benedictio.Quare  osculo  confirmavit  pacem? 
Quia  et  ille  propter  pacem  portabat  aliena  peccata.  «  Et 
»  accessit,  et  osculatus  est  eum  :  et  odoratus  est  odorem 
»  vestis  ejus.  »  Stolam  enim  habebat  fratris  sui  :  id  est , 
dignitatem  primogenitorum  quam  ille  perdiderat,  iste  ha- 
bebat.  In  isto  jam  bene  olebat,  quod  ille  male  perdide- 
rat.  «  Odoratus  est  odorem  vestis  ejus ,  et  benedixit  eum, 
»  et  dixit  :  Ecce  odor  filii  mei,  sicut  odor  agri  pleni, 
»  quem  benedixit  Dominus.  »  Odorem  vestimenti  acce- 
pit ,  et  dixit  odorem  agri.  Intellige  Christum  in  mysterio 
interiori ,  et  intellige  vestem  Christi  Ecclesiam. 

XXV.  Intellkat  Sanctitas  Vestra.  Multis  enim  modis 
significatur  una  res  :  id  est ,  Ecclesiam ,  quam  significant 
ilJi  duo  haedi,  ipsam  significat  vestis  ista.  Quia  una  res 
multis  modis  significatur,  quae  nihil  horum  est  per  essen- 
tiam ,  omnia  per  figuram.  Agnus  non  potest  esse  leo  ;  leo 
non  potest  esse  agnus:  Dominus  enim  noster  Jesus  Chris- 
tus  et  leo  potuit  esse  ,  et  agnus  :  sed  quia  nec  leo  nec  ag- 
nus  per  essentiam  ,  etleo  et  agnus  per  figuram.  Sic  haedi 
non  possunt  esse  vestis ,  et  vestis  non  potest  esse  haedi : 
Ecclesia  vero ,  quia  nec  haedi  nec  vestis  per  essentiam  , 
et  haedi  et  vestis  est  per  figuram  ;  et  quidquid  aliud  dici 
potest. 

1  Gen/xivn,  37,  etc.  —  »  lbid.  24,  etc. 

XX VJ.  «  Odoratus  est  vestimenta  ejus ,  et  dixit  :  Ecce 
»  odor  filii  mei ,  sicut  odor  agri  pleni ,  quem  benedixit 
»  Dominus  *.  »  Ager  iste,  Ecclesia  est.  Probemus  ,  quia 
ager  est  Ecclesia.  Audi  Apostolum  dicentem  fidelibus  : 
Dei  agricultura  estis ,  Dei  sedificatio  estis 2.  Non  solum 
ager  est  Ecclesia ,  sed  et  agricola  Deus.  Audi  ipsum  Do- 
minum  :  «  Ego  sum  vitis ,  vos  sarmenta  ,  et  Pater  meus 
»  agricola  est3.  »  In  hoc  ergo  agro  laborans  operarius,  et 
sperans  mercedem  sempiternam,  ipse  Apostolus  nihil  sibi 
arrogat ,  nisi  quantum  decet  operarium.  «  Ego  ,  inquit^, 
»  plantavi,  Apolio  rigavit ,  sed  Deus  incrementum  dedit. 
»  Itaque  neque  qui  plantat  est  aliquid  ,  neque  qui  rigat, 
»  sed  qui  incrementum  dat  Deus 4.  »  Quomodo  servavit 
humilitatem,  ut  ad  Jacob  pertineret,  ut  ad  ipsum  agrum, 
id  est ,  Ecclesiam,  ne  amitteret  stolam ,  cujus  odor  erat 
sicut  odor  agri  pleni,  et  transiret  ad  superbiam  Esaii,  car- 
naliter  intelligens  et  typho  plenus?  Olet  ergo  ager  de  veste 
filii  :  sed  non  ager  ille  ex  se  aliquid  est ,  ideo  adjecit , 
«  quem  benedixit  Dominus.  Et  dabit  tibi  Dominus  de  rore 
»  coeli  desursum  ,  et  ab  ubertate  terrae,  et  multitudinem 
»  frumenti  et  vini  :  et  servient  tibi  Gentes ,  et  eris  domi- 
»  nus  fratris  tui,  et  adorabunt  te  filii  patris  tui.  Qui  ma- 
»  ledixerit  te ,  maledictus  erit  $  et  qui  benedixerit  te , 
»  benedictus  erit5.  »  Haec  benedictio  Jacob  :  si  non  be- 
nediceretur  et  Esaii ,  nulla  esset  qusestio  :  benedicitur  et 
ipse  ,  sed  non  ipsa  benedictione  ;  nec  tamen  ab  hac  pe~ 
nitus  aliena. 

XXVII.  Audiamus  ergo  quomodo  benedicitur  Esaii  5  et 
videamus  quid  intersit  inter  spiritales  Ecclesiae  filios ,  et 
carnales  •,  inter  eos  qui  spiritaliter  vivunt ,  et  eos  qui 
semper  carnalibus  gaudiis  delectantur.  Respondens  au- 

1  Gen.  xxvii,  27.  —  a  1  Cor.  111.  9.  —  3  Joan.  1,  5.  —  4  1  Cor.  m,  6,7. 
—  5  Gen,  xxvn,  28,  29. 

tem  Isaac,  dixit  ad  Esaii  :  «  Quis  ergo  venatus  est  mihi 
»  venationem,  et  intulit  mihi?  benedictus  sit.  Factum 
»  est  autem  ut  audivit  Esaii  verba  Isaac  patris  sui , 
»  exclamavit  voce  magna ,  et  dixit  :  Benedic  et  me  pa- 
»  ter.  Et  dixit  illi  :  Venit  ffater  tuus  cum  dolo  ,  et  acce- 
»  pit  benedictionem  tuam1.  » 

XXVIII.  «  Et  dixit  Esaii ,  «  Juste  vocatum  est  nomen 
»  ejus  Jacob 2.  »  Supplantatio  enim  vocatur  Jacob.Et  nec 
ipsa  supplantatio  inanis  est :  quia  figura  accipitur,  quo- 
modo  dolus.  Non  enim  jam  erat  tanta  malitia  in  iratre, 
ut  vellet  supplantare  fratrem  suum.  Tunc  enim  dictus  est 
supplantator,  quando  manu  fratris  sui  nascentis  pedem 
tenuit  :  tunc  supplantator  est  dictus.  Supplantatio  autem 
carnalium,  vita  spiritalium  est.  Omnes  enim  carnales , 
cum  in  Ecclesia  invident  spiritalibus ,  supplantantur  ,  et 
fiunt  pejores.  Audi  Apostolum  hoc  ipsum  dicentem  , 
maxime  quia  ibi  commemoravit  odorem  ,  quem  hic  ex- 
pressit  Isaac  ,  dicens  :  «  Ecce  odor  filii  mei ,  sicut  odor 
»  agri  pleni,  quem  benedixit  Dominus3.»  Ait  ergo  Apos- 
tolus,  Christi  bonus  odor  sumus  in  omni  loco  :  et  adjecit : 
«  Aliis  quidem  odor  vitae ,  in  vitam  *,  aliis  odor  mortis ,  in 
»  mortem  4  :  »  et  ad  haec  quis  idoneus  ?  id  est ,  ut  intel- 
ligat,  quomodo  odor  mortis  sumus  in  mortem  hominum, 
nulla  nostra  culpa.  Ambulant  etenim  vias  suas  spiritales , 
nihil  aliud  norunt  quam  bene  vivere  :  et  qui  innocenter 
viventibus  invident ,  faciunt  peccata  gravia  ,  unde  illos 
puniat  Deus  :  et  fit  eis  ille  odor  in  mortem  ,  qui  est  aliis 
odor  ad  vitam.  Nam  ipse  Dominus  prius  factus  est  odor 
bonus  ad  vitam  credentibus ,  et  odor  malus  ad  mortem 
persequentibus.  Quia  enim  multi  ilJi  crediderant,  invide- 
runt  Jud^ei ,  et  fecerunt  tantum  scelus  occidendo  inno- 
centem ,  sanctum  sanctorum  :  quod  si  non  facerent ,  ad 

*  Gen.  xxvn,  33,  etc.  —  3  Ibid.  36.  —  3  Ibid.  27.  —  4  2  Cor.  n,  16. 

mortem  eis  non  valeret  bonus  odorChristi.Ergosupplan- 
tatus  est  Esaii  in  benedictione  patris1. 

XXIX.  Respondit  autem  Isaac,  et  dixit  ad  illum  :  «  Do- 
»  minum  illum  tuum  feci2  :  »  non  enim  aliud  potuit  ac- 
cipere  Esaii  quod  dictum  est  :  «  Et  omnes  fratres  ejus 
w  servient  illi:  tibi  autem  quid  faciam,  fili  ?  Et  dixit  Esaii 
»  ad  patrem  suum  :  Benenedic  tamen  et  me.  Cum  stran- 
»  gulatus  esset  Isaac  :  »  id  est ,  cum  coactus  esset.  Magna 
res,  magnum  sacramentum,  utinam  capiamus  :  coactus 
benedicit ,  et  tamen  benedicit  •  et  quod  benedicit  verum 
est,  sed  tamen  coactus  benedicit.  Quid  sit  hoc,  attendite. 
Videamus  ipsam  benedictionem ,  et  intelJigamus  quid  sit 
coactum  benedicere. 

XXX.  Respondit  autem  Isaac  ,  (Pater  sane  Esaii  non 
est  osculatus  : )  et  ait  illi  :  «  Ecce  a  fertilitate  terrae  erit 
»  habitatio  tua  ,  et  a  rore  cceli  desuper3.  »  Dixit  hoc  et 
illi ,  «  ab  ubertate  terrae ,  et  a  rore  coeli  :  »  hoc  ergo  com- 
mune  est  Jacob  et  Esaii.  Quid  est  proprium  Jacob  ?  «  Ser- 
»  vient  tibi  gentes.  »  Quid  est  proprium  Jacob?  «Omnes 
»  fratres  tui  tibi  servient ;  et  qui  te  benedixerit,  benedic- 
»  tus  erit,  et  qui  te  maledixerit,  maledictus  erit.  »  Habet 
et  iste  nescio  quid  proprium,  quod  non  dictum  est  Jacob: 
«  Et  in  gladio  vives ,  et  fratri  tuo  servies.  »  Sed  ne  tolle- 
ret  liberum  arbitrium  ,  (jam  hinc  et  hesterno  diximus  , ) 
adjecit  :  «  Erit  autem  ,  cum  deposueris  et  solveris  jugum 
»  de  collo  tuo4.  »  Quid  est,  «  Erit  autem  ,  cum  deposue- 
»  ris  et  solveris  jugum  de  collo  tuo  ?  »  Liberum  tibi  est^ 
si  volueris,  converti :  non  quasi  duo  eritis,  sed  unus  Ja- 
cob.  Omnes  enim  qui  convertuntur  ab  Esaii,  ad  Jacob 
pertinent.  Similitudo  unum  facit ,  dissimilitudo  facit  di- 
versitatem.  Quid  ergo  ?  «  A  rore  cceii ,  et  a  fertilitate  ter- 
»  rae  ,  »  ambo  habent.  «  Serviant  tibi  Gentes  et  fratres 

1  Forte  fratris.  —  a  Gen,  xxvn,  37.  —  3  Ibid.  3g.  —  4  lbid.  4Q' 

»  tui  et  filii  patris  tui  ,  »  solus  Jacob  habet.  k  In  gladio 
»  autem  tuo  vives,  »  solus  Esaii.  Quiddam  commune  ha- 
bent ,  qusedam  singuli. 

XXXI.  Sunt  mali  in  Ecclesia  pertinentes  ad  Esaii :  quia 
et  ipsi  filii  Rebeccae  ,  filii  matris  Ecclesiae ,  de  utero  ipsius 
nati,  et  pilosi  in  peccatis  carnalibus  perseverantes,  de  illius 
tamen  utero  nati.  Habent  ergo  a  rore  cceli,  et  a  fertilitate 
terrae  :  a  rore  cceli  omnes  Scripturas  ,  omnem  sermonem 
divinum  :  a  fertilitate  vero  terrae,  omnia  visibilia  sacra- 
menta ;  visibile  enim  sacramentum  ad  terram  pertinet. 
Haec  omnia  communia  habent  in  Ecclesia  et  boni  et  mali. 
Nam  et  ipsi  habent  et  participant  sacramentis  :  et  quod 
norunt  fideles ,  a  tritico  et  vino.  Et  habent  de  rore  cceli  : 
quia  super  omnes  descendit  sermo  Dei  de  ccelo.  Venit 
sermo  Dei ,  et  irrigat  :  sed  qui  irriget  et  quid  irriget ,  at- 
tende.  Nam  et  illos  irrigat  et  illos,  bonos  et  malos :  sed  illi 
bonam  pluviam  in  radicem  spinarum  convei  tunt ;  illi  au- 
tem  ad  fructum  bonum  pluviam  trahunt.  Nam  simul  pluit 
Dominus  super  segetem  et  super  spinas  :  sed  segeti  pluit  ad 
horreum,  spinis  ad  ignem  :  et  tamen  una  est  pluvia.  Sic 
verbum  Dei  omnes  compluit.  Videat  quisque  qualem  ra- 
dicem  habeat  :  videat  quisque  quo  trahat  pluviam  bo- 
nam  :  si  eam  trahit ,  ut  generet  spinas ,  numquid  ideo 
pluvia  Dei  accusanda  est  ?  Antequam  veniat  ad  radicem  , 
dulcis  est  pluvia  illa,  dulce  est  verbum  Dei,  donec  veniat 
ad  cor  malum ,  et  convertat  ad  fraudem  suam  pluviam 
Dei ,  convertat  ad  hypocrisim ,  convertat  ad  radices  ma- 
larum  concupiscentiarum  ,  ad  perversitates  et  depravatio- 
nes  suas.  Incipit  quidem  generare  spinas ,  sed  de  pluvia 
bona  :  habet  enim  a  rore  cceli.  Et  quoniam  non  exclu- 
duntur  omnes  mali  a  sacramentis  Dei ,  habet  et  ab  uber- 
tate  terrse,  quod  norunt  illi ,  qui  jam  voluerunt  esse  par- 
ticipes  mysteriorum  fidelium. 

XXXII.  Cum  ad  ambos  pertineant  ista^non  tamen 
pertinent  omnes  gentes  nisi  ad  spiritales ,  quia  ipsi  perti- 
nent  ad  Ecclesiam,  quae  implevit  totum  orbem  terrarum. 
Attendite,  fratres ,  et  discernite  quantum  potestis,  vel 
quantum  vobis  Dominus  dat.  Omnisspiritalis  videt ,  quia 
Ecclesia  per  totum  orbem  terrarum  est  una,  vera,  caiho- 
iica,  et  nihil  sibi  arrogat ,  et  tolerat  peccata  hominum , 
quos  non  potest  purgare  de  area  dominica  ,  antequam  ve- 
niat  ille  ultimus  ventilator,  qui  falli  non  potest,  ut  purget 
aream  suam,  et  frumentum  mittat  in  horreum,  paleas  au- 
tem  det  ad  comburendum  :  quia  ipse  habet  excludere  pa- 
leam  ,  et  segregare  a  frumento  ,  et  praeparare  horreum 
tritico  ,  paleis  ignem.  Itaque  quia  novit,  tolerat  peccato- 
res  in  fine  separandos.  Per  omnes  gentes  peccatores  et 
omnes  carnales  mixti  sunt  spiritalibus,  et  serviunt  eis  : 
spiritales  autem  non  serviunt ;  quia  de  illis  proficiunt , 
cum  ipsi  deficiunt.  Attendite,  fratres  mei,  dicam  ,  si  pos- 
sum,  et  non  timeam,  non  tacebo  :  urgeor  enim  ut  dicam  : 
et  si  mihi  forte  aliqui  succensuerint  •  sed  dent  veniam , 
timeo  enim  ,  ut  dixi  $  timori  dent  veniam.  Christus  nemi- 
nem  timuit :  nos  autem  Christum  timendo  non  parcimus, 
ne  nobis,  dum  tales  nolumus  contristare,  ille  non  parcat. 
Quid  velim  dicere  dignamini  audire ,  et  intentissime  ad- 
vertere.  Acceperunt  ambo  a  rore  cceli  et  ab  ubertate  ter- 
rae ,  Jacob  et  Esaii  5  ambo  illud  habent  quod  jam  dixi- 
mus ,  quod  novimus ,  quod  nostis  :  sed  ut  serviant  ei 
gentes ,  non  accepit  nisi  Jacob  ;  quia  carnales  in  Ecclesia 
per  totum  orbem  terrarum  non  serviunt  nisi  spiritalibus. 
Quare  ?  Quia  de  illis  proficiunt  spiritales.  Nam  ideo  car- 
nales  homines  servi  dicuntur  :  et  si  quod  nolunt  faciunt , 
prodest  tamen  spiritalibus  mala  conversatio  carnalium  : 
quia  et  ex  eadem  conversatione  proficiunt ,  et  per  tole- 
rantiam  coronantur. 

cxxiv.  13 

XXXIII.  Intendat  Sanctitas  Vestra  quod  dicimus.  Illi 

autem  Esaii  non  sunt  datae  gentes :  quia  omnes  carnales  , 

qui  sunt  in  Ecclesia  ,  aut  divisi  sunt ,  aut  faciles  suut  ad 

divisionem.  Ecce  pars  Donati  inde  facta  est ,  inde  est,  de 

ipsis  carnalibus  carnaliter  sentientibus.  Carnales  erant  : 

sed  quia  quaesierunt  honorem  suum  ,  vel  patientiam  per- 

diderunt,  invenerunt  aditum,  et  divisi  sunt  :  amaverunt 

honorem  suum,  multum  ei  tribuerunt ,  typho  superbiae 

tumuerunt ,  non  habuerunt  tolerantiam  ,  id  est ,  non  ha- 

buerunt  charitatem.  Scriptum  est  enim  :  «Charitas  omnia 

»  tolerat ,  omnia  sustinet  :  non  aemulatur,  non  inflatur , 

»  non  agit  perperam l.  »  Itaque  quidquid  aliud  haberent, 

quia  illud  non  habebant  per  quod  prodest  quidquid  ha- 

betur,  diviserunt  se.Et  quotquot  haereses  vel  praecisiones 

et  schismata  facta  sunt,  per  hos  carnales  facta  sunt.  Aut 

enim  carnaliter  senserunt,  et  fecerunt  sibi  imagines  phan- 

tasmatum  suorum,  et  erraverunt,  et  reprehendit  eos  fides 

catholica  :  et  cum  arguerentur ,  exclusi  sunt  foras  pon- 

dere  suo  •,  aut  invenientes  sibiiites  et  simultates  cumhomi- 

nibus,  diviserunt  se.  Quise  ergo  diviserunt ,  nisi  ad  quos 

pertinet  gladius  ille ,  de  quo  dictum  est  :  «  In  gladio  tuo 

»  vives  a?  »  Non  quia  gladius  non  accipitur  in  bono  :  nam 

quemadmodum  dicta  sunt  illa  superiora ,  id  est  quomodo 

accipitur  lapis  ille  et  ad  firmitatem  propterChristum,  et 

ad  reprehensionem  propter  stultum  5  quomodo  leo  dictus 

est  Christus  propter  aliud ,  et  leo  dictus  est  diabolus  prop- 

ter  aliud  :  sic  accipitur  gladius  aliquando  in  bono ,  ali- 

quando  in  malo.  Sed  hic  non  sine  causa  non  datus  est 

Jacob ,  sed  datus  est  Esaii :  nisi  quia  aliquid  mysterii  sig- 

nificatur  in  gladio.  Quomodo  et  ipsa  servitus  non  est  aliena 

a  mysterio  j  id  est ,  quod  dictum  est :  «  Servies  f ratri  tuo : » 

nam  et  hoc  iu  magno  mysterio  dictum  est. 

*  1  Cor.  xm,  4)  etc.  —  a  Gen.  xxvn,  4o. 

XXXIV.  Ergo ,  fratres  ,  qui  se  dividunt ,  ipsi  habent 
gladium  divisionis ,  et  in  gladio  suo  moriuntur,  et  in  gla- 
dio  suo  vivunt.  Sed  quia  verum  dixerat  Dominus  :  «  Qui 
»  gladio  percutit,  gladio  morietur  * :  »  videte  illos  ,  fra- 
tres  mei,  qui  se  ab  unitate  praeciderunt ,  in  quot  frusta 
prsecisi  sunt.  Nostis  quot  partes  fecit  pars  Donati ,  nec  ar- 
bitror  latere  Sanctitatem  Vestram ,  quia  «  qui  gladio  per- 
»  cutit ,  gladio  periit.  »  Dictum  est  illi  :  «  In  gladio  tuo 
»  vives.  »  Sic  et  illi  qui  non  recesserunt  ab  Ecclesia,  et 
tales  sunt ,  quales  si  fcuis  essent.  Qui  enim  amant  honores 
suos  inEcclesia  ,  omnino  tales  sunt ,  qui  amant  in  Ecclesia 
commoda  sua  saecularia ,  et  ipsi  palea  sunt  *,  sed  ventus 
deest  ,,idco  non  volant  de  area  :  hoc  est  quod  dico  brevi- 
ter ,  tentatio  deest,  nam  volarent  de  area.  Denique  quando 
contra  illos  aliquid  egerit  Ecclesia ,   quomodo  facile  se 
praecidunt?  quomod»  facile  extra  colligunt,  et  nolunt  di- 
mittere  principatum  suum ,  quomodo  pro  ipso  principatu 
mori  volunt  ?  quomodo  tenere  volunt  sub  se  plebes ,  et 
non  dimittere  plebes  unitati  Christi  ?  quomodo  volunt  fa- 
cere  oves  suas ,  quas  suo  sanguine  non  emerunt,  et  ideo 
viles  habent,  quia  non  emerunt?  Quid  opus  est  hinc  diu- 
tius  disputare?  Attendite  illos  per  universam  Ecclesiam, 
videte  tales,  et  eos  qui  intus  sunt,  et  eos  qui  inventa  occa- 
sione  de  area  volaverunt,  et  volunt  secum  trahere  grana  ; 
sed  grana  vera  et  plena  tolerant  paleam ,  et  manent  in 
area  usque  in  finem,  quousque  veniat  ultimus  ventilator  : 
sicut  ille  cum  pellibus  haedinis  toleravit  aliena  peccata,  et 
meruit  accipere  benedictionem  paternam. 

XXXV.  Quare  autem  «  sugillatus  »  Isaac  benedixit  ? 
Jam  enim  necessitate,  jam  coactus  pater  ejus  dixit  illi  : 
«  Ecce  ab  ubertate  terrae  erit  tibi  habitatio  a  rore  cceli 2.» 
Et  ne  ideo  te  putes  bonum  ,  « In  gladio  tuo  vives,  et  fra- 

«  Matth.  xxvi,  52.  —  J  Gen.  xxvn,  3g,  etc. 

»  tri  tuo  servies.  »  Sed  ne  de  te  desperes  ,  quia  potes  te 
corrigere.  «  Erit  autem  ,  cum  deposueris  et  solveris  ju- 
»  gum  de  collo  tuo.  »  Ecce  ab  ubertate  terrae  et  a  rore 
cceli  accipiet  •,  sed  Isaac  sugillatus  projicit  illi  benedictio- 
nem  ,  non  dat.  Nonne  fit  modo  in  Ecclesia  maiis  homini- 
bus ,  qui  volunt  perturbare  Ecclesiam  ,  ut  tolerentur  ad 
necessitatem  ipsius  pacis,  ut  admittantur,  uthabeantsa- 
cramenta  communia  ?  Et  aliquando  scitur  quia  mali  sunt, 
et  convinci  forte  non  possunt  ut  emendentur  et  degra- 
dentur  ,  ut  excludantur ,  ut  excommunicentur ,  non  pos- 
sunt  convinci.  Si  institerit  aliquis ,  aliquando  itur  in  dis- 
ruptiones  Ecclesiae.  Gogitur  gubernator  Ecclesiae  tanquam 
dicere ,  Ecce  ab  ubertate  terrae  erit  tibi ,  et  a  rore  cceli  : 
utere  sacramentis ,  tibi  manducas  judicium,  tibi  bibisju- 
dicium  :  «  Qui  enim  manducat  et  bibit  indigne,  judicium 
»  sibi  manducat  et  bibit l.  »  Nosti  quia  admitteris  ex  ne- 
cessitate  pacis  Ecclesise  ,  non  habes  in  corde  nisi  pertur- 
bationes  et  divisiones.  Ideo  in  gladio  tuo  vives  :  nam  in 
eo  quod  accipis  a  rore  cceli ,  et  ab  ubertate  terrse ,  non 
ibi  vives  :  non  enim  hoc  te  delectat ,  aut  suavis  est  tibi 
Dominus.  Si  enim  hoc  te  deleciaret ,  et  suavis  tibi  esset 
Dominus ,  imitareris  humiiitatem  Domini ,  non  super-- 
biam  diaboli.  ( Quamvis  ergo  accipiat  mvsterium  humili- 
tatis  Domini  a  rore  cceli  et  ab  ubertate  terrae ,  non  tamen 
deponit  superbiam  diaboli ,  cui  nihil  faciam  ,  qui  semper 
dissensionibus  et  seditionibus  gaudet. )  Quamvis  sit  tibi 
ista  communio  a  rore  cceli  et  ab  ubertate  terrae  ;  tamen 
in  gladio  tuo  vivis,  seditionibus  et  dissensionibus  aut  gau- 
des  aut  terreris.  Muta  ergo  te  ,  et  tolle  jugum  a  coilo  tuo. 
XXXVI.  Haec  vobis,  fratrcs  ,  pro  magnitudine  myste- 
riorum  forte  pauca-,  pro  tempore  tamen  et  pro  viribus 
nostris  et  pro  vestris  multa  dicta  sunt  :  et  si  forte  enu- 

'   i  Coi.  xi,  29. 


SETlTVfO    IV.    DF.    JACOB    ET    tfSAU.  197 

cleatius  haee  quaestio  discussa  non  est,  partim  tamen  magna 
mysteria,  quae  postea  si  tractentur,  inveniuntur.  Date  ve- 
niam  et  angustiae  temporis ,  et  viribus  nostris,  et  capaci- 
tati  vestrae.  Vultis  plus  capere ,  crescite  :  vultis  crescere , 
bene  vivite.  Qui  enim  non  vult  bene  vivere ,  non  vult 
crescere.  Has  vobis  epulas  exhibuerit  Dominus  Deus  nos- 
ter  per  natalitia  martyris  sui  Vincentii.  Vincentius  nomen 
victoriae  est.  Amate  autem  ,  ut  vincatis  :  non  enim  deest 
persecutio  :  diabolus  persecutor  est,  nunquam  deficit  oc- 
casio  coronae  :  tantum  miles  Christi  intelligat  pugnam,  et 
sciat  quem  vincat.  Nurnquid  quia  non  te  urget  hostis  ma- 
nifestus  corporis,  non  te  urget  persecutor  occultus  illece- 
bris  carnis  ?  Quanta  suggerit  mala,  quanta  per  cupidita- 
tem ,  quanta  per  timorem  ?  Quibus  illecebris  persuadet  ut 
eas  ad  sortilegos ,  ad  mathematicos ,  qnando  dolet  caput? 
Qui  dimittunt  Deum  ,  et  eunt  ad  ligamenta  diabolica, 
victi  sunt  a  diabolo.  Gontra  si  cui  suggestum  fuerit,  se- 
cundum  corpus  fortasse  efficere  remedia  diaboli ,  unde 
alius  sanatus  esse  dicitur,  quia  accepto  ab  illo  sacrificio 
suo,  deserit  persequi  corpus,  quia  cor  obtinuit :  ergo  cui- 
cumque  suggesta  fuerint  ista  remedia  scelerata  ,  et  dixe- 
rit,  Moriar  potius ,  quam  talibus  remediis  utar  •,  si  vult 
Deus,  flagellat  et  liberat  me  j  si  novit  quia  necessarium 
est,  liberet  me;  si  autem  scit  quia  debeo  exire  de  hac  vita, 
sive  contrister,  sive  laeter ,  sequar  voluntatem  Domini. 
Ecce  enim  post  parvum  tempus  qua  fronte  exiturus  sum 
ad  Dominum  ?  Non  enim  hoc  mihi  praestant  remedia  dia- 
boli ,  quod  praestat  Deus,  vitam  aeternam.  Quare  ergo 
damno  animae  meae  emo  paucos  dies  corpori  meo?  Qui 
haec  dicit,  etnon  it,  nec  applicat  cor  suum  ut  faciat  mala 
remedia ,  utique  vincit.  Unam  rem  dixi  exempli  gratia  : 
videtis  certe  jam  quanta  diabolus  suggerit.  Vides  illum 
certe  languere ,  vides  anhelantem  in  lecto ,  vides  vix  mo- 

ventem  membra  ,  vix  moventem  linguam,  lassus  iste  dia- 
bolum  vincit.  Multi  corcnati  sunt  in  amphitheatro  pug- 
nantcs  ad  bestias  :  multi  in  lecto  vii .centes  diaholum  co- 
ronantur :  videntur  non  se  movere  posse,  et  intus  in  corde 
tantas  vires  hahent,  tantam  pugnam  exercent.  Sed  uhi  est 
occulta  pugna,  ibi  occulta  victoria. 

XXXVII.  Quare  ista  diximus,  iratres  ?  Ut  quando  cele- 
bratis  natalitia  Martyrum  ,  imitemini  Martyres  •  nec  pu- 
tetis  ideo  vobis  deesse  posse  occasiones  coronoe,  quia  modo 
desunt  tales  persecutiones.  Tsec  modo  enim  desunt  quo- 
tidie  persecutiones  a  diabolo_,  sive  per  suggestionem  ,  sive 
per  molestias  aliquas  corporis.  Tu  tantum  scito  te  habere 
Imperatorem,  quia  jam  praecessit  in  ccelum  :  dedit  tibi 
viam  qua  sequaris ,  tenete  ad  illum.  Noli ,  cum  viceris  , 
per  superbiam  tibi  tribuere ,  quasi  de  viribus  tuis  lucta- 
tus  fueris  :  sed  prsesume  de  eo  qui  dedit  vires,  ut  vinceres, 
quia  ipse  vicit  saeculum  :  et  semper  coronaris ,  et  Martyr 
hinc  exies  ,  si  omnes  tentationes  diaboli  superaveris  l. 

1  Jcan.  xvi,  33. 

SERMO  V1. 

De  luctatione  Jacob  cum  Angelo. 

Habitus  paulo  ante  Pascha. 

I.   Hvec  maxime  regula  disciplinae  necessaria  est  viro 
ehristiano  ,  ut  verbum  Dei  audiat,  cum  est  in  hoc  saeculo, 
ut  attendat  eum  ,   qui  venit  saeculum  salvare  primo  per 
misericordiam ,  et  postea  discutere  per  judicium.  Et  ideo 
Dominus  noster  Jesus  Cristus  imitandum  se  nobis  prae- 
buit •  ut  quoniam  Christiani  sumus,  aut  ipsum  imitemur, 
aut  alios  qui  eum  imitati  sunt.  Sunt  enim  quidam,  eorum 
qui  Christiani  vocantur  et  non  sunt  *,  quos  partim  diges- 
sit  Ecclesia  ,  tanquam  stercora  ;,  ut  sunt  omnes  haereses , 
et  omnia  schismata ,  quae  etiam  comparantur  sarmentis 
infructuosis  de  vite  praecisis ,  et  paleis  quas  ante  ventila- 
tionem  de  area  ventus  rapit :  sunt  autem  alii ,  qui  intus 
mali  sunt ,  et  ipsa  communione  catholica  continentur  5 
quos  necesse  est  toleret  Christianus  bonus  usque  in  finem, 
quia  ventilatio  messis  hujus  areae  non  erit  nisi  dies  judi- 
cii.  Haec  semper  cantavimus  vobis ,  et  in  nomine  Christi 
arbitramur  quia  haerent  pectoribus  vestris.  Istae  lectiones 
quae  vobis  leguntur,  numquid  modo  primum  vobis  legun- 
tur,  et  non  eaedem  quotidie  repetuntur  ?  Sicut  autem  lec- 
tiones  Dei  quotidie  opus  est  ut  repetantur,  ne  saeculi  mala 
et  spinae  nascantur  in  cordibus  vestris,  et  efiocent  semen, 

1  Alias  ex  Sirmondianis. 

quod  ibi  seminatum  est :  sic  oportet  et  sermonem  Dei  vo- 
bis  semper  repeti ,  ne  obliti  dicatis  vos  non  audisse ,  quod 
dicimus  non  dixisse. 

II.  Accedunt  multi,  et  modo  tempus  est,  ut  in  nomine 
Dei  festinent  accipere  gratiam  baptismi,  credentes  dimitti 
sibi  omnia  peccata,  quae  antea  commiserunt,  prorsus  om- 
nia;  et  exire  inde  nihil  debentes  Domino  :  quemadmodum 
servus  ille,  qui  rationem  reddebat  domino  suo,  et  invenit 
illum  debere  decem  millia  talentorum  *  •  sic  tamen  reces- 
sit  nihil  debens ,  non  quia  nihil  ipse  debebat ,  sed  quia 
ilJe  misericors  erat,  dimisit  omnia,  et  debitorem  absolvit. 
Et  tamen  ,  fratres,  quomodo  nos  terruit  vehementer  idem 
ipse  servus?  Quia  noluit  dimittere  conservo  suo  ,  vel  dif- 
ferre  solutionem  centum  denariorum,  replicavit  illi  domi- 
nus  decem  millia  talentorum ,  quae  illi  dimiserat.  Hi  ergo 
qui  exituri  sunt  de  baptismo  nihil  debentes ,  et  absoluti 
omnibus  peccatis  ,  caveant  ne  si  quis  in  illos  peccaverit , 
et  noluerint  ipsi  dimittere ,  non  solum  deinceps  non  illis 
dimittantur,  sed  etiam  omnia  quae  dimissa  fuerant,  repli- 
centur.  Nemo  ergo  dicat,  Quis  istud  facit,  aut  quis  istud  fe- 
cit?  Dicendo  sibi  istud  homines  moriuntur .  Dilige  inimicum 
iuum,  dicit  Dominus  :  et  tu,  Quis  istud  facit?  Quia  ipse 
non  fecit ,  putat  quia  nemo  potuit  facere.  Res  in  corde 
est  :  unde  vides  quis  illud  facit  ?  Putas  enim  quia  non  di- 
misit  ille  qui  clamat  ?  Forte  enim  aliquando  clamat  ali- 
quis  ,  et  jubet  caedi  hominem  ,  et  putas  quia  non  dimisit. 
Quare  ?  Tu  quando  coedis  fdium  tuum  ,  tenes  odium  in 
corde  tuo  ?  Ergo  res  in  corde  est  :  solus  Deus  videt  st  di- 
missum  est.  Aliquando  enim  non  caedit  aliquis ,  videtur 
parcere  manu  ,  et  saevit  in  corde,  et  optat  male  homini 
intus,  etvult  eum  necari  :  tenet  contra  illum  malam  vo- 
luntatem,  quamvis  nihil  illi  corporaliter  reddere  videa- 

«  Matth.  tvm,  ?4 

tur.  E  contra  sunt,  qui  corporaliter  videntur  quasi  red- 
dere ;  sed  corporalis  illa  correptio  quasi  dilectio  est  :  ad 
bonam  vitam  vult  illum  pervenire ;  et  tanto  magis  vult 
eum  corripi,quanto  illum  amat.  Sic  etDeus  numquid  non 
nos  diligit?  non  ad  hoc  nos  hortatur,  ut  diligamus  inimi- 
cos  nostros ,  ut  quomodo  possumus ,  similes  illi  simus  ? 
Nam  sic  dixit  :  «  Estote  autem  vos  perfecti ,  sicut  Pater 
»  vester  qui  inccelis  est  *,  qui  solem  suum  oriri  facit  su- 
»  per  bonos  et  malos,  et  pluit  super  justos  et  injustos.  » 
Quanta  ergo  dilectio  est  in  Domino ,  quando  pro  pec- 
catoribus  et  impiis  Christum  crucifigendum  misit ,  et 
pretio  sanguinis  ejus  nos  redemit,  qui  ei  inimici  eramus, 
amando  ea  quae  fecit  pro  eo  qui  fecit?  Cum  ergo  ista 
faceremus ,  misit  Deus ,  sicut  Apostolus  dicit ,  Filium 
suum 2 ;  et  eum  pro  nobis  impiis ,  ab  aliis  impiis  occiden- 
dum  tradidit.  Et  si  nondum  fidelibus  tantum  munus  da- 
tum  est ,  quid  ergo  servatur  fidelibus  ?  Ecce  quomodo 
Deus  diligit  homines.  Attendamus,  fratres,  numquid  non 
illos  flagellat  ?  numquid  non  illos  corripit  ?  Si  non  illos 
corripit,  unde  fames?  unde  aegritudines  ?  unde  pestilentiae, 
et  morbi?  Omnes  enim  istae  correptiones  Dei  sunt.  Sicut 
ergo  ille  diligit,  et  tamen  corripit :  sic  et  tu ,  habes  ali- 
quem  in  potestate  ,  quamvis  serves  affectum  dilectionis , 
noli  tamen  negare  flagellum  correptionis.  Quia  si  negave- 
ris,  non  tenebis  dilectionem  :  quia  ille  moritur  in  pecca- 
tis ,  qui  forte  correptus  ea  relinqueret  5  et  magis  tibi  im- 
putatur  verum  odium. 

III.  Nemo  ergo  dicat ,  Quis  istud  potest  ?  Contendite 
hoc  implere  in  cordibus  vestris  ;  tenete,  ut  diligatis.  Luc- 
tamini ,  et  vincetis.  Christus  enim  ibi  vincit.  Contra  quid 
luctamini?contra  peccatum  luctamini,  contra  verba  homi- 
num  male  dicentium  :  Ergo  non  te  vindicas  ?  ergo  rema- 

«  Matth.  v,  4^,  etc.  —  *  Galat.  iv,  4. 

nebis  indefensus,  et  non  illi  ostendis :  o  si  mecum  baberet ! 
Luctamini,  et  vincite.  Si  enim  vellet  Christus  jubere  terrae, 
quando  a  Judaeis  tanta  passus  est,  ut  aperta  sorberet  perse- 
cutores  ejus,non  posset?  Si  ergo  quihabuit  potestatem,  sic 
eos  pertulit,  quousque  levaretur  in  crucem,  et  pendens  in 
cruce  ait :  «  Pater,  ignosce  illis,  quia  nesciunt  quid  fa- 
»  ciunt  * : » tu  serve  redempte  sanguine  crucifrxiDominitui, 
non  imitaberis  Salvatorem  tuum?Quid  enim  illi  opus  erat 
tanta  pati,  cui  licebat  et  non  pati  ?  Nam  sic  dixit:  «Potes- 
»  tatem  babeo  ponendi  animam  meam,  et potestatem  habeo 
)>  sumendi  eam  :  nemo  tollit  eam  a  me  •  sed  ego  pono  eam, 
»  et  iterum  sumam  eam 2. »  Et  sic  fecit.  Quid  enim  factum 
est ,  fratres  ?  Pendebat  in  cruce,  quomodo  3  Competenti- 
bus  legimns  :  at  ubi  vidit  completas  in  se  omnes  Scriptu- 
ras  ,  ut  illi  darent  etiam  acetum  :  «  Perfectum  est,  ait  :  et 
»   inclinavit  caput,  et  emisit  spiritum  4  3  »  quasi  ad  hoc  sta- 
ret ,  ut  impleretur.  Cum  vellet  ergo ,  animam  suam  po- 
suit.  Et  ideo  iile  Deus  erat ,  illi  homines  ,  qui  juxta  illum 
erant  crucifixi.  Ille  citius  moritur,  iili  tardius.  Et  cum  jus- 
sum  esset,  ut  corpora  deponerentur  de  cruce  propter  sab- 
batum,  ut  sepelirentur,  invenerunt  illos  latrones  viventes, 
et  eis  crura  fregerunt  5  Dominum  autem  jam  defunctum  , 
et  tamen  unus  ipsorum  laneea  percussit  latus  ejus,  et  pro- 
fluxit  sanguis  et  aqua.  Ecce  pretium  tuum.  Quid  enim 
profluxit  de  latere,  nisi  sacramentum  quod  accipiunt  fide- 
les?  Spiritus,  sanguis,  et  aqua.  Spiritus  quem  emisit,  et 
sanguis  et  aqna  quae  de  latere  profluxerunt.  De  ipso  san- 
guine  et  aqua  significatur  nata  Ecclesia.  Et  quando  exfvit 
sanguis  et  aqua  de  Jatere?  Cum  jam  dormiret  Christus  in- 
cruce  :  quia  Adam  in  paradiso  somnum  accepit,  et  sic  illi 
de  Jatere  Eva  producta  est.  Ecce  ergo  pretium  tuum.  Imi- 

1  Luc.  xxm  ,34.  —  5   Joan.  x  ,  18    —  3  Forle  t\noA  mojo.  —  ^  Joan. 

tare  humilitatem  et  vestigia  Domini  tui ,  et  noli  dicere  , 
Quis  istud  facit  ?  Est  circa  te  forte  et  qui  non  facit.  Sed  in 
ilJa  turba  si  tu  feceris  ,  sic  tibi  computabitur,  quomodo  si 
invenias  in  area  unum  granum  ,  et  paleas  infinitas.  Difli- 
cile  invenis  duo  grana  simul  juncta  :  sed  inter  granapalea 
commixta  est.  Sic  inter  eos  qui  servire  volunt  Deo  ,  stre- 
pitus  et  multitudo  est  malorum  bominum  circumdans  illos 
undique  ;  quia  quocumque  se  verterint ,  non  inveniunt , 
nisi  malos  suasores.  Esto  ergo  ut  granum  ,  et  noli  curare 
de  palea-  Veniet  tempus  ut  separetur.  Ideo  cantavimus  : 
«  Judica  meDeus,  et  discerne  causam  meam  de  gente  non 
»  sancta  '.  »  Ecclesia  illud  dicit  gemens  inter  peccatores. 
Putatis  ,  fratres  ,  quia  ad  hoc  vult  se  discerni  Ecclesia,  ut 
ab  haeresibus  tanquam  sarmentis  pnecisis  separetur?  Jam 
ab  ipsis  separata  est.Numquid  ita  dicit  Ecclesia:«  Judica 
)>  me  Deus,  et  discerne  causam  meam  »  ut  a  parte  Donati, 
aut  ab  Arianis  ,  vel  a  Manichaeis  segregetur?  Non  se  ro- 
gat  discerni ,  nisi  ab  his  qui  ei  mixti  sunt ,  quos  oportet 
ut  toleret  usque  in  finem.  Sed  hoc  dicit :  «  Judica  me 
»  Deus ,  et  discerne  causam  meam  :  »  id  est ,  ne  cum 
ipsis  judicer  et  perdar  in  die  judicii.  Nam  nunc  dictum 
est,  Dimitte  zizania  crescere*  :  et  tolerantur  modo  mali  a 
bonis ,  in  die  judicii  separandi. 

IV.  Et  ideo  Jacob  ille  ,  qui  modo  lectus  est ,  populum 
significat  christianum  :  ipse  est  enim  minor  filius ;  quia 
populus  Juda?orum  Esaii  est.  De  Jacob  quidem  nata  est 
gens  Judaeorum ,  sed  in  figura  magis  Esati  Judaei  intelli- 
guntur  :  quia  populus  major  reprobatus  est ,  populus  au- 
tem  minor  primatum  accepit.  Cum  etiam  in  utero  lucta- 
rentur,  et  taedium  mater  pateretur,  quia  impellebantur 
viscera  ejus ,  ait  :  «  Quid  mihi  sic  ?  Melius  mihi  erat  steri- 
»  litas  ,  quam  ut  hoc  paterer 3.»  Dictum  est  ei  a  Domino, 

1  Psal.  xm,  i.  — <  a  Matth,  xm,  3o.  —  3  Gen.  xxv,  22. 

quod  duo  populi  in  utero  ejus  confligerent,  et  duae  gentes, 
et  quia  major  serviet  minori.  Quod  dictum  est  cum  in 
utero  essent,  boc  dictum  estiterum  in  benediciione  Isaac, 
cum  benedieeret  minorem  •  putabat  autem  se  benedicere 
majorem,  Personam  Legis  ferebat  Isaac.  Videtur  Lex  data 
Judaeis  :  et  ipsum  regnum  datum  est  Christianis.  Atten- 
dite  quia  Lex  videtur  regnum  promittere.  Judaeis  dicitur : 
«  Propterea  auferetur  a  vobis  regnum ,  et  dabitur  genti 
»  facienti  justitiam  l.  »  Auferetur  ab  Esaii  ,  et  dabitur 
Jacob.  Hirsutus  natus  erat  et  pilosus  Esaii,  id  est,  plenus 
peccatis  ;  hserebant  in  illo  peccata  :  ille  autem  ut  accipe- 
ret  primatum  ,  accepit  pelles  haedorum  in  brachiis  •  et  sic 
illum  benedixit  pater,  palpans  brachia  ipsius  ,  et  inve- 
niens  hirsutum.  Sed  illi~  capiili  et  peccata  portabantur  a 
Jacob,  non  haerebant  in  Jacob.  Sic  ergo  et  Ecclesia  Dei 
aliena  peccata  portat,  non  sua,  tolerans,  usque  in  finem  • 
sicut  et  Dominus  Jesus  Christus  aliena  portavit.  Et  bene- 
dixit  minorem  pater.  Et  quomodo  benedixit  ?  Mysterium 
sanctum,  quales  futuri  erant.  Volunt  enim  oculos  acutos 
Scripturae.  Benedixit  filium  suum  minorem  :  et  videtur 
deceptus  quasi  benedixisse  alium  pro  alio.  Venit  ille  qui 
erat  ad  venationem,  apportans  quod  pater  jusserat,  et  di- 
cit  :  «  Pater ,  manduca,  sicut  voluisti.  Dixit  Isaac ,  Quis 
»  es  tu?  Et  ille,  Ego  sum  Esaii  filius  tuus  major.  Et  di- 
»  cit,  Ergo  tu  es  Esaii?  Quis  est  autem  jam  qui  attulit 
»  mihi  escam,  et  manducavi,  et  benedixi  illum ,  et  bene- 
»  dictus  est3  ?  M  0  irasci  deceptori !  o  irasci  fallaci  !  Tmo 
dic ,  Quare  me  decepit?  quare  me  fefellit?  tollat  bene- 
dictionem  illam  frater  ipsius,  et  sit  in  malis.  Nonne  cla- 
mat  haec  res  in  mysterio  facta,  ut  major  serviat  minori  ? 
Accipit  ergo  talem  et  ipse  benedictionem.  Sed  subjunxit : 
«  Eris  servus  fratris  tui.  Cum  ille  diceret.  Numquid  fini- 

1  Mattli.  xxi,  43.  —  2  Forte  pilli.  —  3  Gen.  xxvii,  3r,  olc.     , 

»  tae  sunt  benedictiones  ?  benedic  et  rae  :  ait,  Cum  illum 
»  talem  feci,  tibi  quid  habeo  dare.  Et  dixit ,  Benedic  et 
»  me  pater.  »  Et  extorsit,  et  accepit  benedictionem  prope 
simiJem  ,  a  rore  cceli  et  fertilitate  terrae  omnem  abundan- 
tiam.  Et  subjecit  statim  :  «  Et  servies  fratri  tuo.  Et  erit 
»  tibi  sic  ,  cum  solveris  jugum  ejus  a  cervice  tua.  »  Quid 
est  illud  quod  dictum  est  :  «  Et  erit  tibi  sic ,  cum  solve- 
»  ris  jugum  ejus  a  cervice  tua,  »  nisi  quia  ostendit  illos  , 
quos  Esaii  prsefigurabat,  sic  esse  peccatores,  ut  in  potes- 
tate  haberent ,  et  in  libeio  arbitrio  ,  mutari  et  fratri  con- 
jungi? 

V.Attendite  mysterium.Ecce  Judseus  servus  est  Chris- 
tiani.  Et  hoc  manifestum  est,  et  implevit  orbem  terrarum, 
sicut  videtis,  Jacob.  Et  ut  noveritis  quia  dicebantur  ista, 
considerate  ipsam  historiam,  et  videte  quia  non  sunt  im- 
pleta  in  ipsis  duobus :  Major  serviet  minori  *.  Ditatus  enim 
legitur  Esaii  multum  ,  et  regnare  ccepit  in  tota  abundan- 
tia.  Ille2  autem  Jacob,  ut  pasceret  oves  alienas.  Et  cum 
ccepisset  redire  ,  et  timere  fratrem  suum  ,  sicut  modo  le- 
gebatur ,  mittit  munera  nescio  quanta  pecorum,  mittit  et 
servum  qui  dicat  :  «  Ecce  munera  fratris  tui 3.  »  Noluit 
eum  videre ,  prius  quam  muneribus  placaret ;  et  postea 
illum  acceptis  muneribus  vidit.  Et  cum  ad  eum  Jacob  ve- 
nisset,  adoravit  eum  a  longe.  Quomodo  ergo,  Major  ser- 
viet  minori ,  quando  minor  videtur  adorare  majorem  ? 
Sed  ideo  ista  in  historia  non  sunt  impleta,  ut  intelligan- 
tur  de  futuro  dicta.  Minor  filius  accepit  primatum,  et 
major  filius  perdidit  primatum.  Ecce  Jacob  implevit  ter- 
ram,  tenuit  gentes  et  regna  4.  Jussit  Imperator  roma- 
nub  (1),  jam  christianus,  ut  ad  ipsam  Jerusalem  non  ac- 
cederent  Judsei.  Et  sparsi  per  orbem  terrarum ,  facti  sunt 

1  Gen.  xxxvi,  7.  —  *  Forte  illi.  ~  3  Gen,  xxxu,  18.  —  'i  Vide  m  Psal. 
xl,  14,  et  juvi,  9. 

quasi  custodes  librorum  nostrorum.  Quomodo  servi , 
quando  eunt  in  auditorium  dominiipsorum,  portant  post 
illos  codices,  et  foris  sedent  :  sic  factus  est  filius  major 
liiio  minori.  Nam  aliquando.  movent  aliqua  in  Scripturis ; 
et  de  Judaeonim  codicibus  certi  aliquid  cognoscitur.  Ideo 
ergo  sparsi  sunt ,  ut  nobis  libros  servent.  Major  ergo  mi- 
nori  servit.  Videte  enim  cum  quanta  dignitate  sit  populus 
christianus ,  et  in  quanta  defectione  sit  populus  Judaeo- 
rum.  Quando  forte  ausi  suntvel  modicum  movere  se  con- 
tra  Ghristianos,  quae  illis  contigerint  audistis  in  recenti 
tempore.  Ergo  modo  verum  est,  Major  serviet  minori. 
Quomodo  ergo  illa  beneditio  ,  «  Erit  tibi  a  rore  cceli  et  a 
»  fertilitate  terrae?  Quomodo  minorem,  sic  et  majorem 
w  benedixit.  »  Sed  majori  dictum  est  :  «  Et  eris  servus 
»  fratris  tui.  Et  erit  hoc  ,  cum  solveris  jugum  ejus  a  cer- 
»  vice  tua.  »  Quanti  sunt  qui  solverunt  jugum  a  cervice 
sua,  et  facti  sunt  fratres  nostri?  Quanti  Judaei  credide- 
runt  attendite.  Et  modo ,  si  quem  Judaeum  inveneris ,  et 
evangelizaveris  ilii  Dominum  Jesum  Ghristum  ,  et  credi- 
derit,  nonne  solvit  jugum  a  cervice  sua?  Et  quanta  hoc 
fecerunt  primis  temporibus  fidei  millia  ?  Omnino  qui  tunc 
crediderunt ,  sicut  legimus,  ex  servis  tacti  sunt  tracres  et 
cohaeredes. 

VI.  Non  ergo  Ecclesia  quae  dicit  :  «  Judica  me  Deus , 
»  et  discerne  causam  meam  de  gente  non  sancta * ,  »  ab 
Esaii  se  vuit  discerni,  a  quo  jam  discreta  est,  sed  a  Chris- 
tianis  malis.  lste  enim  Jacob,  in  quo  figuratur  populus 
christianus,  audistis  quemadmodum  luctatus  sit  cum  J)o- 
mino'1.  Dominus  enim  illi  apparuit,  id  est ,  Angelus  ges- 
tans  personam  Dei :  luctatus  est  cum  illo,  et  volebat  illum 
tenere  et  comprehendere.  Luctabatur  ilie  ;  praevaluit ,  et 
tenuit  ^  cum  teneret ,  non  dimisit  nisi  benedictus,  Domi- 

1  Psal.  xlii,  i.  —  a  Gen.  xxxn,  24. 

nus  det ,  fratres  ,  explieare  tantum  mysterium.  Luctatur, 
praevalet ;  et  vult  benedici  ab  eo  cui  praevaluit.  Quid  est 
ergo  quod  luctatur,  et  vult  tenere?  Ait  Dominus  in  Evan- 
gelio  :  «  Regnum  ccelorum  vim  patitur ,  et  qui  vim  fa- 
»  ciunt,  diripiunt  illud  l.  »  Hoc  est  quod  dicebamus  jam- 
dudum2  :  Luctare,  ut  teneas  Ghristum,  ut  diligas  inimi- 
cum.  Tenes  enim  Ghristum  hic  ,  si  inimicum  dilexeris.  Et 
quid  dicit  ipse  Dominus ,  id  est ,  Angelus  in  persona  Do- 
mini ,  cum  praevaleret  et  teneret  eum  ?  Tetigit  latitudi- 
nem  femoris  ejus  ,  et  exaruit,  et  ideo  claudicabat  Jacob. 
Dicit  ei  :  «  Dimitte  me ,  jam  enim  mane  est.  »  Et  ille, 
«  Non  te  dimitto ,  nisi  benedixeris  me3.  »  Et  benedixit 
illum  :  quomodo?  Mutando  illi  nomen.  «  Non  vocaberis 
»  Jacob,  sed  Israel :  quoniam  praevaluisti  cum  Deo,  pree- 
»  valebis,  et  cum  hominibus4.  »  Ista  benedictio  est.  Vi- 
dete  unum  hominem  5  ex  parte  tangitur,  et  arescit;  et  ex 
parte  benedicitur.  Ipse  unus  homo  ex  parte  aruit,  et  clau- 
dicat  5  et  ex  parte  benedicitur,  et  viget. 

VII.  Quid  est  autem  :  (quantum  Dominus  suggerit,  di- 
cimus,  sine  pnejudicio  melioris  intellectus  :  )  quid  est, 
«  Ecce  mane  jam  venit ,  dimitte  me  ?  »  Hoc  est  quod  Do- 
minus  dicit  post  passionem  mulieri ,  quai  volebat  illi  te- 
nere  pedes.  «  Noli  me  tangere,  nondum  enirn  ascendi  ad 
»  Patrem  5.  »  Quid  est  hoc  ?  Nam  et  cum  legeretur  ipsa 
lectio,  tractavi  inde  aliquando  ,  quomodo  diceretur  : 
«  Noli  me  tangere  ,  nondum  ascendi  ad  Patrem. »  Quare  ? 
Nemo  illum  tetigit  corporaliter  ,  nisi  cum  ascendit  ad  Pa- 
trem?  Adhuc  hic  erat ,  palpavit  cicatrices  Discipulus  qui 
non  credebat.  Quomodo  ergo  noJebat  se  tangi ,  nisi  quia 
hoc  figurate  dictum  est?  llla  mulier  Ecclesia  erat  :  et  hoc 
est ,  Noli  me   tangere ,  noli  me  camaiiter  tangere  •,  sed 

1  Matth-.  xi,  i2.  —  2  Videsupra  n.  3.  —  3  Gen.  xxxn,  26.  —  4  Ibid.   28. 
—  5  Joan.  xx,  17. 

qualis  sum,  asqualis  Patri.  Noli  me  tangere  :  quia  non  me, 
sed  carnem  meam  tangis.  Dicit  enim  in  evectione  profectus 
sui  Paulus  :  «  Et  si  noveramus  secundum  carnem  Chris- 
»  tum,  sed  nunc  jam  non  novimus  *.  »  Et ,  Vetera  tran- 
»  sierunt ,  ecce  facta  sunt  nova  ;  omnia  autem  ex  Deo'2.» 
Quid  est ,  «  Et  si  noveramus  secundum  carnem  Christum, 
»  sed  nunc  jam  non  novimus  ?  »  Quia  quando  eum  car- 
naliter  noveramus ,  non  putabamus  nisi  quia  homo  erat 
tantum  :  at  vero  post  quam  gratia  ejus  illuxit  nobis ,  in- 
telleximus  Verbum  aequale  Patri .  Tenebat  ergo ,  et  luc- 
tabatur,  quasi  eum  carnali  habitu  Jacob  amplecti  volens. 
Ille  autem  dicebat  :  «  Dimitte  me ,  »  carnaliter  :  «  quia 
»  ecce  jam  mane  est,  »  ut  spiritaliter  illumineris  :  id  est, 
Noli  me  putare  hominem  3.«  Dimitte,  quia  jam  mane  est.» 
Mane  in  luce  veritatis  intelleximus ,  et  sapientiae,  per 
quam  facta  sunt  omnia.  Ipsa  perfrueris,  cum  nox  ista 
transierit ,  hoc  est  iniquitas  hujus  saeculi.  Tunc  enim  fiet 
mane  ,  cum  venerit  Dominus,  ut  ita  a  nobis  videatur  , 
quemadmodum  ab  Angelis  videtur.  Quia  nunc  videmus 
per  speculum  in  aenigmate ,  tunc  autem  facie  ad  faciem4. 
Teneamus  ergo  hoc  ,  fratres  ,  quod  dictum  est :  «  Dimitte 
»  me,  quia  jam  mane  est.  »  Sed  ille  quid  dixit?  «  Non  te 
»  dimittam,  nisi  me  benedixeris?  »  Quia  per  carnem  nos 
prius  benedicit  Dominus.  Norunt  fideles  quid  accipiunt ; 
quia  per  carnem  benedicuntur  5  et  sciunt  quia  non  essent 
benedicti,  nisi  caro  illa  crucifixa  daretur  pro  saeculi  vita. 
Quomodo  autem  benedicitur  ?  Quia  praevaluit  Deo  ,  quia 
tenuit  fortiter,  et  perseveravit ,  et  de  manibus  non  dimi- 
sit,  quod  amisit  Adam.  Teneamus  ergo  fideles  quod  acce- 
pimus ,  ut  benedici  mereamur. 

VIII.  Pars  arida  Jacob  Christianos  malos  significat ;  ut 
in  ipso  Jacob  et  benedictio  sit ,  et  claudicatio.  Benedictus 

•  2  Cor.  v,  16.  —  2  Ibid,  17.  —  3  Subaud.  tantum.  —  4  1  Cor.  xui,  12. 


5ERM0    V.     DE    LUCTAlTONE    JACOB.  209 

est  ex  parte  bene  viventium  ,  claudicat  ex  parte  male  vi- 
ventium.  Sed  adhuc  in  uno  homine  est  utrumque  :  erit 
autem  diremptio  et  discretio  postea  ;  quodoptatinPsalmo 
Ecclesia,  dicens  :  «  Judica  me  Deus,  et  discerne  causam 
»  meam  de  gente  non  sancta  *.»  Ita  sane,  quia  dicit  Evan- 
gelium  :  «  Si  scandalizaverit  te  pes  tuus,  abscinde  eum  , 
»  et  projice  abs  te.  Expedit  enim  tibi  unum  pedem  ha- 
)>  bentem  intrare  in  regnum  Dei ,  quam  cum  duobus  pe- 
»  dibus  ire  in  ignem  aeternum  *.»  Isti  ergo  mali  praescindi 
habent  in  fine.  Modo  chuda  est  Ecclesia ,  unum  pedem 
fbrtiter  ponit ,  alterum  invalidum  habet.  Paganos  atten- 
dite ,  fratres.  Inveniunt  aliquando  Christianos  bonos , 
servientes  Deo,  et  admirantur,  et  adducuntur,  et  credunt. 
Aliquando  attendunt  male  viventes ,  et  dicunt  :  Ecce 
Christiani.  Sed  isti  male  viventes  ad  latitudinem  pertinent 
femoris  Jacob  tacti ,  qui  aruit.  Tactus  autem  Domini , 
manus  est  Domini  corripiens  et  vivificans.  Ideo  ex  parte 
benedicitur ,  et  ex  parte  arescit.  Et  istos  male  viventes  in 
Ecclesia  ostendit  Dominus ;  quia  inde  est  quod  scriptum 
est  in  Evangelio  ,  quia  cum  crevisset  herba,  apparuerunt 
zizania 3 :  quia  cum  cceperint  homines  proficere,  tunc  in- 
cipiunt  malos  sentire.  Haec  nota  suntvobis,  ex  dono  Dei 
etiicitur  ut  cognoscantur.  Sed  modo  toleranda  sunt  zizania 
usque  ad  fmem  messis,  ne  forte  eradicando  zizania ,  era- 
dicetur  simul  et  triticum.  Veniet  autem  tempus  ut  exau- 
diatur  Ecclesia  dicens :  «  Judica  me  Deus,  et  discerne  cau- 
»  sam  meam  de  gente  non  sancta  4 :  »  cum  Dominus  ve- 
nerit  in  claritate  sua  cum  Angelis  sanctis ,  et  colligentur 
ante  eum  omnes  gentes,  et  segregabit  eos  ,  sicut  pastor 
segregat  oves  ab  haedis  ;  et  ponentur  justi  ad  dexteram  , 
haedi  autem  ad  sinistram  :  et  illis  dicetur :  Venite,  bene- 

1  Fsal.    \lm.    i.  —  2  Matth,   xviu,   8.-3   j^    X111  f  26.   —  k  Psal. 

XLll,    l. 

dicti  Patris  mei ,  percipite  regnum  '  :  illis  autem ,  lte  in 
ignem  aeternum ,  qui  praeparatus  est  diabolo  et  angelis 
ejus. 

SERMO  VI a. 

De  eo  quod  apparuit  Dominus  Moysi  in  rubo. 

I.  Gum  sanctae  lectiones  legerentur ,  in  ea  quae  scripta 
sunt  in  prima  lectione,  quae  nobis  recitata  est,  animo  in- 
tendimus ,  et  ea  quae  Dominus  suggerit ,  breviter  cum 
Vestra  Sanctitate  participare  curamus  :  ne  carnaliter  acci- 
pientes  divina  mysteria  ,  non  solum  non  proficiatis  ,  sed 
etiam  deficiatis.  Occurrit  enim  primo  aspectibus  nostris 
ex  illa  lectione  divina  ,  quod  Deus  apparuit  Moysi3.  Ap- 
parere  autem  per  substantiam  suam ,  sicuti  est ,  nonnisi 
mundis  cordibus  dignatur.  Sic  enim  scriptum  est  in  Evan- 
geiio  :  ((  Beati  mundi  corde ,  quoniam  ipsi  Deum  vide* 
»  bunt  4.»Oculis  autem  corporalibus  sanctorum  siquando 
Deus  voluit  apparere,  non  per  se  ipsum  ,  sed  per  creatu- 
ram  visibilem  atque  sensibilem  ,  quantum  ista  carne  sen- 
tiri  potest ,  apparuit  ;  vel  per  vocem  sonantem  auribus  , 
vel  per  ignem  oculis,  vel  per  Angelum  in  aliqua  visibili 
specie  apparentem ,  sed  personam  Dei  gestantem.  Sic  in- 
telligimus,  fratres,  apparuisse  Moysi  Deum.  Non  enim 
majestas  illa ,  quae  fecit  ccelum  et  terram,  et  quae  regit 
universum  mundum,  cui  semper  inhaerent  Angeli  contem- 
plando  ejus  pulchritudinem  puris  mentibus,  oculis  mor- 

:  Matth.   xxv,  3i,  etc.   —  a  Alias  de  Diversis  17.  —  3  Exod.  111,  2.  — 
*  Matth.  v,  8. 

talibus  hominis  potuit  apparere  ,  nisi  assumpta  visibili  et 
sensibili  creatura ,  quae  ad  istos  oculos  visibiles  corporis 
pertinet :  quandoquidem  et  ipsa  Sapientia  Dei,  per  quem 
facta  sunt  omnia ,  humanis  oculis  non  appareret,  nisi  hu- 
manam  carnem  assumeret. 

II.  Quomodo  ergo  Verbum  Dei,  id  est ,  Filius  Dei ,  ut 

appareret  oculis  ,  carnem  assumpsit :  sic  semper  Deus,  ut 

appareret  oculis  hominum ,  in  aliqua  creatura  visibili  ap- 

parere  dignatus  est.  Nam  apertissime  habes  in  Actibus 

Apostolorum ,  quia  Angelus  apparuit  Moysi  in  rubo  4. 

Numquid  ista  Scriptura  vera ,  et  iJla  falsa  est  ?  aut  illa 

vera ,  et  ista  falsa  est?  Sed  quid  ?  Si  Ghristiani  sumus ,  si 

bene  credimus  •  ambae  sunt  verae.  Si  ergo  ambae  sunt  ve- 

rae ,  quomodo  hic  Deus  apparuit ,  quomodo  ibi  Angelus 

dicitur  apparuisse,  nisi  quia  ille  Spiritus ,  qui  in  Actibus 

Apostolorum  dixit  apparuisse  Angelum  ,  exposuit  hanc 

lectionem  quomodo  apparuit  Deus?  Illa  declaratio,  expo- 

sitio  est  obscuritatis  hujus  :  ne  intelligeres  Deum  per  se 

ipsum  apparuisse ,  illic  tibi  expositum  est  quemadmodum 

apparuerit  Deus  per  creaturam  ,  Angelum,  Sic  quid  mi- 

raris  quia  dicitur ,  cum  apparet  Angelus  ,  «  Dixit  Deus  ? 

»  Et  vocavit  Deus  Moysen ,  et  accessit  ad  locum,  et  dixit 

»  Dominus  ad  Moysen  ?  »  Quia  non  attenditur  templum 

Angelus,  sed  inhabitator  Angeli.  Ipse  enim  Angelus  tem- 

plum  Dei  erat.  Si  enim  dignatur  in  homine  habitare  et 

loqui,  ut  quando  Propheta  loquitur,  dicatur  :  Dixit  Deus : 

quanto  magis  per  Angelum?  Et  cum  dicitur ,  Dixit  Deus 

per  Isaiam,  quid  erat  Isaias?  nonne  homo  portans  car- 

nem  ,  natus  de  patre  et  matre ,  sicuti  omnes  nps  ?  Et  ta- 

men  loquitur ,  et  quid  dicimus  in  eloquiis  ipsius  ?  Haec 

dicit  Dominus*.  Quomodo  ergo  Deus  ,  si  Isaias,  nisi  quia 

1  Act.  vn,  3o.  —  2  Isai.  l,   i. 

Deus  per  isaiam  ?  Sie  et  hie  loquente  Angelo  dicitur  Deus 
ioqui.  Quare,  nisi  quia  per  Angelum  Deus? 

III.  Advertite  itaque  soluta  quaestione  etiam  istud,  in 
eujus  rei  signum  videtur  factum  ,  quod  in  rubo  apparuit, 
et  rubus  non  comburebatur,  non  incendebatur  :  et  appa- 
rebat  tanquam  ignis,  et  non  incendebat  rubum.  Putamus 
rubum  bonum  aliquid  significare ,  cum  sint  spinae  ?  Si 
enim  consumpsisset  ignis  spinas  ,  significaret  quia  et  ver- 
bum  Domini  quod  dietum  est  Judaeis,  consumpsisset  pec- 
cata  illorum  ,  et  Lex  illa  finiret  iniquitates  ipsorum.  Si 
enim  sic  ignis  in  rubo ,  quomodo  Lex  in  Judaeis  :  sic  sunt 
spinae  rubi ,  quomodo  peccata  Judaeorum  :  sic  ignis  hic 
non  cremavit  spinas ,  quomodo  Lex  non  cremavit  pec- 
cata. 

IV.  Loquitur  autem  Dominus  ad  Moysen  :  (jam  illa 
nostis,  et  non  diutius  vos  tenere  debemus,  propter  angus- 
tias  temporis  :  )  «  Ego  sum  qui  sum  :  Misit  me  qui  est.  » 
Cum  enim  quaereret  nomen  Dei ,  hoc  dictum  est  :  «  Ego 
»  sum  qui  sum.  Hsec  dices  fdiis  Israel ,  Qui  est  misit  me 
»  ad  vos1.  »  Quid  est  hoc?  0  Deus,  o  Domine  noster , 
quid  voearis?  «  Est  »  vocor,  dixit.  Quid  est ,  «  Est  »  vo- 
cor?  Quia  maneo  in  aeternum  ,  quia  mutari  non  possum. 
Ea  enim  quae  mutantur ,  non  sunt ,  quia  non  permanent. 
Quod  enim  est ,  manet.  Quod  autem  mutatur ,  fuit  ali- 
quid ,  et  aliquid  erit :  non  tamen  est ,  quia  mutabile  est. 
Ergo  incommutabilitas  Dei  isto  vocabulo  se  dignata  est 
intimare,  «  Ego  sum  qui  sum.  » 

V.  Quid  est  ergo,quod  postea  iterum  aliud  nomen  sibi 
dixit,  cum  diceretur:  «  Et  dixit  Deus  ad  Moysen ,  Ego 
»  sum  Deus  Abraham,  et  Deus  Isaac,  et  Deus  Jacob  :  hoc 
»  mihi  nomen  est  in  sempiternum 2  ?  »  Quomodo   illa 

1  Exod.  m,  i4-  ~  '  Ibid.  i5. 

vocor  hoc ,  quia  «  sum  5  »et  ecce  hac  aliud  nomen,  «  Ego 
»  sum  Deus  Abraham  ,  et  Deus  lsaac  ,  et  Deus  Jacob  ?  » 
Quia  quomodo  est  Deus  incommutabilis ,  fecit  omnia  per 
misericordiam ,  et  dignatus  est  ipse  Filius  Dei  mutabilem 
carnem  suscipiendo ,  manens  id  quod  Verbum  Dei  est , 
venire  et  subvenire  homini.  Induit  ergo  se  carne  mortali 
ille  qui  est ,  ut  dici  posset :  «  Ego  sum  Deus  Abraham,  et 
»  Deus  Isaac  ,  et  Deus  Jacob.  » 

VI.  Deinde  signa  jam  attendite,  quse  signa  dedit  Moysi, 
cum  diceret  :  «  Si  mihi  dixerit  populus ,  Non  te  misit 
»  Deus  :  quibus  signis  ostendam  quia  misisti  me1  ?  »  Dic- 
tum  est  :  «  Projice  virgaro,  quam  habes  in  manu  tua  :  » 
projecitque  virgam y  et  factus  est  serpens  ,  et  exhorruit 
Moyses.  Ait  iterum  Dominus  :  «  Apprehende  caudam 
»  ejus  :  »  apprehendit,  et  facta  est  virga  sicut  erat.  Dedit 
et  aliud  signum :  «  Mitte  manum  in  sinum  :  »  et  misit  eam. 
«  Produc  eam  :  »  produxit ,  et  facta  est  alba  sicut  nix,  id 
est,  leprosa.  Color  enim  albus  in  cute  humana  vitiosus 
est.  «  Mitte  illam  in  sinum  iterum  :  »  misit,  et  recepit  co- 
lorem  suum.  Dedit  ei  tertium  signum  :  «  Tolle  aquam  de 
»  flumine ,  et  funde  in  aequalem  locum  : »  tulit ,  et  fudit, 
et  conversa  est  in  sanguinem.  «  In  his  signis  audiet  te  po- 
»  pulus  :  si  in  primo  non  exaudierit ,  in  secundo  autem 
»  et  in  tertio  audiet a.  » 

VII.  Nos  ea  quae  significant,  quantum  Deus  adjuvat , 
tendamus  edicere.  Virga  regnum  significat  ♦,  serpens  roor- 
talitatem.  A  serpente  enim  homini  mors  propinata  est. 
Ipsam  mortem  Dominus  dignatus  est  assumere.  Virga  ergo 
veniens  in  terram ,  serpentis  speciem  habuit 3  5  quia  reg- 
num  Dei ,  quod  est  Christus  Jesus  ,  venit  ad  terram.  Mor- 
talitate  indutus  est,  quam  infixit  in  cruce.  Novit  autem 
Sanctitas  Vestra,  quia  quando  populus  ille  in  eremo  cer- 

1  Exod.  iv,  i,  fetc.  —  »  Ibid.  8.  —  3  Gen.  m,  i. 

vicatus  et  superbus  murmurasset  adversus  Deum ,  coepit 
morderi  a  serpentibus ,  et  ipsis  morsibus  cadere.  Miseri- 
cordia  sua  dedit  Deus  remedium ,  quod  remedium  prae- 
sentem  quidem  sanitatem  alFerebat,  sed  futuram  sapien- 
tiam  prsedicabat.  Ait  Moysi :  «  Suspende  serpentem  aeneum 
)>  in  media  eremo  in  ligno,  et  dic  populo  ,  Quicumque 
»  fuerit  percussus,  serpentem  istum  intueatur.  Et  percussi 
»  homines  intuebantur  serpentem ,  et  sanabantur1.  »  Et 
attestatur  Dominus  in  Evangelio  tali  signo.  Nam  cum  Ni- 
codemo  loqueretur  ,  ait :  «  Sicut  Moyses  exaltavit  serpen- 
»  tem  in  deserto  ,  ita  exaltari  oportet  Filium  hominis ;  ut 
»  omnis  qui  credit  in  eum,  non  pereat,  sed  habeatvitam 
»  aeternam12.  »  Sed  hoc  est,  quicumque  percussus  fuerit 
a  serpentibus  peccatorum,  Christum  intueatur,  et  habebit 
sanitatemin  remissionem  peccatorum.  Ergo,  fratres,  ipsa 
est  mortalitas,  quae  suscepta  est  a  Domino,  quam  necesse 
est  habere  corpus  ejus,  cujus  est  caput  homo  in  ccelo.  Ita 
Ecclesia  mortalitatem  habet,  quod  vulnus  inflictum  est 
per  suasionem  serpentis.  Debemus  enim  mortem  peccato 
primi  hominis  :  sed  per  eam  ad  vitam  perveniemus  aeter- 
nam,  per  JesumChristumDominum  nostrum.  Sed  quando 
venit  ad  vitam ,  et  redit  ad  regnum  ?  In  fine  saeculi.  Nam 
ideo  caudam  tenuit ,  ubi  finis  est ,  ut  ad  pristinum  revo- 
caret. 

VIII.  Quid  illa  manus  ?  Certum  est  quia  et  illa  manus 
populum  ipsum  significat.  Sinus  hominis  quid  est?  Sinus 
Moysi  secretum  Dei.  Cum  esset  homo  in  secreto  Dei ,  in- 
columis  erat,  et  bono  colore.  Exiit  a  secreto  Dei,  progres- 
sus  est  Adam  de  paradiso,  ofFenso  Deo,  et  factus  est  vitio- 
sus.  Facta  est  ergo  manus  illa  alba  :  sed  rediit  ad  sinum  , 
per  sinum  Domini  nostri  Jesu  Christi,  et  recepit  colorem. 
Quid  autem  illa  aqua  ?  Aqua  illa  significat  sapientiam. 

1  Num.  xxi,  8,  9.  —  a  Joan,  111,  14,  i5. 

Saepe  enim  posita  est  aqua  in  similitudinem  sapientiae  :  et 
dictum  est:  «Fietin  eo  fons  aquae  salientis  in  vitam  aeter- 
»  nam  * .  »  Sed  aqua  illa  sapientia ,  quae  in  terra  sanguis 
effecta  est,  non  nobis  ostendit  Verbum  carnem  factum  et 
habitantem  in  nobis  ?  Utique  ostendit.  Omnia  ergo  futuri 
populi  signa  sunt ,  et  mysteria  de  Domino  nostro  Jesu 
Ghristo.  Et  si  qua  alia  sunt  in  veteribus  libris  sacramenta, 
sive  illa  intelligamus,  sive  non  intelligamus ,  quaerentem 
desiderant ,  non  reprehendentem.  Petamus  ergo,  quaera- 
mus  et  pulsemus ,  ut  aperiatur  nobis.  Illis  futura  prae- 
dicta  sunt  sacramenta  :  nos  praesentia  videmus  in  Ec- 
clesia. 

SERMO  VII2. 


De  lectione  Exodi,  de  rubo  in  quo  flamma  erat 
et  rubus  non  comburebatur. 


I.  Cum  divina  lectio  legeretur ,  magnum  miraculum  , 
quod  Moysen  famulum  Dei  intentissimum  fecerat ,  etiam 
nos  corde  expectavimus  ^  quia  intenti  etiam  ipsi  facti  su- 
mus,  quomodo  in  rubo  apparebat  ignis,  et  rubus  non  cre- 
mabatur3.  Deinde  advertimus  sacram  Scripturam  prius 
dixisse,  quod  Angelus  Domini  apparuerit  Moysi  in  rubo 4. 
Deinde  Moyses  non  jam  quasi  cum  Angelo ,  sed  tanquam 
cum  Domino  loquebatur.  Tertio  advertimus ,  quod  cum 
Moyses  nomen  Dei  quaereret,  ut  haberet  quid  diceret  filiis 
Israel ,  interrogantibus  quod  nomen  Dei  esset ,  qui  illum 

1  Joan.  iv,  14.  —  7  Alias  vi,  ex  Cartusiae  MSS.  editus.  —  3  Exod.  111,  2. 
—  4  Act,  vii,  3o. 

ad  eos  misisset ,  respondit :  «  Ego  sum  qui  sum  !.  »  Neque 
hoc  transeunter,  sed  repetitione  commendans  adjecit  : 
<(  Dices  itaque  filiis  Israel,  Qui  est  misit  me  ad  vos.»  Pos- 
tremo  jam  enuntiato  nomine  suo,  adhuc  adjunxit :  «  Haec 
»  dices  eis,Dominus  Deus  patrum  vestrorum,  Deus  Abra- 
»  ham,  et  Deus  Isaac ,  et  Deus  Jacob  misit  me  ad  vos.  Et 
»  hoc  mihi  nomen  est  in  aeternum  2.  »  De  his ,  quod  Do- 
minus  donat ,  audite.  Magna  quidem  sunt ,  tanquam  in 
volucra  mysteriorum  Dei  :  quae  si  congruenter  et  sufli- 
cienter  conemur  evolvere,  nec  vires,  nec  tempus  suf- 
ficient. 

II.  Quod  ergo  breviter  possumus  dicere  ,  non  frustra  , 
non  inaniter,  non  sine  alicujus  significatione  secreti,  in 
rubo  flamma  erat,  et  rubus  non  cremabatur.  Rubus  enim 
spinarum  est  quoddam  genus  :  nec  in  laude  aliqua  poni 
potuit ,  quod  peccatori  terra  produxit.  Nam  primitus  pec- 
canti  homini  dictum  est  :  Terra  spinas  et  tribulos  pariet 
tibi 3.  Neque  idipsum  quod  rubus  non  cremabatur,  id  est, 
flamma  non  comprehendebatur,  bonum  aliquid  putare 
debemus.  Si  enim  flamma  significat  aliquid  boni,  in  qua 
Angelus  apparebat,  vel  Dominus;  unde  etiam  cum  venit 
Spiritus  sanctus,  visae  sunt  illis  linguae  divisae  velut  ignis4 ; 
comprehendi  debemus  hoc  igne  ,  non  autem  propter  du- 
ritiam  non  cremari.  Rubus  quem  non  cremabat,  populus 
qui  Deo  reluctabatur.  Spinosum  igitur  populum  Judaeo- 
rum  significabat  rubus  ,  quo  Moyses  mittebatur.  Et  ideo 
rubus  non  cremabatur,  quia  duritia  Judaeorum,  sicut  dixi, 
legi  Dei  reluctabatur.  Nam  si  ille  populus  spinis  non  sig- 
nificaretur ,  non  ab  eo  spinis  Christus  coronaretur 5. 

III.  Quod  autem  idem  ipse ,  qui  loquebatur  Moysi,  et 
Angelus  Domini  et  Dominus  dicitur,  magna  quaestio  est , 

1  E\od.  iii,  i4  —  a  Ibid.  i5.  —  3  Gen.  ni ,  18.  —  4  Act.  H,  3.  — 
5  Matth.  xxvu.  2g, etJoan.  w\.  5. 

nec  temerarium  debet  habere  affirmatorem  ,  sed  cautum 
inquisitorem.  Duae  sunt  autem  sententiae,  quae  hinc  pro- 
ferri  possnnt,quarum  quaelibet  vera  sit,  ambae  secundum 
fidem  sunt.  Quod  dixi ,  qusenam  earum  vera  sit :  hoc  dixi, 
quidnam  eorum  senserit  qui  scripsit.  Nam  quando  nos  in- 
quirentes  Scripturas  sentimus  aliquid,  quod  scriptor  forte 
non  sensit ;  non  tamen  hoc  sentire  debemus,  quod  abhor- 
ret  a  regula  fidei ,  a  regula  veritatis.  Ergo  ambas  scnten- 
tias  propono  :  sit  fortassis  et  tertia  ,  quae  me  latet.  Ex  his 
autem  duabus  propositis ,  eligatis  quam  volueritis.  Aliqui 
dicunt  ideo  et  Angelum  Domini  dictum  etDominum,quia 
Ghristus  erat,  de  quo  aperte  Propheta  dicit ,  quod  sit 
magni  consilii  Angelus1.  Angelns  enim  ofTicii  nomen  est, 
non  naturae.  Nam  angelus  grsece ,  qui  latine  nuntius  ap- 
pellatur.Nuntiusergo  actionis  nomen  est :  agendo,  id  est, 
aliquid  nuntiando  ,  nuntius  appellatur.  Quis  neget  Chris- 
tum  nuntiasse  nobis  regnum  ccelorum  ?  Deinde  Angelus  , 
id  est ,  nuntius  mittitur  ab  eo,  qui  per  eum  aliquid  nun~ 
tiat.  Et  quis  neget  Christum  missum  ?  qui  toties  dicit  : 
«  Non  veni  facere  voluntatem  meam,  sed  voluntatem  ejus 
»  qui  me  misit2  :  »  ipse  proprie  missus.  Nam  Siloe,  illa 
piscina ,  interpretatur  missus  3.  Ideo  cui  oculos  luto 
inunxit,  inde  lavare  faciem  jussit.  Nullius  enim  visus  ape- 
ritur ,  nisi  ejus  qui  a  Christo  mundatur.  Ergo  idem  Ange- 
lus ,  idem  Dominus. 

TV.  Sed  hic  occurrit  aliquid  praecavendum.  Non  enim 
desunt  haeretici  qui  dicant ,  Patris  et  Filii  distare  et  dis- 
sonare  naturas,  et  non  eos  esse  unius  ejusdemque  substan- 
tise.  Catholica  autem  fides  credit  Patrem  et  Filium  et  Spi- 
ritum  sanctum  unum  Deum,  unius  substantioe  Trinitatem, 
inseparabiliter ,  aequaliter  ,  non  commixlione  confusam  , 
non  distinctione  separatam.  Illi  ergo  qui  persuadere  mo- 

1  Isai*.  ix,  6.  —  5  Joan.  vi,  38.  —  3  Id.  ix,  - 

liuntur  Filium  non  esse  ejusdem  substantiae  cujus  est  Pa- 
ter,  argumentantur  ex  hoc  ,  quod  Filius  visus  est  Patri- 
bus  :  Pater,  inquiunt ,  non  est  visus  :  invisibilis  autem  et 
visibilis  diversa  natura  est.  Et  ideo,  inquiunt,  de  Patre 
dictum  est :  «  Quem  nemo  bominum  vidit,  nec  videre  po- 
»  test1.»  Ut  ille  qui  visus  est  non  solum  Moysi,  sed  etiam 
Abrabae  •,  non  solum  Abrabae,  sed  etiam  ipsi  Adam  et  cae- 
teris  patribus  ,  non  Deus  Pater,  sed  Filius  potius  creda- 
tur,  ut  intelligatur  creatura.  Catbolica  non  boc  dicit.  Sed 
quid  dicit?  Deus  Pater,  Deus  Filius  5  incommutabilis  Pa- 
ter,  incommutabibs  Filius  ;  aeternus  Pater,  coaeternus 
Filius ;  invisibilis  Pater,  invisibilis  Filius.  Nam  si  dixerit 
Patrem  invisibilem,  Filium  visibilem  distinxisti,  imovero 
sperastisubstantias.Quomodo  gratiam  invenisti,  qui  fidem 
perdidisti  ?  Solvitur  ergo  ista  quaestio  sic  :  Deus  Pater  et 
Filius  et  Spiritus  sanctus ,  natura  propria  invisibilis  est : 
apparuit  autem  quando  voluit,  cui  voluit ;  non  ut  est,  sed 
ut  voluit,  cui  serviunt  omnia.  Sienim  anima  tua  cum  sit 
invisibilis  in  corpore  tuo ,  ut  appareat  profert  vocem  ,  et 
vox  in  qua  apparet  anima  tua  cum  loqueris  ,  non  est  sub- 
stantia  animae  tuae  •,  aliud  est  illa,  aliud  est  vox  5  et  tamen 
apparet,  et  in  ea  re  quae  ipsa  non  est :  sic  et  Deus  si  in  igne 
apparuit,  non  est  ignis  •,  si  in  fumo  apparuit ,  non  est  fu- 
mus  •,  si  in  sono  apparuit ,  non  est  sonus.  Non  sunt  baec 
Deus ,  sed  indicant  Deum.  Hoc  retento,  securi  credimus 
potuisse  dici  Filium  qui  apparuit  Moysi ,  et  Dominum  et 
Angelum  Domini. 

V.  Qui  vero  existimant  vere  eum  Angelum  Domini 
fuisse  ,  non  Cbristum  ,  sed  Angelum  missum,  necesse  est 
ut  exigatur  ab  eis  ratio  ,  quare  dictus  sit  Dominus.  Quo- 
modo  enim  ab  eis  qui  Cbristum  fuisse  dicunt,  exigitur 
quare  dictus  sit  AngeJus  ;  sic  ab  eis  qui  Angelum  dicunt , 
1  1  Tim.  vi,  26. 

exigitur  quare  dictus  sit  Dominus.  Sed  illi  qui  Christum 
dicunt  fuisse,  jam  commemoravi ,  quomodo  inde  exeant , 
quare  dictus  sit  AngeJus ,  quia  Propheta  aperte  dixit  Do- 
minum  Christum  magni  consilii  Angelum1.  Illi  ergo  qui 
dicunt  Angelum  ,  respondere  debent  quare  appellatus  sit 
Dominus.  Respondent  et  ipsi :  Sicut  in  Scripturis  Propbeta 
loquitur,  et  dicitur  quia  Dominus  loquitur  5  non  quia  Do- 
minus  est  Propheta  ,  sed  quia  Dominus  est  in  Propheta  ; 
sic  et  cum  per  Angelum  dignatur  Dominus  loqui ,  quo- 
modo  per  Apostolum,  quomodo  per  Prophetam,  recte  di- 
citur  et  Angelus  propter  se  ipsum,  et  Dominus  propter 
habitantem  Deum.Certe  enimPaulus  homo  erat,  etChris- 
tus  Deus  ;  et  ait  tamen  ipse  Paulus  :  «  An  vultis  experi- 
»  mentum  ejus  accipere,  qui  in  me  loquitur  Christus*?» 
dixit  et  Propheta  :  «  Audiam  quid  loquetur  in  me  Domi- 
»  nus  Deus3.  »  Qui  loquitur  in  homine  ,  loquitur  in  An- 
gelo.  Ideo  apparuit  Moysi  Angelus  Domini,  et  dixit :  «  Ego 
»  sum  qui  sum 4.  »  Habitatoris  vox  est ,  non  ternpli. 

VI.  Nam  si  propterea  Christus  erat ,  cum  AngeJus  dic- 
tus  sit,  quia  unus  erat ;  quid  facimus,  quando  Abrahae 
tres  apparuerunt  ?  quid  hic  dicimus  ?  Tres  apparuerunt , 
et  Abraham  tanquam  ad  unum  loquens  dixit,  Domine5. 
Quid  dicimus  ?  quare  tres  ?  An  ipsa  Trinitas  erat  ?  Quare 
ergo  Dominus?Quia  Trinitas  unus  Dominus,  non  sunt  tres 
Domini  :  et  Trinitas  unus  Deus ,  non  tres  5  una  substan- 
tia  ,  tres  personoe.  Neque  enim  Pater  FiJius  est,  aut  Filius 
Pater  est,  aut  Spiritus  sanctus  vel  Pater  veJ  Filius  est. 
Sed  Pater  non  est  nisi  Filii  5  Filius  non  est  nisi  Patris , 
Spiritus  et  Patris  et  Filii.  Quamvis  in  illis  tribus  aJiqui 
dicunt ,  quod  unus  ibi  excelJebat,  quem  Dominum  appel- 

1  Isai.  ix,  6.-M  Cor.  xui,  3.  —  3  Psal.  lxxxiv,  9.  —  4  Exod.  m,  i4* 
—  5  Gen.  xvm,  2. 

labat  Abraham  ,  quando  apparuerat  cum  duobus ,  tan- 
quam  Ghristus  cum  Angelis  suis.  Sed  quid  agimus ,  quia 
cum  duo  mitterentur  ad  Sodomam  apparentes  fratri  Abra- 
hae  Lot1,  et  ipse  agnoscit  in  eis  divinitatem  ;  et  cum  duos 
videat,  Dominum  appellat?  Et  ille  in  tribus  Dominum, 
et  in  duobus  ille  Dominum.  Ne  separemus  ergo  Trinitatem 
et  i aciamus  in  Sodoma  dualitatem ,  puto  quod  melius  in- 
telligimus ,  quia  Patres  nostri  Dominum  in  Angelis  ag- 
noscebant,  habitantem  in  habitatione  intelligebant  •,  non 
portantibus  ,  sed  insidenti  gloriam  dabant.  Quam  senten- 
tiam  confirmat,  non  solum  Epistola  quae  scribitur  ad  He- 
braeos,  ubi  dicitur  :  «  Si  enim  qui  per  Angelos  dictus  est 
»  sermo,  factus  est  firmus2 :  »  (loquebatur  enim  de  Ve- 
teri  Testamento,  commendavit  quod  ibi  Angeli  loqueban- 
tur ;  sed  Deus  in  Angelis  suis  honorabatur,  et  per  Ange- 
los  interior  habitator  audiebatur  : )  sed  etiam  in  Actibus 
Apostolorum  Stephanus  dicit,  arguens  et  increpans  Ju- 
daeos  :  «  Dura  cervice ,  et  non  circumcisi  corde  et  auri- 
»  bus  3.»Dura  cervice  ,  spinae  non  crematae.  «Vos  semper 
»  resistitis  Spiritui  sancto.  »Ideo  rubus  non  cremabatur  ; 
quia  flammae  Spiritus  ab  spinis  peccatorum  resistebatur. 
«  Vos  semper  resistitis  Spiritui  sancto.  Quem  Propheta- 
»  rum  non  occiderunt  patres  vestri?  (  Et  unde  agitur  : ) 
»  qui  accepistis  Legem  in  edictis  Angelorum,  et  non  cus- 
»  todistis.  »  Si  diceret  Angeli ,  et  non  Angelorum ,  non 
deerant  ilii  qui  dicerent ,  Christus  est ,  quia  dictus  est 
magni  consilii  Angelus.  Angelus  Christus ,  numquid  An- 
geli  Christus?  Dicit  et  apostolus  Paulus  ,  quoniam  serrren 
Abrahae  dispensatum  est  :  «  Dispositum  ,  inquit,  per  An- 
»  gelos  in  manu  mediatoris  4.  » 
VTI.  Jam  ergo  Angelus ,  et  in  Angelo  Dominus,  dice- 

1  Gcn.  xix,   i.  —  »  Hebr.  n,  2.  — 3  Act.  vn,  5r    —  4  Galat.  m,  19.. 

bat  Moysi  quaerenti  nomen  suum  ,  «  Ego  sum  qui  sum  : 
»  Diees  filiis  lsrael ,  Qui  est,  misit  me  ad  vos1.  »  Esse, 
nomen  est  incommutabilitatis.  Omnia  enim  quse  mutan- 
tur,desinunt  esse  quod  erant,  et  incipiunt  esse  quod  non 
erant.  Esse  verum  ,  esse  sincerum ,  esse  germanum ,  non 
habet  nisi  qui  non  mutatur.  Ille  habet  esse  cui  dicitur  : 
«  Mutabis  ea  et  mutabuntur,  tu  autem  idem  ipse  es2.  » 
Quid  est,  «Ego  sum  quisum,»  nisi,  aeternus  sumPQuid  est, 
«  Ego  sum  qui  sum,  »  nisi ,  mutari  non  possum?  Nulla 
creatura,  non  ccelum,  non  terra,non  Angelus,  non  Virtus, 
non  Sedes,  non  Dominationes,  non  Potestates.  Gum  ergo  sit 
hoc  nomen  oeternitatis ,  plus  est  quod  dignatus  est  habere 
nomen  misericordise.  «  Ego  sum  Deus  Abraham ,  el  Deus 
»  Isaac  ,  et  Deus  Jacob  3.  »  Illud  in  se ,  hoc  ad  nos.  Si 
enim  hoc  solum  esse  vellet  _,  quod  est  in  se,  quid  essemus 
nos  ?  Si  intellexit ,  imo  quia  inteliexit  Moyses ,  cum  ei  di- 
ceretur  :  «  Ego  sum  qui  sum ,  Qui  est  misit  me  :  »  multum 
hoc  credidit  esse  ad  homines,  multum  hoc  vidit  distare  ab 
hominibus.  Qui  enim  hoc  quod  est  et  vere  est ,  digne  in- 
tellexerit,  et  qualitercumque  lumine  veracissimae  essen- 
tiae,  vel  strictim  ,  sicut  coruscatione  afHatus  fuerit ;  longe 
se  videt  infra,  longe  remotissimum,  longe  dissimillimum : 
sicut  ille  ait  :  «  Ego  dixi  in  extasi  mea4.  »  Assumpta  enim 
mente  vidit  nescio  quid,  quod  plus  ad  illum  erat.  Hoc  erat 
quod  verum  erat.  Dixr,  inquit,  in  extasi  mea.  Quid?  Pro- 
jectus  sum  a  facie  oculorum  tuorum.  Cum  ergo  ad  id  quod 
dicebatur,  non  ad  id  quod  videbatur,  longe  se  imparem 
videret  Moyses  et  quasi  minus  capacem ,  unde  inflamma- 
tus  ipso  desiderio  videndi  quod  est ,  dicebat  Deo  cum  quo 
loquebatur  :  Ostende  mihi  temetipsum5  :  quasi  ergo  ab 
iJla  excellentia  essentiae  longe  dissimilis  desperaret,  erigit 

«  Exod.  ni,  i4-  —    '    ^sal.  ci  ,    28.   —  3  Exod.   111,    i5.   —  4  Psal. 
xxx  ,23.  —  5  Exod.  xxxin,  18. 

desperantem,  quoniam  vidit  timentem  :  tanquam  diceret, 
Quoniam  dixi,  «  Ego  sum  qui  sum,  »  et  «  Qui  est,  misit 
»  me  :  »  intellexisti  quid  sit  esse,  et  desperasti  te  capere. 
Erige  spem,  «  Ego  sum  Deus  Abraham,  Isaac  et  Jacob  ' :  » 
sic  sum  quod  sum ,  sic  sum  ipsum  esse,  sic  sum  cum  ipso 
esse  ,  ut  nolim  hominibus  deesse.  Si  quo  modo  possumus 
Dominum  quaerere  et  investigare  eum  qui  est ,  et  quidem 
non  longe  positum  ab  unoquoque  nostrum  :  «  In  illo  enim 
»  vivimus  et  movemur  et  sumus 2 :  »  laudemus  ergo  inef- 
iabiliter  ejus  essentiam,  et  amemus  misericordiam.  Amen. 

SERMO   VIII. 

De  decem  plagis  et  decem  prceceptis. 

I.  Prius  in  fundamento  posita  rerum  gestarum  firmi- 
tate,  significantiam  debemus  inquirere  ^  ne  subtracto  fun- 
damento,  in  aere  velle  aedificare  videamur.  Sed  ad  plagas 
decem  non  pertinet  quod  primum  factum  est  signi  causa , 
ut  virga  in  serpentem  converteretur3.  Aditus  enim  ipse 
erat  ad  Pharaonem,  quo  commendabaturMoyses  eductu- 
rus  ex  ^Egypto  populum  Dei :  nondum  autem  contumaces 
feriebantur  ,  sed  divino  signo  jam  terrebantur.  Virga  sig- 
nificat  regnum  Dei :  idemque  regnum  Dei  esse  utique  popu- 
lum  Dei.  Serpensautem  tempus  mortaliiatishujus}  mors 
enim  a  serpente  propinata  est.  Tanquam  ergo  cadentes  de 
manu  Domini  in  terram,  mortales  effecti  sunt :  unde  pro- 
jecta  virga  ex  manu  serpens  effecta  est.  Fecerunt  et  Magi 
Pharaonis  similiter,  virgis  eorum  projectis  serpentes  facti 

1  Exod.  ni,  14.  —  a  Act.  xviij  27.  —  3  Exod.  vii,  10. 

sunt :  sed  prius  serpens  Moysi,  id  est,  virga  Moysi  devoravit 
ornnes  serpentes  Magorum.  Tunc  demum  caudaeompre- 
hensa,  identidem  virga  facta  est ,  et  regnum  remeavit  ad 
manum.  Suntergo  virgae  Magorum  populi  impiorum  victi 
Christi  nomine  •,  cum  in  ejus  corpus  transferuntur,  tanquam 
a  serpente  Moysi  devorantur :  donec  redeat  regnum  Dei  ad 
manum  Dei,  sed  in  fme  mortalis  saeculi ,  quod  significat 
cauda  serpentis ,  magnum  signum  fiat.  Audistis  quae  de- 
beatis  desiderare  •,  audite  quae  debeatis  vitare. 

II.  Primum  praeceptum  in  Lege  de  colendo  uno  Deo , 
«  Non  erunt,  inquit,  tibi  dii  alii  praeter  me1.  »  Prima 
plaga  iEgyptiorum  ,  aqua  conversain  sanguinem*.  Com- 
para  primum  prseceptum  primae  plagse ,  Deum  unum  ex 
quo  sunt  omnia ,  in  similitudine  intellige  aquae ,  ex  qua 
generantur  omnia.  Quo  autem  pertinet  sanguis,  nisi  ad 
carnem  mortalem  ?  Quid  est  ergo  conversio  aquae  in  san- 
guinem ,  nisi  quia  obscuratum  est  insipiens  cor  eorum  ? 
«  Dicentes  enim  se  esse  sapientes ,  stulti  facti  sunt  ?  et 
»  commutaverunt  gloriam  incorruptibilis  Dei  in  similitu- 
»  dinem  imaginis  corruptibilis  hominis3.  »  Gloria  incor- 
ruptibilis  Dei  sicut  aqua,  similitudo  imaginis  corruptibilis 
hominis  sicut  sanguis 4.  Et  hoc  quidem  fit  in  corde  impio- 
rum.  Nam  Deus  incommutabilis  manet.  Neque  enim  quia 
et  Apostolus  dixit  :  «  Commutaverunt ,  »  ideo  mutatus 
est  Deus. 

III.  Secundum  praeceptum  :  «  Non  accipies  nomen  Do- 
»  mini  Dei  tui  in  vanum5.  »  Qui  accipit  nomen  Domini 
Dei  sui  in  vanum  ,  non  mundabitur.  Nomen  Domini  Dei 
nostri  Jesu  Christi  veritas  est:  ipse  enim  dixit :  «  Ego  sum 
»  veritas6.  »  Veritas  ergo  mundat ,  vanitas  inquinat.  Et 
quoniam  qui  loquitur  veritatem  ,  de  Deo  loquitur,  qui 

1  Exod.  xx,  3.  —  2  Id.  vn,  20.  —  3  Rom.  i,  2i,  etc.  —  4  Florus  ad  Ro- 
man.  i.  —  5  Exod.  x,  7.  —  6  j0an.  xiv,  6. 

enim  loquitur  mendacium  ,  de  suo  loquitur *  :  veritatem 
loqui ,  est  rationabiliter  loqui  :  vanitatem  autem  loqui , 
est  strepere  potius  ,  quam  loqui  :  merito,  quia  secundum 
praeceptum  est  dilectio  veritatis,  cui  contraria  est  dilectio 
vanitatis  :  loquitur  autem  veritas,  perstrepit  vanitas :  huic 
prsecepto  secundo  contrariam  videte  secundam  plagam  2. 
Quae  est  illa  secunda  plaga?  Ranarum  abundantia.  Habes 
expressam  significatam  vanitatem  ,  si  attendas  ranarum 
loquacitatem.  Vide  amatores  veritatis ,  non  accipientes  in 
vanum  nomen  Domini  Dei  sui,  loqui  sapientiam  intcr  per- 
fectos  ,  etiam  inter  imperfectos 3.  Non  quidem  loqui  quod 
capere  non  possunt  5   non  tamen  recedere  a  veritate,  et 
pergere  in  vanitatem.  Quamvis  enim  imperfecti  non  ca- 
piunt  si  quid  paulo  excelsius  fuerit  disputatum  de  verbo 
Dei  Deo  apud  Deum ,  per  quod  facta  sunt  omnia,  pos- 
sintque  capere  quod  inter  eos  loquitur  Paulus  tanquam 
inter  parvulos  Christi ,  Jesum  Christum  ,  et  hunc  cruci- 
fixum  j  non  tamen  illa  est  veritas  et  ista  vanitas.  Vanitas 
autem  esset ,  si  Christum  mortem  non  implevisse  ,  sed 
finxisse  diceremus  •,  si  vulnera  illa  in  phantasmate  fuisse  , 
si  sanguinem  non  verum,  sed  simulatum  de  vulneribus 
emanasse;  si  falsas  eum  cicatrices,  tanquam  post  falsa  vul- 
nera,  demonstrasse.  Cum  vero  ista  omnia  vera  dicimus, 
facta  dicimus ,  certa ,  expressa,  impleta  credimus  et  prae- 
dicamus  •,  quamvis  de  sublimi  illius  et  de  incommutabili 
veritate  non  loquamur,  non  tamen  imus  in  vanitatem. 
Qui  autem  illa  omnia  in  Christo  falsa  et  simulata  dicunt , 
ranae  sunt  clamantes  in  palude  :  strepitum  vocis  habere 
possunt,  doctrinam  sapientiae  insinuare  non  possunt.  De- 
nique  in  Ecclesia  loquuntur  haerentes  veritati  Veritatem 
per  quam  facta  sunt  omnia ,  Veritatem  Verbum  carnem 
factum  et  habitantem  in  nobis  $  Veritatem  Christum  na- 

x  Joan.  vm,  44-  —  2  Exod.  vm,  6.  —  3  Becla  et  Floius  ad  i  Cor.  n. 

tum  de  Deo ,  unum  de  uno  ,  unigenitum  et  coaeternum  ; 
Veritatem  accepta  forma  servi  natum  ex  virgine  Maria , 
passum,  crucifixum,  resurgentem  ,  ascendentem  :  ubique 
Veritatem,  et  quam  perfecti  capiant ,  et  quam  parvulus 
capere  potest ;  Yeritatem,  et  in  pane,  et  in  lacte  5  in  pane 
magnorum  ,  iivlacte  pavulorum.  Idem  quippe  panis  ,  ut 
Jac  fiat ,  per  carnem  trajicitur.  Qui  autem  huic  veritati 
contradicunt,  et  in  sua  vanitate  decepti  decipiunt ,  ranae 
sunt  taedium  inferentes  auribus  ,  non  cibum  mentibus. 
Audi  denique  homine:  rationabiliter  loquentes  :  «  Non 
»  sunt  loquelae ,  neque  sermones  ,  quorum  non  audian- 
»  tur  voces  eorum  :  sed  voces  non  inanes;  quia  in  omnem 
)>  terram  exiit  sonus  eorum  _,  et  in  fines  orbis  terrae  verba 
»  eorum  *.»  Si  autem  et  ranas  vis  e  contrario  intelligere, 
illum  versum  Psalmi  recole  :  «  Vana  locuti  sunt  unus- 
»  quisque  ad  proximum  suum  2.  » 

IY.  Tertium  praeceptum  :  «  Memento  diem  sabbati 
»  sanctificare  eum3.  »  ln  tertio  isto  praecepto  insinuatur 
qusedam  vocationis  indictio  ,  quae  est  cordis  tranquiJlitas 
ac  mentis ,  quam  facit  bona  conscientia.  Ibi  sanctificatio  , 
quia  ibi  Spiritus  Dei.  Denique  videte  vocationem,  hoc  est, 
quietem.  Super  quem,  inquit ,  requiescet  spiritus  meus? 
«  Superhumilem  et  quietum  et  trementem  verba  mea4.» 
Inquied  ergo  resiliunt  ab  Spiritu  sancto ,  rixarum  amato- 
res  ,  calumniarum  seminatores ,  contentionis  quam  veri- 
tatis  cupidiores ,  inquietudine  sua  non  ad  se  admittunt 
quietem  sabbati  spiritaJem.  Contra  istorum  inquietudinem 
dicitur,  tanquam  ut  sabbatum  habeant  in  corde  sancti- 
ficationem  Spiritus  Dei :  «  Esto  ,  inquit ,  mansuetus  ad 
»  audiendum  verbum,  ut  intelligas  5.  »  Quid  intellectu- 
rus  sum  ?  Deum  dicentem,  Cessa  ab  inquietudine  tua  , 

1  Psal.  xviii,  4«  —  2  Id.  x!  j  3.  —  3  Exod.  xx,  8.  —  4  Tsai'.  lxvi,  2.  — 
5  Eccli.  v,  i3. 

non  sit  tumultus  quidam  in  corde  tuo ,  per  corruptionem 
volitantibus  phantasmatibus  et  compungentibus  te  :  non 
sit.  Ita  enim  Deum  intellecturus  es  dicentem  tibi  :  «  Va- 
»  cate ,  et  videte  quoaiam  ego  sum  Deus1.  »  Tu  per  in- 
quietudinem  vacare  non  vis  ,  contentionum  tuarum  cor- 
ruptione  caecatus ,  exigis  videre  quod  non  potes.  Attende 
enim  et  contrariam  tertiam  plagam  huic  praecepto  tertio2. 
Sciniphes  natae  sunt  in  terra  iEgypti  de  limo :  muscae  quae- 
dam  sunt  minutissimae  _,  inquietissimas ,  inordinate  voli- 
tantes  ,  in  oculos  irruentes ,  non  permiltentes  hominem 
quiescere ,  dum  abiguntur  et  irruunt_,  dum  abaclse  rursus 
redeunt  :  sicut  omnino  vana  phantasmata  cordis  conten- 
tiosorum.  Tenete  praeceptum,  cavete  plagam. 

V.  Quartum  praeceptum  est :  «  Honora  patrem  tuum , 
»  et  matrem  tuam3.  »  Huic  contraria  quarta  jEgyptio- 
rum  plaga  xuvofAula  est4.  Quid  est  ntivepula  ?  Canina  musca  : 
graecum  vocabulum  est.  Ganinum  est  parentes  non  ag- 
noscere.  Nihil  tam  caninum ,  quam  cum  illi  qui  genue- 
runt,  non  agnoscuntur.  Merito  ergo  et  catuli  canum  caeci 
nascuntur. 

VI.  Quintum  praeceptum  est  :  «  Non  mcechaberis  5.  » 
Quinta  plaga  est  mors  in  pecora  ^Egyptiorum6.  Compare- 
mus  :  da  hominem  mcechari  meditantem ,  conjugio  non 
contentum  suo  :  appetitum  quemdam  carnis  in  se  do- 
mare  non  vult ,  qui  est  nobis  pecoribusque  communis. 
Etenim  concumbere  et  generare  ,  etiam  pecorum  est  ;  ra- 
tiocinari,  intelligere,  humanum  est.  Ideo  ratio  quae  prae- 
sidet  in  mente,  motus  inferiores  carnis,  tanquam  regnans 
et  dominans  frenare  debet,  non  immoderate  et  iliicite 
passim  vageque  laxare.  Ideoque  ipsis  pecoribus  natura 
datum  est,  instituente  Creatore,  ut  non  moveantur  ad 

'  Ps;il.  xlv,  11.  —  a  Exod.  viii,  17.  —  3  Id.  xx,  12.  -  4  Id.  vni,  i^. — 
5  Id.Mj  14.  —  6Id.  IX,  6. 

fceminas  et  ad  concubitum,  nisi  certis  temporibus  :  neque 
enim  ratione  se  cohibet  alio  tempore  pecus  ,  sed  omnino 
ipso  motu  frigescente  torpescit.  Homo  autem  ideo  semper 
moveri  potest ,  quia  et  refrenare  motum  potest.  Tibi  do- 
minationem  rationis  Creator  dedit ;  tibi  praecepta  conti- 
nentiae ,  tanquam  in  bestias  inferiores  lora  ,  concessit. 
Tenes  tu  quod  pecus  non  potest ;  et  ideo  speras  tu  quod 
pecus  non  potest.  Laboras  aliquantum  in  continendo,  non 
laborat  pccus :  sed  gaudebis  semper  in  aeternitate,  ad  quam 
non  pervenit  pecus.  Si  opus  fatigat,  merces  consoletur  : 
et  ipsa  enim  patientia  est  interiorem  motum  frenare  ,  et 
quod  habes  commune  cum  pecore ,  non  tanquam  pecus 
in  omnia  laxare.  Quod  si  contempseris  te  ,  et  in  te  imagi- 
nem  Dei  in  qua  fecit  te,  neglexeris  ,  victus  cupiditate  in- 
sinuatarum  rerum  ,  tanquam  amisso  homine  eris  pecus  , 
non  quasi  conversus  in  naturam  pecoris ,  sed  in  hominis 
forma  habens  similitudinem  pecoris ,  qui  non  audis  di- 
centem  :  «  Nolite  esse  sicut  equus  et  mulus ,  non  haben- 
»  tes  intellectum1.  »  Sed  forte  eligis  tibi  esse  pecus,  et 
libera  vagari  libidine,  nulla  lege  appetitum  carnis  ad  con- 
tinentiam  refrenando.  Attende  plagam  :  si  pecus  esse  non 
times ,  saltem  mori  time. 

VII.  Sextum  praeceptum :  «  Non  occides  a.»  Sexta  plaga : 
Pustulae  in  corpore  et  vesicae  bullientes  et  scaturientes , 
et  incendia  vulnerum  ex  faviila  fornacis3.  Tales  sunt  ani- 
mae  homicidales ,  ardent  ira  ,  quia  per  iram  homicidii  fra- 
ternitas  deperiit.  Ardent  homines  ira ,  ardent  et  gratia  : 
sed  alius  est  fervor  sanitatis  ,  alius  fervor  ulceris.  Arden- 
tes  papulae  per  totum  concepta  homicidia  scatent,  et  sa- 
num  non  est  :  fervet,  sed  non  de  Spiritu  Dei.  Nam  et  qui 
vult  subvenire,  fervet  ;  et  qui  vult  occidere,  fervet ;  ille 
praecepto,  iste  morbo  ;  ille  bonis  operibus,  iste  saniosis 

1  Psal.  xxxi,  9.  •>-  •>  Exod.  u,   i3.  —  3  u.  l%}  lo. 

ulcenbus.  Si  possemus  videre  animas  homicidarum,  plus 
plangeremus  ,  quam  putrescentia  corpora  ulceratorum. 

VIII.  Sequitur :  «  Non  furaberis  '.  »  Praeceptum  septi- 
mum  :  et  plaga  septima,  Grando  in  fructibus -.  Quodcon- 
tra  praeceptum  subducis,  de  ccelo  perdis.  Nemo  enim  habet 
injustum  lucrum  sine  justo  damno.  Yerbi  gratia,  Qui  fura- 
tur,  acquirit  vestem  *,  sed  ccelesti  judicio  amittit  fidem. 
Ubi  lucruni ,  ibi  damnum  ^  visibiliter  lucrum,  invisibilU 
ter  damnum  :  lucrum  de  sua  caecitate ,  damnum  de  Domini 
nube.  Neque  enirn  aliquid  sine  providentia,  charissimi. 
Autvere  putatis,  ea  quae  patiuntur  homines,  dormiente 
Deo  pati?  Passim  videntur  fieri  haec  ,  nubes  colligi,  imbres 
infundi,  grandinemjaci ,  tonitruis  terram  concuti,  corus- 
catione  terreri  •  passim  putantur  fieri,  et  quasi  ad  divinam 
providentiam  non  pertinere.  Contra  tales  cogitationes  vi- 
gilat  ille  Psalmus  :  «  Laudate  Dominum  de  terra ,  (  cum 
»  laudes  istae  essent  de  ccelo  , )  dracones  et  omnes  abvssi , 
»  ignis_,  grando,  nix ,  glacies,  spiritus  tempestatis,  quae 
m  faciunt  verbum  ejus3.  »  Ergo  qui  suo  malo  desiderio 
forinsecus  furantur,  justo  Dei  judicio  intrinsecus  grandi- 
nantur.  0  si  possent  inspicere  agrumcordis  sui,  profecto 
lugerent ,  dum  ibi  non  invenirent ,  quod  in  os  mentis  mit- 
terent^  etsi  in  iurto  suo  invenirent ,  quod  in  aviditatem 
ventris  mitterent,  major  fames  esset  hominis  interioris , 
major  fames,  et  periculosior  plaga,  et  gravior  mors.MuJti 
mortui  ambulant ,  et  multi  facinorosi  de  vanis  divitiis 
exultant.  Denique  servum  Dei  Scriptura  intus  locupletem 
dicit :  «  Absconditus,  inquit ,  cordis  vestri  homo  ,  qui  est 
»  ante  Deum  dives4  ?  »  Non  ante  homines  dives,  sed  ante 
Deum  dives,  et  ubi  Deus  videt ,  ibi  dives.  Quid  ergo  tibi 
prodest,  si  ubi  homo  non  videt  furaris,  et  ubi  Deus  videt 
grandinaris  ? 

1  E\od.  xx,  i5.~  a  Id.  ix,  23.  —  3  Psal.  cxlvui,  7,  H  --  4  i  |  elr  m,  .}. 

IX.  Octavam  praeceplum  :  o  Falsum  testimonium 
»  non  dices1.  »  Octava  plaga  ,  Locusta  ,  animal  dente 
noxium 2.  Quid  autem  vult  falsus  testis,  nisi  nocere  mor- 
dendo,  et  consumere  mentiendo  ?  Denique  admonens 
homines  Dei  Apostolus,  ne  se  falsis  criminationibus  appe- 
tant :  «  Si  mordetis,  inquit,  et  comeditis  invicem,  videte 
neab  invicem  consumamini3. 

X.  Nonum  Praeceptum  :  «  Non  concupisces  uxorem 
»  proximi  tui4.  »  Nota  plaga,  Densae  tenebrae  5.  Etenim 
est  quaedam  mcechia,  contra  quam  supra  praeceptum  est, 
etiam  in  non  appetenda  castitate  uxoris  alienac.  Mcechus 
est  euim  qui  non  it  ad  uxorem  alienam ,  tantum  quia  non 
contentus  est  sua.  Jamvero  non  solum  post  suam  pec- 
care ,  sed  etiam  alienam  attentare  ,  vere  densae  sunt  te- 
nebrae.  Nihil  enim  sic  dolet  in  corde  patientis-  et  qui  hoc 
facit  alteri,  nihil  sic  volet  pati .  Ad  alienam  paratior  est  omnis 
homo  :  hoc  autem  nescio  utrumne  est  qui  tolerabilitet 
ferat.  0  densas  tenebras  ista  facientium ,  talia  concupis- 
centium !  Vere  excaecantur  furore  horribili.  Furor  enim 
indomitus  est ,  conculcare  viri  uxorem. 

XI.  Decimum  praeceptum  :  «  Non  concupisces  ullain 
»  rem  proximi  tui,  non  pecus,  non  possessionem,  non  sub- 
»  jugium,  non  aliquid  omnino  proximi  tui  concupisces6.  » 
Huic  malo  plaga  contraria  est  decima,  Mors  primogeni- 
torum7.  In  qua  plaga  cum  comparationem  quamdam 
quaero,  nihil  mihi  interim  occurrit  :  fortassis  occurrat 
melius  diligentiusque  inquirentibus  :  nisi  qui  omnes  res 
quas  habet  haeredibus  servat,  repredenditur.  Huic  autem 
clamat,  qui  rem  proximi  concupiscit,  et  qui  furto  au- 
fert,  et  qui  furatur  aliquid  proximi,  non  potest  nisi  rem 
proximi  iurari.  Sed  de  furto  superius  jam  praxeptum  cst  5 

1  Exod.  xx,  16.  —  ^  \f\ _  x,  1 3.  —  3  Gnlat.  v,  ir).  —  4  Exod.  xk,  r;.— 
5  h\    x    9.)     —  6  Id.    xv,  17.  —  7  IJ,  m    5q. 

ubi  intelligas  et  rapinam.  Non  enim  de  furto  praeciperet, 
et  cle  rapina  taceret  Scriptura,  nisi  te  intelligere  voJuisset, 
quia  si  pcenale  est  clanculo  auferre,  multo  majoris  pcenae 
est  violenter  eripere.  Auferre  ergo  nolens1  sive  occulte, 
sive  palam,  habet  praeceptum  suum.  Concupiscere  autem 
rem  proximi,  quod  notat  Deus  in  corde,  etiamsi  justam 
ibi  successionem  quaeras,  non  licet.  Denique  qui  volunt 
res  alienas  tanquam  juste  possidere ,  haeredes  se  quaerunt 
fieri  a  morientibus.  Quid  enim  tam  justum  videtur,  quam 
rem  sibi  derelictam  possidere,  haberejure  communi?  Quid 
apud  te  facit  homo?  Dimissum  est  mihi :  haereditate  con- 
secutus  sum  :  testamentum  lego.  Nihil  videtur  justius  ista 
voce  avaritiae.  Tu  laudas  quasi  jure  possidentem  :  Deus 
damnat  injuste  concupiscentem.  Vide  qualises,  qui  optas 
te  ab  aliquo  haeredem  fieri.  Non  vis  ut  habeat  haeredes. 
In  haeredibus  autem  nihiJ  carius  primogenito.  Proinde 
in  primogenitis  tuis  punieris ,  qui  concupiscendo  res  alie- 
nas,  id  quod  tibi  jure  non  debebatur,  quasi  juris  umbra 
perquiris.  Et  facile  est  quidem  ,  fratres,  corporaliter 
amittere  primogenitos.  Moriuntur  enim  homines,  sive 
ante  parentes  suos,  sive  post  parentes  suos,  morituri 
moriuntur  :  illud  molestum  est ,  ne  per  hanc  occul- 
tam  et  injustam  concupiscentiam  primogenita  cordis 
tui  perdas.  Primogenitus  enim  in  nobis  imaginem  habet 
gratiae  Dei,  novus  natus ,  prior  natus,  inter  omnes  tan- 
quam  natos  cordis  nostri  primogenita  fides  est.  Nemo  enim 
bene  operatur,  nisi  fides  praecesserit.  Omnia  opera  tua 
bona  tilii  sunt  tuispiritales,  sed  interhos  tibi  primogenita 
est  fides.  Quisquis  rem  alienam  occulte  concupiscis,inte- 
rius  fidem  perdis.  Eris  enim  primo  sine  dubio  simulator, 
obsequens  non  charitate ,  sed  fraude  ;  vcluti  amans  eum  a 
quo  te  cupis  fieri  haeredem ,  amando  enm  mori  quaeris, 

/'■'nr/e  volcns. 

etutin  re  ejus  te  videas  possessorem,  illi  invides  suc- 
cessorem. 

XII.  Eia,  fratres,  decursis  decem  praeceptis  et  decem 
plagis,  comparantes  contemptores  praeceptorum  contuma- 
ciae  TEgyptiorum  ,  cautos  vos  fecimus,  ut  habeatis  se- 
curi  res  vestras  in  praeceptis  Dei  $  res  vestras ,  inquam  , 
res  vestras  interioris  arcae  vestrae,  interioris  thesauri  ves~ 
tri  $  res  vestras ,  quas  vobis  nec  f  ur ,  nec  latro  ,  nec  vi- 
cinus  potens  possit  auferre;  ubi  nec  tinea,  nec  rubigo 
metuenda  est  :  cum  quibus  dives  exit  et  naufragus.  Sic 
enim  eritis  populus  Dei  inter  iniquos  iEgyptios ,  iilis  hasc 
in  corde  patientibus,  vobis  autem  incolumibusin  ipsis  in- 
terioribus  hominibus  vestris ,  donec  educatur  populus  de 
iEgypto  quodam  exodo  suo$  quod  et  fit  :  nam  illud  se- 
mel  factum  est,  hoc  non  cessat  fieri. 

XIII.  Sanctificatio  nulla  divina  et  vera  est,  nisiab  Spi- 
ritu  sancto.  Non  enim  frustra  dictus  est  proprie  Spiritus 
sanctus  •,  cum  sit  et  Pater  sanctus  et  Filius  sanctus,  nomen 
tamen  propriumhoc  Spiritus  accepit,  ut  tertiain  Trinitate 
persona  Spiritus  sanctus  diceretur.  Ipse  requiescit  super 
humilem  et  quietum  ,  tanquam  in  sabbato  suo1.  Ad  hoc 
septenarius  numerus  etiam  sancto  Spiritui  deputatur,  hoc 
Scripturae  nostrac  satis  indicant.  Viderint  meliora  melio- 
res,  et  majora  majores;  et  de  isto  septenario  numero  sub- 
tilius  aliquid  et  divinius  aliquid  dicant  et  explicent  :  ego 
tamen,  in  praesenti  sat  est ,  illud  video  ,  illud  vos  ad  vi- 
dendum  commemoro  septenariam  istam  rationem  inveniri 
proprie  sancto  Spiritui  deputatam  5  quia  septimo  die  sonat 
sanctificatio.  Et  unde  probamus  sancto  Spiritui  deputari 
septenariam  numeri  rationem  ?  Dicit  Isaias  Spiritum  Dei 
venire  super  fidelem,  super  Christianum,  super  Christi 
membrum,  sapientiae  et  intellectus,  consilii  et  fortitudi- 

1  Issti,  LXVI,  1. 

nis,seieiHi?eetpietatis,  Spiritum  timorisDc^.Sisecuti  estis, 
septem  res  percucurri,  tanquam  descendentem  ad  nos  Spi- 
ritum  Dei  a  sapientia  usque  ad  timorem,  ut  nos  ascendamus 
a  timore  adsapientiam  :  Initium  sapientiae  timor  Dei2.  Ita 
ergo  septenarius  Spiritus  et  unus  Spiritus,  septenaria  opera- 
tione  unus.  An  aliquid  evidentius  vultis?  Pentecosten  diem 
festum  Scripturasancta  deseptimanis  factum  commemorat. 
Habetisin  scriptura  Tobiae,  ubi  evidenterdicitur  istum  diem 
factum  de  septimanis3.  Septies  enim  septem,  quadraginta 
novem  in  summa  redeunt.  Sed  tanquam  ut  redeatur  ad 
caput.  Spiritu  enim  sancto  ad  unitatem  coJligimur,  non 
ab  unitate  dispergimur  :  ideo  ad  quadraginta  novem  ad- 
ditur  unum  unitatis,  et  fmnt  quinquaginta.  Nonergo  jam 
sine  causa  quinquagesimo  die  post  ascensionem  Domini 
venit  Spiritus  sanctus.  Resurrexit  Dominus ,  ascendit  ab 
inferis,  nondum  in  ccelum  :  ab  illa  resurrectione ,  ab  illa 
ab  inferis  assumptione  numerantur  quinquaginta  dies ,  et 
venitSpiritus  sanctus,  in  quinquagenario  numero  tanquam 
natalem  sibi  apud  nos  faciens.  Quadraginta  enim  diebus 
hic  conversatus  est  Dominus  cum  Discipulis  suis  ,  quadra- 
gesimo  die  ascendit  in  ccelum  ,  et  peractis  ibi  decem  die- 
bus,  tanquam  decimo  praeceptorum  signo,  venit  Spiritus 
sanctus  •  quia  nemo  implet  legem  nisi  per  gratiam  Spiri- 
tus  sancti.  Itaque ,  fratres,  manifestum  est  septenarium 
istum  numerum  ad  Spiritum  sanctum  pertinere.  Quisquis 
autem  non  cohaeret  unitati  Christi ,  et  oblatrat  adversus 
unitatem  Christi,  intelligendus  est  non  habere  Spiritum 
sanctum.  Contentiones  enim  et  dissensiones  non  faciunt 
nisi  animales,  de  quibus  Apostolus  dicit  :  «  Animalis  au- 
»  tem  homo  non  percipit  quse  sunt  Spiritus  Dei4  »  Deinde 
scriptum  est  et  in  epistola  Judae  apostoli  :  «  Hi  sunt  qui 

1  Isai.   xi,  i.  —  2  PrdVi  i,  7.  —  3  Tob   11,  1,  juita   lxx.  —  4    1  C.or . 

)>  segregant  semctipsos 1  :  »  (reprehendens  loquebatur, ) 
Hi  sunt  qui  segregant  semetipsos,  animales,  Spiritum  non 
babentes.  Quid  manifestius?  quid  evidentius?  Merito  ve- 
niant,  etsi  eadem  credentes  quae  nos ,  tamen  accepturi 
Spiritum  sanctum  ,  quem  habere  non  possunt,  quandiu 
sunt  bostes  unitatis.  Hos  autem  comparat  Apostolus  Ma- 
gis  Pharaonis  :  «(  Habentes,  inquit,  formam  pietatis,  sed 
virtutem  ejus  abnegantesa  :  )  »  qui  in  signo  tertio  defe- 
cerunt. 

XIV.  Jam  videte  quare  in  tertio  signo  defecerunt.  Me- 
mentote  eos  qui  adversantur  unitati,  non  habere  Spiri- 
tum  sanctum.  Triavero  illa  prsecepta  prima  in  Decalogo 
ad  Dei  dilectionem  pertinere  intelliguntur,  ut  septem 
caetera  intelligantur  ad  dilectionem  proximi  pertinere-,  ut 
cluabus  tabulis  Legis  et  decem  prseceptis,  duo  illa  tan- 
quam  summaria  praecepta  teneantur  :  «  Diliges  Dominum 
»  Deum  tuum  ex  toto  corde  tuo ,  et  ex  tota  anima  tua , 
»  et  ex  tota  virtute  tua ,  et  diliges  proximum  tuum  tan- 
»  quam  te  ipsum  :  in  his  duobus  praeceptis  tota  Lex  pen- 
det  et  Prophetae3.  Referamus  ergo  tria  prima  praecepta 
ad  dilectionem  Dei.  Quae  tria  prima?  Primum ,  «  Non 
»  erunt  tibidii  alii  praeter  me  :  »  cui  contraria  plaga  est, 
Aqua  conversa  in  sanguinem,  propter  quod  summum 
principium  Creatoris  ad  simila  tionem  humanae  carnis 
adductum.  Secundum  praeceplum,  «  Ne  accipias  nomen 
»  DominiDei  tui  in  vanum,  »  pertinet  quantum  arbitror, 
ad  regnum  Dei,  quod  est  Filius  Dei.  Unus  enim  Deus  et 
unus Dominus  noster  Jesus  Christus  per  quem  omnia. Con- 
tra  verbum,  Ranae  :  videte  contra  verbum  rahas,  contra 
rationem  strepitum ,  contra  veritatem  vanitatem.  Tertium 
praeceptum  de  Sabbato,  pertinens  ad  Spiritum  sanctum 
propter  sanctificationem ,  quae  prima  in  sabbato  sonuit, 

1  Jud   i,  19.  -   '2  Tim.  in,  ^.  —   3  Matth.  xxii,  3;,  etc 

quod  vobis  paulo  antc  vehementer  ,  quantum  potuimus  , 
commendavimus.  Huic  praecepto  contraria  inquietudo  in 
Muscis  de  corruptione  nascentibus,  in  oculos  irruentibus. 
Ideo  in  hoc  tertio  signo  defecerunt,  qui  unitatis  inimici 
Spiritum  sanctum  non  habuerunt :  facit  enim  hoc  Spiri- 
tus  sanctus  pcena.  Aliud  enim  facit  gratia,  aliud  pcena  ; 
aliud  enim  facit  implendo,  aliud  deserendo.  Denique  ut 
jam  evidenter  ipsis  confitentibus  Pharaonis  magis  agnos- 
cere  valeamus,  quomodo  appellatusest  in  Evangelio  Spi- 
ritus  Dei,  videamus,  quod  nomen  accepit.  Objicientes 
Domino  convicium  Judaei,  cum  dixissent :  «  Hic  non  ejicit 
»  daemonia,  nisi  in  Beelzebub  principe  daemoniorum  : 
»  respondit  ille,  Si  ergo  in  Spiritu  Dei  ejicio  daemonia, 
»  certe  supervenit  in  vos  regnum  Dei1.  »  Quod  alius 
Evangelista,  sic  enarrat  :  «  Siego  in  digito  Dei  ejicio  dae- 
»  monia  2.  »  Quod  alius  Evangelista  dixit,  Spiritus  Dei- 
alius  dixit ,  digitus  Dei.  Ergo  digitus  Dei  ,  Spiritus 
Dei.  Ideo  Lex  data  scripta  digito  Dei ,  quae  Lex  data 
est  in  monte  Sina  quinquagesimo  die  post  occisionem 
ovis  celebrato  Pascha  a  populo  Judaeorum.  Implentur 
quinquaginta  dies  post  occisionem  ovis,  et  datur  Lex 
scripta  digito  Dei  :  implentur  quinquaginta  dies  post  oc- 
cisionem  Christi,  et  venit  Spiritus  sanctus.  Gratias  Do- 
mino,  occultanti  providenter,  aperienti  suaviter.  Jam  vi- 
dete  hoc  etiam,  fratres,  Pharaonis  magos  evidentissime 
confiteri.  Deficientes  in  tertio  signo  dixerunt :  «  Digitus  Dei 
»  est  hic3,  »  etc. 

'  Matth.  xii,  i!\,  etc.  —  '  Luc.  xi,  20.  —  3  Exod.  vin,  19 

SERMO  IX1. 

De  decem  chordis. 

I.  Dominus  et  Deus  noster  misericors  et  miserator,  lon- 
ganimis  et  multum  misericors ,  et  verax2  •,  quam  largiter 
praerogat  misericordiam  in  prassenti  saeculo ,  tam  severe 
minaturjudicium  in  futuro  sseculo.  Verba  quoe  dixiscripta 
sunt,  et  divinis  auctoritatibus  continentur,  quia,  Miseri- 
cors  et  miserator  Dominns ,  longanimis  et  multum  mise- 
ricors  et  verax3.  Multum  delectat  omnes  peccatores  et 
amatores  saeculi  hujus,  quia  misericors  et  miserator  Do- 
minus,  quia  longanimis  et  multum  misericors.  Sed  si  amas 
tam  multa  mitia ,  time  ibi  et  ultimum  quod  ait  :  et  ve- 
rax.  Si  enim  nihil  aliud  diceret ,  nisi ,  Misericors  et  mi- 
serator  Dominus,  longanimis  etmultum  misericors;  quasi 
jam  converteres  te  ad  securitatem  et  impunitatem ,  et  ad 
licentiam  peccatorum  5  faceres  quod  velles ,  utereris  sae- 
culo ,  vel  quantum  tibi  permitteretur ,  vel  quantum  tibi 
libido  jussisset  :  et  si  quis  te  bene  admonendo  objurgaret 
atque  terreret,  ut  cohiberes  te  ab  immoderato  fluxu  eundo 
post  concupiscentias  tuas  ,  deserendo  Deum  tuum ,  inter 
medias  voces  objurgantis  obsisteres ,  impudenti  quidem 
fronte,  veluti  audita  divina  auctoritate,  et  legeres  de  libro 
Dominico  :  Quid  me  terres  de  Deo  nostro  ?  Ille  misericors 
est,  et  miserator  et  multum  misericors.  Ne  talia  homines 
dicerent ,  unum  verbum  addidit  in  fine,  quod  ait,  Et  ve- 

1  Alias  xcvi   de  Temporo.  —   »  Psal.  cn,  8,  ei  cxuv,  8    —  3  Vide  Tract. 
xxxiii,  in  Joan. 

rax  :  et  excussit  laetitiam  male  praesumentium,  et  induxit 
limorem  dolentium.  Gaudeamus  ad  misericordiam  Do- 
mini  :  sed  timeamus  adjudicium  Domini.  Parcit,  dum  ta- 
cel.  Tacet,  sed  non  semper  tacebit.  Audi  dum  non  tacet 
in  verbo  ,  ne  non  tibi  vacet  audire  dum  non  tacebit  in 
judicio  l. 

II.  Modo  enim  licet  tibi  causam  tuam  componere.  Ante 
ultimum  judicium  Dei  tui  compone  causam  tuam.  Non  est 
unde  praesumas  ,  cum  ille  venerit ,  nec  falsos  testes  addu- 
ces ,  quibus  ille  fallatur  ,  nec  patronum  fraudulentis  cir- 
cumventionibus  et  linguosis  artibus  adhibebis,  nec  ambies 
aliquo  modo ,  ut  judicem  possis  corrumpere.  Quid  ergo 
agis  apud  talem  judicem  ,  quem  nec  fallere,  nec  corrum- 
pere  poteris  ?  Et  tamen  est  quod  agas.  Tunc  enim  ipse 
erit  judex  causae  tuae,  qui  modo  testis  est  vitae  tuae.  Cla- 
mavimus  ,  et  laudavimus  :  componamus  causam  nostram. 
Qui  testis  est  operum  nostrorum ,  ipse  testis  est  vocum 
istarum  :  non  sint  inanes,  convertantur  ad  gemitum.  Tem- 
pus  est  concordandi  cum  adversariotuo  cito.  Tam  longa- 
nimis  est  Deus  videndo  iniqua  et  non  puniendo  ,  ut  la- 
men  cito  sit  futurum  judicium.  More  quippe  humanae 
vitae  prolixum  est,  quod  Deo  breve  est.  Sed  et  ipsi  saeculo 
et  humano  generi  quod  longe  videtur  ,  quid  consoJatur? 
Numquid  si  totius  generis  humani  ultimus  dies  Jonge  est, 
uniuscujusque  dies  ultimus  longe  est?  Hocdico,  ex  Adam 
multi  anni  evoluti  sunt,  multi  anni  fluxerunt,  et  dein- 
ceps  fluent-,  non  quidem  tam  multi,  sed  tamen  usque  in 
finem  saeculi  transibunt  anni,  sicut  et  iili  transierunl  : 
longum  videtur  quod  restat ,  (  quanquam  non  erit  tan- 
tum ,  quantum  transactum  est  :  )  et  tamen  ex  transacto 
praeterito  tempore,  sperandus  est  reliqui  temporis  fmis. 
Fuit  tunc  quidam  dies  qui  diccretur  hodiernus,  ex  il!o 

1  Isai.  itit,  t-4- 

usque  ad  hunc  hodiernum,  nonne  quidquid  futurum  fuit, 
praeteritum  factum  est?  Tale  habetur,  ac  si  non  fuerit. 
Sic  erit  quidquid  restat  extremum.  Sed  sit  et  hoc  longum, 
sit  prolixum,  quantum  putaveris,  quantum  dixeris,  quan- 
tum  cogitaveris,  quantum  tibi  non  format  Scriptura,  sed 
fingit  cogitatio,  quantum  vis  diem  judicii  prolonga,  num- 
quid  ultimum  diem  tuum,  id  est,  vitse  tuae,  quo  exiturus 
es  de  corpore  hoc,  producturus  es  in  longum?  Sit  tibi  se- 
nectus  certa,  si  potest  :  cui  autem  potest?  Nonne  ex  quo 
incipit  homo  vivere ,  jam  potest  et  mori?  Possibilitatem 
mortis  initium  vitse  facit.  In  hac  terra  et  in  genere  hu- 
mano  ille  solus  mori  nondum  potest,  qui  nondum  coepit 
vivere.  Incertus  ergo  dies  tanquam  quotidianus  speran- 
dus  est.  Si  autem  tanquam  quotidianus  sperandus  est  in- 
certus  dies,  componatur  cum  adversario,  dum  est  tecum 
in  via.  Via  enim  vocatur  haec  vita,  per  quam  omnes  trans- 
eunt  5  et  non  recedit  iste  adversarius. 

III.  Quis  est  autem  iste  adversarius?  Adversarius  iste 
non  est  diabolus  :  nam  nunquam  te  hortaretur  Scriptura, 
ut  cum  diabolo  concordares.  Est  ergo  alius  adversarius , 
quem  sibi  homo  facit  adversarium  :  nam  ille  si  adversa- 
rius  esset ,  tecum  in  via  non  esset.  At  hic  est  tecum  in 
via,  ut  concordet  tecum.  Scit  enim  quia  nisi  in  via  secum 
concordaveris,  jam  tradet  te  judici,  judex  autem  ministro, 
minister  in  carcerem  *.  Eloquia  ista  evangeiica  sunt,  recor- 
dantur  nobiscum  ,  vel  qui  legerunt,  vel  qui  audierunl. 
Ergo  quis  est  adversarius?  Sermo  Dei.  Sermo  Dei  adver- 
sarius  tuus  est 2  :  Quare  adversarius  est  ?  Quia  contraria 
jubet,  quam  tu  facis.  Dicit  tibi  :  «  Unus  est  Deus  tuus  , 
»  unum  Deum  cole3.  »  Tu  vis  dimisso  uno  Deo  tanquam 
iegitimo  viro  animae,  fornicari  per  multa  daemonia  :  et 
quod  est  gvavius,  non  quasi  aperte  deserens  et  repudians, 

-  Matih    v;  2").  —  2  Luc.  xu,  58.  —  3  Exod   xx,  2,  etc. 

sicut  apostatae  faciunt  j  sed  tanquam  manens  in  domo  viri 
tui  admittis  adulteros  :  id  est,  tanquam  Ghristianus  non 
dimittis  Ecclesiam  ,  consulis  mathematicos,  aut  harus- 
pices,  aut  augures,  aut  maleficos,  quasi  de  viri  domo  non 
recedens  adultera  anima,  et  manens  in  ejus  conjugio  for- 
nicaris.  Diciturtibi,  «  Ne  accipias  in  vanum  nomen  Dei 
»  tui1 .  m  Ne  existimes  creaturam  esse  Christum,  quia  pro 
te  suscepit  creaturam  :  et  tu  contemnis  eum  qui  aequalis 
est  Patri ,  et  unum  cum  Patre.  Dicitur  tibi  ut  spiritaliter 
observes  sabbatum  :  non  quomodo  Judaei  observant  sab- 
batum  carnali  otio;  vacare  enim  volunt  ad  nugas  atque 
luxurias  suas2.  Melius  enim  faceret  Judaeus  in  agro 
suo  aliquid  utile ,  quam  in  theatro  seditiosus  existeret  : 
et  melius  fceminae  eorum  die  sabbati  lanam  facerent, 
quam  toto  die  in  menianis  suis  impudice  saltarent.  Tibi 
autem  dicitur  ut  observes  spiritaliter  sabbatum,  in  spe 
futurae  quietis  ,  quam  tibi  promittit  Dominus.  Quisquis 
enim  propter  illam  quietem  futuram  agit  quidquid  potest, 
quamvis  laboriosurn  videatur  quod  agit-,  tamensi  adfidem 
promissae  quietis  id  refert ,  nondum  quidem  sabbatum 
habet  in  re ,  sed  habet  in  spe.  Tu  autem  ad  hoc  vis  re- 
quiescere,  ut  labores;  cum  ad  hoc  clebeas  laborare,  ut 
requiescas.  Dicitur  libi ,  «  Honora  patrem  tuum  et  ma- 
»  trem  tuam3.))Tuautem  contumeliamirrogasparentibus, 
quamnon  vis  patia  filiistuis.  Dicitur  tibi  :  «Nonoccides4.» 
Tu  autem  occidere  vis  inimicum  tuum  :  et  ideo  forte  non 
facis,  quia  times  judicem  hominem, non  quia  cogitas  Deum. 
Jgnoras  quia  ille  testis  est  cogitationum  ?  Illo  vivo  quem 
vis  mori,  te  homicidam  tenet  in  corde.  Dicitur  tibi :  «  Non 
»  mcechaberis5 :  »  id  est,  non  ibis  ad  aliquam  aliam  praeter 
uxorem  tuam.  Tu  autem  exigis  hoc  ab  uxore ,,  et  non  vis 

1  Exod.  xx,  7.  —  2  CoJ.  Cass.  n  ,  fol.  1 16  :  «  Melius  autem  aliquid  uti!c 
opcientur.  Melius  eniiu  ,  etc— -  3  Exod.  xx,  12.—  4  Ibid.  i3.~ -  6  lbid.  i  i 

hoc  reddere  irxori  :  et  cum  debeas  in  virtute  praecedere 
uxorem ,  quoniam  castitas  virtus  est  ;  tu  sub  uno  impetu 
libidinis  cadis,  et  vis  uxorem  tuam  victricem  esse,  tu  vic- 
Lusjacens  :  et  cum  tu  caput  sis  uxoris  tuae,  praecedit  te 
ad  Deum ,  cujus  caput  es.  Vis  domum  tuam  capite  deor- 
sum  pendere  ?  Gaput  enim  mulieris  estvir1  :  ubi  autem 
melius  vivit  mulier  quam  vir,  capite  deorsum  pendet  do- 
mus.  Si  caput  est  vir,  melius  debet  vivere  vir,  et  prae~ 
cedere  in  omnibus  bonis  factis  uxorem  suam 5  ut  illa  imi- 
teturvirum,  et  sequatur  caput  suum.  Quomodo  caput 
Ecclesiae  Christus  est,  et  hoc  jubetur  Ecclesiae  ut  se- 
quatur  caput  suum ,  et  ut  per  vestigia  ambulet  capitis 
sui :  sic  uniuscujusque  domus  habet  caput  virum,  et  tan- 
quam  corpus  fceminam.  Quo  caput  ducit ,  illuc  debet 
corpus  sequi.  Quare  ergovult  caput  ire  ,  quo  non  vult  ut 
corpus  sequatur?  Quare  vult  ire  vir,  quo  non  vult  ut  uxor 
sequatur?  Haecjubendo  sermo  Dei  adversarius  est.  No- 
luntenim  homines  facere  quod  vult  sermo  Dei.  Et  quid 
dicam ,  qui  adversarius  est  sermo  Dei,  quoniam  jubet? 
Timeo  ne  ego  ipse  adversarius  sim  quibusdam,  quia  haec 
loquor.  Quid  ad  me  pertinet?  Fortem  mefaciat  qui  terret 
utloquar,  ut  non  timeam  querelas  hominum.  Nam  qui 
nolunt  castitatem  servare  uxoribus  suis ,  (  et  abundant 
tales,  )  nolunt  me  ista  dicere.  Sed  velint  nolint ,  dicturus 
sum.  Si  enim  vos  non  exhortor  ut  cum  adversario  con- 
cordetis,  ego  cum  illo  in  lite  remanebo.  Qui  vobis  jubet 
ut  faeiatis,  ipse  nobis  jubet  ut  loquamur.  Si  non  faciendo 
quod  jubet  ut  faciatis,  adversarii  ejus  estis  ;  non  dicendo 
quod  jubet  ut  dicamus,  adversarii  ejus  remanebimus. 

IV.  Numquid  in  caeteris,  quae  supra  dixi ,  multis  im- 
moratus  sum?  Hoc  enim  praesumimus  de  Charitate  Ves- 

1  Ephes.  y,  23. 

tra  ,  quia  unum  Deum  colitis.  Hoc  praesumimus  de  fide 
catholica ,  quae  in  vobis  est ,  quia  Filium  Dei  sequalem 
creditis  Patri  :  nec  in  vanum  accipitis  nomen  Domini  Dei 
vestri,  ut  putetis  creaturam  esse  Filium  Dei.  Quoniam 
omnis  creatura  vanitati  subjecta  est l.  Sed  creditis  eum 
aequalem  Patri  esse,  Deum  de  Deo,  Verbum  apud  Deum, 
Yerbum  Deum  ,  per  quod  facta  sunt  omnia,  lumen  de  lu- 
mine,  coaeternum  illi  qui  gennit,  unum  cum  illo  qui 
genuit :  ethoc  Verbum  creditis  assumpsisse  creaturam,  de 
virgine  Maria  assumpsisse  mortalitatem  ,  et  passum  fuisse 
pro  nobis  •  ea  legimus ,  et  credimus  ,  ut  salvemur.  Nec  in 
eo  immoratus  sum,  ut  quidquid  facitis,  pro  spe  lutura 
faciatis.  Novi  enim  omnium  Christianorum  mentes  de  sae- 
culo  futuro  cogitare.  Qui  enim  non  de  futuro  saeculo  co- 
gitat  ,  nec  propterea  Christistianus  est ,  ut  id  quod  in 
tine  Deus  promittit,  accipiat,  nondum  Christianus  est. 
Neque  in  eo  immoratus  sum ,  ubi  dicit  sermo  Dei  :  «  Ho- 
»  nora  patrem  tuum,  et  matrem  tuam2.  »  Multi  enim 
honorant  parentes,  et  raro  invenimus  parentes  conque- 
rentes  de  improbitate  filiorum ,  quamvis  non  desint  :  sed 
tamen  quam  raro  fit,  tam  breviter  monendnm  fuit.  Nec 
in  eo  ubi  dictum  est :  «  Non  occides,  »  immorari  volui  : 
non  enim  credo  esse  hic  turbam  homicidarum.  Ulud  vero 
malum  late  serpens  plus  occupavit,  et  in  eo  vehementius 
irritatur  adversarius  ille,  qui  ideo  clamat,  ut  sit  aliquando 
amicus.  Querelae  quotidianae  sunt ,  quanquam  ipsae  fce- 
minae  jam  nec  audent  conqueri  de  viris  suis.  Ita  invadens 
omnia  consuetudo  pro  lege  observatur,  ut  jam  et  mulieri- 
bus  forte  persuasum  sit ,  licere  hoc  viris ,  non  licere  mu 
lieribus.  Solent  enim  audire  adductas  mulieres  esse  ad 
forum ,  quae  forte   cum  servis  inventae  sunt  :  adductum 

1  Rom.  vni,  20.  —  2  Exod.  xx,  12. 

virum  ad  forura,  quia  inventus  est  cum  ancilla  sua,  nun- 
quam  audierunt;  cum  sit  par  peccatum.  In  peccato  pari 
innocentiorem  facit  videri  virum  ,  non  divina  veritas,  sed 
humana  perversitas.  Etsi  forte  hodie  acriorem  quis- 
quam  passus  fuerit  uxorem  suam ,  et  liberius  mur- 
murantem  ,  cui  jam  videbatur  quia  licebat  viro,  et  audi- 
vit  in  Ecclesia  quia  non  licet  viro  :  si  ergo  passus  fuerit 
uxorem  suam  liberius  jam,  ut  dixi ,  murmurantem  ,  et 
dicentem  sibi ,  Non  licet  quod  facis  ;  simul  audivimua, 
Christiani  sumus,  quod  a  me  exigis,  redde  mihi  :  fidem 
tibi  debeo,  fidem  mihi  debes,  fidem  Christo  ambo  debe- 
mus-,  et  si  me  fallis,  non  fallis  eum  cujus  sumus,  non 
fallis,  eum  qui  nos  emit.  Hoec  atque  hujusmodi  au- 
diens  ille ,  quae  non  solet,  dum  non  vult  in  se  fieri  sanus, 
in  me  fit  insanus,  irascitur,  maledicit  :  fortassis  etiam  di- 
cat ,  Quomodo  factum  est  ut  huc  ille  veniret  (2),  aut  uxor 
mea  ipso  die  in  Ecclesiam  procederet  ?  Et  hoc  credo  quod 
in  cogitatione  sua  dicat  :  nam  libere  erumpere  in  vo- 
cem  non  audet,  nec  ante  solam  uxorem  suam.  Fortassis 
enim  si  eruperit ,  et  hoc  dixerit ,  potest  illa  respondere , 
et  dicere ,  Quare  maledicis ,  cui  paulo  ante  acclamabas  ? 
Certe  conjuges  sumus  :  cum  lingua  tua  discordas,  me- 
cum  concorditer  quomodo  vivere  poteris  ?  Nos,  fratres , 
pericula  vestra  intuemur  ,  non  voluntates  vestras  atten- 
dimus  :  nam  et  medicus  si  voluntatem  aegri  attendat , 
nunquam  illum  curat.  Quod  non  est  faciendum,  non 
fiat  :  quod  prohibet  Deus,  non  fiat.  Qui  Deo  credit,  ab 
ipso  audit  quod  dicimus.  Certe  melius  erat  quibusclam 
nolentibus  corrigi,  ut  vel  huc  non  veniremus,  si  ista 
dicturi  eramus  5  vel  quia  jam  venimus,  non  ea  dicere- 
mus. 

V.  Nudiustertiano  die  memini  me  dixisse   Sanctilati 
Vestrae  ,  quia  si  citharcedi  esseraus ,  ut  hujusmodi  aliquid 
cxxiv.  16 

populariter  exhibentes  pro  studiis  nugacitatis  vestrae,  quae 
jam  quaesumus  ut  relinquatis,  tenuissetis  nos ,  ut  dare- 
mus  vobis  diem,  et  quisque  pro  modulo  suo  conferret 
nobis  mercedem.  Quare  ambularemus  delectati  vanis 
canticis  nulli  rei  profuturis,  ad  tempus  dulcibus,  inpos- 
terum  amaris?  Talibus  etenim  turpitudinibus  cantionum 
animi  humani  illecti  enervantur ,  et  decidunt  a  virtute , 
defluentes  in  turpitudinem  $  et  propter  ipsas  turpitudines 
postea  sentient  dolores,  et  cum  magna  amaritudine  dige- 
runt,  quod  cum  dulcedine  temporali  biberunt.  Melius 
ergo  nos  amara  vobis  cantamus  ad  tempus ,  quae  postea 
dulcescant  in  vobis.  Nec  mercedem  aliquam  exigimus , 
nis:  ut  faciatis  quae  dicimus  :  imo  non  faciatis  ,  si  nos  di- 
cimus  :  si  autem  omnibus  ille  dicit ,  qui  neminem  timet, 
et  per  quem  fit  in  nomine  ipsius  et  in  gloria  misericordiae 
ipsius ,  ut  et  nos  neminem  timeamus  5  omnes  audivimus  , 
omnes  faciamus ,  omnes  cum  nostro  adversario  concor- 
demus. 

VI.  Putate  me  citharsedum  esse ,  quid  vobis  possum 
amplius  canere?  Ecce  psalterium  fero ,  decem  chordas 
habet :  hoc  vos  paulo  ante  cantastis,  antequam  inciperem 
loqui  5  chorus  meus  vos  fuistis.  Nonne  vos  paulo  ante  can- 
tastis ,  Deus  canticum  novum  cantabo  tibi ,  in  psalterio 
decem  chordarum  psallam  tibi l  ?  Ipsas  decem  chordas 
modo  percutio.  Quare  amara  est  vox  psalterh  Dei?  Psal- 
lam  tibi  in  psalterio  decem  chordarum.Non  vobis  hoc  canto, 
quod  vos  non  faciatis.  Decalogus  enim  Legis  decem  prae- 
cepta  habet :  quae  decem  praecepta  sic  sunt  distributa;  ut 
tria  pertineant  ad  Deum,  septem  pertineant  ad  homines. 
Triaad  Deum ,  quae  jam  dixi  :  Unus  est  Deus  noster,ei 
nuliam  similitudinem  debemus  facere,  et  non  f  ornicari  post 
Deum,  qui  unus  est :  quia  Deus  et  Christus  Filius  Dei  unum 

1  Psal.  cxuii,  9. 

est  cum  Patre.  Et  ideo  non  debet  a  nobis  accipi  in  va- 
num ,  ut  putemus  eum  factum  ,  id  est ,  creaturam  ali- 
quam  ,  per  quem  facta  sunt  omnia  :  quia  ipse  unus  Deus, 
Pater  est  et  Filius  et  Spiritus  sanctus.  In  Spiritu  sancto, 
hoc  est ,  in  dono  Dei ,  requies  nobis  sempiterna  promitti- 
tur.  Inde  modo  pignus  accepimus.  Sic  enim  dicit  Apos- 
tolus  :  «  Qui  dedit  nobis  pignus  Spiritum1.  »  Si  pignus 
accepimus,  ut  incipiamus  in  Domino  et  in  Deo  nostro 
tranquilli  esse ,  ut  simus  in  Deo  nostro  mites ,  simus  in 
Deo  patientes }  erimus  etiam  in  illo  unde  pignus  accepi- 
mus ,  in  seternum  quieti  ;  quod  erit  sabbatum  sabbato- 
rum ,  propter  ipsam  requiem  pertinentem  ad  donum  Spi- 
ritus  sancti.  Tertium  itaque  prseceptum  de  sabbato,  quod 
diximus ,  quod  carnaliter  Judaei  celebrant ,  nos  spiritali- 
ter  agnoscamus.  Nam  quia  Spiritus  sanctus  dicitur,  prop- 
terea  septimum  diem  sanctificavit  Deus ,  quando  fecit 
omnia  opera  sua,  sicut  in  Genesi  scriptum  legimus.  Non 
ibi  habes  nominatam  sanctificationem ,  nisi  illo  die  ubi 
dicitur  ,  Requievit  Deus  ab  operibus  suis.  Non  enim  fati- 
gatus  erat  Deus ,  ut  diceretur,  «  Requievit  Deus  ab  ope- 
»  ribus  suis2-,  »  sed  in  illo  verbo  tibi  laboranti  requiem 
promisit  ut  quia  fecit  omnia  bona  valde  ,  et  sic  dicitur, 
Requievit  Deus ,  intelligas  etiam  te  post  bona  opera  re- 
quieturum  ,  et  sine  fine  requieturum.  Nam  omnia  supe- 
riora  quae  dicta  sunt,  id  est,  dies  superiores  habent  ves- 
peram  :  septimus  iste  dies  non  habet  vesperam3,  ubi 
Deus  sanctificavit  requiem.  Dicitur  ibi,  Factum  est  mane^ 
ut  inciperet  ipse  dies.  Non  dictum  est ,  Factum  est  ves- 

1  1  Cor.  1,  22.  —  2  Gen.  n,  i.  —  3  Cod.  Cass.  11,  fol.  118  :  «  Nonhabet 
vesperam ,  nam  et  in  prima  die  dicitur  :  Factum  est  vespere  ;  et  in  secundo, 
et  in  tertio,  et  in  quarto,  etin  quinto,  et  in  sexto  die.  dicitur  :  Factum  est 
vespere.  Venitur  ad  septimum  ,  ubi  Deus  sanctiGcavit  requiem.  Dicit 
ibi,  etc.  >; 

16. 

pera,  ut  finiretur  dies  :  sed  dictum  est,  Factum  est  mane, 
ut  fieret  sine  fine  dies.  Sic  incipit  ergo  requies  nostra , 
quasi  mane  :  sed  non  finitur,  quia  in  aeternum  vivemus. 
Ad  hanc  spem  quidquid  facimus  si  facimus,  sabbatum 
observamus.  Ipsa  est  tertia  chorda  hujus  decalogij  id 
est,  psalterii  decachordi :  in  tribus  enim  chordis  ad  Deum 
pertinent  praecepta. 

VII.  Si  diceretur  nobis ,  Diliges  Dominum  Deum  tuum 

ex  loto  corde  tuo  et  ex  tota  anima  tua  et  ex  tota  mente 

tua l,  et  de  proximo  nostro  nihil  diceretur,  non  esset  deca- 

chordum  ,  sed  trichordum.  Quia  vero  addidit  Dominus , 

Et  diliges  proximum  tuum  tanquam  te  ipsum-,  et  con- 

texuit  dicens,  In  his  duobus  praeceptis  tota  Lex  pendet  et 

Prophetae 2  :  tota  Lex  in  duobus  praeceptis  est ,  in  dilec- 

tione  Dei  et  dilectione  proximi ;  ad  duo  itaque  praecepta  , 

id  est  ,  ad  dilectionem  Dei  et  proximi  pertinet  Decalogus. 

Ad  primum  praeceptum  tres  ehordae  pertinent,  quia  Deus 

est  Trinitas.  Ad  alterum  vero  praeceptum ,  id  est ,  ad  di- 

lectionem  proximi ,    septem  cordae  :  quomodo  vivatur 

inter  homines.  Nam  ipse  numerus  septenarius  ,  tanquam 

septem  chordarum,  incipit  ab  honore  parentum.  «  Ho- 

»  nora  patrem  tuum  et  matrem  tuam3.  »  Ad  parentes 

enim  suos  homo  aperit  oculos ,  et  haec  vita  ab  eorum 

amicitia  sumit  exordium.  Quisquis  autem  suis  parentibus 

non  defert  honorem  ,   quibus  parere  poterit  ?  «  Honora 

))  patrem  tuum  et  matrem  tuam.  »  Et  dieit  Apostolus  : 

«  Honora  patrem  tuum  et  matrem  tuam,  quod  est  man- 

»  datum  primum4.  »  Quomodo  primum  ,  quando  quar- 

tum  est  mandatum  ,  nisi  quia  in  septenario  numero  est 

primum  ?  Ad  dilectionem  proximi  primum  est  in  altera 

tabula.  Nam  ideo  duae  tabulae  Legis  datae  sunt.  Deus  enim 

1  Deut.  v,  6.  —  2  Matth.  xxn,  37,  etc.  —  3  Esod.  xx,  12.  —  4  Ephes. 
vi ,  2. 

famulo  suoMo)rsi  in  monte  duas  tabulas  dedit,  in  quibus 
duabus  tabulis  lapideis  conscripta  erant  decem  praecepta 
Legis1,  (quod  est  psalterium  decem  chordarum,  )tria  in 
una  tabula  ad  Deum  pertinentia  ,  septem  in  altera  tabula 
ad  proximum.  In  altera  ergo  tabula  primum  est  :  «  Ho- 
»  nora  patrem  tuum  etmatrem  tuam.  »  Secundum,  «  Non 
»  mcechaberis.  »  Tertium  ,  «  Non  occides.  »  Quartum, 
«  Non  furaberis.  »  Quintum,  «  Non  falsum  testimonium 
»  dices.  »  Sextum,  «  Non  concupisces  uxorem  proximi 
»  tui.  »  Septimum  ,  «  Non  concupisces  rem  proximi  tui.» 
Haec  jungamus  illis  tribus  ad  dilectionem  Dei  pertinenti- 
bus ,,  si  in  psalterio  decem  chordarum  volumus  cantare 
canticum  novum. 

VIII.  Attendat  enimCharitas  Vestra,  ut  dicam  quod  Do- 
minus  suggerit.  Accepit  Legem  populus  Judeorum  istam 
in  decalogo  :  non  observavit.  Et  quicumque  obtempera- 
bant ,  timore  obtemperabant  pcenae ,  non  amore  justitiae : 
portabant  psalterium,  non  cantabant.  Cantanti  enim  vo- 
luptas  est,  timenti  onus  est.  Ideo  vetus  homo  aut  non  facit, 
aut  timore  facit ,  non  amore  sanctitatis ,  non  delecta- 
tione  castitatis ,  temperantiae  ,  charitatis,  sed  timore.  Ve- 
tus  enim  homo  est  5  et  vetus  homo  canticum  vetus  cantare 
potest ,  non  novum.  Ut  autem  cantet  canticum  novum , 
sit  novus  homo.  Quomodo  autem  possit  esse  novus  homo, 
audi ,  non  me  ,  sed  Apostolum  dicentem  :  «  Exuite  vos 
»  veterem  hominem ,  et  induite  novum 2.  »  Et  ne  quis 
putaret ,  cum  dixit :  «  Exuite  vos  veterem  hominem  et 
»  induite  novum  :  »  aliquid  deponendum  esse  et  ali- 
quid  accipiendum ,  cum  de  mutando  praeciperet  homine , 
subjecit  et  ait  :  «  Quapropter  deponentes  mendacium , 
»  loquimini  veritatem3  »  Hoc  est  quod  ait  :  «  Exuite  ve- 
»  terem  hominem ,  et  induite  novum  :  »  hoc  dixit ,  Mu- 

1  Exod.  xxxi,  18.  —  a  Eplies.  iv,  22,  etc.  —  3  Tbid.  25, 


246  S.    AUGUSTINI    EPISCOPI 

tate  mores.  Srcculum  diligebatis,  Deum  diligite :  nugatoria 
iniquitatis,  temporales  voluptates  diligebatis;  proximum 
diligite.  Si  dilectione  facitis ,  canticum  novum  cantatis  : 
si  timore  facitis  ,  facitis  tamen  ;  portatis  quidem  psalte- 
rium,  sed  nondum  cantatis  :  si  autem  nec  hoc  facitis,  pro- 
jicitis  ipsum  psalterium.  Melius  est  vel  portare,  quam 
projicere  :  sed  rursus ,  melius  cum  voluptate  cantare , 
quam  cum  onere  portare.  Nec  pervenit  ad  canticum  no- 
vum,  nisi  jam  cum  voluptate  cantans.  Nam  qui  portat 
cum  timore  adhuc  in  vetustate  est.  Et  quid  est  quod  dico, 
fratres,  attendite.  Non  concordavit  cum  adversario  suo, 
qui  cum  timore  adhuc  facit  :  timet  enim  ne  veniat  Deus, 
et  damnetillum.  Nam  nondum  delectat  castitas,  nondum 
illum  delectat  justitia;  sed  judicium  Deiformidans,  a  fac- 
tis  temperat  :  non  concupiscentiam  ipsam  damnans,  quae 
saevit  in  eo.  Nondum  illum  delectat  quod  bonum  est : 
nondum  ibi  habet  suavitatem,  ut  cantet  conticum  novum ; 
sed  de  vetustate  pcenas  timet :  nondum  concordavit  cum 
adversario. 

IX.  Tales  enim  homines  plerumque  supplantantur  tali 
cogitatione,  ut  dicant  sibi,  Si  fieri  posset,  non  nobis  mi- 
naretur  Deus ,  non  talia  per  Prophetas  suos  diceret ,  quae 
homines  deterrerent ;  sed  antequam  veniret,  daret  omni- 
bus  indulgentiam,  ignosceret  omnibus,  postea  veniret, 
neminem  mitteret  in  gehennas.  Jam  quia  iniquus  est , 
iniquum  vult  Deum.  Vultte  Deus  facere  similem  sui ,  et 
conaris  tu  Deum  facere  similem  tui.  Placeat.  tibi  ergo 
Deus  qualis  est,  non  qualem  illum  esse  vis.  Perversus 
enim  es,  et  talem  vis  Deum  qualis  es,  non  qualis  est.  Si 
autem  placeat  tibi  qualis  est,  corrigeris,  et  diriges  in  eam 
regulam  cor  tuum,  a  qua  nunc  alienus  distortus  es.  Pla- 
ceat  tibi  Deus  qualis  est,  ama  qualis  est  :  non  te  ipse 
amat  qualis  es,  sed  oditte  qualis  es.  Ideo  tui  miseretur, 

quia  odit  te  qualis  es,  ut  faciat  te  qualis  nondum  es.  Fa- 
ciat  te ,  dixi,  qualis  nondum  es.  Nam  illud  tibi  non  pro- 
mittit,  quia  faciet  te  qualis  est.  Nam  eris  quahs  est ,  sed 
ad  quemdam  modum,  id  est,  imitator  Dei  velut  imago, 
sed  non  qualis  imago  est  Filius.  Nam  etiam  imagines  in 
hominibus  diversae  sunt.  Filius  hominis  habet  imaginem 
patris  sui,  et  hoc  est  quod  pater  ejus ,  quia  homo  est  sicut 
pater  ejus.  Iu  speculo  autem  imago  tua  non  hoc  est  quod 
tu.  Aliter  est  enim  imago  tua  in  filio  ,  aliter  in  speculo  : 
in  fdio  est  imago  tua  secundum  sequalitatem  substantise  ; 
in  speculo  autem  quantum  longe  est  a  substantia ,  et  ta- 
men  est  quaedam  imago  tua  ,  quamvis  non  talis ,  qualis  in 
fdio  tiio  secundum  substantiam.  Sic  in  creatura,  non  hoc  est 
imago  Dei,  quod  est  in  Filio  qui  hoc  est  quod  Pater  ,  id 
est ,  Verbum  Dei  per  quod  facta  sunt  omnia.  Recipe  ergo 
similitudinem  Dei ,  quam  per  mala  facta  amisisti.  Sicut 
enim  in  nummo  imago  imperatoris  aliter  est ,  aliter  in 
filio  :  nam  imago  et  imago  est  $  sed  aliter  impressa  est  in 
nummo  ,  aliter  in  filio ,  aliter  in  solido  aureo  imago  im- 
peratoris  :  sic  et  tu  nummus  Dei  es  ,  ex  hoc  melior ,  quia 
cum  intellectu  et  cum  quadam  vita  nummus  Dei  es ,  ut 
scias  etiam  cujus  imaginem  geras ,  et  ad  cujus  imaginem 
factus  sis  :  nam  nummus  nescit  se  habere  imaginem  im- 
peratoris.  Ergo  ut  dicere  cceperam,  odit  te  Deus  qualis  es, 
sed  amat  te  talem  qualem  te  esse  vult  :  et  ideo  ille  te  ut 
muteris  hortatur.  Concorda  cum  illo,  et  incipe  primo 
bene  velle ,  et  odisse  te  qualis  es  :  hoc  sit  tibi  initium 
concordiae  cum  sermone  Dei ,  ut  incipias  primo  tu  odisse 
te  qualis  es.  Cum  cceperis  et  tu  odisse  te  talem  qualis  es, 
sicut  te  talem  odit  Deus,  incipis  jam  ipsum  daligere  Deum 
quaJisest. 

X.  iEgrum  attendite.  iEger  aegrotantem  se  odit  qualis 
est  :  inde  incipit  concordare  cum  medico.  Quia  et  medi- 

cus  odit  eum  qualis  est  :  nam  ideo  vult  sanum  esse ,  quia 
odit  eum  febrientem  :  et  est  medicus  febris  persecutor , 
ut  sit  hominis  liberator.  Sic  avaritia  ,  sic  libido ,  sic 
odium  ,  concupiscentia ,  luxuria  ,  sic  nugacitas  spectacu- 
lorum  ,  febres  sunt  animae  tuae ,  debes  illas  odisse  cum 
medico  :  ita  concordas  cum  medico,  niteris  cum  medico, 
et  libenter  audis  quod  jubet  medicus,  libenter  facis  quod 
jubet  medicus,  et  proficiente  jam  sanitate  incipiunt  etiam 
delectare  praecepta.  Quam  onerosus  est  cibus  oegris  quando 
reficiuntur?  et  pejorem  horam  deputant  segri  refectionis 
suae,  quam  suse  accessionis ;  et  tamen  cogunt  se  concor- 
dantes  cum  medico,  et  quamvis  inviti  et  obluctantes  vin- 
cunt  se  ut  aliquid  accipiant.  Quanta  aviditate  sani  ma- 
jora  percepturi  sunt ,  unde  segri  minora  vix  accipiunt? 
Sed  unde  hoc  factum  est?  Quia  oderant  febrem  suam , 
et  cum  medico  concordaverunt,  et  simul  persequebantur 
febrem  medicus  et  aegrotus.  Gum  ergo  et  nos  talia  dici- 
mus  ,  non  odimus  nisi  febres  vestras  :  imo  in  nobis  ipse 
sermo  Dei  febres  vestras  odit ,  cum  quo  concordare  de- 
betis.  Nam  nos  quid  sumus  ,  nisi  liberandi  vobiscum ,  sa- 
nandi  vobiscum? 

XI.  Modo  non  me  intueamini,  sed  sermonem  Dei.  Nolite 
irasci  medicamento  vestro;  non  inveni  enim  aliud  qua 
transirem.  Veni  ad  quintam  chordam  homo ,  qui  tango 
psalterium  decem  chordarum  ,  numquid  proetermissurus 
eram  quintam  ?  Imo  assidue  percussurus.  In  illa  enim  vi- 
deo  jacere  totum  pene  genus  humanum,  in  illa  video  plus 
laborare.  Ipsam  percutiendo  quid  dico  ?  Nolite  mcechari 
post  uxores  vestras,  quia  non  vultis  ut  mcechentur  post 
vos  uxores  vestrae.  Nolite  ire  vos ,  quod  eas  sequi  non 
vultis.  Sine  causa  vos  excusare  conamini ,  quando  dicitis, 
Numquid  eo  ad  uxorem  alienam  ?  Ad  ancillam  meam  eo. 
Vis  ut  dicat  uxor  tua  tibi,  Numquid  eo  ad  virum  alienum  ? 

Ad  servum  meum  eo.  Dicis,  Non  est  uxor  aliena,  ad  quam 
vado.  Numquidvis  dicatur  tibi,  Non  est  vir  alienus,  ad 
quem  vado?  Absit  ut  dicat  hoc  illa.  Melius  enim  dolet  te, 
quam  imitatur  te.  Illa  enim  casta  et  sancta  fcemina  et  vere 
C  h  ristiana ,  quse  dolet  fornicantem  virum ,  et  non  dolet  prop- 
ter  carnem,  sed  dolet  propter  charitatem ;  non  ideo  non vult 
ut  facias,  quia  et  ipsa  non  facit,  sed  quia  tibi  non  expedit. 
Nam  si  propterea  non  facit,  ut  tu  nonfacias-,  si  feceris,  faciet. 
Si  autem  Deo  illud  debeat,  si  Ghristo  illud  debeat  quod  tu 
exigis,  et  ideo  reddat,  quia  jubet  ille ;  et  si  fornicatur  vir, 
castitatem  fcemina  illa  Deo  exhibet.  Christus  enim  loquitur 
in  cordibus  bonarum,  fceminarum,  loquitur  intusubinon 
audit  vir ,  quia  nec  dignus  est ,  si  talis  est  :  loquitur  ergo 
ille  interius,  et  dicit,  et  filiam  suam  consolatur  hujusmodi 
verbis  :  Deinjuriis  viri  tui  torqueris,  quid  tibi  enimfecit? 
Dole  5  sed  ipsum  noli  imitari,  ut  male  facias  ,  sed  ipse  te 
imitetur  inbono.  Nam  in  eo  quod  male  facit,  noli  eum 
putare  caput  tuum ,  sed  me  Deum  tuum.  Nam  si  et  in  eo 
quod  male  facit  caput  est ,  et  secuturum  est  corpus  caput 
suum  ;  eunt  ambo  per  prseceps.  Ut  autem  non  sequatur 
malum  caput  suum  ,  teneat  se  ad  caput  Ecclesiae  Chris- 
tum  :  huic  debens  castitatem  suam ,  huic  deferens  hono- 
rem  suum ,  absens  sit  vir ,  praesens  sit  vir ,  non  peccat 
illa  ;  quia  nunquam  est  absens,  cui  debet  ut  non  peccet. 
XII.  Haec  ergo  fratres  mei  facite  ,   ut  possitis  concor- 
dare  cum  adversario.  Nec  amara  sunt  quae  dico  ;  aut  si 
amara  sunt,  curant.  Potio  ista  si  amara  est,  accipiatur  : 
quia  in  periculo  sunt  viscera  ,  amara  est,  bibatur.  Melius 
est  modica  amaritudo  in  faucibus ,  quam  seternum  tor- 
mentum  in  visceribus.  Mutate  ergo  vos.  Quicumque  non 
faciebatis  hoc  bonum  castitatis ,  jam  facite.  Nolite  dicere, 
Non  potest  fieri.  Fcedum  est,  fratres  mei,  turpe  est,  ut 
vir  dicat,  non  posse  fieri,  quod  facit  foemina.  Scelus  est, 

utvir  dicat,  Non  possum.  Quod  potest  icemina,  vir  non 
potest  ?  Quid  enim ,  illa  carnem  non  portat  ?  Prior  a  ser- 
pente  decepta  est.  Castse  uxores  vestrae  ostendunt  vobis , 
fieri  posse  quod  non  vultis  facere,  et  dicitis  fieri  non  posse. 
Sed  forte  dices  ,  ideo  illam  facilius  facere  posse,  quia 
multa  illi  custodia  est,  legis  praeceptum ,  diligentia  mari- 
talis ,  terror  etiam  legum  publicarum ;  est  etiam  verecun- 
diae  et  pudoris  illius  magnum  munimentum.  Multoe  cus- 
todiae  faciunt  fceminam  castiorem ,  virum  castum  faciat 
ipsa  virilitas.  Nam  ideo  mulieri  major  custodia  ,  quia  ma- 
jor  infirmitas.  Illa  erubescit  viro,  tu  non  erubescis  Ghristo  ? 
Tu  liberior,  quia  fortior  :  quia  facile  vincis,  ideo  tibi 
commissus  es.  Super  ilJam  et  diligentia  viri,  et  terror 
legum,  et  consuetudo  morum,  et  verecundia  major  :  et 
Deussuperte,  tantum  Deus,  Invenis  enim  facile  pares 
viros,  quibus  non  timeas  erubescere,  quia  faciunt  illud 
multi.  Et  tanta  est  perversitas  generis  humani,  ut  ali- 
quando  metuendum  sit  ne  castus  erubescat  inter  impudi- 
cos.  Ideo  non  cesso  tangere  quintam  istam  chordam, 
propter  ipsam  perversam  consuetudinem  et  Jabem  totius, 
ut  dixi ,  generis  humani.  Si  quis  inter  vos  faciat  homici- 
dium ,  quod  avertat  Deus ,  pellere  illum  vultis  de  patria  , 
et  continuo,  si  fieri  potest,  excludere.  Si  quis  faciat  fiir- 
tum,  odistis  illum,  nec  videre  vultis.  Si  quis  dicat  falsum 
testimonium  ,  abominamini ,  nec  vobis  homo  videtur,  Si 
quis  concupiscat  alienas  res,  raptor  et  injustus  deputatur. 
Si  quis  volutatur  cum  ancillis  suis ,  amatur,  blande  acci- 
pitur,  convertuntur  vulnerainjoca.  Siquis  autem  existat 
qui  dicat  se  castum,  nonfacere  adulterium,  notum  autem 
sit  quod  non  faciat ;  erubescit  accedere  ad  illos  non  sui 
similes  ,  ne  insultent ,  ne  irrideant ,  ne  dicant  non  esse 
virum.  Ad  hoc  delapsa  est  humana  perversitas,  ut  vir 
habeatur  victus  a  libidine ,  et  vir  non  habeatur  victor  Ji- 

bidinis.  Trlumphantes  exultant ,  et  non  sunt  viri  jacent 
prostrati ,  et  viri  sunt  ?  Si  spectares ,  ille  tibi  videretur 
fortior,  qui  jaceret  sub  bestia,  quam  qui  perimeret  bes- 
tiam? 

XIII.  Sed  quia  dissimulatis  a  pugna  interiore ,  et  de- 
lectant  vos  pugnae  exteriores,  ideo  non  vultis  pertinere 
ad  canticum  novum  ♦,  ubi  dicitur  :  «  Qui  docet  manus 
»  meas  ad  praelium l ,  et  digitos  meos  ad  bellum  2.  »  Est 
enim  bellum ,  quod  secum  agit  homo ,  dimicans  contra 
concupiscentias  malas  ,  frenans  avaritiam ,  elidens  su- 
perbiam  ,  suffocans  ambitionem^  trucidans  libidinem. 
Has  pugnas  facis  in  occulto  ,  et  non  vinceris  in  aperto. 
Ad  hoc  docentur  manus  vestrae  ad  praelium,  et  digiti  vestri 
ad  bellum.  Non  est  hoc  in  spectaculis  vestris.  In  illis 
spectaculis  non  id  est  Venator ,  quod  citharista ;  aliud 
agit  Venator ,  aliud  citharista  :  in  spectaculo  Dei  unum 
est.  Tange  easdem  decem  chordas,  et  feras  occides, 
utrumque  simul  facis.  Tangis  primam  chordam ,  qua 
unus  colitur  Deus ;  cecidit  bestia  superstitionis.  Tangis 
secundam ,  qua  non  accipis  nomen  Domini  Dei  tui  in 
vanum  •,  cecidit  bestia  erroris  nefandarum  haeresum,  quae 
id  putaverunt.  Tangis  tertiam  chordam ,  ubi  pro  spe  fu- 
turae  quietis  facis  quidquid  facis  *,  interficitur  crudelior 
caeteris  bestiis  amor  saeculi  hujus.  Propter  amorem  enim 
saeculi  hujus  laborabant  homines  in  omnibus  negotiis  :  tu 
autem  in  omnibus  bonis  operibus  tuislabora,  non  prop- 
ter  amorem  saeculi  hujus ,  sed  propter  sempiternam  re- 
quiem  quam  promittit  Deus.  Vide  quomodo  utrumque 
simul  facis,  et  chordas  tangis  ,  et  bestias  occidis,  id  est, 
et  citharista  es  et  Venator.  Non  vos  delectant  talia  specta- 
cula,  ubi  non  promeremur  oculos  Editoris,  sed  oculos 
Redemptoris  ?  «  Honora  patrem  tuum  et  matrem  tuam  :  » 

1  Psal.  xvn,  35.  —  2  Id.  cxmi,  i. 

tangis  quartam  chordam ,  ut  honorem  parentibus  deferas  • 
cecidit  bestia  impietatis.«Non  mcechaberis :  »  tangis  quin- 
tam  chordam;  cecidit  bestia  libidinis.  «  Non  occides  :  » 
tangis  sextam  chordam  j  cecidit  bestia  crudelitatis.  «  Non 
»  furtum  facies '  :  »  tangis  septimam  chordam  •  cecidit 
bestia  rapacitatis.  «  Non  falsam  testimonium  dices  :  )> 
tangis  octavam  chordam  •  cecidit  bestia  falsitatis.  «  Non 
»  concupisces  uxorem  proximi  tui :  »  tangis  nonam  chor- 
dam ;  cecidit  bestia  adulterinae  cogitationis.  Aliud  est  enim 
non  facere  aliquid  tale  praeter  uxorem ,  aliud  non  appe- 
tere  alienam  uxorem.  Ideo  duo  praecepta  sunt ,  «  Non 
»  mcechaberis ,  »  et ,  «  Non  concupisces  uxorem  proximi 
»  tui.  Non  concupisces  rem  proximi  tui  :  »  tangis  deci- 
mam  chordam  ;  cecidit  bestia  cupiditatis.  Ita  cadentibus 
omnibus  bestiis ,  securus  et  innocens  in  Dei  dilectione  et 
humana  societate  versaris.  Tangens  chordas  decem,  quot 
bestias  occidis2?  Nam  multa  capita  sunt  sub  istis  capitibus. 
In  singulis  chordis  non  singulas  bestias ,  sed  greges  inter- 
flcis  bestiarum.  Sic  ergo  canticum  novum  cum  amore, 
non  cum  timore  cantabis. 

XIV.  Noli  diceretibi,  quando  forte  luxurianter  aliquid 
vis  agere,  Uxorem  non  habeo,  facio  quod  volo  •,  non 
enim  post  uxorem  meampecco.  Jam  nosti  pretium  tuum, 
jam  nosti  quo  accedis  ,  quid  manduces,  quid  bibas-,  imo 
quem  manduces ,  quem  bibas.  Abstine  te  a  fornicationi- 
bus.  Ne  forte  mihi  dicas ,  Ad  fornicem  vado,  ad  meretri- 
cem  pergo,  ad  prostitutam  eo;  nec  illud  praeceptum  violo, 
quo  dictum  est,  «  Nonmcechaberis3  •  »  quia  uxorem  non- 
dum  habeo ,  nec  post  illam  aliquid  facio  :  nec  illud  prae- 

1  Cod.  Cass.  n,  fol.  122  :  «  Multa  bestia  subrepit  io  humanitate.  Humana 
enim  societas  ex  oo  conficihir,  ut  unusquisque  ea  quoe  Bua  ,  quae  justa  pos- 
sidet  securus  possideat.  Tangis,  etc.  »  —  a  Cod.  Cass.  n,  fol.  T22  :  «  F.t  ca- 
pita  dnumus.  Nam  mnlta  ,  etc.  »  —  3  F.xod.  xx,  i^. 

ceptum  violo,  ubi  dictum  est :  «  Non  concupisces  uxorem 
»  proximi  tui1.  »  Qui  ad  publicam  vado,  in  quod  prae- 
ceptum  incurro  ?  Non  invenimus  chordam ,  quam  tanga- 
mus?  non  invenimus  chordam?  Quo  nervo  ligemus  fugiti- 
vum  istum2  ?  Non  fugiat,  habet  unde  ligetur  :  sed  amet, 
et  non  erit  ligamentum,  sed  ornamentum.  Non  enim  liga- 
mentum ,  sed  ornamentum  in  ipsis  decem  chordis  inveni- 
mus.  Decem  enim  praecepta  ad  duo  illa  referuntur,  sicuti 
audivimus ,  ut  diligamus  Deum  et  proximum  :  et  duo  illa 
ad  unum  illud.  Unum  est  autem,  Quod  tibi  fieri  non  vis, 
alii  ne  feceris.  Ibi  continentur  decem ,  ibi  continentur 
duo. 

XY.  Sed  dicis,  Furtum  si  faciam,  id  facio  quod  pati 
nolo  :  si  occidam,  id  facio  quod  ab  altero  pati  nolo  :  si 
parentibus  meis  honorem  non  deferam  ,  quando  volo  ut 
deferatur  mihi  a  filiis  meis ,  id  facio  quod  pati  nolo  :  si 
sim  mcechus  et  aliquid  tale  moliar,  id  facio  quod  pati  nolo ; 
nam  si  quis  interrogetur,  dicit,  Nolo  ut  uxor  mea  tale  ali- 
quid  faciat :  si  concupisco  uxorem  proximi  mei ,  nolo  quis- 
quam  concupiscat  meam  •,  id  facio  quod  pati  nolo  :  si 
concupisco  rem  proximi  mei ,  nolo  ut  auferatur  mea ;  id 
facio  quod  pati  nolo  :  cum  vero  ad  meretricem  eo ,  cui 
facio  quod  pati  nolo?  Quod  gravius  est,  ipsi  Deo.  Intelli- 
gat  Sanctitas  Vestra.  Etenim,  Quod  fieri  tibi  non  vis,  alii 
ne  feceris ,  ad  duo  prascepta  pertinet.  Quomodo  pertinet 
ad  duo  praecepta  ?  Si  homini  non  feceris  quod  pati  non 
vis  ab  homine  ,  ad  proximi  praeceptum  pertinet ,  ad  di- 
lectionem  proximi ,  ad  septem  chordas  :  si  autem  quod 
non  vis  pati  ab  homine ,  ipsi  Deo  vis  facere,  quid  est  hoc? 
non  facis  alteri  quod  pati  non  vis?  Garior  tibi  factus  est 

1  Exod.  xx,  17.  —  3  Cod.  Cass.  11,  fol.  122  :  «  Quo  cervum  istum  lige- 
mus  ?  —  3  Tob.  iv,  16. 


254  S.    AUGUSTINI    EPISCOPI 

homo  quam  Deus?  Ergo  quomodo,  inquit,  facio  ipsi  Deo1? 
Corrumpis  te  ipsum.  Et  unde  iniuriam  facio  Deo ,  quia 
corrumpo  me  ipsum  ?  Unde  facit  tibi  injuriam ,  qui  vo- 
luerit  forte  lapidare  tuam  tabulam  pictam ,  in  qua  tabula 
imago  tua  est  in  domo  tua  inaniter  posita  ad  vanum  ho- 
norem  tuum,  nec  sentiens,  nec  loquens,  nec  videns  ?  Si 
quis  illam  lapidet,  nonne  in  te  id  contumelia  est?  Cum 
vcro  imaginem  Dei ,  quod  es  tu  ,  corrumpis  in  te  per  for- 
nicationes  et  per  dilHuentias  libidinis2,  attendis  quia  ad 
nullius  uxorem  accessisti,  attendis  quia  post  uxorem  tuam 
nihil  fecisti ,  quia  uxorem  non  habes  ;  et  non  attendis  per 
libidines  et  illicitas  fornicationes  cujus  imaginem  violasti  ? 
Postremo  Deus  qui  scit  quid  tibi  utile  sit ,  qui  vere  sic 
suos  servos  gubernat  ad  utilitatem  illorum,  non  ad  suam  ; 
non  enim  indiget  servis  quasi  ad  adjutorium,  sed  tu  in- 
diges  Domini  auxilio  :  ipse  ergo  Dominus  qui  scit  quid 
tibi  sit  utile,  uxorem  concessit,  nihil  amplius.  Hocjussit, 
hoc  praecepit ,  ne  per  illicitas  voluptates  corruat  templum 
ejus,  quod  esse  ccepisti.  Numquid  hoc  ego  dico?  Aposto- 
lum  audite  :  «  Nescitis  quia  templum  Dei  estis,  et  Spiritus 
))  Dei  habitat  in  vobis 3  ?  )>  Hoc  dicit  Christianis ,  hoc  dicit 
fidelibus  :  «Nescitis  quia  templum  Dei  estis,  et  Spiritus  Dei 
)>  habitatinvobis?»Siquis  templumDeicorruperit, corrum- 
pet  illum  Deus  ?  Videtis  quomodo  minatur  ?  Non  vis  cor- 
rumpi  domum  tuam,  quare  corrumpis  domum  Dei?  Certe 
facis  alicui  quod  pati  non  vis.  Non  estergo  qua  evadatur  : 
tenetur  ilie  ,  qui  se  teneri  non  putabat.  Omnia  enim  pec- 
cata  hominum,  aut  ad  corruptelam  pertinent  flagitioriun, 
aut  ad  facinora  nocendi.  Quia  Deo  nocere  non  potes  in 

1  Cod.  Cass.  11,  fol.  122  :  «  Ergo  quomodo  facio,  inquit,  Deo  injuriam? 
Ouia  corrumpis  te  ipsum.  »  —  *  Cod.  Cass.  n,  fol.  122  ;  «  Cui  fit  injuria, 
nisi  Deo  ?  Attendis,  etc.  »  —  3  I  Cor.  111,  16. 

facinoribus  ,  in  flagitiis  eum  ofFendis  ,  in  corruptelis  eum 
offendis,  in  te  illi  facis  injuriam.  Facis  enim  injuriam 
gratiae  ipsius  ,  domui  ipsius. 

XVI.  Servum  sihaberes,  velles  ut  serviret  tibi  servus 
tuus  :  servi  tu  meliori  DominoDeo  tuo.  Servum  tuum  non 
tu  fecisti,  et  te  et  servum  tuum  ille  fecit  :  vis  ut  tibi  ser- 
viat  cum  quo  factus  es,  et  non  vis  servire  ei  a  quo  factus  es  ? 
Ergo  cum  vis  ut  serviat  tibi  servus  tuus  homo ,  et  tu  non 
vis  servire  Domino  Deo  tuo,  facis  Deo  quod  tu  pati 
non  vis.  Ergo  illud  unum  praeceptum  continet  duo, 
illa  duo  continent  decem  ,  illa  decem  continent  om- 
nia.  Gantate  ergo  in  psalterio  decem  chordarum  can- 
ticum  novum.  Ut  autem  cantetis  canticum  novum,  estote 
homines  novi.  Diligite  justitiam  :  habet  pulchritudinem 
suam.  Ideo  non  vultis  illam  videre ,  quia  aliud  amatis. 
Nam  si  aliud  non  amaretis ,  eam  utique  videretis.  Quare 
illam  videtis  ,  quando  illam  exigitis  ?  Quare  laudas  fidem, 
quando  illam  exigis  de  servo  tuo  ?  Quam  pulchra  res  fides  ? 
Sed  tunc  pulchra  est,  quando  de  servo  exigitur ;  tunc  vide- 
tur,  quando  ab  altero  expetitur :  quando  de  te  exigitur,  non 
videtur.  Aurum  vides,  fidem  non  vides.  Sicutlucet  aurum  ad 
oculos  corporis,  sic  lucet  fides  ad  oculos  cordis.  Aperis  ad  il- 
lam  oculos  cordis,  quando  vis  ut  exhibeat  illam  tibi  servus 
tuus.  Si  tibi  illam  exhibuerit,  laudas  servum  ,  et  praedicas 
eum ,  et  dicis ,  Praeclar  um  servum  habeo ,  magnum  servum  ha- 
beo,  fidelem  servum  habeo.  Quod  laudas  in  servo,  non  exhi- 
bes  Domino :  et  eo  sceleratius,  quia  vis  ut  meliorem  habeas 
tu  servum,  quam  te  Deus1.  Jubet  Deus  servo  tuo  ,  ut  bo- 
nus  sit  erga  te.  Quomodo  jubet  uxori  tuae  ^  ut  et  si  tu 

1  Cod.  Cass.  ii,  fol.  124  :  «  Meliorem  si  vis  habere  servum  quam  Deus 
habeat  te,  dignior  est  Deus^  qui  habeat  servum  bonura  quam  tu.  Te  bonum 
servum  non  exhibes  Deo,  et  exigis  a  servo  tuo,  ut  bonus  sit  circa  te,  qui  non 
vis  bonus  esse  circa  Deuin.  Ecce  jubet  Deus,  etc. 

moechaberis ,  non  mcechetur  :  sic  jubet  servo  tuo ,  ut  et 
si  tu  non  servis  Domino  tuo,  serviat  tibi.  Sed  hoc  totum 
vide  ut  ad  admonitionem  tuam  valeat ,  non  ad  perniciem 
tuam.  Etenim  servus  ille  quod  tibi  servit  indigno  digne , 
id  est ,  quod  indigno  tibi  bene  servit ,  et  fideliter  servit, 
<et  pure  te  diligit ,  Deo  debet ,  non  tibi.  Justum  est  ergo , 
ut  et  tu  attendas  quia  sub  Domino  es,  ad  quem  et  ille  at- 
tendit,  ut  serviat  tibi.  Imple  ergoquod  dictum  est : «  Quod 
»  tibi  non  vis  fieri,  alii  ne  feceris1.»  Sed  ipsum  alii  cum 
dicis  ,  utrumque  attende,  et  proximum  etDeum.  Ganta 
in  psalterio  decem  chordarum ,  canta  canticum  novum  : 
concorda  cum  sermone  Dei ,  cum  est  tecum  in  via.  Con- 
corda  cum  adversario  tuo  cito  ,  ne  cum  discordia  venias 
ante  judicem.  Si  facis  quod  audis ,  concordasti  cum  eo  : 
si  autem  non  facit ,  rixaris  cum  eo ,  et  nondum  compo- 
suisti  quousque  facias. 

XVII.  Ut  autem  concordetis ,  abstinete  vos  a  detesta- 
bilibus  corruptelis  et  a  detestabilibus  inquisitionibus ,  a 
a  mathematicis ,  ab  haruspicibus  ,  a  sortilegis  ,  ab  augu- 
ribus  ,  a  sacrilegiis ;  abstinete  vos,  quantum  potestis,  a 
nugatoriis  spectaculis.  Si  quae  delectationes  saeculi  sub- 
repunt  in  animam  •  exercete  vos  in  misericordia ,  exer- 
cete  vos  in  eleemosynis ,  in  jejuniis ,  in  orationibus. 
His  enim  purgantur  quotidiana  peccata ,  quae  non  pos- 
sunt  nisi  subrepere  in  animam  propter  fragilitatem  hu- 
manam.  Noli  illa  contemnere ,  quia  minora  sunt;  sed 
time,  quia  plura  sunt.  Attendite  fratres  mei.  Minuta 
sunt,  non  sunt  magna.  Non  est  bestia  quasi  leo,  jit 
uno  morsu  guttur  frangat  :  sed  et  plerumque  bestiae  mi- 
nutae  multae  necant.  Si  projiciatur  quisquam  in  lo- 
-cum  pulicibus  plenum  ,  numquid  non  moritur  ibi?  Non 
sunt  quidem  majores  :  sed  iniirma  est  natura  humana  , 
«  Tob.  iv,  16. 

quae  etiam  minutissimis  bestiis  interimi  potest.  Sic  et 
modica  peccata  :  attenditis  quia  modica  sunt $  cavete , 
quia  plura  sunt.  Quam  minutissima  sunt  grana  arenae  :  si 
arenae  amplius  in  navem  mittatur,  mergit  illam  ut  pereat. 
Quam  minutge  sunt  guttae  pluviae  :  nonne  flumina  implent, 
et  domos  dejiciunt  ?  Ergo  ista  nolite  contemnere.  Sed  dic- 
turi  estis,  Et  quis  potest  sine  istis?  Ne  hoc  diceres,  (quia 
vere  nemo  potest, )  Deus  misericors  videns  nostram  fragi- 
litatem,  posuit  contra  remedia.  Quae  suntremedia?  Elee- 
mosynarum,  jejuniorum,  orationum  :  ipsa  sunt  tria.  Ut 
autem  verum  dicas  in  oratione ,  perfectse  implendae  sunt 
eleemosynae.  Quse  sunt  perfectae  eleemosynae?  Ut  ex  quo 
tibi  abundat,  des  ei  qui  non  habet;  et  cum  te  laedit  ali- 
quis ,  ignoscas  illi. 

XVIII.  Sedneputetis,  fratres,  quiafacienda  sunt  quotidie 
adulteria,  et  eleemosynis  quotidianis  mundanda  sunt.  Ad 
illa  majora  scelera  non  sutiiciunt  quotidianae  eleemosynae, 
ut  ea  mundent.  Aliud  est  ubi  mutes  vitam,  aliud  est  ubi  to- 
leres  vitam.  Illa  mutanda  est  :  si  mcechus  eras ,  noli  csse 
mcechus  :  si  fornicator  eras ,  noli  fornicari  :  si  homicida , 
noli  esse  homicida  :  si  ibas  ad  mathematicum  et  ad  cae- 
teras  pestes  sacrilegas,  jam  desine1.  Arbitraris  haec  ,  nisi 
fieri  desinant,  quotidianis  eleemosynis  posse  mundari  ?  Illa 
dico  quotidiana  peccata,  quae  aut  per  linguam  facile  com- 
mittuntur,  ut  est  verbum  durum,  aut  cum  labitur  aliquis 
in  risum  immoderatum ,  aut  in  hujusmodi  nugas  quoti- 
dianas.  In  ipsis  concessis  peccata  sunt.  Cum  ipsa  uxore  si 
exceditur  concumbendi  modus  procreandis  liberis  debitus, 
jam  peccatum  est.  Ad  hoc  etenim  ducitur  uxor  :  nam  id 
etiam  tabulae  indicant ,  ubi  scribitur ,  Liberorum  pro- 

1  Cod.  Cass.  n,  fol.  124:»  Si  ibas  ad  augures ,  noli  pergere ,  rnaxime 
cum  peccatum  hoc  gvavius  sit,  et  sit  bestia  qua?  guttur  frangat.  An  arbi- 
traris,  etc. » 

CXXIV.  17 

creandorum  causa.  Quando  tu  uii  uxore  amplius  quam 
necessitas  procreandorum  liberorum  cogit,  volueris,  jam 
peccatum  est  :  et  ipsa  talia  peccata  quotidianae  eleemo- 
synse  mundant.  In  ipsis  alimentis,  quae  utique  concessa 
sunt ,  si  forte  excedis  modum ,  et  amplius  accipis  quam 
necesse  est ,  peccas.  Quotidiana  sunt  ista  quae  dico  : 
sed  tamen  peccata  sunt ;  et  non  sunt  levia ,  quia  plura. 
Quia  vero  quotidiana  et  plurima ,  timenda  est  ruina  mul- 
titudinis,  etsi  non  magnitudinis.  Talia  peccata  dicimus, 
fratres,  quotidianis  eleemosynis  posse  mundari.  Sed  facite 
eleemosynas ,  et  nolite  cessare.  Attendite  vitam  vestram 
quotidianam  ipsis  peccatis  scaturientem ,  minutis  ipsis 
dico. 

XIX.  Et  cum  facis  eleemosynam  ,  non  superbe  facias , 

nec  sic  ores  quemadmodum  ille  Pharisaeus1.  Sed  tamen 

quid  ibi  dixit  ?  «  Jejuno  bis  in  sabbato ,  decimas  do  om- 

)>  nium  qusecumque  possideo2.»  Et  nondum  fusus  eratsan- 

guis  Domini.  Tantum  pro  nobis  pretium  accepimus,  et 

saltem   nec  tantum  erogamus,  quantum  Pharisseus.  Et 

habes  alio  loco  aperte  dicentem  Dominum  :  «  Nisi  abun- 

»  daverit  justitia  vestra  plus  quam  Scribarum  et  Pha- 

»  risaeorum ,    non    intrabitis  in  regnum  ccelorum3.    » 

Ergo  illi  dant  decimas;  tu  sicentesimam  dederis,  aliquid 

magnum  te  fecisse  gloriaris.  Attendis  enim  quid  alius  non 

faciat,  non  quid  te  jubeat  Deus  facere.  Metiris  te  de  com- 

paratione  pejoris ,  non  de  jussione  melioris.  Non  quia  ille 

nihil  facit ,  ideo  tu  magnum  aliquid  facis  4$  sed  quia  gau- 

'  Cod.  Cass.  11,  fol.  124  :  «  Nec  sic  descendas  de  templo  ,  non  justificatus. 
Se.l  tamen  ,  etc.  »  —  2  Luc.  xvui,  12.  —  Cod.  Cass.  11,  fol.  124  :  «  Et  non- 
dum  erat  reJeniptus  ,  et  <juiJ  dico  ,  nondum  erat  redemptus  ?  nondum  erat 
fusus,  etc.  9  —  3  Matth.  v,  20.  —4  Cod.  Cass.  n,  fol.  124  :  «  Et  tu  ali- 
quid  facis ,  sed  quia  illo  nihil  faciente  ,  magnuiu  aliquid  te  fecisse  arbitraris , 
et  quia  sic  gaudetur ,  etc.  » 

detur  ad  quaedam  minima  opera  vestra ,  ( quia  tanta  est 
sterilitas  vestra ,  ut  ad  modica  gaudeatur  :  )  quasi  securi 
vobis  blandimini  de  minimis  granis  eleemosynarum ,  et 
acervos  obliviscimini  peccatorum.  Protulisti  forte  nescio 
quid  parvum ,  quod  alius  aut  non  habuit ,  aut  non  pro- 
tulit  cum  haberet.  Noli  attendere  post  te  quis  non  faciat , 
sed  quid  te  jubeat  Deus  facere.  Postremo ,  quare  in  istis 
affectionibus  saecularibus  non  vobis  sufficiunt  quos  prae- 
cessistis ,  sed  vultis  esse  divites ,  aequales  ditioribus  vobis  ? 
Non  attenditis  quantos  pauperiores  transcenditis :  vincere 
vultis  ditiores.  Sed  in  eleemosynis  habetur  modus.  Hic 
dicitur,  Jam  usquequo  facio  ?  et  illic  non  dicitur,  Quantis 
divitibus  ditior  sum  ?  Non  attenduntur  egestates  innume- 
rabilium  mendicorum ,  non  respiciuntur  posteriores  mul- 
titudines  pauperum  :  sed  paucitas  prascedentium  divitum 
ante  oculos  ponitur.  Cur  in  opere  bono  non  attenditur 
Zachaeus,  qui  dimidium  rerum  suarum  dedit  pauperi- 
bus1?  Sed  optare  cogimur,  ut  attendatur  saltem  ille  Pha- 
risaeus ,  qui  omnium  quae  possidebat  decimas  dabat. 

XX.  Noli  parcere  thesauris  caducis,  thesauris  vanis.  Noli 
sub  imagine  pietatis  augere  pecuniam.  Filiis  meis  servo  : 
magna  excusatio,  Filiis  meis  servo.  Videamus :  servat  tibi 
pater  tuus,  servas  tu  filiis  tuis,  filii  tui  filiis  suis,  et  sic 
per  omnes ,  et  nullus  facturus  est  praecepta  Dei.  Quare 
non  illi  potius  impendis  omnia,  qui  te  fecit  ex  nihilo  ?  Qui 
te  fecit ,  ipse  te  pascit  ex  his  quae  fecit ,  ipse  pascit  et  fi- 
lios  tuos.  Neque  enim  melius  committis  filios  tuos  patri- 
monio  tuo ,  quam  Creatori  tuo.  Et  mentiuntur  quidem 
homines.  Mala  est  avaritia  :  palliare  se  volunt  nomine 
pietatis ,  et  dealbare ,  ut  quasi  propter  filios  videantur  ser- 
vare  homines,  quod  propter  avaritiam  servant.  Nam  ut 

1  Luc.  xix,  8. 

17. 

noveritisquiasicplerumquecontingit,diciturdequoquam, 
Quare  non  facit  eleemosynam?  Quia  servat  filiis  suis1.  Con- 
tingit  ut  amittat  unum :  sipropter  filios  servabat,  mittat  post 
illum  partem  suam.  Quare  illam  tenet  in  sacculo,  et  illum 
relinquit  ab  animo  ?  Redde  illi  quodsuum  est,  redde  quod 
illi  servabas.  Mortuus  est,  inquit.  Sed  praecessit  ad  Deum, 
pars  ipsius  pauperibus  debetur 2  5  illi  debetur ,  ad  quem 
perrexit  5  Christo  debetur ,  ad  ipsum  enim  perrexit :  et 
ipse  dixit  :  «  Qui  uni  ex  minimis  istis  fecit ,  mihi  fecit ,  et 
»  qui  uni  ex  minimis  istis  non  fecit,  mihi  non  fecit3.  »  Sed 
quid  dicis?  Servo  fratribus  ipsius.  Si  viveret  ille,  non 
erat  cum  suis  fratribus  divisurus  ?  0  fides  mortua  !  Mor- 
tuus  est  enim  filius  tuus  ?  Quidquid  dicas ,  mortuo  debes 
quod  vivo  servabas.  Mortuus  est  filius  meus ,  sed  tamen 
partem  filii  mei  servo  fratribus  ipsius.  Sic  credis  quia 
mortuus  est?  Si  pro  illo  Christus  mortuus  non  est,  mor- 
tuus  est  ipse  :  si  autem  est  in  te  fides,  vivit  filius  tuus. 
Vivit  prorsus;  non  decessit,  sed  praecessit.  Qua  ironte 
venturus  es  ad  iilium  tuum  qui  praecessit,  cui  praecedenti 
non  mittis  partem  suam  in  ccelum  ?  Annon  potest  mitti 
in  ccelum?  Potest  prorsus4.  Audi  ipsum  Dominum  dicen- 
tem  :  k  Thesaurizate  vobis  thesauros  in  ccelo5.  »  Si  ergo 
ille  thesaurus  melius  custoditur  in  ccelo ,  numquid  tunc 
non  mittendus  est  filio ,  quando  si  missus  iuerit,  non 
peribit?  Tenebitur  hic  ubi  potest  perire,  non  mittitur 
illuc  ubi  Christus  est  custos?  Certe  ea  quae  hic  tenes,  et 
non  vis  mittere  post  filium  tuum ,  quibus  commendas  ? 
Actoribus  tuis  commendas  illius  partem  qui  praecessit ,  et 

1  Cod.  Cass.  11,  fol.  124  :  «  Propterea  non  facit  eleemosynam.  Contigit  ut 
efferret  unum  ex  bis  quos  habebat,  ut  fit  quotidie.  Mortuus  est  ergo,  ut 
drximus,  unus,  ut  amittat,  etc.  »  —  2  Cod.  Cass.  n ,  fol.  125  :  «  Quia  illead 
Christum  ivit.  »  —  3  Matth.  xxv,  ^o  et  45.  —  4  Cod.  Cass.  11 ,  fol.  i25  : 
«  Potest  prorsus.  Audi  quia  quod  das  in  coelum  miltis.  »  —  5  Matth.  vi,  20. 

Christo  non  commendas  ad  quem  praecessit1?  An  idoneus 
est  tibi  procurator  tuus,  minus  idoneus  Christus  ? 

XXI.  Videtis,  Fratres,  quia  mendacium  est  quod  di- 
cunt  homines,  Filiis  meis  servo.  Mendacium  est,  fratres 
mei,  mendacium  est  :  avari  sunt  homines.  Vel  sic  certe 
cogantur  confiteri  quod  nolunt,   cum  erubescunt  tacere 
quod  sunt :  fundant,  vomurt  in  confessione  quodportant. 
Pectus  premitur  crapula  iniquitatis ;  evomat  eam  confes- 
sio  :  sed  non  canino  more  redeatur  ad  vomitum.  Estote 
Christiani.  Valde  parum  est  vocari  Christianos.  Quanta 
donatis  histrionibus  ?  quanta  donatis  venatoribus?  quanta 
turpibus  personis  ?  Donatis  eis  qui  vos  occidunt.  Per  ipsas 
enim  exhibitiones  voluptatum  interficiunt  animas  vestras  : 
et  insanitis  quis  plus  donet.  Si  insaniretis  quis  plus  ser- 
vet,  non  essetis  ferendi.  Quis  plus  servet  insanire,  avari- 
tiae  est  :  quis  plus  donet  insanire,  profusionis  est.  Nec 
avarum  te  Deus ,  nec  profusum  vult.  Collocare  te  vult 
quae  habes,  non  projicere.  Certatis  quis  vincat  in  pejus, 
non  datis  operam  quis  sit  melior  :  atque  utinam  non  da- 
retis  quis  sit  pejor.  Et  dicitis ,  Christiani  sumus.  Ad  favo- 
rem  populi  projicitis  res  vestras,  contra  jussa  Christi  te- 
netis  res  vestras.  Ecce  non  jubet  Christus,  rogat  Christus, 
eget  Christus.  Esurivi,  dicit  Christus,    et  non  dedistis 
mihi  manducare*.  Egere  voluit  propter  te,  ut  haberes  ubi 
seminares  terrena,  quoe  dedit,  et  meteres  vitam  aeternam. 
Nolite  pigri  esse  et  male  securi.  Mores  emendate,  peccata 
redimite.  Et  cum  haec  feceritis,  Deo  gratias  agite,  a  quo 
accepistis  bene  vivere.  Et  sic  ei  gratias  agite,  ut  non 
insultetis  his  qui  nondum  bene  vivunt ;  sed  eos  ipsos  mo- 
ribus  vestris  hortemini.  Haec  faciendo,  habetis  perfectam, 
quantum  in  hac  vita  potest ,  justitiam.  Conversantes  in 

1  Cod.  Cass.  u,  fol.    125  :  «  Partem  illius  Cliristo  commenda-  An  ido- 
neus  ,  etc.  »  —  3  Matth.  xxv,  42. 

bonis  operibus,  in  oralionibns,  injejuniis,  in  eleemosynis 
propter  minuta  peccata ,  et  abstinendo  vos  ab  illis  mag- 
nis  peccatis ,  concordatis  cum  adversario  :  et  securi  di- 
citis  in  oratione  :  «  Dimitte  nobis  debita  nostra ,  sicut  et 
»  nos  dimittimus  debitoribus  nostris1.  »  Habetis  enim 
quod  quotidie  vobis  dimittatur,  qui  habetis  quod  quotidie 
dimittatis.  Sic  ambulando  securi  in  via  non  timebitis  Ja- 
trocinia  diaboli  :  quia  Christus  viam  et  stratam  magnam 
se  ipsum  fecit,  per  quam  ducit  ad  patriam-.  Omnis  ibi 
securitas,  omnis  quies  :  ubi  et  ipsa  misericordiae  opera 
cessabunt ,  quia  nulla  ibi  erit  indigentia  miserorum.  Erit 
ergo  illic  sabbatum  sabbatorum  •,  ut  quod  hic  desideramus, 
ibi  inveniamus.  Amen. 

1  Matth.  vi,  12.  —  °  Cod.  Cass.  n,  fol.  125  :  «  Videtis  ergo,  fratres  mei, 
Chvisti  misericordiam ;  Deo  gratias ,  quia  per  pericula  ista  mortifera  viventes 
auditis.  Nemo  vos  fallat ;  odit  ista  Deus ;  vindicat  ista  Deus.  Ideo  parcit ,  ut 
mutemini ;  ideo  nunc  non  vindicat  ista  Deus  ,  ut  convertamini  ad  illura.  Nam 
vindicat  postea,  si  conversi  non  fueritis.  Ideo  non  vindicat ,  ut  vias  vestras 
mutetis  ,  ut  corrigere  valeatis  in  conspectu  ejus  mores  vestros.  Omnis  ibi 
securitas  ,  ubi  nihil  tale  patiaris ,  nihil  tale  tolerare ,  nihil  tale  devitare  ju- 
bearis.  Non  frangis  panem  egeno,  quia  nemo  ibi  esurit.  ft"on  vestis  nudum  , 
quia  omnes  immortalitate  vestiti  sunt.  Non  suscipis  peregrinum,  quia  omnes 
inpatria  sua  vivunt.  Non  visitas  segrurn ,  quia  omnes  perpetuo  sani  sunt.  Non 
sepelis  mortuum ,  quia  semper  ibi  vivitur.  Non  concordas  litigiosum ,  quia 
seterna  ibi  pax.  Omnis  ibi  securitas ,  omnis  quies ,  etc.  » 

SERMO  X. 

De  Judicio  Salomonis  inter  duas  mulieres 
meretrices. 

I.  Inteh  duas  mulieres  certantes  de  parvulofilio  mira- 
bile  judicium  Salomonis  praedicat  Scriptura  Regnorum. 
Scriptum  est  enim  :  «  Tunc  apparuerunt  duse  mulieres 
»  meretrices  regi  Salomoni,  et  steterunt  in  conspectu 
»  ejus  ,  et  dixit  mulier  una ,  Animadverte  ,  Domine ,  ego 
»  et  mulier  hsec  habitabamus  in  domo  una ,  et  peperi  in 
»  domo ,  et  contigit  die  tertio  postquam  peperi ,  peperit 
»  etiam  haec  mulier  fiJium ,  et  eramus  in  uno,  et  non  erat 
»  quisquam  nobiscum  praeter  ambas  nos  in  domo  :  et 
»  mortuus  est  filius  mulieris  hujus  per  noctem,  mox  dor- 
»  mivit  super  eum  •,  et  surrexit  media  nocte,  et  tulit  fi- 
»  lium  meum  ab  ascellis  meis  ,  et  collocavit  in  sinu  suo , 
»  et  filium  suum  mortuum  in  sinu  meo  5  et  surrexi  mane 
»  dare  lac  filio  meo ,  et  ille  erat  mortuus  :  consideravi 
»  eum  mane,  et  ecce  non  erat  filius  meus  quem  peperi. 
»  Et  dixit  mulier  illa  alia  ,  Non ,  sed  filius  meus  est  qui 
»  vivit ,  filius  autem  tuus  qui  mortuus  est.  Et  ipsa  dixit, 
»  Non  filius  tuus  est  ille  mortuus ,  et  meus  filius  est  qui 
»  vivit.  Et  locutae  sunt  in  conspectu  Regis.  Et  dixit  eis 
»  Rex,  Tu  dicis,  Hic  est  filius  meus  qui  vivit,  et  filius 
»  ejus  mortuus  est  5  et  tu  dicis ,  Non,  sed  filius  meus  vi- 
»  vit ,  et  filius  ejus  mortuus  est.  Et  ait  Rex ,  Afferte  mihi 
»  machaeram.  Et  obtulerunt  ei  machaeram  in  conspectu 
»  Regis.  Et  dixit  Rex,  Dividite  puerum  qui  vivit  in  duas 

»  partes,  et  date  dimidium  ejus  huic,  et  dimidium  ejus 
»  huic.  Et  respondit  mulier  cujus  erat  friius  qui  vivebat, 
»  et  dixit  ad  Regem ,  quoniam  conturbata  est  vulva  ejus 
w  superfdio  suo;  et  dixit,  Animadvertite,  Domine,  date 
m  ei  puerum  ,  et  nolite  eum  morte  afncere.  Et  haec  dixit , 
»  Neque  mihi,  neque  huic  sit,  sed  dividite  iilum .Et  respon- 
»  dit  Rex  ,  et  dixit  ei  mulieri  quse  dixit,  Date  eum  illi,  et 
»  morte  nolite  eum  afficere-,  cruia  haec  est  mater  ejus l.  » 
Prudentia  quidem  Regis  divino  munere  concessa  in  hoc 
judicio  mirabilis  eminet.  Non  enim  decuit,  aut  oportuit 
aliam  judicare  esse  matrem  pueri ,  nisi  eam  quae  illum 
iterum  quodam  modo  concepit ,  cum  cognovit  ablatum  ; 
et  iterum  parturivit,  dum  a  falsa  matre  defendit-,  et  ite- 
rum  peperit,  dum  non  permisit  occidi.  Verumtamen  si- 
cut  solent  divini  veteres  libri,  non  solum  rei  gestae  fidem, 
sed  etiam  futurae  insinuare  mysterium ,  consideranda  est 
ista  scriptura  ,  utrum  nobis  in  duabus  istis  mulieribus  si- 
gnificatum  aliquid  figuratumque  demonstret. 

II.  Et  duae  quidem  fceminae  Synagoga  et  Ecclesia  in 
prima  facie  considerationis  occurrunt  ;  Synagoga  enim 
friium  suum  Christum  ex  Judaeis  secundum  carnem  na- 
tum  occidisse  convincitur  dormiens ,  id  est  praesentis  vitae 
sequendo  lucem ,  manifestationemque  veritatis  in  verbis 
Domininon  intelligens  :  verumetiam  scriptum  est : «  Surge 
»  qui  dormis,  et  exurge  a  mortuis,  et  illuminabit  te 
»  Christus2.  »  Quod  vero  et  duae  et  solae  in  una  domo 
inhabitant,  non  absurde  illud  significat,  quod  praeter 
circumcisionem  et  praeputium ,  nullum  in  hoc  mundo  re- 
iigionis  genus  inventum  est  :  ut  in  persona  unius  mulieris 
unum  genus  circumcisorum  hominum  constituas  sub  unius 
Dei  et  cultu  lege  comprehensum ;  in  alterius  vero  mulieris 
persona  universam  pr;vputiorum  Gentilitatem  idolorum 

1  3  Re«.  111,  1G-9.7.  —  ?  Eplies.  v,  i\. 

cultui  deditam  intelligas.  Meretrices  auteni  ambae  fuerunt : 
dicit  enim  Apostolus  Judaeos  etGraecos  omnes  sub  peccato 
esse1.  Omnisanima  quae  deserta  aeterniiate  veritatis,  ter- 
renis  sordibus  delectatur,    fornicatur  a  Domino.  Et  de 
Gentili  quidem  fornicatione  veniens  Ecclesia  manifestum 
est  quod  non  occiderit  Christum  :  sed  quomodo  mater 
Christi  etiam  ipsa   sit,  cogitandum  est.  Attende  Evange- 
lium ,  et  audi  Dominum  dicentem  :  «  Qui  fecerit  volunta- 
»  tem  Patris  mei^  hic  mater  mea,  et  frater,  et  soror 
»  est*.  »  Ubi  ergo  dormivit  hsec ,  non  ut  somno  praefo- 
caret,  sed  tamen  ut  posset  ei  mortuus  supponi,  et  vivus 
auferri  ?  An  i orte  hoc  est ,  quod  ipsum  sacramentum  cir- 
cumcisionis,  quod  apud  Judaeos  jam  mortuum  remanse- 
rat,  quia  totum  de  illo  carnaliter  sentiebant  :  hoc  ergo 
sacramentum  circumcisionis ,  quod  apud  Judaeos  non  vi- 
vebat ,  qui  occiderant  Christum ,  qui  omnium  sacramen- 
torum  vita  est;  quoniam  in  illo  vitaliter  intelligitur,  quod 
apud  Judaeos  visibiliter  celebratur  :  hoc  itaque  sacramen- 
tum  circumcisionis  tanquam  examine  corpus  quidam  Judgei 
volebant  persuadere Gentilibus,  qui Christo  crediderant,  si- 
cut  in  Actibus  Apostolorum  scriptum  est ,  dicentes ,  non 
posse  eos  esse  salvos,  nisi  fierent  circumcisi3?Persuadebant 
autem  hocignorantibusLegem,  tanquam  in  tenebris  noctis 
filium  mortuum  supponentes.  Nec  tamen  potuit  aliquid  va- 
lere  illa  persuasio,  nisicum  Ecclesiae  Gentium  ex  aliqua  parte 
stultitise  somnus  obrepsit.  Quam  videtur  quasi  dormien- 
tem  Apostolus  excitare,  clamans,  «  O  stulti  Galatse,  quis 
»  vos  fascinavit4?  »  Etpaulo  post  :  «  Sic  stulti  estis,  in- 
»  quit,  ut  cum  spiritu  cceperitis,  nunc  carne  consum- 
»  memini 5.  »  Tanquam  si  diceret,  Sic  stulti  est;s,  ut  cum 
prius  habueritis  spiritale  opus  vivum,  hoc  amisso  postea 

i  Rom.  m,  23.  —  2  Matth.  xh,  5o.  —  3  Act.  xv,  i.  —  4  Galat.  m,  i. 
—  5  ibid.  3. 

mortuum  accipiatis  alienum.  Ipse  quippe  Apostolus  alibi 
dicit :  «  Spiritus  vita  est  propter  justitiam  l.  »  Et  alibi  : 
«  Sapere  autem  secundum  carnem,  mors  esta.  »  His  au- 
tem  atque  hujusmodi  vocibus  illa  mater  evigilat;  et  fit  ei 
mane,  cum  verbo  Dei,  hoc  est  cum  Christo  ,  qui  orieba- 
tur ,  hoc  est  loquebatur  in  Paulo  ,  Legis  illuminatur  obs- 
curitas.  Hanc  enim  illuminavit ,  cum  ait  :  «  Dicite  mihi 
»  sub  Lege  volentes  esse,  Legem  non  audistis?  Scriptum 
»  est  enim  quia  Abraham  duos  filios  habuit ,  unum  de 
»  ancilla  ,  et  unum  de  libera  :  sed  is  qui  de  ancilla ,  se- 
»  cundum  carnem  natus  est  5  qui  autem  de  libera,  per 
»  repromissionem  5  quae  sunt  in  allegoria.  Haec  enim  sunt 
»  duo  Testamenta  ,  unum  quidem  a  monte  Sina ,  in  ser- 
»  vitutem  generans ,  quod  est  Agar.  Sina  enim  mons  est 
»  in  Arabia ,  quae  conjuncta  est  huic  ,  quae  nunc  est  Je- 
»  rusalem  :  servit  enim  cum  filiis  suis3.  »  Quae  autemsur- 
sum  est  Jerusalem  ,  libera  est  ?  Non  ergo  mirum,  si  prop- 
ter  mortua  opera ,  ad  eam  quae  deorsum  est ,  mortuus  ; 
et  propter  spintalia  ,  vivus  pertinet  ad  eam  quae  sursum 
est  Jerusalem.  Quia  etinferi  deorsum  sunt,  quo  pertinent 
mortui  :  superi  autem  sursum,  quo  pertinent  vivi.  Hac 
illuminatione ,  tanquam  mane  facto,  intelligit  Ecclesia 
gratiam  spiritalem ;  repellens  a  se  carnale  opus  Legis, 
tanquam  mortuum  alienum  ;  et  sibi  vindicans  vivam  fi- 
dem,  quoniam  justus  ex  fide  vivit4  :  quam  in  Patris  et 
Filii  et  Spiritus  sancti  nomine  consecuta  est ;  et  ideo  tan- 
quam  triduanum  tilium  certa  cognoscit ,  nec  eum  sibi 
eripi  patitur. 

III.  Nunc  clametilla  suum  esse  Evangelium,  tanquam 
sibi  debitum  ,  et  per  se  generatum.  Nam  hoc  dicebant 
Gentibus  in  ipsa  contentione ,  qui  ex  Judaeis  carnaliter 
sentientes  Christianos  se  dicere  audebant.  Tanquam  debi- 

1  Rom.  viii,  io.  —  «  Ibid.  10.  —  3  Galat.  iv,  21,  etc.  —  4  Rom.  1,  17« 

tum  enim  justitiae  suae  dicebant  venisse  Evangelium.  Sed 
non  erat  eorum,  quod  spiritaliter  non  noverant.  Quod 
ergo  Christiani  vocabantur,  alieno  nomine  gloriantes, 
tanquam  illa  de  filio  quem  non  ipsa  pepererat,  etiam  con- 
tendere  audebant  5  cum  ipsi  ex  operibus  Legis  excluso  in- 
tellectu  spiritali  tanquam  de  corpore  operis  sui  animam 
ejecerant,  et  extinguentes  prophetise  spiritum  vivum,  ad 
carnalia  opera  sine  vita,  hoc  est,  sine  intellectu  spiritali 
remanserant  5  quae  Gentibus  etiam  supponere  cupiebant, 
et  ab  eis  tanquam  vivum  filium  ,  nomen  auferre  christia- 
num.  Quos  ita  refellit  Apostolus  ,  ut  tanto  minus  ad  eos 
pertinere  dicat  gratiam  christianam ,  quanto  magis  eam 
sibi  tanquam  debitam  vindicant,  et  quasi  jure  operum 
suam  esse  gloriantur.  «  Ei  enim  qui  operatur ,  inquit , 
»  merces  non  imputatur  secundum  gratiam ,  sed  secun- 
»  dum  debitum.  Ei  vero  qui  non  operatur ,  credenti  au- 
»  tem  in  eum  qui  justificat  impium  ,  deputatur  fides  ad 
»  justitiam  *.  »  Et  ideo  illos  etiam  ab  eorum  numero 
excludit,  qui  ex  Judaeis  recte  crediderant,  et  vivam  spi- 
ritalemque  gratiam  retinebant.  Quas  reliquias  dicit  populi 
Judaeorum  salvas  f actas  ,  cum  multitudo  isset  in  perditio- 
nem  ?  «  Sic  ergo  et  in  hoc  tempore  ,  inquit ,  reliquiae  per 
»  electionem  gratiae  salvae  factae  sunt*.»  Si  autem  gratia, 
jam  non  ex  operibus  :  alioquin  gratia  jam  non  est  gratia. 
Ut  illi  excludantur  a  gratia,  qui  tanquam  suum  proprium, 
id  est ,  operibus  suis  debitum  et  datum  Evangelii  prae- 
mium  vindicant  :  quasi  clamante  Synagoga ,  «  Meus  est 
»  filius.  »  Sed  mentiebatur  ;  acceperat  enim  eum  et  ipsa  : 
sed  super  eum  dormiens ,  id  est ,  superbe  sapiens  necave- 
rat.  Vigilabat  autem  jam  ista  mater ,  et  intelligebat ,  non 
meritis  suis,  quia  meretrix  erat,  sed  gratia  Dei  sibi  filium 
esse  concessum ,  opus  videlicet  evangelicae  fidei ,  quod  in 

1  Rom.  iv,  3  et  5.  —  *  Id.  xi,  5,  6. 

sinu  cordis  nutrire  cupiebat.Itaqueilla  gloriam  hominum 
quaerebat  in  alieno  filio  :  haec  alfectum  dilectionis  serva- 
bat  in  suo. 

IV.  Illud  autem  inter  ambas  regale  judicium  nihil  aliud 
nos  admonet,  nisi  ut  pro  veritate  certemus,  et  expellamus 
hypocrisim  tanquam  falsam  matrem ,  a  spiritali  Ecclesiae 
dono  tanquam  ab  alieno  vivo  filio  j  nec  patiamur  eam  do- 
minari  concessae  aliis  gratiae,  quae  suam  custodire  non  po- 
tuit.  Sed  hoc  faciamus  defendentes  atque  certantes  non 
usque  ad  periculum  divisionis.  Illa  enim  sententia  judi- 
cis,  cum  jussit  parvulum  dividi,  non  est  unitatis  praecisio, 
sed  probatio  charitatis.  Salomonis  enim  nomen,  sicut  La- 
tini  interpretantur,  pacificum  est.  Rex  vero  pacificus  non 
diJacerat  membra ,  quae  unitate  atque  concordia  vitalem 
spiritum  continent :  sed  minando  invenit  matrem  veram , 
et  judicando  separat  falsam.  Si  ergo  ad  hujusmodi  tenta- 
tionem  ventum  fuerit ,  ne  unitas  christianae  gratiae  divi- 
datur,  docemur  dicere  :  «  Date  illi  puerum ,  tantum  vi- 
»  vat. »  Non  enim  honorem  matris,  sed  salutem  filii,  quse 
mater  vera  est  quaerit.  Ubicumque  ille  fuerit ,  plus  eum 
possidebit  sincera  dilectio  matris ,  quam  falsae  usurpatio. 

V.  Item  video  significare  istas  duas  mulieres  in  una  do- 
mo  ,  duo  genera  hominum  in  una  Ecclesia  :  unum  eorum 
in  quibus  vera  charitas  regnat,  alterum  eorum  in  quibus 
simulatio  dominatur.  Ut  ista  duo  omnino  tanquam  duas 
mulieres  intueamur,  dilectionem  et  simulationem.  Dilec- 
tionem  quippe  simulatio  fallaciter  imitatur.  Et  ideo  istam 
cavet  Apostolus,  cum  dicit  :  «Dilectio  sine  simulatione  l»x 
Quamvis  enim  habitent  in  una  domo  quandiu  reticulum 
illud  evangelicum  in  mari  est,  simulque  bonos  et  malos 
pisces,  donec  ad  Jittus  perducatur,  includit ;  tamen  sua 
opera  singulae  faciunt2.  Meretrices  autem  fuerunt  ambae; 

1  Rom.  xii,  9.  —  2  Matth.  xm,  47« 

quia  omnes  ex  cupiditate  saeculi  convertuntur  ad  gratiam 
Dei ,  nec  de  prioribus  justitise  meritis  vere  potest  quis- 
quam  gloriari.  Meretrix  autem  quod  fornicatur,  ipsius  est : 
quod  habet  filium  ,  Dei  est.  Omnes  enim  homines  ab  uno 
Deo  creatore  formantur.  Nec  mirandum  est ,  quod  etiam 
in  peccatis  hominum  Deus  bene  operatur.  Nam  etiam  de 
scelere  Judae  traditoris  Dominus  noster  salutem  humani 
generis  operatus  est.  Sed  hoc  interest ,  quod  de  cujusque 
peccato  cum  aliquid  boni  Deus  fecerit,  plerumque  id  nol- 
let  ille  peccator:  non  solum  quia  cum  peccat,  non  eo  pec- 
cat  animo,  qua  providentia  Deus  de  peccato  ejus  operatur 
justitiam  :  ( non  enim  hoc  animo  Judas  tradidit  Christum, 
quo  animo  Ghristus  se  tradi  passus  est :  )  sed  etiam  quia 
peccati  sui  eventum ,  cum  in  aliquid  melius ,  quod  ipse 
nollet ,  pervenire  cognoverit,  dolet  potius,  quam  laetatur. 
Tanquam  si  venenum  aliquis  inimico  aegrotanti  dare  cu- 
piens  fallatur  in  specie  medicamenti,  et  aliud  pro  alio  sa- 
lutare  aliquid  ofFerat ;  fiat  et  aeger  sanus  Dei  beneficio , 
qui  facinus  inimici  ejus  convertere  voluit  in  salutem  :  quod 
tamen  cum  malus  iJle  cognoverit,  de  sanitate  hominis, 
quae  per  manus  ejus  gesta  est ,  cruciatur.  Si  autem  me- 
retrix  conceptum  filium  libenter  habeat,  nec  libidine,  nec 
avaritia  turpis  mercedis  impulsa  abortionis  poculo  de  vis- 
ceribus  ejiciat  quod  conceperat ,  ne  peccanti  fcecunditas 
contradicat;  cupiditas  illa,  quae  defluebat  in  plurimos,  ad 
unum  Dei  donum  *  conversa ,  non  jam  cupiditas ,  sed  di- 
lectio  nominabitur.  Meretricis  ergo  filius  recte  intelligi- 
tur  gratia  peccatricis.  Ex  vetere  autem  turpitudine  novus 
homo  natus  indulgentia  peccatorum  est. 

YI.  Dominus  ergo  et  in  ipso  numero  Discipulorum , 
quamvis  ex  peccatoribus  omnes  elegerit ,  priores  tamen 
elegit  perseveraturos  in  dilectione ,  quam  Judam  simula- 

1  Forle  dono. 

torem.  Non  est  quidem  scriptum  quo  ordine  electus  sit ; 
sed  tamen  notum  est  ante  illum  electos  bonos ;  et  non 
frustra  ultimus  numeratur.  Et  post  Domini  ascensionem 
omnibus  qui  erant  uno  in  loco  Spiritus  sanctus,  secun- 
dum  pollicitationem  Domini  desuper  missus ,  infusus  est : 
a  quibus  ccepit  Ecclesia  ,  boni  erant ,  et  sine  simulatione 
diligebant l.  Postea  ergo  simulatio  ccepit  operari  in  Ec- 
clesia  :  et  ideo  dilectio  prior  peperit.  Triduo  autem  major 
est  fructus  dilectionis,  ut  jam  possit  agnosci  continentia 
et  justitia  et  expectatio  futurorum.  Simulatio  vero  etsi 
pepererit,  id  est,  etiamsi  ad  exiguum  tempus  peccatorum 
remissione  laetata  fuerit,  tanquam  somno  saecularis  cupi- 
ditatis  oppressa ,  cum  de  spe  ccelestium  dejecta  praemio- 
rum  in  terrenam  requiem  gravato  corde  reliditur ,  quasi 
dormiens  effocat  indulgentiam,  quam  credendo  meruerat. 
Tales  autem  homines  malunt  justitiae  nomine,  quam  ve- 
ritate  gaudere^bonumque  opus  alienum  per  obscuras  fal- 
lacias  ,  quasi  per  noctem  vivum  filium ,  mentiendo  ad  se 
transferre  conantur.  Nec  solum  aliorum  bona  opera  sibi 
usurpant ,  sed  aliis  etiam  objiciunt  scelera  sua  (3)  ,  quasi 
mortuum  filium  supponentes. 

VII.  Quando  autem  simulationi  tantum  licebit,  ut  falso 
justitiae  nomine  ,  nuJlo  prohibente  _,  glorietur,  et  spiritale 
vivum  opus ,  quod  ipsa  non  genuit ,  et  quod  in  se  ali- 
quando  genuerat ,  pondere  crudelissimi  soporis  extinxit , 
ad  fallacem  jactantiam  materni  nominis  applicet  sibi ,  et 
scelera  sua  bonis  atque  innocentibus  objiciendo  suppo- 
nat?  Quando  ergo  simulatio  ita  regnabit ,  nisi  cum  abun- 
dabit  iniquitas ,  id  est ,  tenebrae  peccatorum  quasi  caeca 
nocte  praevalebunt  5  et  refrigescet  charitas  multorum*,  id 
est ,  operis  spiritalis  tanquam  vivi  pueri  mater  obdor- 
miet?  Tamen  quia  ita  refrigescet  charitas,  ut  negligen- 

*  Matth.  x,  4.  —  2Id.  xxiv,  23. 

tius  f erveat  5  non  enim  dictum  est ,  penitus  extinguetur , 
ut  omnino  non  sit  :  sic  dormivit  haec  mater,  ut  non  occi- 
deret  filium  j  sed  tamen  fraudibus  simulationis  dederit  lo- 
cum.  Sed  expergefacta ,  cum  impietatem,  quam  ipsa  non 
fecit ,  ab  eis  qui  faciunt  sibi  objici  viderit ,  et  spiritali 
opere  gratiae ,  quam  custodivit ,  cernit  simuiationem  au- 
dere  gloriari ,  se  iniquitatis  operatricem  ,  simulationem 
vero  matrem  boni  operis  nominari,  pacifici  Judicis  implo- 
rat  auxilium.  Nam  Salomon  pacificus  interpretatur.  Quem 
videmus  duas  protulisst  sententias ,  primam  tanquam  ig- 
norantis  ;  ultimam  vero  cum  manifesta  cognitione  judi- 
cantis.  Certamen  pietatis  prima  proponit  ;  dat  praemium 
secunda  victori :  in  prima  probatur  mater ,  in  ultima  lae- 
tatur :  in  prima  fiens  mittit  semen  suum ,  in  secunda  cum 
exultatione  reportat  manipulos  suos1.  Quod  pertinet  ad 
duo  tempora  Ecclesiae,  quae  Dominus  Christus  judex  pa- 
cificus  moderatur ;  unum  quod  nunc  est ,  alterum  quod 
futurum  est  :  in  isto  probamur ,  in  illo  coronamur. 

VIII.  Sed  nulla  majorestin  Christi  Ecclesia2  probatio 
charitatis,  quam  cum  etiam  honor  ipse  (4),  qui  apud  homi- 
nes  videtur  esse ,  contemnitur ,  ne  membra  parvuli  divi- 
dantur,  et  unitatis  dissidio  christiana  dilanietur  infirmitas. 
Dicit  enim  Apostolus  tanquam  matrem  se  exhibuisse  par- 
vulis ,  in  quibus  bonum  opus  evangelicum  fecerat }  non 
ipse,  sed  gratia  Dei  cum  illo.  Nam  illa  meretrix  sua  non 
poterat  dicere  nisi  peccata  :  donum  autem  fcecunditatis  ex 
Deo.  Tanto  autem  amplius  diligitur  gratia  donantis, 
quanto  supplicium  debebatur.  Et  bene  de  meretrice  Do- 
minus  ait :  «  Cui  plurimum  dimittitur,  plurimum  dili- 
»  git3.  »  Dicit  ergo  apostolus  Paulus  :  «Factus  sum  par- 
»  vulus  in  medio  vestrum,  tanquam  si  nutrix  foveat  fdios 

»  Psal.  cxxv,  6.  —  2  Forte  Ecclesiam.  —  3  Luc.  vn,  47- 

»  suos1.  »  Sed  cum  ad  periculum  ventum  fuerit,  quo 
parvulus  dividatur,  cum  sibi  honorem  falsum  simulatio 
vindicat ,  et  scindere  parata  est  unitatem ;  contemnat  ma* 
ter  honorem  suum  ,  dum  filium  videat  integrum  ,  vivum- 
que  servet ;  ne  forte  cum  debitum  visceribus  suis  honorem 
pertinacius  vindicat ,  det  locum  simulationi  per  machae- 
ram  schismatis  infirma  membra  dividere.  Dicat  ergo  cha- 
ritas  mater  :  «  Date  illi  puerum.  »  Sive  occasione,  sive 
veritate  Christus  annuntietur 2.  InMoyse  charitas  clamat : 
«  Domine ,  aut  ignosce  illis,  aut  dele  me  de  libro  tuo3.  » 
In  Pharisaeis  autem  simulatio  loquitur  :  «  Si  dimiserimus 
»  eum  ,  veniunt  Romani ,  et  tollunt  nobis  gentem  et  lo- 
»  cum  4.  »  Non  enim  veritatem,  sed  nomen  volebantha- 
bere  justitiae,  et  honorem  debitum  justis  per  fallaciam 
tenere  cupiebant.  Tamen  regnans  in  eis  simulatio  cathe- 
dram  Moysi  sedere  permissa  est ,  ut  dici  posset  a  Domino  : 
«  Quae  dicunt  facite ,  sed  quae  faciunt ,  facere  nolite 5.  »  Ut 
honorem  falsum  habentes,  veritate  tamen  Scripturarum 
parvulos  infirmosque  nutrirent.  Simulatio  enim  suum  ha- 
bet  scelus ,  quo  novum  hominem  ,  quem  per  gratiam  do- 
nantis  acceperat ,  pondere  suoe  dormitionis  extinxit :  sed 
lac  fidei  quod  habet ,  non  est  ejus.  Quia  etiam  necato  par- 
vulo ,  qui  renascentem  vitam  significat ,  jam  in  malis  mo- 
ribus  simulatio  constituta  ,  retinet  tamen  in  memoria , 
tanquam  in  uberibus  ,  verba  fidei  doctrinamque  christia- 
nam ,  quae  omnibus  ad  Ecclesiam  venientibus  traditur.  Ex 
isto  lacte  poterat  etiam  falsa  mater  verae  tamen  fidei  suc- 
cum  sugenti  parvulo  infundere.  Inde  secura  est  vera  ma- 
ter ,  cum  etiam  a  simulatoribus  in  Ecclesia  parvulus  ejus 
divinarum  Scripturarum  catholicae  fidei  lacte  nutritur, 

1   i  Thess.  n,  7.  —  a  Philip.  1,  18.  —  3  Exod.  xxxn,  3i.  *—  4  Joan. 
XI,  48.  —  5  Matth.  xxm,  3. 

cum  prohibita  divisione  unitas  salva  est,  et  sententia  ju- 
dieis  ultima  ,  qua  ultimum  Christijudicium  figuratur ,  pro- 
bata  charitas,  quoe  propter  salutem  parvuli  et  unitatis 
firmamentum  etiam  simulationi  honorem  cessit,ut  amo- 
remtenens  complexumque  vitalis  gratiae  ,  sempiternopiae 
matris  praemio  perfruatur. 

SERMO  XI1. 

De  Elia  et  vidua  Sareptana. 

I.  Domiwus  Deus  noster  nolens  aliquem  nostrum  perire  , 

excolens  Ecclesiam  suam  velut  agrum  suum,   quaerens 

fructum  de  arboribus  suis  ,  antequam  tempus  securis  ad- 

veniat ,  cum  necesse  erit  infructuosas  arbores  amputare , 

non  cessat  admonere,  ut  cum  tempus  est,  et  cum  Dei  ad- 

jutorio  in  nostra  potestate  consistit ,  bona  opera  faciamus. 

Cum  enim  transierit  tempus  hene  operandi ,  non  restat  nisi 

recipiendi.  Nemo  tibi  dicturus  est  post  resurrectionem 

mortuorum  in  regno  Dei :  «  Frange  esurienti  panem  tuum  ; 

»  quia  non  invenies  esurientem  2.  »  Nemo  dicturus  est : 

Yesti  nudum  ,  ubi  omnium  tunica  immortalitas  erit.  Nemo 

dicturus  est  :  Suscipe  peregrinum,   ubi  omnes  in  patria 

sua  vivent.  Nam  modo  sumus  inde  peregrini.  Nemo  dicit : 

Visita  segrum  ,  ubi  est  sanitas  sempiterna.  Nemo  dicet  : 

Sepeli  mortuum,  ubi  mors  moritur.  Ista  omnia  pietatis 

olficia  in  vita  aeterna  necessaria  non  erunt,  ubi  sola  pax 

erit  et  hetitia  sempiterna.  In  isto  autem  tempore  ,  ul;  no- 

verimus  quantum  nohis  commendat  Deus  opera  miseri- 

1  Alias.  18  inler  L.  HomiKas.  —  2  Isai'.  lyiii,  7. 

CXXiV.  18 

cordiaa,  etiam  ipsos  sanctos  suos  egere  fecit  ;  ut  cum  fiunt 
hic  amici  de  mammona  iniquitatis  ,  recipiant  et  ipsi  ami- 
cos  suos  in  aeterna  tabernacula  *  :  id  est  ,  ut  cum  servis 
Dei ,  qui  dum  jugiter  Deo  Vacant ,  aliquoties  indigent , 
illi  qui  habent  mundi  divitias ,  eleemosynam  largiuntur, 
quomodo  eos  participes  faciunt  in  terrena  substantia  ,  sic 
cum  illis  partem  habere  mereantur  in  vita  eeterna. 

II.  Hoc  dixi  propter  lectionem  Regnorum,  quam  primo 

audivimus.NumquidDeus  defecerat  pascere  servum  suum 

Eliam  ?  Nonne  illi ,  quia  deerant  homines ,  alites  minis- 

trabant  ?  Nonne  illi  panem  afferebat  corvus  mane ,  et  ad 

vesperam  carnes  ?  Ostendit  ergo  Deus ,  quia  unde  volue- 

rit,  et  quomodo  voluerit ,  potest  pascere  servos  suos  :  et 

tamen  ut  posset  eum  religiosa  vidua  pascere ,  fecit  eum 

egere.  Egestas  animae  sanctae  in  abundantiam  versa  est 

animae  religiosae.  Non  poterat  Elias  de  misericordia  Dei 

dare  sibi,  quod  lagunculae  dedit  ?  Videtis  nempe ,  et  ma- 

nifestum  est,  quod  aliquando  servi  Dei  ideo  non  habent , 

ut  probentur  qui  habent.  Et  tamen  illa  vidua  nihil  habe- 

bat :  quod  illi  reliquum  erat ,  finitum  fuerat,  et  cum  suis 

filiis  moritura  erat.  Processit  ergo ,  ut  faceret  sibi  panenr, 

colligere  duo  ligna  :  et  tunc  eam  vidit  Elias.  Tunc  eam 

homo  Dei  videbat ,  quando  illa  duo  ligna  quaerebat.  Mu- 

lier  illa  typum  gerebat  Ecclesiae  :  et  quia  duo  ligna  cru- 

cem  faciunt ,  quaerebat  moritura ,  unde  semper  esset  vic- 

tura.  Adumbrato  ergo  mysterio ,  Elias  loquitur  ad  eam 

quod  audivit :  narrat  illa  dispositionem  suam ,  morituram 

se  dicit,  cum  consummaverit  quod  remansit.  Ubi  est  e*rgo 

quod  Dominus  dixerat  Eliae  :  «  Vade  in  Sarepta  Sidoniae ; 

»  ibi   enim   mandavi  viduae ,  ut  pascat  te  2  ?  »  Videtis 

quemadmodum  mandat  Deus,  non  in  aure,  sed  in  corde. 

I\  umquid  iegimus  quia  missus  est  aliquis  Propheta  ad  illam 

"  Luc.  xvi,  9.  —  3  3  Reg.  xvu,  9. 

mulierem ,  et  dictum  est  ei  :  Hoec  dicit  Dominus  ,  ventu- 
rus  est  ad  te  esuriens  servus  meus  ,  ex  eo  quod  habes  mi- 
nistra  illi :  inopiam  noli  timere  5  ego  supplebo  quod  de- 
deris  ?  Hoc  ei  dictum  non  legimus.  Nec  hoc  legimus,  quod 
in  somnis  ad  eam  missus  fuerit  Angelus ,  et  praenuntiave- 
rit  Eliam  esurientem  esse  venturum ,  et  de  illo  pascendo 
aliquis  mulierem  illam  admonuerit.  Sed  mandat  Deus  mi- 
ris  modis ,  qui  in  cogitationibus  loquitur.  Dicimus  man- 
dasse  Deum  loquendo  in  corde,  suggerendo  quod  opus 
erat ,  persuadendo  quod  utile  erat  rationali  animae  viduae 
mulieris.  Sic  etiam  in  Prophetis  legimus,  quod  Dominus 
mandaverit  vermi,  ut  roderet  radicem  cucurbitse1.  Quid 
est,  Mandavit ,  nisi,  Cor  praeparavit?  Inspiratione  itaque 
Domini ,  vidua  illa  mulier  cor  praeparatum  habebat  ad 
obediendum.  Talis  venerat,  talis  cum  Elia  loquebatur. 
Qui  erat  in  Elia  ut  praeciperet ,  ipse  erat  in  vidua  ut  obe- 
diret.  Vade,  inquit,  mihi  prius  fac  de  egestate  tua,  non 
deficient  divitiae  tuae.  Patrimonium  enim  viduae ,  modi- 
cum  erat  farinae  et  modicum  olei  :  hoc  modicum  non 
defecit.  Quis  habet  talem  villam  ?  Libenter  vidua  servum 
Dei  esurientem  pascebat ,  quia  patrimonium  ejus  in  clavo 
pendebat.  Quid  felicius  hac  paupertate  ?  Si  hic  talia  reci- 
pit ,  qualia  in  fine  sperabit  ? 

III.  Ideohoc  dixi,  ut  seminationis  nostrae  mercedem , 
nonisto  tempore  quo  seminamus  speremus.  Hic  enim  bo- 
norum  operum  messem  cum  labore  serimus,  sed  in  futuro 
fructus  illius  cum  gaudio  colligemus  5  secundum  illud 
quod  scriptum  est  :  «  Euntes  ibant  et  flebant,  mittentes 
»  semina  sua  5  venientes  autem  venient  cum  exultatione, 
»  portantes  manipulos  suos*.  »  Illud  enimpro  signofac- 
tum  est ,  non  pro  dono.  Nam  si  vidua  illa  quod  pavit  ho- 
minem  Dei ,  hic  recepit ,  non  est  magnum  quod  semina- 

1  Jonoe.  iv,  7.  —  3  Psal,  cxxv,  6. 

vit  j  quia  non  magnam  segetem  messuit.  Temporale  est 
quod  aecepit ,  non  deficientem  farinam  ,  nec  diminutum 
oleum ,  quousque  daret  Deus  pluviam  super  terram.  Ac 
sic  tunc  magis  ccepit  egere  ,  quando  dignatus  est  Deus 
pluere  :  tunc  enim  laboratura  erat,  expectatura  agri  fruc- 
tus  et  collectura.  Quando  autem  non  pluebat,  victus  ejus 
de  facili  veniebat.  Signum  hoc  ipsum  quod  Deus  illi  ad 
paucos  dies  praestiterat^  signum  erat  futurae  vitae ,  ubi 
merces  nostra  desinere  nescit.  Farina  nostra  Deus  erit. 
Quomodo  illa  per  illos  dies  non  defecerunt,  sic  ille  non 
deficiet  inaeternum.  Talem  mercedem  speremus,  quando 
bona  facimus  :  ne  forte  aliquis  vestrum  tentetur  tali  cogi- 
tatione,  ut  dicat :  Pascat  aliquem  servum  Dei  esurientem, 
ut  lagena  mea  non  deficiat,  et  in  cupa  mea  semper  vinum 
inveniam.  Noli  hoc  hic  quaerere.  Semina  securus,  messis 
tua  serius  veniet ,  tardius  veniet  :  sed  cum  venerit,  finem 
non  habebit. 

SERMO   XII1. 

De  eo  quod  scriptum  est  in  Job  cap.  i,  6  :  Et  ecce  ve- 
nerunt  Angeli  in  conspectum  Dei 3  et  diabolus  in 
meclio  eorum,  etc.  Et  de  eo  quod  in  Evangelio  dicitur, 
(Matth.  v,  8.)  Beati  qui puro  sunt  corde,  quoniam 
ipsi  Deum  videbunt :  contra  Manichaeos. 

L.  Ifl  divinis  et  sanctis  veteribus  libris  fraudulentissima 
ibllacia  Manichaeos  insidiari,  jam  Vestrae  Prudentiae ,  di- 
lectissimi  fratres ,  satis  probatum  esse  confidimus.  OfFeri- 

1  Alias  de  Diversis  16. 

mus  tamen  adhuc  eorum  dolos  inspiciendos  obtutibus 
cordis  vestri :  ut  non  solum  eos ,  quantum  ad  vos  perti- 
net,  evitetis,  sed  etiam  ut  alios  infirmos  et  divinarum  lec- 
tionum  rudes,  ut  quisque  vestrum  potest ,  evitare  atque 
contemnere  doceatis.  Apud  Job  scriptum  est,  inquiunt, 
((  Ecce  venerunt  Angeli  in  conspectum  Dei ,  et  diabolus 
w  in  medio  eorum,  Et  Deus  ait  diabolo  :  Unde  venis?Qui 
)>  respondens  dixit:  Gircuiens  totum  orbem  adveni  huc1.» 
Hic,  inquiunt,  demonstratur  diabolum  non  solurri  vidisse 
Deum  ,  sed  etiam  locutum  esse  cum  eo.  Tn  Evangelio  au- 
tem  dicit  :  «  Beati  qui  puro  sunt  corde ,  quoniam  ipsi 
»  Deum  videbunt2.  »  Et  iterum  dicit  :  «  Ego  sum  janua, 
»  nemo  potest  venire  ad  Patrem  ,  nisi  per  me3.  »  Deinde 
adjungunt  ratiocinationem,  dicentes  :  Si  igitur  hi  soli  qui 
sunt  puro  corde  vident  Deum,  quonam  modo  sordidissimo 
et  immundissimo  corde  diabolus  potuit  videre  Deum  ?  aut 
qualiter  per  januam  ,  hoc  est,  per  Christum  ingreditur  ? 
Iterum  Apostolus,  inquiunt,  testatur  et  confirmat  dicens: 
«  Quod  neque  Principes ,  neque  Potestates ,  neque  Vir- 
»  tutes  Deum  cognoverunt.  » 

II.  Calumnia  quidem  illorum  his  omnino  verbis  huc 
usque  proponitur,  et  revera  quasstio  .est  prudenti  discu- 
tienda  Christiano.  Sed  eam  calumniam  proponentium  ani- 
mus  facit ,  ut  similiter  imperitos  ad  sibi  credendum  a  sa~ 
luberrima  Scripturarum  auctoritate  detorqueant.  Sed 
primo  ab  istis  vellem  quaerere,ubi  Adimantus  apud  Apos- 
tolum  legerit ,  nam  talium  calumniarum  iste  conscriptor 
est ;  vellem  ergo  diceret  ubi  legerit  testantem  Apostolum 
et  confirmantem  ,  ut  dicit :  «  quod  neque  Principes ,  ne- 
»  que  Potestates ,  neque  Virtutes  Deum  cognoverunt  :  » 
cum  Dominus  etiam  hominum  in  se  credentium  dicat  An- 
gelos  quotidie  videre  faciem  Patris  4.Nisi  forte  illud  quod 

1  Job.  i,6,  7.  —  '  Mattli.  v,  8.  —  3  Joan.  x,  7.  ~«  4  Matth.  xvm,  10. 

Paulus  apostolus  ait  :  «  Sapientiam  loquimur  inter  per- 
»  fectos ,  sapientiam  autem  non  hujus  saeculi ,  neque 
»  Principum  hujus  saeculi,  qui  evacuantur :  sed  loquimur 
))  Dei  sapientiam  in  mysterio ,  quae  abscondita  est,  quam 
»  praefinivit  Deus  ante  saecula  in  gloriam  nostram ,  quam 
))  nemo  principum  hujus  sseculi  cognovit.  Si  enim  cog- 
))  novissent,  nunquam  Dominum  gloriae  crucifixissent '  ?  » 
Si  istum  locum  iste  conscribere  cogitabat,  cur  addidit 
Potestates  et  Virtutes ,  quod  non  ibi  dictum  est  j  et  de- 
traxit  hujus  saeculi ,  quod  dictum  est :  Sed  utinam  hoc , 
errore  potius ,  quam  malitia  fecerit.  Verumtamen  etiamsi 
hoc  modo  dixisset  Apostolus  ,  numquid  propterea  diabo- 
lus  vocem  Dei  audire  non  potuit  ?  Scriptum  est  enim , 
quod  in  conspectum  Dei  venerit :  non  scriptum  est,  quod 
Deum  ipse  conspexerit.  Principes  enim  hujus  saeculi  aut 
superbi  homines  intelliguntur ,  et  vana  pompa  jactationis 
elati  5  aut  ipse  diabolus  et  angeli  ejus  2.  Nam  principem 
vel  magistratum  hujus  saeculi  eum  Dominus  apertissime 
appellat :  quia  saeculi  hujus  nomine  peccatores  intelligun- 
tur,  quorum  spes  nulla  est,  nisi  in  hoc  saeculo.  Sicut  enim 
dicitur  mala  domus,  cum  significantur  habitatores  ejus  : 
sic  malum  hoc  saeculum  dicimus,  cum  eos  significamus 
qui  corde  hoc  saeculum  inhabitant,  hoc  est,  quorum  con- 
versatio  non  est  in  coelis.  Nostra  enim_,  dicit  Apostolus, 
conversatio  in  ccelis  est.  Diabolo  autem  serviunt  cuncta 
peccata,  qui  libero  arbitrio  princeps  voluit  esse  peccati ; 
propterea  princeps  hujus  saeculi  dicitur.  Quam  regulam 
intelligentiae  moneo  cordibus  vestris  infigatis  :  adjuvabrt 
per  hanc  Dominus  ad  multa  Scripturarum  discutienda  at- 
que  solvenda ,  de  quibus  illi  laqueos  nectunt  erroris  sui. 
III.  Cum  ergo  scriptum  non  sit ,  quod  diabolus  viderit 
Deum ,  sed  tantum  quod  venerit  cum  Angelis  in  conspec- 

1  i  Cor.  n,  6,  etc.  —  2  Joan.  xn,  3i. 

tum  Domini ,  vocemque  ejus  audierit  5  cur  isti  miseri  de 
visione  Dei  calumniari  Scripturis ,  et  imperitos  pervertere 
student  ?  Quapropter  hsec  eorum  propositio ,  brevissima 
responsione  superatur.  Quantalibet  enim  loquacitate  per- 
quirant,  quomodo  viderit  diabolus  Deum  :  respondemus , 
non  vidit  diabolus  Deum.  Dicent ,  Quomodo  ergo  cum  eo 
locutus  est  ?  Hic  vero  non  a  nobis  ,  sed  a  caecis  hominibus 
convincenda  est  caecitas  cordis  ipsorum.  Hi  enim  quicar- 
nalibus  oculis  cseci  sunt ,  quotidie  loqui  possunt  cum  his 
quos  videre  non  possunt.  Quomodo  ergo  venit,  inquiunt, 
in  conspectum  ejus?  Quomodo  caecus  in  conspectum  vi- 
dentis ,  quem  ipse  non  conspicit.  Et  istae  quidem  simili- 
tudines  ,  dilectissimi  fratres,  ideo  dictse  sint,  ut  hominum 
carnalium  refellatur  improbitas  5  ut  si  fieri  potest ,  hoc 
modo  repulsi,  ad  discendi  mansuetudinem  impia  corda 
convertant.  Numquid  enim  Deus  continetur  loco,  quem 
praesentem  habet  omnis  angelica  et  humana  conscientia , 
non  solum  bonorum,  sed  etiam  malorum  ?  Verum  hoc  in- 
terest ,  quod  bonis  conscientiis  adest  ut  pater ,  malis  ut 
judex  :  quomodo  scriptum  est :  «Dominus  interrogat  jus- 
»  tum  et  impium1.  »  Item  scriptum  est :  «  In  cogitatio- 
»  nibus  impii  interrogatio  erit2.  »  Nec  vehementius  in 
auribus  corporis  Deus ,  quam  in  secreto  cogitationis  in- 
terrogat,  ubi  solus  audit,  solus  auditur.  Nonne  etiam  mali 
homines,  si  quando  verum  loquuntur  et  non  eis  creditur, 
jurant  et  dicunt :  Testis  est  Deus,  et  verissime  dicunt?  Ubi, 
quaeso,  testis  est?  In  lingua,  an  in  corde  ?  in  sono  vocis  an 
in  silentio  conscientiae  ?  Unde  autem  plerumque  stoma- 
chantur ,  quia  sibi  non  creditur,  cum  verum  se  dicere  no- 
verint,  nisi  quia  cor  suum  nobis  aperire  non  possunt,  ubi 
testis  est  Deus  ? 

IV.  Multi  autem  modi  sunt,  quibus  nobiscum  loquitur 

1  Psal.  x,  (>.  —  *  Sap.  1,  9. 

Deus.  Loquitur  aliquando  per  aliqupd  instrumentum ,  si- 

eut  per   codicem  divinarum  Scripturarum  :  ioquitur  per 
aliquod  elementum  mundi ,  sicut  per  stellam  Magis  locu- 
tus  est1.  Quid  est  enim  locutio ,  nisi  significatio  volunta- 
tis?Loquitur  per  sortem,  sicut  de  Matthia  in  locum  Judae 
ordinando  locutus  est  :  loquitur  per  animam  humanam  , 
sicut  per  Prophetam  :  loquitur  per  Angeium  ,  sicut  Pa- 
triarcharum  et  Prophetarum  et  Apostolorum  quibusdam 
locutum  esse  accipimus2  :  loquitur  per  aliquam  vocalem 
sonantemque  creaturam,  sicut  de  ccelo  voces  factas  ,  cum 
oculis  nullus  videretur,  legimus  et  tenemus.  Ipsi  denique 
homini,  non  extrinsecus  per  aures  ejus  aut  oculos,  sed 
iutus  in  animo  non  uno  modo  Deus  loquitur  :  sed  aut  in 
somnis  ,  sicut  Laban  Syro,  ne  Jacob  servum  ejus  in  ali- 
quo  laederet ,  et  Pharaoni  de  septem  annis  opulentis  toti- 
demque  steriiibus  demonstratum  est^  aut  spiritu  homi- 
nis  assumpto,  quam  Graeci  extasim  vocant,  sicut  oranti 
Petro  vas  plenum  similitudinibus  crediturarum  Gentium 
visum  est  submissum  esse  de  ccelo  •,  aut  in  ipsa  mente , 
cum  quisque  majestatem  vel  voluntatem  intelligit,  sicut 
ipse  Petrus  ex  illa  ipsa  visione,  quid  se  agere  vellet  Domi- 
nus,  apud  se  ipsum  cogitando  cognovit.  Non  enim  hoc 
quisquam  potest ,  nisi  apud  se  intus  sonante  quodam  ta- 
cito  clamore  veritatis  agnoscere.  Loquitur  etiam  Deus  in 
bonorum    malorumque  conscientia.  Nam  et   approbare 
quod  bene  facit,  et  improbare  quod  peccat ,  nemo  recte 
potest,  nisi  ad  eadem  illa  in  siientio  cordis  vel  laudante 
vel  clamante  voce  veritatis.  Veritas  autem  Deus  est :  quae 
cum  tam  multis  modis  loquatur  hominibus  et  bonis  et 
malis,  (quanquam  non  omnes,  quibus  tot  modis  loqui- 
tur,  possint  quoque  ejus  substantiam  naturamque  cons- 
picere  • )  quis  hominum  potest  conjiciendo  aut  cogitando 

1  Mattb.  u,  i.  —  ■>  Act.  i,  26. 

coliigere  ,  quot  et  quibus  modis  eadem  veritas  loquatur 
Angelis  ,  sive  bonis ,  qui  ejus  ineffabili  specie  et  pulchri- 
tudine  per  mirabilem  charitatem  contemplando  perfruun- 
tur,  sive  malis  ,  qui  depravati  per  superbiam  suam,  et  ab 
ipsa  veritate  in  inferioribus  ordinati ,  possunt  quibusdam 
latentibus  modis  vocem  ejus  audire,  quamvis  faciem  vi- 
derenon  digni  sint? 

V.  Quapropter ,  dilectissimi  fratres,  fideles  Dei,  et  ca- 
tholicse  matris  germanissimi  filii ,  nemo  vos  decipiat  ve- 
nenatis  cibis  ,  etiamsi  adhuc  estis  lacte  nutriendi :  perse- 
veranter  nunc  ambulate  per  fidem  veritatis  ;  ut  certo  et 
opportuno  tempore  ad  speciem  veritatis  ejusdem  venire 
possitis.  Sicut  enim  Apostolus  dicit :  «  Hic  manentes  cor- 
»  pore,  peregrinamur  a  Domino  5  per  fidem  enim  ambula- 
»  mus.,  non  per  speciem1.  »  Ad  speciem  autem  visionis 
Patris ,  fides  christiana  perducit.  Unde  Dominus  dicit  : 
«  Nemo  venit  ad  Patrem  ,  nisi  per  me  ~.  »  Sine  causa  ergo 
isti  quserunt ,  quomodo  diabolus  ad  Deum  potuit  venire 
per  Christum.  Diabolus  enim  ad  illam  contemplationis 
beatitudinem  non  potest  pervenire,  quo  eos  qui  puro  sunt 
corde  fides  christiana  perducit.  Nec  ideo  tamen  diabolus 
vocem  Dei  loquentis  audire  non  potuit ;  sicut  multi  ho- 
mines  etiam  qui  non  crediderunt  Ghristo ,  potuerunt  vo- 
cem  audire  de  ccelo  dicentis  Dei :  u  Et  clarificavi  et  clarifi- 
cabo3  :  »  curn  Dominus,  dixisset:  «  Pater,  clarifica  filium 
»  tuum.  » 

VI.  Quod  autem  scriptum  est ,  diabolum  venisse  in 
conspectum  Dei ,  non  ideo  scriptum  est ,  quia  quisquam 
potest  aliquando  conspectum  Dei  fugere ,  cujus  ocuJis 
cuncta  subjecta  sunt,  et  cui  cordis  cujuslibet  profundiias 
patet :  sed  quia  in  secreto  creaturae  acta  sunt,  quae  Scrip- 
tura  narravit,  propterea  scriptum  est :  «  Et  ecce  vene- 

1  2  Cor.  v}  6,  7.  —  2  Joan.  xiv,  6.  —  3  Id.  xi\,  28. 


282  S.    AUGUSTINI    EPISCOPI 

»  runt  Angeli  in  conspectum  Dei1 : »  quamvis  a  conspectu 
Dei  nunquam  recedant.  Quocumque  enim  mittuntur,  ibi 
quoque  praesto  est  conspectus  Dei.  Sed  illic  proprie  cons- 
pectus  Dei  dicitur,  quo  humanus  non  potest  penetrare 
conspectus  ;  sicutsunt  secreta  conscientiae.  Propterea  cum 
redarguimus  mentientem ,  non  eum  dicimus  in  conspectu 
Dei  locutum  ;  quia  non  hoc  locutus  est ,  quod  in  animo 
ejus  conspicit  Deus ,  quo  conspectum  dirigere  non  potest 
homo.  Quia  ergo  haec  tam  latenter  gesta  sunt,  ut  indicari 
hominibus  per  Scripturas  sanctas,  nisi  sancto  Spiritu  re- 
velante ,  non  possent ,  in  conspectum  Dei  ventum  esse , 
atque  ibi  gesta  esse  narrantur. 

VII.  Quod  autem  diabolus  in  medio  Angelorum  fuit , 
si  bonos  Angelos  intelligis,  sic  in  medio  eorum  intellige 
diabolum,  sicut  reus  in  medio  apparitorum  judicii  au- 
diendus  assistit.  Non  enim  Scriptura  declarat  quales  illi 
Angeli  fuerint.  Si  autem  in  medio  angelorum  malorum  , 
quid  mirum  est ,  principem  ac  ducem  turba  ministrorum 
suorum  esse  circumdatum  ?  Si  autem  «  in  conspectum 
»  Dei  »  quod  dictum  est ,  sic  accipias ,  ut  illi  in  conspec- 
tum  Dei  veniant,  qui  non  solum  conspiciuntur  ab  eo,  sed 
etiam  conspiciunt  eum ;  sic  intelligendum  est  in  medio  eo- 
rum  fuisse  diabolum  ,  ut  tamen  Deum ,  quem  ipsi  vide- 
bant,  ille  non  viderit-,  ut  etiam  per  aliquem  sanctorum 
Angelorum  Deus  diabolo  sit  locutus.  Nec  tamen  in  libro 
scriptum  est,  nisi  «  Dixit  Deus.  »  Sicut  etiam  in  negotiis 
publicis  ,  quanquam  pleraque  per  praeconem  judex  io- 
quatur,  judicis  tamen  nomen,  cum  gesta  scribuntur,  non 
etiam  prseconis  inseritur.  Sicut  autem  aliquis  homo  vi- 
sione  prophetica  indignus ,  potest  tamen  in  medio  Pro- 
phetarum  stare,  ut  tantum  audiat  quod  per  eos  dicit  Do- 
minus ,  nec  tamen  videat  quod  illi  vident  :  sic  potuit  et 

*  Job.  i,  6. 

diabolus  esse  in  medio  sanctorum  Angelorum  Deum  vi- 
dentium  ,  per  quos  audiret  vocem  Dei ,  quem  videre  ipse 
non  posset. 

VIII.  Et  machinamenta  quidem  Manichseorum  ,  quan- 
tum  ad  hanc  quaestionem  pertinet ,  multis  modis  soluta 
esse  perspicitis ,  ut  non  jam  putetis ,  charissimi  fratres, 
vere  diabolum  sic  locutum  esse  cum  Deo ,  ut  etiam  fa- 
ciem  veritatis ,  quam  pura  corda  conspiciunt ,  videre  po- 
tuerit  5  aut  ad  illam  contemplationem  beatitudinis  venerit, 
quo  nemo  nisi  per  Dominum  Jesum  Christum  venire  per- 
mittitur.  Sed  tamen  multum  admiror  hominum  istorum 
impudentiam ,  qui  de  visione  substantise  divinse  calum- 
niari  ndbis  volunt,  et  id  quod  scriptum  non  est  de  Scrip- 
turis  nostris  mentiuntur,  quod  Deum  diabolus  viderit  ;  et 
tantam  hinc  invidiam  conflare  conantur ,  ut  quisquis  ex- 

.  horruerit ,  et  indignum  esse  judicaverit  ut  diabolus  vide- 
rit  Deum ,  penitus  a  divinarum  Scripturarum  auctoritate, 
suspiciosa  ignorantia  non  intelligens  quod  scriptum  est , 
avertatur  :  cum  ipsi  Dominum  nostrum  Jesum  Christum 
Deum  esse  non  negent ,  et  sine  assumptione  humani  cor- 
poris  eum  hominibus  apparuisse  confingant. 

IX.  Quando  ergo  diabolus  tentare  ausus  est  Dominum, 
cum  eum  videret ,  qui  videbat  ?  Si  corpus  ejus  videbat , 
habebat  ergo  Dominus  corpus  ,  quod  nolunt  perditi  con- 
fiteri.  Si  autem  corpus  non  habebat,  ipsa  divina  substan- 
tia  diaboli  oculis  subjacebat :  quam  non  vident ,  nisi  qui 
puro  sunt  corde ,  sicut  ex  Evangelio  nobis  ipsi  comme- 
morant.  0  importuna  caecitas  haereticorum  !  Cur  Scriptu- 
ras  nostras,  quod  Deum  diabolus  viderit ,  mendaciter 
arguis;  etnegando  corpus  Christi ,  divinam  ejus  substan- 
tiam  diaboli  oculis  publicare  velle  convinceris  ?  An  forte, 
sicut  dicere  solent ,  ita  non  habebat  corpus  humanum,  ut 
se  tamen  quasi  habere  monstraret  ?  Quis  ergo  verius  et 

reetius  sentit ,  insani ,  qui  credit  Deum  locutum  esse  cum 
diaboio,  an  qui  credit  Deum  non  solum  cum  diabolo 
iocutum ,  sed  etiam  diabolo  esse  mentitum  ?  Quosdam 
enim  Angelos  liumanis  oculis  apparuisse,  Scriptura  com- 
memorat :  sed  utique  potestati  eorum  corpoream  creatu- 
ram  ita  Dominus  subdidit,  ut  illis  eam  pro  voluntate 
coaptaret1.  Unde  et  illi,  quamvis  non  nati  ex  fcemina , 
verumtamen  corpus  habuerunt,  quod  ex  qualibet  specie 
in  quamlibet  speciem  pro  sui  ministerii  atque  oflicii  ra- 
tione  converterent ;  ex  vera  tamen  in  veram.  Non  enim 
et  ipse  Dominus  cum  aquam  convertit  in  vinum ,  aut 
aquam  falsam,  aut  vinum  falsumfuisse  possumus  dicere. 
X.  Omne  itaque  corpus,  cujus  est  natura  et  ordo  mu- 
tabilis,  ad  nutum  omnipotentissimi  Gonditoris ,  in  quas- 
cumque  species  fuerit  commr.tatum,  a  veritate  tamen  in 
suo  genere  non  recedit :  quoniam  quacumque  varietate 
mutetur,  et  corpus  tamen  et  verum  corpus  esse  non  de- 
sinit.  Sed  cum  isti  omnem  naturam  corpoream ,  non  ab 
omnipotente  conditore  Deo ,  sed  a  tenebrarum  gente , 
nescio  qua,  esse  confingant  •  quaerimus  ab  eis,  Dominus 
noster  Jesus  Ghristus  unde  corpus  assumpserit  ?  Si  enim 
nullum  corpus  eum  assumpsisse  dicunt,  quid  eratillud 
quodhumanis  atque  corporeis  oculis  apparebat?  Aut  enim 
mendacium  phantasmatis  erat,  quod  execrabiie  est  cre- 
dere  :  aut  si  ipsam  divinam  substantiam  suam  nulla  cor- 
poris  assumptione  humanis  oculis  eum  demonstrasse  con- 
tendunt;  et  hanc  etiam  diabolus  vidit,  ubi  est  quod  in 
ista  quaestione  calumniosa  voce  proclamant  :  «  Beatrqui 
»  puro  sunt  corde ,  quoniam  ipsi  Deum  videbunt2'  » 
Quod  si  forte  dicunt ,  divinam  et  propriam  substantiam 
Domini  non  talem  esse  apud  Patrem,  qualem  se  in  terris 
voluitnulloassumptocorporeostendere,quid  aliudetiam^ 

1  Forte  en...  coaptaretur.  —  2  Matth.  v,  8. 

nisi  locis  et  temporibus  essc  mutahilem  ,  miseri  eredide- 
runtc  Non  enim  legere  volunt,  aut  intelligere  facile  pos- 
sunt  quod  per  Prophetam  dicitur  :  «  Mutabis  ea  ,  et  mu- 
»  tabuntur ;  tu  autem  idem  ipse  es ,  et  anni  tui  non 
»  deficient1.  »  Et  quod  in  divinae  sapientiae  litteris  de  ipsa 
Sapientia  scriptum  est  :  «  In  se  ipsa  manens ,  innovat 


»  omnia*.  )> 


XI.  Secundum  illorum  autem  sensum,  si  quis  eis  di- 
cat :  Quid  ergo  miramini ,  si  et  Deus  mutavit  speciem  di- 
vinitatis  suae  ,  ut  posset  eum  qui  corde  sordidissimo  est 
diabolus,  intueri,  sicut  de  Christo  Deo  vobis  videtur  ?  quid 
responsuri  sint  nescio.  Quia  et  nunquam  dicere  ausi  sunt, 
Patrem  et  Filium  nisi  unius  esse  substantiae  :  et  si  alte- 
rius  esse  substantiae  Filium  dicerent ,  posset  eis  respon- 
deri  :  Unde  igitur  scitis ,  utrum  cum  Patre  an  cum  Filio 
locutum  esse  diabolum ,  vetus  illa  Scriptura  commemo- 
rat  ?  Deinde  quaerimus ,  Solem  istum  videt  diabolus  ,  an 
non  videt  ?  Si  videt ,  quomodo  ergo  sol  Deus  est ,  quem 
diabolus  videt?  Si  non  videt,  mali  tamen  eum  homines 
vident }  quomodo  ergo  Deus  est ,  quem  vident  qui  non 
puro  sunt  corde  ?  Aut  si  ut  videri  posset ,  etiam  ipse  mu- 
tatus  est ,  et  non  hoc  est  quod  videtur ;  quid  si  ergo  vos 
aliud  ostenditis ,  et  aliud  estis  ,  ut  imitari  etiam  solem, 
non  tantum  adorare  possitis?  Et  tamen  si  eos  interroges , 
utrum  commutabilis  an  incommutabilis  sit  divina  subs- 
tantia ,  non  possunt  nisi  incommulabilem  dicere ,  non 
ducti  ratione ,  sed  pudore  confusi.  Restat  ergo ,  ut  co- 
gantur  fateri,  Dominum  nostrum  Jesum  Christum  aliunde 
assumpsisse  corpus,  ut  humanis  oculis  appareret.  Quod  si 
fatentur,  qusero  unde  assumpserit?  Si  de  hoc  mundo  di- 
cunt,  qusero  ipsius  mundi  unde  sit  corpus  ?  Continuo  mihi, 
De  tenebrarum  gente,  respondent.O  mira  dementia  !  Cur 

1  Psal.  cr,  27.  —  2  Sap.  vn,  27. 

ergo  miseri  in  corpore  Salvatoris  timetis  uterum  virgmis, 
et  gentem  daemonum  non  timetis  ? 

XII.  Nos  quidem  universam  naturam  corporis  ab  om- 
nipotente  conditore  Deo  esse  profitemur  :  et  propterea 
undecumque  Dominus  noster  assumeret  corpus ,  de  sua 
creatura  utique  assumeret :  sed  ex  fcemina  maluit  humilis, 
qui  ad  liberandum  perditam  creaturam  venerat,  quae  per 
foeminam  lapsa  est.  Unde  utrumque  sexum  volens  in  spem 
renovationis  et  reparationis  adducere,  virilem  in  quo  nas- 
ceretur,  fcemineum  per  quem  nasceretur,  elegit.  Vos  au- 
tem  qui  exhorrescitis  casta  virginis  viscera  ,  eligite  ,  obse- 
cro ,  unde  Dominus  corpus  assumeret.  Dicitis ,  omne 
corpus  gentis  tenebrarum  essesubstantiam.  Eligite  ergo, 
ut  dixi,unde  corpus  Filius  Dei  deberet  assumere.  An  per- 
didistis  respondendi  lucem ,  quia  tenebrae  vobis  quocum- 
que  oculos  converteritis ,  occurrunt?  Sed  caro  mortalis , 
inquiunt,  videtur  immundior.  Recitate  eis  Apostolum  : 
«  Omnia  munda  mundis. »  Et  recitate  in  eos  Apostolum: 
«  Immundis  autem  et  infidelibus,  nihil  est  mundum  5  sed 
»  polluta  sunt  eorum  et  mens  et  eonscientia1.»  Si  autem 
non  dicunt  Immundior ,  sed  infirmior  :  consentimus  pla- 
ne  ;  et  ideo  Ghristus  est  nostra  firmitas ,  quia  eum  nostra 
non  mutavit  infirmitas.  Hic  agnosco  Prophetse  illam  vo- 
cem  :  «  Mutabis  ea  ,  et  mutabuntur  ,  tu  autem  idem  ipse 
»  es ,  et  anni  tui  non  deficient2.  »  Non  solum  enim  non 
eum  mutavit  in  deterius  infirmitas  carnis ,  sed  ab  eo  in 
melius  ipsa  mutata  est.  Sol  iste  corporeus ,  quem  corpus 
non  esse  arbitrantur  ( usque  adeo  nec  quid  sit  corpus~  in- 
telligunt ,  qui  de  spiritalibus  disputationibus  se  fallaciter 
jactant : )  sol  ergo  iste  corporeus  ,  tantum  quia  cceleste 
corpus  est,  illuminat  terram,  nec  ab  ea  ipse  ohscuratur; 
siccat  aquam  ,  nec  inde  humectatur  5  solvit  glaciem  nec 

1  Tit.  1,  5.  —  2  Psal.  ci,  27. 

inde  frigescit ;  durat  limum  ,  nec  inde  mollescit.  Et  Do- 
minus  noster  JesusChristus  Verbum  Patris,per  quod  facta 
sunt  omnia,  virtus  et  sapientia  Dei,  ubique  prsesens,  ubi- 
que  secretus,  ubique  totus,  nusquam  inclusus,  perten- 
dens  a  fine  usque  ad  finem  fortiter ,  et  disponens  omnia 
suaviter ,  timent  infelices ,  ne  non  potuerit  sic  hominem 
assumere ,  ut  vivificaret  mortalia  ,  nec  ab  eis  mortificare- 
tur  5  sanctificaret  carnem ,  nec  inde  pollueretur  ;  dissol- 
veret  mortem  ,  nec  inde  ligaretur }  mutaret  in  se  homi- 
nem,  nec  in  hominem  mutaretur?  Aliud  ex  alio  disputare, 
propter  quorumdam  titubationem ,  et  periculosam  infir- 
mitatem  fidei ,  compulsi  sumus.  Quod  autem  attinet  ad 
propositam  qusestionem  ,  quanquam  illa  Scriptura ,  (  de 
qua  insidiari  quam  illuminari  maluerant , )  Deum  a  dia- 
bolo  visum  esse,  non  probet :  videant  tamen  ipsi  quomodo 
gens  tenebrarum  divinam  substantiam  videre  potuerit , 
quando  ante  pugnam ,  qua  bonum  et  malum  dicunt  esse 
commixtum  ,  nullum  adhuc  corpus  divina  subslantia ,  ut 
ab  hoste  suo  videri  posset ,  assumpserat.  Ex  quo  cognos- 
cant ,  frustra  se  catholicae  fidei  firmamenta  velle  subver- 
tere,  cum  suas  fabulas  ruinosas  qualibuscumque  respon- 
sionum  destinis  fulcire  non  possint. 


288  S.    ALGLbTlM    EJPISCOPl 


SEtlMO  XIII1. 

De  eo  quod  scriptum  est  in  Psalmo  n ,   10  ;  Erudimini 
omnes  qui  judicatis  terram. 

Habitus  ad  raensam  sancti  Cypriani,  vi,  Kal.  jun. 

I.  «  Euudimim  orrmes  qui  judicatis  terram.  •  Terram 
juciieare ,  est  corpus  domare.  Audiamus  Apostolum  iudi- 
cantem  terram  :  «Non  sic  pugno,  inquit,  tanquam  aerem 
)>  eaedens  5  sed  castigo  corpus  meum,  et  in  servitutem  re- 
»  digo  ,  ne  forte  aiiis  prsedicans  ipse  reprobus  efriciar2.  » 
Audi  ergo  terra  judicantem  terram  ;  et  judica  terram,  ne 
sis  terra.  Si  enim  terram  judicaveris,  ccelum  eris,  et  inte 
factam  gloriam  Domini  enarrabis.  «  Cceli  enim  enarrant 
»  gloriam  Dei3.  »  Si  autem  terram  non  judicaveris ,  terra 
eris.  Si  autem  terra  fueris,  ad  eum  pertinebis  cui  dictum 
est :  «  Terram  manducabis 4.  »  Audiant  ergo  judices  terrae  : 
corpus  castigent,  libidines  frenent ,  ament  sapientiam  , 
vincant  concupiscentiam  :  et  ut  hoc  faciant ,  erudiantur. 

II.  Haec  est  autem  summa  eruditionis  :  «  Servite  Do- 
»  mino  in  timore  ,  et  exultate  ei  cum  tremore5.  »  Exulta 
ei ,  non  tibi  :  ei  a  quo  es  quod  es ,  et  quod  homo  es  ,  et 
quod  justus  es  :  si  tamen  jam  justus  es.  Si  autem  putave- 
ris  quod  ab  illo  quidem  homo  cs,  a  te  autem  justus  es  ; 
non  servis  Domino  in  timore  ,  nec  exultas  ei  in  tremore , 
sed  tibi  in  praesumptione.  Et  quid  tibi  fiet,  nisi  quod  se- 

■  Alias  de  Tempore  94.  —  2  1  Cor.  ix,  26  ,  27.  —  3  Psal.  xvnr,  2.  — 
4  (icn.  111,  i4-  —  5  Psal.  11,  n. 

quitiir?  «  Ne  quando  irascatur  Dominus  et  pereatis ,  in- 
»  quit,  de  via  justa1.  »  Non  enim  ait  :  Ne  quando  iras- 
catur  Dominus ,  et  non  intretis  in  viam  justam  :  sed, 
«  pereatis  de  via  justa.»  Jam  enim  videris  tibi  justus  non 
rapiendo  alienum,  non  aduiterando.,  non  homicidium  fa- 
ciendo ,  non  falsum  testimonium  adversus  proximum  di- 
cendo ,  patrem  et  matrem  honorando,  unum  Deum  co- 
lendo,  idolis  et  daemoniis  non  serviendo  :  de  hac  via 
peribis ,  si  tibi  ista  praesumpseris,  si  tibi  ista  a  te  ipso  esse 
putaveris.  Infideles  enim  non  intrant  in  viam  justam,  su- 
perbi  pereunt  de  via  justa.  Quid  enim  ait?  «  Erudimini 
»  omnes  qui  judicatis  terram.  »  Et  ne  forte  vires  et  po- 
tentiam  ,  qua  judicatis  terram,  vobis  tribuatis,  et  a  vobis 
ipsis  eam  vobis  esse  credatis  ;  nolite  sic  :  «  Servite  Do- 
»  mino  in  timore  ;  exultate, »  non  vobis  in  praesumptione, 
sed  «  ei  in  tremore.  Ne  quando  irascatur  Dominus ,  et  pe- 
»  reatis  de  via  justa,  cum  exarserit  cito  ira  ejus2.  »  Quid 
ergo  faciendum  est,  ne  pereamus  de  via  justa  ?  «  Beati 
»  omnes  qui  confidunt  in  eum.  »  Si  beati  qui  confidunt 
in  eurn  ;  miseri  qui  confidunt  in  se.  «  Maledictus  enim 
»  omnis  homo  qui  spem  suam  ponit  in  homine  3.  »  Ergo 
nec  in  te,  quia  et  tu  homo  es.  Si  enim  spem  tuam  posue- 
ris  in  aiio  homine,  inordinate  humiiis  eris  :  si  autem  spem 
tuam  posueris  in  te,  pericuiosesuperbis4.Quid  autem  in- 
terest  ?  Utrumque  perniciosum  :  nihil  horum  eligendum. 
Fnordinate  humilis  non  levatur :  periculose  superbus  prae- 
cipitatur. 

III.  Denique  ut  noverit  Sanctitas  Vestra  ,  propter  is- 
tum  sensum  redarguendum  et  consumendum  ,  quod  in  se 
quisque  confidit,  dicta  esse  ista  verba  :  «  Servite  Domino 
»  in  timore ,  et  exultate  ei  cum  tremore  5  »  Apostolum 
audite  haec  ipsa  verba  dicentem  ,  et  sententiam  cur  dicta 

1  Psal.  11,  12.  —  2  Ibid.  i3.  —  3  Jerem.  xvu,  5.  —  4  Forte  superbus. 

sint,  explanantem.  Ecce  Apostoli  verba  sunt :  «Cum  ti- 
»  more  et  tremore  vestram  ipsorum  salutem  operamini '.» 
Quare  ergo  cum  timore  et  tremore  meam  salutem  ope- 
ror ,  cum  sit  in  potestate  mea  operari  salutem  meam  ?  Vis 
audire  quare  cum  timore  et  tremore  ?  «  Deus  est  enim  qui 
))  operatur  in  vobis*.  »  Ideo  cum  timore  et  tremore.Quia 
quod  impetrat  humilis,  amittitsuperbus.  Si  ergo  Deus  est 
qui  operatur  in  nobis  ,  quare  dictum  est :  Vestram  ipso- 
rum  salutem  operamini  ?  Quia  sic  in  nobis  operatur,  ut  et 
nos  operemur.  k  Adjutor  meus  esto  3.»  Designat  et  se  ope- 
ratorem,  qui  invocat  adjutorem.  Sed  voluntas,  inquit, 
bona,  mea  est.  Fateor,  tua.  Sed  et  ipsa  a  quo  data,  a  quo 
excitata?  Noli  me  ipsum  audire  :  Apostolum  interroga. 
«  Deus  est  enim ,  inquit ,  qui  operatur  in  vobis  et  velle 
»  et  operari  pro  bona  voluntate.  »  Quid  est  ergo  quod  tibi 
arrogabas?Quid  est  quod  superbus  ibas,  et  peribas?Redi 
ad  cor  tuum ,  inveni  te  malum  5  et  ut  sis  bonus ,  invoca 
bonum.  Non  enim  in  te  placet  Deo,  nisi  quod  habes  ex  Deo : 
quod  autem  habes  ex  te,  displicet  Deo.  Si  bona  tua  cogi- 
tas  ,  quid  habes  quod  non  accepisti 4  ?  Si  autem  accepisti, 
quid  gloriaris,  quasi  non  acceperis  ?  Solus  est  ille  qui  non 
novit  nisi  dare.  Non  habet  datorem ,  qui  non  habet  me- 
liorem.  Quo  tu  si  inferior  es,  imo  quia  inferior  es,  gratu- 
lare  quod  ad  ejus  imaginem  factus  es  ;  ut  in  illo  inve- 
niaris ,  qui  in  te  peristi.  Non  enim  potuisti  in  te,  nisi 
perdere  te ;  nec  scis  invenire  te,  nisi  ille  qui  iecit  te,  quae- 
rat  te. 

IV.  Alloquamur  tamen  et  eos  qui  secundum  istam  visi- 
bilem  et  popularem  intelligentiam  judicant  terram.  Judi- 
cant  enim  terram  reges,  duces,  principes,  judices  :  unus- 
quisque  pro  munere ,  quod  accepit  in  terra  ,  judicat 
terram.  Quid  est  autemquod  dicitur:  Judicat  terram,  nisi 

1  Philip.  11,  12.  —  2  Ibid.  i3.  —  3  Psal.  xxvi,  9.  —  4  i  Cor.  iv,  7. 

judicat  homines  qui  sunt  in  terra  ?  Nam  si  terram  proprie 
non  accipias,  nisi  quam  calcas  ;  agricolis  ergo  dictum  est: 
«  Qui  judicatis  terram.  »  Porro  autem  si  reges  judicant 
terram ,  et  quisquis  sub  regibus  potestatem  accepit  a  re- 
gibus  5  erudiantur  et  ipsi :  quia  terra  judicat  terram  }  et 
timere  debet  eum  qui  est  in  ccelo  terra  judicans  terram. 
Parem  quippe  suum  judicat,  homo  hominem,  mortalis 
mortalem,  peccator  peccatorem.  Si  enim  procedat  in  me- 
dium  dominica  illa  sententia  :  «Qui  sine  peccatoest,  prior 
»  in  illam  lapidem  mittat ! : »  nonne  omnis  judicans  terram 
terrae    motum   patitur  ?  Evangelicum    capitulum  reco- 
lamus.  Pharisaei  tentantes  Dominum,   adduxerunt  ante 
eum  mulierem  in  adulterio  deprehensam  •  de  quo  peccato 
poena  fuerat  Lege  definita,  Lege  scilicet  data  per  Moysen 
famulum  Dei 2.  Hac  ergo  complexione  dolosa  et  fraudu- 
lenta  ad  Dominum  Pharisaei  accesserunt,  ut  si  juberet  la- 
pidari  mulierem  diffamatam  ,  perderet  mansuetudinem  5 
si  autem  quod  Lex  jusserat  prohiberet,  peccasse  tenere- 
tur  in  Legem.  Sicut  autem  interrogantes  de  tributo  Cae- 
sari  reddendo ,  ore  suo  cepit ,  vicissim  interrogans  cujus 
esset  prolatus  nummus,  cujus  haberet  imaginem  et  su- 
perscriptionem.  Respondentes  enim  ipsi  qui  interrogave- 
rant ,  in  nummo  esse  imaginem  Caesaris  ;  respondit  eis 
secundum  os  ipsorum  :  «  Reddite  Caesari  quae  Caesaris 
»  sunt,  et  Deo  quae  Dei  sunt3  *,  »  ut  admoneret  sic  red- 
dendam  Deo  in  homine  imaginem  Dei,  quemadmodum  in 
nummo  imago  sua  redditur  Caesari.  Ita  et  in  ista  adultera 
interrogatores  interrogavit,  et  ideo  judices  judicavit.  Non 
prohibco,  inquit ,  lapidari_,  quam  lapidari  Lex  jussit,  sed 
quaero  a  quibus.  Non  enim  resisto  ,  sed  Legis  ministrum 
requiro.  Denique  audite  :  «Lapidare  vultis  secundumLe- 

1  Joan.  vm,  7.  —  '  Levit.  xx,  10.  —  3  Luc.  xx,  25. 

»  gem  ?  Qui  sine  peceato  est ,  prior  in  illam  lapidem 
w  mittat.  » 

V.  Quando  autem  haec  audivit,  digito  scribebat  in  ter- 
ra,  ut  erudiret  terram.  Quando  autem  hoc  dixit  Phari- 
saeis,  levavit  oculos  suos  ipse  ,  et  inspexit  terram,  et  fecit 
eam  tremere.  Proinde  cum  hoc  dixisset ,  iterum  ccepit 
scribere  in  terra.  At  illi  compuncti  et  tremefacli ,  unus 
post  alterum  discesserunt.  0  terrae  motum  ,  ubi  sic  terra 
mota  est ,  ut  etiam  mutaret  locum  !  Illis  ergo  discedenti- 
bus ,  remansit  peccatrix  et  Salvator  :  remansit  aegrota  et 
medicus  :  remansit  misera  et  misericordia.  Et  aspiciens 
mulierem,  dixit :  «  Nemo  te  condemnavit '  ?»  Et  illa,  Ne- 
mo,  Domine.  Sed  tamen  adhuc  sollicita  erat.  Peccatores 
enim  damnare  non  ausi  sunt  :  non  ausi  sunt  lapidare  pec- 
catricem,  qui  se  ipsos  intuentes  similes  invenerunt.  Sed 
adhuc  mulier  erat  in  magno  periculo  :  quia  et  ille  ei  ju- 
dex  remanserat ,  qui  erat  sine  peccato.  «  Nemo,  inquit,  te 
w  damnavit?  *  At  illa,  Nemo,  Domine  :  si  nec  tu,  secura 
sum.  Cui  sollicitudini  tacita  Dominus  voce  respondit  : 
«  Nec  ego  te  damnabo.  »Nec  ego,  quamvis  sim  sine  pec- 
cato,  nec  ego  te  damnabo.  Illos  a  vindicta  repressit  con- 
scientia  :  me  ad  subveniendum  inclinat  misericordia. 

VI.  Haec  attendite,  et  «  erudimini  omnes  qui  judicatis 
»  terram.  »  Omnes  scilicet,  quia  etiam  sic  intelligendum 
est ,  quomodo  de  quibus  Apostolus  dicit :  «  Omnis  anima 
»  potestatibus  sublimioribus  subdita  sit.  Non  est  enim 
»  potestas ,  nisi  a  Deo.  Qure  autem  a  Deo  sunt,  ordinatae 
»  sunt.Qui  resistit  potestati,  Dei  ordinationi  resistit.  Prin- 
»  cipes  enim  non  sunt  timori  boni  operis  ,  sed  mali  -.  » 
Vis  autem  non  timere  potestatem  ?  Bonum  fac,  et  habebis 
laudem  ex  illa.  Et  si  non  ab  illa ,  tamen  ex  ilJa.  Aut  enim 
juste  agis  ,  et  justa  potestas  laudabit  te  :  aut  juste  agen- 

1  Joan.  vm,  io,  etc.  —  2  Roin.  xm,  i,  etc. 

tem,  etiamsi  potestas  injusta  damnet  te  ,  Deus  justus  co- 
ronabit  te.  Ac  per  hoc  tu  justitiam  tene  ,  tu  bene  vive  : 
et  sive  damnet ,  sive  absolvat,  habebis  laudem  ex  illa. 
Beatus  ille1,  cujus  hic  sanguis  fusus  est,  nonne  ex  ipsa 
potestate,  antequam  et  a  qua  visus  est  judicari,  laudem 
invenit  ?  Confessionem  promisit,  in  fide  permansit  :  mor- 
tem  non  timuit ,  sanguinem  fudit ,  diabolum  vicit. 

VII.  Ut  ergo  non  sitis  iniquae  potestatis2,  quicumque 
homines  vultis  habere  m  homines  potestatem  •,  erudimini, 
ne  perverse  judicetis,  et  ante  in  anima  pereatis,  quam 
quemquam  in  carne  perdatis.  Judex  esse  vis  ,  ( non  potes 
meritis,)  vel  pecunia :  nondum  reprehendo.  Fortasse  enim 
prodesse  cupis  rebus  humanis  ,  et  emis  ut  prosis  ;  ut  ser- 
vias  justitiae,  non  parcis  pecuniae.  Prius  propter  te  esto 
judex  in  te  :  prius  judica  de  te  ,  ut  de  penetrali  conscien- 
tiae  securus  procedas  ad  alterum.  In  te  ipsum  redi ,  te 
attende,  te  discute,  te  audi.  Ibi  te  volo  probare  integrum 
judicem ,  ubi  non  quaeris  testem.  Procedere  vis  cum  po- 
testate,  ut  alter  tibi  dicat  de  altero  quod  tu  nescis  :  prius 
intus  judica.Nihil  tibi  de  te  dixit  conscientia  tua  ?  Si  nolis 
negare,  utiquedixit.  Nolo  audire  quid  dixerit  :  tujudica 
qui  audisti.  Dixit  tibi  de  te  quid  feceris,  quid  acceperis, 
quid  peccaveris.  Vellem  scire  qualem  sententiam  protu- 
listi.  Si  bene  audisti,  si  recte  audisti,  si  m  audiendo  te 
justus  fuisti,  si  tuae  mentis  tribunal  ascendisti,  si  te  ipsum 
ante  te  ipsum  in  eculeum  cordis  suspendisti,  si  graves  tor- 
tores  adhibuisti  timoris  ;  bene  audisti,  si  sic  audisti  •  et 
procul  dubio  pcenitendo  peccatum  punisti.  Ecce  et  dis 
cussisti,  et  audisti ,  et  punisti  •,  et  tamen  tibi  pepercisti. 
Sic  audi  et  proximum  tuum  ,  si  erudiaris  sicut  admonuit 
Psalmus  :  «  Erudimini  omnes  qui  judicatis  terram.  » 

VIII.  Si  sic  audis  proximum  tuum  ,  quomodo  audis  et 

1  Cyprianus  martyv.  —  2  Forte  potestates. 

te-  peecata  persequeris,  non  peccantem  :  et  si  forte  quis- 
quam  durus  est  ad  corrigenda  peccata,  aversus  a  timore 
Dei  5  hoc  ipsum  in  eo  persequeris ,  hoc  ipsum  corrigere 
conaberis ,  hoc  perdere  et  tollere  laborabis  ,  ut  servetur 
homo  peccato  damnato.  Duo  enim  nomina  sunt l,  homo  et 
peccator  :  hominem  Deus  fecit ,,  peccatorem  se  ipse  homo 
fecit :  pereat  quod  fecit  homo,  liberetur  quod  fecit  Deus. 
Noli  ergo  usque  ad  mortem ,  ne  cum  persequeris  pecca- 
tum,  perdas  hominem.  Noli  usque  ad  mortem,  ut  sit 
quem  pceniteat :  homo  non  necetur ,  ut  sit  qui  emende- 
tur.  Hanc  in  corde  retinens  homo  in  homines  dilectionem, 
estojudex  terrae  ,  et  ama  terrere ,  sed  dilige.  Si  superbis, 
superbi  in  peccata  ,  non  in  hominem.  In  illud  saevi  quod 
tibi  displicet  et  in  te  •  non  in  eum  qui  factus  est  sicut  tu. 
De  una  ofiicina  existis,  unum  artificem  habuistis,  unusli- 
mus  est  vestra  materies.  Quid  perdis  non  amando  quem  ju- 
dicas?  Quoniam  justitiam  perdis,perdis  non  amando  quem 
judicas.  Adhibeantur  pcense,  non  recuso,  non  interdico -, 
sed  animo  amantis  ,  animo  diligentis,  animo  corrigentis. 

IX.  Non  enim  fdium  tuum  non  erudis.  Et  prius  agis, 
ut ,  si  fieri  potest ,  pudore  et  liberalitate  erudiatur  ,  eru- 
bescat  patrem  ofFendere ,  non  tanquam  severum  judicem 
timeat ;  gaudes  ad  talem  fiHum  :  sed  si  fuerit  forte  ista 
contemnens,  adhibes  et  verbera  $  incutis  pcenam,  ingeris 
dolorem,  sed  quaeris  salutem.  Multi  amore,  multi  timore 
correcti  sunt  :  sed  per  tremorem  timoris  ad  amorem  per- 
venerunt.  «  Erudimini  qui  judicatis  terram.  »  Diligite  et 
judicate.  Non  enim  sic  quaeritur  innocentia,  ut  pereat  dis- 
ciplina.  Scriptum  est  :  «  Disciplinam  qui  abjicit,  infelix 
)>  est 2.  »  Bene  potest  addi  ad  istam  sententiam  :  Sicut 
disciplinam  qui  abjicit  ,  infelix  est  :  sic  disciphnam 
qui  negat,  crudelis  est.  Ausus  sum  aliquid  dicere,  fra- 

1  23  q.  4  cap.  Duo.  Tract.  xn  in  Joan.  xm.  —  ^Sap.  111,  11. 

tres  mei ,  quod  vobis  aliquanto  plenius  exponere  ipsius 
rei  obscuritate  compellor.  Repeto  quod  dixi  :  «  Discipii- 
)>  nam  qui  abjicit,  infelix  est :  »  hoc  manifestum  est.  Dis- 
ciplinam  qui  non  dat ,  crudelis  est  :  teneo  prorsus,  teneo 
et  ostendo  feriendo  pium,  parcendo  crudelem ;  exemplum 
ante  ocules  pono.  Ubi  invenio  feriendo  pium  ?  Non  eo  ad 
alios,  ad  patrem  et  filium  eo:  pater  et  quando  ferit,  amat; 
et  non  vult  puer  caedi  :  contemnit  voluntatem ,  consulit 
ad  utilitatem.  Quare?  Quia  pater  est,  quia  haereditatem 
parat,  quia  successorem  nutrit.Ecce  feriendo  pius  est  pa- 
ter ,  feriendo  misericors  est.  Da  mihi  hominem  parcendo 
crudelem.  Non  recedo  a  personis,  eos  ipsos  ante  oculos 
pono.  Sed  puer  impunitus  et  indisciplinatus  si  sic  vivat , 
ut  pereat ,  et  pater  dissimulet  ;  pater  parcat,  pater  perdi- 
tum  filium  disciplinae  asperitate  offendere  timeat ,  nonne 
parcendo  crudelis  est  ?  «  Erudimini  ergo  omnes  qui  judi- 
»  catis  terram  :  »  et  bene  judicando  non  a  terra  prae- 
mium  ,  sed  ab  illo  expectate  qui  fecit  ccelum  et  terram. 

SERMO  XIV1. 

De  14  versu  Psalmi  ix  :  Tibi  derelictus  est  pauper , 
pupillo  tu  eris  adjutor. 

Habitus  Carthagine  in  basilica  Novarum ,  die  dominico. 

I.  Gantavimus  Domino,  et  diximus  :  «  Tibi  derelictus 
»  est  pauper ,  pupillo  tu  eris  adjutor*.  »  Quaeramus  pau- 
perem  ,  quasramus  pupillum.  Nec  mirum  sit  quod  admo- 
neo  ut  quaeramus ,  quos  sic  abundare  cernimus  et  senti- 

1  Aliasde  Tempore  110.  —  J  Psal.  ix,  i4- 

mus.Nonnepauperibus  plena  omnia?NonnepupiJlis  plena 
sunt  omnia  ?  Tamen  inter  omnia  quaero  pauperem,  quaero 
pupillum.  Ac  prius  ostendendum  est  Charitati  Vestrae ,  id 
quod  putamus,  non  hoe  esse  quod  quaerimus.  Qui  enim 
dicuntur  pauperes  et  sunt ,  in  quos  a  Deo  mandatae  elee- 
mosynae  fiunt ,  de  quibus  fatemur  scriptum  :  «  IncJude 
»  eleemosynam  in  corde  pauperis,  et  ipsa  exorabit  pro  te 
»  Dominum  l  :  »  abundat  quidem  hoc  genus  hominum  • 
sed  altius  intelligendus  est  iste  pauper.  De  illo  genere  est 
iste  pauper,  dequo  dictum  est  :  «  Beati  pauperes  spiritu, 
»  quoniam  ipsorum  est  regnum  ccelorum'2.  »  Suntpaupe- 
res  non  habentes  pecuniam  ,  victum  quotidianum  vix  in- 
venientes  ,  alienis  opibus,  misericordia  sic  indigentes,  ut 
etiam  mendicare  non  erubescant  :  si  de  his  dictum  est  : 
«  Tibi  derelictus  est  pauper  •  »  nos  quid  facimus,  qui  hoc 
non  sumus?  Ergo  nos  qui  Christiani  sumus,  non  sumus 
Deo  derelicti?  Et  quae  alia  nobis  spes  est,  si  non  sumus  illi 
derelicti ,  qui  nos  non  derelinquit  ? 

II.  Discite  ergo  esse  pauperes  et  Deo  relinqui,  o  com- 
pauperes  mei.  Dives  est,  superbus  est.  Nam  et  in  divitiis 
istis,  quae  vulgo  appellantur  divitiae,  quibus  est  contraria 
vulgaris  ista  paupertas $  in  divitiis  ergo  istis  nihil  est  sic 
cavendum  ,  quam  superbiae  morbus.  Qui  enim  non  habet 
pecuniam  ,  non  habet  ampJissimas  facultates  5  non  habet 
unde  se  extollat.  Si  ergo  qui  non  habet  unde  se  extollat  , 
non  laudatur  pro  eo  quod  non  se  extollit:  qui  habet,  lau- 
detur,  si  se  non  extollit.  Quid  ergo  laudo  humilem  pau- 
perem,  qui  unde  superbiat ,  non  habet  ?  Quis  autem  ferat 
etinopem  et  superbum  ?  Lauda  divitem  humilem,  lauda 
divitem  pauperem.  Tales  vult  apostolus  Paulus ,  qui  scri- 
bens  ad  Timotheum  dicit :  «  Proecipe  divitibus  liujus  sae- 
»  culi ,  non  superbe  sapere 3. »  Novi  quid  dicam  :  hoc  iJlis 

1  F.ccli.  xvix,  i5.  —  ?  Mattli    v,  3.  —  3  i  Tim.  vi,  57. 

pnecipe.Habent  enim  divitias  intrinsecus  superbiam  per- 
suadentes ,  habent  divitias  in  quibus  laborant  esse  humi- 
les.  Da  mihi  Zacchaeum  habentem  magnas  divitias,  prin- 
cipem  publicanorum,  confessorem  peccatorum  ,  statura 
brevem ,  animo  breviorem ,  ascendentem  lignum  ,  ut 
transeuntem  videret  qui  pro  illo  pendebat  in  ligno.  Da 
mihi  dicentem,  dimidium  rerum  mearum  do  pauperibus1. 
Sed  multum  dives  es,  o  Zacchaee,  multum  dives  es.  Ecce 
dimidium  dabis  :  dimid;um  quare  reservabis?  Quia  si  cui 
aliquid  abstuli ,  quadruplum  reddo. 

III.  Sed  ait  mihi  quisque  mendicus  ,  debilitate  fessus  , 
pannis  obsitus,  fame  languidus,  respondet  mihi,  et  dicit : 
Mihi  debetur  regnum  ccelorum  ;  ego  enim  similis  sum 
illi  Lazaro ,  qui  jacebat  ulcerosus  ante  divitis  domum,  cu- 
jus  canes  linguebant  ulcera  ,  et  quaerebat  saturari  de  mi- 
cis  y  quae  cadebant  de  mensa  divitis  - ;  ego  ilii  simiJior 
sum  ,  inquit.  Nostrum  genus  est ,  cui  debetur  regnum 
coelorum  ;  non  illi  generi  qui  induuntur  purpura  et  bys- 
so  ,  et  epulantur  quotidie  splendide.  Talis  enim  erat  ilie , 
ante  cujus  domum  jacebat  pauper  ulcerosus  :  et  videte 
exitus  amborum.  Gontigit  enim  mori  inopem  illum  ,  et 
auferri  ab  Angelis  in  sinum  Abrahse.  Mortuus  est  auiem 
dives,  et  sepultus  est.  Nam  pauper  forte  ncc  sepultus.  Et 
quid  postea?  Cum  apud  inferos  dives  ille  in  tormentis 
esset,  levavit  oculos  suos,  vidit  pauperem  quem  contemp- 
serat  in  Abrahae  gremio  quiescentem  :  desideravit  gnt- 
tam,  a  quo  ille  micam  :  et  quoniam  dilexit  opulentiam  , 
non  invenit  misericordiam.  Voluit  subveniri  fratribus 
suis,  semper  vaecors ,  sero  misericors  :  nihil  omnino  qnod 
postulavit,  accepit. 

IV.  Discernamus  ergo  ,  inquit  mihi,  pauperes  et  divi- 
tes  :  quid  me  ad  aiia  intelligenda  exhortaris?  Aperti  sunt 

1  Luc.  xix,  8.  —  2  Id.  xvi,  2o. 

pauperes ,  aperti  sunt  divites.  Audi  ergo  me  de  hoc  quod 
proposuisti ,  domne  pauper.  Cum  enim  illum  sanctum 
ulcerosum  te  esse  dicis ,  timeo  ne  superbiendo  non  sis 
quod  dicis.  Noli  contemnere  divites  misericordes ,  divites 
humiles  $  et  ut  citius  dicam  ,  quod  paulo  ante  dixi ,  divi- 
tes  pauperes  noli  contemnere.  Opauper,  estoet  tu  pau- 
per  5  pauper,  id  est ,  humilis.  Si  enim  dives  factus  est 
humilis,  quanto  magis  pauper  esse  debet  humilis?  Pau- 
per  non  habet  unde  infletur ,  dives  habet  cum  quo  lucte- 
tur.  Audi  ergo  me.  Esto  verus  pauper ,  esto  pius ,  esto 
humilis.  Nam  si  de  ista  pannosa  et  ulcerosa  paupertat<j 
gloriaris,  quia  talis  fuit  ille  qui  ante  domum  divitis  inops 
jacebat  5  attendis  quia  pauper  fuit,  et  aliud  non  attendis. 
Quid,  inquis,  attendo?  Lege  Scripturas,  et  invenies  quod 
dico.  Lazarus  pauper  fuit  :  in  cujus  sinum  levatus  est,  di- 
ves  fuit.  Contigit,  inquit,  mori  inopem  illum ,  et  auferri 
ab  Angelis l.  Quo?  In  sinum  Abrahae,  id  est ,  in  secretum 
ubi  erat  Abraham.  Nolite  enim  carnaliterintelligere,  quod 
velut  in  sinum  tunicae  Abrahse  levatus  sit  pauper.  Sinus 
erat,  quia  secretum  erat.  Unde  dicitur  :  Redde  vicinis 
nostris  in  sinum  eorum.  Quid  est,  in  sinum  eorum?  In 
secreta  eorum.  Quid  est,  Redde  in  sinum  eorum?  Torque 
conscientiam  eorum.  Lege,  autsi  legere  non  potes,  audi 
cum  legitur ,  et  vide  Abraham  opulentissimum  fuisse  in 
terra  ,  auro  ,  argento ,  familia ,  pecore  ,  possessione  :  et 
tamen  dives  iste  pauper  fuit ,  quia  humilis  fuit  2.  Humilis 
autem  fuit :  «  Credidit  enim  Abraham  Deo,  et  deputatum 
»  est  illi  ad  justitiam3.  »  Justificatus  est  gratia  Dei,  rTon 
propria  prsesumptione.  Fidelis  erat,  bene  operabatur.  Fi- 
lium  jussus  est  immolare  •,  neque  cunctatus  est  ei  offerre 
quod  acceperat,  a  quo  acceperat.  Probatus  est  Deo,  cons- 
titutus  est  exemplum  fidei.  Jam  Deo  notus  erat  :  sed  no- 

1  Luc.  xvi,  22.  —  2  Gen.  xin,  2.  —  3  Id.  xv,  G. 

bis  monstrandus  erat.  Non  est  inflatus  quasi  in  bonis  ope- 
ribus  suis ;  quia  pauper  erat  dives  iste.  Et  ut  scias  quia 
non  est  inflatus,  tanquam  in  bonis  operibus  suis:  (sciebat 
enim  quia  quidquid  habebat,  a  Deo  habebat  5  et  non  in 
se  ipso  ,  sed  in  Domino  gloriabatur  : )  audi  Paulum  apos- 
tolum  :  «  Si  enim  Abraham  ex  operibus  justificatus  est, 
»  habet  gloriam  ,  sed  non  ad  Deum  *.  » 

"V.  Videtis,  quia  cum  abundent  pauperes,  recte  quae- 
rimus  pauperem  :  in  turba  quserimus ,  et  vix  invenimus. 
Occurrit  mihi  pauper,  et  quaero  pauperem.  Interim  tu 
manum  porrige  pauperi  quem  invenis.  Corde  quseris, 
quem.quseris.  Tu  dicis  :  Pauper  sum  sicut  Lazarus  :  dives 
iste  meus  humilis  non  dicit :  Dives  sum  sicut  Abraham. 
Ergo  tu  te  extollis  ,  ille  se  humiliat.  Quid  inflaris,  et  non 
imitaris  ?  Ego ,  inquit ,  pauper  levor  in  sinum  Abrahae. 
Non  vides  quia  pauperem  dives  excepit  ?  Non  vides  quia 
dives  susceptor  est  pauperis?  Si  enim  superbis  contra  eos 
qui  habent  pecuniam ,  et  negas  eos  ad  regnum  ccelorum 
pertinere  •,  cum  in  eis  fortasse  inveniatur  humilitas ,  quae 
in  te  non  invenitur  :  non  times  ne  tibi,  cum  mortuus  fue- 
ris ,  dicat  Abraham  :  Recede  a  me,  quia  blasphemasti  me. 

VI.  Admoneamus  ergo  divites  nostros,  quod  Apostolus 
admonuit.  Non  superbe  sapere ,  neque  sperare  in  incerto 
divitiarum  admoniti  sumus  2.  Divitiae  illae,  quas  putatis 
plenas  esse  deliciarum,  pleniores  sunt  periculorum.  Pau- 
per  erat ,  et  securior  dormiebat :  somnus  facilius  accede- 
bat  ad  duram  terram,  quam  adlectum  inargentatum.  At- 
tendite  curas  divitum ,  et  comparate  securitati  pauperum. 
Sed  audiat  dives  iste,  ut  non  superbe  sapiat,  neque  spe- 
ret  in  incerto  divitiarum.  Utatur  mundo,  tanquam  non 
utens.  Sciat  se  viam  ambulare,  et  in  has  divitias  tanquam 

1  Rom.  iv,  2.  —  2  2  xira.  vi,  17. 

in  stabulum  intrasse.  Reficiat,  viator  est :  reficiatse,  et 
transeat  ;  non  secum  tollit  quod  in  stabuio  invenit.  Alius 
viator  erit,  et  ipse  habebit,  sed  non  auferet.  Omnes  hic 
relicturi  sunt,  quod  hic  acquisierunt.  «  Nudus,  inquit, 
»  exii  de  utero  matris  meae  :  nudus  revertar  in  terram. 
»  Dominus  dedit,  Dominus  abstulit  ^Non  abstulit,  quia 
«  tibi  derelictus  est  pauper.  Nudus  exii  de  utero  matris 
»  meae,  nudus  revertar  interram.  » 

VII.  Audi  alium  pauperem.  «  Nihil  intulimus  in  hunc 
»  mundum ,  sed  nec  auferre  aliquid  possumus  :  victum  et 
»  tegumentum  habentes ,  his  contenti  sumus.  Nam  qui 
»  volunt  divites  fieri ,  incidunt  in  tentationem  et  deside- 
»  ria  multa,  stulta  et  noxia  ,  quae  mergunt  homines  in 
»  interitum  et  perditionem.  Radix  est  enim  omnium  ma- 
»  lorum  avaritia  :  quam  quidam  appetentes  a  fide  per- 
»  erraverunt ,  et  inseruerunt  se  doloribus  multis  2.  »  Qui 
sunt  isti  qui  a  fide  pererraverunt,  et  inseruerunt  se  dolo- 
ribus  multis?  Qui  volunt  divites  fieri.  Modo  mihi  respon- 
deat  ille  pannosus.  Videamus,  si  non  vult  dives  fieri  : 
videamus,  interrogemus  eum,  si  non  vult  dives  fieri :  res- 
pondeat,  non  mentiatur.  Audio  linguam,  sedinterrogo 
conscientiam.  Dicat  si  non  vult  dives  fieri.  Si  autem  vult ; 
jam  incidit  in  tentationem  et  desideria  multa,  stulta  et 
noxia.  Non  enim  opes  dico,  sed  desideria.  Unde?  Quia 
vult  dives  fieri.  Quid  inde?  «  Desideria  multa  et  stulta 
»  et  noxia,  quae  mergunt  homines  in  interitum  et  perdi- 
»  tionem.  »  Vides  ubi  sis?  Quid  mihi  ostentas  nullas  £a- 
cultates,  cum  ego  convincam  tantas  cupiditates?  Ecce 
jam  compara  duos.  Istedives  est,  ille  pauperest  :  sed  iste 
dives ,  jam  est ,  non  vult  fieri.  Iste  dives  est ,  aut  de  pa- 
rentibus  ,  aut  de  donis   et  haereditatibus.   Ponamus,  fa- 

1  Job.  1,  21.  —  '   i  Tim.  vi,  7,  etc. 

ciamus  :  dives  est  etiam  de  iniquitatibus.  Jam  non  vult 
addere,  imposuit  modum,  fixit  limitem  cupiditati,  jam 
corde  militat  pietati. 

VIII.  Dives  est,  inquis.  Respondeo,  Dives  est.Iterum  tu 
accusator  respondes  et  dicis,  de  iniquitate  dives  est.  Quid  si 
facit  amicos  de  mammona  iniquitatis?  Dominus  noverat 
quod  dicebat  :  utique  non  errabat,  quando  praecipiebat : 
»  Facite  vobis  amicos  de  mammona  iniquitatis ,  ut  et  ipsi 
))  recipiant  vos  in  tabernacula  aeterna1.  )>  Quid  si  boc 
facit  iste  dives?  Jam  finit  cupiditatem,  exercet  pieta- 
tem.  Tunihil  habes,  sed  dives  vis  fieri :  incides  in  tenta- 
tionem ,  sed  forte  inde  factus  es  pauperrimus  et  egentis- 
simus,  quia  nescio  quid  habebas  paternum,  quod  te 
sustentaret ,  et  calumnia  aliqua  competitoris  abstulit. 
Gemis,  audio,  tempora  accusas  :  quod  gemis,  si  posses , 
faceres.  Annon  videmus,  annon  quotidianis  exemplis 
plena  sunt  omnia?  Heri  gemebat,  quia  perdebat  sua  5 
hodie  pertinens  ad  majorem,  rapit  aliena. 

IX.  Invenimus  verum  pauperem,  invenimus  pium  hu- 
milem ,  non  de  se  fidentem ,  pauperem  verum ,  membrum 
pauperis  qui  propter  nos  pauper  factus  est,  cum  dives 
esset.  Vide  divitem  nostrum ,  qui  propter  nos  pauper  fac- 
tus  est,  cum  divesesset2.  Videillum  divitem  :  «  Omnia 
)>  per  ipsum  facta  sunt ,  et  sine  ipso  factura  est  nihil3.  » 
Plus  est  aurum  facere,  quam  habere.  Dives  es  auro , 
argento,  pecore,  familia,  fundis,  fructibus,  tibi  ista 
creare  non  potuisti.  Vide  illum  divitem  :  «  Omnia  per 
»  ipsum  facta  sunt.»  Vide  illum  pauperem  :  «  Verbum  caro 
»  factum  est,  et  habitavit  in  nobis4.  »  Quis  digne  cogitet 
divitiasejus?  Quomodo  faciat  qui  non  fit,  quomodo  creet 
non  creatus,  formet  non  formatus,  mutabilia  manens, 
temporalia  sempiternus?  Quis  dignecogitet  divitias  ejus? 

1  Luc.  xvi,  9.  -—  J  2  Cor.  vm,  9.  —  3  Joan.  1,  3.  —  4  Ibid,  14. 

Paupertatem  cogitemus ,  ne  forte  pauperes  vel  ipsam  ca- 
piamus.  Concipitur  utero  fceminae  virginali,  includitur 
visceribus  matris.  0  paupertas!  In  angusto  diversorio 
nascitur,  involutus  infantilibus  tegumentis  in  praesepio 
ponitur,  fit  cibaria  jumentis  pauperibus  ;  deinde  cceli  et 
terrae  Dominus ,  creator  Angelorum ,  omnium  visibilium  et 
invisibilium  eflfector  et  conditor  sugit,  vagit,  nutritur, 
crescit,  tolerat  aetatem ,  occultat  majestatem  :  postea  te- 
netur,  contemnitur,  flagellatur,  illuditur,  conspuitur, 
colaphizatur,  spinis  coronatur,  ligno  suspenditur,  lancea 
perioratur.  0  paupertas!  Ecce  caput  pauperum  quos  re- 
quiro,  cujus  pauperis  membrum  invenimus  verum  pau- 
perem. 

X.  Breviter  quaeramus  pupillum  :  quia  in  paupere  re- 
quirendo  fatigati  sumus.  Domine  Jesu ,  pupillum  quaero  5 
fatigatus  quaero  :  cito  responde,  ut  inveniam.  «  Nevobis, 
»  inquit,  dicatis  patrem  in  terra1.  »  Pupillus  in  terra, 
immortalem  patrem  invenit  in  ccelo.  «  Ne  vobis,  inquit, 
»  dicatis  patrem  in  terra.  »  Inventus  est  pupillus  iste. 
Oret  pupillus  iste  :  audiamus  eum,  et  imitemur  eum. 
Quae  est  ejus  oratio?  «  Quoniam  pater  meus  et  matermea 
»  dereliquerunt  me.  Pater,  inquit,  meus,  et  mater  mea  de- 
»  reliquerunt  me  :  Dominus  autem  assumpsitme*.  Si  ergo 
»  beati  pauperes  spiritu,  quoniam  ipsorum  est  regnum 
»  ccelorum3  5  tibi  derelictus  est  pauper.  »  Si  pater  meus  et 
matermea  dereliquerunt  me,  Dominus  autem  assumpsit 
me  5  «  Pupillo  tu  eris  adjutor.  » 

1  Matth.  xxni,  9.  —  2  Psal.  xxvi,  10.  —  3  Matth.  v,  3. 

SERMO  XV1. 

De  versu  Psalmi  xxv,  8  :  Domine ,  dilexi  decorem 
domus  tuce ,  et  locum  tabernaculi  claritatis  tuce. 

I.  Decorem  domus  Del ,  et  locum  tabernaculi  claritatis 
ejus  diligimus ,  si  et  nos  ipsi  sumus.  Quis  est  ergo  decor 
domus  Dei ,  et  locus  tabernaculi  claritatis  ejus,  nisi  tem- 
plum  ejus,  de  quo  Apostolus  dicit,  «  Templum  enim 
»  Dei  sanctum  est,  quod  estis  vos 2?»  Sicut  ergo  in  fabricis 
manufactis,  cum  eleganter  et  magnifice  construuntur , 
corporalis  noster  mulcetur  aspectus  :  ita  cum  lapides  vivi, 
corda  fidelium  charitatis  vinculo  continentur,  decor  est 
domus  Dei,  et  locus  tabernaculi  claritatis  ejus.  Discite 
ergo  quod  amare  debetis ,  ut  amare  possitis.  Qui  enim 
diligit  decorem  domus  Dei ,  non  est  dubium  quia 
Ecclesiam  diligit  •,  non  in  fabrefactis  parietibus  et  tectis, 
non  in  nitore  marmorum  et  laquearibus  aureis  ,  sed  in 
hominibus  fidelibus,  sanctis,  Deum  diligentibus  ex  toto 
corde  suo  et  ex  tota  anima  sua  et  ex  tota  mente  sua ,  et 
proximum  suum  tanquam  se  ipsum. 

II.  Sed  in  congregatione  christiana ,  quantum  pertinet 
ad  participationem  et  communionem  Sacramentorum , 
multiplicati  suntsuper  numerum  3.  Alius  est  ergo  nume- 
rus  :  alii  super  numerum.  Numerus  est,  de  quibus  dicit 
Apostolus ,  «  Novit  Dominus  qui  sunt  ejus 4.  »  Super 
numerum  autem  :  «  Quoniam  in  magna  domo  non  solum 

'Alias  de  Tempore  264.—  2  1  Cor.  iu,  17.—  3  Psal.  xxxix,  6.—  4  2  Tim. 
11,   19. 

»  vasa  sunt  aurea  et  argentea,  sed  et  lignea  et  tietilia  : 
»  alia  quidem  in  honorem,  alia  in  contumeliam1.  » 
Numerus  ergo ,  vasa  in  honorem  :  super  numerum ,  vasa 
in  contumeliam.  Cumergo  sint  ista  duo  genera  vasorum, 
numquid  dubitamus  ubi  sitdecor  domus  Dei?  Si  ergo  vis 
diligere,  agens  quod  cantasti,  decorem  domus  Dei,  et  lo- 
cum  tabernaculi  claritatis  ejus  5  qu^ere  vasa  inhonorem. 
Etnolodicas,  «  Quaesivi,  et  non  inveni.  )>  Ideo  enim 
quaesisti,  quia  quod  qusesisti  tu  non  fuisti.  Similis  simili 
cohaeret,  dissimilis  dissimilem  refugit.  Si  fueris  vas  incon- 
tumeliam  ,  procul  dubio  vas  in  honorem  grave  tibi  erit  et 
ad  videndum.  Non  audis  quomodo  quidam  de  quodam 
dicant,  «  Gravis  nobis  estetiamad  videndum2?  »  Quod  tibi 
grave  est  ad  videndum,  quandoerit  apertum  ad  invenien- 
dum?  Vasa  enimista,  interiorum  hominum  sunt.  Non 
utique  cum  visus  fuerit  justus,  jam  agnoscitur  justus. 
Eumdem  aspectum  habet  et  justuset  injustus  :  uterque 
homo,  sed  non  uterque  domus  Dei.  Et  si  amboChristiani 
appellantur,  utrumque  vas,  sednon  utrumqueinhonorem  ; 
sed  aliud  in  honorem ,  aliud  in  contumeliam. 

III.  Numquid  propter  mala  vasa  deserenda  est  domus 
magna?  Novit  Deus  uti ,  id  est  Dominus  magnae  domus,  et 
vasis  in  honorem ,  et  vasis  in  contumeliam.  Sicuti  est  ma- 
lorum  male  uti  etiam  bonis ,  sic  e  contra  Dei  bene  uti  etiam 
malis.  Quantis  bonis  utuntur  mali?  Omnis  enim  creatura 
Dei  bona  est3.  Quomodo  eamale  utunturmali?  Quomodo 
eos  increpat  Scriptura,  dicens :  «  Petitis,  et  non  accipitis,  eo 
»  quod  male  petatis,  ut  in  concupiscentiis  vestris  insuma- 
» tis4.»  Quod  nomen  acceperunt  isti  male  utentes  bonisDei? 
Sequitur,  et  dicit :  «  Adulteri. »  Unde  adulteri?  «  Nescitis, 
»  quia  amicus  hujus  mundi,  inimicus  Deo  constituitur5?  » 

1  1  Tim.  11,  20.  —  3  Sap.  u,  i5.  —  3  1  Tim.  iv,  4-  —  4  Jacob.  iv,  3. — 
5  Ibid.  4. 

Adulteri,  inquit.  Sunt  animne  adulterae ,  sunt  fornieariae  : 
discutiamus  eas.  Fornicariae  animaesunt,  multis  diis  falsis 
quodam  modo  prostitutae  :  adulterne  autem ,  tanquam 
legitimo  jam  conjugio  copulatae  ,  et  ipsi  legitimo  con- 
jugio  non  servantes  animae  castitatem.  Ut  autem  lioc 
dicam  expressius,  «  Pagani  anima  fornicaria  est,  Chris- 
»  tiani  mali  aclultera.  »  Pagani  anima  fornicaria,  legiti- 
mum  virum  non  habet,  per  diversa  daemonia  prostituta 
corrumpitur  :  Ghristiani  autem  maii  quare  adultera  est? 
Quia  nec  castitatem  diligit,  nec  virum  deserit.  Non  ergo 
dicas,  «  Quare  sunt  isti  indomoDei?  »  Respondetur  tibi , 
»  Vasa  sunt  in  contumeliam.  »  Novit  eis  uti  Deus  :  non 
errat  qui  creavit :  quoniam  qui  potuit  creare,  novit  ordi- 
nare  :  habentin  domomagnalocum  suum.  Siautemquae- 
ras  a  me  ,  quomodo  eis  bene  utatur  Deus  :  fateor  ,  Dei 
consilium,  sicut  homo,  explicarenon  possum.  Novi  enim 
cum  Paulo  apostolo  expavescere,  quod  etiam  ille  cum 
consideraret ,  expavit,  et  expavescens  exclamavit :  «  O  al- 
»  titudo  divitiarum  sapientiae  et  scientiae  Dei  !  quam  in- 
»  scrutabilia  sunt  judicia  ejus,  et  investigabiles  viae  ejus  ! 
»  Quis  enim  cognovit  sensum  Domini,  aut  quis  consilia- 
»  rius  ejusfuit?  aut  quis  prior  dedit  illi,  et  retribuetur  ei  V 
»  Quoniam  ex  ipso  et  per  ipsum  et  in  ipso  sunt  omnia  : 
»  ipsigloria  insaecula  saeculorum.  j  »  Nobis  consideratio , 
admiratio,  tremor,  exclamatio :  quia  nulla  penetratio.  lpsi 
autem  quid?  Gioria  in  saecula  saeculorum .  Sive  devasisin 
honorem ,  sive  de  vasis  in  contumeliam ,  ipsi  gloria  in 
saecula  saeculorum.  Alios  coronat ,  alios  damnat ,  nus- 
quam  errat :  aliosprobat,  de  aliis  probat,  omnesordinat. 
IV.  Quid  faciunt,  inquit,  inhoc  mundo  homines  maii .' 
Kespondemihi,  in  fornace  aurificis  paJeaquid  facit?  Pulo 

'  Roni.  xi,  33,  <-'lc. 

CXXiV.  20 


306  S.    A.UGUSTINI  EPISCOPl 

non  ibi  esse  sine  causa  paleam  ,  ubi  aurum  purgatur.  Vi- 
deamus  quae  ibi  sint  omnia  :  fornax  est ,  palea  est,  aurum 
est,  ignis  est,  artifex  est:  sed  illa  tria  ,  aurum ,  palea,  ig- 
nis,  in  fornace  ;  artifex,  ad  fornacem.  Attende  etiam  is- 
tum  mundum  :  mundus  fornax  est ;  palea,  homines  mali  $ 
aurum,  homines  boni  •  ignis ,  tribulatio  ;  artifex,  Deus. 
Attende  etvide:  aurum  non  purgatur,  sipalea  non  uratur. 
Vide  aurum  in  hoc  ipso  Psalmo,  ubi  diligimus  decorem  do- 
mus  Dei,  et  locum  tabernaculi  claritatis  ejus.  Vide  ibi  au- 
rum ,  vide  vocem  auri  ;  purgari  cupit  :  «  Proba  me  Do- 
»  mine,  et  tenta  me,  ure  renes  meos  et  cor  meum.  Proba 
»  me,  »  inquit,  «  Domine  et  tenta  me1.  »  Qui  timere 
debuit  tentationem,  petit  tentationem.  «  Proba  me  ,  » 
inquit,  «  Domine,  ettentame1.  »  Et  vide  sinonignem 
quaerit :  «  Proba  me,  et  tenta  me ,  ure  renes  meos  et  cor 
»  meum.  »  Non  times  ne  in  igne  deficias?  Non  ,  inquit. 
Quare?  «  Quia  misericordia  tua  ante  oculos  meos  est2.  » 
Ecce,  inquit ,  quare  securus  dico,  «  Proba  me ,  Domine, 
»  et  tenta  me ,  ure  renes  meos  et  cor  meum  :  »  non  quia 
idoneus  sum  viribus  meis  ignem  sustinere  tentationis,  sed 
»  quia  misericordia  tua  ante  oculosmeos  est.  »  Quimihi, 
inquit ,  donasti  ut  aurum  probatum  essem  ,  in  fornace  me 
perire  permittis  ?  Prorsus  mittis  purgandum,  ejicis  pur- 
gatum.  «  Custodiat  Dominus  introitum  tuum  et  exitum 
»  tuum3.  »  Vide  ipsum  exitum,  vide  ingressum  inforna- 
cem.  «  Omne  gaudium  existimate,  fratres  mei,  cumin  ten- 
»  tationes  varias  incideritis4.  »  Ecce  audisti  ingressum , 
qusere  exitum.  Facile  enim  est  intrare  :  exire  magnumest. 
sed  noli  timere  :  «  FidelisDeus.  »  Nempe  quia  ingressus 
f ueras,  de  exitu  cogitabas.  «  Fidelis  Deus,  qui  non  vos  per- 
»  mittit  tentari  supra  id  quod  potestis,  sed  faciet  cum 

1  Psal.  xxv,  2.  —  a  Ibid.  3.  —  3  Psal.  cxx,  8.-4  Jacob.  1,  2. 

»  tentatione  etiam  exitum1  »  Quidest  exitum?  Ut  possi- 
tis  sustinere.  Intrasti,  incidisti,  sustinuisti,  existi. 

V.  Magna  materies  est  purgationis  bonorum ,  abundan- 
tia  malorum.  Nam  in  multitudine  malorum  quamvisper- 
mixti  lateantboni,  novit  Dominus  quisuntejus.  Submanu 
tanti  artificis,  auri  mica  in  magna  palea  perire  non  potest. 
Quanta  ibi  palea,  quam  modicum  aurum?  Sed  noli  ti- 
mere  ;  tantus  est  artifex,  ut  purgare  possit,  perdere  non 
possit  :  «  Vide  aurum  beatum  Apostolum  in  ista  fornace 
»  mundi  hujus  quemadmodum  periculis  probatur 2  :  »  ut 
veniamus  ad  vasa  inhonorata  quse  intus  sunt ,  quibus  no- 
vit  bene  utiDominus  magnae  domus.  Apostolus  ergo  cum 
periculis  probaretur,  quid  dicebat?  «  Periculis  in  mari, 
»  periculis  in  deserto,  periculis  ex  genere,  periculis  ex 
»  gentibus3.  »  Ista  omnia  foris  sunt.  Intus  attende.  «  Pe- 
»  riculis  in  falsis  fratribus.  »  Alloquor  ergo  aurum  Dei,  al- 
loquor  vasa  facta  in  honorem ,  alloquor  grana  in  tritura 
areae  inter  paleam  laborantia.  Tibi  dico ,  quisquis  audis , 
non  me,  sed  per  me  :  «  Esto  bonus,  toleramalum.  »  Nolo 
dicas  :  Quis  est  bonus?  Imo  et  hoc  volo  dicas  :  quoniam 
quantumcumque  fueris  bonus,  non  eris  sine  aliquo  malo. 
Underectissimedicitur:  «Nemo  bonus,  nisi  unusDeus4.  » 
Sed  bonus  ille  qui  facit  bona,  Deus  est.  Si  ergo  bonus  Deus 
qui  facit  bona,  et  solus  ille  bonus  eflectorbonorum  ;  quo- 
modo  est  effector  bonorum,  si  nullus  hominumest  bonus? 
Secundum  modulum  ergo  proximum  est  et  homo  bonus. 
Qui  si  non  esset,  Dominus  ipse  non  diceret  :  «  Homo  bo- 
»  nus  de  bono  thesauro  cordis  sui  profert  bona5  » 

VI.  Esto  ergo  bonus,  et  tolera  malum.  Esto  simpliciter 
bonus,  et  dupliciter  tolera  malum.  Bonus,  nonnisi  intus  : 
nam  si  non  intus,  nusquam  bonus.  Esto  ergo  bonus  intus, 

1  l  Cor.  x,  i3. —  *  1  Tim.  u,  19, —  3  2  Cor.  xi,  26.—  4  Luc.  xvm,  19. 
—  5  Id.vi,  45. 

malum  tolera  ct  foris  et  intus.  Foris  tolera  haereticum  , 
tolera  paganum,  tolera  Judaeum  •  tolera  et  intus  malum 
Ghristianum.  Quia  inimici  hominis  domestici  ejus1.  Pa- 
tiens  molestos  multos  intus  malos  stomacharis,  indignaris, 
quasi  jam  venerit  tempus  ventilationis.  In  tritura  positus 
es,  in  tritura  es  adhuc ,  area  trituratur  adhuc  5  adhuc 
grana  et  manipuli,  cum  gentes  credunt,  ad  aream  colli- 
guntur.  Putas  esse  te  posse  in  area  triticum  solum?  Erras. 
Geme  in  area  ,  ut  gaudeas  in  horreo.  Fiunt  multa  mala  a 
Ghristianis  malis  :  illi  qui  foris  sunt,  et  nolunt  esse  Chris- 
tiani,  inveniunt  occasiones  ad  excusationes.  Hortatorisuo 
ut  credat ,  ista  respondet  :  Vis  me  esse  quod  estilleet  ille? 
Et  nominat  ilium  et  illum  :  aliquando  et  verum  dicit. 
Cum  autem  verum  non  potest  inveniri,  quid  magnum  est 
calumniari?  Cum  ille  non  trepidatcalumniari,  facit  alium 
quod  non  videt  suspicari.  Tu  cum  audieris  hominem  ista 
dicentem ,  forte  quia  nosti  fratres  tuos  malos  ,  dicis  apud 
te  ipsum  :  Verum  dicit  :  «  Periculis  in  falsis  fratribus*.  » 
Sed  noli  deficere,  quod  ille  quaerit,  tu  esto.  Esto  bonus 
Christianus,  ut  convincas  calomniosum  Paganum. 

VII.  Sed  ille  calumniatur,  et  de  bonis  dicit  falsa,  ple- 
rumque  illi  creditur.  Quid  facit  aurum?  Undique  paleaest, 
ignis.  Sordes  pone,  non  fidera  :  esto  mundior,  ipsa  exerei- 
tatione  esto  mundior  :  valeat  tibi  ille,  qui  auferat  quo  sor- 
didior  es,  non  qui  opprimat  quod  aurum  es.  Etenim  si 
defeceris,  peris  in  palea  :  et  si  peris  in  palea,  aurum  non 
eras,  sed  aurum  te  esse  fingebas.  Novit  Dominus  qui  sunt 
ejus.  Illi  autem  qui  suntmah,  dequibus  erubescis  quando 
es  inter  malos  qui  sunt  foris,  memento  quod  non  sint  in 
domo  magna  ubi  es,  vas  in  honorem,  sedin  contumeliam3. 
Instruxit  te  Apostolus,  regat  te  Deus.  Si  mali  non  essent 
pro  quibus  oraremus ,  quando   nobis  diceretur  :  «  Orate 

'  Btichseaa  vn,  6.  —  '  2  Cor.  xi,  26.  —  3  2  Tim.  11,  19. 

»  pro  inimicis  vestris1  ?  »  An  forte  vellemus  bonos  habere 
inimicos?  Unde  fieri  potest  ?  Non  habebisbonuminimicum, 
nisi  fueris  malus  :  si  autem  fueris  bonus  ,  inimicus  tuus 
nonerit,  nisimalus.  Orate  proinimicis  vestris.  Ergo  boni 
orate  pro  malis.  Redi  ad  cor  tuum.  0  tu  qui  in  ista  fornace 
purgaris,  si  potuit  esse  vox  tua  :  «  Proba  me,  Domine,  et 
»  tenta  me  5  ure  renes  meos  et  cor  meum  ,  quoniam  mi~ 
»  sericordia  tua  ante  oculos  meos  est~  :  »  ecce  redi  adcor 
tuum.  Sub  Deo  es,  orationem  fusurus  es^  occurrit  tibi  qui 
te  laesit,  occurrit  tibi  qui  te  pressit,  occurrit  tibi  qui  te  spo- 
liavit ,  occurrit  tibi  qui  te  in  carcerem  misit  :  eia  attende 
cor  tuum,  respice  Dominum  tuum.  Ecce  malus  inimicus 
tuus,  ecce  bonus  Dominus  tuus  :  nocet  tibi  inimicus  tuus 
malus,  oraproinimico  tuo,  dicit  tibi  Dominus  tuusbonus. 
Inter  inimicum  tuum  malum  et  Dominum  bonum,  quid  tu 
facturuses?  Contra  illum  oraturus,  aut  huic  obtempera- 
turus? 

VIII.  Suscipis  ex  prsecepto  Domini  tui  orare  pro  ma- 
ligno  illo  inimico  tuo  :  quid  facturus  es?  Dominus  jussit , 
dura  jussit :  sed  magnapromisit.  Quae  durajussit?  «  DiJi* 
»  gite  inimicos  vestros,  benefacite  his  qui  oderunt  vos J.  » 
Dura  sunt :  sed  propter  verba  labiorum  tuorum  ego  custo- 
divi  vias  duras4.  Unde  tibi  viribus  tuis  custodire  vias 
duras,  nisi  «  quia  misericordia  tua  ante  oculos  meos 
»  est?  »  Ecce  dura  jussit,  amara  jussit,  vide  quae  promi- 
sit.  «  Orate  propersequentibusvos,  utsitis  fdii  Patris  ves- 
»  tri,  qui  in  ccelis  est.  »  Si  tibi  diceret  :  Ora  pro  inimieo 
tuout  sisfilius  patristui,  ne  exhaeredet  te  pater  carnaiis, 
qui  hoc  tibi  relicturus  est,  quod  hinc  non  est  ablatu- 
rus  •,  timeres,  et  faceres  :  promittitur  tibi  pro  his  duris , 
ut  sis  filius  Altissimi ;  cogita  Patrem  ,  et  agnosce  haere- 

1  Matth.  v,  44.  —  *  2  Psal.  xxv,  2,  3.  —  3  Malth.  v,  44.  —  4  Psal. 
xvi,  4. 

ditatem.  Dic  ergo,  incipe  orare  pro  inimico  tuoillo  magno, 
qui  tibi  multa  mala  fecit,  qui  in  te  multa  dura  congessit  : 
incipe  pro  illo  orare ,  et  vide  cor  tuum  tecum  litigare. 
Quod  ergo  vis,  quod  placet  tibi,  quod  delectaris  secundum 
interiorem  hominem,  quod  obtemperas  Domino  tuo  ,  et 
oras  pro  inimico  tuo,  aurum  est  :  quod  vero,  cum  orare 
cceperis ,  incipit  tecum  carnalis  infirmitas  litigare,  ipsse 
sunt  sordes ,  a  quibus  te  Deus  vult  in  fornace  purgare. 

IX.  Exercere  ergo  in  mediis  malis,  o  bone ,  si  quis  es 
bonus  :  non  detuo  bone,  quia  fuisti  malus,  sed  de  illius 
qui  nunquam  est  malus  :  exercere  in  mediis  malis.  Nec 
mihi  volo  dicas,  Saltem  si  necesse  esset  propter  exercita- 
tionem  nostram  ut  essent  mali,  pauci  essent  mali,  et  boni 
raulti  essent.  Non  attendis  quia  si  pauci  essent ,  multis 
non  nocerent?  Utique  considera  vir  prudens,  quia  si  multi 
boni  essent,  et  pauci  mali  essent ,  pauci  malimultisbonis 
nocere  non  auderent.  Si  non  auderent,  non  exercerent. 
Nunc  vero  quia  multi  sunt  mali,  Jaboratur  a  paucis  bonis 
inter  multos  malos  :  et  cum  laboratur,  sudatur  $  et  cum 
sudatur,  aurum  purgatur.  Esto  ergo  in  decorem  domus 
Dei.  Jam  tecum  in  corde  tuo  litigavit  infirmitas  :  invoca, 
ut  vincas  :  adsit  tibi  Deus,  adjuvet  qui  jubet.  Jam  factus 
es  victor  infirmitatis  tuae ,  jam  suscepisti  animum  et  fruc- 
tum  orandi  pro  inimico  tuo  :  vide  quid  boni  sit  5  compara 
illum  tibi.  Ille  meditatur  tentationes,  tu  fundis  orationes  : 
ille  si  nocet ,  palam  nocet  5  tu  quod  pro  illo  oras ,  Deus 
novit  :  ille  non  credit,  quia  cor  tuum  non  discutit.  Cum 
ergo  ille  palam  nocet ,  tu  occulte  oras  :  in  isto  torculari , 
(quia  et  torculari  Ecclesia  comparata  est),  vide  si  non  ille, 
quipalamnocet,  amurcacurrensestperpublicum.  Amurca 
per  publicum  currit,  oleum  autem  ad  sedemsuam  occul- 
tos  transitus  habet.  Etcum  occulte  transeat,  inmagnitu- 
dine  apparet.  Quam  multi  enim,  0  fratres  mei,  quam  multi 

in  ista  conflictatione  rerum,  in  hujus  mundi  malitia ,  in 
ista  malorum  abundantiasubtraxerunt  se,  etconversisunt 
ad  Deum,  et  vale-fecerunt  mundo,  et  cceperunt  pauperi- 
bus  subito  donare  res  suas,  qui  paulo  ante  rapiebant  alie- 
nas.  Sed  multi  raptores ,  invasores  ,  spoliatores  publice 
apparent,  amurca  illa  est  per  plateas  currens  :  illiautem, 
unushinc,  unusinde,  corde  conjuncto1,  malusfaciensmala 
permanere  erubescens ,  Dei  monita  cogitans  $  spem  sseculi 
irridens,  spem  ccelestem  expectans,  mutans  amores  et 
mores  :  oleum  sanctitatis  est  in  torculari,  vas  in  honorem 
est  in  domo  magna,  aurum  estin  fornace,  granum  est  in 
horieo.  Ibi  est  decor  domus  Dei. 

SERMO  XVI  \ 

Deeo  quod  scriptum  est  in  Psalmo  xxxm,  13.  Quis  est 
homo  qui  vult  vitam,  et  diligit  videre  dies  bonos  ? 

I.  Vocans  humanum  genus  Spiritus  Dei,  jubendo  quid 
facere,  et  promittendo  quid  sperare  debeamus,  prius  men- 
tem  nostraminflammat  ad  praemium  5  ut  quod  prsecipitur 
magis  bonum  amando,  quam  malum  timendo  faciamus. 
»  Quis  est  homo,  inquit ,  qui  vult  vitam ,  et  diligit  vi- 
»  dere  dies  bonos 3  ?  »  Sic  interrogatur  quis  iste  sit ,  quasi 
possit  inveniri  qui  non  sit.  Quis  enim  non  vult  vitam?  Quis 
non  diligit  videre  dies  bonos  ?  audi  ergo  quod  sequitur, 
quicumque  hoc  vis  et  diligis  homo,  audi  quod  sequitur 
omnis  homo  :  «  cohibe,  »  inquit,  «  linguam  tuam  a 
»  malo,  et  labia  tua  non  loquantur  dolum.  Declina  a  malo, 
»  etfac  bonum  ;  quaere  pacem  ,  et  sequere  eam  4.  »  Ho- 

1  Fovte  compuncto.  —  ■  Alias  i  ex  Homiliis  5o.  —  3  Psal.  xxxm,  i3.  — 
5  Ibid.  14,  !5. 

ruBi  omnium  caetera  superiora  sunt  in  praecepto  ,  ulti- 
mum  in  praemio.  Nam  ut  cohibeamus  linguam  nostram  a 
malo ,  et  labia  nostra  non  loquantur  dolum  ,  declinemus 
a  malo,  et  faciamus  bonum ,  ut  quaeramus  pacem  praeci- 
pitur  nobis  :  ut  autem  sequamur  eam  ,  promittitur  nobis. 
Quae  ista  pax  est ,  nisi  quam  non  habet  mundus?  Quae  ista 
pax  est,  nisi  quam  non  habet  ista  vita,  quae  in  hujus  vitae 
comparatione  nec  vita  est?  Neque  enim  de  hac  vita  diceret, 
»  Quis  est  homo  qui  vult  vitam  :  »  et  ad  istam  vel  reti- 
nendam  vel  producendam  praeceptis  consequentibus  hor- 
taretur,  tanquam  et  istam  quis  non  vellet.  Nam  et  haec 
optatur  saltem  prolixa,  quia  non  potest  esse  sempiterna  : 
et  per  hanc  potest  homo  pervenire  ad  illam ,  si  quemad- 
modum  vult  eam  longam,  sic  velit  et  bonam.  Quantum 
est  autem  inhac  vitalongum ,  quod  erit  aliquandofinitum? 
et  quod  erat  longum,  erit  nullum  :  quia  et  quando  erat , 
non  stabat  ;  quando  producebatur,  non  augebatur  ;  nec 
addendo  crescebat,   quia  veniendo  recedebat. 

II.  Quisquis  igitur  es  amator  longae  vitae,  esto  potius 
bonae  vitae.  Nam  si  male  vivere  volueris,  longa  vita  non 
erit  verum  bonum,  sed  erit  longum  malum.  Vide  autem 
quam  sis  absurdus  atque  perversus  :  cum  te  vitam  fatea- 
ris  plus  amare,  quam  villam  ;  villam  vis  potius  bonam  ha- 
bere,  quamvitam.  Nam  ut  inhiando  et  male  concupis- 
cendo  adipiscaris  villam  bonam ,  fraudando  efficis  vitam 
malam.  Tamen  si  tibi  diceretur,  sia  te  quaereretur,  utrum 
malles  villabona  carere  perdendo,  an  vita  mala  moriendo: 
responderes ,  te ,  si  utrumque  retinere  non  posses ,  para- 
tiorem  esse  ut  villa  tibi  auferretur.  Gur  igitur  non  sicama- 
iur  vita,  ut  sit  etiam  bona,  quae  abs  te  omnibus  tuis  bo- 
nis praefertur  etiam  mala?  Cupis  certe  ut  longa  sit,  licet 
mala  sit  :  imo  fac  ut  bona  sit ,  et  noli  timere  ne  brevis 
sit.  Nam  si  te  sollicito  bene  agitur,  te  securo  cito  finietur. 

Succedet  ei  namque  vita  aeterna,  sine  metu  beata,  sine 
fine  longa.  Deilla  quippe  interrogat,  qui  dicit  :  «  Quisest 
»  homo  qui  vult  vitam ,  et  diligit  videre  dies  bonos?  »  In 
hac  autem  vita  jubet  nos  Apostolus  redimere  tempus,  quo- 
niam  dies  malisunt1.  Et  quid  est  redimere  tempus,  nisi, 
cum  opus  est ,  etiam  detrimento  temporalium  commodo- 
rum  ad  aeterna  quaerenda  et  capessenda  spatia  temporis 
comparare?  Unde  et  Dominus  prsecipit,  dicens  :  «  Si  quis 
»  voluerit  tecumjudiciocontendere,  et  tunicam  tuam  tol- 
)>  lere,  dimitte  illi  et  pallium2.  »  Ut  scilicet  amissa  re  ali- 
qua  temporali,  impendas  ad  quietem  ,  quod  eras  impen- 
surus  ad  litem. 

III.  Quod  itaque  non  de  vita  et  diebus  hujus  temporis 

loquatur  Spiritus  Dei ,  dicens  :  «  Quis  est  homo  qui  vult 

»  vitam,  et  cupit  videre  dies  bonos ,  »  sequentia  docent. 

-  Talia  enim  prsecepta  subjungit ,  quibus  obaudiendo  vitam 

et  dies  bonos  habere  possimus ,   ut  haec  vita  quam  nunc 

agimus  ,  et  hidiespro  eisdem  praeceptis  implendis  plerum- 

que  amittendi  sint.  Proinde  si  hanc  vitam,  in  qua  nunc 

sumus,   intellexerimus  in  eo  quod  dictum  est  :  Quis  est 

»  homo  qui  vult  vitam,  »  et  propter  hanc  habendam  qune 

connectuntur  prsecepta  faciamus  $  quid  acturi  sumus,  cum 

aliquis  in  malitia  potens  mortem  nobisiuerit  comminatus, 

nisi  falsum  testimonium  dixerimus?  Proiiecto  enimsi  face- 

rimus  quod  hic  jubetur  :  «  Cohibe  linguam  tuam  a  malo,  » 

ut  propterhoc  prseceptumtestimoniiiallaciamrecusemus, 

quasi  decepti   videbimur  :  quia  propter    habendae   vitse 

cupiditatem  praeceptum  servare  suscepimus,  et  eam  magis 

prceceptum  servando  perdidimus.    Porro,  si  vitam  intel- 

lexerimus  in  seternum  beatam,  quam  post  istam  Deus  da- 

bit  obedientibus  sibi  ;  de  qua  Dominus  dixit  ad  quem- 

dam  :  «  Si  vis  venire  ad  vitam,  serva  mandata3  :  »  tunc 

1  Ephes.  v,  16.  —  a  Matth.  v,  4o.  — •  ?  Matth.  nx.  17. 

vero  interrogati,  «  Quis  est  homo  qui  vult  vitam?  »  res- 
pondemus  nos  velle  vitam ,  et  si  etiam  sub  ipso  percus- 
soris  ictu  veritatem  servabimus  in  testimonio,  mortem 
contemnimus  in  mundo,  vitam  consequimur  in  ccelo. 

IV.  Hoc  de  diebus  bonis  intelligamus.  Nam  si  propter 
dies  praesentis  saeculi ,  qui  boni  dicuntur,  et  non  sunt,  in 
sepultura  cordis  per  epularum  aggeres ,  in  luxuriae  ac  vi- 
nolentiae  gurgitibus  ,  in  turpissimis  ingluvium  voluptati- 
bus  :  si  ergo  propter  istos  dies ,  quasi  propter  dies  bonos, 
susceperimus  praeceptum ,  ut  labia  nostra  non  loquantur 
dolum  ;  plerumque  tales  dies  cogunt  amatores  suos  loqui 
dolum  ,  et  tales  dies  negantur  eis  qui  non  loquuntur  do- 
lum.  Quid  enim  aliud  est,  loqui  dolum,  nisi  aliud  labiis 
promere,  cum  aliud  claudatur  in  pectore  ?  Ad  hoc  maxime 
adulatorum  exarsit  negotium;  quia  pene  semper,  ne  pro- 
hibeantur  ab  opimis  mensis  apparatisque  conviviis ,  blan- 
diendo  non  tacent  falsum ;  et  ab  his  prohibentur,  si  amando 
Deum  dixerint  verum.  Ergo  propter  istos  dies,  quos  pu- 
tant  bonos  ,  ut  eis  exhibeantur  ,  loquuntur  dolum  5  et  eis 
negantur ,  si  non  loquuntur  dolum.  Alii  sunt  igitur  dies 
boni ,  de  quibus  admonemur ,  ut  si  eos  videre  diligimus , 
cohibeamus  a  malo  linguam ,  nec  dolum  loquamur.  Non 
sunt  de  isto  saeculo  dies  ilJi  :  non  eos  habet  ccelum  quod 
transiet ,  sed  quod  permanebit  :  non  eos  novit  terra  mo* 
rientium,  sed  terra  viventium.  Hos  quisquis  intellexerit  et 
dilexerit ,  linguam  cohibet  a  malo  :  et  si  eum  terror  mor- 
tis  cogat  ad  malum,  labia  ejus  non  loquuntur  dolum  :  et 
si  diebus  fallaciter  bonis  invitetur  ad  dolum,  declinat  a 
malo  etiam  inter  bona  ,  facit  bonnm  etiam  inter  mala ; 
qurerit  pacem  ,  quae  non  est  super  terram .  et  sequitur  eam 
in  illo  qui  fecit  ccelum  et  terram. 

V.  Proinde,  fratres ,  concupiscite  vitam  ,  et  diligite  vi- 
dere  dies  bonos  ubi  nulla   nox  erit  :  vitam  in.qua  dies 

malus  non  timeatur;  dies  bonos,  in  quibus  nunquam 
vita  finiatur.  Sed  si  hanc  mercedem  diligitis ,  cavete  ne 
opus,  cujus  ea  mercesest,  recusetis.  Illam  enim  pacem 
quserendo  sequimini  :  quaerite  autem  manibus  vestris 
nocte  coram  Deo,  et  non  decipiemini1.  Quid  est  enim 
manibus  vestris,  nisi  operibus  vestrisPQuid  est  nocte, 
nisi  in  tribulatione  ?  Quid  est  coram  Deo,  nisi  conscientiae 
puritate  ?  Sic  vivendo  et  hoc  amando ,  habebitis  Deum  in 
contemplatione ,  et  in  illo  vitam  sine  defectione  •,  dies  bo- 
nos  sine  contenebratione ,  pacem  sine  dissensione. 

SERMO  XVII2. 

De  eo  quod  dicitur  in  Psalmo  ( 49.  3. )  Deus  manifestus 
veniet ,  Deus  noster,  et  non  silebit.  etc. 

I.  Cantavimus,  fratres,  «  Deus  manifestus  veniet, 
»  Deus  noster ,  et  non  silebit.  »  Deum  Christum  Scrip- 
tura  praedixit  venturum  ad  judicium  vivorum  et  mortuo- 
rum.  Quando  enim  prius  venit  judicari ,  occultus  fuit  : 
quando  veniet  judicare,  manifestus  erit.  Quam  fuerit 
tunc  occultus ,  hinc  intelligite  quod  ait  Apostolus  :  «  Si 
»  enim  cognovissent,  nunquam  Dominum  gloriae  cruci- 
»  fixissent3.  »  Tunc  autem  siluit  interrogatus,  sicut  Evan- 
gelium  loquitur ,  et  impletur  in  eo  Isaiae  prophetia  dicen- 
tis  :  u  Sicut  ovis  ad  immolandum  ductus  est,  et  sicut  agnus 
»  coram  tondente  se  fuit  sine  voce ,  sic  non  aperuit  os 
»  suum4.  Veniet  ergo  manifestus,  et  non   silebit.  »  Ad 

1  Psal.  lxxvi,  3.  —  *  Alias  28  ex  Hom,  5o.  —  3  1  Cor.  11,  8.-4  Isai. 
liu,  7. 

hoc  dictum  est  :  «  Non  silebit,  »  quia  siluit  judicatus. 
Nam  quantum  attinet  ad  voces  ipsius  nobis  necessarias , 
quando  siiuit?  Non  siluit  per  Patriarchas,  non  siluit  per 
os  carnis  suae  :  et  modo  si  sileret ,  Scriptura  non  loquere- 
tur.  Lector  ascendit,  et  ipse  non  silet.  Tractator  loquitur, 
si  vera  loquitur,  Christus  loquitur.  Si  sileret  Christus, 
ego  vobis  ista  non  dicerem.  Nec  per  os  vestrum  siluit  : 
nam  quando  cantabatis,  ipse  loquebatur.  Non  silet ,  opus 
est  ut  nos  audiamus ,  sed  aure  cordis  :  nam  facile  est  au- 
dire  auribus  carnis.  Illis  auribus  audire  debemus  ,  quas 
quaerebat  magister  ipse ,  cum  diceret :  «  Qui  habet  au- 
»  res  audiendi,  audiat *.  »  Quis  enim  ante  illum,  quando 
ista  dicebat ,  sine  auribus  carnis  stabat  ?  Omnes  aures  ha- 
bebant ,  et  pauci  habebant  :  non  omnes  habebant  aures 
audiendi,  hoc  est,  obediendi. 

II.  Quam  terribiliter  locutus  est  per  prophetam  Ezechie- 
lem,  credo  adhibuistis  aurem  ,  credo  audistisquemadmo- 
dum  dixerit :  «  Addomum  Israel  mittam  te,  non  ad  popu- 
»  lum  altioris  linguae  te  mittam.Populus  autemille  nolent 
»audirete,quianoluntaudireme^»Quidostendit,nisiquia 
ipse  Deus  per  Pro  tam  loquebatur  ?  Quia  vero  in  ipsis  verbis 
propheticis  nos  maxime  territi  sumus,  id  est,  Praepositi  quos 
posuit  loqui  ad  populum  suum,  prius  in  illis  verbis  videmus 
faciem  nostram.  Demonstratum  est  enim  nobis,  sonante  lec- 
tore,  quasi  speculum  ubi  nos  inspiceremus ;  et  inspeximus 
nos ;  inspicite  vos.  Ecceegofacio,  quodibi  audivi.  i  Si  non 
»  discreveris,  inquit ,  justum  •  si  non  dixeris  peccatori, 
»  Morte  morieris ,  et  ostenderis  illi  ut  recedat  ab  ihiqui- 
»  tatibus  suis ;  ipsequidem  in  peccatis  suismorietur,  san- 
»  guinem  autem  ejus  de  manu  tua  exquiram.  Si  autem 
»  dixeris,  et  ille  contempserit,  et  non  obedierit  ^  ilJe  in  scele- 
»  ribus  suis  morietur,  tu  autem  animam  tuam  liberabis3. » 

1  Matlli.  uii, 9.   — 2  Ezech,  m,  .*>,  etc.  —  3  Ii.  xxxui,  8., 

Dico  vobis  .,  Jibero  animam  meam.  In  magno  enim  sum, 
non  periculo,  serl  exitio  constitutus,  si  tacuero.  Sed  cum 
cgo  dixero ,  et  impievero  ofhcium  meum  ,  vos  jam  atten- 
dite  periculum  vestrum.  Quidautemvolo?  quid  desidero? 
quid  cupio?  quare  loquor?  quare  hic  sedeo  ?  quare  vivo? 
nisi  hac  intentione,  ut  cum  Ghristo  simul  vivamus?  Cu- 
piditas  mea  ista  est,  honor  meus  iste  est,  gloria  mea  ista 
est ,  gaudium  meum  hoc  est ,  possessio  mea  ista  est.  Sed 
si  non  me  audieritis  ,  et  tamen  ego  non  tacuero  ,  animam 
meam  liberabo.  Sed  nolo  salvus  esse  sine  vobis. 

III.  Nolite  ergo  contemnere,  fratres  mei,  peccata,  in  qui- 
bus  forte  consuetudinem  jam  fecistis.  Omne  enim  pecca- 
tum  consiietudihe  vilescit ,  et  fit  homini  quasi  nullum  sit : 
obduruit,  jam  dolorem  perdidit.  Quod  valde  putre  est , 
nec  dolet  :  quod  non  dolet ,  non  pro  sano  habendum ,  sed 
.pro  mortuo  computandum  est.  Attcndite  quae  dicat  Scrip- 
tura ,  et  ibi  videte  quemadmodum  vivere  debeatis.  Quis 
non  contemnat  ebriositatis  peccatum?  Abundat  tale  pec- 
catum ,  et  contemnitur.  Jam  cor  ebriosum  perdidit  sen- 
sum  ,  non  habet  dolorem ,  quia  nec  salutem.  Quando  ali- 
quid  pungitur  et  dolet,  aut  sanum  est,  aut  est  in  illo  spes 
aliqua  sanitatis  :  quando  autem  tangitur ,  pungitur ,  vel- 
licatur ,  nec  dolet ;  pro  mortuo  habendum  est ,  ac  de  cor- 
pore  prsecidendum.  Sed  aliquando  nos  parcimus ,  et  non 
novimus  nisi  loqui  :  excommunicare ,  de  Ecclesia  proji- 
cere  pigri  sumus.  Aliquando  enim  timemus ,  ne  ipso  fla- 
gello  pejor  fiat  qui  caeditur.  Et  quamvis  qui  tales  sunt, 
jam  in  anima  mortui  sint  :  tamen  quia  Medicus  noster 
omnipotens  est,  non  est  desperandum  dehis;  sed  totis 
viribus  supplicandum  ,  ut  aures  cordis ,  quas  clausas  ha- 
bere  probantur  ,  Dominus  aperire  dignetur.  Sed  nunquid 
ille  parcet,  nunquid  silebit  quem  timere  debemus?  Au- 
distis  in  ipso  Psalmo ,  fratres  mei ,  cum  enumeraret  pec- 

cata  peccatoris,  ait  :  «  Haec  fecisti,  et  tacui1.  »  Contrahoc 
dictum  est,  «  Veniet  et  non  silebit.  »  Praesentia  sua  non 
silebit.  Excepto  enim  quod  Dominus  Christus  significatur, 
quia  siluit  in  judicio,  ut  impleretur  in  illo  etiam  ea  pro- 
phetia ,  quam  paulo  ante  commemoravi ,  hoc  excepto , 
modo  Deus  ipse  per  se  ipsum  Dominus  Christus  tacet.  As- 
cendit  enim  in  ccelum,  et  sedet  ad  dexteram  Patris,  inde 
venturus  est  judicare  vivos  et  mortuos  :  quandiu  ibi  est , 
donec  veniat  tacet.  Voces  ejus  in  libris  audimus,  de  ore 
ipsius  non  audimus.  Audistis  vocem  ipsius  de  sanctis  Scrip- 
turis  isto  loco  :  auditis  cum  vos  ipsas  commemoratis ,  et 
forte  de  his  rebus  inter  vos  sermocinamini. 

IV.  Qui  vult  audiri  a  Deo ,  Charissimi ,  prius  audiat 
Deum.  Nunquid  audis  illum  ,  quando  facis  adulterium  ; 
et  latere  te  putas ,  quia  homo  te  non  videt  ?  Ille  te  videt , 
sed  tacet.  Quando  furtumfacis,  captas  oculos  ejus  cui 
furaris ,  et  si  eum  latet ,  facis  :  si  propterea  non  facis , 
quia  times  ne  videaris ,  mtus  fecisti ,  in  corde  fecisti ;  fur 
teneris ,  et  nihil  tulisti  :  sed  et  tu,  si  opportunitas  detur 
ad  implendum  malum  factum  tuum ,  furaris ,  et  laetaris 
quia  tacet.  Audi  ergo  Psalmum  :  te  admonuit ,  te  qui- 
cumque  es  forte  hic  hodie  stas ,  nocte  aliquid  fecisti ,  te 
admonuit,  tibi  dixit  :  «  Haec  fecisti ,  et  tacui.  Suspicatus 
»  es  iniquitatem ,  quod  ero  tibi  similis  a  ?  »  0  homines  , 
qui  haec  verba ,  quae  dicturus  sum ,  nec  in  ore  habetis , 
nec  in  corde  ,  felices  estis.  Nonne  quotidie  homines  mala 
facientes ,  aut  quos  bene  fecisse  pcenitet ,  et  pcenitentia 
perversa  fundunt  quod  mulserunt ;  nonne  quotidie  dkunt, 
et  ista  murmura  inter  se  rodunt  :  Vere  si  Deo  displicerent 
ista,  permitteret  illa  fieri,  aut  illi  qui  ea  faciunt  felices  es- 
sent  in  terra?  Videmus  raptores,  videmus  infirmorum 
oppressores,  videmus  vicinorum  expulsores,  videmus  vio- 

1  Psal.  xlix,  2i.  —  *  Ibid. 

lentos  limitum  invasores,  videmus  calumniatores ;  et  ta- 
men  potentes,  divites,  felices  in  hac  terra.  Si  vere  Deus 
ista  videret ,  si  ista  curaret ,  parceret  eis  ?  Addunt  et  hoc, 
quod  pejus  est,  Non  placent  nisi  mali.  Contingat  autem 
ut  faciat  bene  aliquis  ,  et  sequatur  forte  aliqua  tentatio  , 
continuo  ad  manum  habet ,  Non  expedit  bene  facere  :  qui 
fecerit  bene,  nihil  illi  prodest.  Parum  est  tibi  quod  male 
vis  facere  ,  et  bene  facientibus  maledicis  ?  «  Haec  fecisti , 
»  inquit,  et  tacui.  Suspicatus  es  iniquitatem ,  quod  ero 
w  tibi  similis.  »  Quid  est,  «  quod  ero  tibi  similis?  »  Quia 
sic  mihi  placet  malum ,  quomodo  tibi  :  hoc  es  suspicatus. 
Hoc  dixistiin  corde  tuo  :  sed  ego  audivi,  quando  dixisti 
in  corde  tuo.  Quod  pejus  est,  in  haec  verba  progrediuntur, 
ut  nec  audiri  timeant. 

V.  Ergo  «  Suspicatus  es  inique ,  quod  ero  tibi  similis. 
w  Arguam  te  :  »  quomodo  non  putas,  et  quando  non  pu- 
tas ,  «  arguam  te.  »  Sileo  cum  facis  :  sed  non  sileo  cum 
judico.  «  Arguam  te.  »  Quid  tibi  faciam  ,  quando  arguam 
te?  «  Statuam  te  ante  faciem  tuam.  »  Modo  enim  quando 
male  facis ,  putas  quia  bonus  es ,  quia  non  vis  te  videre. 
Alios  reprehendis ,  te  non  respicis  ;  alios  accusas ,  de  te 
non  cogitas  5  alios  ponis  ante  oculos  tuos ,  te  ponis  post 
dorsum  tuum.  Ego  quando  te  arguo,  contra  facio  :  tollo 
te  a  dorso  tuo,  et  pono  te  ante  oculos  tuos.  Videbis  te,  et 
planges  te  5  et  non  erit  jam  tunc  quomodo  corrigas  te. 
Contemnis  ergo  tempus  misericordiae ,  veniet  tempus  ju- 
dicii :  quia  tu  in  ecclesia  mihi  cantasti :  «  Misericordiam 
»  et  judicium  cantabo  tibi ,  Domine1.  »  Ex  ore  nostro 
exit,  et  ubique  ecclesiae  concrepant  Christo  :  «  Misericor- 
»  diam  et  judicium  cantabo  tibi ,  Domine.  »  Tempus  est 
misericordiae ,  ut  corrigamur  :  nondum  venit  tempus  ju- 
dicii.  Locus  est,  spatium  est  :  peccavimus,  corrigamur. 

1  Psal.  c,  1. 

Nondum  finita  est  via,  nondum  clausus  est  dies,  nonduni 
expiratum  est ;  non  desperetur,  quod  est  pejus  :  quoniam 
propter  ipsa  peccata  humana  et  tolerabilia,  et  tanto  cre- 
briora ,  quanto  minora ,  ccnstituit  Deus  in  Ecclesia  tem- 
pore  misericordiae  praerogandae  quotidianam  medicinam  , 
ut  dicamus  :  «  Dimitte  nobis  debita  nostra,  sicut  et  nos 
»  dimittimus  debitoribus  nostris  '  :  »  ut  his  verbis  lota 
facie  ad  altare  accedamus  ,  et  his  verbis  lota  facie  corpore 
Christi  et  sanguine  communicemus. 

VI.  Sed  quod  est  gravius,  ipsam  medicinam  sic  homines 
contemnunt ,  ut  non  solum  non  dent  veniam  quando  in 
illos  peccatur,  sed  nec  velint  petere  quando  ipsi  peccant. 
Intravit  tentatio,  subrepsit  ira;  tantum  dominata  est 
iracundia  ,  quantum  potuit ,  ut  non  solum  tumultuaretur 
cor,  sed  et  convicia  et  crimina  vomeret  lingua.  Non  vides 
cjuo  teimpulit?  Non  vides  quo  te  praecipitavit  ?  Tandem 
corrige,  dic ,  Male  feci,  peccavi.  Non  enim  morieris  ,  si 
dixeris  :  crede,  non  mihi,  sedDeo.  Quid  sum  ego?  Homo 
sum  ,  par  vester  sum  ,  carnem  porto  ,  infirmus  sum  :  om- 
nes  credamus  Deo.  Attendite  vobis.  Ipse  Dominus  Chris- 
tus  ait ,  attendite  vobis  :  «  Si  peccaverit  frater  tuus ,  cor- 
w  ripe  eum  inter  te  et  ipsum  solum.  Si  te  audierit,  lucratus 
)>  es  fratrem  tuum  :  si  te  non  audierit,  adhibe  tecum  duos 
))  aut  tres.  In  ore  duorum  aut  trium  testium  stabit  omne 
))  verbum.  Si  nec  ipsos  audierit ,  refer  ad  Ecclesiam.  Si 
)>  necipsam  audierit,  sit  tibi  tanquam  Ethnicus  et  Publi- 
))  canus  ~.  »  Ethnicus  Gentilis  est  °,  ille  est ,  qui  in  Chris- 
tum  non  credit.  Si  nec  Ecclesiam  audierit,  mortuum  com- 
puta.  Sed  ecce  vivit,  ecce  intrat,  ecce  signat,  ecce  genu 
figit,  ecceorat,  ecce  ad  altare  accedit.  Sed  sit  tibi  tan- 
quam  Ethnicus  et  Publicanus.  Noli  in  illo  attendere  falsa 
signa  :  vivens  mortuus  est.  Inde  vivit  ?  quomodo  vivit? 

1  Malth.  vi,  12.  —  2  1J.  xvin,  i5,  ctc 

Si  dicam  alicui  in  conspectu  vestro ,  Tu  hoc  fecisti  :  res- 
pondebit  postea,  Quantum  erat?  Intus  me  moneret,  intus 
mihi  diceret,  quia  male  feci ,  intus  viderem  peccatum 
meum  :  quare  in  populo  arguit?  Quid  si  feci ,  et  non  cor- 
rexisti  ?  Quid  si  feci ,  et  adhuc  perseveras  ?  Quid  si  feci , 
et  adhuc  tibi  bene  fccisse  videris  in  corde  tuo  ?  Quia  tacet 
ilie,  justus  es?  Quia  ille  modo  non  vindicat,  nihil  male 
feeisti?  Non  times,  «  Arguam  te?  »  Non  times,  «  Gonsti- 
»  tuam  te  ante  faciem  tuam  ?  »  non  times  ? 

VII.  Sed  longe  est,  inquis,  judicium.  Primo  quis  tibi 
dixit,  quia  longe  est  dies  judicii?  Numquid  si  longe  est 
dies  judicii,  longe  est  dies  tuus?  Unde  scis  quando  est? 
Nonne  multi  sani  dormierunt  et  obduruerunt?  Nonne 
casus  nostros  nobiscum  in  hac  carne  portamus  ?  Nonne 
fragiliores  sumus,  quam  si  vitrei  essemus  ?  Vitrum  enim 
etsi  fragile  est,  tamen  servatum  diu  durat  :  et  invenis 
calices  ab  avis  et  proavis ,  in  quibus  bibunt  nepotes  et 
pronepotes.  Tanta  fragilitas  custodita  est  per  annos.  Nos 
autem  homines,  et  sub  tantis  casibus  quotidianis  fragiles 
ambulamus;  etsi  casus  ipsi  repentini  non  acciderent, 
diu  tamen  vivere  non  valeremus.  Vita  humana  tota  brevis 
est ,  ab  infantia  usque  ad  decrepitam  senectutem  tota  bre- 
visest.  Adam  si  adhuc  viveret ,  et  hodie  moreretur,  quid 
illi  vitae  longitudo  prof uisset  ?  Huc  accedit ,  quia  ipse  dies, 
qui  quasi  naturaliter  servit ,  morbo  iilecto  incertus  est. 
Quotidie  moriuntur  homines  :  et  qui  vivunt  deducunt 
illos ,  exsequias  ceiebrant,  et  vitam  sibi  promittunt.  Nemo 
dicit,  Corrigam  me,  ne  cras  hoc  sim  quod  iste  quem  de- 
duxi.  Placent  vobis  verba,  ego  quaero  facta.  Nolite  me 
contristare  pravis  moribus  vestris  :  quia  delectatio  mea  non 
est  in  hac  vita,  nisivestra  bona  vita. 


cxxiv.  21 

SERMO  XVIII1. 

De  eodem  versu  Psalmi  (49.)  Deus  manifestus 

veniet  etc. 

I.  Ad  exhortandas  mentes  Charitatis  Vestrae,  pauca  de 
praesenti  Psalmo,  quae  donat  Dominus,  gratanter  accipite. 
De  Domino  nostro  Jesu  Christo  prophetatum  est  in  isto 
Psalmo ,  ubi  audivimus  et  cantavimus ,  «  Deus  manifestus 
»  veniet,  Deus  noster,  et  non  silebit2.  »  Ipse  enim  Do- 
minus  Christus,  Deus  noster  ,  Filius  Dei,  primo  adventu 
venit  occultus ,  secundo  adventu  veniet  manifestus. 
Quando  venit  occultus,non  innotuit  nisi  servis  suis :  quando 
veniet  manifestus,  innotescetbonisetmalis.  Quando  venit 
occultus,  venit  judicandus  :  quando  veniet  manifestus, 
veniet  judicaturus.  Denique  tunc  cum  judicaretur,  siluit, 
et  de  silentio  ejus  Propheta  praedixerat  :  «  Sicut  ovis  ad 
)>  immolandum  ductus  est,  et  sicut  agnus  coram  tondente, 
)>  sic  non  aperuit  os  suum3.  »  Sed  «  Deus  noster  manifes- 
»  tus  veniet,  Deus  noster,  et  non  silebit.  »  Non  quo- 
modo  siluit,  quando  judicandus  erat,  ita  silebit ,  quando 
judicaturus  erit.  Et  nunc  non  silet ,  si  sit  qui  audiat :  sed 
dictum  est,  «  Tunc  non  silebit,  )>  quando  vocem  ejus 
agnoscent  et  qui  modo  contemnunt.  Modo  enim  quando 
dicuntur  praecepta  Dei ,  quibusdam  in  risum  veniunt  :  et 
quoniam  quod  promisit  Deus  modo  non  ostenditur,  et 
quod  minatur  modo  non  videtur,  quod  praecipit  irridetur. 

1  Alias  de  Tempore  220.  —  2  Psal.  xux,  3.  —  3  Isai.  lui,  7. 

Modo  enim  felicitatem  quae  dicitur  mundihujus ,  habent 

et  mali  :  infelicitatem  quae  dicitur  mundi  hujus,  habent 

et  boni.  Attendunt  homines  qui  credunt  praesentia  et  non 

credunt  futura,  quoniam  ista  bona  etmala  prsesentis  sae- 

culi  promiscue  habent  boni  et  mali.  Si  divitias  optant, 

vident  habere  divitias  et  pessimos  homines  et  bonos  homi- 

nes  :  vident  etiam,  si  exhorrent  paupertatem  et  miserias 

hujus  saeculi,  laborare  in  his  miseriis  non  solum  bonos, 

sed  etiam  malos :  et  dicunt  in  corde  suo ,  quia  res  huma- 

nas  Deus  nec  respicit,  nec  regit,  sed  omnino  in  intimo 

quodam  mundi  hujus   fundo  dimisit  nos  casibus  volvi , 

nec  aliquam  providentiam  exhibet  nobis.  Ac  per  hoc  fit 

in  illis  contemptus  praecepti,  quia  non  vident  manifesta- 

tionem  judicii. 

II.  Verumtamen  etiam  modo  debet  quisque  attendere, 

quia  quando  vult  Deus,  respicit  et  judicat;  et  ad  horam 

non  differt  :  quando  autem  vult,   differt.  Et  unde  hoc? 

Quia  si  nunquam  in  praesenti  judicaret,  non  esse  Deus  cre- 

deretur  :  si  omnia  in  praesenti  judicaret ,  nihil  judiciore- 

servaret.  Ad  hoc  enim  multa  servantur  judicio ,  et  quae- 

dam  in  praesentia  judicanlur,  ut   illi  qui   differuntur, 

timeant,  et  convertantur.  Non  enim  amat  Deus  damnare, 

sed  salvare  :  etideo  patiens  est  in  malos,  ut  de  malis  faciat 

bonos.  Sed  dicit  Apostolus,  quia  revelabitur  ira  Dei  super 

oranera  impietatem1,  et  reddet  Deus  unicuique  secundum 

opera  sua2.  Admonelautem  etcorripithominemcontemnen- 

tem  :  et  dicit :  «  An  divitias  bonitatis  et  longanimitatis  ejus 

»  contemnis 3  ?  »  Quia  bonus  est  in  te,  quia  longanimis  est 

in  te,  quia  patiens  est  in  te,  quia  differt  te  et  non  aufert 

te,  contemnis,  et  omnino  nullum  judicium  Dei  putas  : 

«  ignorans  quia  patientia  Dei  ad  pcenitentiam  teadducit? 

»  Tu  autem  secundum  duritiam  cordis  tui  thesaurizas  tibi 

•  Rom.  i,  18.  —  2  Id.  u,  6.  —  3  ibid.  4. 

»  iram  iti  die  irae  et  rcvelationis  justi  judicii  Dei ,  qui  red- 
)>  det  unicuique  secundum  opera  sua.  » 

III.  Quidquid  ergo  homo  facitmodo,  in  thesaurum  mit- 
tit,  sed  nescit  quid  colligat :  quomodo  divites,  qui  in  thesau« 
rum  terrse  mittunt,  quasi  sciunt  quid  colligunt,  sed  nesciunt 
cui  colligunt.  Quis  enim  possideat  divitias  eorum  post  mor- 
tem  ipsorum ,  prorsus  ignorant  :  et  aliquando  divitiae  eo- 
rum  ad  inimicos  eorum  perveniunt1.  Et  ideo  se  quisque 
fraudat  nolens  manducare,  ut  ditescat,  ut  alius  de  labo- 
ribus  ejus  fluat  et  luxurietur  et  dissolvatur.  Quomodo  ergo 
colligunt  quidem  scientes,  sed  cui  colligant,  nesciunt :  sic 
contrain  thesaurum  ccelestem  boni  quid  colligant  sciunt, 
mali  quid  colligant  nesciunt.  Bonus  enim  ponit  in  the- 
sauro  ccelesti  omnia  opera  misericordiae ,  quae  fecit  circa 
homines  quibus  subvenitj  et  scit  quoniam  fidelis  est  cus- 
tos ,  qui  illi  servat  omnia  quae  reponit.  Et  non  ea  videt, 
sed  de  thesauro  suo  certus  est,  quia  neque  aliquid  a  fure 
subripitur  ,  neque  ab  hoste  invaditur  ,  neque  ab  inimico 
et  improbo  et  potente  quasi  e  victo  tollitur:  sed  semper 
manebit ,  quia  a  Domino  potentissimo  custoditur.  Si  enim 
pecunias  homines  fideli  servo  commendant,  et  securi  sunt ; 
misericordias  suas  commendant  potenti  Domino  ,  et  sol- 
liciti  sunt  ?  Noverunt  ergo,  quia  quidquid  reponunt,  to- 
tum  ibi  salvum  est :  qui  fideles  sunt,  potentiae  Domini  sui 
fidem  jungunt.  Gredunt  enim  quia  servat,  et  inveniunt 
quod  servat.  Nam  et  homines  qui  pecuniam  colligunt, 
nunquid  vident  arcam  ipsam  ,  aut  in  arcam  pecuniam 
semper  colligunt  et  mittunt ,  aut  infodiunt  et  servant  ? 
Non  vident  :  et  tamen  quasi  conscientia  eorum  scit ,  quia 
ibi  est  in  loco  illo  ubi  posuerunt.  Et  forte  jam  fur  tulit,  et 
vanus  gaudet  qui  inaniter  reservavit.  In  thesauro  autem 
ccelesti  si  quid  posuerimus ,  et  de  Domini  custodia  securi 

1  Florus  ad  Rom.  i. 

sumus ,  et  omnino  furem  nullum  patimur ,  nec  damnum 
aliquocl  sustinemus.Maliveroetipsi  mittunt  inthesaurum 
omnia  mala  opera  sua,  et  servat  illis  Deus.  Hoc  est  quod 
dixit  Apostolus,  Thesaurizas  tibi  iram  in  die  irae  justi  ju- 
dicii  Dei. 

IV.  Sed  quoniam  servatur  quidquid  mali  faciunt ,  et 
nesciunt  :  ubi  venerit  Deus  noster  manifestus ,  et  non 
silebit ;  convocabit  ad  se  omnes  gentes ,  sicut  dicit  in 
Evangelio ,  et  separablt  quosdam  ponens  ad  dexteram , 
quosdam  ad  sinistram  *  :  et  incipiet  jam  tractare  the- 
sauros  utrorumque,  quid  quisque  posuit  ut  inveniat. 
«  Venile  ,  inquit,  benedicti  Patris  mei,  ad  eos  qui  sunt 
»  ad  dexteram,  percipite  regnum,  quod  vobis  paratum 
»  est  ab  initio  mundi2.  »  Regnum  ccelorum,  regnum 
sempiternum,  societatem  cum  Angelis,  aeternam  vitam, 
ubi  nullus  oritur,  neque  moritur,  hoc  percipite,  Quando 
enim  opera  vestra  in  thesaurum  mittebatis,  regnum  ccelo- 
rum  emebatis.  «  Percipite  regnum  ,  quod  vobis  paratum 
est  ab  initio  mundi.  »  Etiam  ostendit  illis  thesauros  suos  : 
«  Esurivi ,  et  dedistis  mihi  manducare ;  sitivi ,  et  po- 
»  tastis  me  *,  nudus  fui,  et  vestistis  me  •  hospes  fui,  et  ad- 
»  duxistis  me;  in  carcere  fui,  et  venistis  ad  me  ;  aeger  fui, 
»  et  visitastis  me.  Et  respondent  illi,  Domine,  quando  te 
»  vidimus  in  his  necessitatibus  constitutum,  et  ministravi- 
»  mus  tibi?  »Et  ille :  «  Quando  uni  ex  minimismeis  fecistis, 
»  mihi  fecistis.  »  Quia  ergo  quando  uni  ex  minimis  meis 
fecistis  ,  mihi  fecistis ,  percipite  quod  misistis ,  possidete 
quod  emistis.  Mihi  enim  Servatori  ideo  credidistis. 
Deinde  convertet  se  ad  illos  qui  sunt  a  sinistris,  et  ostendet 
illis  thesauros  suos  inanes  operis  boni  :  «  Ite ,  inquit ,  in 
»  ignem  aeternum,  qui  paratus  est  diabolo  et  angelis  ejus. 

1  Matth.  xxv,  32.  —  *  Ibid.  34,  etc. 

)>  Esurivi,  et  non  dedistis  mihi  manducare.  »  Aut  si  ali- 
quid  invenistis  in  thesauro  isto,  aut  aliquid  misistis,  cogi- 
tate,  et  reddetur  vobis.  Sed  nunquamte,  inquiunt  ipsi, 
vidimus  esurientem.  Et  ille  :  «  Quando  uni  ex  minimis 
)>  meis  non  fecistis,  nec  mihi  fecistis.  »  Forte  enim  ideo 
mihi  non  faciebatis ,  quia  me  in  terra  ambulare  non  vide- 
batis?  Tam  mali  estis,  ut  si  videretis,  sicut  Judaei  crucifi- 
geretis.  Hodie  enim  mali  homines ,  qui  conantur,  si  fieri 
posset,  non  esse  ecclesias  ubi  illis  praedicentur  praecepta 
Dei,  nonne  et  ipsum  Christum  occiderent,  si  in  terra  vi- 
ventem  invenirent  ?  Sed  audebunt  dicere  ,  quasi  illi  qui 
nesciat  cogitationes  hominum  :  Domine ,  quando  te  vidi- 
mus  esurientem  ?  Et  ille,  Quando  uni  ex  rninimis  meis  non 
fecistis,  nec  raihi  fecistis.  Minimos  meos  egentes  posueram 
vobis  interra  :  ego  tanquam  caput,  dicet,  in  ccelo  sedebam 
ad  dexteram  Patris,  sed  membra  mea  in  terra  laborabant , 
membra  mea  in  terra  egebant  5  membris  meis  daretis,  et 
ad  caput  perveniret  quod  daretis.  Et  sciretis  quia  mini- 
mos  meos  egentes  quando  vobis  in  terra  posui ,  laturarios 
vobis  institui ,  qui  opera  vestra  in  thesaurum  meum  por- 
tarent :  nihil  in  eorum  manibus  posuistis,  propterea  apud 
me  nihil  invenistis. 

V.  Tunc  ergo  non  silebit,  sed  apparebit  :  ideo  dictum 
est ,  «  Non  silebit.  »  Modo  autem  dicit  illud  Lector  de 
codice,  et  contemnitur  :  dicit  illud  de  ore  suo  tractator 
aut  disputator  Episcopus  ,  et  irridetur.  Numquid  sic  irri- 
deri  habet,  quando  ab  ipso  judice  potentissimo  dicetur? 
«  Unusquisque  recipiet  quod  fecit,  bonum  sive  malum1.» 
Tunc  dicturi  sunt  homines  sera  et  infructuosa  pcenitentia  : 
0  si  possemus  iterum  vivere,  et  quod  contempsimus  audire 
et  facere.  Tunc  dicent  illi ,  quos  ex  adverso  constituunt 

1  2  Cor.  v,  io. 

iniquitates  eorum,  sicut  dicitur  in  libro  Sapientiae  :  «  Quid 
»  nobis  profuit  superbia,  et  divitiarum  jactantia  quid 
»  contulit  nobis  ?  Transierunt  omnia  sicut  umbra !.  »  Vi- 
detis  quia  pcenitebit  eos  :  sed  ista  pcenitentia  cruciabilis , 
non  sanabilis.  Vis  habere  utilem  pcenitentiam  ?  Modo  habe. 
Si  enim  modo  habueris,  corrigeris  :  cum  correctus  fue- 
ris,  fundeturille  thesaurus  tuus,  ubi  colligebantur  mala 
opera tua,  et  implebitur  alius  thesaurus  tuus,ubi bona opera 
tua  colligantur.  Sed  forte  conversus  ad  Deum,  statim  mo- 
rieris,  opera  tua  nulla  forte  invenientur  in  illo  thesauro  ? 
Plane  ibi  invenies  opera  tua,  quia  scriptum  est :  «  Pax  in 
»  terra  hominibus  bonae  voluntatis2.  »  Dens  non  annotat 
facultatem  ,  sed  coronat  voluntatem.  Scit  quia  voluisti, 
et  non  potuisti  5  sic  te  annotat ,  quasi  feceris  quod  vo- 
luisti.  Ergo  opus  est  ut  convertaris,  ne  differendo  subito 
moriaris,  et  omnino  nihil  inveniatur  quod  in  prsesenti 
habeas  ,  et  in  futuro  possideas.  Conversi  ad  Domi- 
num  etc. 

1  Sap.  v,  8.  —  '  Luc.  11,  14. 

SEPiMO  XIX1. 

De  eo  quod  scriptum  est  in  Psalmo  (l.  5.)  Quoniam 
iniquitatem  meam  ego  agnosco.  Etin  Psalmo  :  lxxii: 
1 .)  Quam  bonus  Deus  Israel  rectis  corde. 

Habitus  in  basilica  Restituta  (5) ,  in  die  Munerum  (6). 

T.  Cantantes  Dominum  rogavimus,  ut  avertat  faciem 
suam  a  peccatis  nostris,  et  omnia  facinora  nostra  deleat. 
Sed  animadvertere  potestis,  fratres,  quodin  eodem  Psalmo 
audierimus  :  «  Quoniam  iniquitatem  meam  ego  agnosco, 
»  etpeccatummeum  ante  meestsemper2.  »  Diciturautem 
Deo  alibi  :  «  Ne  avertas  faciem  tuam  a  me3  :  »  cuidixi- 
mus,  «  Averte  faciem  tuam  a  peccatis  meis4.  »  Cum  sit 
ergo  persona  una  homo  et  peccator, homo  dicit,  «Ne  aver- 
»  tas  faciem  tuam  a  me  : »  peccator  dicit :  «  Averte  faciem 
»  tuam  a  peccatis  meis.  »  Hoc  ergo  dicitur,  Ne  avertas 
faciem  tuam  ab  eo  quem  fecisti ,  averte  faciem  tuam  ab 
eo  quod  feci.  Oculus  tuus,  inquit,  utrumque  distinguat, 
ne  propter  vitium  natura  dispereat.  Fecisti  tu  aliquid,  feci 
et  ego  aliquid  :  quod  tu  fecisti ,  natura  dicitur  •  quod 
ego  feci,  vitium  vocatur  :  vitium  sanetur,  ut  natura  ser- 
vetur. 

II.  «  Facinus,  inquit,  meum  ego  agnosco.  »  Si  ego 
agnosco,  ergo  tu  ignosce.  Bene  vivamus,  et  bene  viventes 
sine  peccato  nos  esse  minime  praesumamus  :  sic  vita  lau- 

1  Alias    j  ex  Sinnondi.inis.  —  a  Psnl.  t,  5. —  3  !d.  xxvi,  9. —  4  Id.  l,  u. 

detur,  ut  venia  postuletur.  Desperati  autem  homines, 
quanto  minus  intenti  sunt  in  peccata  sua ,  tanto  curiosio- 
res  sunt  in  aliena.  Quaerunt  enim  non  quid  corrigant,  sed 
quid  mordeant  :  et  cum  se  non  possint  excusare ,  parati 
sunt  alios  accusare.  Non  sic  iste  nobis  orandi  et  satis  Deo 
taciendi  demonstravit  exemplum,  dicens,  «  Quoniam  fa- 
»  cinus  meum  ego  agnosco,  et  peccatum  meum  ante  me 
»  est  semper.  »  Non  erat  iste  intentus  in  aliena  peccata  : 
advocabat  se  ad  se;  nec  se  palpabat,  sed  penetrabat,  et 
in  se  ipsum  altius  descendebat.  Sibi  non  parcebat :  et  ideo 
ut  sibi  parceretur  non  impudenter  rogabat.  Peccatum 
enim ,  fratres ,  impunitum  esse  non  potest  :  si  peccatum 
impunitum  remaneat,  injustum  est :  ergo  sine  dubitatione 
puniendum.  Hoc  tibi  dicit  Deus  tuus  :  Puniendum  est 
peccatum  aut  a  te,  aut  a  me.  Punitur  ergo  peccatum,  aut 
ab  homine  pcenitente,  aut  a  Deo  judicante1.  Punitur  ergo 
auta  te  sine  te,  aut  a  Deotecum.  Quid  estenimpceniten- 
tia ,  nisi  sua  in  se  ipsum  iracundia  ?  Qui  poenitet,  irascitur 
sibi.  Nam  si  non  ficte  fiat ,  unde  est  et  pectoris  tunsio  ? 
Quid  feris ,  si  non  irasceris  ?  Quando  ergo  tundis  pectus , 
irasceris  cordi  tuo,  ut  satisfacias  Domino  tuo.  Potest  enim 
etiam  sic  intelligi  quod  scriptum  est  :  «  Irascimini ,  et  no- 
lite  peccare2.  »  Irascere  quia  peccasti,  et  puniens  te  ip- 
sum  noli  peccare.  Exsuscita  cor  pcenitendo,  et  hoc  erit 
saerificium  Deo. 

III.  Placari  Deo  vis?  Nosce  quid  agas  tecum,  ut  Deus 
placetur  tibi.  In  eodem  Psalmo  adverte  :  ibi  enim  legitur  : 
»  Quoniam  si  voluisses  sacrificium  ,  dedissem  utique  • 
»  holocaustis  nondelectaberis3.  »  Ergosinesacrificioeris? 
nihil  oblaturus,  de  nulla  oblatione  Deum  placaturus?  Quid 
dixisti?«  Si  voluisses  sacrificium ,  dedissem  utique  5  holo- 

1  Vide  infra  Sermo  xx,  n.  9,  et  Sermo  xxvm,  cap.  i>.  —  a  Psal,  iv,  5.  — 
3  Id.  l,  18. 

)>  caustis  non  delectaberis.»  Sequere,  et  audi,  et  dic :  «Sacri- 
»  ficium Deo  spiritus  contribulatus,  cor contritum  et  humi- 
»  liatum  Deus  non  spernis1.  »  Abjectisquae  ofTerebas,  in- 
venisti  quod  offeras.  Offerebas  enim  apud  Patresvictimas 
pecorum ,  et  sacrificia  vocabantur.  «  Si  voluisses  sacrifi- 
cium,  dedissem  utique.  » Iila  ergo  non  quaeris,  et  tamen 
sacrificium  quaeris.Populus  tuus  dicittibi:  Quid  offeram, 
qui  quod  offerebam  non  offero?  Ipseenim  populus,  aliis 
decedentibus,  aliisque  nascentibus,  idem  est  populus. 
Sacramenta  sunt  mutata ,  non  fides.  Signa  mutata  sunt 
quibus  aliquid  significabatur,  non  res  quae  significabatur. 
Pro  Christo  aries,  pro  Christo  agnus,  pro  Christo  vitulus, 
pro  Christo  hircus,  totum  Christus.  Aries,  quia  ducit  gre- 
gem  :  ipse  est  inventus  invepribus,quandopater  Abraham 
fdio  jussus  est  parcere,  nec  tamen  sine  oblato  sacrificio 
inde  discedere2.  Et  Isaac  Christus  erat,  et  aries  Christus 
erat.  lsaac  sibi  ligna  portabat :  Christus  crucem  propriam 
bajulabat.  Pro  Isaac  aries,  non  tamen  pro  ChristoChristus. 
Sed  in  Isaac  et  aries  et  Christus.  Tenebatur  cornibus  in 
vepre  aries  :  interroga  Judaeos,  unde  tunc  Dominum  coro- 
naverint.  Agnus  est  :  «  Ecce  agnus  Dei,  ecce  qui  tollit 
»  peccatamundi3.  »  Taurus  est  :  attende  cornua  crucis. 
Hircus  est ,  propter  similitudinem  carnis  peccati.  Velata 
sunt  ista,  donec  aspiraret  dies,  et  removerentur  umbrae4. 
In  eumdem  ergo  Dominum  Christum,  non  solum  quod 
Verbum ,  sed  etiam  quod  mediator  est  Dei  et  hominum 
homo  Christus  Jesus 5,  et  patres  antiqui  crediderunt,  et  ad 
nos  eamdemfidem  praedicandoetprophetando  transmise- 
runt.  Unde  dicit  Apostolus  :  «  Habentes  eumdem  spiri- 
»  tum  fidei,  propter  quod  scriptum  est,  Credidi  propter 
»  quod  locutus  sum6.  »  Eumdem  habentes,  quemhabue- 

1  Psal.  l,  19,  —  a  Gen.  xxn,  12,  etc.  —  3  Joan,  1,  29.  —  4  Cant.  11,  17. 
—  5  1  Tim.  11,  5.  —  6  2  Cor.  iv,  i3. 

runt  et  illi  qui  scripserunt :  «  Credidi,  propter  quod  lo- 
»  cutus  sum.  Habentes  ergo  eumdem,  inquit ,  spiritum 
»  fidei,  propter  quod  scriptum  est  ab  Antiquis,  Credidi, 
»  propler  quod  locutus  sum,  et  nos  credimus  ,  propter 
»  quod  et  loquimur.  »  Quando  ergo  David  sanctus  ita  di- 
cebat :  «  Quoniam  si  voluisses  sacrificium,  dedissem  uti- 
»  que,  holocaustis  non  delectaberis,  »  tunc  illa  sacrificia 
offerebanturDeO,  quaemodononofferuntur.  Ergoquando 
cantabat,  prophetabat,  ?t  prsesentia  spernebat,  et  futura 
praevidebat.  «  Holocaustis,  »  inquit,  «  non  delectaberis.  » 
Quando  ergo  holocaustis  non  delectaberis ,  sine  sacrificio 
remanebis?  Absit.  «  Sacrificium  Deo  spiritus  contribula- 
»  tus  :  cor  contritum  et  humiliatum  Deus  non  spernis.  » 
Habes  quod  offeras.  Non  gregem  circumspicias,  non  navi- 
gia  praepares ,  et  permees  ad  extremas  provincias ,  unde 
aromata  deferas  :  quaere  in  corde  tuo  quod  gratum  sit  Deo. 
Cor  conterendum  est.  Quid  times  ne  contritum  pereat?  Ibi 
habes  :  «  Cor  mundum  crea  in  me,  Deus.  »  Ut  ergo  cree- 
tur  mundum  cor,  conteraturimmundum. 

IV.  Discipliceamus  nobis  quando  peccamus ,  quia  pec- 
cata  displicent  Deo.  Et  quia  sine  peccato  non  sumus,  vel 
in  hoc  Deo  similes  sumus,  quia  hoc  nobis  displicet,  quod 
illi.  Ex  aliqua  parte  conjungeris  voluntati  Dei ,  quia  hoc 
tibi  displicet  in  te,  quod  odit  et  ille  qui  fecit  te.  Artifex 
tuus  ipse  est  :  sed  vide  te  ipsum ,  et  dele  in  te  ipso  quod 
non  est  ex  ipsius  officina.  Deusenim ,  sicut  scriptum  est  , 
creavit  hominem  rectum1.  «  Quam  bonus  Deus  Israel  rectis 
»  corde2 !-  »  Si  ergo  sis  rectus  corde ,  non  tibi  displicebit 
Deus,  bonustibi  eritDeus,  laudabis  Deum.  Omnino,  etin 
eo  quod  prsestat,  et  in  eo  quod  castigat,  laudabis  Deum. 
Ille  enim  qui  dixit  :  «  Quam  bonus  Deus  Israel  rectis 
»  corde,  »  seipsum  inspexerat,   qui  aliquando  non  erat 

1  Eccli.  vii,  3o.  —  3  Psal.  lxxh,  i  . 

rectus  corde,  et  displicebat  ei  Deus :  postea  vero  resipuit, 
et  vidit  non  esse  Deum  perversum ,  sed  se  fuisse  non  rec- 
tum  :  et  recordatus  tempora  pravitatis  suae,  et  praesens 
correctionis  suae,  ait  :  «  Quam  bonus  Deus  Israel!  »  sed 
quibus?  «  rectis  corde.  »  Quid  enim  tu?  u  Mei  autem,  » 
inquit,  «  pene  commoti  sunt  pedes ,  paulo  minus  effusi 
»  sunt  gressus  mei1  :  »  id  est,  pene  lapsus  sum.  Unde 
hoc?  «  Quiazelavi  in  peccatoribus,  pacempeccatorumin- 
»  tuens2.  Unde  ergocommoti  fuerintpedes  hujus  et  pene 
lapsi  sintgressus,  quoniam  non  tacuit,  cavendum  monuit. 
Expectabat  a  Deo,  secundum  vetus  Testamentum ,  igno- 
rans  ibi  esse  signa  futurorum  ^  expectabat  ergo  a  Deo 
praesentis  vitae  felicitatem,  et  in  hac  terra  quaerebat  quod 
suis  Deus  in  ccelo  servabat.  Felix  volebat  esse  hic,  cum  fe- 
licitas  non  sit  hic.  Res  enim  bona  et  magna  est  felicitas  ; 
sed  habet  regionem  suam.  De  regione  felicitatis  Christus 
venit,  et  hic  eam  nec  ipse  invenit.  Irrisus  est,  exprobratus 
est,  apprehensus  est,  flagellatus  est,  vinctus  est,  palmis 
caesus  est,  aflectus  contumelia  sputorum,  spinis  corona- 
tus  est,  ligno  suspensus  :  ad  extremum ,  Domini  exitus 
mortis.  In  Psalmo  scriptum  est,  (Hi  acclamaverunt  qui 
cognoverunt),  «  Et  Domini  exitus  mortis3.  »  Quid  hic 
ergo,  serve,  felicitatem  requiris,  ubi  et  Domini  exitus 
mortis?  Gum  ergo  in  regione  non  sua  felicitatem,  requi- 
reret  ille,  de  quoloqui  cceperam,  et  propter  illam  in  hac 
vita  adipiscendam  cohiberet-  Deo,  eique  serviret,  et  ejus 
praecepta  ut  poterat  faceret  •,  vidit  hoc  magnum  ,  vel  pro 
magno,  quod  quaerebat  a  Deo,  et  propter  quod  Deo  ser- 
viebat,  esse  apud  eos  qui  Deonon  serviebant,  sed  daemo- 
nia  colebant,  et  verum  Deum  blasphemabant.  Vidit ,  et 
commotus  est,  quasi  perdidisset  fructum  laboris  sui.  Hoc 

1  Psal.  lxxii,  2.  —  *  Ibid.  3.  —  3  Psal.  lxvh,  2i.  —  4  Forte  cohsereret, 
?'e/  obedirct. 

est  quod  zelavit  in  peccatoribus,  pacem  peccatorum  in- 
tuens.  Denique  habes  ibi  :  «  Ecce  ipsi  peccatores  et  abun- 
»  dantes  in  saeculo  obtinuerunt  divitias.  Numquid  sine 
»  causa  justificavi  cor  meum ,  aut  lavi  inter  innocentes 
»  manus  meas,  etfui  flagelJatus  tota  die1?  »  Colo  Deum, 
bJasphemant  Deum  :  illis  felicitas ,  mihi  calamitas  5  ubi 
aequitas?  Inde  moti  pedes,  inde  pene  effusi  gressus,  inde 
proprinquus  interitus.  Nam  ad  quod  periculum  venerit, 
videte  :  ibi  ait,  «  Et  dixi,  quomodo  scit  Deus,  et  si  est 
scientiain  Altissimo?  »  Videte  ad  quod  periculum  venerit 
quaerendo  a  Deo  pro  magno  praemio  terrenam  felicitatem. 
Disciteergo,  Charissimi,  eam  si  habetis  ,  contemnere,  nec 
dicere  in  cordibus  vestris  :  Ego  quia  colo  Deum ,  ideo  bene 
estmihi.  Videbis  enim,  quo  modo  tibi  putas  bene,  et  illis 
qui  non  colunt  Deum  esse  bene  5  et  movebuntur  gressus 
tui.  Aut  enim  habes  ilJam,  colens  Deum,  et  videbis  quod 
habeat  talia  non  coJens  Deum  ;  et  ideo  putabis  frustra  te 
colere  Deum,  quia  et  ille  habet  felicitatem  qui  non  colit 
Deum  :  aut  non  illam  habes,  etmuJto  ampJius  Deum  accu- 
sabis,  qui  dateam  blasphematoribussuis,  et  negat  cuJtori- 
bus  suis.  Discite  ergo  terrena  contemnere,  si  vultis  Deo 
fideJicorde  servire.  HabesilJam?  noli  putare  inde  te  esse 
bonum  ,  sed  fac  te  inde  bonum.  Non  habes  ?  noli  putare 
inde  te  esse  malum  5  sed  cave  malum ,  quo  non  venit  bo- 
nus. 

V.  Etenim  iste  resipiscens ,  et  reprehendens  se  ipsum , 
quod  male  cceperat  de  Deo  sentire,  anhelans  peccator,  et 
pacem  intuens  peccatorum  ;  reprehendens  ergo  se  ipsum, 
ait :  «  Quid  enim  mihi  est  in  ccelo ,  et  a  te  quid  volui  su- 
»  per  terram?  »  Jam  resipiscens,  jam  correcto  corde , 
agnovit  quantum  valeat  cultus  Dei :  quem  Dei  cultum  vilis- 
simo  pretio  addixerat ,  quando  pro  illo  terrenam  fielicita- 

1  Psal.  lxxii,  I2,i3,  14.  —  2  Ibid.  11. 

tem  quserebat.  Agnovit  quid  debeatur  sursum  cultoribus 
Dei,  ubijubemur  habere  cor  et  respondemus  ibi  nos  ha- 
bere  :  quod  et  utinam  non  mentiamur ,  saltem  ipsa  hora, 
saltem  ipso  mornento ,  saltem  ipso  ternporis  puncto  , 
quando  respondemus.  Resipiscens  ergo  ille,  et  cor  corri- 
gens_,  reprehendit  se  quaesisse  aliquandoin  terra  felicitatem 
terrenam,  quasi  mercedem  cultus  Dei.  Sed  reprehendens 
se  ait :  «  Quid  enim  mihi  est  in  ccelo  ?  »  Quid  est  ibi  mihi  ? 
Vitaseterna,  incorruptio,  regnum  cum  Christo,  societas 
AngeJorum  •  ubi  nulla  perturbatio,  nulla  ignorantia,  nul- 
lum  periculum  ,  nulla  tentatio  }  vera ,  certa  ,  fixa  securi- 
tas.  Ecce  quid  mihi  est  in  ccelo. «  Et  a  te  quid  volui  super 
»  terram  ?  »  A  te  quid  volui  super  terram  ?  quid  volui  ? 
divitias  fluxas ,  caducas,  volaticas.  Quid  volui?  aurum, 
pallorem  terrae-,  argentum,  livorem  terrae-,  honorem,  tem- 
poris  fumum.  Ecce  quid  a  te  volui  super  terram.  Et  quia 
vidi  hoc  in  peccatoribus,  commoti  sunt  pedes  mei ,  et 
paulo  minus  eifusi  sunt  gressus  mei.  0  quam  bonus  est 
rectis  corde  !  Quid  ergo  quaeris,  Propheta  fidelis?  Aurum, 
et  argentum,  et  divitias  terrenas?  Ergo  tanti  valet  fides 
matronae  fidelis ,  quod  habet  et  meretrix?  Tanti  ergo  va- 
let  fides  viri  fidelis,  quod  habet  et  mimus,  Auriga,  Ve- 
nator,  latro?  Absit,  fratres  mei,  absit  ut  tanti  valeat  fides 
vestra.  Avertat  Deus  hoc  a  cordibus  vestris.  Nam  quanti 
valet,  vultis  nosse?pro  ea  Christus  mortuus  est.  Quid  ergo 
terrenam  mercedem  quaeris,  auro  et  nummis  addietus? 
Injuriam  facis  fidei ,  pro  qua  mortuus  est  Christus.  Et 
quid  est,  inquit,  quanti  valet?  Illum  attende  ,  quL  ait  : 
«  Quid  enim  mihi  est  in  ccelo  ?  »Non  enim  expressit  quid 
erit  illud.  Sic  ait  :  «  Et  a  te  quid  volui  super  terram?  » 
Ulud  Jaudando ,  hoc  abjiciendo,  utrumque  tamen  dixit  : 
Quid  est  illud  ?  quod  oculus  non  vidit.  Quid  est  lioc  ? 
quod  fidelis  oculus  non  sitit.  Quid  est  illud  ?  quod  inve- 

nil  Lazarus  ulcerosus.  Quid  est  hoc  ?  quod  habuit  dives 
inflatus.  Quid  est  illud  ?  quod  perire  non  polest.  Quid  est 
hoe?  quod  teneri  non  potest.  Quid  estillud?  ubi  non  erit 
labor.  Quid  est  hoc  ?  quod  non  deserit  timor.  «  Quid  enim 
»  mihi  est  in  ccelo  ?  »  Quid  ?  Ipse  qui  fecit  ccelum  ;  pre- 
tium  fidei  tuae  Deus  tuus  est  ;  ipsum  habebis  ,  se  ipsum 
praeparat  praemium  cultoribus  suis.  Considerate,  charis- 
simi ,  universam  creaturam ,  ccelum ,  terram  ,  mare ,  quae 
in  ccelo,  quae  in  terra,  quae  in  mari,  quam  pulchra,  quam 
mira,  quam  digne  ordinateque  disposita.  Movent  vos  ista? 
Movent  plane.  Quare  ?  quia  pulchra  sunt.  Quid  est  qui 
fecit?  Puto  rehebesceretis ,  si  videretis  pulchritudinem 
Angelorum.  Quid  est  ergo  creator  Angelorum?  Ipse  est 
praemium  fidei  vestrae.  Avari ,  quid  vobis  suflicit,  si  Deus 
ipse  non  vobis  sufficit  ? 

VI.  Bene  ergo  vivamus ,  et  ut  hoc  possimus ,  eum  qui 
hoc  praecepit ,  invocemus.  Neque  bonae  vitae  nostrae  ter- 
renam  mercedem  a  Domino  requiramus.  Ad  illa  quae  pro- 
mittuntur ,  intentionem  nostram  extendamus.  Cor  nos- 
trum  ibi  ponamus,  ubi  putrescere  non  potest  saecularibus 
curis.  Transeunt  ista  ,  quae  occupant  homines  5  volant 
ista ;  vapor  est  vita  humana  super  terram.  Accedunt  etiam 
ipsius  fragilis  vitae  tanta  et  tam  quotidiana  pericula.  Terrae 
motus  magni  de  Orientalibus  nuntiantur  (7)  5  nonnullae 
magnae  repentinis  *  collapsae  sunt  civitates.  Territi  apud 
Jerosolymam  qui  inerant  Judaei ,  pagani ,  catechumeni , 
omnes  sunt  baptizati.  Dicuntur  fortasse  baptizati  septem 
millia  hominum.  Signum  Christi  in  vestibus  Judaeorum 
baptizatorum  apparuit.  Relatu  fratrum  fidelium  constan- 
tissimo  ista  nuntiantur.  Sitifensis  etiam  civitas  gravissimo 
terrae  motu  concussa  est  (8),  ut  omnes  forte  quinque  die- 
bus  in  agris  manerent,  et  ibi  baptizata  dicuntur  fere  duo 

1  Forte  add.  ruinis. 


336  S.    AUGUSTINI    EPISCOPI 

millia  hominum.  Undique  Deus  terret,  quia  non  vult  inve- 
nire  quo '  damnet.  Nonnihil  agitur  in  isto  torculari.  Mun- 
dus  est  torcular-  abundant  pressurae  ejus  ;  oleum  estote, 
non  amurca.  Gonvertatur  quisque  ad  Deum,  et  mutet  vi- 
tam.  Occultum  habet  iter  oleum ;  ad  secreta  sua  tendit. 
Alius  subsannat,  irridet,  blasphemat,  clamat  perplateas, 
amurca  defluit.  Dominus  tamen  torcularis  per  operarios 
suos  ,  per  sanctos  Angelos  suos  non  quiescit  operari.  No- 
vit  oleum  suum ,  novit  quid  recipiat ,  quo  pondere  pres- 
surae  eliquetur.  Novit  enim  Dominus  qui  sunt  ejus.Oleum 
estote,  amurcam  fugite  ;  recedant  ab  iniquitate  omnes  qui 
nominant  nomen  Domini -.  Odia  autem  nolite  concipere, 
aut  cito  finite.  Non  enim  illa  metuenda  sunt.  Times  terrae 
motum?  times  cceli  fremitum?  times  bella  ?  Time  et  fe- 
brem  :  subito,  cum  illa  magna  metuuntur,  ipsa  non  ve- 
niunt,  et  de  transverso  una  febricula  aufert  hominem.  Et 
si  talem  invenit  ille  judex  ,  qualem  non  novit,  qualibus 
dicturus  est  :  «  Nescio  vos  3 ,  recedite  ame4;  »  quid  fiet 
postea  ?  quo  itur  ?  per  quem  ambitur  ?  unde  vita  repa- 
randa  redimitur  ?  Quis  iterum  vivere ,  et  quod  male  fe- 
cit  emendare  permittitur?  Finitum  est.  Pauci  quidem 
convenistis  (9) ;  sed  si  bene  audistis,  abundatis.  Non  vos 
fallat ,  qui  fallit  :  quia  non  vos  decipit ,  qui  non  fallit. 

1  Forte  quos.  —  2  1  Tim.  11,  19. 3  Matth.   xxv,    12.  —  4  Luc. 

xui,  27. 

SERMd   XX1. 

De  versu  12  Psalmi  l:  Cor  mundum  crea  in  meDeus. 
Et  de  versu  5 
rere  mei ,  etc. 


Et  de  versu  5  Psalmi  xl  :  Ego  dixi  :  Domine  mise- 


Voce  consona  ,  eorde  eoneordi ,  pro  ipso  eorde  nostro 
Dominum  deprecantes  diximus  :  «  Cor  mundum  erea  in 
»  me  Deus ,  et  spiritum  reetum  innova  in  visceribus 
»  meis\  »  Hinc  pauca  quse  Dominus  dederit,  in  ejus  gra- 
tiam  manifestabimus  vobis.  Psalmus  est  pcenitentis,  amis- 
sam  spem  recuperare  cupientis ,  lapsu  suo  jacentis  :  et 
Deum  magnis  deprecationibus  urgentis,  tanquam  qui  fue- 
rit  idoneus  ad  se  vulnerandum  ,  et  non  sit  ad  sanandum. 
Sicut  enim  ipsam  carnem  nostram  peicutere  et  vulnerare 
cum  volumus ,  possumus  5  ut  autem  sanetur,  medicum 
quaerimus ,  nec  ita  nostra  potestate  salvamur ,  ut  nostra 
potestate  sauciamur  :  ita  ad  peccandum  anima  sibi  ipsa 
suflicit ;  ad  sanandum  quod  peccatum  laeserit ,  Dei  medi- 
cinalem  dexteram  implorat.  Unde  dicit  in  alio  Psalmo  : 
«  Ego  dixi  :  Domine,  miserere  mei;  sana  animam  meam, 
»  quia  peccavi  tibi3 .»  Ad  hoc  ait  :  «  Ego  dixi,  »  utcons- 
titueret  ante  oculos  voluntatem  arbitriumque  peccandi  ex 
anima  oriri,  sibique  sufficere  ut  perdat  se ;  Dei  autem  esse 
quserere,  et  salvum  facere  quod  se  vulneraverat.  Venit 
enim  Filius  hominis  quaerere  ,  et  salvum  facere  quod  pe- 
rierat4.  Hinc  precem  fundentes  dicimus :  «  Cor  mundum 
»  crea  in  me  Deus  ,  et  spiritum  rectum  innova  in  visceri- 

1  Alias  3  es  Sirraondiani*.—- '  Psal.  l,  i2.  —  3  ld.xL,  5. —  4  Luc.  xix,  io. 
CXXIV.  'i  1 

)>  bus  rneis.  »  Dicat  anima  quae  peccavit,  ne  pJus  pereat 
desperando  ,  quam  se  perdidit  delinquendo. 

II.  Ante  omnia  quippe  danda  est  opera  ,  ne  peccemus, 
ue  quamdam  familiaritatem  et  amicitiam  cumpeccato, 
tanquam  cum  serpente  faciamus.  Morsu  quippe  venenato 
perimit  peccantem,  nec  tale  aliquid  est.  cum  quo  facienda 
sit  amicitia  :  sed  si  forte  aut  infirmum  oppresserit ,  aut 
incauto  subrepserit,  aut  errantem  ceperit ,  aut  in  errores 
eundo  d^ceperit,  non  pigeat  animam  confiteri ,  nec  quae- 
rat  excusationem,  sed  sui  accusationem.  Nam  et  inde  ora- 
vit  quodam  in  Psalmo ,  et  ait  :  «  Pone,  Domine,  custo- 
»  dtam  ori  meo,  et  ostium  continentiae  circum  labia  mea  : 
))  et  non  declines  cor  meum  in  verba  maligna  ,  ad  excu- 
»  sandas  excusationes  in  peccatis  *.  »  Peccatum  quisque 
suadet  tibi?ante  omnia  recusetur.  Sed  persuasum  est  ?  non 
excusetur,  sed  potius  accusetur.  Nam  et  iste  qui  dicebat : 
«  Cor  mundum  crea  in  me  Deus ,  »  sic  increpit ,  «  Mi- 
»  serere  mei   Deus,    secundum   magnam   misericordiam 
)>  tuama.  »  Magnam  misericordiam  magnus  peccator  im- 
plorat  :  magnam  medicinam  magnum  vulnus  desiderat. 
Ibi  dicitur  :  «  Averte  faciem  tuam  a  peccatis  meis,  et  om- 
»  nes  iniquitates  meas  dele3.  Cor  mundum  crea  in  me 
»  Deus1.  »   Avertit  ergo  Deus  faciem  suam  a  peccatis 
confitentis,  et  se  ipsum  accusantis,   Deique  auxilium  et 
misericordiam  deprecantis.   Avertit  enim   iaciem  suam  a 
peccatis  ejus,  non  avertendo  ab  ipso.  Cuienim  dicitur : 
«  Averte  faciem  tuam  a  peccatis  meis,  et  omnes  iniqui- 
»  tates  meas  dele  :  )>  eidem  alibi  dicitur  :  «  Ne  av^rtas 
»  faciem  tuam  a  me4.  »  Avertit ,  quando  non  advertit : 
nam  si  advertit,  evertit.  Ideo  et  judices  in  convictos  reos 
sententiam  proferentes  animadvertere  dicuntur.  Hoc  ne 
faciat  Deus,  id  est ,  ne  animadvertat,  dicimus  :  «  Averte 
1  Pta!.  cxl,  3,  4.  —  2  Id.  l,  3.  —  3  lbid.  li.  r*  *M.  xxyi,  9. 

»  faciem  tuara  a  peccatis  meis.  »  Ne  agnoscat,  ignoscat. 
Quomodo  autem  nobilem  dicimus  nobilem ,  non  autem 
nobilem  dicimus  ignobilem  :  sic  noscentem  noscentem, 
non  autem  noscentem  ignoscentcm.  Tamen  si  vis  ut  ille 
ignoscat ,  tu  agnosce.  Impunitum  non  potest  esse  pecca- 
tum  :  impunitum  esse  non  decet ,  non  oportet,  non  est 
justum.  Ergo  quia  impunitum  non  debet  esse  peccatum , 
puniatur  a  te^  ne  puniaris  pro  illo.  Peccatum  tuum  ju- 
dicem  te  habeat,  non  patronum.  In  tribunal  mentis  tuae 
ascende  contra  te,  et  reum  constitue  te  ante  te.  Noli  po- 
nere  te  post  te,  ne  Deus  ponat  te  ante  se.  Ideo  dicit  in 
eodem  Psalmo,  unde  facillimam  impetret  veniam  ,«Quo- 
»  niam  iniquitatem  meam  ego  agnosco,et  peccatum  meum 
»  ante  me  est  semper  l.  »  Tanquam  dicens  :  Quoniam  ante 
me  est ,  ne  sit  ante  te  ;  et  qtiia  ego  agnosco ,  tu  ignosce. 
Ergo  peccatum  aut  a  te  punitur,  aut  a  Deo  :  sed  a  te  sine 
te ,  a  Deo  tecum.  Te  ergo  hubeat  punitorem,  ut  tu  Deum 
habeas  defensorem2.  Dic  :Egofeci,«  Egodixi,  Domine,  mi- 
»  sereremei-  sana  animam  meam,quoniam  peccavi  tibi3.» 
Ego,inquit,dixi.  Ego  non  quaero  ad  excusationem  peccati, 
quis  de  me  peccaverit,  aut  quis  me  peccare  compulerit.  Non 
dico :  Fortuna  fecit.  Non  dico  :  Fatum  hoc  voluit.  Postremo 
non  dico  :  Diabolus  fecit.  Nam  et  ipse  diabolus  suadendi 
habet  potestatem,  postremo  terrendi ;  graves  etiam ,  si 
permissus  fuerit ,  molestias  inferendi  :  a  Domino  depre- 
canda  virtus  est ,  ne  illecebrosa  capiant ,  aut  ne  dura  con- 
fringant.  Donet  nobis  contra  illecebras  et  minas  inimici, 
duas  virtutes,  continere  et  sustinere  5  continere  libidines, 
ne  prospera  capiant ;  sustinere  terrores  ,  ne  adversa  con- 
fringant.  Et  cum  scirem  ,  inqint,  quia  nemo  potest  esse 
continens,  nisi  Deus  det4.  Hinc  ergo  dicebat :  «  Gor  mun- 

1  Psal.  l,  5.  —  2  ViJe  supra  Serm.  xa,  n.  2,  et  infra  Serm.  xxvm,  c.  5. 
—  3  Psal.  xl,  5.-4  Sap.  vm,  21. 

»  dum  crea  in  me  Deus :  »  et ,  «  Vae  his  qui  perdiderunt 
»  sustinentiam1.  »  Neminem  ergo  queeras  accusare,  ne 
accusatorem  invenias,  a  quo  te  non  possis  defendere.  Nam 
et  ipse  inimicus  noster  diabolus  quando  accusatur,  gau- 
det  :  et  vult  omnino  ut  accuses  illum  ;  vult  ipse  ut  a  te 
ferat  qualem  volueris  criminationem,  cum  tu  perdas  con- 
fessionem.  Contra  hujus  astutiam  exclamat  ille  :  «  Ego 
»  dixi ,  Domine.  »  Sine  causa  mihi  insidiatur  inimicus ; 
novi  astutias  ejus  :  captat  linguam  meam,  vultutdicam: 
Diabolus  fecit.  «  Ego  dixi ,  Domine.  »  His  ergo  versutiis 
seducit  animas ,  et  a  medicina  confessionis  avertit ;  aut 
persuadens  eis  ut  se  excusent,  et  quaerant  quos  accusent ; 
aut  persuadens  eis,  quia  jam  peccaverunt ,  ut  nunc  des- 
perent ,  et  omnino  se  ad  veniam  posse  pertinere *  non  ar- 
bitrentur ;  aut  persuadens  eis,  quia  cito  Deus  totum  ignos- 
cit ,  ut  sese  homo  non  corrigat. 

III.  Videte  quanta  sint ,  adversus  quae  vigilare  debeat 
cor  pcenitentis.  Ne  se  excusando  alterum  accuset ,  veniat 
ei  in  mentem  ,  «  Ego  dixi ,  Domine  ,  miserere  mei  ;  sana 
»  animam  meam,  quoniam  peccavi  tibi 3.»  Ne  desperando 
pereat ,  ut  quoniam  peccavit ,  et  graviter  peccavit ,  putet 
se  jam  non  posse  sanari ;  et  donet  se  libidinibus ,  trahen- 
dum  omnibus  cupiditatibus.  Facit  quidquid  libet,  quam- 
vis  non  liceat.  Et  si  non  facit,  ibi  non  facit,  ubi  homines 
timet.  Omnino  animo  quodam  gladiatorio ,  quoniam  vi- 
tam  desperat ,  quidquid  potest  facere  ad  satiandam  cupi- 
ditatem  et  libidinem  suam  facit ,  tanquam  devotus  ad 
victimam.  Tales  desperatione  pereunt.  Contra  istos  -pro 
his,  id  est  contra  tales  cogitationes  eorum,  vigilans  Scrip- 
tura  dixit :  «  In  quacumque  die  conversus  fuerit  iniquus  , 
»  et  fecerit  justitiam,  omnes  miquitates  cjus  obliviscar  4.» 

1  Eccli.  11,  16.  —  *  Forte  pervenire.  —  3  Psal.  xl,  5.  —  4  Ezecb.  xviu, 
li,  et  xtxih,  i5. 

Rursus  recreata  anima,  si  hisverbis  crediderit,  a  despe- 
rationis  malo ,  inveniet  aliam  foveam  ,  ut  quae  despera- 
tione  perire  non  potuit,  spe  pereat.  Et  quis  est  qui  spe 
pereat  ?  Ecce  qualem  propono  ,  qui  dixerit  in  animo  suo  : 
Jam  Deus  veniam  promisit  omnibus  avertentibus  se  a 
peccatis,  in  quacumque  hora  conversi  fuerint,  omnes  ini- 
quitates  eorum  obliviscetur  :  ergo  faciam  quidquid  volo  ; 
quando  voluero  convertam  me ,  delebiturque  quod  fe- 
cero.  Quid  dicemus  ?  quia  non  quando  se  converterit,  cu- 
rat  Deus  pcenitentem?  dimittit  Deus  omnia  peccata  prae- 
terita  ?  Si  negamus ,  indulgentiae  divinae  contradicimus  : 
verbis  denique  propheticis  obviamus ,  divinis  eloquiis  re- 
pugnamus.  Non  est  hoc  fidelis  dispensatoris. 

IV.  Recurrit,  et  mihi  dicit  quisquam  :  Dabis  ergo  laxa- 
mentum  peccatis,  ut  faciant  homines  quidquid  volunt, 
promissa  venia,  promissa  impunitate  cum  se  converterint  ? 
Laxant  habenas  ad  peccandum  :  feruntur  magno  impetu, 
nullo   revocante ,  spe  desperati.  Ita-ne  vero ,   vigilaret 
Scriptura  adversus  desperantes  ,  et  non  vigilaret  adversus 
male  sperantes?  Audi  ejus  vigilias  adversus  malam  et  per- 
versam  spem  :  «  Ne  tardes  converti  ad  Dominum,  neque 
»  differas  de  die  in  diem  :  subito  enim  veniet  ira  ejus? 
»  et  in  tempore  vindictae  disperdet  te1.  »  Quid  est  ergo , 
maligne  sperator  ?  Si  desperes,  peris  ;  si  speres,  peris.  llbi 
tibi  tutus  locus  erit ,  ut  ab  utraque  fovea  te  eripias ,   et 
constituas  te  in  via  recta,  serviens  Deo,  miserans  aniniam 
tuam,  placens  Deo?  Male  desperabas ,  audisti  :  «  ln  qua- 
»  cumque  die  conversus  fuerit  iniquus?  omnes  iniquUa- 
»  tes  ejus  obliviscar.  »  Male  sperare  cceperas ,   audisti  : 
«  Ne  tardes  converti  ad  Dominum ,  neque  differas  de  die 
»  in  diem.  »  Undique  te  circumdedit  providentia  Dei  mi- 
sericorditer.  Quid  dicis?  Promisit  mihi  Deus  indulgen- 

1  Fccli.  v,  8,  9. 

tiam;   quando  me  convertero,  dahit  eam.  Plane  dabit, 
quando  te  converteris  :  sed  quare  tenon  convertis?  Quo- 
niam  quando meconvertero^dabit. Piorsus quandotecon- 
verleris^  dabit :  sed  ipsum  quando  quando  est?Quare  non 
hodie  est?  quare  non  cum  tu  me  audis?  quare  non  cum 
clamas  ?  quare  non  cum  laudas  ?  Clamor  meus  sit  adjutor 
pro  te  :  clamor  tuus  sit  testis  contra  te.  Quare  non  ho- 
die?  quare  non  modo?  Cras,  inquit  •,  indulgentiam  mihi 
Deus  promisit.Cras  tu  tibi  promittis?  Aut  si  forte,  si  mihi 
iegis  de  lihro  sancto  ,  sicut  indulgentiam  tibi  prcmis>am 
esse  converso,  sic  tibi  promissum  crastinum  diem  ,  difFer 
et  crastinum.  Nonne  hoc  primo  posuit  in  terrore  medici- 
nali ,  nonne  cum  te  increparet  hoc  dixit :  «  Ne  diflferas  de 
)>  die  in  diem  ,  subito  enim  veniet  ira  ejus?  »  Sed  vide- 
licet  homo  sapiens  times  ne  plus  habeas  biduo  bonae  vitae. 
Si  erit  crastinus  dies,   sit  et  hodiernus  •,  et  biduum  sit. 
Si  enim  non  erit  crastinus  dies,  hodiernus  securum  te  in- 
veniet  :  si  autem  erit  crastinus,   addetur  hodierno.   Tu 
autem  cupis  habere  longam  vitam  ,  et  non  times  habere 
malam  vitam.  Diu  vis  vivere,  et  male  vivere.  Longum  ma- 
lum  quaeris ,  quare  non  potius  iongum  bonum?  Quid  au- 
tem  non  bonum  habere  vis  ?  Sola  vita  erit,  quoe  in  te 
mala  incurrit.  Qualem  vestem  quaeras  ,  si  interrogem  te , 
bonam  respondes  ;  qualem  villam  ,  bonam  ;  qualem  con- 
jugem  ,  bonam  •,  quales  filios  ,  bonos ;  qualem  domum  , 
bonam  *,  solam  vitam  malam.  Et  omnibus  bonis  tuis  prae- 
ponis  vitam  ,  et  inter  omnia  bona  tua  solam  vis  vitam 
malam.  Nam  omnia  iila,  quae  bona  requirebas  ,  vestem, 
domum  ,  villam ,  et  caetera ,  paratus  es  dare  pro  vita  tua. 
Si  tibi  quisquam  dixerit  :  Aut  da  mihi  omnia  bona  tua , 
aut  aufero  vitam  tuam  :  paratus  es  omnia  bona  tua  dare, 
et  illam  etiam  malam  tenere.  Quare  non  vis  ut  tibi   sit 
bona,  pro  qua  etiam  mala  das  omnia  bona  ?  Ecce  ablata 

est  excusalio,  adsit  aecusatio ,  ne  inveniat  damnalio. 
V.  Exhortamur  Charitatem  Vestram  ,  ut  impigre  et  vi- 
gilanter  verba  Dei  ministrantibus  presbyteris  vos  audire 
non  pigeat(lO).  Dominus  enim  Deus  noster  est  ipsa  veri- 
tas,  quam  auditis  per  quemlibet  loquatur-,  et  nemo  est 
major  in  vobis,  nisi  qui  minor  fuerit.  Proeloquendum  ergo 
nobis  fuit  ex  more ,  et  vos  facite  ex  amore. 

SERMO   XXI1. 

De  eo  quod  scriptum  est  in  Psalmo  lxiii  ,  11  :  Jucunda- 
bitur  justus  ih  Domino. 

I.  «  Jucundabitur  justus  in  Domino ,  et  sperabit  in  eo, 
»  et  gloriabuntur  omnes  recti  corde*.»  Hoc  certe  voce  et 
ore  cantamus.  Hoec  verba  Domino  dixit  et  conscientia  et 
lingua  christiana  :  «  Jucundabilur  justus  in  Domino  ,  » 
non  in  saeculo.  Lux  orta  est  justo,  dicit  alibi,  et  rectis 
corde  jucunditas3.  Quaerens  unde  jucunditas,  hic  audis  : 
«  Jucundabitur  justus  in  Domino.  »  Lux  orta  est  justo, 
dicit  alibi.  Et  alibi :  «  Delectare  in  Domino ,  et  dabit  tibi 
»  petitiones  cordis  tui 4.  »  Quid  nobis  indicitur?  quid  do- 
natur?  quid  jubetur?  quid  datur?  Ut  jucundemur  in  Do- 
mino.  Quis  jucundabitur  in  ea  re ,  quam  non  videt?  An 
forte  videmus  Dominum  ?  Hoc  in  promissione  detinemus: 
nunc  autem  per  fidem  ambuJamus,  quandiu  sumus  in 
corpore,  peregrinamur  a  Domino  •,  per  fidem  ,  non  per 
speciem.  Tunc  ad  speciem  veniemus,  quando  implebitur 
quod  item  Joannes  dicit  :  «  Dilectissimi,  filii  Dei  sumus , 
»  et  nondum  apparuit  quid  erimus  :  scimus  quia  cum 

1  Alias  5  ex  Sirmondianis.  —  ^  Psal.  lxih,  ii.  —  3  Id.  xcvi,  n. —  4  Td. 
xxx vr,  ^- 

»  apparuerit,  similes  ei  erimus  ,  quando  eum  videbimus 
»  sicuti  est1.»  Tunc  ergo  magna  et  perf  ecta  jucunditas,  et 
tunc  plenum  gaudium  ,  ubi  jam  non  spes  lactat,  sedres 
nutrit2.  Tamen  etiam  nunc,  antequam  res  ipsa  veniat  no- 
bis  ,  antequam  nos  ad  rem  ipsam  veniamus  ,  jucundemur 
in  Domino.  Neque  enim  parvam  jucunditatem  habet  spes, 
cujus  postea  erit  res.  Et  in  istis  temporalibus  rebus ,  in 
jucunditate,  non  Domini ,  sed  saeculi ,  nonnulli  multa 
amant ,  et  ad  ea  quae  amant,  nondum  pervenerunt  :  et 
tamen  ardor  in  spe  currit,  rem  nondum  tenet.  Verbi  gra- 
tia,  amas  pecuniam  ;  non  amares,  si  non  sperares  :  amas 
uxorem  ,  non  ductam,  sed  adhuc  ducendam  ;  et  forte  du- 
cenda  amatur,  ducta  odio  habebitur.  Quare  hoc?Quia 
talis  non  apparuit  ducta  ,  qualis  ab  animo  pingebatur  du- 
cenda.  Deus  autem  non  vilescit  praesens ,  amatur  absens. 
Quantumcumque  enim  sibi  humana  mens  exaggeraverit 
bonum  quod  Deus  est,  minus  agit ,  et  valde  infra  est  •,  et 
necesse  est  plus  inveniat  adeptio ,  quam  formabat  cogita- 
tio.  Plus  ergo  amabimus  cum  viderimus ,  si  potuerimus 
amare  et  antequam  viderimus.  Modo  ergo  in  spe  ama- 
mus.  Ideo  « jucundabitur,  inquit,  justus  in  Domino.  »  Et 
continuo  ,  quia  nondum  videt ,  «  et  sperabit  in  eo.  » 

II,  Habemus  tamen  primitias  Spiritus,  et  aliunde  for- 
tasse  ,  ei  quem  diligimus  ,  propinquamus ;  et  quod  avide 
manducaturi  et  bibituri  snmus,  nunc  ,  etsi  tenuiter,  prae- 
lambimus  atque  gustamus.  Unde  hoc  probamus?  Neque 
enim  Deus,  quem  jubemur  diligere  ,  in  quo  jubemur  ju- 
cundari,  aurum  est ,  aut  argentum  est,  aut  terra  est,  aut 
ccelum  est ,  aut  lux  ista  solis  est ,  aut  quidquid  de  ccelo 
fulget,  aut  quidquid  de  terra  resplendet  luce  perfusum. 
Nullum  corpus  est  Deus  ,  spiritus  est.  Ideo,  inquit,  qui 
adorant,  in  spiritu  et  veritate  oportet  adorare3.  Non  in 

i  r   Joan.  in,  2   —  '  Florus  ad  i  Cor    v.  —  3  Joan.  ;v,  o> 

looo  aliquo  corporis ,  quia  non  est  corpus  :  non  tanquam 
in  monte  excelso ,  ut  per  altitudinem  montis  putes  te  pro- 
pinquare  Deo.  Excelsus  quidem  est  Dominus  ,  sed  humi- 
lia  respicit  *  5  excelsa  autem  a  longe  cognoscit  ;  humilia 
non  longe.  Certe  excelsus  est,  et  utique,  si  excelsa  a  longe 
cognoscit ,  humilia  longinquius  debet  advertere.  Si  ah 
excelsis  celsitudine  sua  longinquus  est,  ut  ea  a  longe  cog- 
noscat,  quanto  magis,  ait  aliquis,  ab  humilibus  ejus  longe 
celsitudo  secessit?  Non  ita  est.  Excelsus  est  enim  Deus,  et 
humilia  respicit.  Quomodo  ea  respicit  ?  Prope  est  Domi- 
nus  omnibus  his  qui  obtriverunt  cor 2.  Noli  ergo  quaerere 
montem  altum,  unde  tibi  vicinior  esse  videaris.  Si  extollis 
te,  longe  secedit  a  te  :  si  humilias  te,  inclinat  se  ad  te. 
Publicanus  de  Jonge  stabat ,  et  ideo  Deus  illi  facilius  pro- 
pinquabat :  nec  oculos  levare  audebat  ad  ccelum  3,  et  jam 
secum  habebat  qui  fecerat  ccelum.  Unde  ergo  jucunda- 
mur  in  Domino,  si  a  nobis  tam  longe  est  Dominus  ?  Ut 
non  sit  longe,  et  ut  longe  sit,tu  facis.  Ama,  et  propin- 
quabit  :  ama  ,  et  habitabit.  Dominus  in  proximo  est,  nihil 
solliciti  fueritis4.  Vis  videre  quam  si  amaveris  tecum  sit? 
Deus  charitas  est5.  Quid  longe  lateque  volitant  phantas- 
mata  cogitationis  tuae  •  et  dicis  tibi :  Putas  quid  est  Deus? 
putas  qualis  est  Deus  ?  Quidquid  finxeris ,  non  est  :  quid- 
quid  cogitatione  comprehenderis ,  non  est.  Si  enim  ipse 
esset ,  cogitatione  comprehendi  non  posset.  Sed  ut  ali- 
quid  gustu  accipias  ,  Deus  charitas  est.  Dicturus  es  mihi , 
Putas  quid  est  charitas?  Charitas  est  qua  diligimus  :  quid 
diligimus?  inefFabile  bonum,  bonum  beneficum  ,  bonuni 
bonorum  omnium  creatorem.  Ipse  te  delectet ,  a  quo  ha- 
bes  quidquid  te  delectat.  Non  peccatum  dico  :  nam  pec- 

1  Psal.  cxxxvii,  6.  —  a  Id.  xxxui,  19.  --  3  Luc.   xvm,  i3.    —  -4  Philip. 

iv,  5,  6.  —  5  1  Joan,  iv,  8. 

catum  solum  ab  iJlo  non  habcs.  Excepto  peccato,  ab  iilo 
habes  quidquid  aliud  habes. 

III.  Non  ergo  ,  quod  dixi,  ipse  te  delectet,  a  quo  habes 
quidquid  te  delectat,  peccatum  intelligas,  et  dicas  :  Ecce 
delectat  me  peccatum ,  numquid  a  Deo  habeo  peceatum? 
Vide  primo  ne  forte  non  te  delectet  peccatum  ,  sed  aliud 
te  delectet,  ubi  facias  peccatum.  Amando  ergo  creatu- 
ram  inordinate,  contra  usum  honestum  ,  contra  licitum, 
contra  ipsiusCreatoris  legemet  voluntatem  amando  crea- 
turam  peccas.  Non  ipsum  peccatum  amas  :  sed  male 
amando  quod  amas,  illaquearis  peccato.  Escam  in  reti 
appetis,  et  nesciens  peccato  vesceris:  idemque  sic  defen- 
dis.  Si  peccatum  est  multum  bibere,  quare  vinum  insti- 
tuit  Dominus?  Si  peccatum  est  aurum  amare,  amator  sum 
auri ,  non  Creatoris  :  Creator  auri  Deus  est  5  quare  creavit 
quod  amare  maJum  est  ?  Sic  coetera  quae  amas  maJe,  in 
quibus  est  omnis  luxuria,  ubi  committuntur  multa  flagi- 
tia  :  attende,  inspice,  considera  ,  qnia  omnis  creatura  Dei 
bona  est,  et  iilic  peccatum  non  est,  nisi  quia  male  uteris. 
Hoc  ergo  audi,  o  homo.  Dicis  :  Quare  Deus  instituit  quod 
me  amare  prohibet?  Non  ipse  institueret ,  et  non  esset 
quod  ego  amarem  •,  non  institueret  creaturam  ,  quam  me 
jubet  non  amare  ;  et  non  esset  quod  amarem  5  et  amando 
damnarer.  Si  vocem  habere  posset  ipsa  creatura,  quam 
male  amas,  quia  nec  te  amas,  responderet  tibi  :  Nolles  ut 
faceret  me  Deus ,  ne  esset  quod  amares  5  nunc  ergo  vide 
quam  iniquus  sis ,  et  in  ipsis  verbis  tuis  iniquissimus  <ic- 
prehendaris  :  veJles  ut  Deus  faceret  te  ,  qui  est  super  te  , 
et  nolles  faceret  aliud  bonum.  Quod  tibi  fecit  Deus ,  bo- 
num  est  :  sed  aJia  sunt  magna  J)ona ,  alia  parva  bona ; 
alia  terrestria  bona ,  alia  spirituaha  bona  ,  alia  temporaJia 
bona  :  omnia  tamen  bona ,  quia  bonus  fecit  bona.  Ideo 
(juodam  in  loco  Scripturarum  divinarum  dicitur  :  «  Ordi- 

»  nate  in  me  cbaritatem  ^»  Bonum  aliquid  te  fecit  Deus, 
sub  se  fecit  aliquid  inferius  et  sub  te  :  sub  alio  es,  super 
aliud  es  :  noli  relicto  superiore  bono  ,  curvare  te  ad  in- 
ferius  bonum.  Rcctus  esto  ,  ut  lauderis  :  quiau  laudabun- 
»  tur  omnes  recti  corde2.  »  Unde  enim  peccas,  nisi  quia 
inordinate  tractas  res,  quas  in  usum  accepisti?  Esto  bene 
utens  rebus  inferioribus ,  et  eris  recte  iruens  bono  su- 
periore. 

IV.  Nunc  audi  ,  et  discute  ipsas  agnitiones  tuas  :  et  in- 
terroga  te  qui  tractas,  et  res  quas  traclas.  Ecce  si  in  ne- 
gotio  tuo  argentum  praeponas  auro,  si  plumbum  argento, 
si  pulyerem  plumbo;  nonne  ab  omnibus  sociis  tuis,  si 
forte  negotiator  es,dementissimusjudicaberis,  et  ab  eorum 
societate  seduceris ,  dicerisque  damnosus,  et  forte  etiam 
toto  capite  sanandusPQuid  aliud  enim  dicerent  omnes  so- 
cii  tui,  cum  dixeris :  Charius  est  argentum  auro,  aut  melius 
est  argentum  auro?  Nonne  haec  clamabunt,  Insane  decipe- 
ris,quid  pateris,quandopraeponis  argentum  auroPEtnemo 
tibi  dicet,  quid  pateris,  quandopraeponisaurum  Deo?  Quo- 
modo,  inquit,  prsepono  aurum  Deo  ?  Si  enim  per  quamdam 
dementiam  praeposuero  argentum  auro,  ideo  demens  dicor, 
quia  de  duabus  speciebus,  qnas  ambas  video,  quasambas 
intueor,  quas  ambas  manu  contrecto,  praepono  viliorem 
chariori  :  aurum  Deo  quomodo  praepono?  aurum  video, 
Deum  non  video.  Nec  hinc  te  excusabis.  Quare  amas  ar- 
gentum?quia  charum  est,  quia  charo  valet.  Quare  plus 
aurum?  quia  charius  est.  Argentum  charum,  aurum  cha- 
rius  :  Deus  ipsa  charitas  est. 

V.  Ecce  aliquid  dicam  muneris  Dei ,  ut  citius  te  con- 
vincam  ,  quomodo  praeponis  aurum  Deo  ;  quamvis  aurum 
vicleas ,  Deum  non  videas  ;  et  ideo  tibi  non  videaris  prae- 
ponere,  quia  velit  nemo  praeponere  rem  quam  videt  ei  rei 

1  Cant.  n,  4-  —  2  Psal.  ixui,  n 

quam  non  videt.  Ecce  aliquid  dico.  Quid  tibi  videtur? 
fides  argentum  est?  aurum  est?nummus  est?  pecus  est? 
terra  est  ?  ccelum  est  ?  Nihil  horum  est ,  et  tamen  aliquid 
est.  Non  tantum  aliquid  est  ,  sed  magnum  est  aliquid. 
Interim  non  loquor  de  fide  illa  superiore ,  qua  fidelis  vo- 
caris ,  accedens  ad  mensam  Domini  tui ,  respondens  ex 
fide  verba  fidei :  interim  hanc  suhmoveo  paulisper.  De  illa 
fide  loquar,  quae  vulgo  etiam  fides  dicitur  :  non  quam 
magnam  tibi  imperat  Deus  tuus ,  sed  quam  tu  exigis  a 
servo  tuo.  Ipsam  dico  ,  quia  et  ipsam  imperat  tibi  Domi- 
nus  tuus,  ne  cuiquam  fraudem  facias,  fidem  serves  in  ne- 
gotio ,  fidem  serves  uxori  in  lecto.  Et  hanc  tibi  fidem 
imperat  Deus  tuus.  Quid  est  fides  ista  ?  Certe  eam  non 
vides  :  si  non  vides,  quare  quando  tibi  frangitur  clamas? 
Clamore  tuo  convinco  quod  videas.  Dicebas  :  Quomodo 
aurum  Deo  praepono?  aurum  video ,  Deum  non  video. 
Ecce  aurum  vides  ,  fidem  non  vides.  An  quod  verius  est , 
fidem  vides  ;  sed  quando  exigis ,  vides  illam  •  quando  de 
te  exigitur,  non  vis  eam  videre?  Apertis  oculis  clamas  : 
Redde  fidem  quam  promisisti :  clausis  oculis  clamas :  Nihil 
tibi  promisi.  In  utroque  oculos  aperi.  Inique ,  noli  fidem, 
sed  ipsam  iniquitatem  perdere  :  quod  exigis  redde. 

VI.  Servum  tuum  manumittendum  manu  ducis  in  ec- 
clesiam.  Fit  silentium,  libellus  tuus  recitatur ,  aut  fit  de- 
siderii  tui  prosecutio.  Dicis  te  servum  manumittere  (11), 
quod  tibi  in  omnibus  servaverit  fidem.  Hoc  diligis,  hoc 
honoras,  hoc  donas  praemio  libertatis  :  quidquid  potes 
facis ;  facis  liberum ,  quia  non  potes  facere  sempiternum. 
Deus  tuus  clamat  ad  te ,  et  in  servo  tuo  convincit  te  :  di- 
cit  tibi  in  corde  tuo  :  Duxisti  servum  tuum  de  domo  tua 
ad  domum  meam ;  vis  eum  de  domo  mea  liberum  revo- 
care  in  domum  tuam:  tu  quare  male  servis  in  domo  mea? 
Das  illi  quid  polcs  •  promitto  tibi  quod  possum  ;  tu  facis 

liberum  servantem  tibi  fidem ;  ego  te  facio  sempiternum, 
si  servaveris  mihi  fidem.  Quid  adhuc  argumentaris  contra 
me  in  animo  tuo?  Redde  Domino  tuo ,  quod  laudas  in 
servo  tuo.  An  forte  tibi  tantum  arrogas ,  ut  te  dignum 
putes,  qui  servum  fidelcm  habeas ,  quem  dicis  :  Compa- 
ravi ;  et  ego  non  sum  dignus ,  qui  servum  fidelem  ha- 
beam  quem  creavi  ?  Haec  tibi  loquitur  Dominus  tuus  in- 
tus,  ubi  non  audit ,  nisi  tu ;  et  ipse  tibi  loquitur,  qui  vera 
loquitur.  Quid  enim  hac  locutione  verius  ?  Noli  obsurdes- 
eere.  Ecce  fidem  amas  in  servo  tuo ;  certe  non  vides  fidem : 
quare  illam  amas  in  altero  ,  et  totum  quod  dixi  in  altero  , 
et  in  servo  quem  pecunia  comparasti ,  non  tamen  quem 
creasti  ?  Gemina  necessitudine  tecum  agit  Dominus  tuus. 
Et  creavit  te  ,  et  comparavit  te.  Antequam  esses ,  inquit 
tibi ,  feci  te  $  cum  ex  te  sub  peccato  venundatus  esses , 
-  redemi  te.  Ut  manumittas  servum  tuum ,  frangis  tabulas 
ejus  (12) :  Deus  non  frangit  tabulas  tuas.  Tabulae  tuse 
Evangelium  sunt  5  ubi  est  sanguis  ,  quo  comparatus  es  : 
manent,  quotidie  recitantur,  admoneris  conditionis  tuae, 
commemoratur  tibi  pretium  tuum. 

VII.  Si  tibi  servus  tuus  ,  quem  manumittis ,  fidem  non 
exhiberet ,  nec  se  manumissione  tua  dignum  fidem  ser- 
vando  faceret ,  et  eum  in  aliquibus  in  domo  tua  fraudi- 
bus  invenires  ,  quid  clamare  ?  Male  serve,  fidem  mihi  non 
servas  ?  Nescis  quia  emi  te?  nescis  quia  sanguinem  meum 
pro  te  numeravi?  Clamas  quantum  potes,  et  ccelum  in- 
vidiosis  pulsas  vocibus  :  Sanguinem  meum  pro  te  dedi , 
male  serve.  Et  omnes  qui  audiunt ;  Verum  dicit.  Si  tibi 
auderet  respondere  sic  invehenti  et  clamanti  ipse  servus 
tuus ,  non  erubesceres  si  tibi  dicat  :  Quem  rogo  te  ,  san- 
guinem  pro  me  dedisti  ?  quando  me  emisti ,  nec  saltem  te 
phlebotomasti.  Sed  sanguinem  tuum  pecuniam  tuam  vo- 
cas.  Tantum  amas  pecuniam  tuam ,  ut  eam  appelles  san- 

guinem  tuum.  De  voce  tua  convincit  Dominus  tuus,  Vo- 
cas  pecuniam  tuam  sanguinem  tuum  ,  et  ideo  exigis  a 
servo  tuo  empto  fidem  ,  quia  pro  eo  dedisti ,  non  utique 
sanguinem,  sed  nummum,  vel  aurum  :  ego  quid  dede- 
rim,  recoiis.  Tabulas  tuas  lege,  si  non  recolis  •,  lege  pro  te 
mortem  Salvatoris ,  lanceam  percussoris ,  pretium  Re- 
demptoris.  Potest  et  homo  vivens  vena,  ut  dixi,  percussa 
dare  sanguinem  suum,  et  tamen  vivere  :  plus  est  quod 
tibi  dicit  Dominus  tuus  :  Non  de  me  vivente  sanguis  ex- 
pressus  est,  sanguine  meo  te  emi  •,  addo  ,  morte  mea  te 
emi.  Quid  habes  quod  dicas  ?  Redde  fidem  domino  tuo , 
quam  exigis  a  servo  tuo.  Vides  aurum ,  vides  et  fidem  : 
non  exigeres ,  si  non  videres  :  non  Jaudares,  si  non  vide- 
res  ;  non  libertate  donares,  si  non  videres  :  sed  aurum 
oculis  carnis  vides,  fidem  oculis  cordis  vides.  Quanto  me- 
lioressunt  cordis  ,  tanto  melius  est  quod  vides  oculiscor- 
dis.  Tu  autem  huic  fidei ,  quam  tibi  imperat  Dominus 
tuus,  praeponis  aurum  ,  et  commendatum  non  reddis  ,  et 
dicis  :  Nihil  mihi  dedisti  :  aut  ei  cui  non  commendasti  , 
dicis  :  Redde  quod  tibi  commendavi.  Non  das  quod  acce- 
pisti,  repetis  quod  non  dedisti  Ecce  acquire,  sic  tolle,  et 
exaggera  tibi  lutum.  Quid  premis  ?  dicendo  :  Da  ,  quod 
non  commendasti  •  negando  quod  commendatum  acce- 
pisti.  Tolle,  coilige  lucra  damnosa  :  ecce  arcam  implesti, 
muJtum  aurum  acquisisti ;  arcam  cordis  discute,  fidem 
perdidisti. 

VIII.  Redi  ergo,  si  sensisti  aliquid,  si  erubuisti ,  si 
quod  pravum  et  curvum  fuerat  correxisti ,  redi ,  cfeJec- 
tare  in  Domino,  jucundare  in  Domino.  Jncundare  in  iis 
quae  jussit  Dominus  ,  ut  jucunderis  in  Doinino.  Jucun- 
dare  in  fide,  jucundare  in  spe ,  jucundare  in  charitate, 
jucundare  in  misericordia  ,  jucundare  in  hospitalitate, 
jucundare  in  castitate.  Haec  omnia  bona  sunt,.  thesauri 

interioris  hominis;  gemmae,  non  arcae  tuse,  sed  conscien- 

tiae  tuae.  His  ama  dives  esse ,  quas  divitias  nec  naufragio 

possis  amittere  $  unde  si  nudus  exieris,  plenus  eris.    Sic 

enim  exis  et  rectus  corde  ,  ut  lauderis  ,  non  reprehendens 

Dominum  tuum ,  si  quid  tibi  accideritin  hoc  seeculo ,  et 

laudans  flagellum  Patris,  cujus  expectas  haereditatem.  Fuge 

sub  manu  emendantis.  Non  te  avertas  a  disciplina,  quia 

iJfe  qui  emendat  te,  errare  non  potest.  Novit  quid  tecum 

faciat  qui  te  fecit.  An  forte  tam  imperitum  putas  arti- 

ficem  tuum ,   ut  sciret   facere  te,  et  obliviscatur  quid 

tecum  faciat  ?  Antequam  esses  ,  de  te  cogitavit  :  nam  nisi 

de  te  cogitasset,  nunquam  esses.  Ergo  de  te  cogitavit  an- 

tequam  esses  ,  ut  esses  5  et  jam  te  existentem,  rnanentem, 

viventem  ,  sibi  servientem  contemnet ,  teque  despiciet? 

Despexit ,  inquis  :  jam  oravi ,   non  me  audivit.  Quid  si 

boc  petebas,  quod  malo  tuo  accepisses,  si  accepisses  ?  Plo- 

ravi  ante  illum ,  et  non  mihi  dedit.  0  puer  insensate,  in 

quo  plorasti?ut  acciperes  felicitatem  carnalem ,  felicita- 

tem  temporalem ,  felicitatem  terrenam.  Quid  si  ista  feli- 

citas,  quam  exoptabas  et  petebas,  et  pro  qua  plorabas, 

praecipitaret  te  ?  Jamdudum  loquebar  de  servo  tuo  ,  nunc 

similitudinem  accipe  de  filio  tuo.  Plorat  ante  te  fiiius  tuus 

parvus,  ut  eum  leves  in  equum  tuum  :  numquid  audis  ? 

numquid  exaudis?  Durus  es  ,  an  potius  misericors?  Quid 

est,  dic  mihi,  quo  consilio  facis  ?  Certe  hoc  consilium  est 

charitatis,   quis  dubitet?  Cui  grandi  servas  totam  do- 

mum  ,  parvulum  plorantem  non  Jevas  in  equum.  Omnia 

quae  habes,  et  domum  et  quidquid  in  domo,  et  agrum  et 

quidquid  in  agro,  illi  servas ;  et  tamen  in  equum  non  le- 

vas  parvulum  plorantem.  PJorct  quantum  vult ,  tota  die 

ploret  :  non  exaudis,  et  misericordia  non  exaudis,  et  si 

exaudires ,  crudelis  esses.  Vide  ergo  ,  cogita  hoc1  tibi  fa- 

1  Forte  an  hoc. 

ciat  Dominus  tuus,  quando  petis  incongrua,  et  non  acci- 
pis.  Forte  enim  teinopia  erudiet,  copia  corrumpet.  Quae- 
ris  tu  copiam  corruptionis ,  cum  necessaria  fortasse  sit 
inopia  eruditionis.Dimitte  Deo  tuo,  qui  scit  quid  det  tibi, 
quid  tollat  tibi.  Nam  si  det  tibi  quod  male  petis,  forte  ira- 
tus  dat.  Audi  exempla  de  Lege.  Israelitas  concupiscen- 
tes  concupiscentias  ventris  et  gutturis,  exaudivit  iratus1  : 
Paulum  dicentem  :  Tolle  a  me  stimulum  carnis ,  non 
exaudivit  propitius2. 

IX.  Ideo  delectare  in  Domino  ,  jucundare  in  Domino  , 
non  in  saeculo.  In  Domino  enim  jucundabatur  ille  ,  qui 
cum  perdidisset  totam  jucunditatem  saeculi,  remansit  ei 
Dominus,  in  quo  jucundaretur  :  remansit  ei  in  ira  sim- 
plex  ,  perfecta  et  immutabilis  jucunditas  cordis  ejus.  Quae 
habebat  possidebat,  non  possidebatur  5  a  Domino  autem 
possidebatur  :  illa  calcabat,  ex  illo  pendebat  :  ille  illis 
subtractis  quae  calcabat ,  haesit  in  illo  in  quo  pendebat. 
Ecce  enim  quid  sit  in  Domino  jucundari.  «  Domi- 
»  nus  dedit ,  Dominus,  »  (  vide  jucunditatem,  )  «  Do- 
»  minus  abstulit3 :  »  numquid  se  abstulit?  Quod  dedit 
abstulit ,  qui  dedit ,  se  obtulit :,  jucundatur  in  Domi- 
no.  Ergo ,  «  Dominus  dedit ,  Dominus  abstulit  5  sicut 
»  Domino  placuit,  ita  factum  est  :  sit  nomen  Domini 
»  benedictum.  »  Quare  displiceat  servo  id  quod  pla- 
cuit  Domino?  Aurum,  inquit,  perdidi,  familiam  per- 
didi ,  pecora  perdidi  t  quidquid  habui  perdidi  :  a  quo 
habeo,  non  perdidi.  Perdidi  quod  dederat ;  eum  non  per- 
didi ,  cujus  ipse  sum.  Delectatio  mea  ipse^,  divitiae-meae 
ipse.  Sed  quare?  quia  non  perversus  ,  non  capite  deor- 
sum,  non  neglexit  eum  qui  supra  se  est,  et  dilexit  ea  quae 
infra  se.  Ipsa  est  enim  perversitas  male  utendi  creatura. 

X.  Quid  accusas  qui  dedit  aurum ,  qui  recte  accusaris 

1  Exod.  xvi.  —  »  2  Cov.  xii,  7.  —  3  Job.  1,  21. 

male  amando  aurum  ?  Habe  aurum  ,  dicit  tibi  Deus,  dedi 
tibi,  bene  utere.  Ornari  vis  auro ;  orna  potius  aurum  :  bo- 
norem  vis ,  decus  vis  ab  auro  $  decus  praesta  auro,  ne  sis 
dedecus  auri.  Aurum  habet  scortator,  fornicator^  iuxu- 
riator  :  edit  pompaticos  ludos  ,  insana  munera  donat  bis- 
trionibus  •  esurientibus  pauperibus  non  donat :  non  est 
decus  auri.  Nonne  qui  recte  attendit  boc  dicit :  Doleo  au- 
rum  quod  in  illum  incurrit  5  o  si  ego  illud  baberem  !  Et 
tu  aurum  si  baberes  :  modo  enim  dicis,  Doleo  aurum 
quod  in  istum  incurrit  5  o  si  ego  illud  haberem  !  quicl  ia- 
ceres?  Peregrinos  susciperem,  inopes  pascerem,  nudos 
vestirem,  captivos  redimerem.  Bona  loqueris  antequam 
habeas  :  vide  loquaris  quando  habueris.  Si  sis  talis,  erit 
aurum  in  tuo  ornatu.  Si  vero  sic  uteris  auro ,  quia  plus 
diligis  eum  qui  creavit  aurum,  eris  rectus,  superiora  plus 
diligens ,  inferioribus  recte  utens  ;  et  delectaberis  in  Do- 
mino  ,  justus  in  Domino  jucundaberis.  Non  erit  in  te  ac- 
cusatio  Creatoris,  sed  erit  gratiarum  actio  Redemptoris. 

SKRMO  XXII1. 

De  3  versu  Psalmi  lxvh  :  Sicul  deficit  fumus , 
dejiciant,  etc. 

I.  Audivimus,  et  contremuimus ,  quod  in  voce  Psalmi 
est  prophetatum.  Ait  enim  :  «  Sicut  deficit  fumus ,  defi- 
»  ciant;  sicut  fluitcera  a  facie  ignis,  sicpereant  peccato- 
»  res  a  facie  Dei 2.  »  Non  dubito,  fratres  mei ,  quod  om- 

1  Alias  de  tempore  109.  —  *  Psal,  lxvii,  3. 

cxxiv.  23 

nium  vestrum  corda  eoncussa  sint ,  nec  cujusquam  con- 
scientia  sub  his  verbis  intrepida  steterit.  «  Quis  enim  glo- 
»  riabitur,  castum  se  haberecor?  aut  quis  gloriabitur, 
»  mundum  se  esse  a  peccato  l  ?  »  Ac  per  hoc  cum  Scrip- 
tura  dicit  :  «  Sicut  fluit  cera  a  facie  ignis,  sic  pereant  pec- 
»  catores  a  facie  Dei ,  »  quis  non  contremiscat ,  quis  non 
pavibundus  exiliat?  Quid  ergo  faciemus,  aut  quae  spes 
nobis  est?  Neque  enim  frustra  haec  cantantur  ^  aut  vero 
eum  haec  dicit  Propheta ,  optat  ea  hominibus ,  ac  non 
potius  ventura  praevidet.  In  verbis  quidem  figura  optantis 
apparet  ,  sed  intelligitur  praescientia  nuntiantis.  Sicut 
enim  quaedam  in  Scriptura  Prophetarum  tanquam  in  prae- 
teritum  facta  narrantur ,  cum  futura  praedicantur  :  ita 
quaedam  tanquam  voto  dicuntur  optantis ;  sed  qui  recte 
intelligunt  quod  audiunt ,  visionem  praenuntiantis  agnos- 
cunt.  Longe  autem  ante  nativitatem  dorninicae  incarna- 
tionis  ,  isti  Psalmi  dicti  atque  conscripti  sunt.  Non  ante 
Deum  Christum,  sed  ante  natum  ex  virgine  Maria  Chris- 
tum.  Nam  profecto  pater  Abraham  longe  ante  David  re- 
gem  ,  cujus  tempore  hi  Psalmi  cantati  sunt,  fuit.  Domi- 
nus  autem  dixit  :  «  Ante  Abraham  ego  sum2.»  Ipse  enim 
est  Verbum  Dei,  per  quod  facta  sunt  omnia  :  sed  ipse  im- 
plens  Prophetas,  in  carne  se  esse  venturum  per  eos  prae- 
dixit.  Adejus  autem  incarnationem  pertinet  passio.  Neque 
enim  potuit  pati  illa  quae  in  Evangelio  scripta  sunt ,  nisi 
in  carne  mortali  etpassibili,  quam  gerebat.  Et  ibi  utique 
legitur ,  quemadmodum  Domino  crucifixo  hi  qui  cruci- 
fixerunt  eum  ,  vestimenta  ejus  diviserunt  sibi,  et  curfi  in- 
venissent  in  eis  tunicam  desuper  textam  ,  noluerunt  eam 
conscindere ,  sed  sortem  super  eam  miserunt 3  *,  ut  ad 
quem  perveniret,  integra  perveniret  :  qua  significabatur 
charitas,  quae  dividi  non  potest.  Haec  ergo  cum  in  Evan- 

1  Trov.  xx,  9.   —  2  Joan.  viu,  58.  —  3  hl.  xix,  23. 

gelio  jam  facta  narrentur,  longe  ante  multos  annos  in 
Psalmo  cum  futura  praenuntiarentur ,  tanquam  gesta  et 
transacta  cantata  sunt.  «  Foderunt ,  inquit ,  manus  meas 
»  et  pedes  meos,  et  dinumeraverunt  omnia  ossa  mea.  Ipsi 
)>  vero  consideraverunt  et  inspexerunt  me  :  diviserunt  sibi 
w  vestimenta  mea ,  et  super  vestem  meam  miserunt  sor- 
»  tem1.  »  Omnia  tanquam  praeterita  dicuntur,  et  futura 
praedicuntur,  Sicut  ergo  in  verbis  praeteriti  temporis  fu- 
tura  facta  significantur  :  sic  in  figura  optantis  praenun- 
tiantis  mens  intelligenda  est.  Sic  et  de  Juda  Domini  tra- 
ditore,  tanquam  optat  ei  Propheta,  quod  venturum  esse 
praedicit.  Et  de  ipsis  Judaeis  :  «  Fiat,  inquit,  mensa  eo- 
»  rum  in  laqueum,  et  in  venationem,  et  in  scandalum  *.» 
Quod  de  his  praedictum  esse  sine  dubitatione  exponit :  si- 
cut  de  Juda  quae  sub  eadem  figura  praenuntiata  sunt , 
apostolus  Petrus  commemorat3. 

II.  Nec  sine  causa  et  quae  futura  sunt,  tanquam  tran- 
sacta  dicuntur.  Deo  enim  sic  certa  sunt,  ut  jam  pro  factis 
habeantur  •  et  tanquam  optans  videtur  dicere  Propheta  > 
quod  certum  praevidet  esse  venturum  :  nihil  aliud,  quan- 
tum  mihi  videtur ,  ostendens  ,  nisi  nobis  non  debere  dis- 
plicere  cognitam  sententiam  Dei,  quam  fixam  immobilem- 
que  constituit.  Et  ideo  in  Actibus  Apostolorum,  cum 
quidam  Propheta ,  nomine  Agabus,  praediceret  aposto- 
lum  Paulum  in  Jerusalem  a  Judaeis  multa  esse  passurum 
et  usque  ad  vincula  perventurum  ,  cum  hoc  audito  fra- 
tres  revocare  et  retinere  vellent,  ne  illuc  pergeret :  «  Quid 
»  facitis,  inquit,  conturbantes  cor  meum  ?  Ego  enim  non 
)>  solum  alligari,  sed  etiam  mori  paratus  sum  pro  nomine 
»  Domini  nostri  Jesu  Christi4.  »  Atque  ita  cum  viderent 
fratres  immobilem  viri  ad  omnia  perferenda  constantiam 
dixerunt :  «  Fiat  Domini  voluntas.  »  Numquid  ergo  quia 

»  Psal.  xxi,  17,  etc.-—  2  Id.  lxvui,  23,—  3  Act.  1,  20.   —  4  Id.  xxi   i3. 

23. 


;356  S.    ALGLSIIM    EPiSCOl'1 

dixerunt,  Fiat  voluntas  Dei ,  optaverunt  Apostolo,  ut 
talia  pateretur,  ac  non  potius  mentem  suam  sublimi  et  di- 
vino  statuto  devotissime  subdiderunt?  Sie  et  Propheta 
eum  dicit :  «  Sicut  fluit  cera  a  facie  ignis,  sic  pereant  pec- 
))  catores  a  facie  Dei l, ))  videt  hoc  certissime  peccatoribus 
imminere,  et  placet  ei  quod  Deus  statuit ,  ne  Deo  ipse 
displiceat. 

III.  Quid  ergo  facieraus ,  fratres ,  nisi  ut,  dum  tempus 

est,  vitam  mutemus  ,  et  facta  nostra  ,  si  qua  mala  sunt, 

corrigamus  ?  Ut  quod  sine  ulla  dubitatione  venturum  est 

peccatoribus ,  nos  non  inveniat  super  quos  veniat  :  non 

quia  non  erimus,  sed  ut  non  tales  inveniat ,  qualibus  ven- 

turum  esse  praedictum  est.  Propterea  se  judex  venturum 

minatur,  ut  non  inveniat  quos  puniat,  cum  venerit.Prop- 

tereaillud  cantant  Prophetae  ,  ut  corrigamur.  Si  damnare 

vellet ,  taceret.   Nemo  volens  ferire  dicit ,  Observa.  To- 

tum,  fratres,  quod  audivimus  per  Scripturas,  vox  est  Dei 

dicentis,  Observa.  Et  totum  quod  patimur,  tribulationes 

in  hac  vita ,  flagellum  Dei  est  corrigere  volentis,  ne  dam- 

net  in  fine.    Quasi    dura   sunt,  molesta  sunt,   horrent 

quando  narrantur  ,  quae  quisque  gravia  valde  patitur  in 

hac  vita  :  in  comparatione  autem  aeterni  ignis  non  parva, 

sed  nulla  sunt.   Sive  ergo  nos  flageilemur,  sive  cum  alii 

flagellantur  ,  admonemur  a  Domino.  Omnia  ista  ,  fratres, 

quae  in  hac  vita  infliguntur  a  Domino,  admonitiones  sunt 

et  stimuli  correctionis  nostrae.  Veniet  autem  ignis  aeter- 

nus^  de  quo  dicetur  illis  qui  ad  sinistram  constituendi 

sunt  :  (( Ite  in  ignem  aeternum,  qui  paratus  est  diaboh)  et 

»  angelis  ejus~.  »Tunc  acturi  sunt  quidam  pcenitentiam. 

Nam  scriptum  est  in  libro  quodam  Sapientire  :  «  Dicent 

»  intra  se  pcenitentiam  agentes,  et  prae  angustia  spiritus 

w  gementes,  Quid  nobis  profuit  superbia,  et  quid  divitia- 

'  Psal.  lxvh,  3.  —  a  Mattli.  xxv.  \i. 

»  rum  jactantia  conlulit  nobis?  Transierunt  omnia  illa, 
»  tanquam  umbra  l.  »  Erit  enim  pcenitentia,  sed  infruc- 
tuosa  :  eritibi  pcenitentia,  sed  dolorem  habens,  medici- 
nam  non  habens.  Nunc  est  fructuosa  pcenitentia ,  quando 
correctio  libera.Pceniteat  te  ad  vocem  Scripturae.  Nam  ad 
vocem  praesentis  judicis,  sine  causa  pcenitebit  te.  Tunc 
jam  ille  sententiam  dicturus  est :  et  non  erit  quod  repre- 
hendas,  quando  sententiam  dicturus  est.  Non  enim  tacuit 
ante  sententiam.  Non  enim  te  distulit ,  nisi  ut  corrigeres 
te  :  quandoquidem  latroni  in  cruce  pendenti  se  mutare 
permisit  ~.  Tnnc  enim  latro  pendens  cum  Domino ,  cre- 
diditin  Christum,  quando  de  illo  Discipuli  titubaverunt. 
Contempserunt  Judaei  mortuos  suscitaniem  ,  non  con- 
tempsit  latro  secum  in  cruce  pendentem,  Non  est  ergo 
quod  in  fine  dicatur  Domino  ,  Non  me  permisisti  bene 
vivere  •,  aut ,  dilationem  correctionis  non  mihi  dedisti ; 
aut ,  non  ostendisti  quid  appelerem ,  quid  vitarem.  Vi- 
dete  quia  non  tacet,  videte  quia  differt,  videte  quia  blan- 
ditur,  hortatur,  minatur.  Constituit  verbum  suum  in  su- 
blimitate^  pertotum  mundum  recitatur  universo  humano 
generi.  Non  est  quijam  dicat  :  Nescivi  ,  non  audivi.  lm- 
pleturquod  dictum  estin  Psalmo  :  «  Nec  est  qui  se  abs- 
»  condat  a  calore  ejns3.  »  Modo  ergo  calor  ejus  in  verbo 
ejus  est  :  mutare  modo  a  calore  ejus,  et  non  deflues  sicut 
cera  ab  igne  ejus. 

IV.  Nam  illud,  fratres  mei ,  venturum  est  aliquando, 
quod  modo  rident  impii,  quod  modo  contemnunt  deri- 
sores,  quod  putant  falso  cantari;  aliquando  venturum 
est.  Si  non  venerunt  tanta,  quanta  praedicta  sunt ;  despe- 
remus  et  illud  aliquando  venturum  :  si  autem  omnia  quae 
de  Ecclesia  futura  praenuntiata  sunt ,  jam  videmus  exhi- 
bita  ,  et  aecorum  etiam  oculos  feriunt ;  quid  dubitamus 

!  Sa|»    v,  3,  8,  <)  —  3  Luc.  xxiu,  $3.  —  3  Psal.  xvm,  7. 

etiam  illa  ventura?  Quando  dicebatur  Ecclesia  Christi  fu- 
tura  per  totum  orbem  terrarum ,  dicebatur  a  paucis ;  et 
ridebatur  a  multis.  Modo  jam  impletum  est ,  quod  tanto 
ante  praedictum  est :  diffusa  est  Ecclesia  per  totum  orbem 
terrarum.  Ante  millia  annorum  promissum  est  Abrahae  : 
«  In  semine  tuo  benedicentur  omnes  gentes  *.  »  Venit 
Christus  ex  semine  Abrahae  ,  benedictae  sunt  in  Christo 
jam  omnes  gentes.  Praedicta  sunt  schismata ,  et  hacreses 
futurae  :  videmus  illa.  Praedictae  sunt  persecutiones  :  fac- 
tae  sunt  a  regibus  colentibus  idola.  Pro  ipsis  idolis  adver- 
sus  nomen  Christi  repleta  est  terra  Martyribus.  Sparsum 
est  semen  sanguinis ,  surrexit  seges  Ecclesiae.  Nec  frustra 
oravit  Ecclesia  pro  inimicis  suis  :  crediderunt  et  qui  per- 
sequebantur.  Praedictum  est  etiam ,  quia  ipsa  idola  ever- 
tenda  essent  per  nomen  Christi :  nam  et  hoc  invenimus 
in  Scripturis.  Ante  paucos  annos  Christiani  illa  legebant, 
et  non  videbant ;  adhuc  futura  illa  expectabant ,  et  sic 
abierunt  :  non  illa  viderunt ,  sed  tamen  credentes  quod 
futura  essent,  cum  fide  abierunt  ad  Dominum  :  nostris 
temporibus  etiam  ipsa  cernuntur.  Omnia  quae  ante  prae- 
dicta  sunt  de  Ecclesia,  videmus  impleta  :  solus  dies  ju- 
dicii  non  est  venturus  ?  Ipse  solus  praenuntiatur ,  et  non 
veniet  ?  Usque  adeo  sumus  duri  et  lapidei  cordis  ,  ut  le- 
gamus  Scripturas,  et  videamus  omnia  prorsus  ad  litteram 
evenisse  quae  scripta  sunt,  et  de  his  quae  remanent  des- 
peremus  ?  Quantum  est  enim  quod  remanet,  ad  ea  quae 
jam  nobis  exhibita  videmus  ?  Tam  plura  Deus  ostendk,  et 
de  residuo  nos  fraudaturus  est  ?  Veniet  judicium  redditu- 
rum  pro  meritis,  bonis  bona,  malis  mala.  Boni  simus,  et 
securi  judicem  expectemus. 

V.   Fratres  mei,   maxime  nunc  dicentem  me  audite. 
Nolo  tecum  computare  praeterita  :  ab  hodierno  die  te 

1  Gen.  xxn,  18; 

muta ,  cras  te  alterum  inveniat.  Nos  autem  perversitate 
nostra  sic  volumus  Deum  misericordem,  ut  non  sit  justus. 
Alii  rursus  quasi  praefidentes  de  justitia  sua ,  sic  volunt 
justum,  ut  nolint  misericordem.  Utrumque  se  exhibet 
Deus ,  utrumque  prsestat ,  nec  misericordia  ejus  praescri- 
bit  justitiae ,  nec  justitia  ejus  aufert  misericordiam.  Mise- 
ricors  et  justus  est.  Unde  misericordem  probamus?  Parcit 
modo  peccatoribus ,  dat  veniam  confitentibus.  Unde  pro- 
bamus  quod  justus  est  ?  Quia  venturus  est  dies  judicii , 
quem  modo  differt,  non  aufert,  et  cum  venerit ,  reddi- 
turus  est  pro  meritis.  An  hoc  vultis  ut  reddatur  aversis , 
quod  reddetur  conversis  ?  Fratres  ,  justum  videtur  vobis, 
ut  ibi  ponatur  Judas,  ubi  positus  est  Petrus?  Et  ipse  ibi 
poneretur ,  si  se  correxisset.  Sed  de  venia  desperans ,  po- 
tius  sibi  collum  ligavit ,  quam  Regis  clementiam  suppli- 
cavit. 

VI.  Itaque,  fratres,  sicut  dicere  cceperam,  non  est 
unde  reprehendamus  Deum.  Quid  contra  illum  dicamus, 
non  erit,  cum  venerit  judicare.  Cogitet  unusquisque  pec- 
cata  sua,  et  modo  illa  emendet,  cum  tempus  est.  Sit  fruc- 
tuosus  dolor,  non  sit  sterilis  pcenitudo.  Tanquam  hoc 
dicit  Deus  :  Ecce  indicavi  sententiam  ,  sed  nondum 
protuli  :  praedixi,  non  fixi.  Quid  times,  quia  dixi?  Si 
mutaris ,  mutatur.  Nam  scriptum  est ,  quod  pceniteat 
Deum1.  Numquid  quomodo  hominem,  sic  pcenitet  Deum? 
Nam  dictum  est :  «  Si  pcenituerit  vos  de  peccatis  vestris  , 
»  pcenitebit  et  me  de  omnibus  malis  quse  facturus  eram 
)>  vobis 2.  )>  Numquid  quasi  errantem  pcenitet  Deum?  Sed 
pcenitentia  dicitur  in  Deo  mutatio  sententise.  Non  est  ini- 
qua  ,  sedjusta.  Quare  justa  ?  Mutatus  est  reus,  mutavit 
judex  sententiam.  Noli  terreri.  Sententia  mutata  est,  non 
justitia.  Justitia  integra  manet :  quia  mutato  debet  par- 

1  Gcn.  vi,  6.  —  2  Jerem.  xvni,  8. 

cere  qui  justus  est.  Quomodo  pertinaci  non  parcit,  sic 
mutato  parcit.  Ipse  rex  est  indulgenti?e ,  qui  dator  est 
legis.  Misit  legem,  venit  cum  indulgentia.  Reum  te  fece- 
rat  lex,  absolvit  te  qui  dedit  legem.  Imo  non  absolvit  : 
nam  absolvere  est  innocentem  judicare:  donat  potius  pec- 
cata  converso.  Omnes  enim  sunt  rei ,  qui  peccatis  suis 
involuti  sunt.  Nemo  se  optet  absolvi  :  omnes  veniam  de- 
precemur.  Venia  vero  datur  mutato  :  et  erimus  securi, 
cum  audierimus  :  «  Sicut  fluit  cera  a  facie  ignis,  sic  pereant 
)>  peccatores  a  facie  Dei1.  » 

VII.  Certe,  fratres,  modo  pereant  peccatores,  et  non  pe- 
reunt  peccatores.  Si  incipiant  juste  vivere,  peribunt  utique 
peccatores,  sed  non  peribunt  homines.  Homo  peccator,  duo 
nomina  sunt :  homo  unum  nomen  est,  et  peccator  unum 
nomen  est.  In  his  duobus  nominibus  intelligimus ,  quia 
unum  horum  Deus  fecit,  alterum  horum  homo  fecit.  Homi- 
nem  enim  Deus  fecit,  peccatorem  se  ipse  homo  fecit.  Quid 
ergo  contremiscis,  quando  tibi  dicit  Deus  :  Pereant  pecca- 
tores  a  facie  mea  ?  Hoc  tibi  dicit  Deus  :  Pereat  in  te  quod 
tu  fecisti ,  et  servo  quod  ego  feci.  Et  modo  ardet  ignis  in 
calore  verbi  •  res  est  in  fervore  Spiritus  sancti,  sicut  dixi- 
mus  jamdudum  ,  quia  scriptum  est  in  alio  Psalmo  :  «  Nec 
»  est  qui  se  abscondat  a  calore  ejus2.  »  Spiritum  autem 
sanctum  esse  calorem,  dicit  Apostolus,  Spiritu  ferventes3. 
Ergo  pro  facie  Dei ,  tibi  pone  interim  Scripturam  Dei  : 
liquesce  ab  illa  ;  pceniteat  te,  cum  audis  haec  de  peccatis 
tuis.  Cum  autem  te  pcenitet ,  et  cum  te  ipsum  excrucias 
sub  calore  verbi ,  cum  etiam  lacrymse  currunt ,  norihe 
cerae  tabescenti,  et  tanquam  in  lacrvmas  currenti  similis 
inveniris  ?  Modo  ergo  fac  quod  in  posterum  times  ,  et  non 
habebis  quod  in  posterum  timeas. 

VIII.  Tantum  non  sicut  fumus  deficiant.  Nam  utrum- 

1   Psal.  :\v,!.  ')    —  '  II.  xvm,  7.  —  J  R«m.  ^ir,  u. 

que  ibi  habes  positum  :  forte  non  sine  eausa,  quia  est 
etiam  distantia  peccatorum.  In  ipso  uno  verbo  utrumque 
posuit  Psalmus  :  «  Sicut  deficit  fumus,  deficiant  5  et  sicut 
»  fluit  cera  a  facie  ignis,  sic  pereant  peccatores  a  facie 
»  Dei.  »  Qui  sunt,  qui  sicut  fumus  deficiunt?  Qui  sunt, 
nisi  superbi ,  non  confitentes  peccata  sua ,  sed  defenden- 
tes?  Quare  fumo  comparati  sunt?  Quia  fumus  erigit  se  , 
extollit  se  tanquam  in  ccelum  :  secl  quanto  fit  superior, 
tanto  facilius  evanescit  et  disperit.  Rursus  considerate 
quod  dixi.  Solidior  est  fumus  igni  proximus  ,  et  terrae 
proximus  •,  nondum  sic  evanuit,  nondum  sic  est  disper- 
sus  in  ventos  :  quando  autem  attenuatur,  evanescit,  et 
disperit,  quando  se  multum  extulerit.  Quia  ergo  super- 
bus  sic  se  erigit  contra  Deum ,  quomodo  fumus  contra 
ccelum  5  restat  ut  ita  deficiat ,  et  tanquam  in  ventos  suae 
vanitatis  elatione  dissipatus  intereat;quemadmodum  dis- 
perit  fumus  elatus  ,  tumida,  non  solida  magnitudine  in- 
flatus.  Sic  est  enim  fumus  :  vides  magnam  molem  5  babes 
quasi  quod  videas ,  et  non  babes  quod  teneas.  Talem 
ergo  pcenam ,  fratres,  ante  omnia  detestamini  :  nec  de- 
fendatis  peccata  vestra  :  et  si  adhuc  facitis ,  nolite  defen- 
dere.  Subdite  vos  Deo,  et  sic  tundite  pectora  vestra,  ut 
et  ipsa  quae  remanserunt ,  non  fiant.  Gonamini  non  fa- 
cere,  et  si  fieri  potest,  nulla  facite  :  si  autem  fieri  non 
potest,  ut  nulla  faciatis,  maneat  tamen  illa  pia  confessio. 
Erit  enim  respectus  misericordiae  ipsius ,  ut  te  conante 
omnia  perimere,  et  quantum  adjuverit  perimente,  de  re- 
liquis  quae  tibi  restant  in  itinere  invento ,  et  in  conalu 
comprehenso ,  facile  ignoscat  :  tantum  proficere  afTecta , 
non  deficere.  Si  non  te  invenit  dies  ultimus  victorem  ,  in- 
veniat  vel  pugnantem  ,  non  captum  et  addictum. 

IX.  Est  autem  misericordia  abundantissima ,  ct  larga 
ejus  benevolentia,  qui  nos  sanguine  Filii  sui  redemit , 

cum  propter  peccata  nostra  nihil  essemus.  Nam  ipse  ali- 
quid  magnum  fecit ,  cum  hominem  ad  imaginem  et  simi- 
litudinem  suam  creavit.  Sed  quia  nos  nihil  fieri  voluimus 
peccando  ,  et  traducem  mortalitatis  de  parentibus  duxi- 
mus ,  et  massa  peccati ,  massa  irae  facti  sumus  :  placuit 
tamen  illi  per  misericordiam  suam  redimeret  nos  tanto 
pretio  :  dedit  nobis  sanguinem  Unici  sui  innocenter  nati , 
innocenter  viventis,  innocenter  mortui.  Qui  nos  tanto  pre* 
tio  redemit,  non  vult  perire  quos  emit.  Non  emit  quosper- 
dat :  sed  emit  quos  vivificet.  Si  peccata  nostra  superant  nos, 
pretium  suum  non  contemnit  Deus.  Pretium  magnum 
dedit.Nec  tamen  nobis  tantum  de  ipsius  misericordia  blan- 
diamur ,  si  non  fuerimus  conati  adversus  peccata  nostra  •, 
nec  si  aliqua  maxime  capitalia  fecerimus ,  speremus  ita 
futuram  esse  misericordiam  ,  ut  ei  conjungatur  iniquitas. 
Numquid  enim  et  eos  qui  nihil  egerunt ,  quemadmodum 
correcti  viverent ,  sed  in  pertinacia  et  duritia  animi  per- 
manserunt,  accusaverunt  etiam  Deum  defendendo  pec- 
cata  sua,  ibi  constituturus  est,  ubi  constituit  sanctos  Apos- 
tolos,  Prophetas.,  Patriarchas,  et  fideles  suos  bene  de  se 
meritos  ,  sibi  servientes,  ambulantes  in  castitate,  modes- 
tia,  humilitate,  eleemosynas  facientes  ,  ignoscentes  quod 
a  quoquam  perpessi  sunt?  Talis  est  enim  via  justorum , 
talis  est  via  sanctorum  tenentium  Deum  patrem  ,  tenen- 
tium  Ecclesiam  matrem,  nec  illum  parentem,  nec  istam 
oifendentes  ,  sed  in  amore  utriusque  parentis  viventes,  et 
ad  haereditatem  aeternam  properantes  ,  non  laeso  pajxe , 
non  laesa  matre  ,  datur  unicuique  haereditas  l. 

X.  Quia  duo  parentes  nos  genuerunt  ad  mortem ,  duo 
parentes  nos  genuerunt  ad  vitam.  Parentes  qui  nos  ge- 
nuerunt  ad  mortem ,  Adam  est  et  Eva ;  parentes  qui  nos 
genuerunt  ad  vitam  ,  Christus  est  et  Ecclesia.  Et  pater 

1  Florus  ad  Rom.  viu. 

meus  qui  me  genuit  ad  mortem  ,  Adam  mihi  fuit  •,  et  ma- 
ter  mea  Eva  mihi  fuit.  Nati  sumus  secundum  istam  pro- 
geniem  carnis ,  ex  munere  quidem  Dei  5  quia  et  istud 
munus  non  est  alterius,  sed  Dei  :  et  tamen,  fratres ,  quo- 
modo  nati  sumus  ?  Certe  ut  moriamur.  Prsecessores  ge- 
nuerunt  sibi  successores  :  numquid  genuerunt  sibi  cum 
quibus  hic  semper  vivant  ?  Sed  tanquam  decessuri ,  qui 
illis  succederent,  genuerunt  sibi.Deus  autem  pater  et  ma- 
ter  Ecclesia ,  non  ad  hoc  generant  :  generant  autem  ad 
vitam  aeternam,  quia  et  ipsi  seterni  sunt.Et  habemus  hae- 
reditatem  promissam  a  Christo  vitam  aeternam.  Secun- 
dum  quod  «  Verbum  caro  factum  est ,  et  habitavit  in  no- 
»  bis  *,  »  nutritus  crevit^,  passus,  mortuus  et  resuscitatus 
accepit  haereditatem  regnum  ccelorum.  In  ipso  homine 
accepit  resurrectionem  et  vitam  aeternam,  in  ipso  homine 
accepit :  in  Verbo  autem  non  accepit  •,  quia  incommuta- 
biliter  manet  ab  aeterno  in  aeternum.  Quia  ergo  accepit 
resurrectionem  et  vitam  aeternam  caro  illa ,  quae  resur- 
rexit  et  vivificata  ascendit  in  ccelum,  hoc  nobis  promis- 
sum  est.  Ipsam  hsereditatem  expectamus,  vitam  Eeternam. 
Adhuc  enim  non  totum  corpus  accepit  •,  quia  caput  in 
ccelo  est,  membra  adhuc  in  terra  sunt :  nec  caput  solum 
accepturum  est  hsereditatem,  et  corpus  relinquetur  :  totus 
Christusaccepturusest  haereditatem  •,  totus  secundum  ho- 
minem,  id  est,  caput  et  corpus.  Membra  ergo  Christi  sumus, 
speremus  haereditatem :  quiacum  omnia  ista  transierint,  hoc 
bonum  accepturi  sumus  quod  non  transibit ,  et  hoc  malum 
evasuri  quod  non  transibit ;  aeterna  sunt  enim  utraque.  Non 
enim  aliquid  non  aeternum  promisit  suis  ,  nec  aliquid  tem~ 
porale  minatus  estimpiis.  Quomodo  vitam,  beatitudinem, 
regnum,  haereditatem  sempiternam  sine  fine  promisit  sanc- 

1  Joan.  1,  14. 

lis  :  sic  ignem  aeternum  minatus  est  impiis.  Si  quod  promi- 
sit  nondumamamus,  saltem  quod  minatus  est  timeamus. 

SERMO  XXIII l. 

De  24  versu  Psalmi  lxxii  :  Tenuisti  manum  dexterce 
mece  :  et  de  visione  Dei. 

I.  Quod  cantavimus  Domino,  propositum  nobis  ad  lo- 
quendum  credamus  :  binc  vobis  fiat  sermo  noster.  Et  cui 
diximus  :  «  Tenuisti  manum  dexterae  meae ,  et  in  volun- 
»  tate  tua  deduxisti  me,  et  cum  gloria  assumpsisti  me2 ;» 
ipse  ad  inteliectum  clariorem  assumat  corda  nostra  ,  et 
adjuvet  misericordia  et  gratia  sua  me  loquentem,  vos  ju- 
dicantes.  Quanquam  propter  commoditatem  depromendae 
vocis  altiore  lcco  stare  videamur  :  tamen  in  ipso  altiore 
loco  vos  judicatis  ,  et  nos  judicamur.  Doctores  dicimur , 
sed  in  multis  doctorem  quaerimus  :  nec  volumus  nos  ha- 
beri  magistros.  Periculosum  est  enim  et  prohibitum  Do- 
mino  ipso  dicente  :  «  Ne  velitis  dici  magistri,  unus  est 
»  magister  vester  Christus3.  »  Periculosum  ergo  magiste- 
rium,  discipulatus  securus  est.  Ideo  Psalmus  :  «  Auditui 
»  meo  ,  inquit,  dabis  gaudium  et  exultationem4.  »  Se- 
curior  est  enim  verbi  auditor,  quam  verbi  prolator.  Ideo 
ille  securus  stat ,  et  audit  eum  ,  et  gaudio  gaudet  propter 
vocem  sponsi5. 

II.  Et  quia  doctoris  Apostolus  susceperat  necessitate 

1  Alias  (]o.  Diversis  \il.  —  2  Psal.  lxxh,  2^,  —  3  Mattb.  xiui,  io    — 
4  Psal    i,.  ro.  —  5  Jnnn    m,  99, 

personam,  videte  quid  dicat  :  «  Cum  timore  et  tremore 
»  multo  fui  apud  vos1.  »  Tutius  ergo  est,  ut  et  nos  qui 
loquimur,  et  vosqui  auditis,  sub  uno  magistro  condisci- 
pulos  nos  esse  noverimus.Omnino  tutius  est,  et  hoc  expe- 
dit,  ut  nos  non  tanqnam  magistros,  sed  tanquam  condis- 
cipulos  vestros  audiatis.  Videte  enim  quia  sollicitudo 
nobis  imposita  est ,  ubi  dicitur  :  Fratres ,  nolite  plures 
magistri  fieri,  in  multis  enim  offendimus  omnes2.  Quis 
non  contremiscat,  cum  Apostolus  dicit :  «Omnes  ?  »Quid 
sequitur  ?  «  Quisquis  in  verbo  non  ofFendit ,  hic  perfectus 
»  est  vir.  »  Quis  autem  audeat  dicere  se  esse  perfectum  ? 
Qui  ergo  slat  et  audit ,  in  verbo  non  offendit.  Qui  autem 
loquitUr,  etsi,  (  quod  difficile  est , )  non  offendit ,  pati- 
tur3  tamen  et  timet  ne  offendat.  Oportet  ergo  vos  esse 
non  solum  loquentium  auditores ,  sed  et  timentium  mise- 
ratores  :  ut  in  eo  quod  verum  dicimus ,  quoniam  omne 
verum  a  veritate  est,  non  nos,  sed  ipsum  laudetis  :  ubi 
autem  sicut  homines  offendimus,  eumdem  ipsum  pro  no- 
bis  oretis. 

III.  Scripturae  sanctae  sunt,  veracessunt,  inculpatae 
sunt.  Omnis  Scriptura  divinitus  inspirata  utilis  est  ad  do- 
cendum  ,  ad  arguendum ,  ad  exhortationem  ,  ad  doctri- 
nam4.  Nihil  est  ergo  quod  Scripturam  accusemus,  si  nos 
forte,  illa  non  intellecta,  in  aliquo  deviemus.  Cum  ipsam 
inteJligimus,  recti  sumus  :  cum  autem  ea  non  intellecta 
pravi  sumus,  ipsam  rectam  dimittimus  :  non  enim  eam 
depravati  depravamus ;  sed  illa  stat  recta,  ut  ad  illam 
corrigendi  redeamus.  Verumtamen  ut  nos  exerceat  ea- 
dem  Scriptura  ,  in  multis  locis  velut  carnaliter  loquitur , 
cum  semper  spiritalis  sit.  «  Lex  enim  ,  ut  ait  Apostoius , 
»  spiritalis  est ,  ego  autem  carnalis  sum  5.  »  Cum  sit  ergo 

1    i  Cor«  ii,  3.  —  2  Jacob.  m,   1,2.  —  3  Forte  pavet,  —  4  2  Tim. 
ni,  i6.  —  5  Rom.  vn,  i^. 

illa  spiritalis ,  tamen  saepe  cum  carnalibus  quasi  carnali- 
ter  ambulat.  Sed  non  eos  vult  remanere  carnales.  Quia  et 
mater  parvulum  amat  nutrire  ,  sed  eum  non  amat  parvu- 
lum  remanere.  In  sinu  tenet,  manibus  fovet,  blanditiis 
consolatur,  lacte  nutrit.  Omnia  parvulo  facit :  sed  optat 
ut  creseat ,  ne  semper  talia  faciat.  Videte  Apostolum  : 
melius  enim  ipsum  intuemur  ,  qui  se  etiam  matrem  non 
dedignatus  est  dicere  ,  ubi  ait  :  o  Factus  sum  parvulusin 
»  medio  vestrum  ,  tanquam  nutrix  fovens  filios  suos  l.  » 
Apostolus  vero  ,  germano  et  pio  charitatis  affectu  et  nu- 
tricis  personam  suscepit ,  dicendo  ,  fovet  5  et  matris ,  ad- 
dendo,  filios  suos.  Sunt  enim  nutrices  foventes  quidem , 
sed  non  filios  suos  :  item  sunt  matres  nutricibus  dantes  , 
non  foventes  filios  suos.  Idem  ergo  nutritor  et  fotor  alio 
loco  dicit^  quod  paulo  ante  commemoravi  :  «Cum  timore 
)>  et  tremore  multo  fui  apud  vos  *.  » 

IV.  Sed  dicis  :  Quales  illi  erant ,  ut  ille  cum  timore 
et  tremore  multo  esset  apud  illos  ?  «  Tanquam  parvulis , 
»  inquit,  in  Christo  lac  vobis  potum  dedi ,  non  escam. 
»  Neque  enim  poteratis,  sed  nec  nunc  quidem  adhuc  po- 
»  testis  ^  estis  enim  adhuc  carnales3.  »  Quos  carnales  di- 
cit,  parvulos  tamen  in  Christo  dicit ;  sic  arguit,  ut  non 
abdicet.  Et  carnales  ,  et  parvuli  in  Christo  :  non  vult  ta- 
men  eos  esse  carnales  ,  quos  dicit  esse  parvulos  in  Chris- 
to  :  optat  esse  spiritales ,  omnia  dijudicantes  ,  et  qui  a 
nemine  dijudicentur.  «  Animalis  enim  homo,  sicut  ipse 
»  dicit,  non  percipit  quae  sunt  Spiritus  Dei :  stultitia  enim 
»  est  illi,  et  non  scire  potest ,  quoniam  spiritaliter  chju- 
»  dicatur.  Spiritalis  dijudicat  omnia,  ipse  autem  a  nemine 
»  dijudicatur  4.  »  Idem  ipse  dicit  :  «  Sapientiam  loqui- 
»  mur  inter  perfectos5.  »  Utquid  ergo  loqueris,  si  inter 

1  1  Thess.  11,  7.  —  7  i  Cor    n,  3.  —  3  Id.  m,  2.  3.-4  I.J.  \\}  i^,  i5. 
—  5  Ibid.  6. 

perfectos  ?  Quid  enim  opus  est  te  loqui  liomini  perfecto  ? 
Sed  quaere  in  quo  perfectus  sit.  Forte  enim  non  invenio 
perfectum  cognitorem  ,  sed  jam  invenio  perfectum  audi- 
torem.  Est  ergo  perfectus  et  auditor,  mente  jam  capax, 
cui  solidus  cibus  nullam  faciat  perturbationem ,  nullam 
ingerat  cruditatem.  Quis  est  hic,  et  laudabimus  eum?  Nec 
dubito  tamen  esse  aliquos  spiritales ,  bene  audientes , 
bene  dijudicantes  :  apud  istos  non  laboro.  Aut  enim  car- 
nalis  invenior,  et  misericorditer  mecum  agit  :  aut  capit 
quod  dico ,  et  congratulatur  mihi. 

V.  Ecce  nunc  suscepi  verba  Psalmi ,  quem  modo  can- 
tavimus  :  «  Tenuisti  manum  dexterae  mese.  »  Da  carna- 
lem  aiiditorem,  quid  putabit ,  nisi  quia  Deus  apparuit  in 
forma  humana ,  apprehendit  illi  manum  dexteram  ,  non 
sinistram ,  et  deduxit  in  suam  voluntatem  ,  et  quo  voluit 
assumpsit  ?  Si  hoc  intellexerit ,  imo  si  hoc  putaverit,  nun- 
quam  intelligit.  Qui  enim  intelligit,  verum  intelligit.  Qui 
autem  putatfalsum,  nonintelligit.  Ergo  si  hoc  putaverit 
homo  carnalis,  quia  Dei  natura  atque  substantia  distincta 
membrisest,  determinata  forma,  circumscripta  quanti- 
tate ,  manens  loco  ,  quid  cum  illo  facio  ?  Si  dixero  ,  Non 
est  ita  Deus  :  non  capit.  Si  dixero ,  Ita  est :  ille  quasi  ca- 
pit  5  sed  ego  decipio.  Non  possum  dicere ,  Ita  est  :  ne 
mentiar  5  et  undecunque ,  sed  de  Deo  meo ,  de  Salvatore 
et  Redemptore  meo,  de  spe  mea,  de  illo  ad  quem  extendo 
manum  meam ,  desiderium  meum.  Non  est  res  levis  de 
tali  mentiri.  De  tali  falli  molestum  est  et  periculosum  est: 
de  tali  autem  mentiri  exitiosum  est  et  perniciosum.  Non 
omnis  qui  mentitur  ,  fallitur.  Si  autem  ipse  putat  esse 
verum,  quod  verum  non  est ,  failitur  :  et  si  hoc  dicit  quod 
verum  putat ,  non  mentitur,  sed  tamen  fallitur.  Deus  do- 
net  illi  non  falli,  qui  noluit  mentiri. 

VI.  Si  ergo ,  ut  dixi,  parvulus  ille  noster  talem  credi- 


368  S.      AUGU3T1M    EFJSCOPI 

derit  Deum ,  habentem  certis  corporis  sui  Jocis  membra 
disposita,  circumscriptum  figura ,  terminatum  forma  ,  lo- 
caliter  manentem,  localiter  se  moventem,  juxta  id  quod 
dicitur  :  «  Quo  ibo  a  spiritu  tuo,  et  quo  a  facie  tua  fu- 
»  giam  ?  Si  ascendero  in  ccelum  ,  tu  illic  es ;  si  descen- 
»  dero  in  infernum  ,  ades1.  »  Si  in  ccelo  ipse,  si  in  terra 
ipse ,  si  in  inferno  adest  •  quid  facit  modo  ille  parvulus  ? 
Si  audit,  qurerat  cum  Samaritana  montes  et  templa  quo 
vult  ire  ad  Deum,  ad  Jerusalem,  ad  montem  Samariae 
non  ad  templum  visibile ,  non  festinet ,  non  quaerat  ali- 
quod  templum  quo  veniat  ad  Deum.  Ipse  sit  templum,  et 
ad  illum  veniet  Deus.  Non  contemnit,  non  refngit,  non 
dedignatur  :  imo  dignatur.  Si  non  dedignatur,  audi  pol- 
licentem  :  audi  interim  promittendo  dignantem,  non  mi- 
nando  dedignantem.  «  Veniemus  ,  inquit,  ad  eum  ego  et 
»  Pater3.  »  Ad  eum  quem  supra  dixit  dilectorem  suum  , 
obeditorem  praeceptorum  suorum,  custodem  mandati  sui, 
amatorem  Dei,  amatorem  proximi  sui.  «  veniemus,  in- 
»  quit ,  ad  eum  ,  et  mansionem  apud  eum  faciemus.  » 

VII.  Non  est  angustum  cor  fidelis,  cui  angustum  fuit 
templum  Salomonis.  Nam  et  ipse  cum  fabricaret  hoc  , 
dixit :  «  Si  ccelum  cceli  non  sutiicit  tibi 4.  »  Et  certe  tem- 
plum  Dei  sanctum  est,  quod  estis  vos.  «  Nos  enim,  ait 
»  alio  loco,  templum  Dei  vivi  sumus5.  »  Et  hoc  unde 
probas,  tanquam  ei  diceretur?  «  Sicut  scriptum  est,  in- 
»  quit ,  Habitabo  in  eis  6.  »  Si  tibi  aliquis  magnus  patro- 
nus  diceret  :  Habitabo  apud  te,  quid  faceres?  Cum  an- 
gusta  domus  esset  ,  procul  dubio  turbareris,  omnino 
terrereris,  optares  ne  fieret.  Nolles  enim  esse  in  angustiis 
recipiens  magnum,  cujus  adventui  domus  tua  paupercula 
non  sufticeret.  Noli  timere  adventum  Dei  tui ,  noli  timere 

'  Psal.  cxxxvm,  7,  elc.  —  ■  .Toan.  iv,  qo.  —  3  Id .  xiv,  23.  —  4  2  Par. 
vi,  18,  —  5  1  Cor.  Ui,  17.  —  6  2  Cor.  vi,  16. 

atfectum  Dei  tui :  non  te  angustat ,  cum  venerit ;  imo  ve- 
niendo  dilatabit  te.  Nam  ut  scias,  quoniam  dilatabit  te, 
non  solum  adventum  suum  promisit ,  Habitabo  in  eis  : 
sed  ipsam  etiam  latitudinem ,  addendo ,  Et  deambulabo. 
Latitudinem  istam ,  si  diligis ,  vides.  Timor  tormentum 
habet,  ergo  angustias  habet  :  ac  per  hoc  amor  latitudi- 
nem  habet.  Vide  latitudinem  charitatis  :  «  Quoniam  cha- 
»  ritas  Dei  diffusa  est ,  inquit ,  in  cordibus  nostris '.  » 

"VIII.  Sed  tu  ei  quaerebas  locum.  Ipse  inhabitator  dila- 
tet :  Diffusa  est  enim  charitas  in  cordibus  nostris,  non 
tamen  ex  nobis  ,  sed  per  Spiritum  sanctum  qui  datus  est 
nobis.  Si  diifusa  est  charitas  in  cordibus  nostris,  et  Deus 
charitas  est  ~ ;  ecce  jam  ex  quantulocumque  pignore  deam- 
bulat  Deus  in  nobis.  Pignus  enim  accepimus.  Quid  iilud 
est,  cujus  pignus  tale  est?  Quanquam  melius  habent  co- 
dices,  qui  habent  arram,  quam  qui  habent  pignus.  Eam- 
dem  quippe  rem  interpretes  dicere  voluerunt3.  Interest 
tamen  aliquid  in  loquendi  usu  inter  arram  et  pignus.  Pig- 
nus  enim  quando  datur,  cum  datum  fuerit  propter  quod 
pignus  datum  est,  pignus  auferetur,  Jam  multos  vestrum 
intellexisse  non  dubito.  Non  video,  sed  ex  collocutione , 
quia  loquimini  ad  alterutrum,sentio  eos  qui  intellexerunt, 
velle  exponere  iis ,  qui  nondum  intellexerunt.  Ergo  pla- 
nius  aliquanto  dicam ,  ut  ad  omnes  perveniat.  Accipis , 
verbi  gratia ,  codicem  abamico  tuo ;  ut  tibi  det,  das  ali- 
quod  pignus  :  cum  reddideris  quod  accepisti ,  propter 
quod  pignus  posuisti,  ille  quod  reddideris  habebit,  tu 
pignus  recipies :  non  enim  habebit  ambas  res. 

IX.  Quid  ergo,  fratres  ?  Si  charitatem  modo  Deus  tan- 
quam  pignus  dedit  per  Spiritum  sanctum  suum,  cum  rem 
ipsam  reddiderit,  qua  promissa  pignusdedit,  auferendum 
est  nobis  pignus?  Absit.   Sed  quod  dedit,  hoc  implebit. 

»  Rom.  v,  5.  —  a  I  Joan.  iv,  8.  —  3  Florus  ad  Ephes.  i. 

Ergo  melius  arra  quam  pignus.  Aliquando  enim  pretium , 
verbi  gratia,  prseparas  dare  proearequam  tenes  bonae  fi- 
dei  contractu ,  de  ipso  pretio  das  aliquid  ;  et  erit  arra,  non 
pignus  ;  quod  sit  complendum ,  non  quod  auferendum. 
Jam  ergo  intellige.  Si  invenio  dilectorem,  habet  arram  , 
et  ex  arra  desiderat  plenitudinem.  Arram  ipsam  conside- 
ret :  hoc  enim  complebitur,  undearra  dataest.  Ipsamco- 
gitet ,  ipsam  apud  se  discutiat ,  ipsam  inspiciat,  ipsam  de 
plenitudine  illa  quam  non  videt,  interroget :  ne  forte  aliud 
in  plenitudine  desideret,  quam  est  in  eo  quod  accepit. 
ForteDeus  aurum  daturus  est,  auri  plenitudinem  comple- 
turus ,  et  de  auro  arram  dedit.  Metuendum  est  ne  tu  pro 
auro  plumbum  desideres.  Aspice  ergo  arram  :  si  tibi  po- 
tuero  suadere  ut  aspicias  :  Deus  charitas  est. 

X.  Inde  habemus  aliquid,  inde  aspersi  sumus,  inde  ir- 
rorati.  Cujus  ros  talis  est,  qualis  fons?  Rore  isto  asper- 
sus,  sed  flagrans  in  fontem,  dic  Deo  tuo  :  «  Quoniam  apud 
»  te  est  fons  vitae  *  »  In  rore  isto  natum  est  desiderium ,  in 
fonte  satiaberis.  Ibi  est  quod  sufficit  nobis.  «  Filii  autem 
»  hominumin  tegmine  alarum  tuarum  sperabunt2.  »  Quid 
desideramus  pro  magno  ea  Dei  beneficia,  quse  donat  et 
bestiis  ?  Beneficia  quidem  ipsius  sunt,  quis  dubitat?  A  quo 
salus  vel  minima ,  nisi  ab  illo  de  quo  dictum  est ,  Domini 
est  salus 3  ? 

XI.  Sedait  idemipse  Psalmus:  Homines  etjumenta  sal- 
vos  facies,  Domine,  sicut  multiplicata  est  misericordia  tua, 
Deus.  Tam  multiplicem  misericordiam  habes,  ut  nontan- 
tumad  homines,  verumetiamadjumentaperveniat.  Tanta 
praevales  misericordia,  ut  facias  solem  tuum  oriri  super 
bonos  et  malos,  et  pluas  super  justos  et  injustos4  .Nihil-ne 
peculiare  a  te  sancti  tui,  nihil  proprium  pius  accipit, 
quod  impius  non  accipiat  ?  Plane  accipit  :  audi  quod  se- 

1  Psal.  xxxv,  10.  —  "  Ibid.  8.  —  3  Id.  m,  9.  —  4  Matth.  v,  45. 

quitur.  Jam  enim  dixerat :  «  Homines  et  jumenta  salvos 
»  facies  Domine ,  sicut  multiphcata  est  misericordia  tua 
»  Deus1 :  »  adjunxit  et  ait :  «Filiiautemhominum.  »  Quid 
ergo  pauloante  dixisti?  Homines  non  erantfilii  hominum? 
«  Homines,  inquit,  et  jumenta  salvos  facies,  Domine : 
»  filii  autem  hominum  .  »  Quid  ergo?  «  filii  hominum 
»  sub  tegmine  alarum  tuarum  sperabunt.  »  Hoc  non 
cum  jumentis.  Quare  ergo  isti  et  illi  homines?  Annon 
etiam  homines  filii  hominum  ?  Profecto  et  homines  filii 
hominum.  Unde  igitur  ista  distinctio,  nisi  quia  est  homo 
qui  non  erat  filius  hominis  ?  Homo  non  filius  hominis, 
Adam  :  homofiliushominis,  Christus.  Sicut  in  Adam  mo- 
riuntur,  sic  in  Ghristoomnes  vivificabuntur  2.Quaerunt  sa- 
lutem  cum  jumentis  qui  moriuntur,  et  non  victuri  moriun- 
tur  :  et  non  quaerunt  salutem  cum  filiis  hominum ,  ut 
nunquam  moriantur  ?  Eliquata  estistadistinctio.  Illi  per- 
tinent  ad  homines,  isti  filii  hominum  ad  filium  hominis. 

XII.  Quid  ergo  sequitur?  «  Filii  autem  hominum  sub 
»  tegmine  alarum  tuarum  sperabunt.  »  Ecce  spero,  ecce 
spes  ;  sed  quae  videtur,  non  estspes3.  Futura  ergo  quae 
promittuntur,  inebriabunt.  «  Inebriabuntur  ab  ubertate 
»  domus  tuae.  »  Timeo  ne  forte  quemadmodum  paulo 
ante  membra  corporis  quaerebat  in  Deo,  sic  in  ejus  ebrie- 
tate  cogitet  satietatem,  non  ineffabilium  bonorum,  sed 
crapulam  carnalium  conviviorum.  Dicamus  tamen,  cogitet 
quod  potest,  si  majora  non  potest ,  non  recedat  de  sinu ,  ta- 
men  crescat.  Sequamur,  et  qui  possumus,  quantum  pos- 
sumus,spiritaliter  delectemur.  «Inebriabuntur,  inquit,  ab 
»  ubertate  domus  tuae,  et  torrente  voluptatis  tuae  potabis 
»  eos.  »  Quo  vino,  quo  musto,  qua  unda,  quo  melle,  quo 
nectare?  Quaeris  quo?  «  Quoniam  apud  te  estfonsvitae.  » 
Bibe,  si  potes ,   vitam,  Conscientiam  para,  non  gulam  : 

1  Psal.  xxxv,  7,  etc.  —  2  i  Cor.  xv,  22.  —  3  Rom.  vni,  24. 

mentem,  iion  ventrem.   Si  audisti,  si  intellexisti,  si  di- 
lexisti,  quantum  potuisti,  jam  inde  bibisti. 

XIII.  Attende  quid  biberis.  Charitatem  bibisti.  Si  nosti 
illam,  Deus  charitasest1.  Si  ergo  charitatem  bibisti ,  dic 
mihi  in  quo  ioco  bibisti.  Si  nosti  illam,  si  vidisti  illam ,  si 
amas,  unde  amas?  Quidquid  enim  bene  amas  ,  charitate 
amas.  Quomodo  autem  charitate?  Autquid  amas,  qui  chari- 
tatem  amas?  Ergo  si  amas,  unde  amas?  Venit  ad  te  ,  et 
nosti  eam ,  et  vides  eam  :  et  non  in  loco  videtur,  nec  cor- 
poralibus  oculis  quaeritur,  ut  vehementius  ametur  ;  nec 
auditur  affatu  ;  et  quando  ad  te  venit,  non  sentiebatur 
incessu.  Numquid  deambulantis  in  corde  tuo  aliquando 
plantas  sensisti  charitatis  ?  Quid  ergo  est?  Cujus  hoc  est , 
quod  jam  est  in  te  ,  et  non  capitur  a  te?  Sic  disce  amare 
Deum. 

XIV.  Sed  deambulavit  in  paradiso2,  sed  visus  est  ad  ili- 
cem  Mambre 3 ,  sed  locutus  est  cum  Moyse  in  monte  Sina 
os  ad  os4.  Et  quid  inde?  Ecce  qui  videtur  in  loco ,  non 
sentitur  incessu.  Vis  audire  ipsum  Moysen,  ne  mihi  quam- 
vis  nutrire  cupienti  inquietus  inlans  tsedium  facias?  Vis- 
ne  ergo  audire  ipsum  Moysen?  Certe  loquebatur  et  Deo 
os  ad  os.  Cui  ergo  dicebat,  nisi  ipsi  cum  quo  loquebatur: 
k  Si  inveni  gratiam  ante  te ,  ostende  mihi  te  ipsum  ?  » 
Loquitur  cum  ipso  os  ad  os  ,  sicut  quis  loquitur  ad  ami- 
cum  suum ,  et  dicit  ei  :  «  Si  inveni  gratiam  ante  te ,  os* 
»  tende  mihi  te  ipsum  manifeste5.»  Quid  videbat,  et  quid 
sciebat?  Si  non  erat  ipse,  quomodo  ei  dicitur  :  «  Ostende 
»  mihi  te  ipsum  ?  »  Non  possumus  dicere,  quod  non  erat 
ipse.  Si  non  esset  ipse,  hoc  ei  diceret,  Ostende  mihi  Deum. 
Cum  dicit  ergo ,  Ostende  mihi  te  ipsum,  manifestat  quod 

1  iJoan.  iv,  8.  —  *  Gen.  m,  8.  — 3  Id.  xvm,  i.  —  4  Exod.  xxxm,  II. 
—  5  Ibid.  i3. 

ipse  erat ,  quem  sibi  volebat  ostendi.  Loquebatur  et  cum 
eo  os  ad  os,  sicut  quis  loquitur  ad  amicum  suum.  Vis 
ergo  audire?  Si  capis,  Deus  Moysi  apparebat  latens.  Si 
enim  non  appareret,  non  esset  cum  quo  os  ad  os  loquens 
diceret : «  Ostende  mihi  temetipsum.  »  Si  autem  non  late- 
ret,  non  adhuc  quoereret  videre  eumdem  ipsum.  Si  ergo 
capis  ,  si  intelligis  ,  potest  hic  Deus  simul  apparere  et  la- 
tere-,  apparere  specie,  latere  natura. 

XV.  Hoc  si,  ut  potu;sti ,  intellexisti ;  vide  ne  subintret 
tibi ,  quod  Deus  ut  appareat ,  in  quam  vult  speciem  na- 
turam  suam  convertit.  Incommutabilis  est  Deus,  non  tan- 
tum  Pater,  sed  Pater  et  Filius  et  Spiritus  sanctus.  «  In 
»  principio  erat  Verbum,  et  Verbum  erat  apud  Deum,  et 
w  Deus  erat  Verbum  l.  »  Ipsum  Verbum  Deus  incommu- 
tabilis  est ,  sicut  Deus  apud  quem  est  Deus.  Nihil  in  ulla 
persona  cogites  detrimenti ,  nihil  commutationis.  Deus 
enim  pater  luminum ,  apud  quem  non  est  commutatio, 
nec  momenti  obumbratio  *  Si  ergo  ineommutabiJis  est, 
inquis,  quid  est  illa  species  ,  in  qua  ut  voluit,  cui  voluit, 
apparuit ,  deambulando,  sonando,  vei  se  eiiam  ipsis  car- 
nalibus  oculis  exhibendo?  Quaeris  a  me  quid  sit ,  unde 
faciat  Deus  praesentiam  sui  ;  quasi  jam  explicare  possim 
unde  fecerit  mundum  ,  unde  fecerit  ccelum  ,  unde  fece- 
rit  terram ,  unde  fecerit  te.  Jam  video ,  respondes ,  de 
limo.  Ecce  te  de  limo  :  unde  limum  ?  Respondes ,  de  ter- 
ra.  Sed  puto  non  de  illa  terra ,  quam  alter  fecit  $  sed  de 
illa  terra  ,  quam  fecit  qui  fecit  ccelum  et  terram.  Unde 
ergo  et  ipsa  terra?  Dixit,  et  facta  sunt3.  Bene,  optime  res- 
pondes ,  agnoscis:  Dixit,  et  facta  sunt :  nihil  plus  quaero. 
Sed  quomodo  cum  tu  dicis,  Dixit,  et  facta  sunt ;  ego  nihii 
plus  quaero  :  sic  nec  tu  plus  quaeras,  cum  dico ,  Voluit, 
et  apparuit. 

1  Joan.  1,  r.  —  2  Jacob.  r,  17.  —  "*  Psal.  cxr.vrn,  5. 

XYI.  Apparuit ,  sicut  congruum  judicabat ;  latuit,  si- 
cut  erat.  Verus  affectus  non  videtur,  non  videtur  amor, 
non  videtur  dilectio.  De  illo  pignore  in  id  aestuet,  in 
quod  aestuabat  et  Moyses  ,  qui  ei  quem  videbat,  dicebat: 
«  Ostende  mihi  temetipsum.»Si  hoc  ergo  quserimus,  filii 
ipsius  sumus.  «  Filii  enim  Dei  sumus,  et  nondum  apparuit 
»  quid  erimus.  Scimus  quia  cum  apparuerit ,  similes  ei 
w  erimus,  quoniam  videbimus  eum  sicuti  est^.wNon  sicut 
visus  est  ad  ilicem  Mambre  ,  non  sicut  visus  est  Moysi , 
ut  adhuc  ei  dicamus  :  Ostende  nobis  temetipsum  :  sed 
videbimus  eum  sicuti  est.  Quo  merito?  Quia  fllii  Dei 
sumus.  Et  hoc  non  ex  nostris  meritis ,  sed  gratia  illius 
misericordiae.  «  Pluviam  enim  voluntariam  segregans  Deus 
))  hsereditati  tuae :  et  infirmata  est,))  non  de  se  praesumendo 
videre  quod  non  videt,  sed  credendo  quod  videre  deside- 
rat  :  «  tu  vero  perfecisti  eam2.  »  Perfecta  ergo  haereditas 
ejus,  et  filii  ejus  ,  videbimus  eum  sicuti  est. 

XVII.  Sed  de  filiis  quid  dixit  Dominus  ?  «  Beati  paci- 
»  fici ,  quoniam  ipsi  filii  Dei  vocabuntur a.»  Ergo  de  tam 
abditis  difricillimisque  quaestionibus  ,  si  quid  minus  intel- 
ligimus,  pacifice  requiramus.  Non  infletur  alter  pro  altero 
adversus  alterum4.Nam  si  zelum  amarum  habetis,  etcon- 
tentiones  in  vobis  sunt  :  non  est  ista  sapientia  desursum 
descendens;  sed  terrena,  animalis,  diabolica6.  Filii  ergo 
Dei  sumus  ;  et  agnoscimus  quod  ejus  filii  sumus  ,  nec  ag- 
noscimur ,  nisi  pacifici  fuerimus.  Nam  unde  videamus 
Deum  non  habebimus ,  si  contendendo  in  nobis  ipsum 
oculum  extinxerimus. 

XVIII.  Attende  quid  dicat ,  cur  timens  et  tremens  lo- 
quor.  Pacem  sectamini  cum  omnibus  et  sanctificationem , 
sine  qua  nemo  poterit  videre  Deum.   Quomodo  terruit 

1  i  Joan.  ni,  2.  —  a  Psal.  lxvii,  io.  —  3  Matth.  v,  9. —  4  1  Cor.  iv,  0. 
—  5Jacob.  111,  1  j,  etc. 

amatores?Non  terruit  nisi  amatores.  Numquiddixit  :  Pa- 
cem  sectamini  cum  omnibus  ,  et  sanctificationem  ,  quam 
qui  non  habuerit ,  in  ignem  mittetur  ,  aeterno  igne  cru- 
ciabitur  ,  infatigabilibus  tortoribus  dabitur  *  ?  Et  vera 
sunt ,  et  haec  non  dixit.  Amatorem  te  voluit  esse  boni , 
non  formidatorem  mali  :  et  ex  eo  ipso  quod  desiderabas , 
inde  te  terruit.  Deum  videbis  :  propterea  contemnis , 
propterea  rixas ,  propterea  turbas  moves.  «  Pacem  secta- 
»  mini  cum  omnibus ,  et  sanctificationem,  sine  qua  ne- 
»  mo  potuit  videre  Deum.  »  Quamstulti  essent  duo  vo- 
lentes  videre  solem  oriturum,  si  contenderent  inter  se,  qua 
parte  oriturus  esset ,  et  quomodo  videri  posset ,  et  nata 
inter  se  controversia  Jitigarent ,  litigando  se  caederent , 
caedendo  oculos  suos  extinguerent,  ut  illum  ortum  videre 
non  possent?  Ergo  ut  Deum  videre  possimus,  fide  corda 
mundemus,  charitate  sanemus,  pace  firmemus:  quia  hoc 
ipsum  unde  invicem  diligimus ,  jam  ex  illo  est ,  quem 
videre  desideramus. 

1  Florus  ad  Hebv.  xn,  i4- 

SERMO  XXl\ 


De  versu  2  Psalmi  lxxxii  :  Deus  quis  similis 

tibi? 


I.  Gratias  Domino  Deo  nostro,  et  abundantiam  laudis 
illi  Deo,  quem  decet  hymnus  in  Sion.  Gratias  illi,  cui  cor- 
dis  et  oris  devotione  cantavimus,  «  Deus  quis  similis 
»  tibi 2  ?  »  quod  ejus  sanctam  charitatem  invisceratam 
sentimus  cordibus  nostris  :  quod  ipsum  tanquam  Domi- 
aum  timetis ,  tanquam  Patrem  diligitis.  Gratias  illi ,  qui 
desideratur  antequam  videatur,  et  praesens  sentitur ,  et 
futurus  speratur.  Gratias  illi ,  cujus  timorem  non  excutit 
amor ,  cujus  amorem  non  impedit  timor.  Ipsum  benedici- 
mus,  ipsum  honoramus,  et  pro  nobis,  et  in  nobis3.  Tem- 
plum  enim  Dei  sanctum  est ,  quod  estis  vos 4.  Jam  videte 
quantum  ille  vivat ,  vel  quomodo  vivat,  quando  lapides 
templi  ejus  sic  vivunt.  Cogitate ,  fratres ,  quid  dicatis  , 
et  cui  dicatis  :  «  Deus  quis  similis  tibi?  »  Lapides  vivi  di- 
cunt  habitatori  suo  :  «  Deus  quis  similis  tibi  ?  »  Occurrat 
cordibus  vestris  universa  creatura,  terra  et  quidquid  in 
terra,  mare  et  quidquid  in  mari,  aer  et  quidquid  in  aere, 
ccelum  et  quidquid  in  ccelo  :  «  Ipse  dixit ,  et  facta  sunt ; 
»  ipse  mandavit ;  et  creata  sunt 5.  »  Ergo  «  Deus  quis 
»  similis  tibi?  »  dicat  universum  cor,  dicat  universa  obe- 
diens  lingua,  dicat  omnis  devota  conscientia,  dicat  secura, 

1  Alij?  6  qk  Sirmondianis.  —  7  Psal.  i.ikicit,  o..  —  ?  Fnrte  pro  vobi^  et  in 
vohis.  —   5    i  Cor.  m,  17.    —  "'  Psal.  w-viu.  5. 

«  Deus  quis  similis  tibi  ?  »  llli  enim  dieit ,  de  quo  non 
erubescit.  Dignum  est  boc ,  decet  boc  lapides  vivos. 

II.  Nam  lapides  mortui  utinam  sentiant  in  se  misericor- 
diam  lapidum  vivorum.  Mortuos  dico,  non  illos,  quibus 
fabricae  istae  consurgunt ,  nec  in  quibus  ferrum  artificum 
operatur,  nec  quos  sculpsit  homo,  ut  dii  sint  5  imo  sculpsit 
homo,  ut  vocentur  etnon  sint ;  non  ipsos  dicomortuos  lapi- 
des  :  sed  homines  dico  mortuos  lapides,  quibus  dii  similes 
sunt.  Lapides  vivi  sunt,  quos  alloquitur  apostolus  Petrus,  et 
dicit :  «  Et  vos,  fratres,  tanquam  lapides  vivi  coaedificamini 
»  templum  Dei  sanctum l.  »  Utinam  ergo,  fratres  mei,  sen- 
tiant  lapides  mortui  misericordiam  in  se  lapidum  vivorum  ! 
Quid  enim  satagimus?  quid  cordis  nostri  vel  angustia  vel  la- 
titudinepercurrimus?quid  curamus,quidstudemus,nisi  ut 
lapidem  liberemus  a  lapide?  Lapides  enim  vivi  oculos  ha« 
bentet  vident,  aures  habent  et  audiunt ,  manushabent  et 
operantur,  pedes  habent  et  ambulant :  etenim  noverunt  fac- 
torem  suum.  At  vero  lapides  mortui,  sciunt  Japides  suos, 
deos  attendunt  ,  adorant,  et  cognoscuntur2 ;  sacrificium 
inferunt,  et  sacrificium  ipsi  diabolo  fiunt.  Quod  ipsi,  fra- 
tres,  si  etoculos  haberent  ad  videndum ,  et  aures  ad  au- 
diendum,  quantumeratvidereimpleriChristi  prophetias? 
Quantumerat  attendere  veridicos  codices ,  etoracula,  sed 
non  fallacia  ?  Sed  quare  non  vident?  quare  non  audiunt  ? 
Quia  et  hic  prophetia  dicit  :  «  Similes  sint  illis  homines 
»  qui  faciunt  ea  ,  et  qui  confidunt  in  eis3.  »  Ergo  despe- 
rati  et  desperandi  ?  Absit.  Et  quid  sperandum  est  de  lapi- 
dibus  mortuis?  Quid  putatis,  nisi  quod  jam  4  scriptum 
tenemus  :  «  Potens  estDeusde  lapidibus  istis  suscitare  fi- 
»  lios  Abrahae5?  » 

III.  Itaque  Gharissimi ,  quoniam  nostis  cui  Deo  dixi- 

1    1    Petr.  ii,  5.   —  2  Fnvte  non   cognnseunrur.  —  3  Psal.  cxm ,  8.  — 
4  Fnrte  etiara.  —  5  Matth.  m,  q. 

mus,  ((  Deus  quis  sirailis  tibi?  »  de  quo  non  erubescimus, 
cujus  titulum  non  in  lapide  legimus,  sed  in  corde  gesta- 
mus  :  cujus  nomen  et  notum  est  omnibus ,  et  vivit  in  cre- 
dentibus,  habitat  in  subditis,  debellatsuperbos  :  quoniam 
novimus  cui  diximus,  «  Deus  quis  similis  tibi?  »  non  nos 
moveant  ad  odium  sui  homines ,  quos  fecit  Deus  •,  sed  mo- 
veat  ad  odium  sui  quidquid  in  homine  bene  facto  a  Deo 
malefecit  ipse  homo.  Homo  nomen  unumest.  Hujus  crea- 
turae  artificem  quaero,  Deus  est.  Numquidnam  hominis  tan- 
tummodo  creator  Deus?  Nonne  et  pecoris,  et  piscis,  et 
volatilis  ,  et  Angeli,  et  cceli,  et  terrae,  et  siderum,  et  solis, 
et  lunae,  et  omniura  supra  infraque  conditorum  et  tempe- 
ratorum,  imorum  atque  summorum,  unitatis  vinculo  con- 
nexorum?  nonne  istorum  omnium  artifex  Deus?  Sed 
hominem  ad  imaginem  et  similitudinem  suam  fecit.  Si mili- 
tudo  aliqua  dicitur  homo  ,  et  quanta  ad  quantum  ?  quid 
ad  quem  ?  homo  ad  Deum  ?  Quid  est  homo ,  nisi  quod  me- 
mor  es  ejus l  ?  Dicamus  ergo  adimaginem  et  similitudinem 
facti  ipsius ,  Deo  nostro  dicamus , «  Deus  quis  similis  tibi  ? » 
Addidit  enim  :  «  Memento ,  quia  pulvis  sumus  *.  »  Sic 
longe  es  a  similitudine  Dei.  Homo  factusad  similitudinem 
Dei  :  sed  ipsa  similitudo  sic  distat ,  ut  eam  comparari  non 
deceat.  Et  tamen  cor  hominis ,  cor  Christiani,  qui  non 
potest  dicere,  Homini  deo  :  libenter  legit,  Herculi  deo. 
Titulus  non  loquitur,  sed  vel  legitur,  Herculi  deo.  De 
quo  dictumest?  Ipse  dicat  de  quo  dictum.  Utrumque 
mutum,  utrumque  insensatum  :  supra  mendacium,  infra 
figmentum.  Titulusaccusansscriptorem,  confundens  ado- 
ratorem.  Titulus  non  commendans  lapidem  deum,  sed 
indicans  hominem  stultum.  Titulus  nomen  dei  imponens 
figmento,  et  nomen  cultoris  delens  de  libro  viventium. 
Quam  particulam  sensus  in  se  sentit  ? 

1  Psal.  vm,  5.  —  2  Id.  cii,  14. 

IV.  Quia  tamen  potens  est  Deus  de  lapidibus  istis  exci- 
tare  filios  Abraham ,  attendat  ibi  quod  fecit  in  homine. 
Ipse  Deus ,  cui  diximus ,  «  Deus ,  quis  similis  tibi  ?  »  at- 
tendat  in  homine  ipso  quod  fecit ,  deleat  quod  ab  ipso 
homine  factum  est  contra  eum  ,  qui  hominem  fecit.  Per- 
cutiat  etsanet,  occidat  et  vivificet.  Cuienim  dixit,  «  Do- 
»  mine,  quis  similis  tibi ,  »  ei  consequenter  adjunxit  : 
«  Ne  taceas ,  neque  mitescas  Deus.  »  Quid  vero  ?  In  isto 
Cantico,  fratres  mei,  adiracundiam  Deum  provocavimus, 
cui  diximus ,  «  Ne  sileas ,  neque  mitescas  Deus  ?  »  Nempe 
aut  ille  qui  misit,  aut  ille  ipse  qui  venit .,  et  ait  :  «  Discite 
»  a  me  quia  mitis  sum  et  humilis  corde1.  »  Mitis  et  hu- 
milis  corde  Filius  Dei  Christus.  Quid  ergo?  Ille  dixit, 
Discite  a  me  quia  mitissum  et  humilis  corde  :  et  nos  ei  di- 
ximus ,  «  Ne  taceas ,  neque  mitescas  Deus  ?  »  Sed  respon- 
deat  nobis  :  0  homo ,  parum  est  quia  tu  non  a  me  discis 
ut  sis  mitis,  et  me  vis  docere  ne  sim  mitis  ?  Videte,  fratres, 
intendite,  adjuvate  nos,  ut  exeamus  in  ejus  nomine, 
(  adjuvate  nos  pia  intentione ,  casta  oratione ,  )  ex  his  an- 
gustiis.  Litigare  videntur  divina  eloquia  :  contrarium  pu- 
tantur  sonare ,  nisi  adsit  intellectus ,  et  suscipiamus  ab 
illo  ipso ,  cui  diximus ,  «  Deus ,  quis  similis  tibi  ?  »  quod 
et  ipse  dixit  :  «  Intellectum  tibi  dabo%  »  suscipiamus. 
Novimus  hoc  :  «  Pacem  meam  do  vobis3.  »  Dixit  Chris- 
tus,  ut  interse  pacem  habeant  Christiani.  Quomodo  imi- 
tabuntur?  quomodo  audient,  si  ipsa  divina  eloquia  pacem 
inter  se  habere  non  possunt  ?  Intendite,  videte  quasi  reso- 
nantiam  contrariorum.  «  Venite  ad  me4,  »et,  «  Discite  a 
»  me.  »  Quid?  primo  quis  vocat?  quem  vocat?adquid 
vocat?  Audi  quis  vocat  :  «  Confiteor  tibi,  Domine,  Pater 
»  cceli  et  terrae ,  quia  abscondisti  haec  a  sapientibus  et 

1  Matth.  xi,  29.  —  *  psal.  xxxi,  8.  —  3  Joan.  xiv,  27.  —  4  Matth, 
xi,  28. 


380  S.     AUGUSTINI    FPISCOPI 

)>  prudentibus ,  et  revelasti  ea  parvulis.  Ita  Pater,  quo- 
)>  niam  sic  placitum  est  coram  te.  Omnia  mihi  tradita 
»  sunt  a  Patre  meo. »  Ecce  quis  vocat. r  Omnia  mihi  tradita 
»  sunt  a  Patre  meo.  Ouia  nemo  cognoscit  Filium  nisi  Pa- 
»  ter,  et  nemo  cognoscit  Patrem  nisi  Filius ,  et  cui  volue- 
)>  rit  Filius  revelare1.  »  Tngens  magnitudo,  et  inelYabilis 
altitudo.  «  Omniatraditasuntmihi,  inquit,  aPatre  meo.  » 
Solus  agnosco,  a  solo  agnoscor.  Quid ,  nos  remansimus? 
non  agnoscimus  ?  Et  ubi  est.  Cui  voluerit  Filius  reve- 
lare? 

V.  Animus  vester  et  studium  fidei,  et  flagrantia  chari- 
tatis,  et  abundantia  zeli  domus  Dei ,  apparuit  in  vocibus 
vestris,  quas  satis  claras  vestri  cordis  testes  habuistis. 
Siuite  ut  appareat  et  paucorum  fidelmm  Dei,  per  quos 
gubernamini  ,  studium  eirca  istam  voluntatem  ves- 
tram*.  Vos  enim  ,  fratres,  populus  Dei  estis,  sicut  ipse 
dixit,,  et  oves  pascuae  ejus3.  Ilabetis  in  nomine  Dei  pas- 
tores ,  servos  pastoris  et  membra  pasloris.  Multitadi- 
nis  animus  et  voluntas  ad  quamque  rem  faciendam  istis 
vocibus  poterit  apparere  :  paueorum  autem  eura  pro  vo- 
bis,  non  vocibus,  sed  rebus  debet  ostendi.  Itaque,  fra- 
tres,  quoniam  jam  quod  ad  vos  pertinebat,  implestis  ac- 
clamando  ;  sinite  ut  probetur  vobis ,  utrum  et  quod  ad 
nos  pertinet,  impleamus  agendo.  Probavimus  vos;  probate 
nos,  si  post  istas  voces  testes  eordis  et  studii  vestri,  nos 
in  agendis  qoae  agi  oportet ,  segnes  fuerimus.  Absit  a  no- 
bis  ,  ut  vos  inveniamini  probi,  et  nos  reprobi.  Sed  quo- 
niam  voluntas  agendi  de  iisquibus  aeelamastis,  una  est  et 
vestra  et  nostra-  modus  vero  agendi  par  esse  non  potest : 
putamus,  Charissimi,  ideo  oportere,  ut  voluntas  accipia- 
tur  a  vobis ,  consilium  hnplendae  voluntalis  vestrae  expee- 
tetur  anobi^.  Dt  membraChristi  nondiscordent,  impleant 

1  Mattli    xi.  o".,  ,  t.\    —  »  Florns  ad  i  Cor.  xu.  — -  3  P-nl    xcw.  7. 

omnia  quae  in  iliius  corpore  sunt ,  oilicia  sua  :  iaciat  ocu- 
lus  in  sublimi  locatus  quod  ad  oculum  pertinet ,  auris  quod 
ad  aurem  pertinet,  manus  quod  ad  manum,  pes  quod  ad 
pedem  5  ut  non  sint  scissurae  in  corpore,  sed  idem  ipsum 
utpro  se  invicem  sollicita  sint  membra.  Gratulamur  ita- 
que  et  gratulamur  Charitati  Vestrse,  quia  sancto  domino 
et  collegae  nostro  Episcopo  vestro  obedistis,  in  eo  ,  quod 
vobis  mane  locutus  est.  Hoc  sequimini ,  ab  ista  via  non 
recedatis,  ne  cadatis.  Valde  enim  adjuvat  Deus  quod  vul- 
tis ,  si  quod  jusserit  feceritis.  Quid  enim,  ut  dicere  ccepe- 
ram  ,  omnis  homo  ?  aut  quae  est  vita  hominum,  quam, 
sicut  scriptum  est ,  vapor  ad  modicum  apparens  l  ?  Gogi- 
tate  ergo,  fratres  ,  fragilitatem  vestram  ,  humilitatem 
vestram,  conditionem  carnis,  hujus  saeculi  volaticos  transi- 
tus  }  et  videte  quia  tunc  vobis  bene  erit ,  si  tota  spes  ves- 
train  illo  sit,  in  quo  solo  potest  iirmiter  collocari.  Quo- 
modo  autem  ibi  erit  spes  nostra ,  nisi  obediamus  praeceptis 
ejus? 

VI.  Numquid  dicimus  ,  Nolite  quod  vultis?  Imo  etiam 
gratias  agimus  id  vos  velle  quod  Deus  vult.  Ut  enim  omnis 
Paganorum  et  Gentilium  superstitio  deleatur,  Deus  vult_, 
Deus  jussit,  Deus  praedixit,  Deus  jam  implere  ccepit ,  et 
multis  jam  terrarum  locis  etiam  ex  magna  parte  compJe- 
vit.  Si  voluntas  nostra  ab  hac  civitate  inciperet ,  ut  hic 
primitus  aboleri  superstitiones  daemonum  qusereretis,  for- 
tasse  aliquis  arduus  labor  esset,  non  tamen  desperandus  : 
nunc  vero  si  facta  sunt  ista  eilicaciter  ubi  fieri  cceperunt, 
et  exempla  non  praecesserant  •,  quanto  eilicacius  in  nomine 
Domini,  in  adjutorio  dexterae  ipsius  hic  quoque  eilici  posse 
credimus ,  quando  jam  pr&ecedentia  pronuntiantur  exem- 
pla  ?  Utique  hic  clamastis  :  Quomodo  Roma,  sic  et  Car- 
thago.  Si  in  capite  Gentium  res  praecessit ,  membra   non 

1  Jacob.  iv,  i5. 


382  S.    AUGUSTINI    EPISCOPI 

sunt  secutura  ?  Cogitate ,  fratres ,  advertite  in  libris  ipsis 
Gentium,  audite  ab  eis,  in  quibusipsius  infelicitatis  relk 
quiae  remanserunt  (3)  :  vel  audiendo ,  vel  legendo ,  cog- 
noscite  litteras  eoium  :  et  videte  quia  illi  et  isti  dii  ro- 
mani  vocantur.  Ergo  isti  dii  vocantur  Romani.  Et  quando 
Christiani  cogebantur ,  fremente  impetu  Paganorum ,  ut 
eos  adorarent,  etrecusantes,  eorum  saevitiam  usque  ad  efTu- 
sionem  sanguinis  sustinebant  •,  ea  videbatur  tota  culpa 
Martyrum ,  quorum  fundebatur  sanguis  ,  quia  deos  ro- 
manos  adorare  nolebant ,  quia  ceremonias  erga  deos  ro- 
manos  respuebant ,  quia  romanis  diis  non  supplicabant  -, 
et  totus  impetus,  tota  invidia  non  fiebat,  nisi  de  nomine 
deorum  romanorum.  Si  ergo  dii  romani  Romae  defece- 
runt,  hic  quare  remanserunt?  Haec  ergo,  fratres,  haec  at- 
tendite,  haec  dixi ,  haec  inhibete.  Dii  romani,  dii  romani, 
dii  romani.  Si  ergo  dii  romani  Romae  defecerunt ,  hic 
quare  remanserunt?  Si  ambulare  possent,  dicerent  quia 
huc  inde  fugerunt.  Sed  non  f ugerunt :  remanserunt  ibi , 
Romae.  Qui  aliquando  dictus  est  deus  Hercules,  Romae 
jam  non  est.  Hic  autem  etiam  barba  deaurata  esse  voluit. 
Erraviplane,  quia  dixi,  esse  voluit.  Quid  enim  vult  insen- 
satus  lapis?  Ille  ergo  nihil  voluit,  nihil  potuit.  Sed  qui 
deaurari  eum  voluerunt ,  de  raso  erubuerunt.  Suggestio 
itaque  nescio  quae  novo  Judici  obrepsit.  Quid  egit?  Non 
egit  utique  ut  a  Christianolapishonoraretur;  sed  ut  Chris- 
tianus  illi  superstitioni  ad  radendum  misceretur  :  non  incli- 
navit  ad  obsequendum  ;  sed  movit  ad  vindicandum.  Fra- 
tres,  puto  ignominiosius  fuisse  Herculi  barbam  radi,  quam 
caputprsecidi.  Quod  ergo  positum  est  cum  erroreillorum, 
ablatum  est  cum  dedecore  illorum.  Deus  fortitudinis  so- 
let  dici  Hercules  :  tota  virtus  ejus  in  barba.  Malo  suo  re- 
fulsit;  quod  non  fulgebat  luce  dominica ,  non  a  luce,  sed 
a  luco  fulgebat. 

VII.  Siieant  ergo ,  videant  modo,  cui  Deo  iegant  fide- 
les  et  dicant,  «  Deus  quis  similis  tibi  ?  Ne  sileas,  nec  mi- 
»  tescas,  Deus.  »  Hoc  susceperam,  quomodo  non  mites- 
cat ,  non  evertendo  homines,  sed  errores.  Non  mitescit , 
ergo  irascitur  :  si  mitis  est ,  ergo  et  miseretur.  Irascitur 
et  miseretur  :  irascitur  ad  percutiendum ,  miseretur  ad 
sanandum  :  irascitur  ad  mortificandum  ,  miseretur  ad  vi- 
vificandum.  In  uno  homine  facit  haec.  Non  quasi  alios 
mortificans,  alios  vivificans  :  sed  in  eisdem  ipsis  et  irasci- 
tur ,  et  mitis  est.  Irascitur  erroribus ,  mitescit  correctis 
moribus.  «  Ego  percutiam  ,  et  ego  sanabo  :  ego  occidam, 
»  et  ego  vivere  f  aciam  *.  »  Unum  Saulum ,  postea  Paulum, 
et  prostravit ,  et  erexit  :  prostravit  infidelem,  erexit  fi- 
delem  :  prostravit  persecutorem ,  erexit  praedicatorem.  Si 
non  irascitur,  unde  Herculi  barba  rasa  est?  Fecit  enim 
hoc  per  fideles  suos,  per  Christianos  suos ,  per  potestates 
a  se  ordinatas  etChristi  jugo  jam  subditas.  Itaque,  fratres, 
hoc  libenti  animo  accipite ;  et  in  Domini  adjutorio  caetera 
prosperius  jam  sperate. 

1  Deut.  xxxn,  3g. 

SERMO  XXV1. 

De  versiculo  12  Psalmi  xcm  :  Beatus  liomo  quem  tu 
erudieris ,  Domine,  etc. 

I.  Cum  cantaremus  Deo ,  diximus  ei,  «  Beatus  homo 
»  quem  tu  erudieris ,  Domine  ,  et  ex  lege  tua  docueris 
»  eum.  »  Ergo  Dei  Evangelium  sonavit ,  Zacchaeus  elee- 
mosynas  fecit.  Discite.  Quae  melior  enim  lex  Dei,  quam 
sanctum  Evangelium?  Lexenim  Testamenti  novi,  de  quo 
Propheta  cum  legeretur ,  audistis  :  «  Ecce  dies  veniunt, 
»  dicit  Dominus,  et  consummabo  super  domum  Jacob 
»  Testamentum  novum  :  non  secundum  Testamentum 
»  quod  statui  patribus  eorum,  cum  educerem  eos  de  terra 
»  iEgypti-.  »  Testamentum  ibi  promissum,  hic  redditum: 
promissum  per  Prophetam ,  redditum  per  Dominum 
Prophetarum.  Testamentum  iJlud  quod  dicitur  vetus,  le- 
gite,  et  videte.  Lex  Dei  data  est  etiam  tunc,  legite,  vel 
audite  quando  legitur,  et  videte  quoe  ibi  promissa  fuerint. 
Promissa  est  ibi  terra  terrae ;  terra  fluens  lacte  et  melle  ; 
sed  tamen  terra.  Verumtamen  si  intelligamus  spiritaliter, 
(quando  non  illaterra  fluxit  lacte  et  melle, )  alia  est  terra 
quoe  fluet  lacte  et  melle  :  terra  illa  de  qua  dicitur  :  «  Spes 
»  mea  es  tu ,  portio  mea  in  terra  viventium3.  »  Haec  enim 
terra  morientium  est.  Lac  et  mel  quaeritis  ?  «  Gustate  et 
videte  quam  suavisest  Dominus4.  *  Gratiaejus  significata 
est  nomine  lactis  et  meJlis  :  dulcis  et  nutritoria  est.  Haec 

!  Alias  de  Divei>is  19.  —  2  Jerem.  xxxi,  3i,  32.  •—  3  Psal.  cxli,  6.  — 
4  H.  xxxm,  9. 


SEflMO    XXV,    DE    VERSICULO    12    PSALMl    XCIII.        385 

autcm  gratia  in  vetere  Testamento  figurata,  in  novo  re- 
velata. 

II.  Denique  Lex  ilJa,  propter  eos  qui  carnaliter  sapiunt, 
et  talia  praemia  quaerunt  a  Deo ,  et  propter  iiia  Deum  co- 
lere  volunt  quae  ibi  promissa  sunt ,  audire  meruit  ab  Apos- 
tolo  Paulo,  quia  ad  servitutem  generat1.  Quare?  Quiacar- 
naliter  intelligitur  a  Judaeis.  Nam  spiritaliter  intellecta, 
Evangelium  est.  Ergo  in  servitutem  generat.  Quos?  Qui 
propter  bona  terrenaDeo  serviunt.Quandoillis  adsunt,  gra- 
tias  agunt ;  quando  desunt,  blasphemant.  Qui  enim  propter 
ea  Deo  serviunt,  vero  corde  servire  non  possunt.  Atten- 
dunt  enim  eos  qui  Deo  nostro  non  serviunt :  vident  enim 
eos  habere  propter  quod  ipsi  Deo  serviunt ;  et  dicunt  in 
corde  suo,  Quid  mihi  prodest  quia  Deoservio?  Numquid 
habeo  tantum ,  quantum  ille  qui  quotidie  blasphemat  ? 
Orat ,  et  esurit  5  blasphemat ,  et  ructat.  Qui  ad  ista  atten- 
dit,  homo  est;  homo  est  de  Testamento  veteri.  Qui  vero 
in  Testamento  novo  Deum  colit,  novam  haereditatem  de- 
bet  sperare,  non  veterem.  Si  novam  haereditatem  speras, 
terram  transi,  calca  vertices  montium,  hoc  est,  contemne 
fastigiumsuperborum.  Sed  quando  contempseris  et  calca- 
veris  ,  humilis  esto  ,  ne  de  altitudine  cadas.  Audi,  Sursum 
cor;  sed  ad  Dominum,  non  contra  Dominum.  Omnes  su- 
perbi  sursum  cor  habent,  sed  conlra  Dominum.  Si  autem 
vis  tu  vere  sursum  cor  habere ;  ad  Dominum  habe.  Si 
enim  ad  Dominum  habueris  cor  sursum,  ipse  tenet  cor 
tuum,  ne  cadat  in  terram. 

III.  Beatus  ergo  vir  :  «  beatus  homo  quem  tu  erudieris, 
»  Domine.  »  Ecce  loquor,  ecce  clamo,  ecce  expono.  Qui 
me  audiunt  ?  Scio  qui  me  audiunt  :  «  Beatus  bomo  quem 
»  tu  erudieris,  Domine  5  »  cui  Deus  in  corde  loquitur ,  et 
quando  ego  taceo ,  ipse  est  «  beatus  quem  tu  erudieris , 

1  Galat.  iv,  24« 

cxxiv.  25 

»  Domine ,  et  ex  lege  tua  docueris  eum.  »  Quid  sequitur  ? 
Huc  usque  cantavimus  :  «  Et  ex  lege  tua  docueris  eum. 
»  Ut  mitiges  eum  a  diebusmalignis,  donec  fodiatur  pec- 
»  catori  fovea1.  »  Ipse  est  vir  qui  eruditur  a  Domino, 
ipse  est  qui  ex  lege  Dei  discit  a  Domino ,  qui  mitigatur  a 
diebus  malignis,  donec  fodiatur  peccatori  fovea.  Audite 
quid  sit.  Maligni  dies  sunt.  Numquid  isthic,  ex  quo  de 
Paradiso  projecti  sumus ,  malignos  dies  agimus  ?  Et  majo- 
res  nostri  planxerunt  dies  suos ,  et  avi  eorum  planxerunt 
dies  suos.  Nullis  hominibus  dies  placuerunt,  quos  vivendo 
egerunt.  Sed  posteris  placent  dies  majorum  :  et  illis  iterum 
illi  dies  placebant ,  quos  ipsi  non  sentiebant ,  et  ideo  pla- 
cebant.  Quod  enim  praesens  est,  acrem  habet  sensum.  Non 
dico ,  propius  admovetur  •,  sed  cor  tangit  quotidie.  Omni 
anno  plerumque  dicimus  quando  frigus  sentimus,  Nun- 
quam  fecit  tale  frigus  :  Nunquam  fecit  tales  aestus.  Sem- 
per  facit  ipse  qui  facit.  Sed  «  beatus  vir  quem  tu  erudie- 
»  ris ,  Domine  :  ut  mitiges  eum  a  diebus  malignis ,  donec 
»  fodiatur  peccatori  fovea.  » 

IV.  Maligni  dies.  Numquidisti  dies  maligni  sunt,  quos 
agitatcirculus  solis  ?  Faciunt  malignos  dies  maligni  homi- 
nes  :  et  sic  est  prope  totus  mundus.  Inter  turbas  maligno- 
rum  gemit  paucitas  frumentoum.  Revocemus  ad  ipsos  jus- 
tos.  Maligni  sunt  ilh\,  et  faciunt  malignos  dies  :  quid  ipsi 
justi,  nonne  in  diebus  malignis  sunt  et  apud  se  ipsos, 
praeter  quod  patiuntur  malignos  homines ,  inter  quos  ge- 
munt?  Et  apud  se  ipsos,  inquam,  quando  sunt,  attendant 
se ,  descendant  in  se,  bene  se  considerent  $  inveniunt  in 
in  se  dies  malignos.  Bellum  nolunt,  pacem  volunt  :  et 
quis  non  ?  Et  cum  omnes  beilum  nolint ,  et  omnes  pacem 
velint ,  revocat  ad  se  oculos  et  qui  juste  vivit,  et  belium 
in  se  invenit.  Quaere  a  me  quod  bellum.  «  Beatus  homo 

»  Psal    zcoi,  1 3. 

»  quem  tu  erudieris,  Domine,  et  ex  lege  tua  docucris 
»  eum.  »  Ecce  homo  quaerit  ame;  quod  bellum  in  se 
patiatur  justus  :  doce  ilium  ex  lege  tua  ,  loquatur  Apos- 
tolus  :  «  Caro  concupiscit  adversus  spiritum ,  et  spiritus 
»  adversus  carnem l.  »  Et  ubi  projicio  carnem,  si  sonet 
bellum  5  si,  quod  Deus  avertat,  hostis  irruat  ?  Fugit  homo, 
et  secum  trahit  bellum  suum ,  quocumque  it.  Non  dico, 
si  malus  est :  prorsus  si  bonus  est,  si  juste  vivit,  invenit 
in  se  quod  Apostolus  dicit  :  «  Caro  concupiscit  adversus 
»  spiritum,  et  spiritus  adversus  carnem.  »  In  isto  bello 
quomodo  sunt  dies  boni  ? 

V.  Ergo  maligni  sunt  dies  :  sed  mitigemur.  Quid  est, 
Mitigemur?  Judicio  divino  non  irascamur.  Dicamus  illi  : 
«  Bonum  est  mihi ,  quoniam  humiliasti  me  ,  ut  discam 
»  justificationestuas2.»De  paradisoelisisti,  de  beatitudine 
projecisti :  in  oerumna  sum,  in  gemitu  sum ,  gemitus  meus 
non  est  absconditus  a  te.  Sed  bonum  est  mihi ,  quoniam 
humiliasti  me ,  ut  discam  justificationes  tuas.  In  diebus 
malis  disco  quserere  dies  bonos.  Qui  sunt  dies  boni?  Nolite 
illos  modo  quserere  :  mihi  credite ,  imo  mecum  credite , 
non  invenietis.  Transibunt  dies  mali,  et  venient  boni  :  sed 
boni  venient  bonis,  malis  pejores. 

VI.  Etenim  et  ego  interrogo  vos  :  «  Quis  est  homo  qui 
»  vultvitam3?  »  Scio,  omnium  corda  mihi  respondent, 
Quis  enim  homo  qui  non  vult  vitam  ?  Addo  :  «  Et  diligit 
»  videre  dies  bonos  ?  »  Omnes  respondetis,  Quis  est  qui 
non  diligat  videre  dies  bonos?  Bene  respondetis;  vultis  vi- 
tam,  vultis  dies  bonos.  Certe  quando  dicebam,  Quis  est 
homo  qui  vult  vitam  ,  omnis  homo  mihi  respondet,  Ego. 
Quis  est  homo  qui  vult  videre  dies  bonos?  Nonne  in  si- 
lentio  quisque  vesLrum  dicit,  Ego?  Audi  quod  sequitur. 
«  Contine  linguam  tuam  a  malo4.  »  Modo   dic,  Ego. 

'  Galat.  v,  17.  ~-  2  Psal.  c&vin,  71.  — -  3  id.  xxxiu,  i3.  —  4  Ibid.  14. 

Quaeris  veniain  :  modo  teinveniam.  Transierunt  praetenta : 
fuerit  lingua  tua  maligna,  fueris  susurro,  fueris  crimina- 
tor,  fueris  calumniator,  fueris  maledicus :  ista  omnia  fue- 
ris.  Transeant  ista  cum  diebus  malis  :  noli  tu  transire  cum 
diebus  malis.  Est  enim  quo  te  teneas,  ut  non  transeas. 
Res  humana  tanquam  fluvius  currit :  maligni  dies  tanquam 
fluvius  currunt.  Tene  te  ad  lignum ,  ne  traharis.  Ecce 
fluvius  currit.  Omnis  enim  caro  fcenum,  et  omnis  honor 
carnis,  utflos  fceni1.  Praecipitatur,  transit,  fcenum  aruit, 
flos  decidit.  Quo  me  teneo?  Verbum  Domini  manet  in 
aeternum. 

VII.  Prohibe  ergo  linguam  tuam  a  malo  ,  et  labia  tua 
ut  non  loquantur  dolum.  Tu  qui  volebas  vitam  ,  aut  vis 
vitam  et  dies  bonos ,  «  declina  a  malo,  et  fac  bonum2.  » 
Quaere  pacem ,  quam  optamus  omnes  et  in  ista  carnis  mor- 
taiitaie ,  et  in  ista  carnis  fragilitate ,  et  in  ista  mendacis- 
sima  vanitate.  Omnes  pacem  quserite.  Quaere  pacem ,  et 
sequere  eam.  Ubi  est  ?  Quo  sequor?  Qua  transiit  ?  qua 
transiit,  ut  sequar  ?  Per  te  transiit,  sednon  in  te  remansit. 
Cui  dico?  Generi  humano  :  non  unicuique  vestrum,  sed 
generi  humano.  Per  genus  humanum  transiit  ipsa  pax  : 
ipsa  transeunte  ciamavit  caecus  in  hesterna  lectione.  Et 
quo  iit  ?  Primo  vide  quae  sit  pax  ,  et  vide  quo  ierit ,  et  se- 
quere  eam.  Quae  est  pax?  Apostolum  audi,  de  Christo  di- 
cebat  :  «  Ipse  est  pax  nostra,  qui  fecit  utraque  unum3.  » 
Pax  ergo  est  Christus.  Quo  iit?  Crueifixus  est,  et  sepultus, 
resurrexit  a  mortuis,  ascendit  in  ccelum.  Ecce  quo  iit  pax. 
Quomodo  eam  sequor?  Sursum  cor.  Audi  quomodo~se- 
quaris.  Quotidie  quidem  audis  breviter,  quando  tibi  di- 
citur,  Sursum  cor-,  altius  inde  cogita,  et  sequeris.  Tamen 
audi  etlatius,  ut  sequaris  pacem  vcram,  pacem  tuam,  pa- 
cem  quae  pro  te  pertulit  belium  •,  pacem ,  quae  cum  pro  te 

1  Isai.  xl,  6.  —  a  PsaL  xxx,  i5.  — ••  3  Ephes.  n,  i\. 

toleraret  bellum,  oravit  pro  hostibus  pacis,  et  dixit 
pendens  :  «  Pater ,  ignosce  illis ,  quia  neseiunt  quid 
»  faciunt l.  »  Bellum  erat^,  et  pax  de  ligno  manabat.  Ma- 
nabat,  sed  postea  quid?  Ascendit  in  ccelum.  Qusere  pa- 
cem.  Et  quomodo  sequeris?  Audi  Apostolum  :  «  Si  resur- 
»  rexistis  cum  Christo,  quae  sursum  sunt,  quserite,  ubi 
»  Christus  est  in  dextera  Dei  sedens-,  quse  sursum  sunt, 
»  sapite,  non  quoesuperterram.  Mortuienim  estis,etvita 
»  vestra  abscondita  esi  cum  Christo  in  Deo  :  cum  Chris- 
»  tus  apparuerit  vita  vestra ,  tunc  et  vos  cum  ipso  appa- 
»  rebitis  in  gloria 2.  »  Ecce  dies  boni,  ipsos  desideremus  : 
propter  hoc  vivamus ,  propter  hoc  oremus ,  propter  hoc 
eleemosynas  demus. 

VIII.  Jam  ecce,  Deo  propitio,  hyems  est  :  de  paupe- 
ribus  cogitate,  quomodo  Christus  vestiatur  nudus.  Quando 
legebatur  Evangelium ,  numquid  non  omnes  beatificavi- 
mus  Zacchaeum,  quando  eum  Christus  suspexit  in  arbore 
intentum  ut  videret  transeuntem  ?  Nam  quando  speraret 
in  domo  sua  habitantem  ?  Quando  ei  dixit  :  «  Descende 
»  Zacchaee,  hodie  oportet  me  in  domo  tua  manere3  :  » 
audivi  gemitus  gratulationis  vestrse,  Quasi  omnes  in  Zac- 
chaeo  fuistis,  etChristum  excepistis  :  sic  dixit  omnium  ves- 
trum  cor ,  0  beatum  Zacchseum !  Dominus  intravit  in 
domum  ipsius.Obeatum !  Numquid  nobis  potestita  contin- 
gere?  Jam  Christus  in  ccelo  est.  Recita  mihi  Christe  Tes- 
tamentum  novum  :  fac  beatum  de  lege  tua.  Recita,  ut 
scias  tenonfraudariChristipraesentia.  Audijudicaturum : 
«  Quando  uni  ex  minimis  meis  fecistis  ,  mihi  kcistis4.  » 
Expectat  unusquisque  vestrum  suscipere  Christum  secien- 
tem  in  ccelo  :  attendite  illum  jacentem  sub  porticu  5 
attendite  esurientem,  attendite  f rigus  patientem,  attendite 

1   Luc.  xxiir,  46.  —  2  Colo??.   111,  t,  otc.  —  3  Lnc.  xis,  5.  —  4  Matth. 
xxv,  \o. 

egenum,  attendite  peregrinum.  Facite  quod  soletis,  facite 
quod  non  soletis.  Crescit  doctrina,  crescant  opera  bona. 
Laudatis  sementem  ,  exhibete  messem.  Amen. 


SERMO  XXVI1. 

Deverbis  Psalmixciv.  Venite,  adoremus  et  prosterna- 
mur  eiyfleamus  ante  Dominum  qui  nos  fecit  etc.  Et 
de  verbis  Apostoli  ad  Gal.  cap.  n.  Namsi  per  legem 
justitia  etc.  Et  cap.  m.  Sienim  data  esset  Lex  quce 
possit  vivificare.  Etad  Rom.  cap.  ix.  0  homo,  tuquis 
etc.  Etcap.  xi.  O  altitudo  etc.  Contra  haeresim  Pela- 
gianorum. 

I.  PsALMusquem  cantavimus  Deo,  et  nos  invicem  ex- 
hortati  sumus ,  ut  «  adoremus  eum,  et  prosternamur  illi, 
»  etfleamus  ante  Dominum,  qui  nos  fecit,  »  admonet  quse- 
rere  aliquanto  diligentius,  quid  sibi  velit  quod  ait  :  «  Qui 
)>  nos  fecit,  »  Quod  enim  homo  a  Deo  creatus  est ,  nullus 
dubitat  homo  ,  nisi  qui  ingratus  est.  Novimus  enim ,  quia 
ita  legimus,  et  ita  credidimus,  quod  fecit  Deushominem, 
inter  multa  quae  fecit,  ad  imaginem  suam*.  Haec  hominis 
est  prima  conditio,  haec  est  humana  prima  creatura.  Non 
tamen  arbitror,  hoc  nos  pro  magno  voJuisse  commonere 
Spiritum  sanctum  in  hoc  Psalmo ,  quod  ait :  «  Fleamus 
)>  ante  Dominum  ,  qui  nos  fecit3.  »  Alio  enim  loco  dicit : 
«  Ipse  fecit  nos,  et  non   ipsi  nos 4.  »  Unde  quidem ,  ut 

1  Aliasdeverbis  Aposfoli  ir.  —  Cod.  Ca^s.  u,  fol.  172  liabet  titulum  : 
«  Sermo  babitus  in  kisiiica  theodosiana.  »  — =  2  Gen.  1.  — 3  Psal.  xciv ,  G. 
—  4  Id.  xcix,  3. 

dixi ,  Christianus  dubitat  nemo  :  quia  non  solum  Deus 
creavit  primum  hominem ,  ex  quo  omnes  homines ,  sed 
Deus  hodieque  creat  singulos  homines  5  ille  qui  ait  cuidam 
sancto  suo  :  «  Prius  quam  te  formarem  in  utero ,  novi 
»  te1.  »  Prius  ergo  creavit  hominem  sine  homine,  modo 
creat  hominem  ex  homine.  Tamen  sive  hominem  sine  ho- 
mine  :  sive  hominem  ex  homine ,  Jpse  fecit  nos ,  et  non 
ipsi  nos.  Ad  istum  itaque  primum  verborum  istorum  et 
facilem  sensum,  sedtamen  verum,  «  adoremus  eum, »  fra- 
tres  ,  «  et  prosternamur  ei ,  et  ploremus  ante  Dominum 
»  qui  nos  fecit.  »  Non  enim  fecit,  et  deserit  :  non  enim 
curayit  facere ,  et  non  curat  custodire.  «  Ploremus  ante 
»  Dominum,  qui  nos  fecit :  »  quia  non  ploravimus  quando 
nos  fecit ,  et  tamen  fecit.  Qui  ergo  fecit  antequam  roga- 
retur,  deserit  cum  rogatur?  Tanquam  ergo  dubitaret  homo 
utrum  exaudiretur  orans  ,  admonuit  eum  Scriptura,  cum 
dicit  :  «  Ploremus  ante  Dominum ,  qui  nos  fecit.  »  Utique 
exaudit  quos  fecit  :  utique  non  potest  non  curare  quos 
fecit. 

II.  Verumtamen  altiore  intellectu,  et,  quantum  exis- 
timo ,  utiliore ,  vidit  quosdam  Spiritus  sanctus  dicentes 
vel  dicturos,  quod  Deus  fecerit  eos  homines,  justos  autem 
ipsi  se  faciant  :  prseviditeos,  admonuit  eos,  et  ab  hac  ex- 
tollentia  revocavit  eos^,  dicens,  Ipse  fecit  nos,  et  nonipsi 
nos.  Quare  enim  addidit :  «  Et  non  ipsinos,  »  cumsuflice- 
ret  dicere  :  «  Ipse  feeit  nos  ?  »  nisi  quia  illam  facturam  vo- 
luit  admonere  ,  ubi  dicunt  homines ,  Ipsi  fecimus  nos ,  id 
est,  utjusti  essemus,  justos  nos  libera  voluntate  fecimus  : 
quando  conditi  sumus  ,  liberum  arbitrium  accepimus  5  ut 
ergo  justi  simus,  libero  id  arbitrio  agimus.  Quid  adhuc 
Deum  invocamus,  ut  justos  nos  faciat,  quod  habemus  in 
potestate,  ut  nos  ipsiiustos  faciamus  ?  Audite,  audite  :  Et 

1  Jerem.  1,  5. 

justos  et  injustos ,  Ipse  iecit  ncr.  et  non  ipsi  nos.  Creatus 
est  primus  homo  in  natura  dne  eulpa,  in  natura  sine  vitio : 
creatus  est  rectus ,  non  se  fecit  rectum.  Quid  se  autem  ipse 
fecerit ,  notum  est :  cadens  a  manu  figuli  fractus  est.  Re- 
gebat  enim  eum  ipse  qui  fecerat,  voluit  deserere  a  quo 
factus  erat,  permisit  Deus,  tanquam  dicens,  Deserat  me,  et 
inveniatse,  et  misera  sua  probetquia  nihil  potest  sine  me. 

III.  Hoc  modo  ergo  ostendere  voluit  Deus homini quid  va- 
leatliberumarbitriumsineDeo.Omalumliberumarbitrium 
sine  Deo  !  Experti  sumus  quid  valeat  sine  Deo.  Ideo  miseri 
facti  sumus,  quia  sine  Deo  quid  valeat  experti  sumus.  Ex- 
perti  ergo  tandetn  aliquando  noverimus,  etvenite  adoremns 
eum,  et  prosternamur  ei.  «  Yenite  adoremus  ,  et  proster- 
»  namur  illi,  et  fleamus  coram  Domino  qui  nos  fecit  :  » 
ut  perditos  nos  per  nos  ,  reficiat  nos  qui  fecit  nos.  Ecce 
bonus  factus  est  homo  ,  et  per  liberum  arbitrium  factus 
est  malus  homo :  quando  facturus  est  bonum  hominem  ma- 
lus  homo  per  liberum  arbitrium  deserens  Deum  ?  Servare 
se  non  potuit  bonus  bonum,  et  facturus  est  se  malus  bo- 
num  ?  Cum  esset  bonus ,  non  se  servavit  bonum ;  et  cum 
sit  malus,  dicit,  Facio  me  bonum  ?  Quid  facis  malus ,  qui 
peristi  bonus ,  nisi  reficiat  te  qui  permanet  bonus  ? 

IV.  «  Ipse  ergo  fecit  nos^  et  non  ipsi  nos.  Nos  au- 
»  tem  populus  ejus  et  oves  pascuae  ejus1.  »  Ecce  fecit  nos 
homines  populum  suum  ,  qui  nos  fecit.  Non  enim 
creati  homines  jam  populus  ejus  eramus.  Videte,  fratres 
mei ,  et  de  ipsius  Psalmi  verbis  attendite,  unde  dixe- 
rit,  Ipse  fecit  nos,  et  non  ipsi  nos.  Hinc  dixit,  Fecit  nos, 
et  non  ipsi  nos ,  ut  simus  «  populus  ejus  et  oves  pas- 
)>  cuae  ejus.  )>  Ipse  fecit  nos.  Nam  et  Pagani  nascuntur  , 
et  omnes  impii,  omnes  adversarii  Ecclesioe  ejus,  ut  nasce- 
rentur ,  ipse  fecit  eos.  Non  enim  alius  Deus  creavit  eos. 

«  Psal.  xcit,  3 

Qui  de  Paganis  nascuntur,  ab  ipso  factisunt,  ab  ipso  creati 
sunt ;  et  non  sunt  populus  ejus,  et  ovespascuse  ejus.  Com- 
munis  est  omnibus  natura,  non  gratia.  Natura  non  pute- 
tur  gratia  ;  sed  et  si  putetur  gratia,  ideo  putetur  gratia, 
quia  et  ipsa  gratis  concessa  est.  Non  enim  homo  qui  non 
erat  promeruit  ut  esset.  Si  promeruit,  jam  erat :  sed  non- 
dum  erat.  Ergo  qui  promeretur,  non  erat  •,  ettamen  fac- 
tus  est :  nec  ut  pecora  factus  est ,  nec  ut  arbor  factus  est , 
nec  ut  saxum  factus  est ;  sed  factus  est  ad  imaginem  Crea- 
toris1.  Hoc  beneficium  quis  dedit?  Deus  quierat,  et  ex 
aeterno  erat.  Cui  dedit?  Homini  qui  nondum  erat.  Dedit 
qui  erat ,  accepit  qui  non  erat.  Quis  autem  hoc  facere 
potuit,  nisi  qui  vocat  ea  quse  non  sunt,  tanquam  eaquse 
sunt2  ?  De  quo  dicit  Apostolus  :  «  Qui  nos  elegit  ante  mundi 
»  constitutionem  3.  »  Elegit  ante  mundi  constitutionem  : 
in  mundo  isto  facti  sumus,  nec  mundus  erat  quandoelecti 
sumus.  Ineffabilia  mirabilia  ,  fratres  mei.  Quis  hoc  expli- 
care  suffecerit?  quis  saltem  quod  explicet,  cogitare?  Eli- 
guntur  qui  non  sunt  :  nec  errat  qui  eligit,  nee  vane  eligit. 
Eligittamen,  et  habet  electos,  quos  creaturus  est  eligen- 
dos  :  habetautem  apud  se  ipsum,  non  innaturasua,  sed 
in  praescientia  sua. 

V.  Ergo  nolite  extolli  :  homines  sumus ;  Ipse  fecit  nos. 
Et  fideles  sumus  :  si  tamen  sumus  ,  quando  ista  contra 
gratiam  disputamus  :  sed  ecce  fideles  sumus  ;  etiam  fi- 
deles,  etiam  justos,  quia  justus  ex  fide  vivit 4 :  «  Ipse  fe- 
cit  nos,  et  non  ipsi  nos.  »  Quaero  quid  nos  fecerit?  Dic- 
turus  es ,  Homines.  Non  inde  Psalmus  loquebatur , 
illud  scimus ,  illud  notum  est ,  illud  patet  :  nec  magna , 
ut  hoc  noverimus ,  doctrina  indigemus  ,  quia  homi- 
nes  ipse  nos  fecit.  Sed  unde  loquebatur ,  vide  :  Ipse 
fecit  nos,  et  non  ipsi  nos.  Quid  nos  fecit,  nisi  quod  su- 

1  Florus  ad  Rom.  iv.  —  a  Rom.  iv,  17.  —  3  Ephes.  1,  4- —  ^  Uom.  i;  17. 

mus?  Quid  autem  sumus?  «  Nos  autem.  »  Ecce  quid  su- 
mus.  Quid  ?  «  Populus  ejus  et  oves  pascuae  ejus.  »  Ipse 
nos  fecit  populum  suum  ,  ipse  nos  fecit  oves  pascuoe  suae. 
Qui  misit  jugulandamovem  innoxiam,  fecit  oves  delupis. 
Haec  est  gratia.  Exceptailla  communi  gratia  natur3e  ,  qua 
homines  facti  sumus ,  nec  digni  fuimus,  quia  non  fuimus  : 
excepta  illa  gratia,  haec  est  major  gratia  qua  facti  sumus 
«  populus  ejus  et  oves  pascuae  ejus  ,  »  per  Jesum  Chris- 
tum  Dominum  nostrum. 

VI.  Sed  dicit  aliquis  :  Per  Jesum  Christum  facti  sumus, 
ut  etiam  homines  essemus.  Ita  vero,  per  Jesum  Christum 
facti  sunt  et  Pagani.  Nam  Pagani,  non  ut  essent  Pagani, 
sed  ut  essent  homines,  per  Jesum  Christum  facti  sunt. 
Quis  est  enim  Jesus  Christus,  nisi  «  in  principio  erat  Ver- 
bum ,  et  Verhum  erat  apud  Deum,  et  Deus  erat  Verbum  ? 
»  Hoc  erat  in  principio  apud  Deum.  Omnia  per  ipsum 
»  factasunt1.  »  Illi  ergo  debent  et  Pagani  quod  homines 
creati  sunt;  et  tanto  magis  puniendi,  quia  dimiserunt 
eum  a  quo  facti  sunt,  et  coluerunt  quae  ipsi  fecerunt. 

VII.  Excepta  ergo  illa  gratia,  qua  condita  est  humana 
natura;  (haec  enim  Christianis  Paganisque  communis  est :) 
haec  est  major  gratia,  non  quod  per  Verbum  homines  creati 
sumus,  sed  quod  per  Verbum  carnem  factum  fideles  facti 
sumus.  Unus  enim  Deus ,  et  unus  mediator  Dei  et  homi- 
num  homo  Christus  Jesusin  principio  erat  Verbum.  Non- 
dum  erat homo  Christus  Jesus,  et  Verbum  erat  apud  Deum ; 
et  Deus  erat  Verbum.  Ipse  mundus  non  erat ,  quando 
Deus  erat  verbum.  Omnia  per  ipsum  facta  sunt,  et  mun- 
dus  per  ipsum  factus  est.  Ergo  tunc  quando  nos  fccit , 
ul  homines  essemus ,  nondum  erat  homo.  Magis  istam 
gratiam  commendat  Apostolus  Christianis ,  ubi  dicit  : 
«  Unus  enim  Deus,  et  unus  mediator  Dei  et  hominum~.  » 

1  Joan.  i,  i,  etc.  —  2  i  Tirn,  n,  5. 

Non  ait ,  Christus  Jesus ;  ne  tu  putares  secundum  Ver- 
bum  dictum  :  sed  addidit ,  homo  :  Mediator  Dei  et  ho- 
minum,  homo  Christus  Jesus.  Quid  est  mediator?  Per 
quem  conjungeremur,  per  quem  reconciliaremur  :  quia 
peccatis  propriis  separati  jacebamus,  in  morte  eramus, 
prorsus  perieramus.  Non  erat  Christus  homo,  quando 
creatus  est  homo  :  ne  periret  homo  ,  ille  factus  est 
homo. 

VIII.  Haec  vobis  coutra  novellam  haeresim  ,  quae  tentat 
assurgere ,  ssepe  disputare  cogimur  :  quia  vos  firmos  vo- 
lumus  esse  in  bono ,  integros  autem  a  malo.  Haecenim  est 
disputatio  eorum,  quando  primo  exoriri  cceperunt,  et 
contra  gratiam  disputare ,  multum  tribuentes  non  liber- 
tati  hominis,  sed  infirmitati ;  et  jacentem  miserum  homi- 
nem  ideo  extollentes,  ne  manu  sibi  desuper  porrecta  va- 
leat  surgere.  Disputantes  ergo  contra  gratiam  pro  libero 
arbitrio ,  fecerunt  auribus  piis  et  catholicis  offensionem. 
Cceperunt  horreri,  cceperunt  ut  certa  pernicies  devitari; 
ccepit  de  illis  dici ,  quod  contra  gratiam  disputarent  :  et 
invenerunt  ad  relevandam  istam  invidiam  tale  commen- 
tum.  Non  ,  inquit,  contra  gratiam  Dei  disputo.  Unde  pro- 
bas?  Eo  ipso ,  inquit,  non  contra  gratiam  Dei  disputo , 
quod  liberum  arbitrium  defendo.  Videte  acumen,  sed 
vitreum.  Quasi  lucet  vanitate,  sed  frangitur  veritate.  At- 
tendite  quam  sit  quasi  acute  excogitatum  quod  dicere  vo- 
luerunt.  Hoc  ipso,  inquit,  quia  liberum  arbitrium  ho- 
minis  defendo,  et  dico  quia  liberum  arbitrium  sufhciens 
estut  justus  sim ,  non  sine  gratia  Dei  dico.  Erectae  sunt 
aures  piorum  :  jam  qui  ista  audit,  incipit  gratulari.  Deo 
gratias.  Non  sine  Dei  gratia  defendit  liberum  arbitrium. 
Estenim  liberum  arbitrium,  sednihil  valetsine  Dei  gratia. 
Si  ergoliberum  arbitrium  non  sine  Dei  gratia  defendunt, 
quid  mali  dicunt  ?  Expone  ergo  nobis,  o  doctor ,  quam  di- 

cas  gratiam.  Cum  dico,  inquit,  liberum  hominis  arbitrium, 
vide  quia  hominis  dico.  Quid  deinde?  Hominem  quis  crea- 
vit  ?  Deus.  Quis  ei  liberum  arbitrium  dedit?  Deus.  Si  ergo 
hominem  Deus  creavit,  et  homini  Deus  liberum  donavit 
arbitrium,  quidquid  potest  homo  de  libero  arbitrio ,  cu- 
jus  gratiae  debetur ,  nisi  ejus  qui  eum  condiditcum  libero 
arbitrio  ?  Et  hoc  quasi  acute  ab  ipsis  dictum. 

IX.  Videte  tamen,  fratres  mei,  quomodo  illam  genera- 
lem  gratiam  prsedicent ,  qua  creatus  est  homo  ,  qua  ho- 
mines  sumus  :  et  utique  et  cum  impiis  homines  sumus , 
sed  non  cnm  impiis  Christiani  sumus.  Hanc  ergo  gratiam 
qua  Christiani  sumus ,  ipsam  volumus  praedicent,  ipsam 
volumus  agnoscant-,  ipsam  volumus,  de  qua  dicit  Apos- 
tolus ,  «  Nonirritam  facio  gratiam  Dei.  Nam  si  per  Legem 
»  justitia  :  ergo  Christus  gratis  mortuus  est^.wVidete  unde 
dixit  Apostolus.  De  Lege  dixit  :  «  Si  per  Legem  justitia ; 
»  ergo  Christus  gratis  mortuus  est.  »  Quia  ergo  ex  Lege 
non  erat  justilia ,  ideo  mortuus  est  Christus  ,  ut  per  fidem 
justificentur ,  qui  ex  Lege  non  justificabantur.  «  Si  enim, 
»  inquit ,  data  esset  Lex  quae  posset  vivificare,  omnino  ex 
»  Lege  esset  justitia  * :  »  quod  etiam  hesterno  die  comme- 
moravimus3 :  «  sedconclusit  Scriptura  omniasub  peccato, 
»  ut  promissio  :  »  promissio,  non  praedictio.  Qui  promisit, 
ipse  facit.  «  Ut  promissio,  inquit,  ex  fide  Jesu  Christi  da- 
»  retur  credentibns.  »  Ecce  quales  nos  invenit  gratia  Sal- 
vatoris ,  quos  nec  Lex  sanos  facere  potuit.  Quare  autem 
dabatur  Lex,  si  sufliciebat  natura?  Et  tamen  nec  Lex  suf- 
ficere  potuit,  ita  infirma  erat  ipsa  natura  :  data  est  Lex,  sed 
non  quae  posset  vivificare.  Quare  ergo  data  est  Lex  ?«  Lex, » 
inquit  Apostolus,  «  praevaricationis  gratia  data  est 4  :  » 
praevaricationis  gratia  posita  est ,  ut  te  faceret  praevarica- 

»  Galat  lt,  11.  —  a  fd.  nr,  9r,  ?/?..  — ■  3  Scr.  Mias  i3  do  verbis  Apos- 
toli    -  '»  Ibid.  Q. 

torem.  Quare,  ut  me  faceret  praevaricatorem  ?  Quia  nove- 
rat  Deus  superbiam  tuam  :  noverat  quia  dicebas ,  0  si  sit 
qui  doceat ,  o  si  sit  qui  mihi  ostendat.  Ecce  Lex  dicit 
tibi  :  «  Non  concupisces1.  »  Cognovisti  Legem  dicentem  : 
«  Non  concupisces.  »  Surrexit  concupiscentia,  quam  non 
noveras  $  inerat  enim ,  sed  nesciebatur  :  ccepisti  conari 
vincere  quod  inerat,  et  apparuit  quod  latebat.  Superbe, 
per  Legem  factus  es  praevaricator  :  agnosce  gratiam ,  et 
esto  laudator. 

X.  Sed  Legem,  inquis,  quis  dedit?  Quia  sunt  homines 
vani,  ct  pejus  impii ,  qui  dicunt  Legem  ab  alio  datam  , 
gratiam  vero  per  Dominum  nostrum  Jesum  Christum  ; 
quasi  Legem  malam,  quasi  Legem  perversam,  gratiam 
vero  rectam  :  et  volunt  ita  discernere  duo  Testamenta ,  ut 
vetus  Testamentum  dicantesseanescio  quo  principetene- 
brarum  :  novum  autem  Testamentum  a  Domino  Deo  Pa- 
tre  Domini  nostri  JesuChristi.  Ipsum  apostolum  Paulum 
audi.  Si  propterea  putas  Legem  datam  ab  alio,  non  a  Deo, 
quia  per  illam  factus  es  praevaricator  •  audi  ipsum  Apos- 
tolum  Legis  laudatorem  :  «  Itaque ,  inquit ,  Lex  quidem 
»  sancta,  et  mandatum  sanctum  :  »  adde,«  et  justum  :  »  ad- 
huc  adde,  «  etbonum.  Quod  ergo  bonum  est,  inquit,  mihi 
»  factum  est  mors?  Absit  :  sed  peecatum  ut  appareat 
»  peccatum *. »Erat  enim  peccatum,  sed latebat  peccatum. 
Quando  latebat  peccatum?Quando  teadversariumnondum 
patiebatur.  Ccepisti  conari,  et  apparuit  qui  tenebat.Quando 
sequebaris  ,  catenam  non  sentiebas  :  quaesisti  refugium,  et 
apparuit  vincuium ;  voluisti  fugere,  et  ccepisti  trahi.  Quia 
ergo  ccepisti  trahi,  subveniat  tibi  qui  non  est  ligatus.  Quis 
non  est  ligatus,  nisi  qui  dixit, «  Si  invenistis  in  me  peccatum, 
»  dicite 3  ?  »  Quisnon  est  ligatus,  nisi  qui  dixit :  «  Ecce  venit 
»  princeps  mundi,  et  in  me  nihil  inveniet4?  »  Quare  me  oc* 

{  Rom.  vn,  7.  —  2  lbid.  12,  i3.  —  3  Joan.  vin,  4^-  ~  ^  W-  XIV?  3o.  , 

cidat,  nihil  inveniet :  quia  mors  peccato  juste  debetur. 
Quare  ergo  morieris  ?  «  Ut  sciant,  inquit,  omnes,  quia  vo- 
»  luntatem  Patris  mei  facio1.  »  Ipse  solvit,  qui  ligatus 
nonest  :  ipse  a  mortuis  liberat,  qui  est  in  mortuis  liber. 

XI.  Sedipsemisit  et  Legem.  Per  servum  suum  Legem, 
per  se  ipsum  gratiam.  Attende  Elisaeum  in  magno  altoque 
mysterio ,  tanquam  prophetam ,  agendo  praenuntiantem  , 
non  solum  loquendo.  JMortuus  erat  fdius  hospitae  ipsius. 
Quid  significabat  mortuus  puer  ,  nisi  Adam?  Nuntiatum 
est  sancto  Prophetae  ,  gerenti  in  prophetia  typum  Domini 
nostri  Jesu  Christi  :  misitper  servum  baculum  suum,  et 
ait  illi  :  «  Vade ,  vade  ,  pone  super  puerum  mor- 
» tuum2.»  Perrexit  ille,  tanquam  servus  obediens.  Sciebat 
Propheta  quid  fecerat.  Posuit  baculum  supra  mortuum, 
non  surrexit.  «  Si  enim  data  esset  Lex  quae  possit  vivifi- 
»  care,  omnino  exLege  essetjustitia3.  »  Non  ergo  potuit 
Lex  vivificare.  Venit  ipse  grandis  ad  parvulum,  salvator 
ad  salvandum ,  vivus  ad  mortuum  :  venit  ipse.  Et  quid 
fecit?  Juvenilia  membra  contraxit,  tanquam  seipsum  exi- 
naniens,  utformamservi  acciperet4.  Juvenilia  ergo  mem- 
bra  contraxit ,  ■  parvnm  se  parvo  coaptavit,  ut  efliceret 
corpus  humilitatis  nostrae  conforme  corpori  gloriae  snae 5. 
Itaque  in  isto  typo  Christi  prophetice  expresso  suscitatus 
est  mortuuS;  tanquam  justificatus  est  impius. 

XII.  Ista  gratia  praedicetur,  ista  est  gratia  Christiano- 
rum  per  hominem  Mediatorem ,  per  passum  et  resuscita- 
tum,  qui  ascendit  in  ccelum  ,  et  captivavit  captivitatem , 
et  dedit  dona  hominibus.  Ista,  inquam  ,  gratia  praedfce- 
tur ,  contra  istam  gratiam  ab  ingratis  non  disputetur.  Ba- 
culus  propheticus  mortuo  non  suffecit  :  ipsa  mortua  na- 
tura  sufliceret?  Et  istam  qua  conditi  sumus,  quanquam 

•  Joan.  xiv,  3i.  —  5  4  ReS-  1V-   —  3  Ga,at-  Ul>  2I-  ~  4  plliiiP-  ■>»  7- 
•  5  Id.  111,21. 

hoc  nomine  appellatam  minime  legerimus,  tamen  quia 
gratis  data  est,  gratiam  fateamur.  Sed  ostendamus  vobis 
majorem  esse  istam ,  qua  Christiani  sumus  :  attendite. 
Antequam  conditi  essemus  ,  nihil  boni  merebamur  •,  et 
ideo  gratia,  qua  conditi  sumus,  cum  boni  nihil  merere- 
mur.  Si  ergo  magna  est  gratia,  quando  nihil  boni  mere- 
bamur ;  quanta  gratia  est ,  quando  tantum  mali  mereba- 
mur?  Qui  nondum  erat,  bene  non  merebatur;  peccator 
et  male  merebatur.  Nondum  erat  qui  factus  est ,  non- 
dum  erat ;  sed  nec  offenderat.  Nondum  erat ,  et  factus 
est  :  offendit,  et  salvatus  est.  Qui  nondum  erat,  nihil 
sperabat ,  factus  est  :  lapsus  autem  damnationem  expec- 
tabat ,  et  liberatus  est.  Haec  est  gratia  per  Jesum  Chris- 
tum  Dominum  nostrum.  Ipse  fecit  nos1,  et  antequam 
essemus  omnino  ipse  fecit  nos ,  et  factos  et  lapsos  ipse  et 
justos  fecit  nos,  et  non  ipsi  nos.  Siqua  igitur  in  Christo 
nova  creatura,  lapsa  est  vetus,  facta  estnova. 

XIII.  Una  erat  massa  perditionis  ex  Adam  ,  cui  nonnisi 
supplicium  debebatur  :  facta  sunt  vasa  inde  in  honorem 
ex  eadem  massa.  «  Habet  enim  potestatem  figulus  luti,  ex 
»  eadem  massa*.  »  Qua  massa?  Certe  jam  perierat,  certe 
jam  illi  massee  justa  damnatio  debebatur.  Gratulare  ,  quia 
tu  evasisti :  mortem  quippe  debitam  evasisti,  et  vitam  non 
debitam  reperisti.  «  Habet  potestatem  figulus  luti,  ex  ea- 
»  dem  massa  facere  aliud  quidem  vas  in  honorem  ,  aliud 
»  in  contumeliam.  »  Sed  dicis  :  Me  quare  fecit  in  hono- 
rem ,  et  alium  in  contumeliam  ?  Quid  responsurus  sum  ? 
Auditurus  es  Augustinum ,  qui  non  audisti  Apostolum 
dicentem  :  «  0  homo  _,  tu  quis  es  qui  respondeas  Deo 3  ?  » 
Duo  parvuli  nati  sunt  :  si  debitum  quaeras  ,  ambo  tenent 
massam  perditionis.  Sed  cur  mater  alium  portat  ad  gra- 
tiam  ,  alium  mater  dormiens  suffocat  ?  Dicturus  es  mihi 

1  Psal.  xcix,  3.  —  2  Rom.  ix,  21.  —  3  Ibid.  20. 

quid  ille  meruit ,  qui  portatur  ad  gratiam  ,  quid  ille 
meruit ,  quem  mater  dormiendo  suffocat  ?  Ambo  nihil 
boni  meruerunt  :  sed  «  habet  figulus  luti  potestatem, 
»  ex  eadem  massa  facere  aliud  vas  in  honorem,  aliud 
»  in  conturaeliam.  »  Disputare  vis  mecum?  Imo  mi- 
rare  mecum ,  et  exclama  mecum  :  «  0  altitudo  divitia- 
»  rura  ' !  »  Ambo  expavescamus ,  ambo  clamemus  :  «  0 
»  altitudo  divitiarum  !  »  Ambo  in  pavore  concordemus, 
ne  in  errore  pereamus.  «  0  altitudo  divitiarum  sapientiae 
»  et  scientiae  Dei,  quam  inscrutabilia  sunt  judicia  ejus ,  et 
»  investigabiles  viae  ejus  !  »  Scrutare  inscrutabilia  ,  fac 
impossibilia ,  corrumpe  incorruptibilia ,  vide  invisibilia. 
XIV.  «  Inscrutabilia  sunt  judicia  ejus  ,  »  audisti ,  suf- 
ficiat  tibi  :  «  et  investigabiles  viae  ejus.  Quis  enim  cogno- 
»  vitsensum  Domini ,  aut  quis  consiliarius  ejus  fuit?  Aut 
»  quis  prior  dedit  illi ,  et  retribuetur  ei 2  ?  »  Quis  prior 
dcdit ,  cura  totum  gratis  accepit  ?  «  Quis  prior  dedit  illi , 
»  et  retribuetur  ei  ?  »  Si  Dominus  retribuere  vellet , 
nihil  nisi  pcenam  debitam  retribuisset.  Nihil  dederunt, 
ut  eis  retribueretur.  «  Pro  nihilo  salvos  faciet  illos3.  Quis 
»  prior  dedit  illi ,  »  quasi  suorum  gratia  meritorum  ? 
«  Quis  prior  dedit  illi ,  »  quis  praevenit  gratiam ,  quae 
gratis  datur?  Si  aliquid  meritorum  antevenit  gratiam,jam 
non  gratis  datur,  sed  ex  debito  redditur.  Si  autem  gratis 
non  datur,  gratia  quare  vocatur?  «  Quisergo  prior  dedit 
»  illi ,  et  retribuetur  ei  ?  Quoniam  ex  ipso  et  per  ipsum 
»  et  in  ipso  sunt  omnia4.  »  Quae  utique ,  nisi  omnia  bona 
quae  ab  illo  accepimus,  et  accepimus  ut  boni  simus  ?  Omne 
enim  datum  optimum ,  et  omne  donum  perfectum  ,  de- 
sursum  est  descendens  a  Patre  luminum,  apud  quem  non 
est  immutatic  5.  Nam  tu  in  pejus  mutatus  es  :  apud  quem 

1  Kora,  xi,  33.  —  5  lbid.  34,  35. —  3  Psal.  lv,  8. — t  Rom.  xi,  35,  36. 
—  5  Jacob.  i,  17. 

non  est  immutatio,  ipse  subvenit.  Apud  quem  non  est, 
nec  momenti  obumbratio  :  nam  tu  in  tencbris  noctis  tuse 
jaces.  Ab  illo  ergo  omnia  :  nemo  illi  prior  aliquid  dedit, 
nemo  exigat  debitum.  «  Gratia  salvi  facli  estis  per  fidem  , 
»  et  hoc  non  ex  vobis  ,  sed  Dei  donum  est *.  » 

XV.  Sed  movet  me,  inquis,  quod  ille  perit ,  ille  bapti- 
zatur  :  movet  me,  movet  tanquam  hominem.  Si  verum 
vis  audire ,  et  me  movet  quia  homo  sum.  Sed  si  et  tu  ho- 
mo,  et  ego  homo  ~ ;  ambu  audiamus  dicentem  :  «  O  homo !  » 
Utique  si  ideo  movemur ,  quia  homines  sumus ,  ipsam 
naturam  humanam  infirmam  ac  debilem  Apostolus  allo- 
quitur.,  dicens  :  «  0  homo ,  tu  quis  es  qui  respondeas 
»  Deo?  Numquid  dicit  figmentum  ei  qui  se  finxit ,  Cur 
»  me  sic  fecisti 3  ?  »  Si  posset  loqui  pecus,  et  dicere  Deo : 
Quare  istum  hominem  fecisti  ,  et  me  pecudem  :  nonne 
juste  succenseres  et  diceres  :  0  pecus ,  tu  quis  es  qui  res- 
pondeas  Deo?  Et  tu  homo  es,  sed  ad  Deum  pecus  es  :  et 
utinam  sis  pecus  ejus  et  ovis  pascuse  ejus.  Agnosce  bene- 
ficia  pastoris,  et  non  sequeris  lupos  erroris.  Lupi  eramus: 
Fuimus  et  nos  natura  filii  irae  ,  sicut  et  caeteri4:sed  mor- 
tua  est  ovis ,  et  fecit  nos  oves.  «  Ecce  agnus  Dei ,  ecce 
» qui  tollit  peccaturn,»  non  hujus  aut  illius,«  sed  mundi5.» 
Nihil  ergo  nobis,  fratres  mei,  ex  eo  quod  aliquid  sumus, 
si  tamen  in  ejus  fide  aliquid  sumus,  quantumcumque  su- 
mus  ,  nihil  nobis  arrogemus  ;  ne  et  quod  accepimus  per- 
damus  :  sed  in  eo  quod  accepimus ,  illi  gloriam  demus , 
ipsum  honoremus,  semina  sua  ipse  compluat.  Quid  ha- 
beret  terra  nostra,  nisi  ipse  seminasset?  Sed  dat  et  plu- 
viam,  non  deserit  quod  seminavit.  «  Dominus  dabit 
»  suavitatem ,  et  terra  nostra  dabit  fructum  suum  6.  » 
Conversi  ad  Dominum  ,  etc. 

1    Eplies.  u,  8.  —  2  Florus  ad  Rom.  ix.  —  3  R0m.  ix,  20.  —  4  Ephes. 
iij  3.  —  5  Joan.  1,  29.  —  6  Psal.  lxxxiv,  ij. 

SERMO   XXYII1. 

De  titulo  et  prioribus  versiculis  Psalmi  xcv,  et  de  verbis 
Apostoli  ad  Rom.  ix  :  Miserebor  cui  misertus  fue- 
ro ,  etc.  Gontra  Pelagianos. 

I.  Quomodo  janua  introducit  in  domum ,  sic  titulus 
Psalmi  introducit  in  intellectum.  Praenotatur  enim  sic  : 
«  Quando  domus  sedificabatur  post  captivitatem  2.  »  Quae- 
ris  qu33  domus  ,  indicat  tibi  jam  Psalmus  :  «  Cantate  Do- 
»  mino  canticum  novum,  cantate  Domino  omnis  terra.  » 
Ecce  quae  domus.  Quando  omnis  terra  cantat  canticum 
novum ,  domus  Dei  est.  Cantando  aedificatur,  credendo 
fundatur  ,  sperando  erigitur ,  diligendo  perficitur.  Modo 
ergo  aedificatur  :  sed  in  fine  saeculi  dedicatur.  Concurrant 
ergo  lapides  vivi  ad  canticum  novum,  concurrant  et  co- 
aptentur  in  structuram  templi  Dei  :  agnoscant  Salvato- 
rem  ,  recipiant  babitatorem. 

II.  Dictum  est  quae  domus  :  dicendum  est  post  quam 
captivitatem.  Et  boc  tibi  indicat  Psalmus,  sequere  pau- 
lulum  :  «  Cantate  Domino  canticum  novum  ,  cantate  Do- 
)>  mino  omnis  terra.  Cantate  Domino,  benedicite  nomen 
»  ejus ,  bene  nuntiate  de  die  in  diem  salutare  ejus.  An- 
»  nuntiate  inter  gentes  mirabilia  ejus  ,  in  omnibus  popu- 
»  lis  gloriam  ejus3.  Quoniam  omnes  dii  gentium  daemo- 
»  nia4  »  Ecce  sub  quorum  captivitate  latebat  domus.  Ex 
prima  enim  transgressione  primi  bominis,  universum  ge- 
nus  humanum   natum  cum  obligatione  peccati,  victor 

•  Alui;  tle  ve:bi<  Apostoli  '20.—  2  Tsal.  xcv,  i. —  3  i^jj,  2,  3.-r-4  Ibid.  5. 

diabolus  possidebat.  Si  enim  sub  captivitate  non  tenere- 
mur,  Redemptore  non  indigeremus1.  Venit  ad  captivos 
non  captus :  venit  ad  captivos  redimendos  nihil  in  se  cap- 
tivitatis ,  hoc  est ,  iniquitatis  habens ,  sed  carne  mortali 
pretium  nostrum  portans.  Si  enim  carnem  mortalem  non 
haberet,  unde  in  Verbo  sanguis  ,  quem  pro  captivis  fun- 
deret?  Ille  autem  qui  ad  captivitatem  nostram  venit  cum 
similitudine  carnis  peccati ,  non  cum  carne  peccati  venit. 
Similitudo  enim  erat  illa  carnis  peccati  :  vera  caro ,  sed 
similis  carnis  peccati  :  vera  caro ,  sed  non  peccati  caro. 
Ille  ergo  qui  ita  venit ,  quis  erat  ?  «  Bene  nuntiate  de  die 
»  in  diem,»  Ecce  quis  erat.  De  die  in  diem  erat,  Deus  de 
Deo  erat,  lurnen  de  lumine  erat :  «  sed  Verbum  caro  fac- 
»  tum  est ,  ut  habitaret  in  nobis  *  :  »  latens  majestas , 
apparens  infirmitas ,  ut  moriatur  infirmitas  ,  et  teneatur 
majestas. 

III.  Si  ergo  universus  mundus  sub  captivitate  teneba- 
tur,  benedictum  est,  «  Miserebor  cui  misertus  fuero  ,  et 
»  misericordiam  prsestabo  cui  misertus  fuero3.»  Si  enim 
totus  mundus  sub  captivitate,  totus  mundus  in  peccato, 
totus  mundus  justissime  supplicio  destinatus ,  sed  ex  parte 
per  misericordiam  liberatus ,  quis  dicat  :  Quare  damnas 
mundum  ?  Quomodo  accusatur  judex  Deus ,  quando 
damnatur  mundus  reus  ?  Reus  es  :  si  quid  debeas  conside- 
res,  pcena  vocatur  5  nec  cum  a  te  debitum  exigitur,  exac- 
tor  juste  reprehenditur.  Reprehendatur  exactor  5  si  inde- 
bitum  exigit  :  cum  vero  debitum  exigit,  quis  reprehendat 
exactorem,  quamvis  expectet  donatorem?  «  Cuiyultmi- 
»  seretur,  et  quem  vult  obdurat.  Dicis  itaque  mihi :  Quid 
»  adhuc  conqueritur?  nam  voluntati  ejus  quis  resistit?  O 
»  homo ,  tu  quis  es  qui  respondeas  Deo 4  ?  »  Quis  sit  ille, 

1  Florus  atl  Roni.  ix.  —  »  Joun.  /,  i/[.  —  3  Exotl.  xxxm ,  19,  et  Rom. 
ix,  1 5.  — -  4  Ibid.  18,  etc. 

attende  :  quis  sis  tu,  attende.  Ille  Deus  est,  tu  homo.  Sed 
justitiam  tibi  loqui  videris  tu,  et  fons  ille  justitiae  siccatus 
est  ?  Si  justum  loqueris  ,  unde  tibi?  Aut  injustum  loque- 
ris  ,  et  debes  tacere  :  aut  justum  loqueris ,  et  non  habes 
nisi  de  fonte  justitiae  :  fons  autem  justitiae  quis  est ,  nisi 
Deus  ?  Primum  ergo  fundamentum  fidei  pone :  «  Numquid 
»  iniquitas  apud  Deum l  ?  »  Latere  te  aequitas  potest,  esse 
ibi  iniquitas  non  potest. 

IV.  Expectas  a  me  fortasse  ut  dicam  tibi ,  quare  cui 
vult  miseretur ,  et  quem  vult  obdurat?  Expectas  a  me 
homo  ?  Si  et  tu  homo  et  ego  homo ,  ambo  audiamus  :  «0 
»  homo,  tu  quis  es  qui  respondeas  Deo  ?  »  Melior  est  enim 
fidelis  ignorantia ,  quam  temeraria  scientia.  Deus  mihi 
dicit,  per  Apostolum  Christus  loquitur  :  «  0  homo ,  tu 
»  quis  es  qui  respondeas  Deo?  »  Et  ego  indignor,  quia 
non  novi  iustitiam  Dei?  Sihomo  sum  ,  non  indigner  :  ex- 
cedam  hominem  ,  si  possum ,  et  fontem  attingam.  Sed  et 
si  attigero ,  hornini  non  dicam  :  excedat  et  ipse ,  et  attin- 
gat  mecum.  Et  quis  est ,  inquis ,  qui  homo  hominem 
excedat?  Ergo  non  quibusdam  exprobrat  Apostolus ,  et 
dicit  :  «  Cum  enim  dicitis,  Ego  Pauli ,  ego  Apollo ,  nonne 
»  homines  estis  ~  ?  »  Quid  eos  facere  volebat,  quibus 
exprobrabat  quod  homines  erant?  Homoes,ad  Adam  per- 
tines.  Pertine  ad  Filium  hominis. 

V.  Et  forte  dicit  tibi  :  «  Jam  non  dicam  vos  servos,  sed 
»  amicos  }  quoniam  quae  audivi  a  Patre  meo ,  nota  vobis 
»  feci3.  »  Sed  Discipulis  hocdixit,  illis  Apostolis ,  illis 
hoc  dixit :  non  debemus  contristari ,  quia  nondum  tales 
sumus.  Et  tamen  etiam  ipsis  quomodo  hoc  dixit,  Omnia 
(juae  audivi  a  Patre  meo,  nota  vobis  feci  ?  Puto  quia  in  spe 
dixit  hoc,  nondum  in  re  :  puto  quod  facturus  erat,  non 
quod  jam  fecerat.  Et  unde  probatur ,  cum  ille  dicat ,  Nota 

1  Uoni.  ix;  «4-  ~  ■  l  ^or.  ]I,>  \-  —  z  Joan.  xv,  i5. 

vobis  feci ;  non  dicat ,  Nota  vobis  faciam?  Quia  dicuntur 
quaedam  in  Scripturis  de  praeterito ,  quae  intelligantur  de 
futuro.  Quomodo  dicuntur  de  praeterito ,  cum  intelligan- 
tur  de  futuro  ?  «  Foderunt,  inquit,  manus  meas  et  pedes , 
»  dinumeraverunt  omnia  ossa  mea1.  »  Nondum  factum 
erat,  et  tanquam  factum  annuntiabatur  quod  futurum 
erat.  Salvos  nos  fecit  per  lavacrum  regenerationis 2.  Alio 
autem  loco  ipse  dicit  :  «  Spe  salvi  facti  sumus  3  :  spes 
»  autem  quae  videtur,  non  est  spes.  Spe  salvi  facti  sumus,» 
nonnisi  de  praeterito  dicimus  :  et  quoniam  spe  salvi  facti 
sumus  ,  nondum  re  ,  adhuc  futurum  est  quod  speramus. 
Nam  jam  videmus  et  tenemus  :  sed  nondum  res,  sed  spes. 
«  Quod  enim  videtquis,  inquit,  quid  sperat  ?  Si  autem 
»  quod  nonvidemus  speramus,  per  patientiam  expecta- 
»  mus  4.  »  Et  tamen  salvi  facti  sumus ,  et  tamen  adhuc 
salutem  speramus  et  expectamus,  nundum  tenemus.  Sic 
et  Dominus  Discipulis  ait  :  «  Omnia  quae  audivi  a  Patre 
»  meo,  nota  vobis  feci 5.  »  Si  hoc  jam  factum  erat,  quare 
alio  loco  dicit  illis  :  «  Adhuc  multa  habeo  vobis  dicere ; 
»  sed  non  potestis  illa  portare  modo c  ?  »  Certe,  «  Omnia 
»  quae  audivi  a  Patre  meo,  nota  vobis  feci.  »  Sed  cum 
dicit :  Non  potestis  illa  portare  modo ,  et  dicit,  Habeo  vo- 
bis  dicere^  differt,non  aufert.  Propter  certam  ergo  spem, 
quia  sine  dubio  sciebat  id  se  fuisse  facturum ,  apud  iJlum 
tanquam  factum  computabatur  :  et  ideo  dicebat  :  Nota 
vobis  feci. 

VI.  Quandiu  ergo  sumus  in  corpore ,  peregrinamur  a 
Domino  :  per  fidem  enim  ambulamus,  et  non  per  spe- 
ciem 7.  Quantum  nobis  datur ,  fidem  teneamus ,  et  de  jus- 
titia  Dei  non  dubitemus.  Iniquitatem  apud  illum  esse 
omnino  non  credamus,  ne  in  magnam  voraginem  impie- 

1  Psal.  xxi,  17,  18.  —  2  Tit.  lii,  5.  —  3  Rom.  vm,  o^,  —  4  Ibid.  o5.  — 
SJoan,  xv,  if).  —  G  Id.  xvi,  1*2.  — 1^>.  Cor.  v,  G,  7. 

tatis  veniamus.  Et  cum  perfecta  fide  tenuerimus,  nullam 

apud  eum  esse  iniquitatem ;  et  si  illam  modo  non  vide- 

mus,  id  est,  aequitatem  quae  est  apud  ipsum  :  finiatur  via, 

et  veniamus  ad  patriam  ;  non  potest  videri  tempore  fidei, 

videbitur  tempore  speciei.  Nunc  enim  per  fidem  ambula- 

mus,  tunc  per  speciem.  Quid  est,  per  speciem  ?  Specio- 

sus  forma  prae  filiis  hominum  l.  «  Quia  in  principio  erat 

»  Verbum,  et  Verbum  erat  apud  Deum,  et  Deus  erat 

»  Verbum  a.  Qui  diligit  me,  inquit,  mandata  mea  custo- 

)>  dit  *,  et  qui  diligit  me,  diligetur  a  Patre  meo,  et  ego  di~ 

»  ligam  eum.)>  Et  quid  illi  dabis?  «Et  ostendam  me  ipsum 

»  illi3.  »  Haec  erit  species,  quando  faciet  quod  dixit :  Et 

ostendam  me  ipsum  illi.  Ibi  aequitatem  Dei  videbis ,  ibi 

sine  codice  in  Verbo  leges.  Ergo  cum  viderimus  eum  si- 

cutiest,  jam  transiet  peregrinatio  nostra4:  postea  vero 

gaudebimus  gaudio  Angelorum.  Haec  enim  via,  quid  est? 

Fides  est.  Propter  fidem  tuam  factus  est  deformis  Chris- 

tus,  manet  autem  speciosus  Ghristus.  Speciosus  forma  prae 

filiis  hominum ,  videbitur  post  peregrinationem.  Modo 

autem  fide  qualis  videtur  ?  «  Et  vidimus  eum  ,  et  non  ha- 

»  bebat  speciem  neque  decorem  :  sed  vultus  ejus  abjec- 

»  tus  ,  et  deformis  positio  ejus,  hoc  est  virtus  ejus  :  des- 

»  pectus  et  deformis  positio  ejus ,  homo  in  plaga  positus, 

»  et  sciens  ferre  infirmitates5.  »Deformitas  Christi  te  for- 

mat.  Ille  enim  si  deformis  esse  noluisset,  tu  formamquam 

perdidisti  non  recepisses.  Pendebat  ergo  in  cruce  defor- 

mis  :  sed  deformitas  illius  pulchritudo  nostraerat.  In  hac 

ergo  vita  deformem  Christum  teneamus.  Quid  est,  defor- 

mem  Ghristum?  «  Absit  mihi  gloriari,  nisi  in  cruce  Do- 

»  mini  nostri  Jesu  Christi ,  per  quem  mihi  mundus  cru- 

»  cifixus  est,  et  ego  mundoc.»Haec  est  deformitas  Christi. 

"  Psal.  xliv,  3.  —  2  Joan.  i,  i.  —  3  IJ.  xiv,  2i.  —  ^  Florus  ad  Galat.  vi. 
—  5  Isal.  Lin,  9,  elc.  —  6  Galat.  vi,  i^- 

Numquid  dixi  me  aliquid  scire  in  vobis  ,  nisi  viam  ?  Hrec 
est  via ,  credere  in  crucifixum.  Hujus  deformitatis  signum 
in  fronte  portamus  :  de  ista  deformitate  Christi  non  eru- 
bescamus.  Hanc  viam  teneamus,  et  ad  speciem  pervenie- 
mus.  Cum  pervenerimus  ad  speciem ,  sequitatem  Dei  vi- 
bimus  :  et  jam  non  erit  tibi  dicere ,  Quare  huic  subvenit, 
et  huic  non  ?  quare  iste  adductus  est  a  gubernatione  Dei , 
ut  baptizaretur ;  ille  autem  cum  bene  catechumenus  vixe- 
rit,  subita  ruina  mor*uus  est,  et  ad  baptismum  non  per- 
venit  ?  ille  autem  cum  scelerate  vixerit ,  cum  luxuriosus  , 
cum  mcechus  ,  cum  Scenicus  ,  cum  Venator ,  aegrotavit , 
baptizatus  est,  discessit,  peccatum  in  eo  convictum  est, 
peccatum  in  eo  deletum  est  ?  Quaere  merita  ;  non  inve- 
nies  ,  nisi  pcenam  :  quoere  gratiam  ;  «  0  altitudo  divilia- 
»  rum  !  »  Petrus  negat ,  latro  credit ,  «  O  altitudo  divi- 
»  tiarum  !  » 

VII.  Hoc  nos  putas  perscrutari  posse,  quod  Apostolus 
beatus  expavit?  Et  cum  tantam  profunditatem  et  altitu- 
dinem  inspiciens  contremisceret ,  exclamavit  :  «  O  alti- 
»  tudo  sapientiae  et  scientiae  Dei  * ! »  Quid  enirn  dixerat 
ante ,  ut  ad  exclamationem  hanc  veniret  ?  Rem  dixerat , 
ubi  si  non  credatur  Deo ,  quia  non  est  iniquitas  apud 
Deum,  iniqua  judicabitur.  Gentibus  dicebat,  fidelibus  di- 
cebat  de  Judaeis  :  «  Sicut  vos ,  inquit,  non  credidistis 
»  Deo ,  nunc  autem  misericordiam  consecuti  estis  illo- 
»  rum  incredulitate  :  sic  et  hi  non  crediderunt  in  ves- 
»  tram  misericordiam ,  ut  et  ipsi  misericordiam  conse- 
»  quantur.  Conclusit  enim  omnes  Deus  in  incredulitate  , 
»  utomnium  misereatur2.  »  Hinc  postea  Paulus  dixit.  Et 
quae  ista  ratio  est  aequitatis  et  justitiae  Dei,  concludere 
omnes  in  incredulitate ,  ut  omnium  misereatur  ?  Quaeris 
tu  rationem,  ego  expavesco  altitudinem.  «  0  altitudo  di- 

1  Rom.  xi,  33.  —  J  Id.  xn,  3o,  etc. 

»  vitiarum  sapientiae  et  scientiae  Dei !  »  Tu  ratiocinare. 
ego  mirer;  tu  disputa  ,  ego  credam  •  altitudinem  video, 
ad  profundum  non  pervenio.  «  0  altitudo  divitiarum  sa- 
»  pientiae  et  scientiae  Dei,  quam  inscrutabilia  sunt  judi- 
»  cia  ejus,  et  investigabiles  viae  ejus !  »  Forte  expositurus 
est?  a  Quis  enim  cognovit  sensum  Domini,  aut  quis  con- 
»  siliarius  ejus  fuit?  aut  quis  prior  dedit  illi,  et  retribue- 
»  tur  ei?  Quoniam  ex  ipso,  et  per  ipsum,  et  in  ipso  sunt 
»  omnia  ;  ipsi  gloria  in  saecula  saeculorum.  »  Requievit , 
quia  invenit  admirationem  :  nemo  quaerat  a  me  occulto- 
rum  rationem.  Ille  dicit  :  «  Inscrutabilia  sunt  judicia 
>>  ejus  :  »  et  tu  scrutari  venisti?  Ille  dicit  :  «  Investiga- 
»  biles  sunt  viae  ejus  :  »  et  tu  investigare  venisti?  Si  in- 
scrutabilia  scrutari  venisti,  et  investigabilia  investigare 
venisti ;  crede,  jam  peristi.  Tale  est  velle  scrutari  inscru- 
tabilia  et  investigabilia  investigare ,  quale  est  velle  invi- 
sibilia  videre  et  ineffabilia  fari.  Ergo  aedificetur  domus  : 
cum  pervenerit  ad  dedicationem ,  tunc  fortasse  inveniet 
istorum  oecultorum  apertissimam  rationem. 

SERMO   XXYIH1. 

De  versiculo  3  Psalmi  civ  :  Lcetetur  cor  qucerentium 

Dominum. 

I.  Ex  omnibus  divinis  eloquiis  hinc  potius  adjuvante 
Domino  disseramus,  quod  ultimum  audivimus.  «  Laetetur 
»  cor  quaerentium  Domiuum 2 . »  Opportune  namque  etiam 
ventribus  jejunamus.  Laetabitur  cor  nostrum,  si  mentibus 

■  Alias  n  cJitorum  ex  Caithusi.-e  M^S.  —  «  Psal.  civ,  3. 

esuriamus.  Jejuni  samus ,  cum  aliqua  suavia  apponuntur 
in  epulis  nostris,  laetantur  fauces  quaerentium  cibum  : 
cum  varie  colorata  blandeque  depicta  apponuntur  aspec- 
tibus  nostris,  laetantur  oculi  quaerentium  aliquid  videre 
luminosum  :  laetantur  aures  quaerentium  cantum  :  laeta- 
tur  olfactus  quaerentium  odorem  gratum.  Ergo ,  «  Laete- 
»  tur  cor  quaerentium  Dominum.  » 

II.  Procul  dubio  singula  ,  quae  exhibentur  diversis  sen- 
sibus  nostris,  singulo?  sensus  delectant.  Neque  enim  vel 
sonus  delectat  aspectum ,  vel  color  auditum.  Cordi  autem 
nostro  Dominus  et  lux  est,  et  odor  est,  et  cibus  est  :  et 
ideo  omnia  est ,  quia  nihil  horum  est  5  et  ideo  nihil  est 
horum,  quia  horum  omnium  creator  est.  Est  lumen  cordi 
nostro,  cui  dicimus  l  :  «  Auditui  meo  dabis  exultationem 
»  et  laetitiam2.  »  Est  odor  cordi  nostro  ,  de  quo  dicitur, 
Christi  bonus  odor  sumus3.  Si  autem  cibum  quaeritis, 
quia  jejunatis  :  «Beati  qui  esuriunt  et  sitiunt  justitiam 4.  » 
De  ipso  autem  Domino  Jesu  Christo  dictum  est,  quia  fac- 
tus  est  nobis  justitia  et  sapientia5.  Ecce  epulae  praeparatae 
sunt  :  justitia  Christus  est ,  nusquam  deest 6 ,  nec  de 
transmarinis  partibus  velut  poma  peregrina  a  negotiato- 
ribus  apportantur  :  cibus  est  quem  sentit  omnis  qui  sanas 
fauces  habet,  interioris  hominis  cibus  est.  Se  ipsum  com- 
mendans  ait  :  «  Ego  sum  panis  vivus,  qui  de  coelo  des- 
»  cendi7.  »  Cibus  est  qui  reficit,  nec  deficit  :  cibus  est 
qui  insumitur ,  et  non  consumitur  :  cibus  est  qui  esurien- 
tes  satiat,  et  integer  manet.  Cum  hinc  ad  mensas  vestras 
discesseritis ,  nihil  tale  manducabitis.  Quia  ergo  ad  istas 

1  Cod.  Cass.  ji,  fol.  i.'i9.  :  «  Est  lamen  cordi  nostro  ,  cui  dicimus  :  In  lu- 
mine  tuo  videbimus  lumen.  Est  sonus  cordi  nostro,  cui  dicimus  :  Auditui 
meo,  etc.  »  —  2  Psal.  l,  ro.  —  3  i  Cor.  n,  i5.  —  4  Matth.  v,  6.  — 
5  i  Cor.  i,  3o.  —  6  Cod.  Cass.  n,  fol.  i32  :  «Non  a  coquispneparntnr  nobis  , 
nec  de  transmariois,  otc.  —  7  Joan.  vi,  5i. 


410  S.    AUGUSTINI    EPISCOPI 

epulas  convenistis ,  bene  comedite  :  sed  cum  abieritis , 
bene  digerite.  Bene  enim  manducat  et  male  digerit ,  qui 
audit  verbum  Dei  et  non  facit  :  non  enim  ducit  utilem 
succum ,  sed  crudum  ructat  indigestione  fastidium. 

III.  Nec  miremini  quod  corda  nostra  sic  epulantur,  ut 
et  ipsa  reficiantur,  et  non  minuant  unde  reficiantur.  Cor- 
poralibus  oculis  nostris  Deus  talem  cibum  dedit.  Nam  lux 
ista  cibus  est  oculorum  ;  hac  lumina  nostra  pascuntur ,  et 
si  quis  diutius  in  tenebris  fuerit ,  tanquam  jejunando  de- 
ficiunt.  Perdiderunt  enim  homines  oculos  sedendo  in  te- 
nebris ,  nec  aliquid  irruit  oculis ,  nec  quispiam  percussit, 
nec  humor  alienus  influxit ,  nec  pulvis ,  nec  fumus  :  pro- 
ducitur  homo  post  tenebras ,  et  non  videt  quod  videbat : 
oculi  ejus  fame  mortui  sunt;  cibum  suum,  hoc  est,  lucem 
non  sumendo  defecerunt.  Videte  ergo  quod  proposui, 
quaiis  sit  cibus  oculorum  nostrorum.  Ista  lux  videtur  ab 
omnibus,  pascit  omnium  oculos;  et  aspectus  videntis  refi- 
citur,  et  lux  integra  perseverat.  Si  duo  videant ,  tanta 
permanet  ;  si  plures  videant,  eadem  permanet  :  dives 
videat ,  pauper  videat ,  sequalis  est  omnibus.  Nullus  in  ea 
limites  figit ,  impletur  pauperis  inopia  ,  vacat  divitis  ava- 
ritia.  Numquid  enim  qui  plus  habet ,  plus  videt,  aut  pro- 
lato  auro  praeoccupat  pauperem,  etemit  sibi  quod  videat, 
ut  ille  non  habeat  ?  Si  ergo  talis  cibus  est  oculis  nostris , 
quid  est  ipse  Deus  mentibus  nostris  ? 

IV.  Et  aurium  quidam  cibus  sonus  est,  et  ipse  qualis 
est  ?  De  his  enim  sensibus  corporis  mentis  intelligibilia 
conjiciamus.  Ecce  loquor  Charitati  Vestrae:  adsunt  aures, 
adsunt  mentes.  Duo  quaedam  nominavi,  aures  et  men- 
tem  •,  et  in  eo  quod  loquor ,  duo  quaedam  sunt  sonus  et 
intellectus  j  simul  feruntur ,  simul  ad  aures  perveniunt  5 
sonus  remanetin  aure,  intellectus  descendit  in  corde.  Sed 
de  sono  ipso  prius  advertamus  quanto  excellentius  intel- 

lectum  amare  debemus.  Sonus  est  quasi  corpus,  intellec- 
tus  est  quasi  animus.  Sed  sonus  mox  ut  aurem  percusse- 
rit,  auremque  tetigerit,  transit,  nec  revocatur.  Nec  adhuc 
sonat.  Ita  enim  syllabse  praeeundo  et  sequendo  succedunt, 
ut  secunda  non  sonet,  nisi  prima  transierit.  Verumtamen 
sic  quomodo  quoddam  transitorium  magnum  habet  mira- 
culum.  Ecce  enim  si  vobis  esurientibus  panem  apponerem, 
non  perveniret  ad  singulos,  totum  divideretis  vobis1,  tanto 
minus  haberetis  :  modo  autem  sermonem  profero  verbi , 
inter  vos  syllabas  non  dividitis ,  nec  secatis  sermonem 
meum,  ut  alius  tollat  istam  partem,  alius  illam,  et  sic 
minutatim  et  particulatim  ad  singulos  quosque  quod  dico 
perveniat :  sed  totum  audit  unus ,  totum  audiunt  duo , 
totum  audiunt  plures ,  et  quotquot  venerint  totum  au- 
diunt  5  et  omnibus  sufiicit ,  et  singulis  integrum  est :  prae- 
paratur  ad  audiendum  auris  tua  ,  nec  eam  fraudat  vicina 
auris  aliena.  Si  hoc  fit  de  verbo  sonante  quid  fit  de  Verbo 
omnipotente?  Quomodo  enim  vox  ista  nostra  auribus  om- 
nium  audientium  singulis  tota  est  et  apud  singulos  tota 
est ;  nec  tot  sunt  meae  voces  quot  vestrae  aures  9  sed  una 
vox  multas  aures  implet,  non  divisa ,  sed  omnibus  tota  : 
sic  cogitate  Verbum  Dei  totum  in  ccelis ,  totum  in  terris, 
totum  in  Angelis ,  totum  apud  Patrem ,  totum  apud  Vir- 
ginem  ,  totum  in  aeternitate  ,  totum  in  carne ,  totum  ad 
inferos ,  cum  visitaret  totum ,  totum  in  paradiso ,  quo  la- 
latronem  transtulit.  Haec  dixi  de  sono. 

V.  Quid  si  de  intellectu  aliquid  dicam  ?  quanto  minus 
est  quam  Verbum  Dei  ?  Ecce  enim  sonum  non  revoco , 
sed  si  volo  audiri,  alterum  sonum  profero,  et  cum  et  ipse 
transierit,  profero  alterum ,  aut  silentium  consequetur  : 
intellectum  vero  et  profero  ad  te  ,  et  teneo  apud  me;  et 

1  Cod.  Cass.  ii,  fol.  i32  :  «  Et  quanto  plures  essetis,  tanto  minus  ha- 
beretis. 

invenis  quod  audisti ,  et  non  perdo  quod  dixi.  Videte 
quam  vera  sint,  «  et  laetetur  cor  quaerentium  Dominum.» 
Dominus  enim  ipsa  principalis  veritasest.  Inteilectus  ergo 
manens  in  corde  meo  migrat  ad  tuum,  nec  deserit  meum. 
Verumtamen  cum  intellectus  inest  cordi  meo ,  et  volo  ut 
insit  etiam  cordi  tuo,  quaero  qua  ad  te  transeat  quasi  vehi- 
culum  sonum  ;  assumpto  quasisono  ,  ei  impono  intellec- 
tum  ,  et  profero ,  et  produco ,  et  doceo  et  non  amitto.  Si 
potuit  hoc  facere  intellectus  meus  de  voce  mea1.  Ecce 
enim  Verbum  Dei  Deus  apud  Deum ,  sapientia  Dei  ma- 
nens  incommutabiliter  apud  Patrem,  ut  procederet  ad 
nos  ,  carnem  quasi  sonum  quaesivit ,  ei  se  inseruit ,  et  ad 
nos  processit ,  et  a  Patre  non  recessit.  Intelligite ,  sapite 
hoc,  quod  audistis ,  quantum  sit  et  quale  cogitate  ,  et  de 
Deo  majora  sentite.  Vincit  iile  omnem  lucem,  vincit  om- 
nem  sonum,  vincit  omnemintellectum.  Desiderandus  est, 
et  ad  eum  charitate  inhiandum  est,  ut «  Laetetur  cor  quae- 
»  rentium  Dominum.  » 

1  Cod.    Cass.  11,  fol.    i32  :  «  Non   putat  Verbum  Dei  de   carno   sua. 
Ecce  ,  etc.  » 

SERMO   XXIX1. 

De  1   versu  Psalmi  cxvn  :  Conjitemini  Domino ,  quo- 

niam  bonus  est. 


Habitus  Carthagine,  in  basilica  Restituta ,  die  Pentecostes 
in  Vigiliis. 


1.  Admoniti  sumus  ,  et  Spiritu  Dei  praeceptum  est  no- 
bis ,  ut  confiteamur  Domino  :  et  ea  causa  dicta  est  confi- 
tendi  Domino,  quoniam  bonus  est.  Breviter  dicitur,  quod 
profundissime  cogitatur.  «  Gonfitemini,  inquit,  Domino.» 
Et  tanquam  quaereremus ,  quare  :  responsum  est ,  «  quo- 
»  niam  bonus  est.  »  Quid  plus  quaeris  ,  aut  si  aliud  quae- 
ris,  quam  bonum?  Tanta  vis  est  boni,  ut  bonum  quserant 
et  mali.  Sed  alia  quse  dicuntur  bona ,  ab  aliquo  bono  ha- 
bent  ut  sint  bona  ;  si  autem  quserimus  omnia  bona  a  quo 
habent  ut  sint  bona  5  recolamus  quod  dictum  est  :  «  Et 
»  fecit  Deus  omnia ,  et  ecce  bona  valde 2.  »  Nullum  igi- 
tur  esset  bonum ,  nisi  factum  esset  a  bono.  Et  a  quali 
bono?  Quod  nullus  fecit.  Nullum  ergo  bonum  esset,  nisi 
a  bono  factum  esset ,  quod  factum  non  est.  Bonum  coe- 
lum ,  sed  factum  bonum  :  boni  Angeli ,  sed  facti  boni  : 
bona  sidera ,  sol  et  luna  ,  alternatio  noctis  et  diei ,  tem- 
porum  vices ,  volumina  soeculorum  ,  cursus  annorum , 
germina  herbarum  et  arborum ,  naturae  animalium ,  et 
inter  haec  omnia  creatura  laudatrix  homo  ;  omnia  bona , 
sed  facta  bona  \  et  a  Deo  bona,  non  a  se,  Qui  fecit  haec  , 

1  Alias  de  Divcrsis  3.  —  »  (ien.  i,  3i. 

super  omnia  est  bonus  :  quia  nullus  eum  fecit  bonus,  sed 
a  se  ipso  bonus  est.  Nec  tamen  sibi  soli ,  sed  et  nobis  bo- 
nus  est.  ((Confitemini  ergo  Domino,  quoniam  bonus  est. » 

II.  Gonfessio  aut  laudantis  est ,  aut  pcenitentis.  Sunt 
enim  parum  eruditi ,  qui  cum  audierint  confessionem  in 
Scripturis,  tanquam  nisi  peccatorum  esse  non  possit,  con- 
tinuo  tundunt  pectora  ;  velut  jam  moneantur  confiteri 
peccata.  Sed  ut  noverit  Charitas  Vestra ,  non  ad  sola  pec- 
cata  pertinere  confessionem,  audiamus  illum,  de  quo  du- 
bitare  non  possumus  quod  nullum  omnino  habebat  pec- 
catum,  exclamantem  et  dicentem  :  «  Confiteor  tibi,  Pater, 
»  Domine  cceli  et  terrae  l.u  Quis  hoc  dixit?  Qui  peccatum 
non  fecit ,  nec  inventus  est  dolus  in  ore  ejus*.  Qui  solus 
verissime  dicere  potuit  :  «  Eccevenit  princeps  mundi,  et 
»  in  me  nihil  inveniet3.  »  Et  tamen  confitetur.  Sed  con- 
fessor  iste  \  laudator  est,  non  peccator.  Denique  audi  quid 
confiteatur,  audi  laudes  :  et  laus  ista  salus  est  nostra. 
Quid  enim  confitetur  Deo  Patri  Filius  sine  peccatoPCon- 
fiteor  tibi,  inquit ,  Pater ,,  Domine  cceli  etterrae,  quia 
abscondisti  haec  a  sapientibus  et  prudentibus ,  et  revelasti 
ea  parvulis.  Istam  laudem  commendavit  Patris ,  quia 
abscondit  hsec  a  sapientibus ,  id  est ,  superbis  et  arrogan- 
tibus  ;  et  revelavit  ea  parvulis ,  id  est,  infirmis  et  humi- 
libus. 

III.  Sed  quod  verum  est,  est  etiam  salubris  confessio 
peccatorum.  Unde  audivimus  in  Psalmo  qui  primo  lectus 
est  :  «  Pone,  Domine  ,  custodiam  ori  meo,  et  ostium  con- 
»  tinentiae  circum  labia  mea ,  ut  non  declines  cor  meum 
»  in  verba  maligna  ,  ad  excusandum  excusationes  in  pec- 
»  catis4.  »  Rogat  Deum,  ut  custodiam  det  ori  suo  :  et 
cujusrei  custodiam  exponit,  et  dicit.  Sunt  enim  homines 

1  Mattli.  xi,  25.  —  2  2  Petr.  n,  22.  —  3  Joan.  xiv,  3o.  —  4  Psal.  cxl, 
3  et  4. 

qui  valde  abundant ;  qui  cum  cceperint  accusari ,  cur- 
runt  se  excusare.  Excusare  autem  est  causas  quaerere ,  et 
causationes  innectere ,  quare  ad  se  non  videatur  perti- 
nere  peccatum.  Alius  dicit,  Diabolus  mihi  fecit  :  alius 
dicit ,  Fortuna  mihi  fecit :  alius ,  Fato  compulsus  sum  : 
nemo  ad  se.  Cum  vis  esse  excusator  tuus ,  triumphat  de 
te  accusator  tuus.  Vis  ergo  facere  quod  doleat  et  gemat 
accusator  tuus,  id  est,  diabolus?  Fac  quod  audisti,  fac 
quod  didicisti ;  et  dic  Deo  tuo  :  «  Ego  dixi ,  Domine,  mi- 
»  serere  mei,  sana  animam  meam,  quoniam  peccavi  tibi  1jb 
Ego,  inquit,  ego  dixi  :  non  diabolus,  non  fortuna,  non 
fatum.  Ego  dixi :  non  me  excuso ,  sed  accuso.  Ego  dixi  : 
«  Domine  ,  miserere  mei,  sana  animam  meam.  »  Unde 
enim  aegrotat?  «  Quoniam  peccavi  tibi.  » 

IV.  «  Confitemini  ergo  Domino ,  quoniam  bonus  est. » 
Si  laudare  vis,  quid  securius  laudas  ,  quam  bonum?  Si 
laudare  vis  ,  si  confessionem  laudis  habere  vis ,  quid  se- 
curius  laudas ,  quam  bonum  ?  Si  peccata  tua  confiteri  vis, 
cui  tutius  quam  bono?  Homini,  quoniam  malus  est,  con- 
fiteris ,  et  damnaris  :  Deo ,  quoniam  bonus  est,  confiteris, 
et  purgaris.  Si  confessionem  laudis  attendas,  quidquid 
copiose  iaudaturus  es,  circa  hoc  occupata  est  intentio  tua, 
ut  ostendas  bonum  esse  quod  laudas.  Bona  enim  recte 
laudantur,  sicut  mala  recte  vituperantur.  Breviter  tibi 
dicta  est  laus  Domini  Dei  tui ,  «  Bonus  est.  »  Si  et  tu  bo- 
nus  es  ,  lauda  unde  es  bonus :  si  malus  es,  lauda  unde  sis 
bonus.  Si  enim  bonus  es ,  ab  illo  bonus  es  ;  si  malus  es,  a 
te  malus  es.  Fuge  te,  et  veni  ad  ilJum  qui  fecit  te  :  quia 
fugiendo  te ,  sequeris  te  $  et  sequendo  te,  haeres  in  eo  qui 
fecit  te. 

V.  Quanta  bona  quaeris ,  homo  male.  Certe  malus  es  : 
dic  mihi  quid  velis,  nisi  bonum?  Equum  quaeris,  non- 

«  Psal.  xl,  5. 

nisi  bonum ;  fundum  quseris,  nonnisi  bonum ;  domum 
quaeris ,  nonnisi  bonam  ;  uxorem  quseris,  nonnisi  bonam  ; 
tunicam  nonnisi  bonam ,  caligam  nonnisi  bonam  :  ani- 
mam  solam  malam.  Nonne  tibi  ipse  es  contrarius,  qui 
bona  quaeris  ,  cum  sis  malus  ?  Si  bona  quaeris  ,  prius  esto 
ipse  quod  quseris.  Si  autem  malus  multa  bona  invenisti , 
quid  tibi  prodest ,  quia  tu  peristi  ?  Amate  bonas  animas 
vestras  :  odio  habete  malas  animas  vestras.  Sed  amando 
illum  a  quo  est  omne  bonum  ,  boni  eritis.  Odio  habentes 
mala  vestra  ,  bona  eligite. 

VI.  Quid  est,  odio  habere  mala  tua?  Pcenitendo  confi- 
teri  peccata  tua.  Omnis  enim  pcenitens ,  et  peccata  sua 
pcenitendo  confitens,  irascitur  sibi ;  et  quodam  modo  pce- 
nitendo  vindicat  in  se  quod  displicet  sibi.  Deus  enim  odit 
peccatum.  Si  et  tu  oderis  in  te ,  quod  et  Deus  odit ,  inte- 
rim  aliqua  voluntate  conjungeris  Deo ,  dum  hoc  in  te 
odisti  quod  odit  et  Deus.  Saevi  in  te ,  ut  Deus  intercedat 
tibi ,  et  non  damnet  te.  Peccatum  enim  sine  dubitatione 
puniendum  est  :  hoc  debetur  peccato ,  punitio ,  damna- 
tio.  Puniendum  est  peccatum,  aut  a  te ,  aut  ab  ipso.  Si 
punitur  a  te  ,  tunc  punietur  sine  te  :  si  vero  a  te  non  pu- 
nitur,  tecumpunitur x.  «Confttemini  ergo  Domino,  quo- 
»  niam  bonus  est.  »  Laudate  quantum  potestis ,  amate 
quantum  potestis  :  effundite  coram  illo  corda  vestra,  Deus 
adjutor  noster 2 ,  «  quoniam  bonus  est.  » 

*  Vide  supra  Serm.  xix,  n.  2,  et  Serra.  xx,  n.  2.  —  2  Psal.  lxi,  9. 

SERMO  XXX  i. 

De  verbis  Psalmi  cxvin  :  Gressus  meos  dirige  y  etc.  Et 
AposloJi  Rom,  vn  :  hex  spiritalis  est ,  ego  autem 
carnalis ,  etc.  Contra  Pelagianos. 

I.  Sine  dubio ,  fratres,  gravem  quamdam  sarcinam  et 
grave  jugum  iniquitatis  vitare  cupiebat,  qui  Deo  dicebat : 
«  Gressus  meos  dirige  secundum  verbum  tuum  ,  et  non 
»  dominetur  mihi  omnis  iniquitas-.  »  Videamus  ergo 
quando  homini  dominetur  iniquitas  ;  ut  intelligamus  quid 
orantem  audierimus ,  et  quid  respondendo  etiam  nos  ipsi 
oraverimus.  Omnes  enim  ad  sanctum  Psalmum,  quantum 
arbitror,  devoto  et  veraci  corde  respondimus,  orantes  et 
dicentes  Domino  Deo  nostro  :  «  Gressus  meos  dirige  se- 
»  cundum  verbum  tuum,  et  non  dominetur  mihi  omnis 
»  iniquitas.  »  Ab  hujus  pessimae  dominae  dominatu ,  pre- 
tioso  sanguine  redempti  sumus.  Et  quid  proderat  Legem 
accepisse  jubentem  ac  minantem,  et  non  adjuvantem,  ut 
sub  illa  essemus  rei  ante  gratiam  Dei  ?  Frustra  Lex  mina- 
tur ,  quando  iniquitas  dominatur.  Lex  enim  non  est  cor- 
poralis  ,  non  est  carnalis  :  sed  quoniam  Deus  spiritus  est 
qui  Legem  dedit,  procul  dubio  Lex  spiritalis  est.  Sed  quid 
ait  Apostolus  ?  «  Scimus  enim ,  quia  Lex  spiritalis  est ,  ego 
»  autem  carnalis  sum  venundatus  sub  peccato 3.  »  Noli 
ergo  mirari ,  o  venundate  sub  peccato ,  si  tibi  dominetur 

1  Alia?  uc  verbis  Apostoli  12.  -  Cod.  Cass.  11,  fol.  179  :  «  Titulum  lia- 
bet r Sermo habitus  in  basilica  Tiiahuiun  ,  die  dominico,—  a  Psal.  cxvni,  i3J. 
■—  3  Rom.  viii  i4- 

cxxiv.  27 

cui  es  venundatus.  Audi  apostolum  Joannem  :  «  Pecca- 
»  tum  iniquitas  est  *.  »  Contra  talem  ergo  dominam  invo- 
camus  Dominum ,  cui  dicimus  :  «  Gressus  meos  dirige 
»  secundum  verbum  tuum,  et  non  dominetur  mihi  omnis 
»  iniquitas.  » 

II.  Venundatus  clamat,  redemptor  exaudiat.  Ipse  homo 
se  vendidit  per  liberum  arbitrium  sub  dominante  iniqui- 
tate,  et  accepit  pretium  exiguam  de  arbore  vetita  volup- 
tatem.  Ipse  ergo  clamat ,  Itinera  mea  dirige ,  quae  ego 
distorsi :  «  Gressus  meos  dirige ,  »  quos  ipse  meo  arbitrio 
depravavi ;  «  dirige  secundum  verbum  tuum.  »  Quid  est, 
«  dirige  secundum  verbum  tuum  ?  »  Ut  recti  sint  gressus 
mei,  quia  rectum  est  verbum  tuum.  Ego ,  inquit ,  distor- 
tus  sum  sub  pondere  iniquitatis ,  sed  verbum  tuum  est 
regula  veritatis  :  me  ergo  a  me  distortum,  corrige  tan- 
quam  ad  regulam ,  hoc  est,  ad  verbum  rectum.  Ergo 
«  Gressus  meos  dirige  secundum  verbum  tuum,  et  ne  do- 
»  minetur  mihi  omnis  iniquitas.  »  Vendidi  me,  redime 
me.  Vendidi  me  arbitrio  meo,  redime  me  sanguine  tuo. 
In  venditore  erubescat  superbia,  in  redemptore  glorietur 
gratia.  Deus  enim  superbis  resistit,  humilibus  autem  dat 
gratiam  a. 

III.  «  Lex  enim  spiritalis  est  ;  ego  autem  carnalis  sum, 
»  venundatus  sub  peccato.  Quod  enim  operor  ignoro  :non 
»  enim  quod  volo  ago.  Non  quod  volo  ago 3 ,  »  carnalis 
dicit  :  non  Legem,  sed  se  accusat.  Nam  Lex  spiritalis  non 
habet  culpam  :  carnalis  venundatus  incurrit  in  culpam. 
Non  agit  quod  vult  :  cum  vult  non  potest ,  quia  quartdo 
poterat  noluit.  Per  malum  velle  ,  perdidit  bonum  posse  ; 
et  captivus  jam  loquitur,  et  dicit  captivus :  «  Non  quod 
»  volo  ago.  Non  enim  quod  volo,  facio  bonum :  sed  quod 
»  odi  malum,  hoc  ago.  Non  quod  volo.  »  Et  contra  ho- 

1  1  Joan.  v,  17.  —  a  Jacob.  iv,  6.  —  5  Rom.  vu,  i4>  etc. 

mo ,  Vis  prorsus.  «  Non  quod  voio  ago.  »  Omnino  quod 
vis  ,  agis.  «  Non  quod  volo  ago  :  »  crede  mihi ,  frater, 
«  non  quod  volo  ago.  »  0  si  velles,  ageres  :  quia  non  vis, 
non  agis  bonum. «  Non  quod  volo  ago  :  »  crede  mihi,  novi 
quid  in  me  agatur  :  «  non  quod  volo  ago.  »  Contradictor 
gratiae ,  non  es  arbiter  conscientiae  :  ego  me  novi  non 
quod  volo  agere,  et  tu  dicis :  Quod  vis  agis  ?  Nemo  scit 
quid  agatur  in  homine,  nisi  spiritus  hominis  qui  in 
ipso  est  * . 

IV.  Et  tu  homo  es  ;  si  non  vis  credere  mihi ,  intende 
tibi.  Ita-ne  tu  ita  vivis  in  hoc  corruptibili  corpore ,  quod 
aggravat  animam  :  ut  caro  non  concupiscat  adversus  spi- 
ritum  tuum,  et  spiritus  adversus  carnem  tuam?  Ista  rixa 
non  est  in  te  ?  Nulla  est  concupiscentia  carnis  ,  quae  resis- 
tat  legi  mentis  ?  Si  nihil  in  te  alteri  resistit ,  vide  totum 
ubi  sit.  Si  spiritus  tuus  a  carne  contra  concupiscente  non 
dissentit ,  vide  ne  forte  carni  mens  tota  consentiat  :  vide 
ne  forte  ideo  non  sit  bellum,  quia  pax  perversa  est.  Forte 
in  totum  carni  consentis ,  et  nulla  rixa  est.  Quam  spem 
habes  quod  possis  aliquando  vincere,  qui  nondum  ccepisti 
pugnare?  Si  autem  condelectaris  legi  Dei  secundum  inte- 
riorem  hominem ,  vides  autem  aliam  legem  in  membris 
tuis  repugnantem  legi  mentis  tuae ;  si  hac  condelectaris , 
hac  ligaris  ,  liber  es  in  mente ,  servus  in  carne  :  si  jam  ita 
est ,  compatere  potius  homini  dicenti,  «  Non  quod  volo 
»  ago.  »  Tu  enim  non  vis  ut  concupiscentia  illa  quse  re- 
sistit  menti  tuae  ,  omnino  non  sit  in  te?  Mali  voti  homo  es, 
si  tali  adversario  non  vis  carere.  Ego ,  fateor  tibi ,  quid- 
quid  in  me  rebellat  adversus  mentem  meam ,  et  litigat 
mecum  delectatione  coatraria ,  quidquid  tale  in  me  est , 
omnino  interficere  volo.  Etsi  ei  forte  adjuvante  Domino  , 
non  consentio  •,  nolo  habere  cum  quo  iitigem.  Multo  est 

»  1  Gor.  11,  11. 

mihi  optabilius ,  inimicum  non  habere ,  quam  vincere. 
Neque  enim  illud  ipsum  quod  caro  concupiscit  adversus 
spiritum,  non  est  meum  :  aut  vero  ex  contraria  natura 
compactus  sum  ?  Et  illud  meum  est ;  et  quod  ei  non  con- 
sentio,  meumest.  Pars  aliquantumlibera,  resistit  reliquiis 
servitutis.  Totum  sanum  sit  volo,  quia  totus  sum  ego. 
Nolo  ut  a  me  caro  mea ,  tanquam  extranea ,  in  aeternum 
separetur  •,  sed  ut  mecum  tota  sanetur.  Si  hoc  tu  non  vis, 
nescio  quid  de  carne  sentias  :  arbitror  te  putare  nescio 
quid  unde  sit,  quasi  degente  contraria.  Falsum  est,hae- 
reticum  est ,  blasphemum  est  :  mentis  et  carnis  unus  est 
artifex.  Ipse  quando  hominem  creavit,  utrumque  fecit, 
utrumque  conjunxit  :  carnem  animae  subdidit,  animam 
sibi.  Si  semper  illa  staret  sub  Domino  suo,  semper  et  ista 
obediret  dominae  suae.  Noli  ergo  mirari ,  si  ea  quae  dese- 
ruit  superiorem ,  pcenas  patitur  per  inferiorem.  Caro 
enim  concupiscit  adversus  spiritum ,  spiritus  autem  ad- 
versus  carnem1.  «  Haecenim,  inquit,  invicem  adversantur, 
»  ut  non  ea  quae  vultis  faciatis.  »  Inde  et  iste,  «Non  quod 
»  volo  ago.  »  Concupiscit  enim  caro  adversus  spiritum  , 
et  nolo  concupiscat :  pro  magno  habeo,  si  non  consentiam, 
opto  tamen  ut  caream.  Ergo,  «  Non  quod  volo  ago.  »  Volo 
enim  ut  non  concupiscat  caro  adversus  spiritum ,  et  non 
possum  :  hoc  est  quod  dixi ,  «  Non  quod  volo  ago.  » 

V.  Quid  mihi  hic  calumniaris  ?  Ego  dico ,  «  Non  quod 
»  volo  ago  :  »  et  tu  dicis,  Quod  vis  agis.  Quid  mihi  calum- 
niaris?  Ingrate  medico ,  quid  calumniaris  infirmo?  Sine 
ut  medicum  rogem.  «  Redime  me  a  calumniis  hominum  , 
»  et  custodibo  legem  tuam2.  »  Custodibo  per  redemp- 
tionem  tuam,  non  per  potestatem  meam.  Ideo  mihi  sani- 
tatem  ,  quam  nondum  habeo,  nonarrogo ;  quia  medicum 
rogo.  Tu  autem  naturae  defensor ;  quodutinam  esses,  non 

'  Galat.  v,  17.  —  "  Vsal.  CiYui,  i34 

quasi  sanae  defensionem  falsam  adhiberes  ,  sed  pro  non- 
dum  sana  medicum  rogares  :  nunc  vero  tu  naturse  defen- 
sor ,  vel  potius  oppugnator ,  dum  quasi  de  natura  sana 
laudas  Creatorem,  excludis  a  languida  Salvatorem.  Qui 
creavit ,  sanat  ;  ruentem  per  se  ipsam,  levat  per  se  ipsum. 
tpsa  fides  est ,  ipsa  veritas  ,  hoc  est  christianae  fidei  fun- 
damentum,  Unus  et  unus  :  unus  homo  per  quem  ruina, 
alius  homo  per  quem  structura  :  per  illum  ruina ,  per 
hunc  structura.  Cecidit  qui  non  mansit,  erigit  qui  non 
cecidit.  Ruit  ille  quia  dimisit  manentem,  manens  ille  des- 
cendit  ad  jacentem. 

VI.  Si  ergo  concupiscit  caro  adversus  spiritum ,  ut  in 
hoc  ipso  non  quod  vis  agas ,  quia  vis  ut  non  concupiscat , 
et  non  potes  5  tene  saltem  in  gratia  Domini  voluntatem  , 
etin  ejus  adjutorio  persevera  :  dicei  quodcantasti,  «  Gres- 
»  sus  meos  dirige  secundum  verbum  tuum  ,  et  ne  domi- 
«  netur  mihi  omnis  iniquitas.  )>  Quid  est,  «  ne  domine- 
w  tur  mihi  omnis  iniquitas  ?  »  Audi  Apostolum  :  «  Non 
»  regnet  peccatumin  vestro  mortalicorpore1.  »  Quid  est, 
Non  regnet?  «  Ad  obediendum  desideriis  ejus.  »  Non  di- 
xit ,  Noli  habere  desideria  mala.  Quomodo  enim  in  hac 
carne  mortali,  ubi  caro  concupiscit  adversus  spiritum,  et 
spiritus  adversuscarnem,  non  habeo  desideria  mala?  Illud 
ergo  fac.  «  Non  regnet  peccatum  in  vestro  mortali  cor- 
»  pore  ad  obediendum  desideriis  ejus.  »  Etsi  sunt  desi- 
deria,  non  eis  obediatur,  ne  iniquitas  dominetur.  Nec 
exhibeatis  membra  vestra  arma  iniquitatis  peccato2.  Non 
fiant  membra  tua  arma  iniquitatis,  et  non  dominetur  tibi 
omnis  iniquitas.  Sed  etiam  hoc^  utnonfiant  membra  tua 
arma  iniquitatis ,  numquid  tu  tibi  viribus  tuis  praestas  ? 
Hoc  ipsum  ,  inquam ,  hoc  ipsum  quod  non  fiant  membra 
tua  arma  iniquitatis,  tu  tibi  praeslas  viribus  tuis?Cum 

1  Florus  ad  Rom.  vi,  19,  —  2  Ibid.  i3. 

enim  non  fmnt  membra  tua  armainiquitatis,  estquidemini- 
quitas  in  membris  tuis,  in  desideriis  illicitis,  sed  non  reg- 
nat.  Quomodo  regnat,  qui  arma  non  habet  ?  Pars  tua, 
caro  tua ,  concupiscentia  carnis  tuae  languore  rebellat  ad- 
versus  te.  Languor  iste  tyrannus  est :  si  vis  te  tyranni  esse 
victorem  ,  Christum  invoca  imperatorem. 

VII.  Nam  scio  quid  mihi  eras  dicturus ,  vei  quid  apud 
te  ipsummodo  dicas.  Quisquis  talis  hic  es ,  et  audis  me, 
scio  quid  tibi  intus  loquatur  iniquitas.  Adhuc  enim  sub 
jugo  es  iniquitatis,  quandonon  agnoscis  pretium  Redemp- 
toris.  Scio  quid  tibi  dicas.  Ecce  concupiscit  caro  mea  ad- 
versus  spiritum  meum  ,  concupiscit  adulterium ;  sed  non 
consentio  y  non  annuo  ,  nondecerno  :  non  solum  non  ago, 
sed  nec  agere  consentio  :  non  solum  foris  per  carnem 
non  perpetro,  sed  nec  ipsa  mente  sequor  rebellantem. 
Consentio  repugnanti ,  cedo  luctanti?  Non  facio.  Ecce 
non  dominatur  mihi  omnis  iniquitas.  Ita  est ,  verum  est. 
Gratias  age,  si  ita  est ,  ei  qui  tibi  donavit  ut  ita  sit.  Noli 
tibi  hoc  arrogare,  ne  perdas  quod  accepisti,  et  incipias 
frustra  rogare.  Non  times,  Deus  superbis  resistit,  humi- 
libus  autem  dat  gratiam  *  ? 

VIII.  Ergo  tu  tibi  praestas,  ut  non  dominetur  tibi  om- 
nis  iniquitas  ?  Si  vera  est  tua  ista  pnesumptio ,  vana  est 
nostra  oratio,  ubi  dicimus  Deo,  «  Non  dominetur  mihi 
»  omnis  iniquitas.  »  Cantasti  verba  ista  hodie ,  annon? 
Hic  eras ,  quando  omnes  dicebamus ,  «  Gressus  meos 
»  dirige  secundum  verbum  tuum ,  et  ne  dominetur  mihi 
»  omnis  iniquitas  ?  »  Hic  eras  ,  cantasti  verba  ista ,  puto 
te  non  negaturum.  Ergo  cantasti  in  populoDei,  et  rogasti 
Deum ,  dicens,  «  Gressus  meus  dirige  secundum  verbum 
»  tuum,  et  ne  dominetur  mihi  omnis  iniqaitas.  » Si  tibi  hoc 
preestabas ,  quare  mecum  rogabas  ?  Teneo  precantem ,  te- 

1  Jacob.  jv,  6. 

neo  invocantem,  convinco  laborantem  :  simul  ergo  au- 
diamus  dicentem :  «  Venite  ad  meomnes  qui  laboratis l.  » 
Audiamus  et  veniamus.  Quid  est,  Veniamus?  Credendo 
proficiamus ,  gratias  agendo  accedamus ,  perseverando 
perveniamus.  Veniamus  ad  eum  qui  dicit,  Venite  ad  me 
omnes  qui  laboratis.  Et  tu  laboras,  et  ego  laboro  :  illum 
audiamus ,  ad  illum  veniamus,  inter  nos  quare  litigamus  ? 
Ambo  audiamus,  quia  ambo  laboramus  :  quare  inter  nos 
litigamus?  an  ut  medicum  vocantem  non  audiamus  ?  0  in- 
felix  infirmitas  !  ad  se  vocat  medicus  ,  et  litibus  occupa- 
tur  aegrotus.  Vide  quid  dicat  vocando  :  «  Venite  ad  me 
»  omnes  qui  laboratis.  »  Ubi  laboratis ,  nisi  sub  sarcinis 
peccatorum,  nisi  subjugomalae  dominae  iniquitatis?  Ve- 
nite  ergo  ad  me  omnes  qui  laboratis,  et  onerati  estis,  et 
ego  vos  reficiam.  Ego  qui  feci,  reficiam.  «  Ego ,  inquit, 
»  vos  reficiam  :  quia  sine  me  nibil  potestis  facere*.  » 

IX.  Quomodo  vos  reficiam?  «  Tollitejugum  meum  super 
»  vos,  et  discite  a  me3.  »  Quid  discimus  a  te?  Novimus 
te,  Domine ,  in  principio  Verbum  ,  Verbum  Deum,  Ver- 
apud  Deum  :  omnia  per  te  facta  novimus,  quae  vide- 
mus ,  et  quoe  non  videmus.  Quid  discimus  a  te?  Non  enim 
alium  mundum  discipuli  tui ,  tanquam  discipuli  artificis 
et  fabricatoris ,  condituri  sumus.  Unum  mundum  condi- 
disti,  ccelum  et  terram  fecisti  :  utrumque  suis  creaturis 
ornamentisque  ilJustrasti.  Quid  a  te  discimus?  Discite,  in~ 
quit ,  a  me.  Gum  essem  in  principio  Deus  apud  Deum , 
creavi  vos  •,  hoc  nolo  discatis  a  me  :  sed  factus  sum  quod 
feci,  ne  periret  quem  feci.  Unde  sum  factus  quod  feci  ? 
«  Semetipsum  exinanivit,  formamservi  accipiens  ,  in  si- 
»  militudinem  hominum  factus ,  et  habitu  inventus  ut 
»  homo,  humiliavit  semetipsum 4. »  Hoc  discite  a  me. «  Hu- 

1  Mattb.  xi,  28.  — -  2  joan.  xv,  S.  —  3  Mattb.  xi,  29.  —  4  Philip.  11, 
7,  etc. 

»  miliavit  enim  semetipsum ,  inquit.  Discite  a  me,  quo- 
»  niam  mitis  sum,  ethumilis  corde  *.  »  Non  enim,  inquit, 
hoc  vos  doceo ,  quasi  in  forma  Dei  aliquando  fuissetis , 
non  rapinam  arbitrantes  esse  vos  aequales  Deo.  Illi  uni 
proprium  erat ,  illi  rapina  non  erat,  cui  natura  inerat.  In 
Patris  aequalitate  natus  est  de  Patre.  Quid  tamen  fecit 
prapterte?  «  Semetipsum  exinanivit,  formam  servi  acci- 
»  piens  ,  in  similitudinem  hominum  factus,  et  habitu  in- 
»  ventus  ut  homo.  »  Ecce  propter  te  Deus  factus  est  homo, 
et  non  te  vis  agnoscere,  cum  sis  homo?  Ecce  propter 
te  factus  est  homo  sine  peccato ,  et  non  vis  te  agnos- 
cere  cum  peccato?  ut  venias  ad  illum  qui  ait,  Venite 
ad  me  omnes  qui  laboratis  et  onerati  estis ,  et  ego  vos 
reficiam. 

X.  Tollite  jugum  meum  super  vos.  Tulisti  hocjugum? 
Tulisti?  Sentis  te  habere  sessorem?  Tulisti  hoc  jugum? 
Dicis,  Tuli.  Sentis  te  habere  sessorem?  Sentis  te  habere 
rectorem?  Sentio,  inquis.  Illi  ergo  dic,  «  Gressus  meos 
»  dirige  secundum  verbum  tuum.  »  Regit  te  sub  jugo 
suo ,  et  sub  sarcina  sua.  Ut  enim  sarcina  ejus  sit  tibi 
levis  et  jugum  ejus  suave,  ille  tibi  amorem  inspiravit. 
Amanti,  suave  estj  non  amanti,  durum  est.  Amanti, 
suave  est  :  Dominus  dedit  suavitatem2.  An  forte  quia 
vel  venisti,  audiens  :  «  Venite  ad  me,  »  hoc  ipsum  tibi 
arrogare  intendis ,  quia  venisti?  Ecce,  inquit,  veni  ad 
illum  arbitrio  meo  ,  voluntate  mea.  Quia  veni,  refi- 
cit  me  :  quia  veni,  jugum  suum  imponit  mihi  suaye  ; 
qui  dat  amorem,  sarcinam  suam  levem  imponit  mihi 
amanti  et  diligenti  :  haec  omnia  fecit  in  me  •  sed  quia 
veni  ad  eum.  Ergo  hoc  sapis ,  quia  venisti ,  tu  tibi  hoc 
praestitisti  ?  Quid  enim  habes  ,  quod  non  accepisti3  ?  Quo- 
modo  venisti?  Credendo  venisti  :  sed  nondum  pervenisti, 

1  Mattli   xi,  2g    —  2  IVil.  i.wvjy.  |3.  —  3  i  Cor.  iv,  7. 

Adliuc  in  via  sumus,  venimus,  sed  nondum  perveni- 
mus.  u  Servite  Domino  in  timore ,  et  exultate  ei  cum 
»  tremore  $  nequando  irascatur  Dominus ,  et  pereatis  de 
»  via  justa1.  »  Time,  ne  cum  tibi  arrogas  quia  inventa 
est  a  te  via  justa ,  ipsa  arrogantia  pereas  de  via  justa.  Ego, 
inquit ,  veni ,  arbitrio  meo  veni,  voluntate  mea  veni. 
Quid  turgescis  ?  quid  tumescis?  Vis  nosse  quia  et  hoc  praes- 
titum  est  tibi  ?  Ipsum  audi  vocantem  :  «  Nemo  venit  ad 
»  me ,  nisi  Pater,  qui  iue  misit ,  traxerit  eum  2.  »  Conversi 
ad  Dominum ,  etc. 

SERMO  XXXI3. 

De  verbis  Psalmi  cxxv :  Qui  seminanl  in  lacrymis,  etc. 

I.  Psalmus  qui  cantatur  Domino,  videtur  sanctis  Mar- 
tyribus  convenire  :  sed  si  membra  Christi  sumus ,  sicut 
esse  debemus,  ad  omnes  nos  pertinere  intelligamus.  «  Qui 
»  seminant  in  lacrymis,  in  gaudio  metent.  Euntes  ibant 
»  et  flebant ,  mittentes  semina  ua  :  venientes  autem  ve- 
»  nient  cum  exultatione,  portantes  manipulos  suos 4.  »Quo 
euntes,  et  unde  venientes?  Quid  seminantes  in  lacrymis? 
quae  sunt  semina?  qui  manipuli?  Euntes  in  mortem,  ve- 
nientes  a  morte.  Euntes  nascendo,  venientes  resurgendo. 
Seminantes  opera  bona,  metentes  mercedem  aeternam.  Se- 
mina  ergosuntnostra,  quidquidboni  recerimus*,  manipuli 
nostri,  quod  in  fine  recipiemus.  Si  ergo  bona  sunt  semina, 

*  Psal.  ii,  n,  12.  —  '  Joan    vi,  44-  —  3  ^''a*  de  Sanctis  #5.  — »  4  Psal. 
txxv,  5,6. 


426  S.    AUGUSTINI   EPISCOPI 

bona  opera ,  quare  cum  lacrymis ,  cum  hilarem  datorem 
diligat  Deus *  ? 

II.  Hic  primum  videte,  Charissimi ,  quomodo  maxime 
ad  beatos  Martyres  verba  ista  pertineant.  Nulli  enim 
tantum  impenderunt ,  quam  illi  qui  se  ipsos  impen- 
derunt  :  sicut  dicit  Apostolus  :  «  Et  ipse  impendar  pro 
»  animabus  vestris  *.  »  Impenderunt  enim  se  ipsos  con- 
fitendo  Christum ,  et  impJendo  in  ejus  adjutorio  quod 
dictum  est  :  «  Ad  mensam  magnam  sedisti ,  scito  quo- 
»  niam  talia  te  oportet  praeparare3.  »  Quae  est  magna 
mensa,  nisi  unde  accipimus  corpus  Christi  et  sangui- 
nem  ?  Quid  est ,  Scito  quoniam  talia  te  oportet  prae- 
parare ,  nisi  quod  beatus  Joannes  exponit  :  «  Sicut  Chris- 
»  tus  pro  nobis  animam  suam  posuit,  sic  et  nos  debe- 
»  mus  pro  fratribus  animas  ponere4?  Ecce  quantum 
impenderunt.  Sed  numquid  perierunt ,  quando  securi- 
tatem  a  Domino  etiam  de  capillo  acceperunt  ?  Perit  ma- 
nus ,  ubi  non  perit  pilus?  Perit  caput,  ubi  non  perit 
capillus  ?  Ubi  non  perit  palpebra,  perit  oculus?  Hacergo 
accepta  magna  securitate,  impenderunt  se  ipsos.  Operibus 
ergo  bonis  seminemus ,  cum  tempus  est ,  dicente  Apos- 
tolo :  «  Qui  parce  seminat,  parce  et  metet5.  Infatigabi- 
»  les ,  inquit,  cum  tempus  habemus  operemur  bonum  ad 
»  omnes ,  maxime  autem  ad  domesticos  fidei.  »  Et  iterum, 
«  Bonum ,  inquit,  facientes  non  deficiamus  •,  tempore 
»  enim  suo  metemus 6.  »  Qui  defecerit  in  semine,  non  gau- 
debit  in  messe. 

III.  Quare  ergo  in  lacrymis,  cum  omnia  bona  opera 
nostra  habere  debeant  hilaritatem?  Et  quidem  de  Marty- 
ribus  dici  potest ,  quia  cum  lacrymis  seminaverunt.  For- 
titer  enim  certaverunt ,  et  in  magnis  tribulationibus  fue- 

*  2  Cor.  ix,  7.  —  « Id.  xii,  i5. —  3  Eccli.  xxxi;  V2,—  4  1  Joan.  m,  16. 
—  5  2  Cor.  ix,  6.  —  6  Galat.  vi,  10. 

runt.  Nam  ut  eorum  lacrymas  Christus  consolaretur,  trans- 
tulit  eos  et  tranfiguravit  eos  inse,  et  dixit  :  «  Tristis  est 
»  anima  mea  usque  ad  mortem1.  »  Verumtamen,  fratres 
mei,  videtur  mihi,  quod  caput  nostrum  infirmioribus  suis 
membris  compassum  est ,  ne  de  se  forte  membra  infirma 
desperarent,  et  sicut  est  humana  fragilitas,  morte  propin- 
quante  perturbarentnr  ,  et  dicerent  non  se  ad  Deum  per- 
tinere  ;  nam  si  pertinerent,  gauderent.  Ideo  prius  Chris- 
tus  dixit,  Tristis  est  anima  mea  usque  ad  mortem.  Pater, 
si  fieri  potest,  transeat  a  me  calix  iste.  Quis  hoc  dicit?  quae 
potestas  ,  quae  infirmitas  ?  Audite  quae  dicit  :  «  Potesta* 
»  tem  habeo  ponendi  animam  meam ,  et  potestatem  habeo 
»  iterum  sumendi  eam.  Nemo  tollet  eam  a  me,  sed  ego 
»  pono  eam,  et  iterum  sumo  eam2. »  Haec  potestas  tristis 
erat,  quando  faciebat  quod  non  faceret,  nisi  voluisset. 
Potestate  enim  fecit,  non  conditione;  quia  ipse  voluit , 
non  quia  Judaeus  potuit.  Transfiguravit  ergo  in  se  infirma 
membra  corporis  sui.  Et  forte  de  illis  dictum  est :  «  Qui 
»  seminant  in  lacrymis,  in  gaudio  metent :  »  id  est,  de 
infirmioribus.  Non  enim  in  lacrymis  seminabat  ille  ipsius 
Christi  magnus  praeco,  quando  dicebat :  «  Ego  enim  im- 
»  molor,  ettempus  meae  resolutionis  instat.  Bonum  cer- 
»  tamen  certavi ,  cursum  consummavi ,  fidem  servavi  $  de 
»  caetero  superest  mihi  corona  justitiae,  corona  de  mani- 
»  pulis3.  »  Superest ,  inquit ,  mihi  coronajustitiae,  quam 
reddet  mihi  Dominus  in  illa  die  justus  judcx  :  quasi  di- 
ceret  :  Reddet  mihi  messem ,  cui  me  ipsum  impendo  se- 
mentem.  Haec  verba,  quantum  intelligimus,  fratres, 
exultantis  sunt,  non  plorantis,  Numquid  quando  ista  di- 
cebat,  in  lacrymis  erat  ?  Nonne  similis  erat  hilari  datori , 
quem  diligit  Deus  ?  Ad  infirmos  ergo  referamus  haec  verba, 

1  Matth.  xxvi,  38.  —  a  Joan.  x,  18.  —  3  2  Tim.  iv,  6,  etc. 

ut  nec  ipsi  desperent  qui  in  lacrymis  seminarunt  :  quia 
etsi  seminarunt  in  lacrymis ,  transiet  dolor  et  gemitus  $ 
transit  tristitiacum  fine,  et  venit  laetitia  sine  fine. 

IV.  Verumtamen  Charissimi,  ecce  quomodo  mihi  vide- 
tur  ad  omnes  pertinere  quod  dictum  est ,  «  Qui  seminant 
»  in  lacrymis,in  gaudio  metent.  Euntes  ibant  etflebant, 
»  mittentes  semina  sua  :  venientes  autem  venient  cum 
)>  exultatione ,  tollentes  manipulos  suos.  »  Audite  si,  ad- 
juvante  Domino,  explicare  potuero,  quemadmodum  ad 
omnes  pertineat,  «  Euntes  ibant  et  flebant.»Ex  quo  nas- 
cimur  imus.  Quis  enim  stat?  Quis  non  ex  quo  viam  intra- 
vit,  cogitur  ambulare  ?  Infans  natus  est,  crescendo  am- 
bulat :  mors  finis  est.  Inde  jam  veniendum  est,  sed  cum 
exultatione.  Quis  enim  non  hic  plorat  in  via  ista  mala , 
quando  ipse  infans  inde  incipit?  Utique  infans  quando  nas- 
citur ,  de  angustiis  uteri  in  hujus  mundi  latitudinem  fun- 
ditur  ,  de  tenebris  procedit  ad  lucem  :  tamen  de  tenebris 
veniens  ad  lucem ,  plorare  potest,  ridere  non  potest. 
(Est  enim  vita  ista  ,  ut  quando  gaudetur  hic,  timenefal- 
lat ;  quando  hic  ploratur ,  roga  ut  evadas  :  et  transit  tri- 
bulatio ,  et  venit  tribulatio. )  Et  rident  homines,  et  plorant 
homines  :  et  quod  rident  homines,  plorandum  est.  Sed  plo- 
rat  alius  damnum  suum,  plorat  alius  pressuram  suam,  quia 
in  carcere  est  constitutus 5  plorat  alius  quod  amiseritmor- 
tuum  aliquem  charissimorum  suorum  :ille  hinc,  iste  hinc. 
Justus  unde?  Primo  de  his  omnibus  :  justus  enim  plorat 
veraciter  plorantes  steriliter.  Plorat  plorantes,  plorat  ri- 
dentes  :  quia  et  qui  plorant  de  rebus  vanis  ,  inaniter  plo- 
rant  ;  et  qui  rident  de  rebus  vanis,  malo  suo  rident.  Ille 
ubique  plorat,  plus  ergo  ipse  plorat. 

V.  Sed  «  venient  cum  exultatione ,  portantes  manipulos 
»  suos.  »  Vides  ergo  hominem  iustum ,  cum  facit  opus 

bonum ,  hilarem  esse  ?  Ita  plane  hilarescit.  Hilarem  enim 
datorem  diligit  Deus1.  Quando  ergoplorat?  Quando  bona 
opera  sua  orando  commendat.  Orationes  sanctorum  vo- 
luit  commendare  Psalmus ,  orationes  peregrinantium , 
orationes  in  hac  via  laborantium ,  orationes  amantium  , 
orationes  gementium ,  orationes  aeternae  patriae  suspiran- 
tium,  donec  ea  visa  satientur  qui  nunc  in  moerore  sunt 
constituti.  Etenim ,  fratres  mei ,  quandiu  sumus  in  cor- 
pore ,  peregrinamur  a  Domino  *.  Non  desiderat  patriam 
peregrinatio  sine  lacryma.  Si  desideras  quod  non  habes, 
funde  lacrymas.  Nam  unde  dicturus  es  Deo  :  «  Posuisti 
»  lacrymas  meas  in  conspectu  tuo 3  ?  »  Unde  dicturus  es 
Deo:  «Factaesuntmihilacrymaemeaepanisdie  acnocte4?» 
Panis  mihi  factoe  sunt  :  consolatae  sunt  gementem ,  pave- 
runt  esurientem.  «  Factae  sunt  mihi  lacrymae  meae  panis 
»  die  ac  nocte.  »  Unde  ?  Dum  diciturv  mihi  quotidie ,  Ubi 
est  Deus  tuus?Quis  justus  non  habuit  istas  lacrymas  ?  Qui 
non  habuit,  peregrinum  se  esse  non  doluit.  Qua  fronte  ad 
patriam  venit,  qui  non  absens  suspiravit  ?  Nonne  quotidie 
nobis  dicitur  :  Ubi  est  Deus  tuus  ?  Discite,  fratres  mei, 
discite  de  paucis  esse.  Bene  vivite ,  ambulate  viam  Dei ; 
et  videte  quia  auditis,  Ubi  est  Deus  tuus  ?  Felices  eritis, 
cum  hoc  audieritis  $  infelices ,  si  dixeritis.  Quando  enim 
defendimus  fidem  christianam ,  et  respondetur  nobis  : 
Ecce  praedicatur  ubique  nomen  Christi,  quare  abundant 
mala?  quid  aliud  dicitur ,  nisi,  Ubi  est  Deus  tuus?  Qui 
audit ,  gemit :  quia  qui  dicit,  perit. 

VI.  Sunt  lacrymae  piorum  ,  sunt  lacrymae  sanctorum  , 
quas  indicant  orationes  eorum.  Beneoperatur,  et  hilaris 
est :  et  plorat  ut  bene  operetur  :  plorat  quia  bene  opera- 
tus  est.  Plorando  exigit  bonum  opus ,  plorando  commen- 
dat  bonum  opus  quod  fecit.  Crebrae  ergo  sunt  lacrymae 

1  2  Cor.  ix,  6.  —  2  Id.  v,  6.  —  3  Psal.  lv,  9.  —  4  Id.  xli,4- 

justorum,  sed  in  ista  via:  numquid  in  patria?  Quare  non 
in  patria  ?  Quia  «  venientes  venient  in  exultatione  portan- 
»  tes  manipulos  suos.  »  Felicitas  venit ,  numquid  lacryma 
redit  ?  Porro  autem  illi  qui  hic  inaniter  plorant ,  inaniter 
rident,  cupiditatibus  suis  dissipati,  quando  fraudantur 
gemunt,  quando  fraudant  exultant :  plorant  et  ipsi  in  via 
ista,  plorant  et  ipsi  ;  sed  non  in  exultatione.  «  Venientes 
»  autem  venient  in  exultatione,  portantes  manipulos  suos.» 
Quid  colligunt,  qui  nihil  seminaverunt  ?  Imo  colligunt, 
sed  quod  seminaverunt :  quia  spinas  seminaverunt,  ignem 
colligunt  $  et  eunt  non  de  fletu  ad  risum ,  sicut  sancti , 
«  Euntes  ibant,  et  flebant,  mittentes  semina  sua ,  ve- 
»  nientes  autem  venient  in  exultatione  :  »  illi  a  fletu  ad 
fletum,  a  fletu  cum  risu  ad  fletum  sine  risu.  Quid  enim 
illis  fiet?  Quo  eunt  quando  resurrexerint  ?  Quo ,  nisi  quo 
Dominus  dixit  :  «  Ligate  illi  manus  et  pedes ,  et  projicite 
»  illum  in  tenebras  exteriores  l?a  Age  ,  quid  postea?  Te- 
nebrae  erunt,  et  dolor  non  erit  ?  Forte  palpabunt,  sed  non 
dolebunt?  nonvidebunt,  sed  non  cruciabuntur  ?  Absit. 
Non  solae  tenebrae  erunt ,  non  eis  sola  tollitur  specics  qua 
gaudebant,  sed  datur  etiam  quod  in  aeternum  gemant.Ne 
contemneres  enim  tenebras  ,  0  quisquis  es  flagitiosus,  qui 
soles  propter  tua  mala  facta  ,  et  propter  lasciva  adulteria 
non  solum  tenebras  non  horrere ,  sed  quaerere  ,  qui  soles 
plus  gaudere  quando  lucerna  extinguitur :  non  tales  tene- 
bras  habebis  ubi  gaudeas,  ubi  laeteris,  ubi  te  voluptatibus 
carnis  oblectes,  non  sic  erunt  ipsae  tenebrae.  Sed  quomodo 
erunt  ?  «  Ibi  erit  fletus  et  stridor  dentium  2.  »  Tortof  sine 
defectu,  tortus  sine  defectu.  Nec  qui  torquet,  fatigatur; 
nec  qui  torquetur ,  moritur.  Erunt  ergo  3eternae  lacrymae 
illis  qui  sic  vixerunt ,  erunt  aeterna  gaudia  sanctorum , 
quando  «  venientes  venient  in  exultatione ,  portantes  ma- 

<  Matth.  xxu,  i3.  —  a  Ibid. 

»  nipulos  suos  :  »  dicent  enim  tempore  messis  Domino 
suo,  Domine  ,  adjuvante  te  fecimus  quod  jussisti ,  redde 
quod  promisisti. 

SERMO  XXXII1. 

In  Psalmum  cxliii  :  De  Golia  et  David,  ac  de  con* 

temptu  mundi. 

I.  Deus  et  Dominus  noster  curans  et  sanans  omnem  ani- 
mae  languorem ,  multa  medicamenta  protulit  de  Scriptu- 
ris  sanctis,  velut  de  quibusdam  armariis  suis ,  cum  lectio- 
nes  divinae  legerentur ;  quae  per  ministerium  nostrum 
adhibenda  sunt  vulneribus  nostris.  Non  enim  sic  nos  esse 
profitemur  pueros  medici,  per  quos  alios  sanare  dignetur, 
ut  nos  ipsi  jam  non  habeamus  necessariam  curationem.  Si 
in  illum  intendamus,  siei  nos  toto  corde  praebeamus  cu- 
randos ,  omnes  sanabimur.  Multa  lecta  sunt ,  et  magna , 
et  necessaria  :  quanquam  ita  sint  omnia ;  sed  tamen  alia 
secretius  in  Scripturis  absconduntur,  ut  quaerentes  exer- 
ceant  $  alia  vero  in  promptu  et  in  manifestatione  ponun- 
tur,  ut  desiderantes  curent.  Psalmus  hic  magna  quidem 
secreta  continet,  quae  si  omnia  singillatim  tractare  volueri- 
mus,  vereor  ne  non  ferat  communis  infirmitas  ;  sive  propter 
aestus  temporales,  sive  propter  corporis  vires,  sive  propter 
intelligentiae  tarditatem ,  sive  etiam  propter  ipsam  minus 
idoneam  sufficientiam  nostram.  Pauca  ergo  inde  deliba- 
bimus ,  quantum  existimamus  sufFicere  oflicio  nostro ,  et 
intentioni  Charitatis  Vestrae. 

1  Aljas  20  de  Diversis,  et  3i  ex  Homiliis  5o. 

II.  Primo,  titulus  ejus  est ,  «  Ad  Goliam  l.  »  Qui  rudes 
non  sunt  in  Scripturis  divinis ,  qui  amant  frequentare 
istam  scholam  ,  qui  non  oderunt  magistrum  ,  sicut  pueri 
desperati ,  et  intentam  aurem  prsebent  in  ecclesia  lectori- 
bus,  atque  exceptorium  cordis  sui  in  fluenta  Scripturae 
divinae  patefaciunt ;  qui  non  intra  istos  parietes  domus 
suae  curam  gerunt  et  domesticis  fabulis  delectantur ,  ut 
ideo  conveniant ,  ut  inveniant  cum  quibus  loquantur  nu- 
gatoria,  non  cum  quibus  audiant  utilia  ;  qui  non  amant 
loqui  de  rebus  alienis ,  cum  defecerint  in  suis  :  qui  ergo 
non  ita  conveniunt ,  et  frequenter  conveniunt ,  non  sunt 
rudes  in  isto  titulo  Psalmi,  quod  scriptum  est ,  «  Ad  Go- 
»  liam  :  »  norunt  quis  fuerit  Golias.  Tamen  propter  alios 
qui  vel  nunc  intenti  sunt,  alio  autem  tempore  minus  sunt 
intenti,  vel  fortasse  spinis  saecularibus,  id  est,  negotiorum 
mundanorum  curis,  verbum  in  corde  suo  tanquam  semen 
utile  elfocare  consuerunt ,  narremus  etiam  ista  pervetera, 
et  usitata  intentis  et  studiosis  litterarum  divinarum. 

III.  Golias  unus  fuit  ex  Allophylis,  id  est,  ex  alienige- 
nis ,  qui  bellum  gerebant  illo  tempore  adversus  filios  Is- 
rael.  Eo  autem  tempore  David  sanctus ,  cujus  est  hoc 
Psalterium^,  imo  per  quem  ministravit  hoc  Psalterium  Spi- 
ritns  sanctus ,  puer  erat  pascens  oves  patris  sui ,  tenera 
aetate,  vix  dum  adolescentulus  2.  Fratres  ejus  jam  juvenes 
militabant,  et  in  exercitu  regis  erant.  Attulit  eis  missus  a 
parentibus  aliquid  de  domo,  usibus  ipsorum.  Ita  illo  tem- 
pore  quo  pugnabatur ,  in  exercitu  inventus  est  nondum 
miles  ,  sed  militum  minister  et  frater.  Extitit  tunc  G5lias 
iste,  de  quo  mentio  facta  est,  ingens  statura  corporis , 
armis  instructus  ,  viribus  etiam  exercitatus ,  elatus  jactan- 
tia,qui  superbe  provocaretadmonomachiam  adversarium 
populum  :  hoc  est ,  ut  unus  inde  electus  ab  ipsis  proce- 

1  Psal.  cxuu.  —  2  i  Reg.  37. 

deret  adversus  eum  ,  ut  duobus  pugnantibus  examen  to- 
tius  belli  in  medio  versaretur ,  pacto  et  placito  addito,  ut 
si  quis  duorum  illorum  vicisset ,  universae  parti  unde  ste- 
terat  tribueretur  victoria.  Rex  ergo  ille  popuii  Judseorum 
filiorum  Israel  Saiil  erat.  Angebatur,  oestuabat,  quserebat 
in  universo  exercitu  parem  illi :  verum  non  inveniebat^ 
nec  forma  corporis,  nec  audacia  provocationis.  Cum  ergo 
sestuaret ,  ausus  est  puer  iste  David  ,  non  prsesumens  de 
viribus  suis,  sed  in  nomine  Dei  sui ,  procedere  adversus 
eum.  Nuntiatum  est  regi,  non  audacia  pueritise ,  sed  fidu- 
cia  pietatis :  nec  rex  abnuit,  non  recusavit.  Intellexil,  cum 
videret  audentem  puerum  ,  aliquid  divinitatis  in  eo  esse  , 
nec  illam  teneram  aetatem  sine  divino  instinctu  talia  posse 
praesumere.  Libenter  accepit :  processit  adversus  Goliam. 

IV.  In  omnibus  ergo,  qui  erant  in  ea  parte,  unde  pro- 
cedebat  David  ,  non  erat  praesumptio  nisi  de  Deo  :  in  illis 
autem  tota  spes  in  unius  hominis  viribus.  Sed  quid  est 
homo,  nisi  quod  in  isto  Psalmo  cecinit?  «  Homo  vanitati 
)>  assimilatus  est,  dies  ejus  velut  umbra  praetereunt1.  » 
Ergo  spes  illorum  inanis ,  quae  collocata  est  in  umbra 
transeunte.  Armatus  est  autem  David ,  ut  quoniam  aetate 
et  viribus  impar  erat ,  quasi  armis  par  esset  :  sed  arma 
vetera  non  adjuvabant,  potius  onerabant  novam  setatem. 
Et  ad  hoc  pertinet  quod  etiam  apostolica  lectio  ante  Psal- 
mi  canticum  praesignavit,  dicens  :  «  Exuite  vos  veterem 
»  hominem,  et  induite  novum2.  »  Noluit  David  vetusta- 
tem  armorum  :  abjecit;  onerosa  esse  dixit,  quia  implica- 
bant  eum.  Expeditissimus  ille  ad  praelium  procedere 
cupiebat  •,  fortis  non  in  se ,  sed  in  Domino  ;  armatus  non 
tam  ferro  ,  quam  fide. 

V.  Tamen  abjectis  armis ,  elegit  aliquid  unde  pugna- 
ret :  et  hoc  non  sine  sacramento.  Nam  videtis  quasi  duas 

'  Psal.  cxi.itr,  7.   —  '  Coloss.  ni,  9. 

quasdam  vitas ,  unam  in  alienigenis  veterem ,  alteram  in 
Israelitis  novam  ,  adversus  invicem  dimicare.  In  illa  parte 
corpus  diaboli ,  in  ista  praefiguratio  Domini  Jesu  Christi. 
Tuht  quinque  lapides  de  torrente ,  de  fluvio ,  et  posuit  in 
vase  pastoris  >  quo  lac  mulgeri  solet ,  et  ita  processit  ar- 
matus.  Quinque  lapides,  Lex  erat  5  continetur  enim  Lex 
quinque  libris  Moysi.  Et  in  ipsa  Lege  decem  praecepta 
sunt  salutaria,  quibus  decem  praeceptis  caetera  serviant. 
Praefiguratur  ergo  Lex  et  quinario  et  denario  numero.  Et 
ideo  David  pugnavit  quinario,  cecinit  denario  dicens  :  « In 
»  psalterio  decem  chordarum  psallam  tibi  *.  »  Neque  om- 
nes  quinque  lapides  misit,  sed  unum  tulit.  Namque  in  nu- 
mero  lapidum ,  numerum  librorum  ostendit ,  in  uno  la- 
pide  unitatem  implentium  Legem.  Unitas  enim  ipsa  impiet 
Legem ,  id  est ,  charitas.  Ideo  sublati  sunt  quinque  iiii 
lapides  de  fluvio.  Fluvius  quid  significabat  illotempore? 
VI.  Non  enim  semper  in  Scripturis  eadem  significantur 
rebus  certis.  Et  hoc  nosse  debet  Sanctitas  Vestra,  propter 
caeteras  regulas ,  ut  etiam  dociles  Lectorem  audiatis.  Ea 
quae  ponuntur  allegorice  in  Scripturis,  non  semper  hoc 
significant.  Non  semper  mons  Dominum  significat,  non 
semper  lapis  Dominum  significat ,  non  semper  leo  Domi- 
num  significat,  non  semper  bonum,  non  sempermalum; 
sed  pro  locis  Scripturarum,  quo  pertinent  caetera  circum- 
stantia  ipsius  lectionis.  Quemadmodum  litterae  in  tot  mil- 
libus  verborum  atque  sermonum  ipsae  repetuntur ,  non 
augentur  :  verba  infinita  sunt,  finitae  sunt  tamen  litterae  : 
verba  numerare  nemo  potest ;  litteras  quivis  potest ,  umie 
multitudo  verborum  est.  Cum  una  iittera  variis  in  locis 
ponitur,  et  pro  loco  valet,  non  unam  rem  valet.  Quae  tam 
diversee  res,  quam  Deus  et  diabolus?  Tamen  in  capite , 
D  littera  est,  eum  dicimus  Deus  ,  et  cum  dicimus  diabo- 

1  Psa!.  cmn,  9. 

lus.  Sicut  ergo  littera  pro  loeo  valet :  errat  autem,  et  ni- 
mis  absurdus  est,  et  intra  l  puerile  cor,  qui  cum  legerit, 
verbi  gratia ,  D  litteram  in  nomine  Dei ,  timet  illam  po- 
nere  in  nomine  diaboli,  ne  quasi  Deo  faciat  injuriam,  Sic 
etiam  qui  imperite  audit  divinas  Scripturas,  ut  de  isto  ipso 
exemplo  non  recedamus ,  cum  audit ,  verbi  gratia ,  in 
allegoria  positum  fluvium ,  eo  loco  ubi  dictum  est :  «  Flu- 
»  minis  impetus  laetificat  civitatem  Dei %  :  »  dictum  est 
autem  de  inundatione  Spiritus  sancti,  de  qua  alio  loco  ait 
Propheta  :  «  Inebriabuntur  ab  ubertate  domus  tuae,  et 
»  torrente  voluptatis  tuae  potabis  eos 3  :  »  cum  ergo  sic 
acceperit  fluvium  in  bono,  et  laudaverit,  et  delectatus 
fuerit  5  quando  pro  loco  dicitur  ei,  quod  fluvius  significet 
homines  fluentes,et  temporalibus  deditos,  cum  transeun- 
tium  amore  transeuntes ,  expavescit  •,  quia  in  alio  loco 
acceperat  fluvium  in  bono  significare  aliquid ,  et  pertur- 
batur :  ita  fit  in  Scripturis  mutus,  quomodo  in  litteris  mu- 
tus  efhcitur ,  si  noluerit  transferre  ipsas  litteras  ad  alia 
verba ,  sed  in  his  solis  verbis  eas  tenuerit ,  in  quibus  eas 
primo  didicerit. 

VII.  Si  percepit  hoc  Sanctitas  Yestra,  res  vobis  dicta  est, 
quantum  arbitramur,  utilissima  ;  et  quae  vos  multum  ad- 
juvet,  non  solum  ad  audiendos  Tractatus  nostros,  sed 
etiam  ad  intelligendas  ipsas  Scripturas ,  de  quibus  vobis 
ista  tractamus.  Fluvius  ergo,  unde  tulit  tunc  David  quin- 
quelapides,  non  bonum  aliquid  significavit  illo  tempore. 
Noviquidempossequibusdam  occurrere,  et  in  bono  signi- 
ficare  illum  fluvium  :  sicuti  si  quispiam  velit  baptismum 
intelligere,  ut  lapides  de  baptismo  levati,  id  est,  homines 
baptizati,  fortissimi  sint  adversus  diabolum,  qui  significa- 
batur  per  Goliam.  Tamen  propter  quinarium  numerum 
constatnobisratio,  quia  dixeramus  Legem  significari  qui- 

1  Forte  gestat.  —  *  Psal.  xlv,  5.  —  3  ld.  xxxv,  r>. 

nario  numero,  propter  quinque  libros  Moysi.  Quid  signi- 
ficat  quod  de  fluvio  suntablati,  et  positiinvasepastoritio? 
Jam  diximus,  quiain  adventu  Domini  nostri  JesuChristi, 
ut  vere  diabolus  vinceretur,  Lex  transiit  ad  gratiam. 
Quid  tam  significans  gratiam,  quam  lactis  copia?  Sublati 
sunt  autem  illi  lapides  de  fluvio.  Fluvius  significabat 
populum  fluxum,  deditum  temporalibus  rebus,  amantem 
transeuntia,  et  cupiditatis  impetu  in  mare  hujus  saeculi 
decurrentem  :  qualis  erat  populus  Judaeorum  vetus. 
Acceperat  Legem,  sed  calcabat  Legem,  et  transibat  super 
Legem,  et  ferebatur  in  mare,  quomodo  fluvius  super  illos 
lapides.  Non  enim  lapides  illi  limitem  fecerant  fluvio,  ut 
statuerent  fluvium.  Quod  si  ita  essent,  significarent  coer- 
citionem  Legis ,  et  eos  qui  cum  fluere  cceperint  volupta- 
tibus  et  cupiditatibus  suis,  venientes  ad  praecepta  Legis 
consistunt,  et  refrenant  impetus  libidinum  suarum.  Non 
autem  ita  erant  illi  lapides  $  sed  in  fluvio,  super  quos 
transibat  aqua,  sicut  super  Legem  transgressor  populus 
transibat.  Inde  ergo  Dominus  tulit  Legem  ad  gratiam  :  id 
est,  de  fluvio  tulit,  et  in  vase  pastoris  posuit. 

VIII.  Qui  ergo  vult  implere  Legem ,  gratiam  cogitet. 
Ideo  et  illa  decem  praecepta  psalterii  decem  chordarum, 
ipsa  sunt  quae  erant  in  illo  populo  vetere  :  sed  illum 
populum  decem  praecepta  timore  opprimebant.  Non 
enim  erat  in  illis  charitas,  quae  est  per  gratiam  5  sed  timor 
erat.  Praecepta  Domini  pcenalia  erant  iJli  populo  ;  quia 
impleri  non  poterant  amore5.  Conabantur,  sed  cupiditate 
superabantur.  Cum  ergo  quisque  ad  gratiam  transitum 
fecerit,  non  alia  praecepta  implet :  sed  ipsa  quae  hac  impleri 
non  poterant ,  hac  implentur.  Non  est  tamen  vis  praecep- 
torum,  sed  vis  graticeDei.  Nam  si  proeceptorum  Legis  hoc 
esset,  et  illa  impleret.  Qui  transit  ad  Christum,  transit  a 

timore  ad  amorem,  et  incipit  amore  jam  posse,  quod  timore 
non  poterat  :  et  qui  trepidabat  in  timore,  non  trepidatin 
amore.  Ideo  hanc  in  decem  praeceptis,  quia  significat 
David  hominem  qui  transit  ad  gratiam,  cum  dicit  :  «  In 
»  psalterio  decem  chordarum  psallam  tibi^wjamcantare 
in  praeceptis ,  hoc  est  hilariter  praecepta  complere. 

IX.  Et  ut  noveritis,  fratres,  quia  gratia  hoc  implet , 
nemo2  debet  de  viribus  suis  praesumere  :  hoc  est  enim 
praesumere  de  gratia  Dei.  Yocat  enimte  Deus,  et  jubet  ut 
facias  :  sed  ipse  dat  vires,  ut  quodjubet,  impleri  possit. 
Tibi  autem  capax  fides  adhibenda  est,  ut  inundatione 
gratiae  humilies  te,  supplices  Deo,  nihil  de  te  praesumas  ; 
spolies  te  Golia,  induas  David.  Ad  hoc  pertinet  quod  in 
eodem  Psalmo  dicitur,  quodjam  commemorare  coepera- 
mus,  «  Quid  est  homo3  »  Hoc  enim  monet,  ne  de  se 
praesumat  homo.  Nam  videte  quomodo  incantat  adversus 
Goliam,  qui  de  se  praesumebat  ;  et  commendat  ibi  David, 
qui  infirmus  in  hominibus,  in  Deo  firmissimus  erat. 
«  Quid  est  homo?  »  Et  dicit  quid  sit  homo  :  «  Quoniam 
»  innotuisti  ei.  »  Hoc  est  totus  homo,  si  innotescat  illi 
Deus  :  si  autem  non  illi  innotescat  Deus,  nihil  est  homo. 
Quid  est  homo ,  cui  non  innotuit  Deus?  «  Homo  vanitati 
»  assimilatus  est,  dies  ejus  velut  umbra  praetereunt 4.  » 
Ergo,  «  Quid  est  homo,  quoniam  innotuisti  ei  :  et  fdius 
»  hominis,  quoniam  aestimaseum?  »  Quid  est,  «  aestimas 
»  eum?  »  Placuit  tibi  eligere  illum,  et  constituere  in 
aliquo  superiore  et  eminentiore  loco  :  misericordiae  tuae 
est,  non  meritorum  ipsius. 

X.  Quaere  quid  sit  hominis  proprium ,  peccatum  inve- 
nies.  Quaere  quid  sit  hominis  proprium,  mendacium  inve- 
nies.  Tolle  peccatum,  etquidquidconsideraveris  inhomine 
Dei  est.  Non  ergo  amet  homo  quod  proprium  est.  Etiam 

1  Psal,  cxLiu,  9.  —  a  Forte  et  nemo.  —  3  psal.  cxlui,  3.  —  4  Ibi  1.  4. 

ad  hoc  potest  pertinere  illud  quod  dicit  Apostolus :  «  Nemo 
»  quod  suum  est,  quaerat^Aliquandoenim  audiunt  illud 
homines  a  Lectoribus,  et  aedificantur  ad  auferendas  res 
alienas.  Interest  quis  tibi  dicat  :  Noli  quaerere  quod 
tuum  est.  Aliquando  enim  dicitur  a  malo  suasore,  ali- 
quando  autem  dicitur  a  bono  doctore.  Deus  bonus  est 
doctor.  Quando  ergo  audis  a  Deo,  Noli  quaerere  quod 
tuum  est  :  noli  sic  accipere,  quomodo  dici  solet.  Aliquid 
boni  est,  quod  te  monet  Deus.  Quod  dicebamus,  quaere 
quid  sit  tuum  ,  invenies  peccatum.  Noli  ergo  quaerere 
peccatum ,  et  non  quaeris  tuum  :  noli  quaerere  menda- 
cium,  et  non  quaeris  tuum.  Veritas  enim  a  Deo  est,  men- 
dacium  abs  te. 

XI.  Et  si  diabolus  aliquando  aliquid  suggerit,  consen- 
tientem  tenet,  non  cogit  invitum.  Non  enim  seducit  ille 
aut  trahit  aliquem,  nisi  quem  invenerit  ex  aliqua  parte 
jam  similem  sibi.  Invenit  enim  eum  aliquid  cupientem  : 
et  cupiditas  aperit  januam  intranti  suggestioni  diaboli. 
Invenit  illum  aliquid  timentem,  monet  ut  fugiat,  quod 
illum  invenit  timere  :  monet  ut  adipiscatur ,  quod  illum 
invenit  cupere  :  et  per  has  duas  januas  cupiditatis  et 
timoris  intrat.  Claude  illas,  et  imples  Apostoli  illud  in 
hodierna  lectione  :  «  Non  detis  locum  diabolo2.  »  Ibi 
enim  voluit  ostendere  Apostolus,  quia  quamvis  intret  et 
possideat  diabolus  ;  homo  illi  tamen  locum  dedit,  ut 
posset  intrare. 

XII.  Ergo  quia  nihil  est  homo  cui  non  innotuit  Deus  et 
quem  non  aestimat  Deus  5  dat  illi  gratiam  suam,  inveniens 
in  illo  quoddamnet,  etdonans  omnia  confitenti,  ut  coro- 
net  credentem.  Quid  enim  invenit  Dominus  in  hominibus 
quando  venit,  nisi  quod  damnaret?  Omnino,  fratres, 
cogitateet  videte,  sive  in  illo  populo  Israelitarum,  sive  in 

1  1  Cor.  x,  24.  —  *  Epkes.  iv,  27. 

Gentibus,  non  invenit  nisi  quod  damnaret.  Et  ideo  ad 
peccantes  humilis  voluit  venire,  non  judex,  cum  parcit 
illis,  utprimo  praerogaretmisericordiamdonandopeccata, 
et  sic  postea  redderet  severitatem  puniendo  peccata.  Non 
abutamur,  id  est,  non  male  utamur  misericordia  ejus,  et 
non  sentiemus  severitatem  ejus.  Ergo  hoc  est  homo  totam, 
quod  ei  innotescit  Deus ,  quod  dat  illi  gratiam  suam,  unde 
praesumebat  David  :  Golias  autem  de  se,  de  viribus  suis, 
superbus,  elatus,  inflatus,  primo  totam  victoriam  universse 
partis  suae  in  se  uno  constituit.  Et  quia  omrris  superbia 
habet  impudentiam  frontis,  in  ipsam  frontem  lapide  ve- 
niente  dejectus  est.  Evacuata  est  frons,  quse  habebat  im- 
pudentiam  superbiae  suae  ;  et  vicit  frons,  quae  habebat 
humilitatem  crucis  Christi. 

XIII.  Propterea  et  nos  signum  ipsum  crucis  in  fronte 
portamus,  qui  illud  intelligit.  Hoc  dico,  fratres,  quia 
multi  illud  faciunt,  et  intelligere  nolunt.  Factorem  quae- 
rit  Deus  signorum  suorum,  non  pictorem.  Si  portas  in 
fronte  signum  humilitatis  Ghristi,  porta  in  cordeimita- 
tionem  humilitatis  Ghristi.  Diximus  autem,  fratres,  eum 
dare  locum  diabolo ,  qui  illi  aperit  januas  cupiditatis  aut 
timoris  :  sed  cupiditatis  cujus,  aut  timoris  cujus?  Nam  et 
regnum  ccelorum  cupimus,  et  gehennam  timemus.  Sed 
quomodoillae  januse,  cupiditas  rerum  temporalium,  et  ti- 
mor  pcenarum  temporalium  trahit  plerumque  ad  nequi- 
tiam ,  et  dat  locum  diabolo  :  sic  cupiditas  rerum  aeterna- 
rum,  et  timor  pcenarum  aeternarum  facit  locum  in  corde 
verbo  Dei. 

XIV.  Breviter  ergo,  fratres,  si  volumus  bene  vivere, 
plus  amemus  quod  promittit  Deus,  quam  quod  promittit 
hic  mundus  ;  et  plus  timeamus  quod  minatur  Deus,  quam 
quod  minatur  hic  mundus.  Numquid  magnum  aliquid  aut 
longum  est  quod  diximus?  Venit  tentatio  tibi  alicujus 

fraudis,  vis  facere  fraudem ,  ut  acquiras  pecuniam  :  pro- 
mittit  Deus  fraudem  non  facientibus  sempiterna  regna 
ccelorum,  vincit  te  cupiditas  ad  pecuniam.  Nam  quis  est 
qui  nolit  regna  ccelorum?  Sed  plus  velle  terrena,  hocest 
peccare  :  plus  velle  quod  praesens  est,  non  credere  quod 
futurum  est  ;  plus  velle  quod  videt  homo,  et  non  deside- 
rare  quod  promittit  Deus  :  cum  id  quod  videt  homo, 
etiam  ab  oculis  potest  auferri ,  etiam  possessum  potest 
amitti  ;  id  autem  quod  promittit  Deus ,  nec  oculo  car- 
nis  videri  interim  potest  ;  et  cum  quisque  ad  Dei  pro- 
missa  pervenerit,  non  timet  ne  amittat ;  quia  nemo  est 
potentior  illo  qui  dedit.  Itaque,  fratres,  haerete  chari- 
tate  promissis  Dei  ;  et  non  vos  superabunt  cupiditates 
saeculi. 

XV.  Rursum  timoris  tentatio  advenit :  dicit  tibi  quisque, 
Dic  pro  me  falsum  testimonium.  Primo  promittit  :  sed 
cum  non  deceperit,  si  forte  praeponas  promissa  Dei  polli- 
citationi  hominum,  nonvincit  cupiditas:  percomminatio- 
nem  tentat,  et  incipit  minari  horribilia.  Potens  est  forte 
in  civitate,  potens  in  saeculo,  videtur  posse  facere  quod 
minatur.  Vincit  te  timor  praesentis  mali  :  quod  et  posset  a 
te  utique  Deus  avertere,  si  hoc  illi  videretur  prodesse  tibi : 
et  si  nollet  avertere,  intelligere  deberes,  quia  non  tibi 
permitteret  evenire,  nisiet  hoc  sciret  prodesse  tibi.  Avertit 
ignem  a  tribus  pueris  idem  Deus.  Numquid  mutatus  est 
Deus,  quia  non  avertit  gladium  a  Martyribus?  Idem  ipse 
fuit  Deus  trium  puerorum,  qui  fuit  Machabaeorum.  Jlli 
de  igne  evaserunt ,  illi  ignibus  cruciati  sunt  :  utrique 
tamen  in  Deo  sempiterno  vicerunt.  Non  enim  aut  illi  vita 
ista  temporali  delectabantur,  aut  illi  minis  temporalibus 
frangebantur. 

XVT.  Itaque  nolitimere  hominemminantem  tibi.  Quid 

est  enim  homo?  «  Vanitati  assimilatus  est,  dies  ejus  sicnt 
)>  umbra  praetereunt.  »  Aut  non  tibi  nocebit,  et  ante 
transibit  illa  umbra,  quam  ad  te  aculeus  ejus  transire  po- 
tuerit  ;  potens  est  enim  Deus  :  aut  si  permissus  fuerit 
nocere,  ad  tempus  nocebit  umbrae  tuae,  idest,  rei  transi- 
toriae  tuae,  vitae  temporali  tuae,  vitae  viteri  tuae.  (Jsque 
enim  ad  ultimum  mortis  portamus  aliquid  veteris  hominis. 
Temporalem  vitam  ille  nocere  potest,  aeternamtibivitam 
nemo  potest  auferre.  Toliet  tibi  impedimenta,  quibus  hic 
teneris  5  et  haerebis  Deo,  cui  tejam  praemissa  spe,  charitate 
colligaveras. 

XVII.  Propterea  in  Psalmis  elegantissime  dicitur  de 
homine  malo  :  «  Sicut  novacula  acuta  fecisti  dolum1.  )) 
Sic  illi  insultat  Spiritus  Dei.  Quid  attendit  in  novacula? 
Non  quia  occidi  homines  de  novacula  possunt  :  sed  ad 
quam  rem  factaest  novacula.  Facta  est  autem  ad  radendos 
capillos.  Quid  tam  superfluum  in  corpore,  quamcapilli? 
Quanta  instantia,  quanto  studio,  quanta  cautela,  quanta 
intentione  acuitur,  ut  radat  capillum?  Sic  et  homo  malus 
tollit  se  in  partem ,  cogitat,  recogitat,  excogitat,  ponit 
fraudem  super  fraudem,  quaerit  machinationem ,  ministros 
parat,  falsos  testes  comparat,  acuit  novaculam.  Quid  fac- 
turus  justo,  nisi  superflua  rasurus? 

XVIII.  Itaque,  fratres,  si  vultis  parati  esse  ad  sequen- 
dam  voluntatem  Dei,  quod  vobis  dicimus,  et  nobis  pri- 
mum  dicimus  5  imo  omnibus  dicit  ille,  qui  securus  dicit : 
si  volumus  paratiesse  ad  sequendam  voluntatem  Dei,  non 
amemus  ista  quae  transeunt,  non  putemus  ipsam  esse 
felicitatem,  quae  dicitur  in  hoc  saeculo.  Hoc  enim  puta- 
bantilli  alienigenae  •  totam  felicitatem  in  rebus  ternpora- 
libus,  totam  suavitatem  in  umbra  ponebant,  non  in  ipsa 
luce,  non  in  ipsa  veritate.  Tdeo  in  isto  Psalmo,  qui  «  ad 

■  Psal.  u,  4. 

»  Goliam  »  est,  attendite  posteriora  Psalmi  :  omnino  lu- 
cidissimis  verbis  et  enodatissimo  sermone,  qui  non  quaerat 
interpretem  autexpositorem,  sed  misericordia  Dei  ita  sunt 
posita,  ut  nemo  dicat  :  Ecce  hoc  quomodo  voluit  dixit,  et 
pro  ingenio  suo  interpretatus  est,  sensit  utvoluit :  sic  sunt 
posita,  ut  nemo  se  excuset.  Posita  sunt  autem  a  David 
dicente,  id  est,  a  nova  vita,  Christi  vita,  vita  quae  per 
Christum  nobis  data  est  :  insultans  vitae  veteri,  felicitati 
veteri  hominum,  et  illis  qui  in  eam  spem  ponunt,  et  illis 
qui  adipiscuntur  eam,  et  in  illa  gaudent. 

XIX.  Videntur  enim  justi  laborare  in  hoc  saeculo ,  et 
injusti  feliciter  in  hoc  saeculo  vivere  :  et  quasi  dormiat 
Deus ,  negligens  res  humanas  ,  ilJi  plerumque  extolluntur 
impunitate,  isti  plerumque  franguntur  infirmitate,  et  pu- 
tant  sibi  nihil  prodesse  quod  bene  vivunt ,  quia  non  ha- 
bent  ea  quibus  videntur  abundare  peccatores,  scelerati  et 
impii  homines.  Et  quandiu  talia  rogant  a  Deo,  ut  pro 
magno  sibi  praestentur ,  tandiu  errant ;  et  cavendum  est 
ne  dentur  in  potestatem  cupiditatis  suae.  Namdictum  est: 
«  Dedit  illos  Deus  in  concupiscentias  cordis  eorum  l.  u  Et 
magis  propitius  est  Deus,  quando  superflua  et  nugatoria 
petentem  non  exaudit  ut  det ,  sed  exaudit  ut  sanet  non 
dando.  Etenim  quare  ista  quaerant  homines,  quis  non 
videt?  Ut  in  luxuriis  suis  consumant,  et  in  nugis,  et  in 
insanissimis  spectaculis,  a  Deo2  quaerunt  homines  habere 
ista. 

XX.  Da  mihi  hominem  de  saeculo,  petat  a  Deo  divitias  ; 
dentur,  et  vide  innumerabiles  consequi  laqueos  mortis 
ejus.  Opprimit  inde  pauperem,  superbit  homo  mortalis 
super  hominem  parem  sibi,  quaerit  honores  ab  hominibus 
vanos :  ut  autem  adipiscatur,  exhibet  illis  ludicra  nequitiae, 
ludicra  malae  cupiditatis  :  ludos  et  ursos  emit ,  donat  res 

1  Psal.  lxxx,  i3.  —  2  Forte  \<\eo. 

suas  bestiariis,  esuriente  Christo  in  pauperibus.  Quid  opus 
estpJura  dicere,  fratres?  Vosipsi  cogitatequoe  nos  tacemus, 
quanta  mala  faciant  homines  de  superfluis  rebus,  quando 
illis  acciderit  proventus  illarum.  Nonne  melius  est,  quando 
talis  est  homo ,  ut  possit  sic  uti  copia  rerum  praesentium , 
ut  auferat  illi  eam  Deus ,  non  illi  eam  det?  Nonne  tunc  est 
misericordia? 

XXI.  Et  dicet  :  Bene  feci,  et  nihil  alienum  abstuli,  et 
non  me  exaudisti :  ex  eo  quod  habeo  do  egenti,  non  tollo 
alicui  :  a  te  peto,  tu  da.  Quasi  vero  det  tibi  villam,  nisi 
alius  perdat  villam.  Sidicatur  tibi :  Vendas  villam  tuam  : 
tanquam  maledictum  exhorrescis,  injuriam  tibi  factam 
putas  5  odium  servas  in  pectore,  quia  hoc  audisti  ab  ho- 
mine,  ut  venderes  vilJam  :  quasi  emere  possis,  nisi  alius 
vendat.  Itaque  quod  valde  cupis  emere,  et  optas  emere,  si 
malum  est  vendere,  aliimalum  quseris.  Bonum  estinvenire 
saccelJum  solidorum  in  via  :  quod  cum  inveneris ,  dicis , 
Deus  mihi  dedit  :  quasi  possis  invenire,  nisi  alius  perdat. 
Quare  ergo  nonoptas  iliorum  thesaurorum  bona,  quae  te- 
cum  omnes  sineangustia  valeant  possidere?  Desiderasau- 
rum,  desidera  justitiam.  Habere  aurum  non  potes,  nisi 
alius  amittat  :  justitiam  ambo  complectimini ,  et  ambo 
diJatamini. 

XXII.  Redeamus  ergo  ad  Psalmnm,  ut  intelligatCharitas 
Vestra  eos  esse  alienigenas,  qui  totam  felicitatem  non  pu- 
tant  nisi  praesentem.  Sed  dignum  te  judicas  cui  et  ista  Deus 
det :  qusere  quomodo  utaris.  Si  non  dedit,  scias  quia  pro- 
dest  tibi  quia  non  dat  pater  bonus.  Quia  et  filius  tuus 
quando  plorat ,  ut  des  iili  formosum  cultellum  manubrio 
deaurato  5  quantum  vult  ploret,  non  illi  das  unde  Jaedatur. 
«  Domine,  libera  me  de  manu  filiorum  alienorum,  quo- 
»  rumos  locutum  est  vanitatem,  et  dextera  eorum  dextera 

»  iniquitatis1.  »  Et  exponit  quam  dicat  vanitatem  et 
quam  dexteram.  Dexteram  enim  iniquitatis  dicit  felicita- 
tem  hujus  saeculi  :  non  quia  non  invenitur  apud  bonos , 
sed  boni  quando  illam  habent ,  in  sinistra  illam  habent , 
non  in  dextera.  Felicitatem  perpetuam  habent  in  dextera  : 
feiicitatem  temporalem  habentinsinistra.  Cupiditas  autem 
rerum  aeternarum  et  felicitatis  aeternae,  non  debet  misceri 
cupiditati  rerum  temporalium,  id  est,  felicitatis  praesentis 
et  temporalis.  Ethoc  est,  «Nesciat  sinistra  tua  quid  faciat 
dexteratua2.  »  Ergo,  «  Dextera  eorumdexterainiquitatis.  » 
XXIII.  Auditejam  quomodo  locuti  sunt  vanitatem,  et 
quomodo  dexteram  habeant  iniquitatis.  Audiamus  omnes, 
prodest  vobis.  Audiatis,  ne  dicatis  non  vos  audisse  :  quia 
dictum  est  servo  :  Tu  dares,  et  ego  exigerem3.  Et  diximus 
hesterno  die,  quia  nos  servi  sumus  dantes  ;  alter  est  qui 
exigat.  Sorores  nostrae,  nolentes  audire,  quasi  nolunt  pati 
exactorem.  Sine  causa,  fratres  mei,  nemo  sibi  hinc  blan- 
diatur.  Aliud  est  non  accepisse,  aliud  accipere  noluisse. 
Qui  recusat  donum  Dei,  ipsius  recusationis  reus  tenetur4. 
Quomodo  enim  dictum  est  servo  dispensatori,  Quare  non 
dedisti?  Sic  dicetur  servo,  cui  ille  positus  est  dispensare, 
Quare  non  accepisti?  Si  non  fuit  quidaret,  excusabis  te  : 
si  autemsonant  Lectores,  etiamquandotacentTractatores, 
et  ubique  verbum  Dei  praedicatur,  et  vere  dictum  est :  « In 
»  omnem  terram  exiit  sonus  illorum ,  et  calor  verbi  Dei 
»  ubique  ditfunditur,  nec  est  qui  se  abscondat  a  calore 
»  ejus5  :  »  Non  erit  quid  dicere  in  judicio  Dei.  Fratres 
audiamus,  et  faciamus  ;  si  volumus  habere  spem,  non  nos 
excusemus.  Plerumque  mendicus  unum  nummum  petens, 
ad  ostium  tibi  praecepta  Dei  cantat. 

»   Psal.  cxuu,  ii.  —  2  Matth.  vi,  3.  —  3  Luc.  xix,  13.  —  4  Vide  in 
Psal.  xxxn,  Serm    u,  n.  •>..  —  5  Psal.  xvni,  5. 

XXIV.  Audiamus  ergo  :  «  Quorum  os  Iocntum  est  va- 
»  nitatem,  et  dextera  eorum  dextera  iniquitatis.  )>Videte 
felicitatem  mundi,  ubi  illi  spem  ponebant  qui  locuti  sunt 
vanitatem,  et  quorum  dextera  iniquitatis  est.  Nam  sic  in- 
cipit  dicere  :  «  Quorum  filii  eorum  sicut  novellae  eonsta- 
w  bilitae1,  )>  Felicitas  licita  est.  Non  hic  dixit  fraudes, 
perjuria,  rapinas,  scelera  :  felicitatem  dixit  quasi  innocen» 
tium.  Et  si  ista  contemnenda  est;  quemadmodum  sunt 
plangendi  illi,  qui  etiain  rapinas  faciunt,  qui  furta,  qui 
scelera,  qui  homicidia,  qui  adulteria  et  caetera  quae  etiam 
ipsa  mundana  felicitas  damnat? 

XXV.  Videte  qualem  velit  esse  hominem  de  vita  nova , 
qualem  velit  esse  hominem  ad  vasa  pastoralia  pertinen- 
tem ,  et  ad  gratiam  Dei,  et  ad  lac  quo  nutrimur.  Atten- 
dite  jam  :  «  Quorum  filii  eorum  sicut  novellae  constabi- 
»  litae-,  filiae  eorum  ornatae  sicut  similitudo  templi.  »Forte 
propterea  sorores  nolebant  audire.  Audiant  ergo,  velint 
nolint,  et  discant  venire  ad  Dominicum,  non  in  superbia 
Goliae,  sed  in  humilitate  David.  Numquid  enim  ista  ex- 
ponenda  sunt?  Numquid  obscura  sunt?  Loquuntur  ho- 
mines  vanitatem  ,  et  dicuntur  alienigenae  :  non  pertinent 
ad  haereditatem  Christi,  ad  regnum  ejus  cui  dicimus,  Pa- 
ter  noster :  alienigense  computantur.  Et  quam  dicunt  fe- 
licitatem?  «  Filii  eorum  sicut  novelloe  constabilitse  :  » 
quasi  propagopropaginis.  Habet  multosfilios,  multos  ne- 
potes;  securus  est  adversus  casus  mortis.  Quasi  nonmillia 
hominum  plerumque  unus  casus  absumat.  «  Filii  eorum 
»  sicut  novellae  constabilitae.  »  Ecce  puta  sintfilii  sicut 
novelloe  constabilitae  :  nonne  aliquando  etiam  noveJlas 
vicinas  sylvarum  ignis  absumit?  «  Filiae  eorum  ornatae  si- 
cut  similitudo  tempii.  »  Cito  hinc  transeamus  :  consulen- 
dum  est  pudori  fceminarum.  Ipsaepotius  habendo  cognos- 

1    Psal.  CXLIII,    12. 

cant  quid  habeant,  quod  nos  commemorando  erubescimus. 
«  Filias  eorum  ornatse  sunt  sicut  similitudo  templi.  Cel- 
»  laria  eorum  plena,  eructantia  ex  hoc  in  hoc1.  »  Quo- 
modo  dicimus  de  abundantibus  :  Non  habet  ubi  ponat, 
nescit  quid  habeat.  Impletur  unum  cellarium,  et  redun- 
dant  fructus  :  redundant  possessiones,  eructant  cellaria  ex 
hoc  in  hoc. 

XXVI.  «  Oves  eorum  fcecundae ,  multiplicantes  in  exi- 
»  tibus  suis.  »  Intrant  paucse  5  pariunt ,  et  exeunt  multae  : 
«  Multiplicantes  in  exitibus  suis.  »  Anno  priore  tot  erant, 
hoc  anno  tot  sunt.  Gaudetur  et  exultatur  5  tumescit  Go- 
lias  ,  et  ad  certamen  provocat  superbus  in  ista  felicitate  : 
Quis  mihi  potest  ?  Quis  mihi  audet?  Si  non  illud  dicunt 
homines  quibus  haec  abundant,  si  non  quotidie  unusquis- 
que  sentit  in  se.  Habet  aliquid  amplius  quam  vicinus^ 
nonne  dicit,  Quis  mihi  potest?  aut  vicinus  iste  si  mihi 
fecerit  injuriam  non  illi  ostendo?  Vide  si  non  Golias  est 
provocans  ad  certamen.  Sed  procedit  David,  nudus  armis 
bellicis ,  armatus  lapidibus  paucis ,  prosternet  omnem  su- 
perbiam,  id  est,  justus  homo  :  sicut  Martyres  fecerunt, 
prostraverunt  injustos.  Et  eo  tempore  quo  videbantur  vic- 
tores,  ipsi  vincebantur,  quando  in  his  dux  ipsorum  diabo- 
lus  superabatur. 

XXVII.  Verum  felicitatem  illam  attendite  :  «  Oves  eo- 
»  rum  multiplicantes  in  exitibus  :  boves  eorum  crassi. 
»  Non  est  ruina  sepis2.  »  Sepis  enim  plerumque  maceria 
csse  solet.  «  Non  est  ruina  sepis ,  neque  exitus  :  »  omnia 
integra ,  omnia  perfecta ,  omnia  plena.  «  Neque  clamor 
»  in  plateis  eorum  :  »  non  lites  ,  non  tumultus.  Videte 
qualem  felicitatem  quasi  innocentium  describat :  ne  dicat 
sibi  quisque,  Sed  hoc  dixit  de  illis  qui  rapiunt  res  alie- 
nas.  Non  est  hinc  dictum  aliquid  :  alibi  fit  talium  mentio. 

1  Psal.  cxLiu,  i3.  —  2  Ibid.  14. 

Nam  manifestum  est  sceleratos  esse  puniendos.  Et  hine 
debent  intelligere  quae  pcena  eos  expectet ,  quando  inno« 
cens  quisque  cum  his  superbe  utitur  et  immoderate,  repro- 
batur  a  Deo,  et  inter  filios  alienigenarum  computatur. 
Non  enim  et  dives  ille  alienos  fructus  quaerebat ,  cui  suc- 
cessit  regio  in  fructibus ,  et  cum  sestuaret ,  non  habens 
quo  congregaret  fructus  mundanos ,  et  non  videret  pau- 
peres  in  quibus  sibi  thesaurizaret  in  ccelo  :  «  Destruam , 
»  inquit,  apothecas  meas,  et  faciam  novas  ampliores,  et 
»  replebo  eas.  »  Unde,  nisi  de  fructibus  suis  ?  «  Et  dicam 
»  animae  meae,  Habes  multa  bona ,  satiare.  Dixit  autem 
»  illi  Deus ,  Stulte  ,  hac  nocte  auferetur  a  te  anima  tua  : 
»  quae  praeparasti,  cujus  erunt1?  »  Sicut  ergo  in  Evan- 
gelio,  fratres ,  insultatum   est  homini  gaudenti  de  tem- 
porali  felicitate,  quamvis  illi  felicitate  de  agro  proprio 
esset ,  non  de  rapinis  alienis  :  sic  et  in  isto  Psalmo  tem- 
porali  felicitati  insultatur ,  ut  discat  anima  innovata  et 
regenerata  per  gratiam  lactis,  illam  desiderare  perpe- 
tuam  et  sempiternam  beatitatem.    Ideo  vide  quomodo 
connectat  :  «  Quorum  filii  eorum  sicut  novellae  consta- 
»  bilitae  ,  filiae  eorum  ornatae  ut  similitudo  templi.  Cella- 
»  ria  eorum  plena ,  eructantia  ex  hoc  in  hoc.  Oves  eo- 
»  rum  fcecundae ,  multiplicantes  in  exitibus  suis  :  boves 
»  eorum  crassi.  Non  estruina  sepis,  neque  exitus,  neque 
»  clamor  in  plateis  eorum.  Beatum  dixerunt  populum  cui 
»  haec  sunt*.  »  Sed  qui  dixerunt  ?  «  Quorum  os  locutum 
»  est  vanitatem.  »  Superius  enim  descripti  sunt. 

XXVIII.  Tu  autem  quid  dicis  ?  Nam  illi  «  beatum  di- 
»  xerunt  populum  cui  haec  sunt.  »  Ego  quid  dico  ?  «  Bea- 
»  tus  populus  cujus  est  Dominus  Deus  ipsius.  »  Ergo  ille 
est  beatus  populus  ,  qui  pro  filiis  suis  et  pro  filiabus  or- 
natis  ,  pro  crassitudine  boum,  pro  fcecunditate  ovium , 

1  Luc.  xn,  18,  etc.  —  2  Psal.  cxliii,  i5; 

pro  plenitudine  cellariorum  ,  peo  integritate  aedificiorum, 
pro  pace  ac  litibus  et  jurgiis  civilibus ,  pro  ista  omni  fe- 
licitate,  Deum  suum  vult  possidere ,  ut  ipsum  habeat 
pro  omnibus ,  qui  condidit  omnia ,  et  dicat ,  Mihi  autem 
adhaerere  Deo,  bonum  est1 :  colat  eum  gratis ;  colat  quando 
ista  dat ,  et  quando  aufert ,  et  quando  non  dat  :  et  nihil 
sic  timeat ,  quam  ne  ipse  se  auferat.  Itaque  christianus 
populus,  fratres ,  qui  dicit  in  cordesuo,  Quidquid  vuJt 
auferat,  se  ipsum  mihi  non  auferat,  «  Beatus  est  popu- 
»  lus ,  cujus  est  Dominus  Deus  ipsius. 

SERMO  XXXIII*. 

De  versu  ejusdem  Psalmi  cxliii.  Deus ,  canticum  no- 
vum  cantabo  tibi  y  in  psalterio  decem  chordarum 
psallam  tibi. 

I.  Quoniam  scriptum  est ,  «  Deus  ,  canticum  novum 
»  cantabo  tibi ,  in  psalterio  decem  chordarum  psallam 
»  tibi  :  »  decem  chordarum  psalterium  ,  decem  praecepta 
Legis  intelliguntur.  Gantare  autem  et  psallere  ,  negotium 
esse  solet  amantium.  Vetus  enim  homo  in  timore  est,  no- 
vus  in  amore.  Ita  etiam  duo  Testamenta  discernimus, 
vetus  et  novum  ,  quae  in  allegoria  dicit  Apostolus  etiam 
in  Abrahae  filiis  figurari,  uno  de  ancilla  ,  altero  de  libera  : 
«  Quae  sunt,  inquit,  duo  Testamenta.  Servitus  enim  per- 
tinet  ad  timorem  ,  libertas  ad  amorem3.  Dicit  enim  Apos- 
tolus  :  «  Non  enim  accepistis  spiritum  servitutis  iterum  in 
»  timore  ;  sed  accepistis  spiritum  adoptionis  filiorum ,  in 

1  Psal.  Lxxn,  28.  —  a  xVlias  de  J)iversis  18.  —  3  Galat.  iv,  22,  etc. 

»  quo  clamamus,  Abba,  Pater1.  »  Dicitet  Joannes  :  «  Ti- 
»  mor  non  est  in  charitate,  sed  perfecta  charitas  foras 
»  mittit  timorem2.  »  Charitas  ergo  cantat  canticum  no- 
vum.  Nam  timor  ille  servilis  in  veteri  homine  constitutus, 
potest  quidem  habere  psalterium  decem  chordarum ,  quia 
et  Judseis  carnalibus  data  est  ipsa  Lex  decem  prsecepto- 
rum :  sed  cantarein  illa  non  potest  canticum  novum;  sub 
Legeest  enim ,  et  implere  non  potest  Legem.  Organum 
ipsum  portat ,  non  tractat ;  et  oneratur  psalterio ,  non  or- 
natur.  Qui  autem  sub  gratia  est,  non  sub  Lege,  ipse  im- 
plet  Legem  :  quia  non  est  ei  pondus ,  sed  decus  5  nec  ti- 
menti  tormentum  est,  sed  amanti  ornamentum.  Spiritu 
enim  dilectionis  accensus ,  jam  in  psalterio  decem  chorda- 
rum  cantat  canticum  novum. 

II.  Nam  sic  dicit  Apostolus  :  «  Qui  enim  diligit  alterum, 
»  Legem  implevit.  Nam  non  adulterabis,  non  homicidium 
»  facies ,  non  furaberis ,  non  concupisces  ;  et  si  quod  est 
»  aliud  mandatum,  in  hoc  sermone  recapitulatur,  Diliges 
»  proximum  tuum  tanquam  te  ipsum.  Dilectio  proximi, 
»  malum  non  operatur.  Plenitudo  autem  Legis,  chari- 
»  tas 3.  »  Dominus  etiam  quia  dixerat  :  «  Non  veni  sol- 
»  vere  Legem,  sed  adimplere 4 :  »  propterea  tale  manda- 
tum  Discipulis  dedit,  unde  Lex  ab  eis  posset  impleri. 
«  Mandatum ,  inquit ,  novum  do  vobis ,  ut  vos  invicem 
»  diligatis 5.  »  Non  ergo  mirum ,  si  mandatum  novum 
cantat  canticum  novum  :  quia,  sicut  dictum  est,  psalterium 
decem  chordarum  decem  prsecepta  sunt  Legis,  et  plenitudo 
Legis  dilectio  est.  Paucas  autem  inde  chordas  commemo- 
rare  Apostolus  voluit ,  ut  ex  eis  caetera  intelligantur,  ubi 
ait,  Nam  non  adulterabis,  non  homicidiilm  facies,  etc. 
Nam  sicut  duo  sunt  praecepta  dilectionis ,  ex  quibus  Do- 

1  Kom.  vtn,  i5.  —  2  1  Joan.  iv,  18.  —  3  Rom.  xm,  8.  etc.  —  4Maft!i. 
v,  17.  —  5  Joan.  xui,  34. 

minus  dicit  totam  Legem  Prophetasque  pendere,  satis 
ostendens  dilectionem  esse  plenitudinem  Legis  :  ita  ipsa 
decem  praecepta  in  duabus  tabulis  data  sunt.  Tria  quippe 
dicuntur  in  una  tabula  esse  conscripta  et  septem  in  altera. 
Sicut  autem  illa  tria  pertinent  ad  dilectionem  Dei ,  ita 
septem  csetera  dilectioni  proximi  deputantur. 

III.  Primum  est  illorum  trium  :  «  Audi  Israel,  Domi- 
)>  nus  Deus  tuus  Dominus  unus  est.  Non  facies  tibi  idolum 
»  aut cujusquamsimilitudinem, neque  quae in ccelo sursum, 
))  neque  quae  in  terra  deorsum ,  et  caetera  quibus  ad  unius 
))  Dei  cultum  relicta  idolorum  fornicatione  constringit  *.» 
Secundum  autem  praeceptum  est  :  «  Non  accipies  nomen 
Domini  Dei  tui  in  vanum  a.  »  Tertium ,  de  observatione 
sabbati.  Credo  propter  Trinitatem  tria  praecepta  pertinent 
ad  dilectionem  Dei.  Unitas  enim  divinitatis  a  Patre  habet 
exordium  :  inde  primum  praeceptum  de  uno  Deo  maxime 
loquitur.  Admonemur  autem  secundo  praecepto ,  ne  Fi- 
lium  Dei  creaturam  putemus,  si  eum  acceperimus  in  aequa- 
lem  Patri.  Omnis  enim  creatura,  sicut  dicit  Apostolus, 
vanitati  subdita  est  :  ibiautem  praecipitur,  nenomenDo- 
mini  Dei  nostri  in  vanum  accipiamus.  Jam  vero  donum 
Dei ,  quod  est  Spiritus  sanctus ,  promittit  requiem  sem- 
piternam,  quae  sabbato  figuratur  :  unde  nos  sabbatum 
spiritaliter  observamus,  si  non  faciamus  opera  servilia. 
Abhis  enim  etiam  carnali  intellectu  Judaei  sabbato  pro- 
hibentur.  Qui  autem  spiritalia  vult  intelligere  opera  ser- 
vilia ,  audiat  Dominum  dicentem  :  «  Omnis  qui  facit  pec- 
))  catum,  servus  est  peccati3.  »  Peccatum  autem  uon 
solum  illud  est ,  quod  in  turpi  aut  iniquo  facto  apparet 
hominibus  ;  sed  etiam  si  habeat  speciem  boni  operis,  et 
tamen  propter  mercedem  temporalem  fiat ,  non  propter 
requiem  sempiternam.  Quodlibet  enim  quisque  facit,  si 

1  Exod.  xx,  2,  etc.  —  2  Deut.  v,  (i,  etc.  —  3  Joan.  viii,  34« 

hoc  animo  facit,  utterrenum  emolumentum  consequatur, 
serviliter  facit ,  et  ideo  sabbatum  non  observat.  Gratis 
enim  amandus  est  Deus  :  nec  anima  potest  nisi  in  eo  quod 
diligit,  requiescere.  ^Eterna  autem  requies  ei  non  datur,  nisi 
in  dilectione  Dei,  qui  solus  aeternus  est,  et  ipsa  est  perfecta 
sanctificatio,  et  spiritale  sabbatun  sabbatorum.  Quaprop- 
ter  quoniam  in  Spiritu  sancto  sanctificamur,  quis  est  quem 
non  moveat  ad  magnum  sacramentum  intelligendum , 
quod  in  tribus  praeceptis  ad  Deum  pertinentibus  tertium 
praeceptum  est  de  sabbato?  Etinhis  omnibus  quae  Scrip- 
tura  in  libro  Genesis  Deum  fecisse  commemorat ,  non  ibi 
dicitur  sanctificasse  nisi  diem  septimum,  quod  significat 
sabbatum. 

IV.  Septem  vero  praeceptorum  quae  dilectioni  proximi 
tribuuntur,  primum  est,  Honora  patrem  tuum  et  matrem 
tuam.  Secundum ,  Non  occides.  Tertium,  Non  mcecha- 
beris.  Quartum.  Non  furaberis.  Quintum,  Non  falsum 
testimonium  dices.  Sextum,  Non  concupisces  uxorem 
proximi  tui.  Septimum,  Non  concupisces  rem  proximi 
tui.  Huic  distributioni  manifeste  attestatur  ApostoJus,  ubi 
dicit :  «  Honora  patrem  tuum  et  matrem  tuam  *  :  »  quod 
est  mandatum  primum.  Quaeritur  enim,  et  non  in  toto  Deca- 
logo  invenitur  primum  :  quia  decem  mandatorum  illud  est 
primum  ubi  de  uno  Deo  colendo  praecipitur.  Et  ideo  de 
honorandis  parentibus  scriptum  in  alia  tabula ,  primum- 
que  est,  quia  inde  incipiunt  praecepta  quae  ad  dilectionem 
proximi  referuntur. 

V.  Cantemus  ergo  canticum  novum,  psallentes  psal- 
terio  decem  chordarum.  Hoc  est  canticum  novum,  gratia 
novi  Testamenti,  quod  nos  a  vetere  homine  discernit, 
qui  primus  factus  est  de  terra  terrenus.  De  limo  enim  fac- 
tus  est ,  et  amissa  beatitudine  in  miseriam  jure  projectns 

»  Ephes.  vi,  2. 

est,  quoniam  praecepti  praevaricator  extiterat.  Sed  quid 
dicit  apud  Prophetam ,  qui  gratias  agit  gratiae  Dei  per  re- 
missionem  peccatorum  reconcilianti  nos  Deo,  et  reno- 
vanti  praeteritam  vetustatem  ?  «Eduxitme,  inquit,  de 
»  lacu  miseriae ,  et  de  luto  limi  :  et  posuit  super  petram 
»  pedes  meos ,  et  direxit  gressus  meos  :  et  immisit  in  os 
meum  canticum  novum ,  hy mnum  Deo  nostro l .  »  Hoc  est 
canticum  novum  ,  quod  psaliit  in  psalterio  decem  chor- 
darum.  Nemo  enim  laudatDeum,  id  est,  dicit  hymnum, 
nisi  ori  suo  factis  consentiat,  Deum  et  proximum  dili- 
gendo.  Nec  se  arbitrentur  rebaptizatores  Donatistae  ad 
novum  canticum  pertinere  :  non  enim  cantant  canticum 
novum ,  qui  ab  Ecclesia ,  quam  Deus  in  omni  terra  esse 
voluit ,  superba  impietate  praecisi  sunt.  Etenim  alio  loco 
idem  Propheta  dicit :  «  Cantate  Domino  canticum  novum, 
»  cantate  Domino  omnis  terra  *.  »  Qui  ergo  cantare  cum 
omni  terra  non  vult,  a  vetere  homine  non  recedens ,  non 
cantat  canticum  novum ,  nec  psallit  in  psalterio  decem 
chordarum  :  quia  hostis  est  charitatis  ,  quse  sola  Legis  est 
plenitudo  ,  quam  decem  praeceptis  ad  charitatem  Dei  et 
proximi  pertinentibus  dicimus  contineri. 

1  Psal.  xcm,  3.  etc.  —  2  Id.  xcv,  i. 

SERMO  XXXIY1. 

In  haec  verba  Psalmi  cxlix  :  Cantate  Domino  canticum 
novum,  laus  ejus  in  Ecclesia  sanctorum  etc.  De  can- 
tico  novo  et  vita  nova. 

Habitus  Carthagine  ad  Majores. 

I.  Admoniti  sumus  cantare  Domino  canticum  novum. 
Homo  novus  novit  canticum  novum.  Canticum ,  res  est 
hilaritatis  ;  et  si  diligentius  consideremus ,  res  est  amoris. 
Qui  ergo  novit  novam  vitam  amare ,  novit  canticum  no- 
vum  cantare.  Quae  sit  ergo  vita  nova,  commonendi  sumus 
propter  canticum  novum.  Ad  unum  enim  regnum  perti- 
nent  omnia  ,  homo  novus,  canticum  novum  ,  Testamen- 
tum  novum.  Ergohomo  novus ,  et  cantabit  canticum  no- 
vum ,  et  pertinebit  ad  Testamentum  novum. 

II.Nemo  est  qui  non  amet :  sed  quaeritur  quid  amet.  Non 
ergo  admonemur,  ut  non  amemus  :  sed  ut  eligamus  quid 
amemus.  Sed  quid  eligimus,  nisi  prius  eligamur  ?  Quia  nec  di- 
ligimus,  nisi  prius  diligamur.  Joannemapostolumaudite. 
Ille  est  Apostolus,  quisuper  pectus  Domini  discumbebat, 
et  in  eo  convivio  ccelestia  secreta  bibebat*.  Ex  illo  potu, 
et  ex  illa  felici  ebrietate  ructavit :  «  In  principio  erat  Ver- 
»  bum3.  »  Humilitas  excelsa,  et  ebrietas  sobria.  Ille  ergo 
magnus  ructator,  hoc  est,  praedicator ,  inter  caetera  quae 
bibit  de  Dominico  pectore ,  etiam  hoc  dixit  :  Nos  diligi- 

1  Alias  de  Divevsis  2.  —  '  Joan.  xirr,  23.  —  3 IJ.  i3  t  . 

mus,  quia  ipse  prior  dilexit  nos1.  Multum  enim  dederat 
homini,  quandoquidem  de  Deo  loquebatur ,  dicendo  : 
Nos  diligimus ,  Qui  ?  quem  ?  Homines  Deum  ,  mortales 
immortalem  ,  peccatores  justum,  fragiles  immobilem,  fac- 
tura  fabrum.  Nos  dileximus  :  et  hoc  unde  nobis  ?  Quia 
ipse  prior  dilexitnos.  Quaere  unde  homini  diligere  Deum  : 
nec  invenies  omnino ,  nisi  quia  prior  illum  dilexit  Deus. 
Dedit  se  ipsum  quem  dileximus  :  dedit  unde  diligere- 
mus.  Quid  enim  dedit,  unde  diligeremus,  apertius  au- 
dite  per  apostolum  Paulum  :  «  Charitas,  inquit,  Dei  dif- 
»  fusa  est  in  cordibus  nostris2.  »  Unde?  num  forte  a 
nobis  ?  Non.  Ergo  unde?  Per  Spiritum  sanctum,  qui  datus 
est  nobis. 

III.  Habentes  ergo  tantam  fiduciam ,  amemus  Deum 
de  Deo  :  imo  quia  Spiritus  sanctus  Deus  est,  amemus 
Deum  de  Deo.  Quid  enim  plus  dicam ;  amemus  Deum  de 
Deo?  Gerte  quia  dixi ,  Charitas  Dei  diffusa  est  in  cordibus 
nostris  per  Spiritum  sanctum  qui  datus  est  nobis  :  ideo 
est  consequens,  ut  quia  Spiritus  sanctus  Deus  est ;  nec 
diligere  possumus  Deum ,  nisi  per  Spiritum  sanctum,  ame- 
mus  Deum  de  Deo.  Hinc  est  ergo  consequens.  Audite  aper- 
tius  ipsum  Joannem  :  «  Deus  charitas  est;  etqui  manet  in 
»  charitate,  in  Deo  manet ,  et  Deus  in  illo  manet 3 .  »  Parum 
est  dicere,  Charitas  ex  Deo  est.  Quis  nostrum  auderet  di- 
cere  quod  dictum  est  :  «  Deus  charitas  est  ?  »  Dixit  qui 
noverat  quod  habebat.  Quid  ergo  humana  imaginatio  et 
volatica  cogitatio  fingit  sibi  Deum  ,  et  in  corde  suo  £abri- 
cat  idolum ,  componens  qualem  potest  cogitare,  non  qua- 
lem  meruit  invenire?  Talis  est  Deus?  Non,  sed  talis  est. 
Quid  lineamenta  disponis  ?  Quid  membra  componis  ?  Quid 
staturam  placitam  formas  ?  Quid  pulchritudinem  corporis 
imaginaris?  Deus  charitas  est.  Quis  color  estin  charitate? 

1  i  Joan.  iv,  10.  —  a  Rom.  v,  5.  —  3  i  Joan.  iv,  8. 

Quae  lineamenta  ?  Quae  forma  ?  Nihil  horum  videmus  :  et 
tamen  amamus. 

IV.  Audeo  dicere  Charitati  Vestrae  :  in  inferioribus  at- 
tendamus,  quod  in  superioribus  inveniamus.  Ipse  amor 
infimus  atque  terrenus ,  ipse  amor  sordidus  et  flagitiosus , 
qui  corporis  pulchritudinis  consectatur,  aliquid  nos  admo- 
net  unde  ad  superiora  et  mundiora  surgamus.  Amat  ali- 
quis  lascivus  et  impudicus  pulcherrimam  fceminam  :  mo- 
vet  quidem  corporis puichritudo,  sed  intus  quaeritur  amo- 
ris  vicissitudo.  Si  enim  audiat  quod  illa  oderit  eum,  nonne 
omnis  ille  aestus  et  impetus  circa  membra  pulchra  f  rigescit, 
et  ab  eo  quod  intenderat  quodam  modo  resilit,  averti- 
tur ,  ofFenditur ,  odisse  etiam  ipse  incipit  quod  amabat  ? 
numquid  forma  mutata  est?  Nonne  ibi  sunt  omnia  quae 
illexerant  ?  Ibi  sunt  ;  et  tamen  ardebat  in  eo  quod  vi- 
debat ,  et  de  corde  exigebat  quod  non  videbat.  Si  vero 
cognoscat  quia  vicissim  amatur ,  quomodo  vehementius 
inardescit  ?  Videt  illa  illum,  videt  ille  illam,  amorem  nemo 
videt :  et  tamen  ipse  amatur  qui  non  videtur. 

V.  Erigite  vos  ab  ista  lutulenta  cupiditate,  utmaneatis 
in  illuminatissima  charitate.  Deum  non  vides  :  ama ,  et 
habes.  Quam  multa  in  damnabilibus  cupiditatibus  aman- 
tur,  et  non  habentur  :  sordide  quseruntur,  nec  tamen 
continuo  possidentur.  Numquid  hoc  est  aurum  amare  9 
quod  aurum  habere  ?  Multi  amant ,  et  non  habent.  Num- 
quid  hoc  est  habere  latissima  et  lautissima  praedia,  quod 
multi  amant,  et  non  habent  ?  Numquid  hoc  est  amare 
honorem,  quod  habere  honorem?  Multi  sine  honore 
inardescunt  habere  :  quaerunt  habere,  et  plerumque 
ante  moriuntur,  quam  inveniant  quod  quaerebant.  Deus 
nobis  de  compendio  se  offert  :  clamat  nobis  ,  Amate  me , 
et  habebitis   me-,    quia    nec   potestis    amare   me,  nisi 

abueritis  me. 

VI.  O  fratres,  ofilii,  o  catholica  germina,  o  sancta  et 
superna  semina,  o  in  Christo  regenerati  et  desuper  nati, 
audite  me,  imo  per  me  :  «  Cantate  Domino  canticum  no- 
»  vum.  »  Ecce,  inquis,  canto.  Cantas,  planecantas.  Au- 
dio  :  sed  contra  linguam  testimonium  non  dicatvita.  Can- 
tate  vocibus,  cantate  cordibus ,  cantate  oribus,  cantate 
moribus  :  «  Cantate  Dornino  canticum  novum1.  »  Quaeritis 
quid  decantetis  de  illo  quem  amatis  ?  Sine  dubio  de  illo 
quem  amas  ,  cantare  vis  :  laudes  ejus  quaeris,  quas  can- 
tes.  Audistis ,  «  Cantate  Domino  canticum  novum.  »Laudes 
quaeritis?  «  Laus  ejus  in  Ecclesia  sanctorum.  »  Laus  can- 
tandi,  est  ipse  cantator,  Laudes  vultis  dicere  Deo?  Vos 
estote  quod  dicatis.  Laus  ipsius  estis,  si  bene  vivatis.  Laus 
enim  ejus  non  est  in  synagogis  Judaeorum,  non  est  in  in- 
sania  Paganorum ,  non  est  in  erroribus  haereticorum,  non 
est  in  plausibus  theatrorum.  Quaeritis  ubi  sit  ?  Vos  atten- 
dite,  vos  estote.  «  Laus  ejus  in  Ecclesia  sanctorum.  » 
Quaeris  unde  gaudeas  quando  cantas  ?  «  Laetetur  Israel  in 
»  eo  qui  fecit  eum  *  :  »  et  unde  laetetur  non  invenit  nisi 
Deum. 

VII.  Bene,  fratres  mei,  interrogate  vos  ipsos,  cellas 
interiores  discutite  :  videte,  et  attendite  quid  habeatis  de 
charitate,  et  hoc  quod  inveneritis  augete.  Attendite  ad 
talem  thesaurum,  ut  intus  divites  sitis.  Caetera  certequae 
magnum  habent  pretium  ,  chara  dicuntur  ;  nec  frustra. 
Aspicite  consuetudinem  sermonis  vestri :  charius  est  illud, 
quam  illud.  Quid  est,  charius  est,  nisi  pretiosius  est  ?  Si 
charius  dicitur ,  quidquid  pretiosius  est ;  quid  charius  ipsa 
charitate,  fratres  mei?Quodest,  putamus,  pretium  ejus? 
unde  invenitur  pretium  ejus  ?  Pretium  tritici,  nummus 
tuus;  pretium  fundi,  argentum  tuum  ;  pretium  marga- 
ritae,  aurum  tuum  :  pretium  charitatis,  tu.  Quaeris  ergo 

1  T«^!.  cxux,   i.  —  2    Ibid.  2. 

unde  possideas  fundum ,  gemmam  ,  jumentum  :  fundum 
quaeris  unde  emas,  et  quaeris  apud  te.  Si  vis  autem  habere 
charitatem,  quaere  te ,  et  inveni  te.  Quid  enim  times  dare 
te ,  ne  consumaste?  Imo  si  tenon  dederis,  perdis  te.  Ipsa 
charitas  per  Sapientiam  loquitur ,  et  dicit  tibi  aliquid , 
unde  non  expavescas  quod  dictum  est  :  Da  te  ipsum.  Si 
quis  enim  vellet  tibi  fundum  vendere ,  diceret  tibi ,  Da 
mihi  aurum  tuum  :  et  si  quis  aliud  aliquid,  Da  mihi  num- 
mum  tuum ,  da  mihi  argentum  tuum.  Audi  quid  tibi  dicat 
ex  ore  Sapientiae  charitas  :  «  Da  mihi,  Fili,  cor  tuum1.  » 
Da  mihi,  inquit :  quid?  Fili,  cor  tuum.  Male  erat,  quando 
a  te  erat ,  quando  tibi  erat  :  per  nugas  enim  et  amores 
lascivos  perniciososque  trahebaris.  Tolleinde.  Ubi  trahis? 
ubiponis?Da  mihi,  inquit,  cor  tuum.  Sit  mihi,  et  non 
perit  tibi.  Vide  enim,  si  aliquid  voluit  dimittere  in  te,  unde 
ames  vel  te,  quo  tibi  dicit :  «  Diliges  Dominum  Deum  tuum 
»  ex  toto  corde  tuo,  et  ex  tota  anima  tua,  et  ex  tota  mente 
»  tua  *.  »  Quid  remanet  de  corde  tuo ,  unde  diligas  te 
ipsum?  quid  de  anima  tua?  quid  de  mente  tua?  Ex  toto, 
inquit.  Totum  exigit  te,  qui  fecitte.  Sed  noli  tiistis  esse, 
quasi  nihil  undegaudeas  remaneatin  te.  «  Laetetur  Israel : » 
non  in  se,  sed  «  in  eo  qui  fecit  eum.  » 

VIII.  Respondebis,  et  dices  :  Si  nihil  mihi  remansit, 
unde  diligam  me  5  quia  ex  toto  corde ,  et  ex  tota  anima , 
et  ex  tota  mente  jubeor  diligere  eum  qui  fecit  me;  quo- 
modo  secundo  praecepto  jubeor  diligere  proximum  tan- 
quam  me  ?  Hoc  est  magis  unde  debes  ex  toto  corde  ,  et  ex 
tota  anima,  etextota  mente  proximo.  Quomodo  ?  Diliges 
proximum  tuum  tanquam  te  ipsum.  Deum  ex  toto  me  : 
proximum  sicut  me.  Unde  me ,  unde  te  ?  Vis  audire  unde 
diligas  te?  Ex  hoc  diligis  te,  quia  Deum  diligis  ex  toto  te. 
Putas  enim  Deo  proficere,  quod  diligis  Deum?  et  quia 

1  Prov,  xxui,,  26.  —  »  Maftl>.  xxu,  3j. 

diligis  Deum ,  Deo  aliquid  accedit  ?  et  si  tu  non  diligas , 
minus  habebit?  Cum  diligis,  tu  proficis  :  tu  ibi  eris ,  ubi 
non  peris.  Sed  respondebis ,  et  dices  :  Quando  enim  non 
dilexi  me?  Prorsus  non  diligebas  te.  quando  Deum  non  di- 
ligebas ,  qui  fecit  te.  Sed  cum  odisses  te,  putabas  quod 
amares  te.  «  Qui  enim  diligit  iniquitatem,  odit  animam 


»  suam.1  » 


IX.  Conversi  ad  Dominum  Deum  Patrem  omnipoten- 
tem  puro  corde  ei,  quantum  potest  parvitas  nostra, 
maximas  atque  uberes  gratias  agamus  :  precantes  toto 
animo  singularem  mansuetudinem  ejus,  ut  preces  nostras 
in  beneplacito  suo  exaudire  dignetur  :  inimicum  quoque 
a  nostris  actibus  et  cogitationibus  sua  virtute  expellat, 
nobis  multiplicet  fidem  ,  mentem  gubernet,  spiritales  co- 
gitationes  concedat,  et  ad  beatitudinem  suam  perducat : 
Per  Jesum  Christum  Filium  suum  ,  Dominum  nostrum  , 
qui  cum  eo  vivit  et  regnat  in  unitate  Spiritus  sancti  Deus, 
per  omnia  saeculasaeculorum,  Amen. 

«  Psal.  x,  6. 

SERMO  XXXV*. 


De  eo  quod  scriptum  est  in  Proverbiis  Salomonis  :  Si 
piens  fueris,  tibi  et  proximis  tuis  eris\  si  au\ 
malus  evaseris,  solus  hauries  mala. 


sa* 
si  autem 


I.  Divina  eloquia  si  non  negligenter  audiantur,  non  im- 
merito  forsitan  moveat  illud  quodscriptum  est,  «Fili,  si 
»  sapiens  fueris ,  tibi  sapiens  eris ,  et  proximis  tuis  •,  si 
»  autem  malus  evaseris,  solus  hauries  mala.2  »  Quomodo 
hoc  enim  recte  possit  intelligi  ?  Quandoquidem  sicut  nos 
bona  proximi  lsetificat  vita ,  ita  etiam  perversa  contristat. 
Aut  si  hoc  propter  suasionem  dictum  putatur ,  quia  sa- 
piens  et  sibi  est ,  et  eis  quibus  persuadet  sapientiam  5  quo 
pacto  si  malus  evaserit,  solus  hauriet  mala,  cum  de 
talium  persuasionibus  dictum  sit  :  «  Corrumpunt  mores 
»  bonos  colloquia  mala3?  Quid  enim  aliud  clamat  voxilla 
charitatis  :  «  Si  glorificatur  unum  membrum,  congau- 
»  dent  omnia  membra  5  et  si  patitur  unum  membrum  , 
»  compatiuntur  omnia  membra  ?  »  Quomodo  ergo  verum 
est,  «  Fili,  si  sapiens  fueris,  tibi  sapiens  eris,  et  proximis 
»  tuis;  si  autem  malus  evaseris,  solus  hauries  mala?  » 
Quomodo  ejus  bono  gaudebo ,  cujus  malo  in  me  malus 
non  ero?  Quomodo  me  delectat  inventus,  qui  me  securo 
poterit  esse  perditus?  Nonne  si  sapiens  fuerit,  sanum 
membrum  erit,  cui  caetera  membra  congaudent?  Quo- 

1  Alias.  10  ex  Sirraondianis.  —  »  Prov.  ix,   12,  juxta  lxx.  —  3  1  Cor. 
xv,  i3.  —  4  Id.  xii,  26. 

modo  igitur  malussolus  hauriet  mala,  cumsimiliter  aegro 
membro  compatiantur  et  caetera? 

II.  Haec  proinde  quaestio  nisi  fuerit  soluta ,  turbabit. 
Domino  autem  adjuvante  solvetur ,  si  primitus  illud  veri- 
tate  certissima  defmitum,  fixum  atque  immobile  tenea- 
mus,  nec  bonum  quemquam  bono  alterius,  nec  malum 
malo  alterius  esse  posse.  Hinc  enim  ait  Apostolus  :  «  Unus- 
»  quisque  nostrum  proprium  onus  portabit1.  »  Et  alibi, 
»  Igitur  unusquisque  nostrum  pro  se  rationem  reddet2.  » 
Et  iterum :  «  Opus  autem  suum  probet  unusquisque  :  et 
»  tunc  in  semetipso  tantum  gloriam  habebit ,  et  non  in 
»  altero3. »  Hoc  etiam  per  Prophetam  Ezechielem  dicitur  : 
«  Anima  patris  mea  est,  anima  Filii  mea  est*9  anima  quae 
»  peccaverit,  ipsa  morietur4.  »  Totum  illum  locum  sic 
explicat,  ut  ostendat  nec  bonis  parentum  sublevari  filios 
malos,  nec  malis  opprimi  bonos.  Qua  veracissima  sen- 
tentia  propter  nosmetipsos  primitus  ac  firmissime  consti- 
tuta,  vestat  inspicere  quid  aliis  impertiamur  officii;  dili- 
gentissime  distinguentes  quem  nostrae  salutis  appetamus 
affectum,  quem  proximis  reddamus  aflectum.  Si  bonus 
es,  non  quidem  alterius  bono,  sed  tuo  bonus  es  :  verum- 
tamen  eo  ipso  tuo  bono  quo  bonus  es,  etiam  bono  alterius, 
non  mutuata  bonitate,  sed  mutua  dilectione  congaudes. 
Item  si  malus  es ,  non  malus  es  malo  alieno ,  sed  tuo : 
eodem  quoque  tuo  malo  non  diligis  proximum  tanquam 
te  ipsum  :  neque  enim  diligis  vel  te  ipsum.  Diligis  quippe 
iniquitatem  acerrimam  inimicam,  non  tibi  extrinsecus  ad- 
motam ,  sed  abs  te  tibi  intrinsecus  f actam  :  quae  ut  faci- 
lius  vincatte,  favesei  contrate.  Ita  quod  te  oderis  aperte 
convinceris,  cumeam  diligis,  a  quaturpiter  vinceris.  Neque 
enim  divinum  eloquium  falsetur5,  quo  dictumest :  «  Qui 

*  Gal.  vi,  5.  —  2  Rom.  xiv,  12,  —  3  Galat.  vi,  4-  —  4  Ezecli.  xviu,  4- 
—  «  Forte  fallitur. 

»  autem  diligit  iniquitatem  ,  odit  animam  suam  *.  » 
III.  Hinc  est  ergo ,  quod  bonus  eo  bono  quo  bonus  est, 
et  bono  alterius  gratulatur,  et  malo  alterius  contristatur. 
Ac  per  hoc  tali  proximo  ;  quoniam  ipse  verius  dicitur  proxi- 
mus,  qui  te  de  proximo  attendit,  hoc  est  misericorditer  res- 
picit  j  tali  ergo  proximo  utique,  «  si  sapiens  fueris , »  et  tibi 
et  illi  eris :  non  quia  bono  tuo  bonus  erit,  sed  quia  bono  suo 
boni  tui  dilector  erit.  «  Si  autem  malusevaseris,  »non  cum 
illo,  sed  «  solushauries  raala.  »  Neque  enimmalo  tuo  malus 
erit,  sed  in  tuo  misericors  erit.  Mcestificat  eum  malitia , 
sed  non  sequitur  pcena  sua  :  irrogat  illi  tristitiam ,  non 
cum  illo  communicat  injustitiam.  Malus  itaque  non  cum 
proximo  bona,  sed  «  solus  hauries  mala  :  »  quia  tristitiam 
illam,  quam  de  te  habet  bonus,  suo  bono  habet ,  et  tuo 
malo.  Illa  tristitia  illius  indicat  dilectionern,  tuam  perdi- 
tionem  :  te  damnat ,  illum  coronat :  te  deprimit ,  illum 
erigit.  Ideo  etiam  scriptum  est :  «  Obedientes  estote  prae- 
»  positis  vestris  :  ipsi  enim  vigilant  pro  animabus  vestris 
»  tanquam  rationem  reddituri  :  ut  cum  gaudio  hoc  fa- 
»  ciant,  et  non  cum  tristitia;  neque  enim  expedit  vobis*.  » 
Vobis  ergo  non  expedit  illorum  tristitia  praegravari.  Nam 
illis  expedit  de  nostra  malitia  contristari.  Bonos  ergo  pro- 
ximos  deputa ;  et  esto  bonus ,  tuo  quidem  bono ,  non  il- 
lorum  5  et  ipso  non  abs  te  tibi  dato ,  sed  divinitus  imper- 
tito.  Quid  enim  habes  quod  non  accepisti3?  Atque  ita, 
«  Si  sapiens  fueris ,  tibi  sapiens  eris,  et  proximis  tuis ,  » 
quibus  bonum  est  de  lua  bonitate  laetari.  «  Si  autem 
»  malus  evaseris  ,  solus  hauries  mala  5  »  non  etiam  iili , 
quibus  et  hoc  bonum  est  de  tua  malitia  contristari. 

1  Psal.  x,  6.  —  2  Hebr.  xm,  17,  —  3  1  Cor.  iv,  7. 

SERMO  XXXVI1. 

De  eo  quod  scriptum  est  in  Proverbiis  Salomonis  :  Sunt 
quisedwites  affectant }  nihil  habentes ;  et  sunt  qui 
se  humiliant ,  cum  sint  dwites.  Redemptio  animce 
viri  divitia?  ejus  :  pauper  autem  non  suffert  minas. 

I.  Sancta  Scriptura,  quae  modo  in  auribus  vestris  lecta 
est,  admonuit  nos,  imo  per  illam  Deus  qui  jubet  nobis 
Joqui  ad  vos  ,  quaerere  vobiscum  et  pertractare  quid  sit , 
et  quid  sibi  velit  quod  lectum  est :  «  Sunt  qui  se  divites 
»  afFectant ,  nihii  habentes  \  et  sunt  qui  se  humiliant , 
»  cum  sint  divites2.  »  Non  enim  arbitrandum  est,  neque 
omnino  credendum ,  quod  de  istis  divitiis ,  quibus  inflan- 
tur  superbi,  de  visibilibus  istis  dico  atque  terrenis ,  cura- 
verit  Scriptura  sancta  nos  admonere,  ut  vel  eas  pro  magno 
habeamus,  vel  non  habere  timeamus.  Quid  enim  prodest 
homini ,  ait  aliquis ,  qui  se  divitem  videri  affectat ,  cum 
nihil  habeat  ?  Istum  notavit  Scriptura  atque  reprehendit. 
Sed  nec  ille  valde  admirandus  aut  imitandus  est  et  pro 
magno  habendus,  quem  videtur  in  laude  posuisse,  si  tem- 
porales  atque  terrenas  divitias  intellexeris.  «  Et  sunt,  in- 
»  quit,  qui  se  humiliant,  cum  sint  divites.  »  Ille  recte 
displicet  nobis ,  qui  cum  nihil  habeat,  se  divitem  aflfec- 
tat :  quid ,  iste  placet  nobis  ,  qui  cum  sit  dives  ,  humi- 
liat  se  ?  Forte  placet  quia  humiliat  se  :  non  tamen  placet 
quia  dives  est. 

II.  Accipiamus  ergo  et  hoc  :  non  indecorum  est ,  nec 

1  Alias  de  Tempore  212.  —  J  Prov.  xm,  7. 

inhonestum ,  nec  inutiie ,  quod  Scripturae  sanctae  nobis 
commendare  voluerint  humiles  divites.  Nihil  enim  in  di- 
vitiis  tam  timendum  est,  quam  superbia.  Denique  aposto- 
lus  Paulus  hoc  admonet  Timotheum  :  «  Prsecipe,  inquit, 
»  divitibus  hujus  mundi,  non  superbe  sapere1.  »  Non 
enim  divitias  expavit,  sed  morbum  divitiarum.  Morbus 
autem  divitiarum  est  superbia  magna.  Nam  grandis  ani- 
mus  est,  qui  inter  divitias  isto  morbo  non  tentatur :  major 
animus  divitiis  suis,  qui  eas  vincit,  non  concupiscendo,  sed 
contemnendo.Magnus  est  ergo  dives,  qui  non  se  ideo  mag- 
num  putat ,  quia  dives  est :  qui  autem  ideo  se  magnum  pu- 
tat,  superbus  et  egenus  est  ;  incarne  crepat,  in  corde  men- 
dicat ;  inflatus  est,  non  plenus.  Utres  autem  duos  si  videas, 
unum  plenum ,  alterum  inflatum  j  in  utroque  eadem  est 
magnitudo,  sed  non  in  utroque  eadem  plenitudo.  Si  atten- 
dis,  falleris  5  si  appendis,  invenies  :  qui  plenus  est,  dif- 
ficile  movetur  5  qui  inflatus  est ,  cito  aufertur. 

III.  «  Prsecipe ,  ergo  ,  inquit,  divitibus  hujus  mundi.» 
Non  adderet ,  hujus  mundi ,  nisi  quia  sunt  et  divites  non 
hujus  mundi.  Qui  sunt  divites  non  hujus  mundi?  quorum 
princeps  et  caput  est  ille ,  de  quo  dictum  est  :  «  Pauper 
»  pro  vobis  factus  est,  cum  esset  dives  2#»  Sed  si  ille  solus, 
quid  profuit  ?  Vide  quid  sequitur  :  «  Ut  illius  paupertate 
»  vos  ditaremini.  »  Puto  quia  paupertas  Christi  non  no- 
bis  attulit  pecuniam,  sed  justitiam.  Paupertas  autem  illius 
unde?  Quia  mortalis  effectus  est.  Ergo  divitise  verse  im- 
mortalitas  :  ibi  enim  vera  copia,  ubi  nulla  indigentia.  Quia 
ergo  nos  immortales  fieri  non  possemus,  nisi  pro  nobis 
Christus  mortalis  esset  effectus  5  ideo  pauper  factus  est , 
cum  dives  esset.  Et  non  ait :  Pauper  factus  est,  cum  dives 
fuisset :  sed,  Pauper  factus  est,  cum  dives  esset  :  pauper- 
tatem  assumpsit ,  et  divitias  non  amisit l.  Intus  dives,  fo- 

1  1  Tim.  vi,  17.  —  2  2  Cor.  viu,  9.  —  3  Florus  ad  2  Cor.  vni. 

ris  pauper.  Latens  Deus  in  divitiis ,  apparens  homo  in 
paupertate.  Vide  divitias  ejus  :  «  In  principio  erat  Ver- 
»  bum  ,  et  Verbum  erat  apud  Deum  ,  et  Deus  erat  Ver- 
»  bum  :  hoc  erat  in  principio  apud  Deum.  Omnia  per 
»  ipsum  facta  sunt1.  »  Quid  ditius  eo  ,  per  quem  facta 
sunt  omnia  ?  Aurum  habere  dives  potest,  creare  non  po- 
test.  Cum  itaque  istae  ejus  divitiae  commendatae  essent , 
vide  paupertatem  ejus.  «  Et  Verbum  caro  factum  est ,  et 
»  habitavit  in  nobis  *.  »  Hac  ejus  sumus  paupertate  di- 
tati :  quia  sanguine  ejus,  qui  manavit  de  carne  ejus,  quod 
Verbum  caro  factum  est ,  ut  habitaret  in  nobis,  conscis- 
sus  est  saccus  peccatorum  nostrorum.  Per  sanguinem 
ilJum  abjecimus  pannos  iniquitatis,  ut  indueremur  stola 
immortalitatis. 

IV.  Omnes  ergo  divites  boni  fideles.  Nemo  se  contem- 
nat,  pauper  in  cella,  dives  in  conscientia.  Dives  quippe 
in  conscientia  securior  dormit  in  terra,  quam  dives  in  pur- 
pura.  Ibi  non  excitat  sollicitudo  maligna,  compuncto 
corde  de  scelere.  Serva  divitias  in  corde  tuo ,  quas  tibi 
contulit  paupertas  Domini  Dei  tui.  Imo  ipsum  adhibe  tibi 
custodem  :  ne  pereat  de  corde  quod  dedit ,  servet  ipse 
qui  dedit.  Omnes  ergo  divites  boni  fideles  ,  sed  non  divi- 
tes  hujus  mundi.  Denique  divitias  suas  nec  ipsi  sentiunt; 
sentient  postea.  Vivitradix,  sed  hyemis  tempore  etiam 
viridis  arbor  aridae  similis  est3.  Tempore  quippe  hyemis 
et  arbor  quae  aret,  et  arbor  quae  viget,  utraque  nuda  est 
honore  foliorum ,  utraque  vacua  honore  fructuum  :  ve- 
niet  aestas ,  et  discernet  arbores  :  viva  radix  folia  produ- 
cit,  impletur  fructibus  $  arida  inanis  aestate,  sicut  hyeme, 
remanebit.  Itaque  illi  horreum  praeparatur  ,  huic  securis 
adhibetur,  ut  amputata  in  ignem  mittatur.  Sic  aestas  nos- 
tra,  Christus  est  adventus :  hyems  nostra ,  Christi  occul- 

'  Joan.  I,  x,  etc.  —  3  Ibid.  i4-  —  3  Florus  ad  Coloss.  nt. 

tatio  :  sestas  nostra,  Christi  revelatio.  Denique  arboribus 
bonis  et  fidelibus  hanc  allocutionem  pnebet  Apostolus  : 
«  Mortui  enim  estis ,  et  vita  vestra  abscondita  est  cum 
w  Christo  in  Deo1.»  Certe  mortui :  sed  mortui  specie,  vivi 
in  radice.  Attende  autem  venturum  tempus  sestatis,  quo- 
modo  sequatur,  et  dicat :  «  Cum  autem  Christus  appa- 
»  ruerit  vita  vestra  ,  tunc  et  vos  cum  ipso  apparebitis  in 
»  gloria*.  »  Hi  sunt  divites  ,  sed  non  hujus  mundi. 

V.  Nectamenetdivitcsmundi  contempti  sunt.  Et  ipsos 
lucratus  est  sua  paupertate,  qui  cumdives  esset,  propternos 
pauper  eflectusest.  Nam  si  eos  contempsisset,  et  in  numero 
sanctorum  habere  noluisset,non  Timotheo,  sicut  dicebam, 
Apostolus  prsecepisset ,  ut  et  ipse  praeciperet :  «  Praecipe, 
»  inquit,  divitibus  hujus  mundi  non  superbe  sapere3.  » 
Inter  hos  qui  fide  sunt  divites,  sunt  quidam  divites  hujus 
mundi.  Praecipe  illis,  quia  et  ipsi  membra  illius  pauperis 
factisunt.  Prsecipe  illis  quid  iniJJis  timeasa  divitiis.  «  Non 
»  superbe  sapere^  neque  sperare  in  incerto  divitiarum.  » 
Indeenim  superbit  dives,  quia  speratin  incerto  divitiarum. 
Nam  si  incerta  divitiarum  prudenter  attenderet,  nun- 
quam  superbiret,  sed  semper  timeret :  quanto  esset  ditior, 
tanto  fieret  sollicitior,  et  secundum  hanc  vitam,  nonsolum 
secundum  illam.  Multi  enim  in  istis  saeculi  perturbationi- 
bus  securiores  pauperes  fuerunt.  MuJti  autem  propter 
suas  divitias  quaesiti  et  correpti  sunt.  MuJti  se  habuisse 
pJanxerunt,  quod  semper  habere  minime  potuerunt. 
Multos  pcenituit  consilium  sui  Domini  non  recepisse,  qui 
dixit  :  «  Nolite  vobis  thesauros  condere  in  terra,  ubi  tinea 
»  et  comestura  exterminat,  et  ubifures  effodiunt  et  fu- 
»  rantur  :  sed  thesaurizate  vobis  thesaurum  in  ccelis 4 .  » 
Non  dico  vobis  ut  perdatis,  sed  ut  migretis.  MuJti  enim 
hoc  facere  noluerunt,  et  non  se   obedisse   doluerunt  5 

*  Coloss.  111,  3. —  2  Ibid.  4-  —  3  1  ^Jni*  vr,  17.  —  4  Matth.  vi,  19,  20. 

quando  non  solum  sua  perdiderunt ,  sed  propter  illa  et 
ipsi  perierunt.  «  Praecipe  ergodivitibus  hujus  mundi  non 
»  superbe  sapere  :  »  et  fiet  in  eis  quod  audivimus  in  Pro- 
verbio  Salomonis  :  «  Sunt  qui  se  humiliant,  cum  sint 
»  divites.  »  Etsecundum  istas  divitias  temporales  fieri 
potest.  Sit  humilis  :  plus  gaudeat  quia  Christianus  est, 
quam  quia  dives  est.  Non  infletur,  non  extollatur  :  atten- 
dat  pauperem  fratrem,  non  dedignetur  frater  pauperis 
appellari.  Quantumcumque  enim  dives  sit ,  ditior  est 
Ghristus,  qui  fratres  suos  esse  voluit  pro  quibus  sangui- 
nem  suum  fudit. 

VI.  Tamen  ne  dicerent  divites,  non  se  habere  quid  fa- 
ciant  dedivitiis  suis,  admonuit  Timotheum,  ut  eos  etiam 
consilio  regeret,  non  solum  praecepto  cohiberet :  cum 
dixisset  :  «  Neque  sperare  in  incerto  divitiarum  ;  »  ne  se 
spem  perdidisse  arbitrarentur,  subjecit  :  «  Sed  in  Deo 
»  vivo,  qui  praestat  nobis  omnia  abundanter  ad  fruen- 
»  dum  :  »  temporalia  ad  utendum,  aeternaad  fruendum. 
Sed  de  divitiis  suis  quid  faciant  ?  «  Divites  sint ,  inquit ,  in 
»  operibus  bonis,  facile  tribuant1.  »  Hoc  prosint  divitiae , 
ne  sit  tibi  difficultas  tribuendi.  Vult  enim  pauper,  et  non 
potest :  vult  dives,  et  potest.  «  Facile  tribuant,  commu- 
»  nicent ,  thesaurizent  sibi  fundamentum  bonum  in 
»  futurum ,  ut  apprehendant  veram  vitam.  »  Nam  ista  vita 
falsa  est.  Hujus  vitae  falsitate  deceptus  ille  in  purpura  et 
bysso,  jacentem  ulcerosum  pauperem  ante  suam  januam 
contemnebat.  Sed  ille  linctus  a  canibus,  thesaurum  sibi 
aeternum  in  Abrahae  gremio  comparabat ,  et  si  non  abun- 
danti  facultate,  pia  tamenetopimavoluntate-.  Ille  autem 
dives ,  qui  sibi  magnus  videbatur  in  purpura  et  bysso, 
mortuus  sepultus  est  in  inferno.  Et  quid  invenit?  ^Eter- 
nam  sitim,  indeficientes  flammas.  Successit  ignis  purpurae 

■  i  Tim.  vi,  17,  etc.  —  s  Luc.  xvij  19,  etc. 

et  bysso  :  ea  tunica  ardebat,  qua  se  expoliare  nonpoterat. 
Pro  epulis  ariditas,  et  desiderium  guttae  de  digito  pauperis, 
sicut  illi  micarum  de  mensa  divitis.  Sed  illius  egestas  prae- 
teriens,  bujus  pcena  permanens.  Hoc  attendant  divites 
hujus  mundi,  et  non  superbe  sapiant.  «  Facile  tribuant, 
»  communicent  :  thesaurizent  sibi  fundamentum  bonum 
»  in  futurum  •,  »  ubi  sunt  veri  divites,  sed  non  hujus 
mundi :  ut  apprehendant  veram  vitam. 

VII.  Forte  ergo  hocadmonuit  Scriptura  divina,  ubi  ait: 
«  Sunt  qui  se  divites  affectant ,  nihil  habentes1 ,  »  propter 
superbos  pannosos.  Si  enim  vix  toleratur  dives  superbus, 
pauperem  superbum  quis  ferat?  Meliores  sunt  ergo  illi 
qui  se  humiJiant,  cum  sint  divites.  Verumtamen  de  aliis 
divitiis  se  dicere  Scriptura  testatur :  secuta  enim  adjunxit : 
«  Redemptio  animae  viri  divitiaeejus  ;  pauperautem  non 
»  suffert  minas*.  »  Intelligere  debemus  ex  alia  nescio 
qua  paupertatepauperem,  etexaliis  nescioquibus  divitiis 
divitem.  Altius  enim  divites,  in  corde  divites,  pleni  forti- 
tudine,  opimi  pietate,  abundantes  charitate ,  secum  sunt 
divites,  interiores  sunt  divites.  «  Sunt  autem  qui  se 
»  divites  affectant,  cum  sint  pauperes :  » justi  sibi  viden- 
tur,  cum  sint  iniqui.  Divitias  quippe  illas  intelligere  debe- 
mus  :  quoniam  aperuit  Scriptura  quid  dixerit ;  «  Redemp- 
»  tio  animae  viri,  divitise  ipsius.  »  Intellige,  inquit,  quas 
tibi  divitias  commendem.  Quoniam  dixi :  «  Sunt  qui  se 
»  divites  aflectant,  nihil  habentes  ;  et  sunt  qui  se  humi- 
»  liant ,  cum  sint  divites  :  »  illas  temporales  et  terrenas 
et  visibiles  divitias  cogitabas  :  ego  autem  non  ipsas  dico , 
sed  quas  dicam  consequenter  admoneo  :  «  Redemptio 
»  animse  viri,  divitiae  ipsius  sunt.  »  Ergoqui  non  habent 
animse  redemptionem ,  quia  iniqui  sunt ,  et  justos  se  videri 
affectant,  quia  hypocritse  sunt,  ipsi  sunt  de  quibus  ait : 

»  Prov.  xiii,  7.  —  a  lbid.  8. 

k  Sunt  qui  se  divites  arfectant,  nihil  habentes  :  »  ustos 
se  volunt  videri ,  cum  in  cella  conscientiae  non  habeant 
aurum  justitiae.  Et  sunt  pleni ,  tanto  humiliores,  quanto 
ditiores  :  de  quibus  dictum  est :  «  Beati  pauperes  spiritu, 
»  quoniam  ipsorum  est  regnum  ccelorum1. 

VIII.  Quid  ergo  quaeris  divitias,  quae  oculis  humanis  et 
carneis  blandiuntur?  Lucet  aurum  :  sed  plus  lucetfides. 
Elige  quid  in  corde  habere  debeas.  Intus  plenus  esto,  ubi 
divitias  tuas  Deus  videt,  homo  non  videt.  Nectamenquia 
homo  non  videt,  ideo  debes  conternnere  quod  intus  habes. 
Vis  videre,  quia  et  oculis  iniquorum  plus  lucet  fides, 
quam  aurum?  Quomodo  laudat  etiam  avarus  dominus 
servum  fidelem?  Nihil  illo  dicit  esse  pretiosius  :  imo 
eum  omnino  pretium  nonhabere  testatur.  Habeo  servum, 
inquit,  non  habet  pretium.  Expectas  tu  unde?  Forte 
bene  saltat,  aut  optimus  coquus  est.  Non  :  attende  in- 
teriorem  laudem.  Nihil,  inquit,  fidelius.  Placettibi  homo 
servus  tuus  fidelis,  et  tu  non  vis  esse  Deo  servus  fidelis? 
Attendis  quia  habes  servum,  attende  quia  habes  et  Domi- 
num.  Servum  tuum  potuisti  comparare,  non  creare  :  Do- 
minus  tuus  et  verbo  suo  creavit  te,  et  sanguine  suo  rede- 
mitte.  Si  viluisti  tibi ,  recole  pretium  :  si  et  hoc  oblitus 
es,  lege  Evangelium,  instrumentum  tuum.  Fidem  amas 
in  servo  tuo ,  et  Dominus  tuus  non  quaerit  eam  in  suo  ? 
Redde  quod  exigis.  Quod  tibi  gaudes  reddi  ab  inferiore, 
redde  superiori.  Amas  servum ,  qui  ndeliter  custodit 
aurum  tuum  :  noli  contemnere  Dominum ,  qui  miseri- 
corditer  custodit  cor  tuum.  Oinnes  ergo  habent  oculos  ad 
laudandam  fidem,  sed  quando  exigunt  reddi  sibi.  Nam 
quando  ab  eis  exigitur,  claudunt  oculos,  nolunteamvidere 
quam  pulchra  sit.  Aut  forte  stulta  insania  proptereanolunt 
reddere,    ne  perdant :  quomodo  timet  quis  reddere  pecu- 

1  Matth.  v,  3. 

niam  -01101  enim  reddiderit  eam,  non  habebit.  Non  sic 
redditur  fides  :  et  redditur,  et  habetur.  Mirum  dietu  : 
imo  si  non  redditur,  non  habetur. 

IX.  «  Redemptio  animae  viri ,  divitiae  ipsius.  »Merito 
illi  vanissimo  diviti  insultavit  Deus ,  ut  admoneret  nos  ne 
talia  imitaremur  ;  cui  regio  fructuosa  succedens,  turbavit 
hominem  copia  plus  quaminopia.  Cogitavit  enim  apudse, 
dicens  :  «  Quidfaciam,  quo  congregem  fructus  meos1?» 
Et  cum  aestuasset  arctatus,  tandem  sibi  visus  est  invenisse 
consilium  :  sed  vanum  consilium.  Hoc  enim  consilium 
non  invenit  prudentia,  sed  avaritia.  «  Destruam ,  inquit, 
»  veteres  apothecas  minores,  et  novas  faciam  ampliores , 
»  et  implebo  eas*,  et  dicam  animaemeae  :  Anima,  habes 
»  multa  bona,  satiare,  jucundare.  Ait  illi :  Stulte,  in  quo 
»  tibi  sapiens  videris?  stulte,  quid  dixisti?  Dico  animae 
»  meae  :  Habes  multa  bona,  satiare,  Hac  nocte  auferetur 
»  a  te  anima  tua  :  haec  quae  parasti  cujuserunt2?  Quid 
»  enim  prodest  homini,si  totum  mundum  lucretur,  animae 
»  autem  suae  detrimentum  patiatur 3  ?  Ideo  «  Redemptio 
»  animae  viri,  divitiaeejus.»  Hasille  vanus  et  stultus  divi- 
tias  non  habebat.  Animam  quippe  suam  eleemosynis  non 
redimebat,  fructus  perituros  condebat.  Recondebat,  in- 
quam,  perituros  fructus  periturus  ,  nihil  Jargiens  Domino 
ad  quem  fuerat  exiturus.  Quam  frontem  habiturus  est  in 
illo  judicio,  cum  audire  cceperit :  «  Esurivi,  et  non  de- 
»  disti  mihi  manducare4?  »  Animam  enim  suam  super- 
fluis  et  nimiis  epulis  satiare  cupiebat,  pauperum  tot 
inanes  ventres  superbissimus  contemnebat.  Nesciebat 
pauperum  ventres  apothecis  suis  esse  tutiores.  Quod  enim 
recondebat  in  illis  apothecis  suis,  fortassis  et  a  furibus  au- 
f erebatur  :  si  autem  reconderet  in  pauperum  ventribus,  in 

1  Luc.  xu,  17.  —  2  Ibid.  18-00.  —  3  Malth.  xvi,  26.  —  4  Id. 
xxv,  42- 

terra  quidem  digerebatur,  sed  in  coelo  tutius  servabatur. 
Ergo  «  Redemptio  animae  viri,  divitiae  ipsius.  » 

X.Etquidsequitur?  «  Pauperautem  nonsuffert  minas1. 
))  Pauper,  »  scilicet  inanis  justitia,  non  habens  intus  spi- 
ritus  plenitudinem  ,  ornamenta  spiritalia  ,  supellectilem 
spiritalem ,  totumque  illud  quod  oculis  non  videtur,  sed 
mente  plus  cernitur  :  non  habens  haec  intus,  «  Nonsuffert 
))  minas.  »  Quando  ei  dictum  fuerit  ab  aliquo  potente  : 
Dic  hocverbumcontra  inimicum  meum  ,  dic  falsum  testi- 
monium,  ut  eum  quem  volo  opprimam  et  domem.  Forte 
tentat  :  Non  facio,  non  mihi  adduco  peccatum.  Tantum 
negat,  quousque  dives  minari  incipiat.  Sed  quia  pau- 
per  est,  non  sufFert  minas.  Quid  est ,  «  pauper  »  est  ? 
non  habet  divitias  interiores,  quas  Martyres  habuerunt , 
qui  pro  veritate  ac  fide  Christi  omnes  minas  saeculi  con- 
tempserunt.  Nihil  de  corde  perdiderunt,incceloquantum 
invenerunt  ?  «  Pauper  ergo  non  suffert  minas.  »  Non 
potest  dicere  diviti  cogenti  se  ad  alicujus  injuriam  pro- 
ferre  falsum  testimonium  :  Non  facio.  Non  habet  intus 
unde  respondeat ,  non  est  thesauro  interiore  solidatus  et 
plenus  :  non  est  qui  dicat,  quia  non  habet  unde  dicat  ; 
non  est  qui  dicat  :  Quid  mihi  facturus  es  qui  mina- 
ris?  Ut  multum ,  ablaturus  quod  habeo  :  tollis  quod 
relicturus  sum  5  toliis ,  quod  etsi  non  tollas,  dum  vivo 
forsitan  perditurus  sum  :  de  arca  interiore  nihil  perdo. 
Cum  mihi  minaris  auferre  quod  intus  habeo,  vere  vis 
auferre  quod  intus  habeo.  Sed  illud  potes  auferre  etjia- 
bere  :  fidem  si  minando  abstuleris,  etego  perdo,  et  tu  non 
habebis.  Non  ergo  facio  quod  hortaris,  non  curo  quod 
minaris.  Sed  potes  saeviendo  etiam  de  patria  me  pellere. 
Nocuisti,  si  illuc  me  expuleris,  ubi  Deum  meum  invenire 
non  possum.  Forte  valebis  etiam  occidere.  Ruente  carnali 

1  Prov.  xni,  8. 

domo,  incolumis  habitator  abscedo,  et  ad  illum  cui  servo 
fidem  securus  exibo,  et  te  amplius  nontimebo.  Vide  enim 
quid  minaris,  ut  falsum  testimonium  dicam  :  mortem 
minaris ,  sed  corporis.  Plus  ego  eum  timeo ,  qui  dixit  : 
«  Os  quod  mentitur,  occidit  animam1.  »  His  divitiis  intus 
pienus  et  opimus,  talia  minanti  vel  meliora  respondet. 
«  Pauper  autem  non  suffert  minas.  » 

XI.  Simus  ergo  divites,  et  timeamus  esse  pauperes. 
Quaeramus  autem  impl^ri  cor  nostrum  divitiis  ab  illo  qui 
vere  dives  est.  Et  si  forte  unusquisque  vestrum  intrat  in 
cor  suum ,  et  illic  divitias  istas  non  invenit ,  pulset  ad 
divitem  :  fiat  ante  januam  illius  pius  mendicus,  ut  sit  illo 
donante  dives  impletus.  Et  vere,  fratres  mei,  pauperta- 
tem  nostram ,  egestatem  nostram  debemus  Domino  Deo 
nostro  confiteri.  Hanc  confitebatur  Publicanus,  qui  nec 
oculos  ad  ccelum  audebat  levare2.  Non  enim  habebat  cum 
qua  substantia  levaret  oculos  suos  homo  peccator.  Atten- 
debat  ad  inanitatem  suam  :  sed  plenitudinem  Domini 
cognoscebat,  noverat  se  ad  fontem  venisse  sitientem. 
Aridas  fauces  ostendebat ,  pie  ubera  implenda  pulsabat : 
«Domine,  inquit,  lundens  pectus,  oculos  dejiciens  in 
» terram,  propitius  esto  mihi  peccatori.»  Dico  ego,  quia  jam 
ex  aliqua  parte  dives  erat,  dumista  cogitabat  et  petebat. 
Nam  si  adhuc  omni  modo  pauper  erat ,  hujus  confessionis 
gemmas  unde  proferebat?  Sed  tamen  abundantior  et 
plenior  de  templo  descendit  justificatus.  Ille  autem  Pha- 
risseus  ad  orationem  ascendit,  et  nihil  rogavit.  «Ascen- 
»  derunt,  inquit,  ad  templum  orare.  »  Iste  rogat,  illenon 
rogat.  Sed  ille  unde  orat?  «  Sunt  qui  se  divites  putant, 
»  nihil  habentes.  Domine,  inquit,  gratias  tibi  ago,  quia  non 
»  sum  sicut  cseteri  homines,  injusti,  raptores,  adulteri,  si- 
»  cut  etiam  hic  Publicanus.  Jejunobis  in  sabbato,  decimas 

'  Sap.  1,  n.  —  *  Luc.  xvm,  i3. 

))  do  omnium  quae  possideo1.»  Jactavit  se:  sed  inflatio  est 
ista,  non  plenitudo.  Divitemseputavit  nihil  habens  :  pau- 
perem  se  ilJe  cognovit  jam  aliquidhabens.  Ut  nihil  aliud 
dicam,  habebat  ipsam  confessionis  pietatem.  Et  descen- 
derunt  ambo.  Sed  «  Justificatus,  inquit,  Publicanus  ille 
w  magis  quam  Pharisaeus.  Quia  omnis  qui  se  exaltat,  hu- 
»  miliabitur  5  et  qui  se  humiliat,  exaltabitur2.  » 

SERMO  XXXVII1. 

De  lectione  Proverbiorum  Salomonis ,  ab  eo  loco  ubidic- 
tum  est :  Mulierem  fortem  quis  inveniet?  usque,  Et 
laudetur  in  portis  vir  efus. 

I.  Prjestabit  nobis,  qui  diem  istum  commendavit  in 
sanctis  suis,  ut  infirmitas  vocis  nostrae  sufliciat  inten- 
tioni  vestrae.  Hoc  ideo  commendavi,  ut  me  silentio  ves- 
tro  adjuvare  dignemini  :  animus  enim  promptus  est  ad 
vos,  sed  caro  infirma.  Et  ipse  animus ,  quaecumque 
forte  gaudia  de  Scriptura  Dei  concepit ,  parturit  et  pa- 
rere  quaerit  in  auribus  et  mentibus  vestris  :  praestate  in 
vobis  nidum  sermoni.  Gommendatur  enim  et  in  Scriptura 
turtur  ,  quaerere  nidum  sibi  f  ubi  ponat  pullos  suos  2.  Et 
iioc  quod  gestamus  in  manibus  ,  Scriptura  scilicet  quam 
videtis,  commendat  nobis  inquirendam  et  laudandam 
mulierem  quamdam,  de  qua  paulo  ante ,  cum  legeretur, 
audistis,  magnam,  habentem  magnum  virum,  eum  virum 
qui  invenit  perditam,  ornavit  inventam.  De  hac  secundum 
lectionis  tenorem ,  quam  me  portare  conspicitis ,  pauca 

1  Luc.  xvni,  n,  T2.  —  *Ibid.  i  \.  —  *  Alia?  de  Diver.  65.  —  4  Psal.  lxxxui.  4* 

pro  tempore,  quae  Dominus  suggesserit,  dicam.  Dies  enim 
est  Martyrum  :  et  ideo  magis  laudanda  est  mater  Marty- 
rum.  Jam  quae  sit  ista  mulier,  me  proloquente  accepistis  : 
videte  etiam  ut  me  legente  agnoscatis.  Omnis  nunc  au- 
ditor,  quantum  ex  affectu  vestro  satis  apparet,  dicit  iu 
corde  suo ,  Ecclesia  debet  esse.  Gonfirmo  istam  cogitatio- 
nem.  Nam  quae  potuit  esse  altera  Martyrum  mater  ?  Ista 
est  :  quod  intellexistis ,  hoc  est  :  de  qua  muliere  volumus 
aliquid  dicere  ,  Ecclesia  est.  Non  enim  deceret  nos  loqui 
de  quacumque  alia  muliere.Quanquam  et  in  recitatione  pas- 
sionis  Martyrum  audivimus  fceminas,  de  quibus  decenter 
loquamur  :  sed  nec  eas  praetermittimus ,  quando  earum 
matrem  laudamus. 

II.  Attendite  cujus  membra  estis  :  inspicite  cujus  filii 
estis.  «  Mulierem  fortem  quis  inveniet1?»  Congruit  diei 
Martyrum  fortitudo  mulieris.  Nisi  enim  fortis  esset  illa 
mulier  ,  membra  ejus  in  passione  defecissent.  «  Mulierem 
»  fortem  quis  inveniet?  »  Difficile  est  invenire  eam ,  imo 
diflicile  estnescire  eam.  Nonne  ipsa  est  civitas  in  monte  r 
quae  abscondi  non  potest2?  Quare  ergo  dictum  est ,  «  Quis 
)>  inveniet  ?  »  cum  dici  debuerit :  Quis  non  inveniet  ?  Sed 
tu  civitatem  in  monte  positam  vides  :  ut  autem  in  monte 
poneretur ,  inventa  est  quae  perierat.  Quando  illutrata  est, 
quis  eam  non  videt?  quandolatebat,  quis  eam  inveniret  ? 
Tpsa  enim  civitas  est ,  et  una  illa  ovis  ,  quam  perditam 
quaesivit  pastor ,  et  inventam  gaudens  in  humeris  repor- 
tavit 3.  Ipse  pastor,  mons  est  :  ovis  autem  in  humeris 
ejus,  civitas  in  monte.  Facile  est  ut  videas  eam  colloca- 
tam  in  monte  :  quando  eam  invenires,  cum  Jateret  in  ve- 
pribus ,  in  spinis  utique  delictorum  suorum  ?  Ibi  enim 
quaesisse,  magnum  est  :  ibi  invenisse,  mirabile  est.  Haec 
eius  diflicilis  inventio  commendatur,  cum  dicitur ,  «  Mu- 

1  Prov.  xxxi,  10.  —  5  Matth.  v,  14    —  3  Luc.  xv,  4- 

»  lierem  fortem  quis  inveniet  ?  Quis  »  enim ,  quia  unus ; 
non  quia  nec  unus.  Quomodo  dictum  est  de  ipso  viro  ejus, 
leone  de  tribu  Juda ,  de  quo  Propheta  ante  praedixit  : 
((  Ascendisti  recumbens1  :  )>  utique  in  cruce.  Ascendisti, 
crux  est  :  recumbens,  mors  est.  Quid  est  enim,  Ascendisti, 
nisi  quod  scriptum  est  :  «  Et  crucifixerunt  eum?  )>  Unde 
et  ipse  ait  :  «  Sicut  exaltavit  Moyses  serpentem  in  eremo, 
»  ita  exaltari  oportet  Filium  hominis ;  ut  omnis  qui  credit 
»  in  eum  non  pereat,  sedhabeat  vitam  aeternam*.  »  Quid 
est ,  recumbens?  «  Et  inclinato  capite  tradidit  spiritum3.  » 
Cum  ergo  et  ibi  diceretur :  «  Ascendisti  recumbens  ;  »  secu- 
tus  est :  «  Dormisti  sicut  leo.  Dormisti  sicut  leo : »  non  fugisti 
sicut  vulpis.  Quid  est,  «Dormisti  sicut  leo  ?  »  De  potestate, 
non  de  necessitate.  Cum  autem  dictum  esset,  «Dormisti  si- 
»  cut  leo  5 » secutus  ait :  Quis  suscitabit  eum  ?  Quis  suscitabit? 
neque  enim  nemo  :  sed  quis  hominum  ?  Quia  nonnisi  Deus, 
qui  eum  «Exaltavit  a  mortuis,  et  donavit  ei  nomen,  quod 
»  est  super  omne  nomen 4.»  Suscitavit  et  ipse  se  :  unde  ait : 
«  Solvite  templum  hoc,  et  in  triduo  suscitabo  illud5.  » 
Et  modo  quando  auditis ,  «  Mulierem  fortem  quis  inve- 
»  niet  ?  »  nolite  putare  de  Ecclesia  dici  quae  latet ,  sed  de 
illa  quae  ab  uno  inventa  est,  ut  neminem  lateret.  Ergo 
describatur,  laudetur,  commendetur,  amanda  ab  omnibus 
nobis  ut  mater  :  nam  unius  uxor  est.  «  Mulierem  fortem 
»  quis  inveniet?  »  Mulierem  istam  tam  fortem  quis  non 
videt?  Sed  jam  inventam,  jam  eminentem,  jam  conspi- 
cuam ,  jam  gloriosam ,  jam  ornatam ,  jam  lucidam  $  jam  , 
ut  cito  explicem  ,  toto  terrarum  orbe  diffusam. 

III.  «  Pretiosior  autem  est  lapidibus  pretiosis,  quae  ejus- 
»  modi  est. »  Quid  magnum,  quia  pretiosior  est  mulier  haec 
lapidibus  pretiosis?  Si  modo  humanas  avaritias  cogitetis,  si 

1  Gen.  xux,  9.  —  >  Joan.  m,  14.  —  3  Id.  xix.  3o.  —  4  Philip.  11,  9.  — 
5  Joan.  n,  19. 


SERMO    XXXVII  ,    IN    PHOVEHBIIS   SALOMONIS.  475 

ad  proprietatem  accipiantur  lapides  preticsi,  quid  magnum 
est  ,quod  quibuslibet  lapidibus  pretiosior  invenitur  Eccl  esia  ? 
Nulla  talis  comparatio  est :  sed  sunt  lapides  pretiosi  in  illa. 
Tam  pretiosi  sunt  lapidesisti,  ut  vivi  dicantur.  Sunt  ergo 
lapides  pretiosi  ornantes  eam  :  sed  est  ipsa  pretiosior.  Volo 
aliquid  commendare  Charitati  Vestrse,  quantum  capio, 
quantum  capitis,  quantum  timeo,  quantum  timere  debetis 
de  his  lapidibus  pretiosis.  Sunt  inEcclesia  lapides  pretiosi,  et 
semper  fuerunt,  docti,  abundantes  scientia  et  eloquio  et 
omni  instructione  Legis.  Pretiosi  plane  lapides  isti  sunt :  sed 
ex  eorum  numero  quidam  aberraverunt  ab  ornamento  mu- 
lieris  hujus,  Quantum  enim  pertinet  ad  doctrinam  et  elo- 
quium  unde  fulget1 ,  lapis  pretiosus  erat  Cyprianus  :  sed 
mansit  in  hujus  ornamento.  Lapis  pretiosus  erat  Do~ 
natus  :  sed  resiluit  a  compage  ornamenti.  Ille  qui  mansit , 
in  ea  se  amari  voluit :  ille  qui  inde  excussus  est,  preeter  il- 
lam  nomensibiquaesivit.  Illepermanenscumilla,  ad  illam 
collegit  :  iile  resiliens ,  non  colligere ,  sed  spargere  con- 
cupivit.  Malifilii,  quid  sequimini  lapidem  pretiosum,  de 
ornamento  hujus  mulieris  excussum  ?  Respondetis  mihi , 
Quid  enim  ?  Tu  sic  intelligens  quomodo  ille  ?  aut  sic  lo- 
queris  quomodo  ille  ?  aut  tam  doctus  es  quam  ille  ?  Sit  licet 
intelligens  :  «  Intellectus  bonus,  omnibus  facientibus 
»  eum2.  )>  Sit  licet  doctus,  licet  liberalibus  disciplinis  et 
mysteriis  Legis  instructus,  lapis  est  pretiosus  :  redi  ab 
illo  ad  istam  ,  «  Pretiosior  est  lapidibus  pretiosis.  )>  Lapis 
pretiosus  si  non  sit  in  ornamento  mulieris  hujus ,  jacet  in 
tenebris.  Lapis  pretiosus  quolibet  jacet,  jacet  in  tene- 
bris  :  opus  illi  erat,  ut  in  ornamento  hujus  fceminae  per- 
maneret,  et  esset  in  compagine  ornamenti  ejus.  Ego  au- 

1  Cod.  Cass.  7,fol.  38o  :  «  Fulget  lapis  pretiosus,  doctrina  enim  dominica 
fulget :  lapis  pretiosus  erat  Cyprianus.  »  —  *  Psal.  cx,  10. 

tem  fidenter  dixerim ,  pretiosi  lapides  ideo  dicti  sunt , 
quia  charo  valent :  jam  ille  vilisest,  pretium  perdidit,  qui 
non  habet  charitatem.  Doctrinam  suam  jactet  licet,  lin- 
guam  suam  jactet  licet :  audiat  aestimatorem  verorum  la- 
pidum  rnatronae  hujus;  audiat,  inquam,  quemdam  artifi- 
cem  ornamenti  inspectorem.  Quid  jactat  linguam  suam  , 
jam  non  pretiosus,  sed  vilis  lapis?«  Si  linguis  hominum 
»  loquar,  inquit,  et  Angelorum,  charitatem  autem  non 
)>  habeam,  factus  sum  aeramentum  sonans,  aut  cymba- 
»  lum  tinniens1.  )>  Cymbalum  est  lapis  ille  :  jam  non 
fulget,  sed  tinnit.  Ergo  discite  lapides  aestimare  negotia- 
tores  regni  ccelorum  :  nullus  vobis  lapis  placeat,  praeter 
hujus  mulieris  ornamentum.  Haec  quae  pretiosior  est  la- 
pidibus  pretiosis ,  ornamenti  sui  ipsa  pretium  est. 

IV.  Confidit  super  eam  corviri  ejus2.  »  Plane  confidit, 
etut  confidamus  docuit.  Commendavit  enim  Ecclesiam 
usque  ad  terminos  terrae,  per  omnes  gentes,  a  mari  usque 
ad  mare.  Haec  si  non  usque  ad  finem  perseveraverit,  non 
super  eam  cor  viri  ejus  confidit.  «  Confidit  super  eam  cor 
»  viri  ejus  :  »  praescius  confidit ,  falli  non  potest  qui  con- 
fidit.  Non  dictum  est ,  Confidit  super  eam  cor  filiorum  : 
poterant  enim  filii  ejus  parvuli  falli  :  illius  cor  nullum 
mendacium  decipit.  Yerum  estergo,  quod  confidit.  «  Quae 
»  talis  est ,  spoliis  non  indigebit  :  »  Non  quia  non  quaerit 
spolia,  ideo  non  indigebit  :  sed  quia  multis  abundabit. 
«  Quae  talis  est ,  spoliis  non  indigebit.  »  Undique  spoliat 
mundum,  ubique  dilTusa;  rapit  undique  trophaea  diabolo. 
Hoc  enim  ei  promisit  vir  ejus ,  cui  dicit  in  alio  Psalmo  : 
«  Exulto  ego  in  verbis  tuis,  sicut  qui  invenit  spolia 
»  multa3.  »  Quemadmodum  spoliis  indiget,  quae  undique 
rapit,  undique  trahit,  undique  acquirit? 

1  i  Cor.  xm,  i.  —  2  Prov.  xxxi,  ii.  —  3  Psal.  cxviu,  162. 

V.  «  Operatur  enim  viro  suo  bona,  et  non  mala,  in 
»  omni  tempore1.  »  Hinc  est  quod  expoliat  mulier  ista 
gentes,  operando  viro  suo  bona,  et  non  mala.  In  omni 
tempore  operatur  bonum ,  et  non  malum  :  nec  sibi ,  sed 
viro-,  ut  qui  vivit,  jam  non  sibi  vivat,  sed  ei  qui  mortuus 
est  pro  omnibus,  et  resurrexit*.  Viro  ergo  operatur  bonum, 
coram  Deo  operatur  bonum  :  illi  servit ,  illi  devota  est  ^ 
illum  diligit,  illi  placere  semper  studet.  Non  se  orna!, 
nec  propter  oculos  suos,  nec  propter  oculos  alienos.  Non 
est  de  sibi  placentibus,  non  est  de  sua  quaerentibus :  «  Ope- 
»  ratur  enim  viro  suo.  »  Qui  autem  sibi  operantur,  om- 
nes  sua,  quaerunt ,  non  quae  Jesu  Christi3. 

VI.  «  Inveniens  lanam  et  linum ,  fecit  utile  manibus 
»  suis4.  »  Lanificam  et  linificam  matronam  istam  sanctus 
Sermo  describit.  Quaeritur  autem  a  nobis  quid  sit  lana , 
quid  sit  linum.  Lanam  carnale  aliquid  puto,  linum  spi- 
ritale.  Hoc  conjicere  audeo  exordine  vestimentorum  nos. 
trorum,  interiora  sunt  enim  linea  vestimenta  :  lanea,  ex- 
teriora.  Quidquid  carne  operamur,  in  promptu  est :  quid- 
quidspiritu,  in  secreto.  Operari  autem carne,  et  non  operari 
spiritu,  quamvis  bonum  videatur,  utile  non  est.  Operari 
autem  spiritu,etnon  operari  carne,  pigrorum  est.  Invenis 
hominem  porrigentem  manu  eleemosynam  pauperi ,  nec 
tamen  de  Deo  ibi  cogitantem ,  sed  hominibus  placere  cu- 
pientem  :  lanea  vestis  videri  potest ,  interiorem  lineam 
non  habet.  Invenis  alium  dicentem  tibi :  SufHcit  mihi  in 
conscientia  Deum  colere,  Deum  adorare  5  quid  mihi  opus 
est  aut  in  ecclesiam  ire  ,  aut  visibiliter  misceri  Christia- 
nis?  lineam  vult  habere  sine  tunica  lanea.  Nonnovit,  ne- 
que  commendat  talia  opera  mulierista.  Dicenda  sunt  qui- 
dem  et  docenda  spiritalia  sine  carnalibus  :  sed  illi  qui 
accipiunt ,  debent  et  tenere  spiritalia,  et  non  carnahter 

1  Prov.  xxxi,  12.  —  2  2  Cor.  v,  i5.  —  3  Pliilip.  n.  —  A  Prov.  xxxi,  i3. 

operari  carnalia.  «  Invenit  haec  mulier  lanam  et  linum , 
»  et  fecit  utile  manibus  suis.  »  Lana  ista  et  linum  hoc,  in 
Scripturis  sanctis  est.  Multi  inveniunt ,  sed  nolunt  facere 
aliquid  utile  manibus  suis.  Invenit ,  et  fecit.  Cum  audi- 
tis,  invenitis :  cum  bene  vivitis,  facitis.  «  Inveniens  lanam 
»  et  linum,  fecit  utile  manibus  suis.  »  Videte  illam ,  cui 
dicitur  :  «  In  dexteram  et  in  sinistram  extende  :  semen 
))  enim  tuum  hsereditabit  gentes  :  non  est  quod  parcas  , 
»  porrige  longius  funiculos  tuos  * :  »  Videte  illam :  «  Facta 
»  est  quasi  navis  ,  qua  negotiator  a  longe  congerit  sibi 
»  divitias2.  »  Divitiae  mulieris  hujus,  laudes  viri  ejus.  Vi- 
dete  quam  a  longe  congerit  sibi  divitias  :  «  A  solis  ortu 
»  usque  occasum  ,  laudabile  nomen  Domini 3.  » 

VII.  «  Exurgit  de  noctibus,  et  dedit  escas  domui ,  et 
»  opera  ancillis  4.  Exurgit  de  noctibus  :  »  Quid  valent 
noctes?  Non  eam  premunt,  non  eam  in  tenebris  jacere 
cogunt.  «  Et  de  noctibus  exurgit  :  »  Noctes,  tribulationes 
sunt.  Sed  cui  haec ,  et  «  de  noctibus  consurgit ,  »  et  in 
tribulationibus  proficit.  «  Et  dedit  escas  domui ,  »  in  noc- 
tibus  praebuit  se  imitandam  j  faciens  docuit ,  quod  facien- 
dum  dixit  5  et  tunc  dedit  eis  escas.  Quis  comedat  de  nocte  ? 
Prorsus  et  tunc  dedit  escas 5 :  quibus  enim  dedit ,  semper 
esuriunt.  «  Beati  enim  qui  esuriunt  et  sitiunt  justitiam ; 
»  quia  ipsisaturabuntur6.»  A  nocte  spiritus  meus  vigilat 
ad  te ,  Deus 7.  «  Media  nocte  surgebam  ad  confitendum 
»  tibi8.  »  Hsec  alimenta  nocturna  abundant  in  domo 
mulieris  hujus.  Nemo  ibi  famem  patitur,  nec  palpat  ut 
inveniat  quod  manducetur  :  ardet  ibi  lucerna  prophetiae. 
Sed  numquid  manducandum  est  et  vacandum  ?  Illa  enim 
quae  «  dedit  escas  domui,  »  dedit  «  et  opera  ancillis.  » 

1  Isai.  liv,  1.  —  a  Prov.  xxxi,  14. —  3  Psal.  cxn,  3. —  *  Prov.  xxxi,  i5. 
—  5  Cod.  Cass.  vu,  fol.  38o  :  «  Et  tunc  dedit  escas  Domini  in  noctibus.  »  — 
6  Matth.  v,  6.  —  7  Isai  xxvi,  9.  —  8  Psal.  cxvm,  62. 

Ancillae  istae  ipsius  sunt ,  an  viri  ejus  ?  An  quia  viri  ipsius 
sunt,  et  ipsius  sunt  ?  An  multae  ancillae  ipsa  est?  Ipsa  enim 
quanquam  materfamilias ,  tamen  ancillam  se  non  dedig- 
netur.  Attendat  pretium  suum,  diligat  Dominum  suum. 
Agnoscat ,  inquam ,  se  ancillam ,  nec  timeat  conditionem. 
Nec  enim  dedignatur  ille  conjugem  facere ,  quam  tanti 
emit.  Et  unaquaeque  conjux  bona  maritum  suum  domi- 
num  vocat.  Prorsus  non  solum  vocat ,  sed  hoc  sapit,  hoc 
sonat,  hoc  gestat  corde  ,  hoc  profitetnr  ore,  tabulas  ma- 
trimoniales  instrumenta  emptionis  suae  deputat.  Est  ergo 
ancilla,  dans  opera  ancillis.  Est  ancilla  :  ejus  enim  filius 
est  qui  dicit :  «  Ego  servus  tuus,  et  filius  ancillae  tuae1.  » 

VIII.  Quaesiturus  eras  quid  agat  illis  operibus  etiam 
nocturnis  :  audi  quid  agat  :  «  Prospiciens  agrum  mercata 
»  est*.  »  Prospiciens,  non  in  praesenti,  sed  in  futuro, 
mercata  est  agrum  istum  :  prospiciens  fide ,  spe.  Inde  et 
de  noctibus  surgit.  «  Si  enim  quod  non  videmus  spera- 
»  mus,  per  patientiam  expectamus3.  »  In  omnibus  tri- 
bulationem  patiens4  :  prospicit  enim  agrum  quem  merca- 
tur.  Inde  enim  mulier  fortis  dicitur.  Quid  sunt  noctes 
illae  prae  agro  illo?  «  Quod  enim  ad  praesens  temporale  est 
»  et  leve  tribulationis  nostrae,  (cum  de  noctibus  surgi- 
»  mus,)  in  incredibilem  modum  seternum  gloriae  pondus 
»  operatur  in  nobis,  (cor  habentibus  ad  agrum  illum,) 
»  non  respicientibus  quae  videntur ,  sed  quae  non  viden- 
»  tur.  Quae  enim  videntur,  temporalia  sunt ;  quae  autem 
»  non  videntur,  aeterna5.  »  Qualis  estager  ille?  Quaepul- 
chritudo  ejus  est?  Inardescamus  adeumpossidendum.  Pu- 
tamus  non  ipse  est,  de  quo  dixit  Deus  :  Et  species  agri 

mecum  est 6  ? 

IX.  «  Prospiciens  agrum  mercata  est.»  Ubi  mercata  est, 

1  Psal.  cxv,  16.  —  2  Prov.  xxxi,  16. —  3  Rom.  vm,  25. —  4  1  Cor.  iv,  8. 
—  5  Ibid.  17,  18.  —  6  Psal.  xux,  11. 

habet  ibi  agrum.  «  Ubi  agrum?  Ubi  mercata  est?  Ubi  po- 
suit  et  thesaurum  suum ,  ut  fieret  ei  :  Lbi  est  thesaurus 
»  tuus,  ibi  est  et  cor  tum1.  Prospiciens  agrum  mercata 
»  est.  »  Unde  mercata  est  ?  Ne  forte  tudesperes,  et  suspi- 
res,  et  nihil  agas ,  ager  iste  segnem  amatorem  non  amat. 
Ibi  certe  cum  ad  eum  veneris,  forsitan  requiesces,  nec 
opus  erit  ut  labores.  Non  enim  est  talis  ager  ille,  qualis 
iste,  ubi  Adam  in  sudore  vultus  sui  comedit  panem  suum2. 
Modo  tamen  ut  ad  illius  agri  speciem  pervenias ,  compara 
tibi  unde  compares  agrum  ibi.  Quid?  Collige  pretium. 
Hoc  enim  agit  haec  mulier.  Videte  si  tacitum  est.  Cum 
dictum  est  :  «  Prospiciens  agrum  mercata  est :  »  tan- 
quam  diceres  ,  Unde  mercata  est?  «  De  fructibus,  ait, 
»  manuum  suarum  plantavit  possessionem3.  »  Ipsa  erant 
opera  quae  dabat  ancillis ,  ut  de  fructibus  manuum  sua- 
rum  plantaret  possessionem  in  aeternum.  Illam  enim  pos- 
sessionem  dixit,  quae  futura  est.  Hoc  insinuat  verbo 
quod  ait  :  «  Prospiciens.  » 

X.  «  Succincta  fortiter  lumbos  suos,  firmavit  brachia 
»  sua4.  »  Vere  fortis.  Vide  si  non  est  ancilla.  Quam  de- 
vote  servit,  quam  apparate  :  ne  fluitantes  sinus  carna- 
lium  concupiscentiarum  impediant  operantem ;  succingit 
lumbos ,  ut  nihil  superfluum  calcet ,  dum  in  opere  festi- 
nat.  Ibi  enim  castitas  mulieris  hujus ,  zona  praecepti  con- 
stricta,  et  ad  omne  opus  bonum  semper  parata.  «  Suc- 
»  cincta  fortiter  lumbos  suos,  firmavit  brachia  sua,  »  non 
defectura.  Unde  hoc?  «  Gustavit  quia  bonum  est  ope- 
»  rari5.  »  Ubi  est  palatum,  quo  gustatur  hoc?  Fugiunt 
homineslaborem,  quasi  amarum  :  timendo  gustare,  nes- 
ciunt  quid  amare.  Bonum  opus  facit  conscientia  bona.  Et 
quid  dulcius  ,  fratres,  bona  conscientia?  Quae  si  non  est, 

1  Matth.  vi,  ii.  —  a  Gen.  in,  19.  —  3  Prov.  xxxi,  16.  —  4  Ibid.  17. — 
—  5  Ibid.  18. 

pungit,  amara  sunt  omnia.  Gusta  ergo ,  gusta,  etvidebis 
quomodo  sapiat,  quam  te  delectabit,  quam  postea  non 
desines,  nisi  totum  consumas.  «  Gustavit  quia  bonum  est 
»  operari.  » 

XI.  k  Non  extinguetur  lucerna  ejus  tota  nocte1.  » 
«  Nemo  accendit  lucernam,  et  ponit  sub  modio2.  Tu  il- 
»  luminabis  lucernam  meam,  Domine3.  »  Lucerna  ejus, 
spes  ejus.  AdiiLamoperatur  omnis  homo,  quiquid  boni  ad 
spem  facit.  Et  in  nocte  ardet  lucerna  ista.  Quod  enim  non 
videmus,  speramus  :  ideo  nox  est.  Si  autem  et  non  vide- 
mus,  et  non  speramus  :  et  nox  est,  et  lucerna  non  ardet. 
Quid  infelicius  talibus  tenebris?  Ut  autem  non  deficiamus 
in  tenebris,  et  per  patientiam  expectemus,  quod  non  vi- 
sum  speramus,  tota  nocte  ardeat  lucerna  nostra.  Qui 
enimnobis  quotidie  loquitur  verbum,  tanquam  oleum 
infundit,  ne  lucerna  extinguatur. 

XII.  «  Manus  suas  extendit  ad  utilia4.  »  Quanturn  ex- 
tendit  has  manus?  «  A  mari  usque  ad  mare,  et  a  flumine 
»  usque  ad  terminos  orbis,  quo  pervenit5.  »  Unde  non 
frustra  dictum  est  :  «  Indexteram  et  sinistram  extende6. 
»  Extendit  manus  suas,  sed  adutilia.  » 

XIII.  «  Brachia  quoque  sua  firmavit  in  fusum  7.  »  Non 
ab  infundendo  :  sed  in  illud  instrumentum.  lanificii,  quod 
vocant  fusum.  Defuso  isto,  quod  Dominus  donat,  dicam  : 
neque  enim  ista  lanificia  sunt  a  viris  aliena.  Audite  quid 
sit  :  «  Brachia  sua  firmavit  in  fusum.  »  Potuit  dicere,  in 
colum.  Fusum  dixit,  forte  non  frustra.  Quamvis  possit 
videri,  nec  absurde  intelligi  de  fuso  lanificium  significa- 
tum ,  de  lanificio  bonum  opus ,  tanquam  castt*  mulieris 
et  matronse  impigrseet  diligentis  :  tamen  ego,  charissimi, 
in  isto  fuso,  quod  intelligo,  non  tacebo.  Omnis  qui  vivit 

1  Prov..  xxxi,  18.  —  2  Matth.  v,  i5.  —  3  Psal.  xvn,  29.  —  4  Prov. 
xxxi,  19.  —  5  Psal.  lxxi,  8.  —  6  Isai.  liv,  2.  —  7  Prov.  xxxi,  19. 

in  bonis  operibus  in  sancta  Ecclesia,  non  neglector,  sed 
effector  praeceptorum  Dei ,  quid  faciat  cras ,  nescit  5  quid 
fecerit  hodie  ,  scit.  De  futuro  opere  timet ,  de  praeterito 
gaudet :  et  ut  perseveret  in  bonis  operibus ,  vigilat ;  ne 
forte  negligens  futurorum,  perdat  praeteritum.  In  orando 
tamen  Domino  ,  in  omni  deprecatione  sua,  non  habet  fir- 
mam  conscientiam  de  opere  futuro ,  sed  de  prseterito  ;  ex 
eo  quod  fecit ,  non  ex  eo  quod  facturus  est.  Jam  ergo  si 
hoc  verum  esse  mecum  videtis ,  attendite  in  lanificio  duo 
instrumenta  ista  ,  colum  et  fusum.  In  colo  lana  involuta 
est ,  quae  filo  ducenda  et  nenda  transeat  in  fusum.  Quod 
in  colo  est  involutum  ,  est  futurum  :  quod  in  fuso  collec- 
tum  est,  jam  praeteritum  est.  Opus  ergo  tuum  in  fuso  est, 
non  in  colo.  In  colo  enim  est ,  quod  facturus  es  5  in  fuso, 
quod  fecisti.  Vide  ergo  si  aliquid  habes  in  fuso,  ubi  fir- 
mentur  brachia  tua.  Ibi  erit  fortis  conscientia  tua ,  ibi 
securus  Deo  dices  :  Da  ,  quia  dedi ;  dimitte ,  quia  dimisi ; 
fac,  quia  feci.  Non  enim  petis  praemium,  nisi  opere  gesto, 
non  opere  gerendo.  Quidquid  ergo  operaris,  totus  animus 
ad  fusum  sit.  Quia  et  quod  pendet  in  colo,  ad  fusum  tra- 
jiciendum  est  :  non  autem  illud  quod  collectum  est  in 
fuso,  ad  colum  revocandum  est.  Ergo  vide  quid  agas,  ut 
habeas  in  fuso,  ut  brachia  tua  firmes  in  fusum  ,  ut  totum 
coletur  ad  fusum  ,  ut  habeat  aliquid  fusum  quod  te  con- 
soletur,  quod  te  confirmet ,  quod  tibi  det  fiduciam  de- 
precandi  et  sperandi  promissa. 

XIV.  Et  quid  agam  ?  forte  dicis  :  quid  me  jubes  habere 
in  fuso  ?  Audi  quid  sequitur  :  «  Manus  autem  suas  ape- 
»  ruit  pauperi l.  »  Eia,  non  nos  pudeat  lanificium  sanc- 
tum  docere  vos.  Videte,  si  quis  habet  plenum  sacculum, 
plenum  horreum  ,  plenam  apothecam  :  omnia  ista  in  colo 
sunt,  transeant  in  fusum.  Videte  quomodo  net ,  imo  vi- 

'  Prov.  xxxi,  20. 

dete  quomodo  neiat.  Dum  omnes  instruantur ,  gramma- 
tici  non  timeantur.  «  Manus  autem  suas  aperuit  pauperi , 
»  fructum  autem  porrexit  inopi.  »  Manus  pauperi,  fruc- 
tum  inopi.  Est  quidam  pauper,  manus  tuas  quaerit :  est 
quidam  inops ,  fructum  tuum  quserit.  Qui  quaerere  non 
vult  a  te,  nisi  quod  necessitati  suse  prosit,  pauper  est,  ma- 
nus  tuas  quaerens.  Est  autem  alius  inops,  qui  dicit  : 
«  Quasi  nihil  habentes ,  et  omnia  possidentes  l.  »  Non 
quasi  necessitati  suae  vult  satisfieri  de  dato  tuo  ;  sed  tan- 
quam  in  arbore  Dominica ,  quam  plantavit  et  rigavit , 
fructum  quaerit.  Ipsum  audi  de  quibusdam  dicentem , 
cum  de  talibus  loqueretur  :  «  Non  quia  quaero  datum, 
))  sed  requiro  fructum*.  » 

XV.  «  Non  est  sollicitus  de  his  quae  in  domo  sunt  vir 
»  ejus ,  cum  alicubi  demoratur.  Non  est  sollicitus  quae  in 
»  domo  sunt,  vir  ejus3  :  »  quia  novit  Dominus  qui  sunt 
ejus4.Quomodo  sit  sollicitus :  «  Quando  quos  praedestinavit 
»  ipsos  et  vocavit ;  et  quos  vocavit,  ipsos  et  justificavit  ;  et 
»  quos  justificavit,  ipsos  et  glorificavit 5  ?  Si  Deus  pro  no- 
»  bis,  quiscontranos5?  Non  est  sollicitu  vir  ejus  :  »novit 
suos,  noverunt  eum  sui.  «  Cum  alicubi  demoratur.  »  Ubi 
demoratur ,  nisi  unde  venturus  est  ?  Demoratur  ibi,  quasi 
tardat  ibi.  Multi  enim  jam  desiderant  adventum  ejus  5  et 
desiderium  eorum  differtur ,  donec  impleatur  numerus 
membrorum  matronae  hujus.  Multi  autem  ad  suam  im- 
pietatem  tarditate  illius  abutuntur*,  etdicitmalus  servus: 
«  Tardat  dominus  meus.  Etincipit  caedere  conservos,  et 
»  inebriari  cum  malis.Veniet  dominus  ejus,  in  die  qua  nes- 
»  cit,  et  hora  quaignorat,  etdivideteum6.»Ministrorum 
enim  et  praepositorum  corpus  est,  quod  dat  in  tempore 
conservis  cibaria. «  Dividet,  inquit,  eum.  »  Habet  bonos  et 

1  2  Cor.  vi,  10.  —  2  Philip.  iv,  17.  —  3  Prov.   xxxi,  21.  —  4  2  Tim. 
u,  19.  —  5  Rom.  viu,  3o,  3i.  —  6  Luc.  xn,  45,  4^» 

raalos,  et  separat  malos  a  bonis.  Et  partem  ejus  cum  hy- 
pocritis  ponet.  Non  totum  ministrum  :  quia  sunt  ibi  et 
desiderantes  adventum  Domini.  Sunt  ibi  et  ex  illo  nu- 
raero,  de  quo  dicitur  :  i  Beatus  ille  servus,  quem,  cum 
»  venerit  dominus,  invenerit  ita  facientem1.  *  Ergo  ve- 
niet  et  dividet  eum. 

XVI.  Nunc  interim  demoratur  alicubi :  sed  non  est  sol- 
licitus  quid  agatur  in  domo.  «Omnes  enim  apud  eam  i 
»  titi  sunt2.  »  Numquid  de  nuditate  servorum  suorum 
sollicitus  erit,  cum  alicubi  demoratur  ,  habens  conjugem 
talera 3  ?  Vestiti  sunt,  et  optime.  Quam  optime  vultis 
nosse?  «  Quotquot  inChristo  baptizatiestis,  Christum  in- 
»  duistis 4.  Omnes  omnino  apud  eam  vestiti  sunt.»  Et  boni 
servi  et  mali  servi  vestiti  sunt :  sed  boni  servi  vestiti  sunt, 
qui  Christum  induerunt ,  non  tantum  in  forma  sacra- 
raenti,  sed  etiara  in  opere  exerapli,  sequentes  vestigia  Do- 
mini  sui  :  alii  vero  usque  ad  sacramentum  ,  reddituri  de 
sua  veste  rationem.  Non  cessat  tamen  illa  raulier  ,  non 
cessat  illa  mulier  omnes  vestire  :  ut  neroo  queratur ,  ne- 
mo  dicat :  Ideo  non  sum  bene  operatus ,  quia  non  sum 
vestitus.  Videteergo,  quemadmodum  induti  esse  debea- 
tis.  Pro  vestibus  nostris  etiam  opus  faciamus.  «  Omnes 
»  enim  apud  eam  vestiti  sunt.  » 

XVII.  Quid  viro  suo?  Quae  servos  vestit,  viro  suo  nihil 
operatur?  «  Duplicia  pallia  fecit  viro  suo5.  »  Jam  accla- 
matis  :  credo  quod  agnoscitis  quae  sunt  duplicia  pallia  , 
quce  facit  Ecclesia  viro  suo.  Pallia  quae  illi  facit,  laudes 
sunt :  laudes  fidei ,  laudes  confessionis ,  laudes  praedica- 
tionis.  Quare  duplicia?  Christum  laudas,  Deum  laudas  et 
horoinem.  Dupliciter  lauda  ,  et  simpliciter  lauda  :  dupli- 
citer,  quia  homo  et  est  Deus  ;  simpliciter,  ut  non  sis  fictus. 

•  Luc.  xn,  43.  —  2  Prov.  xxxi.  21.  —  3  Beda  et  Florus  ad  Galat.  m.  — 
4  Galat.  w,  27.  —  5  Prov.  xxxi,  '22. 

Nescio  quae  mulier  apud  Photinum  quemdam  ,  lapidem 
quasi  pretiosum  de  ornamento  hujus  mulieris  excussum  , 
jam  vilem  et  abjectum,  unde  hoeretiei  Photiniani  appel- 
lantur,  hoc  elegit  quasi  simplex  pallium  facere  viro  suo. 
Non  accepit  ille  utique  a  sua  conjuge ,  vere  sua ,  sicut 
scriptum  est :  Unius  duplicia  sunt  pallia.  Ille  enim  Chris- 
tum  solum  hominem  dixit.  Rursus  extitit  nescio  quoe  alia 
detestanda  mulier,  quasi  et  ipsa  texens  viro  pallium, 
texens  autem  pannosas  fabellas.  Ait  enim :  Christus  Deus 
est  tantum  ,  omnino  hominis  nihilhabens.  Hoc  Manichaei 
dicunt.  Photiniani,  homo  tantum  •,  Manichaei,  Deus  tan- 
tum.  Illi  nihil  divinum  in  Domino  confitentur  ■  isti  quasi 
totum  divinum ,  et  tamen  tam  falsum ,  ut  nec  saltem 
humanum.  Si  enim  homo  non  erat,  ergo  mortuus  non  est, 
ergo  crucifixus  non  est ,  ergo  nec  resurrexit.  Qui  ilie  re- 
surgere  potuit ,  qui  mortuus  non  est  ?  Ergo  et  dubitanti 
Discipulo  falsas  cicatrices  ostendit.  Procul  dubio  enim 
f alsae  cicatrices  illae  fuerunt,  si  vera  vulnera  non  praecesse- 
runt.  Si  autem  vera  vulnera  praecesserunt ,  vera  caro  :  si 
vera  caro,  vera  mors,  vera  crux,  verus  homo,  et  totus 
veritas  :  laus  abundans  de  colo  hujus  mulieris.  Qui  autem 
ista  laudabiliter  duplicia  pallia  timuerunt,  mendacio  du- 
plices  remanserunt. «  Duplicia  pallia  fecit  viro  suo.»  Pror- 
sns  duplicia  pallia  fecit.  Confitere  Deum,  confitere  homi- 
nem  ;  lauda  Deum  in  homine,  lauda  hominem  in  Deo. 
Texuit  pretiosissimum  iJlud  pallium  laudis  :  «  In  princi- 
»  pio  erat  Verbum  ,  et  Verbum  erat  apud  Deum ,  et  Deus 
»  erat  Verbum  :  hoc  erat  in  principio  apud  Deum1.  » 
Texuit  et  aliud  pallium,  propter  conversationem  inter  ho- 
mines  quotidianam  :  «  Verbum  caro  factum  est ,  et  habi- 
»  tavit  in  nobis2.  Duplicia  pallia  fecit  viro  suo.  » 
XVIII.  «  De  bysso  et  purpura  vestimenta  sibi  fecit3.  » 

1  Joan.  i,i.  —  5  Ibid.  i/j.  —  3  Prov.  xxxi  "22. 


486  S.     AUGUSTINI    EPISCOPI 

Non  enim  decebat  matronam  tanti  viri ,  vel  nudam  ince- 
dere,  vel  pannosam.  «  Fecit  de  bysso  et  purpura  vesti- 
»  menta  sibi.  »  De  bysso,  candida  confessione;  de  pur- 
pura,  gloriosa  passione.  Hujus  byssum,  cum  oramus, 
agnoscimus  5  hujus  purpuram  in  Martyribus  mane  lau- 
damus. 

XIX.  «  Conspicuus  autem  fit  in  portis  vir  ejus1.  »  Ille 
qui  alicubi  demoratur,  ille  qui  pro  tali  conjuge  de  domo  sua 
sollicitus  non  est,  ille  quem  demorantem  alicubi  nunc  nemo 
videt,  «  Conspicuus  fit  in  portis.  »  Attende  quando  :  vide 
quod  sequitur  :  «  Cum  sederit  in  concilio  cum  senioribus 
»  terrae.  »  Nihil  evidentius  :  lege  aliam  prophetiam  : 
«  Veniet  ad  judicium  cum  senioribus  populi  sui 2.  »  In 
illo  concilio  ,  hoc  est ,  in  illo  judicio,  judicantibus  secum 
sanctis ,  quibus  dictum  est  :  «  Sedebitis  super  duodecim 
»  sedes  judicantes  duodecim  tribus  Israel3  ,  »  conspicuus 
erit.  «  Veniet  enim  Filius  hominis,  sicut  dixit,  in  majes- 
»  tate  sua ,  et  omnes  Angeli  ejus  cum  eo4.  »  Ibi  omnes 
Angeli  et  Archangeli  ccelorum,  et  Angeli  annuntiatores 
verbi  Dei.  Etenim  et  Propheta  dictus  est  Angelus  :  Ange- 
lus  enim  nuntius  est.  Et,  «  Ecce  ego  mitto  Angelum  meum 
»  ante  faciem  tuam5 ,  »  de  Joanne  dictum  est.  Et,  «  Si- 
»  cut  Angelum  Dei  excepistis  me6,  »  Apostolus  loquitur. 
Ille  ergo  ,  ille ,  alicubi  nunc  demorans  ,  de  quo  multi  di- 
cunt,  Quando  venturus  est,  aut  quis  venturus  est  ?  «  Cons- 
»  picuus  erit  in  portis,  »  hoc  est,  inaperto,  in  manifesto. 
«  In  portis  conspicuus  erit  :  »  sed  alios  admittet,  contra 
alios  claudet.  «  Erit  conspicuus  in  portis  vir  ejus ,  cum 
»  sederit  in  concilio  cum  senioribus  terrae.  »  Quod  donec 
fiat,  haec  interim  faciat  quod  faciebat :  operetur,  non  ces- 
set ,  expectet  illum  futurum  conspicuum  in  portis  ,  non 

1  Prov.  xxxi,  Q.3.  —  2  Isai.  ui,  i^.  —  3  Matth.  xix,  28.—  4  Id.  xxv,  3i. 
—  5  Malac.  111,  1.  —  6  Galat.  iv,  i4- 

contremiscat  sanctum  concilium  judicii  Dei,  cum  bona 
conscientia  veniat,  gloriosa  veniat  :  quia  ipsius  mem- 
bra  sunt,  et  ipsius  filii  sunt,  qui  sunt  cum  ejus  viro  judi- 
caturi. 

XX.  a  Sindones  fecit,  et  vendidit1.  »  Bene  quia  «  sindo- 
»  nes  fecit  :  »  quare  «  vendidit  ?  »  nisi  quia  non  quae- 
»  rit  datum  }  sed  requirit  fructum.  »  Venditionem  enim 
istam  primo  intelligite,  fratres,  gratuitam.  Et  aliquisemit 
gratis  ?  Si  gratis  tollit ,  non  emit  :  si  emit ,  pretium  dat , 
non  gratis  tollit.  Et  ubi  est : «  Qui  sititis,  venite  ad  aquam, 
»  emite  vobis  sine  argento2?  »  Quando  emis,  non  argen- 
tum  das^  et  tamen  emis.  Si  emis,  aliquid  das-  non  tamen 
argentum  das  :  te  ipsum  das.  Sindones  enim  referte  ad 
illa  linea,  quae  spiritalia  sunt ,  quae  facit  et  praedicat  ista 
mulier  per  omnes  terras.   Et  forte  vendere  dicenda  est  : 
quia  dixit  Apostolus  :  «  Si  nos  vobis  spiritalia  seminavi- 
»  mus,  magnum  est,  si  carnalia  vestra  metamus3?  »  Ete- 
nim  ratio  illa  est  dati  et  accepti :  nam  in  omni  venditione 
ratio  dati  et  accepti  versatur.  Contristatur  autem  Apos- 
tolus  adversus  quaedam  fora,  ubi  non  vendidit  sindones  : 
«  Nulla,  inquit,  mibi  Ecclesia  communicavit  in  ratione 
»  dati  et  accepti4.  »  Sed  ille  quisic  vendidit,  non  quae- 
rit  datum ,    sed  requirit  fructum  :  ne  quasi  venditorem 
Evangelii  putetis.  Est  quidem  ille  mercator.  Domini  sui , 
sed  magis  pretium  quaerit.  Nam  quidquid  prorsus  vendit  5 
dat  spiritalia  :  et  quid  quaerit  ?  forte  carnalia  ?  Debentur 
quidem  et  ista  :  sed  non  ipsa  quaerebat  Apostolus,  dicens  : 
«  Non  enim  quaero  vestra ,  sed  vos  ipsos 5.   »  Date  ergo 
pretium ,  date  vos  ipsos.  Neque  enim  et  Joseph  in  iEgypto 
frumenta  non  vendebat  :  et  tamen  ipsos  ementes,  servos 
regios  faciebat.  Volentes  vivere  in  illa  iame,  accipiebant 

1  Prov.  xxxi,  24. —  2  Isai.  lv.   i.  —  3  i  Cor.  ix,   n.  — 4  Philip.  iv,  i5. 
—  5  2  Cor.  xn,  i^. 

frumenta  ,  et  fiebant  servi.  Timemus  nos  fieri  servi?  Vae 
nobis,  si  non  erimus  illius  servi1.  Quid  nobis  prodest  re- 
cusare  talem  Dominum?  Et  sub  diabolo  erimus,  et  famem 
patiemur ,  et  potestatem  veri  Domini  non  effugiemus.  Te 
ipsum  da,  et  eme  tibi  sindonem  ,  id  est,  spiritale  amicto- 
rium.  Sic  etiam  cujusdam  panis  pretium  tu  ipse  es.  Quid 
enim  ?  Quia  das  te  voluptati,  nonne  pro  concupiscentia  car- 
nis,  tanquam  ut  emas  meretricem  ,  te  ipsum  das  pretium? 
Quantum  est  ut  Deo  te  des,  panem  vivum  tibi  emas ,  qui 
de  ccelo  descendit,  eodem  ipso  pretio  quod  tu  ipse  es? 
Pretium  enimmeretricistantum  est,quantum  panisunius-. 
»   Sindones  fecit ,  et  vendidit.  » 

XXI.  k  Cinctoria  autem  Cbananaeis3.  »  Cingant  se, 
operentur  ,  veniant ,  sint  servi  de  domo  ista  :  ut  omnes 
vestiti,  omnes  pastisint.  Cinctoria  enim  fecit,  utique  ad 
opus  :  nam  et  ipsa  opus  faciens ,  accinxit  fortiter  lumbos 
suos.  Qui  sunt  Chananaei  ?  Vicinae  gentes  populo  Israel 
alienigenae.  u  Aliquando  qui  eratislonge,  facti  estis  prope 
)>  in  sanguine  Christi4.»  Qui  eratis  aliquando  peregrini  Tes- 
tamentorum,  et  promissionis  spem  non  habentes,  et  sine 
Deo  in  hoc  mundo ,  nunc  autem  cives  sanctorum  et  do- 
mestici  Dei ,  acceptis  cinctoriis  operamini  in  domo  domi- 
nica,  jam  facti  domestici  Dei  ex  Chanan3eis,  unde  erat  et 
illa  mulier  modo  in  Evangelio  recitata.  Chananaea  erat , 
ad  mensam  filiorum  accedere  non  audebat ,  sed  tanquam 
canis  micas  requirebat.  Vide  quemadmodum  se  praecinxe- 
rit  ad  opus.  Praecinctorium  ejus,  fides :  hoc  laudat  ille. 
a  0  mulier  magna  est  fides  tua  5.  » 

XXII.  Caetera  videamus.  «  Fortitudine  et  decore  induta 
»  est6.  Decore,  »  tanquam  bysso  ;  fortitudine,  tanquam 
purpura.  Quia  enim  fortis,  ideo  in  passione  sanguinea. 

1  Gen.  xm.  —  2  Prov.  vi,  26.  —  3  Id.  \xxi,  24.  —  4  Ephes.  11,  i3.  — 
5  Matth.  xv,  9.8.  —  6  Prov.  xtxi,  9.5. 

«  Et  laetata  est  in  diebus  novissimis.  Lastata  est  :  »  hic 
ergo  diu  tribulata.  Nam  unde  haberet  purpurea  vesti* 
menta  sine  tribulatione  ? 

XXIII.  «  Os  suum  aperuit  attente1.  »  Praestet  nobis  in 
illa  constitutis,  ipsam  Jaudantibus,  illi  cohaerentibus,  cum 
illa  et  in  illa  virum  ejus  expectantibus  ,  ut  et  nos  aperia- 
mus  attente  os  nostrum  •,  non  temere,  sed  caute ,  attente, 
sollicite.  Cum  timore  et  tremore  multo  fui  apudvos2, 
Apostolus  dixit  :  tanqaam  dicens  :  «  Os  meum  aperui 
»  attente.  Os  nostrum  patet  ad  vos,  o  Corinthii3.  Os 
»  suum  aperuit  attente.  Etordinem  posuit  linguae  suae  :  » 
laudans  creaturam  tanquam  creaturam,  Creatorem  tan- 
quam  Creatorem,  Angelos  tanquam  Angelos,  eoelestia 
tanquam  ccelestia,  terrestria  tanquam  terrestria,  homines 
tanquam  homines,  pecora  tanquam  pecora.  Nihil  pertur- 
batum ,  nihil  inordinatum.  Non  accipiens  in  vanum  no- 
men  Domini  Dei  sui ,  non  substantiam  creaturae  sentiens 
de  Creatore  :  ita  ordinate  totum  loquens ,  ut  non  praepo- 
nat  inferiora  potioribus,  nec  subdat  potiora  inferioribus. 
«  Disposuit  ordinem  linguae  suae.  »  Nihil  pulchrius  hoc  or- 
dine.  Unde  et  ipsa  dicit :  «  Ordinate  inme  charitatem4. » 
Nolite  praepostere  agere,  nolite  perturbare  et  confundere 
quae  Deus  ordinavit.  Ordinate  in  me  charitatem.  Amate 
me  tanquam  me,  amate  Deum  tanquam  Deum  :  ne  Deum 
offendatis  propter  me ,  nec  me  offendatis  propter  alium 
quemlibet,  nec  alium  quemlibet  propter  me.  Ordinate  in 
me  charitatem.  Beata  filia  ejus  in  hoc  ordine  constituta, 
cujus  inter  caeteras  celebramus  hodie  passionem,  pau]o 
ante  audivimus  confessionem  ,  ordinans  linguam  suam  , 
Honorem ,  inquit,  Gaesari  quasi  Caesari,  timorem  autem 

1  Prov.  xxxr,  26.  ■—  2  1  Cor.  u,  3.  —  3  2  Cor.  vi,  11.  —  4  Cant. 
11,  4. 

Deo.  «  Os  suum  aperuit  attente,  et  ordinem  posuit  lin- 
)>  guae  suae.  » 

XXIV.  «  Severae  conversationes  domorum  ejus1.  Se- 
»  verae,)) fortes,  districtae  :  nonestubi  diffluatur ,  non amat 
dissolutionem.  «  Cibos  autem  pigros  non  comedit.  »  Me- 
rito  tantum  acquisivit. 

XXV.  Hic  ergoista  laboriosa,  vigilans,  sollicita,  severe 
castigans  domum  suam ,  surgens  de  noctibus ,  intuens 
lucernam  ne  extinguatur  ,  in  tribulatione  fortis ,  nondum 
receptis  promissis  pavens,  bracbia  sua  in  fusum  confir- 
mans  ,  non  pigrum  panem  manducans  :  sed  post  labores 
istos  quasi  paupertatis  et  necessitatis  saecularis  ,  quid  erit , 
quia  in  diebus  novissimis  lsetata  est  ?  Quid  erit ,  audire 
vultis  ?  Audite  propter  quam  spem  ardeat  lucerna  nostra 
tota  nocte,  nunc  audite.  v  Surrexerunt  filii  ejus ,  et  di- 
»  tati  sunt 2.  »  Modo  in  paupertate  vivimus  ,  in  pauper- 
tate  vigilamus  ;  et  cum  morimur ,  in  paupertate  dormi- 
mus  :  sed  surgemus  et  ditabimur.  Tunc  ditabuntur  filii 
ejus.  «  Surrexerunt  filii  ejus ,  et  ditati  sunt.  »  Compara 
nunc  quaslibet  divitias  terrae  hujus  ,  obnoxias  furibus  et 
tineis.  Quid  te  jactas?  Quia  infirmus  es,  ideo  sunt  tibi 
multa  necessaria.  Opus  est  multum  vestiaris  ,  quia  frigus 
pati  non  potes  :  jumentis  utaris ,  quia  pedibus  ambulare 
non  potes.  Ista  fulcimenta  sunt  infirmitatis ,  non  orna- 
menta  potestatis.  Quae  illoe  divitiae  sunt  Angelorum?  Unam 
vestem  babent  lucis  :  nunquam  teritur,  nunquam  sordi- 
datur.  Illae  sunt  verae  divitiae,  ubi  nulla  erit  inopia,  nulla 
erit  indigentia.  Quid  modo  quaeris  hoc,  antequam  sur- 
gas?  Sifilius  es  mulieris  hujus ,  attende  quando  tibi  di- 
vitiae  promittantur.  «  Surrexerunt  filii  ejus,  et  ditati 
»  sunt.  »  Para  te  resurrectionis  divitias  accipere.  Noli  has 

1  Prov.  xxxi,  27.  —  "  Ibid.  28. 

amare,  ut  merearis  ad  illas  venire.  «  Surrexerunt  filii  ejus, 
»  et  ditati  sunt.  » 

XXYI.  «  Et  vir  ejus  laudavit  eam1.  »  Nos  eam  lauda- 
bimus,  sed  non  de  nostro.  Ipse  vir  ejus  laudavit  eam. 
Quando  surrexerunt  filii  ejus,  et  ditati  sunt  5  attendit  eam, 
et  inspexit  eam,  et  laudavit  eam.  Quis  nolit  audire  quo- 
modo  laudaverit?  Si  tam  jucunde  audistis ,  cum  laudare- 
tur  a  nobis;  quomodo  audiremus,  si  possemus  audire  si- 
cut  eam  laudavit  vir  ejus  ?  Laudavit  eam  in  resurrectione : 
cum  resurrexerimus  ,  andiemus.  An  et  modo  non  tacuit 
laudem  ipsius  ?  Haec  est  ipsa  laus ,  ipsa  sequetur 2.  Au- 
diamus,  audiamus  quemadmodum  eam  laudaverit  vir  ejus, 
videns  eamjam  cum  tanta  beatitudine  fdiorum,  divitum 
in  resurrectione  mortuorum. 

XXVII.  «  Multae,  inquit,  filiae  fecerunt  potentiam3.  » 
Laudes  sunt ,  quibus  eam  laudat  vir  ejus.  «  Multae  filiae 
»  fecerunt  potentiam.  »  Quae  filiae,  quibus  haec  compa- 
ratur  ?  Et  non  comparatur.  «  Multae  filiae  fecerunt  poten- 
»  tiam  :  tu  autem  superasti.  »  Attendite,  rogo  vos  :  jam 
in  fme  lectionis  sumus.  Metuo  enim  ne  ibi  vos  babeam 
fatigatos,  ubi  maxime  exigo  intentos.  Audiamus  laudes 
illius.  «  Multae  filiae  fecerunt  potentiam  ;  tu  autem  supe* 
»  rasti  et  superposuisti  omnes.  »  Tu,  inquit,  omnes  su- 
perasti,  tu  super  omnes  posuisti.  Quae  sunt  ergo  aliae  fi- 
liae  quae  fecerunt  potentiam,  quas  ista  superavit,  et  super 
quas  ista  superposuit  ?  Aut  quam  potentiam  fecerunt ;  aut 
unde  ista  superavit  ?  Sunt  enim  malae  filiae,  quae  sunt  hae- 
reses.  Quare  filiae  ?  Quia  et  illae  ex  ista  natae  sunt.  Sed  filiae 
malae ,  filiae  non  similitudine  morum  ,  sed  similitudine  sa- 
cramentorum.  Habent  et  ipsae  sacramenta  nostra,  habent 
Scripturas  nostras  ,  habent  Amen  et  Alleluia  nostrum, 

1  Prov.  xxxi ;  28.  —  a  Cod.  Cass.  vn,  fol.  38o  :  «  Ipsa  sequitur,  audia- 
mus ;  itavivatis  inllla,  et  cum  illa  audiamus,  etc.  »  —  3  Prov,  xxxi,  29: 

habent  pleraeque  Symbolum  nostrum,  habent  multae 
Baptismum  nostrum  :  ideo  filiae.  Sed  huic  mulieri,  vultis 
nosse,  quid  alibi  dictumsit,  inCanticis  canticorum?  «  Si- 
»  cutlilium  in  medio  spinarum,  ita  proxima  mea  in  medio 
)>  filiarum1.  »  Mirum  dictum,  easdem  et  spinas  dixit  et  fi 
lias.Et  illae  spinae  faciunt  potentiam?  faciunt  plane.  Nonvi- 
detis  quemadmodum  et  ipsae  haereses  orent,  jejunent, 
dent  eleemosynas,  laudent  Christum?  Possum  dicere, 
esse  ibi  pseudo-prophetas,  de  quibus  dictum  est :«  Faciunt 
)>  signa  et  prodigia  multa,  ut  fallant,  si  fieri  potest,  etiam 
»  electos 2.  »  Ecce  praedixi  vobis.  Faciunt  potentiam  et 
spinae  :  de  qua  potentia  dicitur  :  «  Nonne  in  nomine  tuo 
»  manducavimus  et  bibimus,  et  in  nomine  tuo  virtutes 
»  multas  fecimus3  ?  »  Manducavimus  et  bibimus4 ,  non  de 
quocumque  cibo  diceret :  nostis  de  quo  dicere  potuit ,  vel 
potu.  Et  virtutes  multas  fecimus.  Faciunt  potentiam 
multae  filiae,  non  negamus  :  et  spinae  florem  habent,  sed 
fructum  non  habent.  Haec  autem  cui  dixit,  «  Tu  autem 
»  superasti  et  superposuisti  omnes,  »  unde  superavit,  nisi 
quia  non  solum  florem ,  sed  et  fructum  habet  ? 

XXVIII.  Quem  fructum  habet  ?  Unde  superavit  ?  Dica- 
tur  mihi.  «  Supereminentem ,  inquit,  viam  vobis  demons- 
»  tro5.  »  Quam  supereminentem  viam?  Quia  inde  ista 
superavit,  inde  ista  superposuit  omnes.  «  Si  linguis  ho- 
»  minum  loquar  et  Angelorum,  charitatem  autem  non  ha- 
»  beam,  factus  sum  aeramentum  sonans,  aut  cymbalum 
»  tinniensG.  »  Loquitur  linguis,  ad  potentiam  illamffpres 
pertinent.  «Si  sciam  omnia  sacramenta  et  omnem  scientiam, 
»  et  habeam  omnem  prophetiam  et  omnem  fidem,  ita  ut 
»  montes  transferam,  (quanta  potentia !  )charitatem  autem 
»  non  habeam,  nihil  sum.  »  Audi  adhuc  alias  potentias ,  ad 

■''.'  Cant.  u,  2.  —  *  Matth.  xxiv,  i\.  ~  3  Id.  vn,  11.  — »  4  Luc.  xm,  *?6.  — 
5  1  Cor.  xii,  3i.  —  G  I<J.  xni,  i. 


SERMO    XXXVll  ,    DE    PROVERBUS    SA.LOMOJNIS.  493 

florem  pertinentes ,  non  adfructum.  «  Si  distribuero  om- 
»  nia  meapanperibus,  ettradidero  corpus  meum  ut  ardeam, 
»  charitatem  autem  non  habuero,  nihil  mihi  prodest1.  » 
Hanc  habet  ista  supereminentem  viam ,  unde  illi  dixit , 
«  Multae  filiae  fecerunt  potentias.  »  Multae  locutae  sunt 
linguis,  scierunt  omnia  sacramenta ,  fecerunt  virtutes 
multas,  daemonia  excluserunt ,  res  suas  pauperibus  dis- 
tribuerunt,  corpora  sua  ignibus  tradiderunt.  Infra  te  sunt, 
quia  charitatem  non  habuerunt.  «  Tu  autem  superasti  et 
»  superposuisti  omnes  :  »  non  solum  flore  ,  sed  et  fructu 
gravida ,  fructu  abundans.  Vide  ipsum  botrum ,  unde  ia- 
cipiat.  Cum  enumeraret  opera  carnis  :  «  Fornicationes, 
»  inquit,  immunditiae,  luxuriae,  idolorum  servitus ,  vene- 
»  ficia ,  inimicitiae ,  contentiones ,  aemulationes,  animo- 
»  sitates  ,  dissensiones ,  haereses  ,  invidiae  ,  comessatio- 
»  nes ,  ebrietates  ;  et  his  similia,  quae  praedico  vobis,  sicut 
»  praedixi ,  quoniam  qui  talia  agunt ,  regnum  Dei  non 
»  possidebunt2.  »  Enumeratis  omnibus  spinis  in  ignem 
mittentis :  «  Fructus  autem  spiritus  est,  inquit,  charitas. » 
Et  ab  hoc  capite ,  ab  hac  tanquam  radice  caetera  conte- 
xuntur  :  «  Gaudium ,  pax,  longanimitas,  benignitas,  bo- 
nitas,  fides,  mansuetudo,  continentia3.  »  Undeiste  botrus 
pulcher?  Quia  pendet  acharitate.  «  Multae  filiae  fecerunt 
»  potentiam  :  tu  autem  superasti  et  superposuisti  omnes.  » 
XXIX.  In  illis  quid  remansit  ?  «  Falsae  gratiae  ,  et  vana 
»  species  mulieris4.  Quia  si  charitatem  non  habeo ,  fac- 
»  tus  sum  aeramentum  sonans,  et  cymbalum  tinniens :  nihil 
»  sum,  nihil  mihi  prodest.  Falsae  sunt  ergo  gratiae,  et 
»  vana  species  mulieris.  Mulier  enim  sapiens  benedicitur.» 
lsta  quae  quaesivit  quid  intelligeret,  quae  intellectum  cus- 
todivit,  ista  sapiens,  ista  benedicitur  :  non  illae  falsae  spe- 

1  i  Cor.   xni,    1,   3.   —  '  Galat.    v,   19-21,    ~  3    IbiJ.   22.    —  4  Prov. 
XX.XI,  3o. 

cies ,  non  illa  vana  gratia.  Sapiens  mulier  benedicitur. 
«  Timorem  autem  Domini  ipsa  collaudat.  »  Ipsa  quae  be- 
nedicitur,  collaudat  aliquid  unde  benedicatur ,  quia  sa- 
piens  est.  Quid  coUaudat  ?  Timorem  Domini,  quo  perducta 
est  ad  sapientiam.  «  Initium  enim  sapientiae ,  timor  Do- 
»  mini *  :  Timorem  autem  Domini  ipsa  collaudat.  »  La- 
boriosa  totnoctibus,  inter  tot  scandala  patiens,  provida 
ad  expectandum  ,  fortis  ad  tolerandum ,  constans  ad  per- 
severandum  ;  laboribus  finitis ,  «  Date  illi  de  fructibus  ma- 
»  nuum  suarum a.  »  Quid ,  date  ?  «  Venite  benedicti  Pa- 
»  tris  mei3.  Dateilli  de  fructibus  manuum  ejus.  »  Quid, 
date  ?  «  Percipite  regnum  quod  vobis  paratum  est  ab  ori- 
»  gine  mundi.  »  Ecce  quid  «  date.  »  De  quibus  «  fructi- 
»  bus  manuum  ejus  ?  •  Esurivi  enim,  et  dedistis  mihi 
»  manducare4.  Date  illi  defructibus  manuum  ejus.  » 

XXX.  Et  quod  illi  deinde  negotium  erit ,  finitis  labo- 
ribus?  «  Et  laudetur  in  portis  vir  ejus.  »  Ipse  erit  portus 
laborum  nostrorum,  videre  Deum,  et  laudare  Deum.Non 
ibi  dicetur  :  Surge,  labora,  vesti  servos ,  vesti  te  ipsam, 
ornare  purpura  ,  da  escas  famulis ,  attende  ne  lucerna  ex- 
tinguatur ,  sollicita  esto ,  surge  de  noctibus ,  aperi  pau- 
peri  manum,  trajice  de  colo  in  fusum.  Non  erunt  opera 
necessitatis  ,  ubi  nulla  necessitas.  Non  erunt  opera  mise- 
ricordiae  ,  ubi  nuila  miseria.  Non  irangis  panem  pauperi, 
ubi  nemo  mendicat.  Non  suscipis  peregrinum ,  ubi  omnes 
in  patria  sua  vivunt.  Non  visitas  aegrum,  ubiomnes  per- 
petuo  sani  sunt.  Non  vestis  nudum ,  ubi  omnes  aeterna 
luce  vestiti  sunt.  Non  sepelis  mortuum ,  ubi  omnes  sine 
termino  vivunt.  Nec  tamen  ista  non  agens ,  nihil  agis  : 
videbis  enim  quem  desiderasti,  et  sine  defectu  laudabis. 

1  Psal.  cx,  10.  —  *  Prov.  xxxi,  3i.  Cod.  Cass.  vu,  fol.  38o  :  «  Date 
illi  de  fructibus  manuum  suarum.  Facit,  digna  est  recipere.  Date  illi  de  fruc- 
tibus  manuum  suarum,  quid,  date  ?  »  —  3  Matth.  xxv,  34-  —  4  Ibid.  35. 

Tstum  accipies  fructum.  Tunc  erit  una  illa  quam  petisti : 
«  Unam  petii  a  Domino ,  hanc  requiram,  ut  inhabitem  in 
»  domo  Domini  per  omnes  dies  vitae  mese1.  »  Et  quid  ibi 
facies  ?  «  Ut  contempler  delectationem  Domini.  Et  laude- 
»  tur  in  portis  vir  ejus.  Beati  qui  habitant  in  domo  tua ,  in 
»  saecula  saeculorum  laudabunt  te 2.  » 

VV<VVVVVVVVVVVVVVVVVVVVVVVVVVVVVVVVVVVVVVVVVVVVVVVVVVVVVVVVV^ 

SERMO   XXXYIII3. 

De  verbis  Ecdesiasticiji :  Fili,  accedens  ad  servitutem 
Dei,  etc.  Et  de  verbis  Psalmi  xxxvm  :  Quanquam 
in  imagine  ambulat  homo,  etc.  De  continentia  et  sus- 
tinentia. 

I.  Duo  sunt ,  quae  in  hac  vita  veluti  laboriosa  nobis  prae- 
cipiuntur,  continere  et  sustinere.  Jubemur  enim  conti- 
nere  ab  his  quae  in  hoc  mundo  dicuntur  bona }  et  sustinere 
ea  quae  in  hoc  mundo  abundant  mala.  Illa  coatinentia , 
ista  sustinentia  vocatur.  Duae  virtutes  quae  mundant  ani- 
mam,  et  capacem  faciuntDivinitatis.  In  frenandis  libidi- 
nibus  et  coercendis  voluptatibus  ,  ne  seducat  quod  male 
blanditur,  et  enervet  quod  prosperum  dicitur ,  continen- 
tia  nobis  opus  est :  non  credere  felicitati  terrenae^  et  usque 
ad  finem  quaerere  felicitatem,  quoe  non  habet  finem.  Ut 
autem  est  continentiae  ,  felicitati  mundi  non  credere  :  ita 
sustinentiae  est ,  infelicitati  mundi  non  cedere.  Sive  ergo 
in  afHuentia  rerum  simus ,  sive  in  angustia ,  expectandus 
est  Dominus  •,  qui  et  quod  vere  bonum  et  suave  est  det ,  et 
quod  vere  malum  est  avertat  a  nobis. 

1  Psal.  xxvi,  4-  —  a  Id.  lxxshi,  5.  —  3  Alias  deTempore  245. 

II.  Bona  Dei  quae  promittit  justis,  in  fine  servantur :  et 
mala  quae  minatur  impiis ,  in  fme  servantur.  Bona  et  mala 
quae  versantur  et  miscentur  in  saeculo  ,  nec  boni  soli  ha- 
bent ,  nec  soli  mali.  Quidquid  boni  in  hoc  mundo  dixe- 
ris ,  habent  boni ,  habent  et  mali :  veluti  salutem  ipsam 
corporis ,  et  boni  habent  et  mali.  Divitias  et  apud  bonos 
invenies,  etapud  malos.  Successum  filiorum  ,  et  bonorum 
et  malorum  donum  videmus  esse  commune.  Yitam  lon- 
gam  diu  vivunt  boni  quidam  ,  diu  vivunt  et  mali  quidam. 
Et  quaecumque  alia  numerare  volueris  in  hoc  saeculo 
bona ,  permixte  invenis  apud  bonos  et  malos.  Rursum 
qucecumque  aspera ,  quaecumque  tristia ,  et  boni  patiun- 
turet  malijfamem,  morbos,  dolores,  et  damna,  oppres- 
siones,  orbitates  :  communis  hsec  est  omnium  materies 
lacrymarum.  Facile  est  ergo  hoc  videre  ,  et  bona  saeculi 
apud  bonos  et  malos  esse ,  et  mala  saeculi  bonos  malosque 
perferre.  Et  ideo  quorumdam  pedes  in  via  Dei  titubant,  et 
exorbitare  conantur.  Multi  enim  deviant  et  exorbitant, 
cum  instituerintetproposuerint  animo  ,  propterea  servire 
Deo  ,  ut  bonis  terrenis  abundent ,  et  malis  careant ,  eaque 
devitent.  Cum  enim  sibi  hoc  proposuerint ,  et  hanc  mer- 
cedem  constituerint  pietatis  et  religionis  suae ;  quando 
viderint  se  laborare,  et  florere  iniquos  ,  quasi  perdiderint 
mercedem  ,  quasi  eos  fefellerit  qui  vocavit ,  quasi  frustra 
opus  indixerit  qui  in  mercede  decepit ,  renuntiant  Deo.  Et 
quo  se  miseri  convertunt ,  avertentes  se  ab  illo  a  quo  facti 
sunt ,  et  inhaerentes  illis  quae  facta  sunt?  Gum  cceperit  pe- 
rire  quod  factum  est,  ubi  erit  amator  temporis  ,  qui  per- 
didit  aeternitatem  ? 

III.  Proinde  propter  illa  bona^  quae  non  dabit  Deus  nisi 
bonis ,  et  propter  illa  mala  ,  quae  non  inferentur  nisi  malis, 
quia  in  fine  apparebunt  utraque,  credi  sibi  vult  Deus.  Quae 
enim  merces  fidei,  aut  quod  omnino  vel  nomen  fidei ,  si 

modo  vis  videre  quod  teneas  ?  Non  debes  ergo  videre ,  quod 
eredas ;  sed  credere,  quod  videas  :  credere  quandiu  nori 
vides,  ne  cum  videris  erubescas.  Ergo  credamus ,  dum 
tempus  est  fidei ,  antequam  sit  tempus  speciei.  Si  enim  di- 
cit  Apostolus  :  «  Quandiu  sumus  in  corpore ,  peregrina- 
»  mur  a  Domino  :  per  fidem  enim  ambulamus  V. »  Ergo  per 
per  fidem  ambuiamus,  quandiu  credimus  quod  non  v<de- 
mus  ;  tenebimus  autem  speciem,  cum  viderimus  facie  ad 
faciem,  sicuti  est.  Tempus  fidei,  et  tempus  speciei  Joan- 
nes  etiam  apostolus  in  Epistola  sua  distinguit ,  dicens  : 
«  Dilectissimi ,  nunc  fdii  Dei  sumus  ,  et  nondum  apparuit 
»  quid  erimus.  »  Hoc  tempus  est  fidei  :  videte  tempus 
speciei.  «  Scimus  ,  inquit,  quoniam  cum  apparuerit,,  si- 
»  miles  ei  erimus,  quoniam  videbimus  eum  sicuti  est2.  » 

IV.  Laboriosum  est  fidei  tempus  :  quis  negat  ?  Labo- 
riosum  est ,  sed  hoc  est  opus  cujus  illa  merces  est.  Noii 
piger  esse  in  opere,  cujus  mercedem  desideras.  Si  quem 
enim  et  tu  ipse  mercenarium  conduxisses,  non  ante  mer- 
cedem  numerares  ,  quam  in  opere  exerceres.  Diceres  ei  : 
Fac,  et  accipe  :  non  tibi  diceret :  Da,  et  facio.  Sic  ergo  et 
Deus.  Tu  non  fallis  mercenarium  tuum  timens  Deum  ;  te 
ipse  Deus  fallet,  qui  jubet  ne  fallas  mercenarium  ?  Tamen 
tu  quod  promiseris  potes  et  non  dare  •  et  si  non  est  in 
corde  tuo  dolus  falsitatis,  est  tamen  in  fragilitate  humana 
inopia  diihcultatis.  Quid  de  Deo  timeamus ,  qui  nec  fal- 
lere  potest,  quia  veritas  est ,  et  abundat  omnibus,  quia 
fecit  omnia  ? 

V.  Gredamus  ergo  Deo,  fratres.  Hoc  est  primum  prge- 
ceptum,  hoc  est  initium  religionis  et  vitae  nostrae  ,  fixum 
habere  cor  in  fide,  et  figendo  cor  in  fide  vivere  bene , 
abstinereab  omnibus  seductoriis  ,  sustinere  mala  tempo- 
ralia  :  et  quandiu  illa  blandiuntur  et  illa  minantur,  ad- 

1  2  Cor.  v,  G.  —  2  1  Joan.  m,  1. 

versum  utrumque  iiiconcussum  habere  cor,  ne  in  illa  de- 
fluas ,  ne  in  illa  frangaris.  Habendo  ergo  continentiam , 
habendo  etiam  sustinentiam,  cum  bona  temporalia  tran- 
sierint,  et  mala  quse  inferantur  non  erunt ;  habebis  omne 
bonum  ,  habebis  nullum  malum.  Ideo  in  lectione  quid 
nobis  dictum  est?«  Fili,  accedens  ad  servitutem  Dei,  sta  in 
»  justitia  et  timore  ,  et  praepara  animam  tuam  ad  tenta- 
»  tionem.  Deprime  cor  tuum  ,  et  sustine  •,  ut  crescat  in 
»  novissimis  vita  tua1.  »  Non  ut  modo  ,  sed  ut  in  novissi- 
mis  vita  tuacrescat:  «  Ut  crescat  in  novissimis  vita  tua.  » 
Quantum,  putamus,  crescit?  Ut  fiat  seterna.  Modo  enim 
vita  humana,  quandiu  producitur  et  videtur  produci, 
decrescit  potius  quam  crescit.  Attendite  et  videte  ,  ratio- 
cinamini  et  videte  quia  decrescit.  Natus  est  homo  :  verbi 
gratia ,  constituit  ilii  Deus  vitae  suae  septuaginta  annos  : 
Acceditilli  vita  ,  dicimus ,  crescendo.  Accedit,  an  dece- 
dit  ?  Ecce  de  septuaginta  annis  vixit  sexaginta ,  remanse- 
runt  decem  :  diminutum  est  quod  erat  propositum  •,  et 
quanto  plus  vivit,  tanto  minus  illi  restat.  Ideoque  vivendo 
hic  decrescit  vita ,  non  crescit.  Tene  quod  tibi  promisit 
Deus  ,  «  Ut  crescat  in  novissimis  vitatua.  » 

VI.  Deinde  sequitur  quod  lectum  non  est  :  «  Omne 
»  quod  tibi  applicitum  fuerit  accipe,  et  in  dolore  sustine, 
»  etin  humilitate  tua  patientiam  habe.  Quoniam  in  igne 
»  probatur  aurum  et  argentum  ,  homines  vero  acceptabi- 
»  les  in  camino  humiliationis2.  »  Durum  videtur,  defe- 
cisti.  Nonne  iliud  quod  non  deficit  perdidisti  ?  Muiti  multa 
patiuntur  propter  pecuniam  perituram,  et  tu  non  vis  pati 
propter  vitam  mansuram  ?  Sic  recusas  laborare  pro  Dei 
promissis,  quasi  non  labores  pro  cupiditatibus  tuis.  Quanta 
patiuntur  pro  sua  iniquitate  Jatrones,  quanta  patiuntur 
pro    suis  sceleribus    perditi ,    pro    sua   nequitia    luxu- 

1  Eccli    n,  i-J.  —  2  lbicl.  4,  5. 

riosi ,  pro  sua  avaritia  negotiatores  mare  transmean- 
tes,  ventis  tempestatibusque  corpus  et  animam  com- 
mittentes  ,  sua  relinquentes,  ad  ignota  currentes  ?  Judex 
si  pronuntiat  exilium,  pcena  est  :  avaritia  jubet  exi- 
lium,  et  laetitia  est?  Quid  ergo  magnum  tibi  imperat 
sapientia  ,  quod  non  posset  imperare  avaritia  ?  Et  ta- 
men  cum  imperat  avaritia ,  facis.  Et  cum  feceris  quod 
imperat  avaritia  ,  quid  habebis  ?  Plenam  domum  auro 
et  argento.  Non  legisti  :  «  Quanquam  in  imagine  am- 
)>  bulat  homo ,  tamen  vane  conturbatur  •,  thesaurizat , 
»  et  nescit  cui  ea  colligat  *  ?  »  Quare  ergo  cantasti  et 
dixisti  Deo  :  «  Auribus  percipe  lacrymas  meas  2  ?  » 
Quare  tu  non  percipis  auribus  verba  ejus,  a  quo  vis  per- 
cipi  lacrymas  tuas  ?  Si  accusaveris  avaritiam  tuam ,  invi- 
tabit  ad  sapientiam  suam.  Sed  cum  susceperis  jugum  sa- 
pientiae ,  laboriosa  erit  ?  Laboriosa  plane  :  sed  vide  quo 
fine,  qua  mercede.  Numquid  quse  per  sapientiam  colligis, 
nescis  cui  colligas  ea  ?  Tibi  colligis.  Expergiscere,  evigila, 
habeto  cor  formicae3.  iEstatis  tempus  est,  coliige  quod 
tibi  ad  hyemem  prosit.  Quando  tibi  bene  est ,  tunc  disce 
unde  sustenteris  quando  tibi  male  est.  Bene  tibi ,  sestas 
est :  noli  esse  piger,  coJlige  grana  de  area  Dominica,  verba 
Dei  de  Ecclesia  Dei ,  et  reconde  intus  in  corde.  Nunc  tibi 
quidem  bene  est  :  veniet  et  quando  sit  male.  Omni  ho- 
mini  veniet  tribulatio  :  etsi  omnia  terrena  sunt  ei ,  certe 
cum  cceperit  mori ,  per  tribulationem  transit  ad  aliam  vi- 
tam.  Quis  enim  est  qui  dicat :  Bene  mihi  erit ,  et  non 
moriar  ? 

VII.  Quamvis  ,  si  amas  vitam ,  et  mortem  times  ,  ipse 
timor  mortis ,  hyems  quotidiana  est.  Et  tunc  maxime 
pungit  timor  mortis,  quando  nobis  beneest.  Nam  quando 
male  est  nobis,  non  timemus  mortem.  Quaudo  nobis  bene 

*  Psal.  xxxvin,  7.  —  J  Ibid    i5.  —  3  Prov.  vi,  6. 

est,  tunc  magis  timemus  mortem.  Ideo  ille  dives,  quem 
delectabant  multum  divitiae  suce  ,  (habebat  enim  magnas 
divitias  et  magnas  possessiones  ;)  credo  quod  interpella- 
batur  timore  mortis  ,  et  inter  delicias  contabescebat.  Co- 
gitabat  enim  se  illa  bona  relicturum  :  congregaverat ,  et 
nesciebat  cui  :  et  aliquid  cupiebat  seternum  ,  et  venit  ad 
Dominum,  et  ait  illi  :  «  Magister  bone,  quid  boni  faciam  , 
»  ut  vitam  aeternam  consequar  *  ?  »  Bene  est  mihi,  sed  la- 
bitur  quod  teneo :  bene  est  mihi,  sed  subito  non  erit  quod 
habeo  :  dic  mihi  unde  habeam  quod  semper  erit  :  dic 
mihi  quomodo  perveniam  ad  id  quod  non  perdam.  Et 
Dominus  illi  :  «  Si  vis  ad  vitam  ingredi,  serva  mandata.» 
Quaesivit ,  quae  mandata.  Audivit.  Respondit  se  a  sua  ju- 
ventute  omnia  servasse.  Ait  illi  Dominus  consiliarius  vi- 
tae  ceternoe  :  «  Unum  tibi  deest  •  si  vis  perfectus  esse , 
»  vade,  vende  omnia  quae  habes  ,  et  da  pauperibus,  et 
»  habebis  thesaurum  in  ccelo.  »  Non  enim  dixit :  Perde  : 
sed  «  Vende  et  veni,  sequere  me.  »  Ille  qui  deJectabatur  di- 
vitiis  suis  ,  et  propterea  quaerebat  a  Domino  quid  boni 
faceret ,  ut  vitam  teternam  consequeretur  ,  quia  a  deliciis 
ad  delicias  migrare  cupiebat ,  et  has  quibus  delectabatur 
relinquere  iormidabat ,  abscessit  tristis  ad  thesauros  suos 
terrenos.  Noluit  credere  Domino  quia  potest  servare  in 
ccelo,  quod  periturum  est  in  terra.  Noluit  esse  verus  ama- 
tor  thesauri  sui.  Male  tenendo,  perdidit  :  multum  dili- 
gendo,  amisit.  Nam  si  bene  illum  diligeret ,  in  ccelum  mi- 
graret,  quo  lpse  postea  sequeretur.  Domum  illi  Deus 
ostendit  ubi  migraret ,  non  locum  ubi  perderet :  secufus 
enim  ait  :  «  Ubi  enim  fuerit  thesaurus  tuus ,  illic  erit  et 
»  cor  tuum  a.  » 

VIII.   Sed  videre  volunt  homines  divitias  suas?  Fac 
quod  in  terra  thesaurizent ,  numquid  non  timent  videri 

1  Mallli.  xix,  16,  ctc.  —  2  Id.  vi,  21. 

divitias  suas?  EiTodiunt  et  obstruunt  et  cooperiunt  eas  *. 
et  cum  obstruxerint  et  cooperuerint .,  numquid  vident 
quod  habent  ?  Nec  ipse  videt  :  optat  ut  lateat ,  timet  ne 
pateat.  Essevult  dives  in  opinione,  noninveritate.  Quasi 
sufficit  habere  in  conscientia,  quod  servat  in  terra?  0 
quanto  major  tibi  et  melior  conscientia  erit,  si  servaveris 
in  ccelo  !  Hic  cum  obrueris  in  terra ,  times  ne  sciat  servus 
tuus  et  auferat,  et  fugiat;  hic  times  ne  auferat  tibi  servus 
tuus  ;  ibi  non  times,  quia  bene  tibi  servat  Dominus  tuus. 
Sedhabeo,  inquis,  servum  fidelem,  qui  et  noverit,  et 
non  prodat ,  et  non  tollat.  Compara  illum  Domino  tuo. 
Si  fidelem  servum  invenisti,  Dominus  tuus  quando  te  fe- 
fellit  ?  Etsi  non  potest  servus  tuus  tollere ,  potest  tamen 
perdere  :  Dominus  tuus  nec  tollere  nec  perdere  potest , 
nec  perire  permittit.  Servat  tibi,  manet  tibi,  liberat  te, 
manentem  te  facit;  nec  perdet  te,  nec  perdet  quod  ei 
commendaveris.  Veni,  inquit,  accipe  quod  apud  me  po- 
suisti.  Absit.  Non  hoc  tibi  dicitDeus.  Ego,  inquittibi,qui 
te  prohibui  fcenerare,  fceneratus  sum  a  te.  Volebas  enim 
fcenore  crescere,  et  dabas  homini  ut  tibi  plus  redderet, 
quando  accipiebat  gaudens ,  etquando  reddebat  plorans. 
Hoc  volebas ,  et  ego  prohibebam :  dixi  enim  :  «  Qui  pecu- 
»  niam  suam  non  dedit  ad  usuram1.  »  Prohibebam  te  a 
fcenore  :  jubeo  tibi  fcenus,  me  fcenera.  Hoc  tibi  dicit  Do- 
minus  tuus  :  Pauca  vis  dare,  et  plura  accipere:  relinque 
hominem ,  qui  plangit,  quando  exigis  :  me  inveni ,  qui 
gaudeo ,  quando  reddo.  Ecce  adsum  :  da,  et  sume;  tem- 
pore  redditionis  reddam  tibi.  Et  quid  reddam?  Pauca  de- 
disti,  plura  sume  :  terrena  dedisti,ccelestia  sume  :  tempo- 
ralia  dedisti,  aeterna  sume  :  mea  dedisti,  me  ipsum  sume. 
Quid  enim  dedisti,  nisi  ex  eo  quoda  me  accepisti?  Quod 
dederis  non  reddo ,  qui  unde  dares  dedi?  qui  te  ipsum 

1  Psal.  xiv,  i. 

qui  dares  dedi ;  qui  tibi  Christum  cui  dares  dedi,  qui  tibi 
diceret  ;  «  Quando  uni  ex  minimis  meis  fecisti,  mihife- 
»  cisti1.  »  Ecce  cuidas,  pascit  et  esurit  propter  te  :  donat 
et  eget.  Quando  donat,  vis  accipere  :  quando  eget,  non  vis 
dare.  Eget  Christus  ,  quando  eget  pauper  :  qui  omnibus 
suis  vitam  setemam  paratus  est  dare ,  in  unoquoque  pau- 
pere  temporaliter  dignatus  est  accipere. 

IX.  Et  consilium  dat  quo  migres  :  dedit  enim  consi- 
lium  quo  migrare  debeas.  Migra  de  terra  in  ccelum,  ne 
perdas.  Quam  multi  enim  quod  servabant  perdiderunt , 
et  nec  sic  correcti  in  ccelo  ponere  didicerunt.  Si  forte  tibi 
aliquis  diceret :  Migra  divitias  tuas  ab  Occidente  in  Orien- 
tem,  si  non  vis  ut  pereant ;  aestuares,  laborares,  satage- 
res,  attenderes  quanta  essent  quae  haberes,  videres  te 
multiplicitate  rerum  tuarum  facile  in  longinqua  migrare 
non  posse  :  et  forte  fleres,  quia  ire  cogereris  ,  et  quomodo 
tecum  toUeres  quod  collegeras  non  invenires.  In  longin- 
quiora  te  migrare  jussit ,  qui  non  ait :  Migra  ab  Occidente 
in  Orientem;  sed,  Migra  de  terra  in  ccelum.  ^Estuas, 
quasi  difficultatem  majorem  tibi  videris  pati ,  et  dicis  tibi : 
Si  non  inveniebam  jumenta  et  naves,  quibus  ab  Occidente 
migrarem  ad  Orientem  ,  quomodo  inveniam  scalas  ,  qui- 
bus  a  terra  migrem  in  ccelum 2  ?  Noli ,  inquit  tibi  Deus , 
laborare,  noli  laborare  :  qui  te  divitem  feci,  qui  tibi 
quod  dares  dedi,  laturariostibi  pauperes  feci.  Si,  verbi  gra- 
tia,  invenires  aliquem  inopem  de  trans  mare,  autquo  ire 
velles,  invenires  indecivem  aliquem  necessitatem  patien- 
tem,  diceres  tibi :  Civis  iste  inde  est  quo  ego  volo  ire  :  eget 
hic,  do  illi  quod  ibi  mihi  reddat.  Ecce  eget  hic  pauper, 
civis  estregni  ccelorum  :quiddubitasfaceretrajectitium-? 
Si  enim  dantqui  hoc  faciunt,  utpluraaccipiant,  cum  adea 
loca  venerint,  unde  est  ille  qui  accepit-,  faciamus  et  nos. 

1  Malth.  xkv,  4°-  —  '  ^'Je  ?upra  Scrra.  xvw,  n.  l\. 

X.  Hoc  fit,  si  credamus,  si  fidem  excitemus.  Nam  vane 
conturbamur.  Quare  vaneconturbamur?  Quia  dormiente 
Christo  in  navi,  pene  naufragaverunt  Discipuli.  Dormie- 
bat  Jesus,  et  turbabantur  Discipuli1.  Venti  saeviebant, 
fluctus  cxcitabantur ,  navis  mergebatur.  Quare?  Quia 
Jesus  dormiebat.  Sic  et  tu ,  quando  tempestettes  tentatio- 
num  saeviunt  in  isto  saeculo,  turbatur  cortuum,  tan- 
quam  navis  tua.  Quare,  nisi  quia  dormit  fides  tua?  Sic 
enim  Paulus  apostolus  dicit ,  quia  habitat  Christus  per 
fidem  in  cordibus  nostris"1.  Excita  ergo  Christumin  corde 
tuo,  vigilet  fides  tua,  tranquilletur  conscientia  tua,  et 
liberatur  navis  tua.  Senti,  quoniam  qui  promisit,  veraxest. 
Nondum  ostendit;  quia  nondum  est  tempus  ut  ostendat. 
Multa  jam  tamen  ostendit :  Christum  suum  promisit,  et 
dedit  :  resurrectionem  ejus  promisit ,  et  dedit :  Evange- 
lium  suum  promisit,  et  dedit :  Ecclesiam  suam  toto  orbe 
diffundendam  promisit ,  et  dedit :  tribulationes  ipsas  et 
aggeres  calamitatum  in  rebushumanispraedixit,  et  osten- 
dit.  Quanta  sunt  quae  restant?  Implentur  quae  promissa 
sunt,  implentur  quae  praedicta  sunt  :  et  titubas  ne  non 
veniat  quod  restat?  Tunc  timere  deberes,  si  quod  prsedic- 
tum  est  non  videres.  Bella  sunt,  fames  sunt,  contritiones 
sunt.  Regnum  super  regnum  est,  terrae  motus  sunt,  cala- 
mitatum  sunt  exaggerationes,  abundantia  scandalorum , 
friguscharitatis,  copia  iniquitatis.  Hsec  omnia  lege,  prae- 
dicta  sunt.  Lege,  vide,  quia  omnia  quae  vides  praedicta 
sunt :  et  crede  te  visurnm  esse  quod  nondum  venit,  nu- 
merans  quanta  venerunt.  Tu  autem  videndo  Deum  osten- 
dere  quae  praedixit,  non  credis  daturum  esse  quod  pro- 
misit?  Ibi  credere  debes,  ubi  turbari  ccepisti. 

XI.  Si  finis  mundi  est ,  migrandum  est  de  mundo,  non 
amandus  est  mundus.  Ecce  turbatur  mundus,  et  amatur 

1  Matth.  vn,  2/j-  —  '  Eplies.  m,  17. 

mundus.  Quid  si  tranquiiius  esset  mundus?  Formoso  quo- 
modo  haereres ,  qui  sie  ampleeteris  foedum  ?  Flores  ejus 
quomodo  coiligeres ,  qui  a.b  spinis  non  revocas  manum  ? 
Non  vis  relinquere  mundum_,  relinquit  te  mundus  ,  et 
sequeris  mundum.  Cor  ergo  mundemus,  charissimi  :  et 
non  perdamus  sustinentiam ;  sed  percipiamus  sapien- 
tiam ,  et  teneamus  continentiam.  Transit  labor,  venit  re- 
quies  :  transeunt  falsa  deliciosa ,  et  venit  bonum  quod 
concupivit  anima  fidelis  ,  cui  inardescit  et  suspirat  omnis 
peregrinus  in  saeculo  :  patria  bona,  patria  ccelestis,  patria 
contemplationis  Angelorum,  patria  ubi  nullus  civis  mori- 
tur,  quo  nullus  hostis  admittitur  5  patria  ubi  habeas  sem- 
piternum  Deum  amicum,  ubi  nullum  timeas  inimicum. 

SERMO    XXXIX1. 

De  eo  quod  scriptum  est  Ecclesiastici  v  :  Ne  tardes  con- 
verti  ad  Deum,  neque  differas  de  die  in  diem.  Et 
de  verbis  Apostoli  1  Tim.  \i:Nihil  intulimus  in  hunc 
mundum,  etc. 

I.  Audivimus,  fratres,  per  Prophetam  dicentem  Domi- 
num  :  «  Ne  tardes  converti  ad  Deum,  neque  difTeras  de 
»  die  in  diem.  Subito  enim  veniet  ira  ejus,  ct  in  tempore 
»  vindictae  disperdet  te2.  )>  Promisit  tibi,quoniam  quo 
die  conversus  fueris,  obliviscitur  mala  tua  prreterita  :  sed 
numquid  vitam  crastini  diei  promisit  tibi  ?  An  forte  non 
tibiillam  promisit  Deus,  et  promisit  illam  tibi  mathema- 
ticus ,  ut  damnet  et  te  ,  et  illum  Deus  ?  Diem  mortis  in- 
certum  salubriter  constituit  Deus  :  diem  ultimum  suum 

Ali .    i ";  es  Ifomilii^  5o.    -  2  Kccli.  v,  8,  9. 

quisque  salubriter  cogitet.  Misericordia  Dei  est ,  quia 
nescit  homo  quando  moriatur.  Latet  ultimus  dies,  ut  oh- 
serventur  omnes  dies. 

II.  Sed  tenet  mundus,  illecebrae  circumquaque  blan- 
diuntur  •  delectat  pecuniae  magnitudo ,  dclectat  honoris 
fulgor,  delectat  potentiae  terror  :  delectant  ista ;  sed  au- 
diatur  Apostolus  :  «  Nihil  intulimus  in  hunc  mundum ; 
»  sed  nec  auferre  quid  possumus  '.»  Honor  te  debet  quae- 
rere,  non  tu  ipsum.Debes  enim  in  loco  humiliori  discum- 
bere,  ut  qui  te  invitavit,  faciat  te  ad  honoratiorem  locum 
ascendere2.  Si  autem  noluerit ,  ubi  recumbis,  mandnca  : 
quia  nihil  intulisti  in  hunc  mundum.Parum  est  tibi,  qnia 
de  alieno  manducas?  Discumbe  ubicumque,  et  manduca. 
Dicturus  es ,  De  meo.  Audi  Apostolum:  «  Nihil  intuJimus 
»  in  hunc  mundum,  »  Ad  mundum  venisti,  plenam  men- 
sam  invenisti.  «  Sed  Domini  est  terra  et  plenitudo  ejus3.  » 

III.  «  Nam  qui  volunt,  inquit,  divites  fieri.  »  Non 
dixit :  Qui  divites  sunt  :  sed «,  «  Qui  volunt  divites  fieri  :  » 
cupiditates  accusavit ,  non  facultates.  «  Qui  volunt  divites 
»  fieri ,  incidunt  in  tentationem  et  desideria  muita  stulta 
»  et  noxia ,  quae  mergunt  homines  in  interitum  et  perdi- 
»  tionem4.  »  Pecunia  delectat,  ista  non  times  ?  Bona  res 
est  pecunia,  bona  res  est  magna  pecunia.«  Inciduntin  ten- 
»  tationem  :  »  Non  times  ?  «  In  desideria  multa  incidunt 
»  stulta  et  noxia  :  »Non  times?  Desideria  quo  ducunt,  time. 
Quid  est,  quo  ducunt?  «  Quae  mergunt,  inquit,  homines  in 
»  interitum  et  perditionem.  »  Et  adhuc  surdus  es  ?  Interi- 
tum  et  perditionem  non  times  ?  Sic  Deus  tonat,  et  stertis  ? 

IV.  Caeterum  his  qui  jam  divites  sunt,  adhuc  consilium 
dedit  Apostolus  :  «  Praecipe,  inquit,  divitibus  hujusmundi 
»  non  superbe  sapere 5.  »  Vermis  divitiarum  superbia  est. 

1  i  Tim.  vi,  7.  —  2  Luc.  xiv,"io.  —  3  Psal.  xxnr,  1.  —  4  1  Tim.  vi,  9. 
—  5  Eccli.  v,  17. 

Difiicile  est  ut  non  sit  superbus ,  qui  dives  est.  Tolle  su- 
perbiam ,  divitiae  non  nocebunt.  Sed  attende  quid  inde 
facere  debeas ,  ne  vacet  apud  te  quod  largitus  est  Deus. 
(c  Non  superbe  sapere  :  »  Istud  vitium  toile.  «Neque  spe- 
»  rare  in  incerto  divitiarum  :  »  Tolle  et  hoc  vitium.Cum 
abstuleris  ista  ,  exerce  opera  bona.  Quae  ?  Audi  :  «  Divites 
»  sint ,  inquit,  in  operibus  bonis.  Non  sperent  in  incerto 
»  divitiarum '.»  Sed  ubi  sperent  ?  «  In  Deo  vivo ,  qui  prae- 
»  stat  nobis  omnia  abundanter  adfruendum.  »  Mundum 
praestat  Deus  pauperi ,  praestat  et  diviti.  Numquid  quia 
dives  est ,  duos  ventres  impieturus  est?  Attendite,  et  vi- 
dete  quoniam  de  datis  Dei  pauperes  saturati  dormiunt. 
Qui  pascit  vos,  pascit  etillos  per  vos. 

V.  Ergo  non  ametur  pecunia  :  sed  si  jam  habetur ,  hoc 
inde  fiat.  Divites  estote ,  qui  ilJam  habetis.  Sed  ubi  divi- 
tes?  «  In  operibus  bonis.  Facile,  inquit,  tribuant ,  eom- 
»  municent2.  »  Hic  jam  avaritiacontrab.it  se-  quandoau- 
dit  :  «Facile  tribuant,  communicent:»veluti  aqua  frigida 
perfunditur,  rigescit,  stringit  sinum,  et  dicit  :  Non  perdo 
labores  meos.  Infelix,  perdere  non  vis  labores  tuos?  Ecce 
morieris,  et  qui  nihil  huc  attulisti,  nihil  hinc  potes  au- 
ferre  :  cum  nihii  abstuleris  ,  nonne  perdidisti  omnes  la- 
bores  tuos  ?  Audi  ergo  consilium  Dei.  Non  terrearis ,  quia 
dixit :  «  Facile  tribuant ,  communicent.  »  Audi  quod  se- 
quitur.  Expecta ,  noli  contra  me  claudere  ostium ,  nec 
aditum  cordis  tui ;  expecta.  Vis  nosse,  «Facile  tribuant, 
»  communicent,  »  quia  non  perdes ,  et  hoc  solum  non 
perdes  ? «  Thesaurizent,  inquit,  sibi  fundamentum  bonum 
»  in  futurum,  ut  apprehendant  veram  vitam2.  »  Ista  ergo 
quae  te  delectat,  falsa  vita  est  :  quasi  in  somnis  hic  vivis. 
Si  quasi  in  somnis  hic  vivis ,  evigilaturus  es  quando  mo- 
rieris ,  et  sic  nihil  habes  invenire  in  manibus  tuis.  Quo- 

1  Eccli,  v,  18.  —  2  Ibid.  19. 

modo  si  mendicus  dormiat ,  et  in  somnis  illi  veniat  haere- 
ditas ,  nihil  illo  felicius  antequam  surgat.  Videt  se  in 
somnis  tractare  manibus  vestes  egregias,  pretiosa  vasa 
aurea  et  argentea,  intrare  in  amcenissima  et  amplissima 
praedia ,  obsequi  sibi  magnas  familias  :  evigilat,  et  plorat. 
Et  quomodo  vigilans  accusat  hominem  qui  illum  expolia- 
vit,  sic  ille  accusatqui  illum  excitavit.  Apertissime  hinc 
locutus  est  Psalmus  :  «  Dormierunt ,  inquit ,  somnum 
»  suum,  et  nihil  invenerunt  omnes  viri  divitiarum  in  ma- 
»  nibus  suis  ,  postea  quam  finierunt  somnum  suum l.  » 

VI.  Quia  ergo  nihil  attulisti ,  nihil  hinc  ablaturus  es. 
Mitte  sursum  quod  invenisti ,  et  non  perditurus  es.  Da 
Christo  ;  Christus  enim  hic  voluit  accipere,  Da  Christo,  et 
non  perdis.  Non  perdis,  sicommendas  servo  tuo-,  et  per- 
dis,  sicommendas  Domino  tuoPNon  perdis,  si  commen- 
das  servo  tuo  quod  acquisisti;  et  perdes,  si  commendes 
Domino  tuo  quod  accepisti  ab  ipso  Domino  tuo  ?  Egere 
hic  voluit  Christus,  sed  propter  nos.  Omnes  pauperes, 
quos  videtis ,  potuit  illos  Christus  pascere  ,  quomodo  per 
corvum  Eliam  pavit2  :  tamen  et  ipsi  Eliae  subtraxit  corvum, 
ut  a  vidua  pasceretur  non  Elise  praestitit,  sed  viduae. 
Quando  ergo  Deus  pauperes  facit ,  quia  ipse  non  vult  ut 
ipsi  habeant  5  quando  facit  pauperes,  probat  divites.  Sic 
enim  scriptum  est  :  «  Pauper  et  dives  occurrerunt  sibi3.  » 
Ubi  sibi  occurrerunt?  In  hac  vita.  Natus  est  ille,  natus  est 
etille  :  invenerunt  se,  occurrerunt  sibi.  Et  quis  fecit  illos 
ambos?  Dominus.  Divitem ,  unde  pauperem  adjuvaret  ; 
pauperem ,  unde  divitem  probaret.  Pro  viribus  suis  quis 
que  faciat  :  non  sic  faciat,  ut  ipse  patiatur  angustias.  Non 
hoc  dicimus.  Superflua  tua  necessaria  sunt  alii.  Audistis 
modo ,  cum  Evangelium  legeretur  :  «  Quicumque  dederit 

1  Psal.  lxxv,  9.  —  *  3  Reg.  xvn,  6.  —  3  Prov.  xxn,  2. 

»  calicem  aquae  frigidae  uni  ex  minimis  meis  propter  me , 
»  non  perdet  mercedem  suam  *.  »  Regnum  ccelorum  ve- 
nale  proposuit ,  et  pretium  ejus  calicem  aquae  frigidae  esse 
voluit.  Sed  quando  pauper  est  qui  facit  eleemosynas,  tunc 
debent  eleemosynae  ejus  esse  calix  aquae  frigidse.  Qui  plus 
habet,  plus  faciat.  Yidua  illa  de  duobus  minutis  fecit  : 
Zacchseus  dimidium  rerum  suarum  dedit,  et  ad  reddendas 
fraudes  suas ,  aliud  dimidium  reservavit2.  Eleemosynae 
iilis  prosunt,  qui  vitam  mutaverunt.  Das  enim  Christo 
egenti,  ut  peccata  tua  redimas  preeterita.  Nam  si  ideodas, 
ut  liceat  tibi  semper  impune  peccare;  non  Christum  pas- 
cis,  sed  judicem  corrumpere  conaris.  Ergo  ad  hoc  facite 
eleemosynas,  ut  vestrae  orationes  exaudiantur,  et  adjuvet 
vos  Deus  advitam  in  melius  commutandam.  Et  qui  com- 
mutatis  eamdem  vitam ,  in  melius  commutate ,  ut  per 
eleemosynas  et  orationes  deleantur  mala  vestra  praeterita, 
et  futura  bona  veniant  sempiterna. 

1  Matth.  x,  42>  et  Marc.  ix,  4o.  —  2  Marc.  xn,  4°>  e<-  Luc.  xix,  8. 

SERMO  XL'. 

De  eodem  ioco  Ecclesiastici  v,  8.  Ne  tardes  converti  ad 
Deum  etc.  In  eos  qui  conversionem  de  die  in  diem  dif- 
ferunt ,  quorum  alii  male  sperando ,  alii  desperando 
pereunt. 

I.  Frequenter,  fratres ,  cum  Psalmista  cantavimus  : 
«  Sustine  Dominum,  viriliter  age  ,  et  eonfortetur  cor 
)>  tuum,  et  sustine  Dominum 2.  )>  Quid  est ,  «  Sustine  Domi- 
»  num  ?  »Ut  tunc  accipias,  quando  dabit  •,  non  tunc  exigas, 
quando  vis.  Tempus  dandi  nondum  est :  sustinuit  te,  sus- 
tine  illum,  Quid  est  quod  dixi,  Sustinuitte,  sustine  illum  ? 
Si  jam  juste  vivis  ,  si  jam  ad  illum  conversus  es ,  si  tibi 
displicent  facta  tua  prseterita ,  si  jam  placuit  tibi  eligere 
vitam  bonam  novam  5  noli  festinare  exigere.  Sustinuit  te, 
ut  mutares  vitam  malam  :  sustine  illum ,  ut  coronet  vi- 
tam  bonam.  Nam  si  et  ille  non  sustineret,  non  esset  cui 
daret.  Sustine  ego,  quia  sustentatus  es. 

II.  Tu  vero  qui  non  vis  corrigi,  o  quisquis  hic  es  qui 
adhuc  non  vis  corrigi  5  quasi  unus  sit :  magis  dicere  debui  : 
Quicumque  hic  estis.  Tu  tamen  qui  hic  es,  qui  non  sta- 
tuisti  corrigi  :  sic  loquar  quasi  ad  unum  :  Quisquis  non  vis 
corrigi,  quid  tibi  promittis?  Desperando  peris ,  an  spe- 
rando?  Quisquis  desperando  peris,  hoc  dicis  in  animo  tuo  ; 
Iniquitas  mea  super  me  est,  in  peccatis  meis  contabesco; 
quse  mihi  spes  est  vivendi?  Audi  Prophetam  dicentem  : 
«  Nolo  mortem  impii,  tantum  revertatur  impius  a  via  sua 
)>  pessima,  etvivat3.  »  Qui  sperando  peris ,  hoc  dicis  in 

1  Alias  11  intcr  Hoiinl.  5o.  —  2  Fsal.  xxyi,  i^.  —  3  Ezech.  xxxm,  u. 

animo  tuo  :  Bonus  est  Deus ,  misericors  est  Deus ,  ignoscit 
omnia ,  non  reddit  mala  pro  malis.  Audi  Apostolum  di- 
centem  :  «  Ignoras  quia  patientia  Dei  ad  pcenitentiam  te 
»  adducit '  ?  » 

III.  Quid  ergo  restat  ?  Quia  si  obtinuimus  apud  te  ali^ 
quid,  si  intravit  in  cor  quod  dixi  •  video  quid  mihi  res- 
pondeas.  Yerum  est,  nec  despero,  ut  desperando  peream  ; 
nec  spero  male,  ut  sperando  peream.  Non  mihi  dico  : 
Iniquitas  mea  super  me  est,  jam  nuilam  spem  habeo.  Nec 
mihi  illud  dico  ,  Bonus  est  Deus,  nemini  reddit  mala.  ?sec 
illud  dico  ,  nec  iliud  dico  :  premit  me  Propheta  ,  premit 
me  Apostolus.  Et  quid  dicis?  Adhuc  modicum  tempus 
vivam  quomodo  volo.  Isti  sunt  qui  nos  fatigant  :  plurimi 
sunt ,  molesti  sunt.  Adhuc  modicum  tempus  vivam  quo- 
modo  volo  ,  postea  quando  me  correxero ,  utique  verum 
est  quod  dixit  Propheta  :  «  Nolo  mortem  impii,  tantum  re- 
»  vertatur  impius  a  via  sua  pessima,  et  vivat. »  Quando  con- 
versus  fuero ,  delebit  omnia  mala  mea  :  quare  non  addo 
aliquid  voluptatibus  meis ,  et  vivo  quantum  volo,  quo- 
modo  volo,  postea  me  conversurus  ad  Deum? 

IV.  Quare  hoc  dicis  ,  frater?  Quare?  Quia  promisit 
Deus  indulgentiam ,  sime  mutavero.  Yideo,  scio,  promi- 
sit  Deus  indulgentiam  ;  per  sanctum  Prophetam  hanc  pro- 
mittit ,  et  per  me  minimum  servum  suum  promittit  :  ve- 
rum  est  quod  promittit,  hanc  promisit  per  unicum  Filium 
suum.  Sed  quid  vis  addere  dies  malos  diebus  malis?  Sut- 
ficiat  diei  malitiasua  -.  3Ialus  dies  hesternus  ,malus  et  ho- 
diernus ,  malus  et  crastinus.  An  putas  esse  bonos  cTies, 
quando  facis  satis  voluptatibus  tuis  ,  quando  in  luxuriis 
enutiis  cor  tuum  ,  quando  insidiaris  aiienae  pudicitiae  , 
quando  fraude  contnstas  proximum  tuum,  quando  com- 
mendata  negas,  quando  falsum  pro  nummo  juras  ?  Quando 

1  Rom.  11,  4«  ~  3  Matth.  vi,  Z\ . 

exhibes  tibi  bonum  prandium ,  ideo  putas  quia  bonum 
diem  ducis?  Unde  ficri  potestut  dies  bonus  sit,  cum  ma- 
lus  sit  homo?  Malos  dies  vis  addere  malis  diebus? 

V.  Rogo,  aliquantum,  inquit,  dimittatur  mihi.  Quare? 
Quia  promisit  mihi  Deus  indulgentiam.  Sed  crastino  die 
te  victurum  nemo  tibi  promisit.  Aut  lege  mihi ,  quomodo 
legis  Prophetam  ,  Evangelium  ,  Apostolum ,  quia  cum  te 
converteris,  delet  Deus  omnes  iniquitates  tuas :  lege  mihi, 
ubi  tibi  promissusest  c^astinus  dies,  et  vive  crastino  die 
male.  Quanquam  ,  frater  meus,  non  tibi  hoc  debui  dicere. 
Longa  erit  forte  vita  tua  :  si  longa  erit ,  bona  sit.  Quare 
vis  haberelongam  vitam  et  malam  ?  Aut  longa  non  erit; 
et  illa  longa  debet  te  delectare,  quae  non  habet  finem  : 
aut  longa  erit  5  et  quid  mali  erit ,  quia  diu  bene  vixisti  ? 
Tu  male  vis  diu  vivere  ,  bene  non  vis  ?  Et  tamen  crasti- 
num  diem  nemo  tibi  promisit.  Corrige  te  ,  audi  Scriptu- 
ram  :  «  Ne  tardes  converti  ad  Deum  l,  »  Verba  ista  mea 
non  sunt  :  sed  et  mea  sunt.  Si  amo ,  mea  sunt  :  amate , 
et  vestra  sunt.  Sermo  iste  quem  modo  dico ,  Scripturae 
sanctae  est  :  si  contemnis  iilum  ,  adversarius  tuus  cst.  Sed 
audi  Dominum  dicentem  :  «  Concorda  cum  adversario 
)>  tuo  cito 2.  »  Audiant  omnes  ,  verba  recito  Scripturae 
divinae.  O  male  dilator ,  o  crastini  male  appetitor , 
audi  Dominura  dicentem,  audi  Scripturarn  sanctam  prae- 
dicentem.  De  isto  loco  speculator  sum.  «  Ne  tardes 
»  converti  ad  Deum,  neque  differas  de  die  in  diem.  » 
Vide  si  non  vidit  iilos ,  vide  si  non  inspexit  illos  qui  di- 
cunt :  Crastino  bene  vivo,  hodie  male  vivam.  Etcum  cras 
venerit ,  hoc  dicturus  es.  «  Netardes  converti  ad  Deum, 
»  neque  differas  de  die  in  diem.  Subito  enim  veniet  ira 
»  ejus,  et  in  tempore  vindictae  disperdet  te  3.  »  Numquid 
ego  hoc  scripsi?  Numquid  ego  deiere  illud  possum  ?  Si 

1  Eccli.  v,  8.  —  2  Matth.  v,  25.  —  3  Eccli.  v,  9. 

delevero,  timeo  deleri.  Tacere  illud  possum  :  timeo  tacere. 
Pr.xdicare  cogor  :  territus  terreo.  Timetemecum,  ut  gau- 
deatis  mecum.  «  Ne  tardes  converti  ad  Deum.  »  Domine, 
vide  quia  dico  :  Domine,  scis,  quia  terruisti  me,  cum  tuus 
Propheta  legeretur.  Domine,  nosti  in  illa  cathedra  timo- 
rem  meum,  cum  tuus  Propheta  legeretur.  Ecce  dico,  «  Ne 
»  tardes  converti  ad  Deum ,  neque  differas  de  die  in  diem. 
»  Subito  enim  veniet  ira  ejus,  et  in  tempore  vindictae 
»  disperdet  te.  »  Sed  nolo  perdat  te. 

VI.  Nolo  mihi  dicas  .  Perire  volo  :  quia  ego  nolo.  Melius 
est  ergo  ,  nolo  meum,  quam  volo  tuum.  Si  lethargicus 
pater  tuus  aegrotaret  inter  manus  tuas  ,  et  tu  adesses  ju- 
venis  aegrotanti  seni ,  et  diceret  medicus  :  Periclitatur 
pater  tuus ;  somnus  iste  gravedo  est  quaedam  lethalis ; 
observa  eum,  noli  eum  permittere  dormire;  si  videris  eum 
dormire  ,  excita  eum  5  siparum  est  excitare,  veliica  •,  si  et 
hoc  parum,  stimula  eum.  ne  moriaturpater  tuus  :  ades- 
ses  juvenis  seni  onerosus.  Ille  in  dulcem  morbum  resolutus 
iret,  oculos  gravedine  illa  premente  clauderet,  tu  contra 
clamares  patri  :  Noli  dormire.  At  ille,  Dimiite  me,  dormire 
volo.  Et  tu,  Sed  medicus  dixit  :  Si  voluerit  dormire,  non 
dormiat.  Atille,  Rogo,  dimitte  me,  mori  volo.  Sed  ego 
nolo,  dicit  filius  patri.  Cui?  Utique  optanti  se  mori.  Et 
tamen  vis  diflferre  mortem  patris  tui,  et  aliquando  diutius 
viverecum  morituro  sene  patre  tuo.  Dominus  tibi  cJamat : 
Noli  dormire,  ne  in  aeternum  dormias  :  evigila,  ut  mecum 
vivas ,  et  patrem  habeas  quem  non  efleras.  Audis,  etsur- 
dus  es. 

VII.  Quid  ego  feci  speculator  ?  liber  sum,  non  vos  gravo. 
Scio  dicturos  quosdam  :  Quidnobis  voluitdicere?  Terruit, 
srravavit  nos ,  reos  nos  fecit.  Imo  a  reatu  volui  liberare. 
Fcedum  est,  turpe  est  :  nolo  dicere  malum,  nolo  dicere 
periculosum,  nolo  dicere  exitiosum;  turpe  est  ut  vos  fal- 


SERMO    XL;    DE     VEliKlS    ECCLESlASTICI.  5J3 

iam,  si  Deus  me  non  faJJit.  Dominus  mortem  minatur 
impiis,  nequissimis,  fraudatoribus,  sceleralis ,  adulteris, 
voluptatum  inquisitoribus,  suis  eontemptoribus,  de  tem- 
poribus  murmurantibus  et  mores  suos  non  mutantibus  : 
Dominus  ilJis  mortem  minatur,  gehennas  minatur ,  inte- 
ritum  sempiternum  minatur.  Quid  volunt,  ut  egopromit- 
tam  quod  ille  non  promittit?  Ecce  dat  tibi  securitatem 
procurator  :  quid  tibi  prodest,  si  paterfamiJias  non  ac- 
eeptet?  Procurator  sum,  servus  sum  :  vis  dicam  tibi  :  Vive 
quomodo  vis  ,  Dominus  te  non  perdet?  Securitatem  tibi 
procurator  dedit  :  nihil  valet  securitas  procuratoris.  Uti- 
nam  Dominus  tibi  daret,  et  ego  te  soJlicitum  iacerem. 
Domini  enim  securitas  valet ,  etiam  si  nolim.  Mea  vero 
nihil  vaJet,  si  ille  noluerit.  Quae  est  autem  securitas,  fra- 
tres ,  veJ  mea  veJ  vestra ,  nisi  ut  Domini  jussa  intente  et 
diligenter  audiamus,  et  promissa  fideliter  expectemus  ?  In 
his  fatigamur,  quia  homines  sumus  :  ipsius  adjutorium 
imploremus;  ad  illum  ingemiscamus.  Preces  nostrae  non 
sintpro  reJms  saecuJaribus  praetereuntibus ,  transitoriis,  et 
vice  vaporis  evanescentibus  :  sed  sint  preces  nostrae  pro 
ipsa  impienda  justitia,  et  sanctificatione  pro  nomine  Dei  : 
non  pro  vincendo  vicino  ,  sed  pro  vincenda  iibidine  :  non 
pro  sananda  carne  ,  sed  pro  domanda  avaritia.  Hinc  sint 
preces  nostrae  :  intus  nos  adjuvent  luctantes,  ut  coronent 
vincentes. 

SERMO  XLI1. 

De  eo  quod  scriptum  est  Ecclesiastici  xxn  :  Fidem  pos- 
side  cum  primo  in  paupertate  ipsius }  ut  et  bonis 
ejus  perfruaris. 

I.  Cum  divinae  Scripturae  legerentur ,  de  quarum  sen- 
lentiis  omnibus  nunc  loqui  non  valemus,  animadverti 
unam  sententiam  ,  verborum  numero  brevissimam,  pon- 
dere  autem  sensus  amplissimam,  unde  elegi,  adjuvante 
Domino ,  huic  tantae  expectationi  Charitatis  Vestrae  ,  pro 
virium  nostrarum  mediocritate  servire ,  et  ministrare  vo- 
bis  de  cellario  Dominico,  unde  et  ego  vobiscum  vivo,  Haec 
ergo  sententia  est ,  de  qua  loquor  :  «  Fidem  posside  cum 
»  proximo  in  paupertate  ipsius,  ut  et  bonis  ejus  perfrua- 
»  risa.  »  Accipiamus  hanc  primum  ut  videtur  sonare  sim- 
pliciter ,  ut  eam  possunt  intelligere  omnes ,  etiam  qui 
nulla  Scripturarum  divinarum  secretiora  rimantur.  «  Fi- 
»  dem ,  inquit,  posside  cum  proximo  in  paupertate  ipsius, 
»  ut  et  bonis  ejus  perfruaris.  »  Verum  est ,  inquit,  qui 
simpliciter  audivit :  quando  amicus  pauper  est ,  non  ei 
frangenda  est  fides;  permanendum  cum  illo  est,  nec  mu- 
tanda  amicitia,  facultate  mutata  ;  sed  servanda  fides,  yo- 
luntate  firmata.  Amicus  enim  meus ,  si  cum  dives  esset , 
amicus  fuit;  cum  pauper  est ,  amicus  non  est;  non  ipse 
mihi  amicus ,  sed  aurum  ejus  fuit.  Si  autem  amicus  meus 
ipsehomo  fuit;  et  manente  auro,  et  recedente  auro,  ipse 
est  qui  fuit :  quare  ergo  modo  non  sit  amicus,  qui  etsi  per- 

1  Alias  11,  ex  Sirmondianis.  —  2  Eccli.  xxn,  28. 

didit  thesaurum ,  non  perdidit  animum  ?  Equum  si  eme- 
rem ,  de  tractis  ornamentis  et  strato ,  nudum  forte  non 
despicerem  ;  et  amicus  mihi  vestitus  placuit ,  expoliatus 
displicet?  Bene  ergo  prsecipit  Scriptura  divina  salu- 
briter  omnino  et  accommodatissime  moribus  homi- 
num,  k  Fidem  posside  cum  proximo  tuo  in  paupertate 
».  ipsius.  » 

II.  «  Ut  etbonisejusperfruaris.  »  Quid  ergo,  aeceden- 
tes  ad  posteriorem  partem  hujus  sententiae,  talem  cogita- 
tionem  habebimus  de  amico,  ut  dicamus  nobis  :  Manen- 
dum  est  cum  illo  et  servanda  illi  fides  est  in  paupertate 
ejus,  ut  et  bbnis  ejus  perfruamur?  Erit  enim  dives  qui  modo 
pauper  est,  et  non  te  admittet  ad  divitias  suas,  cujus 
paupertatem  superbus  antea  fastidisti.  Posside  ergo  cum 
illo  fidem,  etiam  cum  pauper  est,  ut  et  bonis  ejus  per- 
fruaris ,  quando  illi  accesserunt  divitise,  et  cum  illo  gau- 
deas  in  eis.  Posside  cum  illo  fidem  :  pauper  est,  sed 
magnam  possessionem  habet  fidem.  Qui  parabas  cum  illo 
et  volebas  possidere  terram ,  si  haberet  terram ,  quam 
possideretis  simul,  quanto  firmius  cum  illo  possides  fi- 
dem  ?  Talis  est  enim  forte  amicus  tuus ,  ut  ei  possit  aliquis 
improbus  auferre  possessionem  :  numquid  poterit  auferre 
fidem?  Quidestergo,  «  Ut  et  bonis  ejus  perfruaris?  » 
Utique  quia  ex  paupere  poterit  fieri  dives,  et  perfrueris 
divitiis  ejus,  quia  ejus  paupertatem  non  aspernatus  es. 

III.  Prior  quidem  pars  sententiae  hujus,  secundum 
istum  intellectum  popularem,  placet  mihi  :  posterior 
tamen,  fateor,  offendit  me.  Si  enim  propterea  manes 
cum  amico  in  paupertate  ejus  ut  quando  dives  fuerit, 
perfruaris  divitiis  ejus  5  adhuc  non  amicum,  sed  aliud 
aliquid  amas  in  amico.  Fides  et  spes  duae  amicae  bonae  sunt 
et  major  his  charitas.  «  Manent,  inquit  Apostolus,  tria 
»  haec,  fides,  spes  et  charitas  5  major  autem  horum  esl 

»  charitas.  iSeetamini  charitatem  *.  »  Interrogo  ergo 
amicum  de  amico.  Dic  mihi,  obsecro  te  :  Fidem  possides 
cum  isto  in  paupertate  ejus?  Fidem  possides  cum  isto  in 
paupertate  ejus?  Plane,  inquit  :  audivi  enim  hoc  in  saera 
Scriptura,  et  commendavi  cordi  meo,  et  in  memoria 
mea  reposui  :  libens  recolo,  libentius  facio.  Audivi  enim 
sanctum  verbum  :  «  Fidem  posside  cum  proximo  in  pau- 
»  pertate  ipsius.  »  Et  ego  :  Quare  hoe  faeis?  an  propter 
iliud  quod  sequitur,  «  Ut  et  bonis  ejus  perfruaris?  »  Quid 
ergo  expectas?  Ut  quando ,  inquit,  dives  fuerit  ,  et 
bona  accesserint,  admittat  me  ad  bona  sua,  quia 
non  fastidivi  mala  ipsius.  Patere  ergo  adhuc  me  pau- 
lulum  interrogantem.  Quid  si  iste,  cum  quo  paupere 
possides  fidem,  nunquam  erit  dives?  quid  si  pauper 
futurus  est  usque  admortem?  Perit  fides,  quia  decepta 
est  spes?  Quia  non  poteris  aurum  possidere  cum  divite, 
pcenitebit  te  fidem  possedisse  cum  paupere?  Si  sapit  hu- 
manum,  imo  si  sapit  verum,  hac  interrogatione  turba- 
bitur,  et  dicet  mihi  :  Verum  dicis.  Bona  res  est,  fidem 
possidere  cum  proximo;  sed  si  dieas:  Spe  possidetur  fides 
cum  proxhno  paupere,  ut  ad  ejus  divitias  perveniamus  , 
ut  in  eis  cum  illo  communionem  habeamus  •,  sine  dubio 
cum  mortuus  fuerit  iste  pauper,  non  accedentibus  quae 
sperabantur  divitiis ,  totius  illius  boni  pcenitebit  nos, 
quod  bene  mulsimus,  male  fundemus.  Vides  ergo  altius 
esse  istam  sententiam  perscrutandam ,  non  quomodo 
vulgariter  intelligi  potest,  sed  quomodo  divina  auctori- 
tate  condita  est,  ad  aliquid  magnum  insinuandum  ,  prae- 
cipiendum,  imperandum  nobis,  ubi  spes  nostra  non  fal- 
latur,  ne  pceniteat fidem  possedisse.  Ad  sententiam  nostram 
non  poteris  sic  pervenire. 

IV.  Ergo  attende  illum  pauperem  Lazarum  jacentem 

1  i  Cor.  xiii,  i3,  et  xiv,  i. 

ante  januam  divitis.  Pauper  iste  miserabiliter  fuit  infir- 
mus  :  nec  saltem  ipsius  tenebat  sanitatem  corporis,  quod 
est  patrimonium  pauperi.  Ulccrosus  etiam  fuit,  canes  lin- 
gebant  ulcera  ejus.  Erat  autem  in  illa  domo  dives  ,  qui 
induebatur  purpura  et  bysso,  et  epulabatur  quotidie 
splendide ,  et  nolebat  fidem  possidere  cum  paupere.  Me- 
rito  Dominus  Jesus,  fidei  amator  et  dator,  plus  attendit 
ipsam  fidem  in  paupere,  quam  aurum  et  delicias  in  divite  : 
plus  attendit  pauperis  possessionem,  quam  divitis  elatio- 
nem.  Nam  ideo  pauperem  illum  nominavit  •,  illius  autem 
nomen  esse  tacendum  judicavit.  «  Erat,  inquit,  dives 
»  quidam,  qui  induebatur  purpuraet  bysso,  et  epulaba- 
)>  tur  quotidiesplendide:  pauperautem  quidamnomine  La- 
»  zarus1.))  Nonne  videtur  vobis  de  libro  recitasse,  ubi  no- 
men  pauperis  scriptum  invenit,  divitisnoninvenitPLiber 
enim  ille  vivorum  erat  atque  justorum,  nonsuperborum  et 
iniquorum.  Nominabatur  divesilleab  hominibus,  pauper 
tacebatur  :  contra  Dominus  pauperem  nominavit,  divitem 
tacuit.  Noluitergofidem  possidere  cum  paupere  dives  ille. 
Mortni  sunt  ambo.  «  Contigit  mori  inopem  illum,  et  au- 
»  ferri  ab  Angelis  in  sinum  Abrahae.  Mortuus  est  dives  , 
»  et  sepultus  •,  (  nam  fortasse  ille  nec  sepultus  est )  :  et 
»  cum  apud  inferos,  ut  legimus,  in  tormentis  esset, 
»  levavit  oculos  suos  a  longe,  et  vidit  pauperem  in  sinu 
»  Abrahae,  quem  contempsit  ante  januam  suam.  »  Non 
cumiilopotuit  habere  communem  requiem,cumquofidem 
noluithabere  communem.  «Pater,inquit,  Abraham,  mitte 
»Lazarum,  ut  intingat  digitum  suumin  aquam,  et  stillet 
»  in  linguam  meam  ^  quia  crucior  in  hac  flamma. » Respon- 
sum  est,  «  Memento,  fili,  quia  percepisti  bona  tua  in  vita 
»  tua,  Lazarus  autem  mala  :  nunc  ergo  hic  requiescit,  tu 
»  vero  torqueris.  Et  super  haec  omnia,  chaos  magnum  est 

1  Luc.  xvi,  19,  efc. 

»  inter  nos  et  vos,  nec  a  nobis  quisquam  ad  vos  transire 
»  potest ,  nec  a  vobis  ad  nos  transmeare.  »  Vidit  sibi  ille 
negatam  misericordiam ,  quia  ipsam  negaverat.  Vidit 
quod  verum  esset  «  Judicium  sine  misericordia  illi  qui 
»  non  fecerit  misericordiam1. »  Et  qui  noluitsuo  tempore 
pauperis  misereri,  fratrum  suorum  sero  misertus  est. 
«  Mitte  ergo,  inquit,Lazarum-,  habeo  ibi  quinque  fratres, 
»  dicat  eis  quid  hic  agitur,  ne  et  ipsi  veniant  in  hunc 
m  locum  tormentorum. »  Et  contra  hoc  responsum  est : « Si 
»  nolunt  venire  in  hunc  locum  tormentorum,  habent 
»  Moysen  et  Prophetas,  ipsos  audiant.  »  Ille  qui  solebat 
irridere  Prophetas,  simul  utique  cum  fratribus  suis  : 
credo  enim,  imo  non  dubito,  quia  cum  ipsis  fratribus 
suis  loquens  de  Prophetis  monentibus  bona,  prohiben- 
tibus  mala ,  terrentibus  de  tormentis  futuris  et  futura 
proemia  promittentibus,  irridebat  haec  omnia  ,  dicens 
cum  fratribus  suis :  Quae  vita  post  mortem?  quae  memoria 
putredinis  ?  qui  sensus  cineris?  Omnes  illuc  feruntur,  et 
sepeliuntur  •,  quis  inde  reversus  auditus  est?  Recolens 
haec  verba  sua  ,  propterea  volebat  Lazarum  redire  ad  fra- 
tres  suos,  ut  jam  non  dicerent :  Quis  inde  reversus  est? 
Et  ad  hoc  apte  digneque  responsum  est.  Videtur  enim 
fuisse  iste  Judaeus,  et  propterea  dixisse,  «  Pater  Abra- 
»  ham.  »  Ergo  optime  et  congruenter  responsum  est  : 
«  Si  Moysen  et  Prophetas  non  audiunt,  nec  si  quis  a 
»  mortuisresurrexerit,persuadebuntur.))  Impletum  est  in 
Judaeis,  quia  Moysen  et  Prophetas  non  audierunt,  nec 
Christo  resurgenti  crediderunt.  Nonne  hoc  illis  ante 
praedixerat  :  «  Si  crederetis  Moysi,  crederetis  et  mihi^.  » 
V.Remansit  ergo  ille  dives  sine  adjutorio,  finitis  deliciis 
temporalibus,  iu  pceuis  aeternis.  Non  fecitjusta,  audivit 
digna. «  Mementoquia  percepisti  bona  tua  invitatua. »  Hnec 

'   Jacob.  n,  j3.  —  7  Joan.  v,  46. 

ergovita,  quam  vides,  nonest  tua.  «Pereepisti  bonatua.» 
Haec  ergo  quae  de  longinquo  suspiras  desiderans ,  non  sunt 
tua.  Ubi  sunt  verba  divitum,  et  divitibus  adulantium, 
quando  vident  aliquem  deliciis  temporalibus  aiHuentem , 
abundantem  in  terra,  terram  rapientem  etexaggerantem, 
et  trahentem  ad  se  plumbum  cum  quo  demergatur? 
Grande  enim  pondus  illum  divitem  ad  inferna  perduxit, 
et  sarcina  gravis  usque  ad  ima  depressit.  Non  enim  au- 
dierat  :  «  Venite  ad  me  qui  laboratis ,  et  onerati  estis. 
»  Jugum  meum  lene  est,  et  sarcina  mealevis  est1.»  Sar- 
cina  Christi  pennae  sunt.  His  pennis  ille  pauper  in  sinum 
Abrahae  volavit.  Dives  ergo  hoc  audire  noluit.  Adulan- 
tium  enim  linguas  audivit.  His  linguis  adversus  Prophetas 
obsurduit  :  linguis  male  laudantium  et  dicentium  :  Soli 
estis,  soli  vivitis.  Ergo,  «  Percepisti  bona  tua  in  vita  tua.  » 
Haec  enim  bona  tua  existimasti  :  alia  non  credidisti,  non 
sperasti  :  percepisti  illa  in  vita  tua.  Illam  enim  solam 
vitam  tuam  putasti ,  quando  post  mortem  nihil  futurum 
sperasti ,  nihil  triste  timuisti.  «  Percepisti  ergobona  tua  in 
»  vita  tua  :  Lazarus  autem  mala.  Non  dixit,  «  sua  »  ;  sed 
«  mala,»  quae  hominesputant,  quae  homines  timent,quae 
homines  pro  magno  devitant.  Percepithic  Lazarus  mala. 
Bona  tua  tunc  non  percepit  :  nec  tamen  perdidit.  Sicut 
autem  non  additum  est,  «  sua  5  »  sic  nec  hoc  additum 
est,  «  in  vita  sua.  »  Alia  enim  eratvita  ipsius,  quam  spe- 
rabat  in  sinu  Abrahae.  Nam  hic  mortuus  erat,  hic  non  vi- 
vebat :  illa  morte  mortuus  erat ,  quam  dicit  Apostolus  : 
«  Mortui  enim  estis,  et  vita  vestra  abscondita  est  cum 
»  Christo  in  Deo*.  »  Pauper  mala  temporalia  ferebat : 
Deus  autem  bona  ejus  dhTerebat,  non  auferebat.  Quid 
ergo  dives  apud  inferos  desideras,  quod  cum  divitiis  frue- 

1  Matth.  xi,  28.  —  a  Goloss.  m,  3. 

reris,  non  sperasti?  Nonne  tu es  ille,  qui  pauperis  contemp- 
tor,  Moysen  prophetam  irridebas?  Noluisti  ergo  fidem 
possidere  cum  proximo  in  paupertate  ejus,  modo  frueris 
bonis  ejus?  irrisisti  eum,  quandoaudisti,  «  Fidem  posside 
)>  cum  proximo  in  paupertate  ipsius,  ut  et  bonis  ejusper- 
»  fruaris.  »  Modo  vides  longe  bona  ejus,  et  non  cum  eo 
possides.  Ventura  enim  erant  illa  bona  ,  ventura  invisibi- 
liter.  Quando  enim  non  videbantur,  credenda  erant,  ne 
quando  videntur,  remaneret  tibi  dolere  posse ,  et  non 
posse  tenere. 

VI.  Ergo,  fratres ,  quantum  mihi  videtur,  eliquata 
est  ista  sententia.  Inteiligenda  est  quippe  christiane  a 
Christianis,  ne  sic  possideamus  fidem  cum  proximo  pau- 
pere  ,  utdivitias  ei  venturas  temporalitcr  speremus,  et  ad 
eas  cum  illopossidendas  fidem  nostram  servemus.  Nonsic 
omnino,  non  sic.  Sed  quomodo,  nisi  secundum  prsecep- 
tum  Domini  nostri :  «  Facite  vobis  amicos  de  mammona 
»  iniquitatis,  ut  et  ipsi  recipiant  vos  in  tabernacula 
»  aeterna?  »  Sunthicenim  pauperes  non  habentes  taber- 
nacula,  ubi  nos  ipsirecipiant.  Facite  eos  amicosde  mam- 
mona  iniquitatis,  id  est,  de  lucris  quse  iniquitas  vocat 
lucra.  Sunt  enim  lucra,  quae  justitia  vocat  lucra  :  ipsa 
sunt  in  thesauris  Dei.  Nolite  contemnere  pauperes,  non 
habentes  quo  redeant,  non  habentes  quointrent.  Habent 
quo  intrent,  habent  tabernacula ,  habent  et  aeterna. 
Habent  quo  frustra  recipi  optabitis,  sicut  dives  illc,  si  non 
eos  nunc  in  vestra  receperitis  :  quia  «  Qui  recipit  justum 
»  in  nomine  justi,  mercedem  justi  accipiet  ;  qui  prophe- 
»  tam  recipit  in  nomine  prophetoe,  mercedem  prophetae 
»  accipiet  :  et  qui  dederit  uni  ex  minimis  meis  calicem 
»  aqu?e  frigidae  tantum  in  nomine  Discipuli,  amen  dico 

'  Luc.  wi.  9. 

»  vobis,  non  perdet  mercedem  suam  *.  »  Fidem  quoque 
possidet  cum  proximo  in  paupertate  ejus-  ideo  bonis  ejus 
perfruetur. 

VH.  Dicit  tibi  et  Dominus  tuus,  ipse  qui  cum  dives  es- 
set ,  pauper  factus  est  :  exponit  tibi  melius  et  solidius  is- 
tam  sententiam.  Nam  fortede  illopauperequem  suscepisti 
in  domum  tuam,  dubitat  aliquantum  et  haesitat  animus 
tuus,  utrum  verax  homo  sit,  an  forte  fallax  simulator  hy- 
pocrita  :  titubat  animus  in  facienda  misericordia  ,  quo- 
niam  cor  inspicere  non  potes.  Fac  et  cum  malo  ,  ut  per- 
venias  et  ad  bonum.  Qui  timuit  ne  bona  sua  semina  in 
vias,  in  spinas,  in  lapides  caderent,  piger  seminare  hyeme, 
esurivit  aestate.  Verumtamen  dicit  tibi  Dominus  tuus ,  de 
quo  utiquenon  dubitas,  si  Christianuses  :  «Ego  propterte 
))  factus  sum  pauper,  cum  dives  essem.  Qui  cum  in  for- 
»  maDeiesset,  (quidilla  forma  ditius?)  won  rapinam 
)>  arbitratus  est  esse  aequalis  Deo  ;  sed  semetipsum  exina- 
»  nivit  formam  servi  accipiens,  (quid  forma  Dei  ditius  V 
»  quid  forma  servi  pauperius  ? )  in  similitudinem  homi- 
»  num  factus,  habitu  inventus  ut  homo,  humiliavit  se- 
»  metipsum ,  factus  obediens  usque  ad  mortem  ,  mortem 
»  autem  crucis 2.  »  Adde  adhuc  :  «  Sitiit  in  cruce  ,  acce- 
pit  potum  ,  non  a  miserante,  sed  ab  insultante;  et  bibit 
acetum  in  morte  fons  vitae.  Noli  aspernari ,  noli  con- 
temnere  ,  noli  dicere  :  Ergo  Deus  meus  homo  factus  est  ? 
Ergo  Deus  meus  occisus  est,  crucifixus  estPEtiam,  plane, 
ita,  crucifixus  est.  Paupertas  ejus  tibi  commendatur.  Longe 
a  te  fuit :  propinquavit  tibi  paupertate.  «  Fidem  posside 
»  cum  proximo  tuo  in  paupertate  ipsius.»  Certe  hic  nus- 
quam  vacillal  ,  nusquam  caligat  ista  sententia.  Pro  no- 
mine  proximi,  accipe  nomen  Christi,  et  humilis  accipe. 
Humilis  enim  congruis  humili,  altum  humilis  cupis  :  hu- 

1  Matth.  x,  4r,  tsi,  —  ■>■  Philip.  u,  6,  etc. 

milis  accipe,  et  intellige  proximum.  Prope  est  enim  Do- 
minus  his  qui  obtriverunt  cor  :  ut  dicas  in  oratione  tua  : 
«  Sicut  proximum,  sicut  fratrem  nostrum  ,  itacomplace- 
»  bam.»  Unumergoverbum,  quod  Propheta  addidit  proxi- 
mum  nominans1  :  prophetica  enim  locutio  aliquantum 
fuerat  tegenda  sacramenti  velamine,  ut  desiderabilius  quae- 
reretur ,  ut  suavius  inveniretur.  Ubi  ergo  ille  proximum 
nominavit,  tuChristum  nomina  5  quia  et  ille  Christum  ita 
prophetice  nominavit  :  tu  Christum  nomina  ,  et  vide  cur- 
rentem  liquidam  sententiam  ,  et  tanquam  de  fonte  veri- 
tatis  irrigantem  sitim  tuam.  «  Fidem  posside  cum  Christo 
»  in  paupertate  ipsius^  ut  et  bonis  ipsius  perfruaris.  ■ 
Quid  est,  «  Fidem  posside  cum  Christo?  »  In  eo  quod 
propter  te  homo  factus  est ,  in  eo  quod  de  virgine  natus 
est_,  in  eo  quod  accepit  contumelias,  quod  flagellatus  est, 
quod  ligno  suspensus  ,  quod  lancea  vulneratus ,  quod  se- 
pultus  :  noli  ista  spernere ,  non  tibi  incredibilia  videan- 
tur  :  et  sic  fidem  posside  cum  proximo.  Haec  est  enim 
paupertas  ejus.  Quid  est  autem  ,  «  Ut  et  bonis  ejus  per- 
)>  fruaris?  »  Audi,  quia  hoc  voluit  :  audi ,  quia  ideo  in 
paupertate  ad  te  venit  :  audi  vocem  pauperis  propter  te 
Domini  Dei  tui  ditantis  te  :  vide  quomodo  bonis  ejus  per- 
fruaris,  si  fidem  cum  eo  in  paupertate  servaveris.  «  Pa- 
»  ter,  inquit,  volo  ut  ubi  ego  sum,  et  ipsi  sint  mecum  2.» 

•  Psal.  xxxiv,  i4-  —  s  Joan.  xvn,  24. 


SERMO    XLII,    DE    VERBIS    ISALffi,    I.  523 


MH«VUWUMlWWWWVVVWiVVVVVWVtW  IWVUWtWVWVVVVVVVVVVMWVWiUVHVVV 

SERMO    XLII1. 

De  eo  quod  scriptum  est  in  Isaia,  cap.  i :  Quo  mihi  multi- 
tudinem  sacrijiciorum  vestrorum?$A  inPsal.  cxxxix. 
Lihera  me,  Domine,  ab  omni  malo. 

I.  Ego  ,  fratres,,  vires  parvas  habeo ,  sed  verbum  Dei  mag~ 

nas  habet.  Valeat  in  cordibus  vestris.  Ergo  et  quod  Jente 

dicimus,  valde  auditis,  si  obedieritis.  Tanquam per  nubem 

suam,  per  Isaiam  prophetam  Dominus  tonuit :  si  sensum 

habetis,  expavistis.  Manifeste  enim  dixit,  nec  expositorem 

habent  ista  necessarium,  sed  factorem.  «  Quo  mihi,  in- 

»  quit,  multitudinem  sacrificiorum  vestrorum2?  »  Quis 

enim  exquisivit  ista  de  manibus  vestris?  Deus  nos  quse- 

rit,  non  nostra.  Sed  sacrificium  Christiani  est  eleemosyna 

in  pauperem.  Hinc  enim  fit  Deus  peccatis  propitius.  Nisi 

autem  peccatis  propitius  fiat  Deus,  quis  remanet,  nisi 

reus?  Ab  eis  peccatis  et  delictis ,  sine  quibus  vita  ista  non 

ducitur,  mundantur  homines  per  eleemosynas  :  quae  sunt 

duorum  generum,  erogandoetremittendo;  erogando  quod 

habes  bonum,  remittendo  quod  pateris  malum.  Haecduo 

genera  eleemosynarum  Dominus  magisterbonus,  qui  ver- 

bum  breviavit  super  terram ,  ut  esset  fructuosum  ,  et  non 

onerosum ,  quam  breviter  fuerit  complexus,  audite  :  «  Re- 

»  mittite,  inquit,  etremitteturvobis;  date,  et  dabitur  vo- 

»  bis3.  Remittite,  et  remitetur  vobis,  »  pertinet  ad  ignos- 

cendum  :  «  Date,  et  dabitur  vobis,  »  pertinet  aderogan- 

dum.  Ex  illaeleemosyna,  qua  ignoscis  homini ,  nihil  perdis. 

1  Alias  29  ex  Homiliis  5o.  —  a  Isai.  1,  11.  —  3  Luc.  vi,  37,  38. 

Ecce  statim  veniam  petit,  ignovisti,  nihil  amisisti.  Ghari- 
tate  amplior  domum  redisti.  Illud  aliud  genus  eleemosy- 
narum,  ubijubemur  erogare  indigentibus,  grave  videtur  : 
quia  quod  quisque  dederit,  hoc  ipsum  quod  dabit  non 
habebit. 

II.  Equidem  et  hinc  securos  nos  facit  Apostolus,  qui 
dixit  :  «  Prout  quisque  habet,  non  ut  aliis  sit  refectio , 
»  vobis  angustia1.  »  Metiatur  ergo  unusquisque  vires 
suas ,  non  thesaurizare  attendat  in  terra  :  det,  non  perit 
quod  dat.  Non  dico  :  Hoc  non  perit^seddico  :  Hoc  solum 
non  perit.  Alia  vero  quae  non  dederis,  et  abundant  tibi, 
aut  cum  vivis  amiltis,  aut  cum  moreris  dimittis.  Deinde, 
fratresmei,  tanta  promissio  quo  nos  hortetur,  attendite: 
«  Dimittite,  inquit,  et  dimittetur  vobis;  date,  et  dabitur 
»  vobis.wQuandodicit  :  n  Dateetdabitur  vobis,  »  attende 
cui  dicat.  Homini  dicit  Deus,  mortali  dicit  Immortalis  , 
mendico  dicit  tantus  paterfamilias.  Neque  enim  hoc  revo- 
caturus  est  quod  dedimus.  Invenimus  quem  fceneremus. 
Demus  in  usuram,  sed  Deo,  non  homini.  Ei  damus  qui 
abundat,  ei  damus  qui  dedit  quod  damus.  Et  pro  modicis 
rebus,pro  frivolis,  pro  mortalibus,  pro  putribilibus,  pro 
terrenis,  aeterna,  incorruplibilia  ,  sine  fine  manentia  :  quid 
multa  dicturus  sum?  se  promittit,  qui  promittit.  Si  amas 
illum_,  eme  iilum  ab  illo.  Et  ut  noveris  te  ipsi  dare,  audi 
illum  dicentem  :  <(  Esurivi,  et  dedistis  mihi  manducare; 
»  sitivi,  et  dedistis  mihi  potum;  hospes  fui,  et  suscepistis 
)>  me;  nudus  fui,  et  vestistis  me;  aeger,  visitastis  me;  inclu- 
))  sus,  venistis  ad  me.  »  Et  dicent  illi  :  «  Quando  te  vidimus 
»  inhis  necessitatibusconstitutum,  etministravimus  tibi?» 
Et  ille  :  «  Quando  uni  ex  minimis  meis  fecistis,  mihi  fe- 
»  cistis2.  »  Dat  de  ccelo,  accepit  in  terra.  Ipse  dat ,  ipse 
accipit.  Quasi  fcenus  trajectitium  facis.Hicdas,  ibi  recipis: 

•  9.  Cov.    vni,    i3. —  *  Mattli.  x\v,  35,  etc. 

hic  das  res  perituras ,  ibi  recipis  res  sine  fme  mansuras. 

III.  Et  quandocumque  dicis  Deo  :  «  Libera  me,  Do- 

»  mine,  ab  homine  malo1  »  :  hoc  enim  modo  cantavimus. 

Scio  enim  quo  gemitudicas  :  «Libera  me,  Domine,  ab  ho- 

»  mine  malo.  )>  Quis  enim  inisto  saeculo  non  patitur  ali- 

quem  hominem  malum?  Quando  ergo  hoc  dicis    Deo  : 

«  Libera  me,  Domine,  ab  homine  malo^  »  sicut  totis  prae- 

cordiis  dicis ,  sic  intentis  oculis  te  prius  attende.  «  Libera 

»  me,  Domine,  ab  homine  malo.  )>  Fac  tibi  respondissc 

Deum.  A  quo?  Dicturus  es  a  Gaio,  a   Lucio,  a  nescio 

quo  quem  pateris.  Et  respondet  tibi :   De  te  mihi  nihil 

dicis.  Si  ab  homine  malo  libero  te  ,  prius  es  liberandus  a 

te  ipso.  Pateris  malum  ,  noli  te  ipsum  pati  malum.  Videa- 

mus  si  invenit  in  te,  quid  tibi  faciat  alter  malus.   Quid 

tibi  faciat  malus?  Tu  noli  esse  malus.  Non  tibi  dominetur 

avaritia,  non  te  calcet  concupiscentia  tua,  non  te  trituret 

ira  tua.  Isti  hostes  interiores  tui  sunt.    Tu  ipse  non  tibi 

aliquid  facias.  Yideamus   quid  tibi  facit  vicinus  malus, 

patronus  malus  ,  potens  malus  :  videamus  quid  tibi  facit. 

Justum  te  inveniat,  Christianum  te  inveniat  :  quid  tibi 

facturus  est?  Quod  Stephano  Judaei  fecerunt.  Faciendo 

malum,  miserunt  ad  bonum.  Ergo  quando  petis  ut  liberet 

te  Deus  ab  homine  malo,  attende  te,  noli  tibi  parcere : 

te  a  te  liberet.  Quomodo  te  a  te  liberat?  Dimittendo  pec- 

cata,  donando  merita ,  dando  tibi  vires  pugnandi  adver- 

sus  concupiscentias  tuas ,   inspirando   virtutem ,    dando 

menti  tuse  ccelestem  delectationem ,  qua  omnis  terrena 

delectatio  superetur.  Haec  cum  tibi  praestat  Deus,  liberat 

te  a  te,  et  securus  expectas  in  hujus  sacculi  malis  transito- 

rlis  cum  eis  bonis  venturum  Dominum  ,  quae  transire  non 

possunt.  Satis  sint  vobis.  Videtis  certe ,  quia  nescio  quo- 

modo  ego  invalidus  accedo,  et  loqucndo  fortis  fio.  Tan- 

1  Psal.  cxxxix,  i. 

tus  est  mihi  animus ,  tanta  mtentio  in  profectu  vestro. 
Operarius  enim  in  agro  fructum  sperans,  minus  sentit  la- 
borem.  Sitis  fructus  mei,  ut  vobiscum  sim,  et  omnes 
simus  fructus  Dei. 

SERMO   XLIII1. 

De  eo  quod  scriptum  est  in  Isaia ,  cap.  vn.  Nisi  credide- 
ritis y  non  intelli getis . 

I.  Initium  bonae  vitae,  cui  vita  etiam  aeterna  debetur, 
recta  fides  est.  Est  autem  fides  credere  quod  nondum 
vides :  cujus  fidei  merces  est,  videre  quod  credis.  Tem- 
pore  igitur  fidei  tanquam  tempore  sementis ,  non  defi- 
ciamus,  et  usque  in  finem  non  deficiamus  :  sed  perseve- 
remus,  donec  quod  seminavimus  metamus.  Cum  enim 
aversum  esset  genus  humanum  a  Deo,  et  jaceret  in  delic- 
tis  suis,  sicut  Creatore  opus  habebamus  ut  essemus,  sic 
Salvatore  ut  revivisceremus.  Justus  Deus  damnavit  homi- 
nem,  misericors  Deus  liberat  hominem.  «  Deus  Israel  ipse 
»  dabit  virtutem  et  fortitudinem  plebi  suae,  benedictus 
»  Deusa.  »  Sed  accipiunt  credentes,  non  accipiuntcontem- 
nentes. 

II.  Nec  de  ipsa  fide  tamen  ita  gloriandum  est,  quasi 
aliquid  nos  possimus.  Non  enim  fides  nihil  est,  sed  mag- 
num  aliquid  :  quam  si  habes,  profecto  accepisti.  Quid 
enim  habes,  quodnonaccepisti?  Videte,  charissimi,  unde 
Domino  Deo  gratias  agatis3 :  ne  in  aliquo  dono  ejus  ingrati 
maneatis,  et  propter  hoc  quod  ingrati  estis ,  quod  ac- 
cepistis  perdatis.  Laus  fidei  explicari  a  me  nullo  modo 

1  Alias  de  verbis  Apostoli  27.  —  3  Psal.  lxvii,  36,—  3  i"Cor.  iv,  7. 

potest,  sed  a  fidelibus  cogitari  potest.  Porro  si  ex  aliqua 
parte,  ut  dignum  est ,  cogitetur,  quis  digne  cogitet,  quam 
multis  donis  Dei  ipsius  praeferatur  ?  Et  si  minora  Dei  dona 
in  nobis  debemus  agnoscere ,  quanto  magis  illud  quod  ea 
superat,  debemus  agnoscere  ? 

III.  A  Deo  debemus  *  esse  quod  sumus.  Quia  quod  non 
nihil  sumus ,  nisi  a  Deo  a  quo  habemus  ?  Sed  sunt  et  ligna, 
sunt  et  lapides ,  a  quo  nisi  a  Deo  ?  Nos  ergo  quid  plus  ? 
Non  vivunt  ligna  et  lapides  :  nos  autem  vivimus.  Sed  ad- 
huc  nobis  idipsum  vivere  cum  arboribus  frutectisque 
commune  est.  Dicuntur  enim  et  vites  vivere.  Nam  si  non 
viverent ,  non  scriptum  esset  :  «  Occidit  in  grandine  vi- 
»  neas  eorum2.  »  Vivit,  cum  viret^  arescit,  cum  moritur. 
Sed  vita  ista  non  habet  sensum.  Quid  nos  amplius?  sen- 
timus.  Quinque-partitus  corporis  notus  estsensus.  Vide- 
mus,  audimus ,  olfacimus,  gustamus ,  tactu  etiam  per  to- 
tum  corpus  nostrum  mollia  dijudicamus  et  dura  ,  aspera 
et  lenia,  calida  etfrigida.  Est  ergo  in  nobis  sensus  quin- 
que-partitus  :  sed  hunc  habent  et  bestiae.  Habemus  ergo 
aliquid  amplius  nos.  Et  ista  tamen  quae  enumeravimus, 
fratres  mei,  si  consideremus  in  nobis,  quantam  de  his 
gratiarum  actionem  ,  quantam  Creatori  laudem  debemus? 
Sed  tamen  amplius  quidhabemus?  Mentem,  rationem, 
cpnsilium  ,  quod  non  habent  bestiae  ,  non  habent  volu- 
cres,  non  habent  pisces  :  in  eo  facti  sumus  ad  imaginem 
Dei.  Denique  ubi  Scriptura  narrat,  quod  facti  sumus  \  ibi 
subjungit,  ut  nos  pecoribus  non  solum  anteponat,  sed  et 
praeponat ,  id  est ,  ut  ea  nobis  subjecta  sint :  «  Faciamus, 
»  inquit, hominem  ad  imaginem  etsimilitudinemnostram, 
»  et  habeat  potestatem  piscium  maris ,  et  volatilium  cceli, 
»  et  omnium  pecorum,  et  serpentium  quae  repunt  super 
»  terram3.  »  Unde  habeat  potestatem  ?  Propter  imaginem 

1  Forte  habemus.  —  a  Psal.  lxxvii,  47«  —  3  <*en.  I,  26. 

Dei.  Unde  quibusdam  dicitur  increpando  :  «  Nolite  esse 
»  sieut  equus  et  mulus,  quibus  non  est  inteJlectus1.  » 
Sed  illud  est  inteJlectus,  aJiud  ratio.  Nam  rationem  habe- 
mus  et  antequam  intelligamus  •,  sed  inteJJigere  non  vale- 
mus ,  nisi  rationem  habeamus.  Est  ergo  animal  rationis 
capax  :  verum  utmeliusetcitiusdicam  ,  animaJ  rationale, 
cui  natura  inest  ratio,  et  antequam  intelligat  jam  ratio- 
nem  habet.  Nam  ideo  vult  intelJigere,  quia  ratio  praecedit. 

IV.  Hoc  ergo  unde  bestias  antecedimus,  maxime  in 
nobis  excoJere  debemus ,  et  rescuJpere  quodam  modo  et 
reformare.  Sed  quispoterit,  nisi  sit  artifex  qui  formavit? 
Imaginem  in  nobis  Dei  deformare  potuimus,  reformare 
non  possumus.  Habemus  ergo,  ut  cuncta  breviter  retexa- 
mus,  ipsum  esse  cum  Jignis  et  lapidibus,  vivere  cum  ar- 
boribus ,  sentire  cum  bestiis,  inteJligere  cum  Angelis. 
Dijudicamusergo  oculis  colores,  auribus  sonores,  naribus 
odores,  gustatu  sapores ,  tactu  calores,  intellectumores. 
InteJJige.  Omnis  homo  vult  intelligere  ;  nemo  est  qui 
nolit :  crederenon  omnes  voJunt.  Dicitmihi  homo.  InteJ- 
ligam,  ut  credam.  Respondeo  :  Credeut  intelligas.  Gum 
ergo  nata  inter  nos  sit  controversia  talis  quodam  modo  , 
ut  ilJe  mihi  dicat :  InteJJigam ,  ut  credam  :  ego  ei  respon- 
deam  :  Imocrede,  ut  intelligas  :  cumhaccontroversia  ve- 
niamusadjudicem,  neuternostrumpraesumatprosuaparte 
sententiam.  Quemjudiceminventuri  sumns?  Discussis  om- 
nibus  hominibus ,  nescio  utrum  meliorem  judicem  inve- 
nire  possimus,  quam  hominem  per  quem  loquitur  Dejis. 
Non  eamus  ergo  in  hac  re  et  in  hac  controversia  ad  litteras 
saeculares;  non  inter  nos  judicet  Poeta ,  sed  Proplieta. 

V.  Beatus  apostolus  Petrus  cum  duobus  aJiis  Ghristi 
Domini  Discipulis  Jacobo  et  Joanne  in  monte  cum  ipso 
Domino  constitutus ,  audivit  vocem  delatam  de  ccelo  : 

1  Psal.  xxxij  9. 

«  Hic  est  Filius  meus  dilectus  ,  in  quo  bene  eomplacui  ^ 
»  ipsum  audite1.  »  Quod  commendans  memoratus  Apos- 
tolus  inEpistola  sua  dixit  :  «  Hancvocem  nos  audivimus 
»  de  ccelo  delatam ,  cum  essemus  cum  illo  in  monte 
»  sancto  %.  »  Et  cum  dixisset  :  «  Hanc  vocem  nos  audivi- 
»  mus  de  ccelo  delatam  :  »  subjunxit  atque  ait :  «  Et  ha- 
»  bemus  certiorem  propbeticum  sermonem.  »  Sonuit 
vox  illa  de  ccelo,  et  certior  est  propheticus  sermo.  Atten- 
dite,  charissimi,  adju,Tet  Dominus  et  voluntatem  meam 
et  expectationem  vestram ,  ut  dicam  quod  volo ,  quo- 
modo  volo.  Quis  enim  nostrum  non  miretur  delata  voce 
de  ccelo  certiorem  propheticum  sermonem  ab  Apostolo 
dictum  esse?  Certiorem  sane  dixit  :  certiorem  ,  non  me- 
liorem,  non  veriorem.  Tam  enim  verus  ille  sermo  de  ccelo,, 
quam  sermo  propheticus  •,  tam  bonus,  tam  utilis.  Quid  est 
ergo,  Certiorem,  nisi  in  quo  magis  confirmetur  auditor? 
Quare  hoc?  Quoniam  sunt  homines  infideles,  qui  sic  de- 
trahunt  Christo,  ut  dicant  eum  magicis  artibus  fecisse 
quse  fecit.  Possent  ergo  infideles  etiam  vocem  delatam  de 
ccelo ,  per  conjecturas  humanas,  et  illicitas  curiositates  ad 
magicas  artes  referre.  Sed  Prophetae  ante  fuerunt ;  non 
dico  ante  istam  vocem,  sed  ante  Christi  carnem.  Nondum 
erat  homo  Christus,  quando  misit  Prophetas.  Quisquis 
eum  dicit  magum  fuisse  :  si  ergo  magicis  artibus  fecit  ut 
coleretur  et  mortuus ,  riumquid  magus  erat ,  antequam 
natus?Ecce  quareait  apostolus  Petrus  :  «  Habemus  certio- 
»  rem  propheticumsermonem.  »  Voxde  ccelo,  qua  fideles 
admoneantur  ;  propheticus  sermo ,  quo  infideles  convin- 
cantur.  Intelleximus,  quantum  mihi  videtur,  charissimi, 
quare  dixerit  apostolus  Petrus  :  «  Habemus  certiorem  pro- 
»  pheticum  sermonem,  »  post  vocem  de  ccelo  delatam. 

1  Matth.  xvn,  5.  —  »  i  Petr.  i,  18. 

VI.  Et  ipsa  Christi  quanta  dignatio  ?  Petrus  lste ,  qui 
sic  loquitur ,  piscator  fuit  :  et  modo  magnam  laudem  ha- 
bet  orator,  si  potuerit  ab  iilo  intelligi  piscator l.  Propterea 
primis  Ghristianis  loquens  apostolus  Paulus  ait  :  «  Videte 
»  vocationem  vestram ,  f ratres  ,  quia  non  multi  sapientes 
»  secundum  carnem,  non  multi  potentes,  non  multi  nobi- 
»  les  ;  sed  infirma  mundi  elegit  Deus,  ut  confundat  fortia , 
»  et  stulta  mundi  elegit  Deus ,  ut  confundat  sapientes ,  et 
»  ignobilia  mundi  et  contemptibilia  elegit  Deus,  et  ea  quae 
»  non  sunt  tanquam  sint,  ut  ea  quae  sunt  evacuarentur  a.» 
Si  enim  diligeret  Christus  primitus  oratorem ,  diceret  ora- 
tor  :  Eloquentiae  meae  merito  electus  sum.  Si  eligeret  se- 
natorem ,  diceret  senator  :  Dignitatis  meae  merito  electus 
sum.  Postremo  ,  si  prius  eligeret  imperatorem,  diceret 
imperator  :  Potestatis  meae  merito  electus  sum.  Quiescant 
et  differantur  isti ,  paululum  quiescant  5  non  omittantur, 
non  contemnantur  -,  sed  aliquantulum  differantur ,  qui 
possunt  gloriari  de  semetipsis.  Da  mihi,  inquit,  illum  pis- 
catorem  ,  da  mihi  idiotam ,  da  mihi  imperitum ,  da  mihi 
eum  ,  cum  quo  non  dignatur  loqui  senator  ,  nec  quando 
emit  piscem  :  Ipsum,  inquit,  da^  hunc  si  implevero,  ma- 
nifestum  erit  quod  ego  facio.  Quanquam  et  senatorem,  et 
oratorem,  et  imperatorem  ego  sumfacturus  :  quandocum- 
que  facturus  ego  et  senatorem ,  sed  certius  ego  piscato- 
rem.  Potest  senator  gloriari  de  semetipso,  potest  orator, 
potest  imperator  :  non  potest  nisi  de  Christo  piscator. 
Veniat   propter  docendam  humilitatem   salubrem ,  prius 
veniat  piscator  5  per  ipsum  melius  adducitur  imperattfr. 
VII.  Mementote  ergo  piscatorem  sanctum,  justum,  bo- 
num  ,  Christo  plenum,  ad  cujus  missa  per  mundum  retia 
capiendus  cum  caeteris  etiam  populus  iste  pertinuit.  Ergo 

1  Florus  ad  1  Cor.  i.  —  *  i  Cor.  1,  26-28. 

mementote  eum  dixisse :  «Habemus  certiorem  propheticum 
»  sermonem.))Damihi  ergo  ad  illam  controversiam  judicem 
Prophetam.  Quid  inter  nos  agebatur?  Tu  dicebas  :  Intel- 
ligam,  ut  credam*,  ego  dicebam  :  Ut  intelligas,  crede. 
Nata  est  controversia ,  veniamus  ad  judicem,  judicet  Pro- 
pheta,  imo  vero  Deus  judicet  per  Prophetam.  Ambo  ta- 
ceamus.  Quid  ambo  dixerimus,  auditum  est.  Intelligam, 
inquis ,  ut  credam  :  Crede,  inquam,  ut  intelligas.  Res- 
pondeat  Propheta  :  «  Nisi  credideritis ,  nonintelligetis1.  » 

VIII.  Putatis  autem,  charissimi,  nihildicere  etiamillum 
qui  dicit :  Intelligam ,  ut  credam  ?  Quid  enim  nunc  agi- 
mus ,  nisi  ut  credant ,  non  qui  non  credunt ,  sed  qui  ad- 
huc  parum  credunt  ?  Nam  si  nullo  modo  credidissent ,  hic 
non  essent.  Fides  eos  adduxit,  ut  audiant;  fides  eos  fecit 
praesentes  verbo  Dei :  sed  ipsa  fides,  quae  germinavit,  irri- 
gandaest,  nutrienda  est,  roboranda  est.  Hoc  est  quod 
agimus.  «  Ego,  inquit,  plantavi  ;  Apollo  rigavit :  sed  Deus 
»  incrementum  dedit.  Itaque  neque  qui  plantat  est  ali- 
»  quid,  neque  qui  rigat  ;  sed  qui  incrementum  dat  Deus*. » 
Loquendo  ,  hortando  ,  docendo ,  suadendo  plantare  pos- 
sumus  et  rigare ,  non  autem  incrementum  dare.  Noverat 
autem  ille  cum  quo  loquebatur ,  qui  fidei  suse  germinanti 
et  adhucteneree,  et  adhuc  infirmse ,  et  ex  magna  parte 
titubanti,  non  tamen  nullae  fidei ,  sed  alicui  fidei  adjuto- 
rem  orabat,  cui  dicebat  :  «  Credo,  Domine  3.  » 

IX.  Modo  cum  Evangelium  legeretur ,  audistis  : «  Si  po- 

»  tes  credere ,  ait  Dominus  Jesus  patri  pueri ;  si  potes  cre- 

»  dere,  omnia  possibilia  sunt  credenti4.  »  Etille  intuens 

semetipsum,  et  positus  ante  semetipsum ,  nonhabens  te- 

merariam  confidentiam ;  sed  prius  discutiens  conscientiam, 

vidit  in  se  esse  aliquam  fidem ,  vidit  et  titubationem, 

utrumque  vidit.  Unum  se  habere  confessus  est ,  et  alteri 

1  Isai.  vh,  9.  — *  2  1  Cor.  m,  6,  7.  —  3  Marc.  ix,  23.  —  4  ibid.  22. 

adjutorium  postulavit.«  Credo,  inquit,  Domine.  )>Quid  se- 
quebatur,  nisi,  «  Adjuva  fidem  meam  l?  »  Non  hoc  dixit, 
Credo,  Domine;  video  hic  aliquid  unde  non  mentior-, 
credo,verumdico  :  sed  videohic  etiam  nescio  qnid,  quod 
mihi  displiceat.  Stare  volo  :  sed  adhuc  nuto.  Stans  lo- 
quor,  non  cecidi,  quia  credo  :  sed  tamen  adhuc  nuto  : 
«.  Adjuva  incredulitatem  meam.  »  Ergo,  charissimi,  et  ille 
quem  contra  me  constitui,  et  propter  cujus  controver- 
siam  inter  nos  natam  Prophetam  judicem  postulavi,  non 
nihil  dicit  etiam  ipse,  cum  dicit :  Intelligam,  ut  credam. 
Nam  utique  modo  quod  loquor ,  ad  hoc  loquor ,  ut  cre- 
dant  qui  nondum  credunt :  et  tamen  nisi  quod  loquor  in- 
telligant,  credere  non  possunt.  Ergo  exaliqua  parte  verum 
est  quod  ille  dicit,  Intelligam,  ut  credam  :  et  ego  qui 
dico,  sicut  dicit  Propheta  :  Imo  crede,  ut  intelligas  :  verum 
dicimus,  concordemus.  Ergo  intellige,  ut  credas  :  crede, 
ut  intelligas.  Breviter  dico  quomodo  utrumque  sine  con- 
troversia  accipiamus.  Intellige,  ut  credas ,  verbum  meum  j 
crede,  ut  intelligas,  verbum  Dei. 

1  Marc.  ix,  23 

SERMO  XLIV1. 

Deverbis  Isaice,  cap.  liii,  (14.) 

I.  De  Domino  et  Salvatore  nostro,  fratres  dilectissimi , 
ante  multa  tempora  prophetatum  est,  «  Ascendet  sicut 
»  virgultum,  et  sicut  radix  in  terra  sitienti2.  »  Quare  ut 
radix  ?  Ideb  :  «  Non  est  species  illi,  neque  honor.  »  Passus 
est ,  humiliatus  est ,  consputus  est  :  non  habebat  speciem ; 
homo  apparebat,  cum  Deus  esset.  Sed  quomodo  radixnon 
est  pulchra,  sed  intus  habet  vim  pulchritudinis  suae.  At- 
tendite,  fratres  mei ,  videte  misericordiam  Dei.  Attendis 
arborem  pulchram,  amcenam  ,  foliis  virentem  ,  fructibus 
opulentam  ,  laudas.  Delectat  aliquid  de  fructu  carpere  , 
sub  umbra  ejus  sedere  et  requiescere  ab  aestu  :  laudas  to- 
tam  illam  pulchritudinem.  Si  radix  ostendatur  tibi,  nulla 
pulchritudo  in  ea  est.  Noli  contemnere  quod  abjectum  est : 
inde  processit  quod  miraris,  «  Utradix  in  terra  sitientL» 
Attendite  modo  claritatem  arboris. 

II.  Crevit  Ecclesia,  crediderunt  gentes,  victi  sunt  terrae 
principes  sub  nomine  Ghristi ,  ut  essent  victores  in  orbe 
terrarum.  Positum  est  collum  eorum  sub  jugo  Ghristi. 
Persequebantur  ante  Christianospropteridola,  persequun- 
tur  idola  propter  Christum.  Omnes  confugiunt  ad  auxi- 
lium  Ecclesiae,  in  omni  pressura ,  in  omni  tribulatione 
sua.Crevitillud  granum  sinapis3,  factum  est  majus  super 
omnia  olera  ♦,  veniunt  volatilia  cceli ,  superbi  saeculi ,  et 

J  .Vlias  3G  ex  Iiomiliis  5o.  —  a  Isai.  liii,  2.  —  3  Mattb,  xm,  3r, 

requiescunt  suL  ramis  ejus1.  Undehaec  tanta  pulchritudo? 
De  nescio  qua  radice  surrexit :  et  ista  pulchritudo  in  magna 
gloria  est.  Quaeramus  radicem.  Consputus  est,  humiliatus 
est,  flagellatus  est,  crucifrxus  est,  vulneratus  est,  contemp- 
tus  est.  Ecce  hic  species  non  est  :  sed  in  Ecclesia  gloria 
radicis  pollet.  Ergo  ipsum  describit  sponsum  ,  illum  con- 
tempturn,  inhonoratum,  abjectum.  Sedmodo  videre  habe- 
tis  arborem  ,  quae  surrexit  de  ista  radice ,  et  implevit  or- 
bem  terrarum.  «  Radix  in  terra  sitienti.  » 

III.  «  Non  est  species  illi ,  neque  honor  :  et  vidimus 
»  illum ,  et  non  habuit  speciem  neque  decorem 2.  Nonne 
»  hic  est  fabri  filius 3?  »  Quam  non  habuit  decorem,  ut  di- 
ceretur :  «  Nonne  verum  dicimus  quia  daemonium  habes4? » 
In  nomine  ipsius  daemonia  fugiebant;  et  illi  objicitur, 
quia  daemonium  habebat.  Sedquarehoc?  «Vidimuseum, 
»  et  non  habebat  speciem  neque  decorem.  »  Quae  est  spe- 
cies  illius  intus ,  ubi  non  videbatur  ?  «  In  principio  erat 
»  Verbum ,  et  Verbum  erat  apud  Deum,  et  Deus  erat 
»  Verbum5.  »  Quae  est  species  illius?  »  Qui  cum  in  forma 
»  Dei  esset,  non  rapinamarbitratus  estesse  aequalis  DeoG.» 

IV.  Et  ubi  visus  est  non  habere  speciem  neque  deco- 
rem?  «  Et  non  habuit  speciem  :  sed  vultus  ejus  abjectus, 
»  et  deformis  positio  ejus  ab  omnibus  hominibus.  Ilomo 
»  in  plaga7.  »  In  plaga  homo,  ante  plagam  Deus,  post 
plagam  homo  Deus ,  «  Homo  in  plaga ,  et  qui  sciat  ferre 
»  infirmitates.  »  Infirmitates  quorum  ?  Ipsorum  a  quibus 
patiebatur.  Medicus  ferebat  infirmitates  phreneticorurrt; 
et  cum  ipse  crucifigeretur,  orabat  et  dicebat  :  «  Pater, 
»  ignosce  illis ,  quia  nesciunt  quid  faciunt8.  »  Attendite  ; 
amemus  sponsum.  Quanto  magis  deformis  nobis  com- 
mendatur,  tanlo  charior,  tanto  duicior  est  factussponsae. 

1  Luc.  xm ,  19.  —  2  Isai.  lhi.  2.  —  3  Marc.  vi,  3  —  4  Joan.  vm,  4**- 
—  5  Id.  1,  1.  —  'J  Philip.  11,  6.  —  7  Isal.  Liu,  3.  —  8  Luc.  xxm,  34- 

((  Propter  quod  et  avertit  se.  »  Avertit  se  ne  illum  intel- 
ligerent  illi  qui  eurn  crucifigebant.  «  Facies  ejus  injuriata 
»  est,  nec  magni  sestimata  est.  » 

V.  «  Hic  infirmitates  nostras  portat,  etpro  nobis  in  do- 
»  loribus  est  :  et  nos  existimavimus  illum  in  doloribus 
»  esse,  et  in  plaga,  et  in  pcena.  Ipse  autem  vulneratus 
»  est  propter  peccata  nostra ,  et  infirmatus  est  propter  ini- 
»  quitates  nostras.  Eruditio  pacis  nostrae  in  eum,  livore 
»  ejus  sanati  sumus.  Omnesut  oves  erravimus,  etDominus 
»  tradidit  illum  pro  peccatis  nostris1.  »  Evangelium  est, 
an  prophetia  ?  Quid  dicunt  contra  ista  Judaei  ?  Nonne  mi- 
rum  est  audire  illos  ista ,  habere  illos  ista ,  legere  illos 
ista ,  non  invenire  de  quo  dici  potuerit ,  nisi  de  illo  uno 
qui  in  Evangelio  praedicatur  per  orbem  terrarum  ,  et  ad- 
huc  non  esse  Christianos,  sed  sic  illos  esse  caecos  adversus 
evidentissima  eloquia  Prophetarum  ?  Noli  mirari  csecita- 
tem  Judaeorum  de  Christo  :  Ecce  transit  quod  dicitur  de 
sponso  ,  incipit  dici  et  de  sponsa  5  et  quomodo  in  sponso 
mirabaris  caecitatem  Judaeorum ,  sic  in  sponsa  miraberis 
caecitatem  haereticorum. 

VI.  Jam  modomiremur  csecitatem  Judaeorum.  «  Do- 
»  minus  tradidit  illumpro  peccatis  nostris  :  et  ipse,  quo- 
»  niam  male  tractatus  est,  non  aperuit  os.  Ut  ovis  ad 
»  immolandum  ductus  est :  ut  agnus  ante  eum  qui  se  ton- 
»  deret  fuit  sine  voce,  sic  non  aperuit  os  suum.  In  hu- 
»  militate  judicium  ejus  sublatum  est*.  »  Et  ne  con- 
temnas ,  «  Generationem  ejus  quis  enarrabit?  »  Quam 
generationem  ?  «  Ante  luciferum  genui  te3.  »  Ecce  una 
generatio.  Ante  luciferum,  ante  omnia  quse  facta  sunt, 
ante  omnes  Angelos;  ante  omnem  creaturam.  Quare? 
«  Quia  omnia  per  ipsum  facta  sunt 4.  »  Sed  forte  secunda 
ejus  generatio  narratur.Quis  illam  narrat?  Fide  concipitur, 

1  Isai.  Liu,  4-6.  —  »  Ibid.  7,  8.  —  3  Psal.  cix,  3/"—  4  Joan.  1,  3. 

masculus  non  accedit ,  uterus  Virginis  tumet  :  procedit 
tanquam  sponsus  de  thalamo  suo1.  «  Mirabilis  ista  genera- 
»  tio.  »  Mirabilis  est  humana ,  quia  sine  patre  :  mirabi- 
lis  illa ,  quia  sine  matre.  «  Ut  ovis  ad  immolandum  duc- 
»  tus  est ,  ut  agnus  ante  eum  qui  se  tonderet ,  sic  non 
»  aperuit  os  suum.  Inhumilitate  judicium  ejus  sublatum 
»  est.  Generationem  ejus  quis  enarrabit?  Quoniam  tolle- 
»  tur  de  terra  vita  ejus,  »  Resurrectionem  ejus  praedicat. 
Videtis  quia  vere  Dominus  ( quasi  possit  quid  nisi  vere  Ve- 
ritas, )  hoc  dicebat  :  «  Quae  scripta  sunt  in  Lege ,  et  Pro- 
»  phetis ,  etPsalmis  de  me2.  »  Quia  oportebat  Ghristum 
pati  et  resurgere  ,  audistis.  »  Et  resurgere ,  modo  audis- 
tis  :  «  Quoniam  tolletur  de  terra  vita  ejus.  Et  praedicari 
»  innomineejus  pcenitentiam  et  remissionem  peccatorum 
»  per  omnes  gentes  ,  incipiens  ab  Jerusalem  4  :  »  audietis 
illud  et  ab  isto  Propheta ;  non  quia  debemus  Prophetam 
praeponere  Domino.  Praeco  praecessit ,  judex  secutus  est. 
Non  sua ,  sed  judicis  verba  praeco  dicebat ,  et  judex  con- 
sequens  verba  sua  in  praecone  firmavit.  «  Quoniam  tolle- 
»  tur  de  terra  vita  ejus.  Ab  iniquitatibus  populi  mei  duc- 
»  tus  est  ad  mortem.  »  Audiebatis  modo  dicentem  illis : 
Quid  vobis  feci  ?  Si  invenistis  in  me  peccatum ,  arguite. 
Etilli,  «Crucifige,  crucifige  :  »  ut  putabant  hominem,  ta- 
men  innocentem.  Ergo,  «  Ab  iniquitatibus  populi  mei 
»  ductus  est  ad  mortem.  » 

VII.  «  Dabo  ergo  malos  pro  sepultura  ejus.  »  Quid 
esthoc,  «  Dabo  malos  pro  sepultura  ejus,  et  divites  pro 
»  morte  ejus  5  ?  »  Malos  propter  sepulturam,  divites  prop- 
ter  mortem.  «  Dives  ille  ab  Arimathaea  Joseph,  cum 
»  Dominus  penderet  in  cruce ,  intravit  ad  Pilatum ,  et 
»  petiit  corpus  ejus :  obsecutus  est,  ut  sepeliret6.  »  Dati 

1  Psal.  xvm,  6.  —  2  Luc.  xxiv,  44-  — ?  VbvL  46.  —  4  Ibid.  4?-  —  5Isai. 
Liii,  9   —  c  MnUli.  xxvn,  57. 

sunt  divites  pro  morte  ejus  :  sepelivit  pauperem,  in  quo 
divitias  requirebat.  Ergo,  «  Divites  propter  mortem 
»  ejus.  »  Quod  postea  dixit ,  primo  factum  est  :  quod 
primo  dixit,  postea  factum  est.  «  Malos  pro  sepultura 
»  ejus.  »  Ubi  ostendimus?  Intraverunt  Judaei  ad  Pila- 
tum ,  et  dixerunt  ei  :  «  Domine ,  audivimus  quia  ille 
»  planus2,  id  est,  ille  impostor,  dixit  Discipulis  suis, 
»  quia  resurrecturus  erit  occisus  :  jube  custodiatur  sepul- 
»  crum  ,  ne  forte  veniant  Discipuli  ejus  nocte,  et  aufe- 
»  rant  eum ,  et  fiat  error  major  priore.  Ait  illis  Pilatus  : 
»  Habetis  milites  ,  ite,  custodite  sicut  vultis 3.  »  Accepe- 
runt  milites ,  posuerunt  ibi.  Mali  sunt  isti  :  ipsi  sunt  dati 
propter  sepulturam  ejusadcustodiendam.  Sed  unde  pro- 
bamus ,  quia  mali  sunt  ?  Milites  innocentes  erant  missi  : 
judex  eis  praecepit;  venerunt  adsepulcrum,  custodierunt. 
Audi  quia  mali  sunt :  lege  Evangelium.  Postea  quam  re- 
surrexit  Dominus ,  et  viderunt  Angelum ,  conterriti  et 
consternati  sunt.  Quando  dictum  est  aliis  : «  Nolite  timere 
»  vos,  »  isti  timore  perculsi,  quia  fide  sublevati  non  sunt. 
Et  tamen  cum  ista  scirent,  venerunt  ad  Judaeos,  dixerunt 
illis  ista  omnia.  Dixerunt  Judaei :  Damus  vobis  pecuniam. 
Ergo  mali  erant ;  veritatem  absconderunt ,  mendaeium 
vendiderunt.  Et  quomodo  mendacium  vendiderunt?  Non 
mirum,  mendacium  vendiderunt ,  mendacium  caeei  caecis. 
Dicite ,  (dictum  est  illis  , )  quia  dormientibus  vobis  vene- 
runt  Discipuli  ejus,  et  subtraxerunt  eum.  0  vanitas  ven- 
dens  vanitatem  vanitati !  Audituri  sunt  vani  et  credituri. 
Hodieque  hoc  est  apud  Judaeos,  sic  habet  ipsa  fama,  quam 
vana,  quam  falsa,  quam  inanis.  Testimonium  Martyrum 
nolunt  audire,  ut  vivant  5  et  testimonium  dormientium 
audiunt,  ut  pereant.  Si  dormiebant  custodes,  unde  potue- 
runt  scire,  quisillum  tulerit  de  sepulcro?  Aut  quid  vigi- 

•  Gvaec.  o  ttXocvo?.  —  a  Matth.  65-65. 

labas ,  male  ?  0  male ,  de  quo  non  sine  causa  dixit  Pro- 
pheta :  «  Dabo  malos  pro  sepultura  ejus.»  Omali,  o  pessimi, 
aut  vigilabatis ,  et  custodire  debuistis ;  aut  dormiebatis , 
et  quid  sit  factum  nescitis.  Impletum  est  enim  quod  Spi- 
ritus  sanctus  per  Psalmistam  multo  ante  prsedixerat :  «  Co- 
»  gitaverunt  consilium,  quod  non  potuerunt  stabilire  l.  » 
(VIII.  Nos  ergo  (15,)  fratres  cbarissimi,  pro  quorum 
salute  ista  omnia  et  praedicta  sunt  et  impleta,  gratias  aga- 
mus  divinae  misericordiae,  et  quantum  possumus,  totis 
viribus  laboremus  ,  ut  beneficia  Dei  non  nobis  judicium 
pariant ,  sed  profectum  :  ut  cum  tremendus  judicii  dies  et 
tempus  reddendae  rationis  advenerit ,  quidquid  nobis  Do- 
minus  et  Salvator  noster  contulit  judicatus ,  integrum 
inveniat  judicaturus.  Et  quidem  ille  cum  venerit,  reddi- 
turus  est  quod  promisit,  sed  requisiturus  est  quod  rede- 
mit :  et  quod  in  primo  adventu  contulit,  exacturus  est  in 
secundo.  Quamvis  multum  praesumere  debeamus  de  mi- 
sericordia  Dei,  non  tamen  negligenter  debemus  timere 
justitiam  ejus.  Cum  justitia  enim  te  judicabit ,  qui  cuni 
misericordia  te  redemit.  Nam  quod  tam  longo  tempore 
peccamus  et  parcit,  non  est  negligentia,  sed  patientia. 
Non  ille  potentiam  perdidit ,  sed  nos  ad  pcenitentiam  re- 
servavit.  Timeamus  ergo  justitiam ,  cujus  misericordiam 
desideramus.  Parcit  enim  modo,  sed  non  tacet  :  sed  et 
si  tacet,  non  semper  tacebit.  Audiamus  ergo  eum  dum 
non  tacet  in  praecepto ,  si  volumus  ut  nobis  parcat ,  cum 
non  tacuerit  in  judicio.  Modo  enim  nobis  praerogatur  mi 
sericordia,  tunc  a  nobis  exigetur  justitia,  et  reddet  uni- 
cuique  secundum  opera  sua  5  ac  fiet  illud  quod  Apostolus 
dixit  :  «  Judicium  sine  misericordia  illi  qui  non  fecit  mi~ 
»  sericordiam2.)  » 

1  Psal.  xx,  12.  —  3  Jacob.  111,  i3. 


SERM0   XLV,    DE    VERBIS   ISALC,    LVII.  «539 

l%M/\iWV\i\M/\i\M*i\/\Ml\M\l\/\l\l\i\i\MI\l\M 

SERMO  XLV1. 

De  eo  quod  in  Isaia  cap.  lvii,  scriptum  est  :  Qui  autem 
dediti  erunt  mihi ,  possidebunt  terram,  et  inhabi- 
tabunt  montem  sanctum  meum.  Et  de  Apostolo, 
Has  ergo  promissiones  habentes,  charissimi,  mun- 
demus  nos  ab  omni  coinquinatione  carnis  et  spiri- 
tus,  perficientes  sanctificationem  in  timore  Dei. 

I.  In  omnibus  lectionibus,  quas  recitatas  audivimus,  si 
animadvertit  Charitas  Vestra  primam  lectionem  Isaiaepro- 
phetse,  quia  omnia  quae  lecta  sunt  nec  meminisse,  nec  di- 
cere  possumus,  recentissimum  arbitror  residere  potuisse  in 
cordibus  vestris ,  quo  conclusit  lector  :  «  Qui  autem  dediti 
»  mihi  erunt^  possidebunt  terram,  et  inhabitabunt  mon- 
»  tem  sanctummeum2.  »  Deinde  ascendit  Apostolica  lec- 
tio,  et  inde  ccepit  :  «  Has  ergo  promissiones  habentes, 
»  charissimi,  mundemus  nos  ab  omni  coinquinatione  car- 
»  nis  et  spiritus,  perficientes  sanctificationem  in  timore 
»  Dei3.  »  Procurante  divina  misericordia,  quae  nos  regit, 
et  quae  nobis  esurientibus  escas  prseparat ,  non  solum  cor- 
porum  reficiendorum ,  propter  quas  oriri  facit  solem  super 
bonos  etmalos,  et  pluit  super  justos  et  injustos4,  sedetiam 
propter  famem  cordis  nostri,  quam  patimur  in  hac  eremo, 
et  morimur ,  nisi  manna  pluat :  mensam  ergo  suam  nobis 
prseparante  Domino,  nulla  humana  industria  procurante, 
quod  ipse  novit,  factum  est,  ut  se  lectiones  sic  seque- 
rentur ,  ut  in  Isaia  promitteretur  nobis  aliquid ,  in  Apos- 

1  Alias.  12  ex  Sirmondianis.—  '  Isai".  lvii,  i3.— 32Cor.  vn,  i.  —  4Matth. 
v,  45. 

tolo  autem  diceretur  :  «  Has  ergo  promissiones  habentes, 
»  charissimi ,  mundemus  nos  ab  omni  coinquinatione 
)>  carnis  et  spiritus ,  perficientes  sanctificationem  in  ti- 
»  more  Dei :  »  quasi  una  lectio  esset  Prophetae  et  Apos- 
toli.  Quid  enim  ait  Apostolus  ?  «  Has  ergo  promissiones 
»  habentes,  charissimi :  »  et  ibi  non  est  dictum  quas  pro- 
missiones,  non  quia  non  ibi  sunt  5  sed  quia  non  inde  ccepit 
lector  :  et  tanquam  quserebat  animus  auditoris,  de  quibus 
promissionibus  dicat  Apostolus  :  «  Has  ergo  promissiones 
»  habentes,  charissimi,  mundemus  nos  ab  omni  coinqui- 
»  natione  carnis  et  spiritus.  »  Magnum  enim  negotium 
nobisimponitur,  et  non  parvus  labor ,  mundare  nos  ab 
omni  coinquinatione  carnis  et  spiritus  :  et  nemo  suscipit 
hunc  laborem  ,  nisi  audiat  promissionis  mercedem.  Cum 
ergo  laborem  mundationis  carnis  et  spiritus  nemo  susci- 
piat ,  nisi  praemio  invitatus  5  nescio  quomodo  factum  est, 
ut  lector  ab  indictione  laboris  inciperet ,  et  a  promissione 
mercedis  non  inciperet.  Sed  Deus  noluit  fraudare  audito- 
rem  intentum.  Si  forte  dubitabat  suscipere  laborem  mun- 
dationis  carnis  et  spiritus ,  qui  non'  audierat  mercedem , 
armet  se  ad  principium  lectionis  Apostolicae  :  promissio- 
nes  autem  si  quaerit ,  attendat  ad  finem  lectionis  Prophe- 
ticse.  Ubi  enim  finivit  Prophetica  lectio,  ibi  est  promissio  : 
unde  ccepit  Apostoli  lectio,  ibi  est  operis  indictio. 

II.  Erigamus  ergo  nos,  et  mundemus  ab  omni  coinqui- 
natione  carnis  et  spiritus,  has  promissiones  habentes. 
Quas  promissiones  ?  «  Qui  autem  mihi  dediti  erunt^  di- 
»  cit  Dominus  per  Isaiam,  possidebunt  terram,  et  inhabi- 
»  tabunt  montem  sanctum  meum.  Hasergo  promissiones 
»  habentes,  mundemus  nos  ab  omni  coinquinatione  carnis 
»  et  spiritus.  »  Dicit  aliquis  :  Et  propterea  me  mundabo 
a  coinquinatione  carnis  et  spiritus,  ut  possideam  terram 
et  inhabitem  montem  ?  Procul  dubio  quaerendum,  quid 

sibi  vult  possessio  terrae  et  montis  habitatio  :  ne  forte  spe- 
rent  homines  latas  possessiones  se  accepturos ,  et  non  fi- 
niant  cupiditatem  ,  sed  differant ;  imo  augeant ,  et  con- 
temnant  parva,  putantes  se  de  ipso  genere  accepturos  esse 
majora.  Quis  enim  non  contemnat  unam  centuriam ,  si 
illi  promittatur  quia  possessurus  est  centum  *  ?  Aut  quis 
non  contemnat  delicias  unius  prandii,  forte  pauperioris  et 
frugalioris ,  si  dicatur  ei  :  Nisi  te  continueris ,  non  venies 
ad  illam  ccenam  lautissimam  et  opimam  ?  Qui  sic  conti- 
nenta  quibusdam  praesentibus ,  non  finiunt  cupiditates. 
Timendo  ne  perdant  quod  amplius  desiderant ,  ea  quae 
minora  sunt  contemnunt ;  ipsa  est  tamen  cupiditas.  Num- 
quid  non  est  avarus,  qui  contemnit  centum  folles,  ut  acqui- 
rat  mille  ?  Non  tibi  videatur  jam  finisse  avaritiam ,  quia 
invenisti  eum  contemnentem  folles  centum.  Mille  cogitat, 
ideo  centum  contempsit.  Sunt  homines,  qui  obsequuntur 
plerumque  senibus  filios  non  habentibus,  et  contemnunt  in 
illis  multa,  sed  majora  ex  ipsis  sperant.  Istos  misericordes 
putamus,  ancupidos?Ideoplusprobantur  filii  pauperum, 
quando  obsequuntur  parentibus  pauperibus  5  quia  pietas  il- 
los  ducit,  non  merces.  Filii  autem  divitum  quando  obse- 
quuntur  parentibus  suis,  non  probatur  pietas,  et  si  est,  la- 
tet :  quia  etsi  videtur  a  Deo,  ab  hominibus  videri  non  potest. 
Adeo  et  ipsi  parentes  male  sentientes  plerumque  de  filiis 
suis ,  cum  putant  quia  propter  pecuniam  illis  obsequun- 
tur  filii  sui ,  cum  expediat  aliquando  filiis  eorum  ut  eman- 
cipentur  a  parentibus  ,  exigit  forte  aliquod  commodum 
uxorem  ducturus ,  aut  perveniendi  ad  aliquem  honorem , 
ut  donent  illi  res  suas ,  et  dicunt  :  Non  donabo ,  nam  jam 
non  mihi  obsequetur.  Qualem  sententiam  tulit  de  filio 
suo ,  quia  ad  peeuniam  illi  obsequitur,  non  attendens  pa- 
ternam  charitatem  ?  Si  ergo  times  ne  accepta  pecunia  non 

'    Vide  Enarral.  in  Psal.  xlhi,  n.  16,  et  Psal.  lxxxvi,  n.  9. 

tibi  obsequatur  filius  tuus ,  non  est  amabilis  pietas ,  sed 
venalis.  Quanto  melior  filius  pauperis,  filius  aliquando 
senis  aerumnosi  et  egentis,  qui  nihil  expectans  a  patre 
>suo,  quia  non  habet  quodei  dimittat,  laboribus  et  erumna 
sudoris  pascit  patrem  suum  ?  Aliquando  et  filii  divitum 
attendentes  timorem  Dei,  non  quia  expectant  aliquid  a  pa- 
rentibus  suis,  sedquia  parentes  sunt  et  genuerunt  et  educa- 
verunt,  et  Deus  praecepit  dicens  :  «  Honora  patrem  tuum  et 
»  matrem  tuam1,))  ideo  obsequuntur  :  sed  latet  affectus, 
ubi  propositum  est  praemium.Eo  autem  isti  acceptiores  sunt 
apud  Deum,  quia  mentem  ipsorum  non  possunt  videre  ho- 
mines,  et  Deus  solus  videt,  nec  laudari  ab  hominibus  pos- 
sunt ,  sicut  Job  qui  colebat  Deum .  Putaverunt  enim  daemo- 
nes,  quod  propter  mercedemcoleretDeum.  Ubi  autem  pro- 
batusest  quia  gratiscoleretPQuia  perditis  omnibus  dixit  : 
u  Dominus  dedit,  Dominus  abstulit  ;  sicut  Domino  placuit, 
»  ita  factum  est  :  sit  nomen  Domini  benedictum2.  » 

III.  Quare  ista  dixi,  fratres?  Quia  quotidie  non  tacet 
Scriptura  monere,  ut  temporalia  contemnentes ,  aeterna 
diligamus  :  non  tacet  omnis  pagina  divina  loqui  nobis , 
aliquando  aperte  ,  aliquando  in  mysterio  obscure.  Sed  ne- 
mo  fraudari  se  putet,  quando  obscure  pagina  divina  lo- 
quitur.  Ubi  a  te  prodit  voluntas  Dei ,  hoc  est,  ubi  aperta 
est ,  ibi  illam  dilige  ,  ibi  illam  ama ,  quando  aperte  mo- 
net.  Et  qualis  est  in  aperto,  talis  est  in  obscuro ;  qualis 
est  in  sole,  talis  est  in  umbra.  Talem  illam  sequaris,  si 
talem  illam  legis.  Obscurum  est  enim ,  ut  dixi  :  «  Possi- 
»  debit  terram ,  et  inhabitabit  montem  sanctum  meura.» 
>"am  si  carnaliter  accipimus ,  non  nos  mundabimus  ab 
omni  coinquinatione  carnis  et  spiritus  :  et  sine  causa  no- 
bis  procuravit  Deus  finem  lectionis  Propheticae  conjunc- 
tum  cum  principio  lectionis  Apostolicae,  si  propter  possi- 

'  Exod,  xx,  12.  —  a  Job.  i,  21. 


SERMO   XLV  ,    DE    VERBIS    ISAIJE  ,    LVII.  543 

dendum  montem  terrenum  ad  avaritiam  nos  praeparamus, 
non  ad  pietatem.  Sed  quid  debemus  intelligere  montem  ? 
Obscurum  est  quid  dixerit  montem.  Sed  si  deseruisset  nos 
Deus,  nusquam  aperte  diceret  quid  sit  mons.  Ubi  autem 
dicit  aperte,  ibi  ama  montem.  Ubi  aperte  tibi  commendat 
montem ,  et  ipsa  Scriptura  se  aperit  quid  dicat  montem , 
ibi  illum  ama.  Etiam  ubi  audieris  promitti  montem  ta- 
lem ,  illum  sequere  :  qualem  amasti  in  aperto ,  talem  in- 
tellige  in  obscuro.  Ubi  putamus  dictum  montem  ,  ut  pos- 
simus  nos  mundare  ab  omni  coinquinatione  carnis  et 
spiritus  ?  Quis  mons  nobis  promissus  est  ? 

IV.  Primo  terra  qualis  nobis  promittitur  sciamus,  quam 
suspirat  quodam  loco  propheta  David ,  et  dicit  :  «  Spes 
»  mea  es  tu ,  portio  mea  in  terra  viventium1.»  Procul  du- 
bio  ergo  est  quoedam  terra  viventium,  quia  ista  terramo- 
rientium  est.  Aut  si  aliquis  in  ista  terra  nasceretur  nisi 
moriturus,  non  diceret  illam  terram  viventium,  nisi  com- 
parans  istam  terram  et  inveniens  eam  terram  esse  morien- 
tium.  Est  ergo  terra  viventium  :  nam  cum  aeterna  et  cce- 
lestis  sit ,  terra  dicitur  quia  possidetur ,  non  quia  aratur. 
Habet  enim  possessorem  sine  labore  :  quia  et  ista  posses- 
sorem  suum  exercet  in  labore,  et  fatigat  in  timore.  Quid 
tibi  dicitur  ?  Surge ,  ara  terram ,  ut  possis  habere  unde 
vivas.  Et  velis  nolis ,  gemens  et  suspirans  surgis ,  et  ope- 
raris  5  quia  sequitur  te  sententia  damnati  Adam  :  «  In  la- 
»  bore  vultus  tui  edes  panem  tuum2.  »  Cum  autem  tran- 
sierit  omnis  labor  et  gemitus ,  erimus  in  terra  viventium. 
Nihil  ibi  nascitur  et  crescit :  quidquid  ibi  est,  eodem  modo 
est,  sic  est  semper.  Non  ibi  alternant  hyems  et  sestas,  nox 
et  dies.  Hic  seminatur,  ut  ibi  metatur  ;  si  tamen  semina- 
tur.  Quis  est  enim  qui  seminat  hic,  ut  ibi  metat  ?  Qui  ero- 
gat  pauperibus.  Erogatio  pauperibus  seminatio  est  interra. 

1  Psal.  cxli.  8.  — 2  Gen.  m,  19. 

Semina  hic,  et  ibi  invenies  messem  :  aestate  non  secatur , 
ut  transeat ;  sedet  manducatur,  et  cum  gaudio  permanet. 
Ibi  enimjustitia  saginaris.  Terrailla  habet  panem  suum. 
Quis  est  iste  panis?  Qui  huc  inde  ad  nos  venit :  «  Egosum, 
»  inquit,  panis  vivus  qui  de  ccelo  descendi1.  »  Qualis  est 
iste  panis?  «  Beati  qui  esuriunt  et  sitiunt  justitiam,  quo- 
»  niam  ipsi  saturabuntur2.» 

V.  Audivimus  panem  de  terra  illa ,  audiamus  et  mon- 
tem.  «  Inhabitabunt,  inquit,  in  monte  sancto  meo. » 
Puto  enim  invenimus  in  alia  sancta  Scriptura,  quiamons 
et  ipse  Christus  est.  Qui  est  panis,  ipse  est  et  mons  :  sed 
panis ,  quia  pascit  Ecclesiam ;  mons  autem ,  quia  corpus 
ejus  est  Ecclesia.  Ipsa  Ecclesia  est  mons  :  et  quid  est  ipsa 
Ecclesia?  Corpus  Christi.  Adjunge  illi  caput,  et  fit  unus 
homo.  Caput  et  corpus,  unus  homo.  Caput  quis  est?  Hic  qui 
natus  est  de  Virgine  Maria,  qui  suscepit  carnem  mortalem 
sine  peccato,  qui  a  Judaeis  caesus,  flagellatus,  contemptus, 
crucifixus  :  qui  traditus  estpropter  delicta  nostra  etresur- 
rexit  propter  justificationem  nostram.  Ipse  est  caput  Ec- 
clesiae ,  ipse  panis  de  illa  terra.  Corpusautem  ejus  quod  est? 
Conjuxejus,  id  est,  Ecclesia  :  «  Erunt  enim  duo  in  carne 
»  una.Sacramentum  hoc  magnum  est:  ego  autem  dico  in 
»  Christo  et  in  Ecclesia3.  »  Sic  etDominus  in  Evangelio, 
cum  de  viro  et  de  uxore  diceret  :  «  Igitur  iam  non  sunt 
»  duo  ,  seduna  caro4.  •  Ergo  unum  voluit  esse  hominem 
DeumChristum  et  Ecclesiam.  Ibi  caput,  et  hic  membra. 
Noluit  resurgere  cum  membris ,  sed  ante  membra ,  ut 
haberent  quod  sperarent  membra.  Sed  ideo  mori  voluit 
caput,  ut  prius  resurgeret  caput  ;  prius  ire  in  ccelum 
caput,  ut  in  capite  suo  spemhaberent  caetera  membra,  et 
expectarent  impleri  erga  se  quod  praemissum  est  in  capite. 

1  Joan.  vi,  5i.  —  a  Matth.  v,  6.  —  3  Ephes.  v,  3i,  32.  —  4  Matth. 
xix,  6. 

Quid  enim  opus  erat  Christo  mori,  Verbo  Dei ,  per  quod 
facta  sunt  omnia,  de  quo  dicitur  :  «  In  principio  erat 
»  Verbum,  et  Verbum  erat  apud  Deum,  et  Deus  erat 
»  Verbum  :  omnia  per  ipsum  facta  sunt  *  ?  »  Et  crucifigi- 
tur,  et  irridetur,  et  lancea  percutitur ,  et  sepelitur,  et 
omnia  per  ipsum  facta  sunt.  Sed  quia  dignatus  est  esse 
caput  Ecclesise,  desperaret  de  se  Ecclesia  quia  resurgeret, 
si  videret  quia  non  resurrexisset  caput.  Resurrexit  ergo 
caput ,  et  visum  est  r osurgere  caput.  Primo  a  mulieribus 
visum  est,  et  nuntiatum  est  viris.  Primae  mulieres  vide- 
runt  resurgentem  Dominum ,  et  Evangelistis  futuris  Apos- 
tolis ,  a  mulieribus  Evangelium  annuntiatum  est ,  et  per 
mulieres  illis  Christus  annuntiatus.  Evangelium  enim 
latine  bonus  nuntius  est.  Qui  graece  noverunt,  sciunt 
quid  sit  Evangelium.  Evangelium  ergo  bonus  nuntius. 
Quid  tam  bonum  nuntium  possumus  dicere  5  quam  quia 
resurrexit  Salvator  noster  ;  aut  quid  majus  praedicaturi 
erant ,  quam  quod  eis  fceminae  nuntiaverunt  ?  Sed  quare 
fcemina  nuntiavit  Evangelium?  Quia  per  fceminam  mors 
emendata  est.  Etenim  fceminam  nuntiantem  mortem  con- 
solata  est  foemina  nuntians  vitam  ,  quia  mortua  erat  pro- 
pinans  mortem.  Per  fceminam  seductusest  Adam,  ut  ca- 
deret  in  mortem  :  per  foeminam  nuntiatus  est  Christus, 
jam  resurgens  non  moriturus.  Sic  et  nos  futuri  sumus  re- 
surgere  et  erimus  mons  sanctus  Dei.  In  hoc  monte  habitat 
qui  deditus  est  Deo.  «  Quiautem  mihi  dediti  erunt,  pos- 
»  sidebunt  terram ,  et  inhabitabunt  montem  sanctum 
»  meum  :  »  id  est ,  non  recedent  ab  Ecclesia.  Modo  la- 
boremus  in  Ecclesia,  postea  haereditabimus  Ecclesiam. 
Quando  enim  ibi  erit  gaudium  nostrum  sempiternum , 
non  ibi  erimus  nisi  possessores,  non  autem  laborabimus. 
VI.  Sedevidenter  inveniamus  alibi  montem  istum :  nam 

1  Joan.  1,  1. 

CXXIV.  35 


546  S.    AUGUSTINI    EPISCOPI 

quasi  obscurum  videtur.  Potest  aliquis  dicere  :  Ubi  mons 
EcclesiaPetquando  mons  Christus?  etquando  mons  cor- 
pus  Ghristi?  Evidentissime  Daniel  dicit  :  nemo  inde  dubi- 
tat.  Visionem  vidit  Daniel,  jam  numquid  indiget  exposi- 
tore?  Videat  Gharitas  Vestra.  Quaedam  verba  ibi  forte 
indigent  expositione,  quae  in  nomine  Christi  exposita 
aperientur  vobis.  Videte  si  potest  dici  nisi  de  Christo. 
»  Vidi,  dixit  Daniel,  etecce  lapis  abscissus  de  montesine 
»  manibus1.  »  Non  hoc  dixit,  Sine  manibus  erat  ille 
lapis  :  sed  sine  opere  humano  praecisus  lapis  de  monte ; 
non  humanae  manus  accesserunt ,  ut  lapis  de  monte  prae- 
cideretur.  Novit  Charitas  Vestra ,  quia  non  praeciduntur 
lapides  de  monte,  nisi  accedentibus  manibus  humanis. 
Ille  autem  praecisus  est  de  monte  sine  manibus  :  et  venit, 
et  confregit  omnia  regna  terrarum.  Nescio  si  versatur 
ante  oculos  vestros  nisi  Christus,  de  quo  dictum  est : 
«  Adorabunt  eum  omnes  reges  terrae2.  »  Ipse  confregit 
omnia  regna  terrarum.  Superbus  rex  ante  se  nullum 
regem  vult  habere  ;  modo  omnes  reges  Christum  habent 
regem.  Confregit  ergo  omnia  regna  terrarum,  ut  ille 
regnet.  Et  quid  dicit  iste?  «  Crevit  lapis  ille,  et  factus 
»  est  mons  grandis,  ita  ut  impleret  universam  faciem 
»  terrae.  »  Jam  puto  quia  agnoscitis  Christum.  Audistis 
de  terra  :  «  Qui  dediti  mihierunt,  possidebunt  terram4.  » 
Audistis  etde  monte  :  «  Et  inhabitabunt  montem  sanc- 
»  tum  meum.  Has  ergo  promissiones  habentes,  charissimi, 
»  mundemus  nos  ab  omni  coinquinatione  carnis  et  spi- 
»  ritus.  »  Sed  forte  vultis  nosse ,  quid  est  praecidi  sine 
manibus.  Hoc  enim  quasi  obscure  ibi  positum  est :  qui- 
busdam  vero  jam  occurrit,  antequam  dicam  :  sed  patian- 
tur  moras  aliquas  propter  alios,  qui  cogitare  inde  non 
possunt,  nisi  per  nos  aliquid  audierint.  Quid  est  sine  ma- 

1  Dan.  11,  34.  —  2  Psal.  lxxi,  ii.  —  3  Dan.  11,  35.  —  4  Isai.  lvii,  i3. 

nibus?  Sine  opere  hominis.  Et  illud  advertat  Charitas  Ves- 
tra,  fralres ,  lapidem  praecisum  de  monte ,  et  factum 
esse  montem.  De  monte  praecisus,  et  mons  factus  est  cres- 
cendo  :  sed  qualis  mons  factus?  Non  talis,  qualis  ille 
unde  praecisus  est  :  nam  de  illo  monte,  unde  praecisus 
est ,  non  dictum  est  :  «  Crevit  et  implevit  universam  ter- 
ram. »  Duo  montes  sunt  ergo  :  primus  mons  Synagoga  : 
secundus  Ecclesia:  primus  mons,  populus  Judaeorum ; 
secundus  mons ,  populus  Christianus.  Sed,  ut  fieret  po- 
pulus  Christianus  magnus  mons,  et  impleret  universam 
terram,  de  illo  monte  praecisus  est  lapis,  quia  de  Judaeis 
venit  Christus.  Quare  ergo  sine  manibus?  Sine  opere 
humano.  Christus  enim  natus  de  Virgine ,  sine  complexu 
maritali  conceptus  est. 

VII.  Ergo  manifestum  istum  montem  habemus.  Non 
nobis  proponamus  montes,  aut  qualis  est  Giddaba,  aut 
quales  sunt  quicumque  nobis  nominantur.  Aliquando 
enim  carnaliter  accipientes  homines ,  ut  puta,  legunt  : 
«  Exaudiet  illum  de  ccelo  sanctosuo1.  »  Bene  aliquando 
de  monte,  et  loquitur  Christum  :  et  currunt  homines  in 
montem  orare,  quasi  ibi  exaudiat  Deus.  Carnaliter  sa- 
pientes ,  quia  vident  plerumque  nubes  inhaerere  in  late- 
ribus  montium ,  ascendunt  in  montes ,  ut  proximi  sint 
Deo.  Oratione  tua  vis  contingere  Deum?  humilia  te.  Ite- 
rum,  quia  diximus,  Vis  contingere  Deum?  humilia  te  : 
ne  carnaliter  accipias,  descendens  in  hypogaeas,  ut  ibi 
roges  Deum.  Nec  hypogaeas,  nec  montem  quaeras.  In 
corde  tuo  habe  humilitatem ,  et  Deus  tibi  dabit  altitudi- 
nem;  veniet  ad  te,  et  erit  tecum  in  cubiculo  tuo.  Ergo 
qualem  montemhabemnsChristum,  Ecclesiam  habemus, 
Ecclesiam  amemus.  Crevit  et  implevit  mons  iste  univer- 
sum  orbem  terrarum.  Manifestum  est,  quia  non  sunt  in 

1  Psal.  xix,  7. 

isto  monte  qui  in  parte  sunt ,  et  non  tenent  nobiscum 
universam  terram.  Commemoramini,  fratres,  quiam  omnis 
pagina  armat  et  implet  nos  contra  linguas  hominum, 
quas  quotidie  patimur.  Si  dixisset  :  Crevit  ille  mons ,  et 
implevit  universam  Africam  ,  numquid  dicerent  illi ,  nisi 
quia  pars  Donati  est?  Compressit  linguas  ipsorum  cres- 
eendo.  Tantum  crevit,  ut  obturet  ora  verbosorum.  Quo 
enim  iitcresendo  ?  Per  universam  terram.  Nam  monsille, 
unde  praecisus  est,  non  crescendo  implevit  universam  ter- 
ram  ;  quia  etsi  impleverunt  universam  terram  Judaei,  quia 
debellati  sunt,  et  suam  terram  perdiderunt  •,  dispersisunt 
per  terram  pcenameritorum,  non  magnitudine  incremento- 
rum.  Dominus  autem  Christuslapis  angularis,  subegitregna 
hominum,  fregit  regna  daemonum ,  humiliavit  omnes  reges 
ut  cresceret,  crevit  et  implevit  universam  faciem  terrae. 
Audeo  dicere:  Adhuc  crescit,  adhucsuntloca,  quaeimplet. 
VIII.  Tu  ergo  ama  ipsum  montem,  et  para  tehabitare 
ipsum  montem  in  seternum ;  et  munda  te  ab  omni  coin- 
quinatione  carnis  et  spiritus,  has  promissiones  habens. 
Quas  promissiones?  Si  vis  possidere  terram ,  et  inhabitare 
montem  sanctum  ,  munda  te  ab  omni  coinquinatione 
carnis  et  spiritus.  Quae  sunt  coinquinationes  carnis?  In- 
tendat  Charitas  Vestra,  et  hoc  debemus  dicere.  Quae  sunt 
coinquinationes  carnis?  Non  ubi  casu  transit  homo,  et 
tangit  aliquid  aut  pede ,  aut  etiam  facie ;  aut  si  contin- 
gat  homini  labi  pede,  et  itacadere,  ut  in  lutum,  aut  in 
ccenum  veniat,  coinquinata  est  facies.  Facilis  est  ista 
coinquinatio ;  quomodo  solet  dici,  levatur,  et  exit.  Coin- 
quinatio  vero  carnis ,  quae  cavenda  est,  non  huc  exit,  nisi 
de  coinquinatione  spiritus,  et  sic  coinquinat  carnem. 
Coinquinatio  spiritus  quse  est?  Libido.  Coinquinatio  car- 
nis?  Perpetratio  adulterii.  Habes  duo ;  surrexit  Jibido, 
jam  coinquinatus  est  spiritus ,  nondum  accessit  adulte- 

rium ,  nondum  caro  coinquinata  est.  Sed  quid  prodest , 
quia  caro  munda  est  et  habitator  carnis  immundus? 
Tlle  qui  forte  mundus  est  in  carne ,  adulterum  eum 
Deus  tenet  in  corde,  sicut  Dominus  dicit  :  «  Amen 
»  dico  vobis ,  qui  viderit  mulierem  ad  concupiscen- 
»  dam  eam,  jam  mcechatus  est  eam  in  corde  suo1.  » 
Ista  est  coinquinatio  spiritus.  Quando  autem  fit  perfecta 
sanctificatio  ?  Quando  est  et  carnis  et  spiritus.  Sunt  enim 
homines  ,  qui  temperant  se  a  factis,  et  non  temperant  se 
a  cogitationibus  malis  :  faciunt  mundationem  carnis  ,  et 
non  faciunt  mundationem  spiritus.  Taies  ideo  non  fa- 
ciunt ,  quia  timent  homines.  Libido  ardet,  timor  revocat. 
Quid  times?  Inveniri  et  damnari  j  inveniri  et  expompari. 
Ergo  incoinquinata  videtur  caro,  sed  non  est  perfecta 
sanctificatio :  quia  quid  dicit  Apostolus?  «  Mundemus  nos 
»  ab  omni  coinquinatione  carnis  et  spiritus  :  »  ut  quo- 
modo  te  temperas  a  malis  factis  ,  sic  te  temperes  a  mala 
voluntate,  a  malis  cogitationibus.  A  malo  facto  contine, 
et  mundas  te  a  coinquinatione  carnis  :  a  mala  voluntate 
abstine  te,  et  mundas  te  a  coinquinatione  spiritus. 

IX.  Et  sequitur  :  «  Perficientes  sanctificationem  in  ti- 
»  more  Dei.  »  Magnifice  addidit,  «  in  timoreDei.  »  Ecce 
quia  non  perficit  homo  sanctificationem ,  nisi  in  timore 
Dei.  Quae  est  perfecta  sanctificatio  ?  Sanctificatio  et  cor- 
poris  et  spiritus.  Si  sit  corporis  ,  et  spiritus  non  sit ,  im- 
perfecta  est.  Nam  illud  non  potest  esse  spiritus  sanctifica- 
tio ,  et  corporis  non  esse.  Esse  corporis ,  et  non  esse  spi- 
ritus,  potest  :  esse  spiritus,  et  non  esse  corporis,  non 
potest.  Qui  enim  est  mundus  spiritu  ,  operari  flagitia  non 
potest.  Unde  hoc?  «  Ex  corde  enim  procedunt,  ait  Domi- 
»  nus ,  adulteria ,  homicidia  *,  »  Homo  enim  non  potest 
perpetrare  per  membra  ,  quod  non  sibi  in  corde  dixerit. 

1  Matth.  v,  28.  —  '  Id.  xy,  19. 

Verbum  in  corde  concepit,  et  deputatum  est  in  opus.Ideo 
quodam  loco  Dominus  :  «  Mundate  quse  intus  sunt_,  ait  • 
»  et  quae  foris  sunt ,  munda  erunt  '.  »  Non  dixit :  Mun- 
date  quae  foris  sunt.  Si  a  corpore  inciperet,  restabat  ut 
moneret  nos ,  ut  mundaremus  et  animum  :  si  autem  ab 
animo ,  non  opus  est  ut  mundemus  corpus  ;  quia  animi 
munditiam  sequitur  corporis  munditia.  Ergo  apostolus 
Paulus ,  quia  ccepit  a  carne,  opus  erat  ut  diceret  et  de 
spiritu,  «  Perficientes  sanctificationem.  Mundemus  nosab 
»  omni  coinquinatione  carnis  et  spiritus  5  »  quia  potest 
incoinquinata  esse  caro ,  non  faciens  adulteria  ,  fornica- 
tiones,  et  talia  :  sed  tamen  esse  libidines,  et  cogitationes, 
et  malse  voluntates  in  anima.  Et  subjecit ,  «  Perficientes 
»  sanctificationem  in  timore  Dei.  »  Quis  ergo  facit  sancti- 
ficationem  corporis ,  et  non  facit  animae  ?  Qui  homines 
timet  et  non  Deum.  Nam  qui  in  timore  Dei  est ,  perfecit 
sanctificationem.  Ideo  certe  noluisti  perpetrare  adulteria, 
ne  sciret  homo  :  timore  hominum  tenuisti  carnem  a  com- 
missis  malis :  ideo  noluisti  committere  ubi  videt  homo.  Si 
et  Deum  times ,  noli  et  ibi ,  ubi  videt  Deus ,  et  perfecisti 
sanctificationem.  Intende  :  0  si  possem,  ait  aliquis,  per- 
venire  ad  illam  fceminam  :  sed  non  possum,  diligenter 
custoditur,  maritum  vigilantem  habet,  ministrum  non 
habeo  5  si  ausus  fuero ,  comprehendor.  Facit  quasi  mun- 
dationem  corporis :  intus  autem  quia  vult,  non  facit  mun- 
dationem  spiritus.  Ideo  timebat  in  corpore  facere,  ne  videret 
homo  :  et  non  timet  intus  facere,  ubi  videt  Deus  :  ocu4os 
hominis  vitat,  et  Dei  non  timet.  Quis  ergo  perficit  sanctifi- 
cationem?Qui  in  timore  Deiest.  «Perficientessanctificatio- 
»  nem  in  timore  Dei.  »  Timor  hominum  forte  corpus  potest 
ab  immunditia  lemperare  ;  animam  autem  ,  nonnisi  timor 
Dei.  Sanctificavit  animum  ?  Securus  est  de  corpore.  Qui 

1  Matth.  xxm,  26. 

vestitusest,  mundus  sit,  etvestis  ipsamunda  erit.  Inhabita- 
tor  bonus  et  sanus  sit,  et  non  timeat  ruinam  domus  suae. 
X.  Quid  enim  ista  caro  ?  Non  illam  debemus  contem- 
nere.  Quid  enim  hoc  ?  Fcenum,  sed  aurum  erit.  Noli  con- 
temnere  fcenum  ,  mutabitur  in  aurum.  Ille  enim ,  qui 
potens  fuit  mutare  aquam  in  vinum ,  potens  est  mutare 
fcenum  in  aurum,  et  decarne  facere  Angelum.  Si  desor- 
dibus  fecit  hominem,  de  homine  non  faciet  Angelum? 
Attendat  enim  Charitas  Vestra  unde  factus  est  homo  ,  et 
videte  si  vel  cogitare  illud  volumus.  De  istis  sordibusfe- 
cit  hominem,  et  praefecit  aliis  animalibus  •,  de  homine  non 
faciet  Angelum  ?  Faciet  prorsus.  Amicos  suos  sibi  fecit 
homines ,  non  illos  facturus  est  Angelos  ?  «  Jam  non  di- 
»  cam  vos  servos,  sed  amicos1.  »  Adhuc  carnem  portan- 
tibus  ,  adhuc  morientibus ,  adhuc  in  ista  egestate  et  fra- 
gilitate  vitae  versantibus  dixit  :  «  Jam  vos  non  dicam 
»  servos,  sed  amieos.  »Etquid  est  daturus  amicis?  Quod 
inse  ipso  ostendit  resurgente.  Coronabuntur ,  et  conver- 
tentur  in  gloriam  ccelestem  ,  et  erunt  aequales  Angelis 
Dei.  Nulla  erit  corruptio,  nulla  titillatio2.  Non  ibi  nobis 
dicetur  :  «  Mundate  vos  ab  omni  coinquinatione  carnis  et 
»  spiritus.»Non  laborabimus,  nec  nobis  promittetur  prae- 
mium  5  quia  jam  accepimus.  Nec  nobis  dicetur  ut  gema- 
mus  5  quia  jam  laudamus.  Sicut  enim  caro  mortalis  con- 
vertitur  in  corpus  Angeli ;  sic  et  gemitus  convertetur  in 
laudes.  Hic  pcenitentia ,  et  pressura,  et  gemitus  :  ibi  lau- 
des ,  laetitia  ,  et  gaudium.  Postea  ergo^  modo  non  est  lae- 
titia.  Sed  ubi?  In  spe.  Nondum  tenes  ,  sed  sperando  gau- 
des  :  quia  qui  promisit  non  potest  decipere ;  quia  qui 
promisit,  habet  etdat. 

'  Joan.  xv,  i5.  —  a  Luc.  xx,  36. 

FINIS  TOMI  CENTESIMI  VIGESIMI-QUARTI. 

ANNOTATIONES. 


Annotatio  (1)  pag.  205. 

Sirmondus  hoc  loco  putat  indicari  Constantinum  Mag- 
num ,  qui ,  teste  Chrysostomo  in  iii  adversus  Jud.  homil. 
Judaeos,  quod  urbem  suam  contra  interdictum  instaurare 
aggressi  essent ,  amputatis  auriculis  male  mulctatos  in  di- 
versas  regiones  sparsit,  utterrori  caeteris  essent,  ne  idem 
in  posterum  conarentur.  Sed  profecto  Judaei  Severo  im- 
perante  jam  erant  patrio  solo  exclusi ,  ex  Tertulliano  in 
Apolog.  cap.  21,  et  lib.  contra  Jud.  cap.  13.  Imo  ipsos 
longe  ante  Severum  Hadrianus  prohibuerat  Jerosolymo- 
rum  accessu,  ex  Eusebio,  lib.  iv  histor.  cap.  6.  Itaque 
hic  non  singularem  hominem ,  sed  eum  prae  oculis  habet 
Augustinus,  qui  Romanum  imperium  gerebat,  eo  quo  lo- 
quitur  aevo  jam  Christianus. 

Annotatio  (2)  pag.  241. 

Hinc  facile  intelligas  Sermonem  ab  Augustino  habitum 
esse  in  aliena  ecclesia ,  forte  apud  Carthaginenses  :  certe 
quidem  apud  homines  ludis  deditos  et  spectaculis ,  a  qui- 
bus  passim  revocat  infra. 

Annotatio  (3)  pag.  270. 

Quadrant  haec  maxime  in  Donatistas ,  ad  quos  Augus- 
tinus  in  Epist.  lxxvi  ,  n.  2  scribit  :  Majores  enim  ves- 
tri,  in  quorum  sacrilega  prcecisione  perseveratis , 
quidam  gestis  municipalibus  Codices  sanctos  et  ins- 
trumenta  Ecclesice  persecutoribus  tradiderunt ,  etc. 
De  crimine  traditionis ,  de  quo  ipsi  inter  se  jam  con~ 
senserant ,  inauditos  damnaverunt.  Vide  Epist.  cv , 
n.  2  ,  et  Enarrat.  Psal.  x ,  n.  4, 

Annotatio  (4)  pag.  271. 

Sic  ipsi  quidem  catholici  episcopi ,  honorem  suum  pro 
concilianda  Ecclesiae  pace  deponere  parati ,  scribunt  ad 
Marcellinum  Collationis  Carthaginensis  cum  Donatistis 
habitae  cognitorem,  in  epistola  inter  Augustinianas  cxxvin, 
n.  3  :  An  vero  ille  de  ccelis  in  membra  humana  des- 
cendit,  ut  membra  ejus  essemus,  et  nos?  ne  ipsa  ejus 
membra  crudeli  dwisione  lanientur >  de  catkedris 
descendere  formidamus  ?  etc.  Nam  qua  fronte  in 
futuro  s&culo  promissum  a  Christo  sperabimus  ho~ 
norem ,  si  Christianam  in  hoc  saeculo  noster  honor 
impedit  unitatem? 

Annotatio  (5)  pag.  328. 

Eadem  est  quae  basilica  major  Carthagine  ,  in  qua  cor- 
pora  sanctarum  martyrum  Perpetuae  etFelicitatis  sepulta 
scribit  Victor  in  lib.  de  persecutione  Vandalica.  Haec  ipsa 
in  concilio  Carthaginensi  n  duplici  nomine  appellatur  ba- 
silica  Perpetua  Restituta  :  in  casteris  deinceps  conciliis , 

quae  ibidem  celebrata  leguntur ,  Restituta  simpliciter ,  ut 
in  hoc  loco.  Sic  dictam  aliquis  credidit  a  Restituta  mar- 
tyre  Neapolitana  apudCartbaginem  passa.  Vindingus  vero 
not.  in  Serm.  alias  de  Diversis  102  a  Restituto  episcopo 
Cartbaginensi ,  in  cujus  depositione  Sermonem  ab  Au- 
gustino  babitum  testatur  Possidius.  Baronius  denique  ad 
annum  397  hoc  nomen  sortitam  putat ,  quod  possessa  diu 
a  Donatistis,  fuerit  restituta  Catholicis.  Sic  enim  in  Uza- 
lensi  urbe,  ecclesia  quce  primitus ,  uti  narrat  Evodius  de 
miraculis  S.  Stephani  lib  i,  cap.  7,  a  Donatistarum 
divisione  usurpata  >  postea  unitati  catholicce  est  res- 
tituta,  inde  etiam  vocabulum  sumpsit,  et  ecclesia  Res- 
tituta  appellari  meruit. 

Anwotatio  (6)  pag.  328. 

Gladiatoria  spectacula  Munerum  nomine  intelligit  Sir- 
mondus ,  cujus  nota  in  hunc  titulum  sic  habet  :  (  Vetus 
exemplar  in  fine  Sermonis,  Explicit  Sermo  die  Mune- 
rum  spectaculorum.  De  gladiatorum  itaque  spectaculo 
accipiendum,  quod  proprie  Munus  appellabatur;  unde 
gladiatorum  Munus  Cod.  Theod.  De  Gladiatoribus , 
lib.  ii.  Et  in  Ralendario  Romano  Constantinianorum  tem- 
porum ,  mense  Decembri ,  quando  committi  gladiatores 
solebant,  crebra  Muneris  est  mentio  ex  A.  D.  IV.  Nonas, 
quo  die  initium  Muneris  annotatur,  usque  in  A.  D.  IX  Ka- 
lendas  Januarias,  quo  cruenta,  *«J  a^v^cc  hsec  spectacula 
desinebant,  ut  Julianus  quoque  Caesar  docet  extrema 
oratione  sua  in  Solem.)Praeterea  videsis  Sueton.  in  Cses. 
cap.  39,  et  Augustin.  in  lib.  i  contra  Academ.  n.  2_,  et  in 
Psal.  xxxix,  n.  8,  9,  10 ,  et  in  Psal.  cxlvii,  n.  7. 

AnnotAtio  (7)  pag.  335. 

De  his  Marcellinus  Gomes  in  Chronico,  Monaxio  et 
Plinta  Coss.  anno  Christi  CDXIX.  Multce  PaJcestince  ci- 
vitates  villceque  terrce  motu  collapsce.  Multce  tunc 
utriusque  sexus  vicinarum  gentium  nationes  ,  tam 
visu  quam  auclitu  perterritce ,  atque  credulce ,  sacro 
Christi  fonte  ablutce  sunt  :  omniumque  baptizato- 
rum  in  tunicis  crux  Christi  sahatoris  dwinitatis  nutu 
ex  templo  impressa  refulsit.  Idatius  quoque  noster  in 
Chronico  :  Durante  episcopo  quo  supra,  id  est  Joanne, 
gravissimo  terrce  motu  sancta  in  Jerusalem  loca 
quassantur,  etc.  Et  in  Fastis  Monaxio  et  Plinta  :  His 
Consulibus  S.  Joannes  epistolam  dirigit  per  Eccle- 
sias  orbis  terrarum ,  quce  habetur  de  signis  terrori- 
busque  divinitus  perpetratis.  Sirmond. 

Annotatio  (8)  Ibid. 

Sitifis ,  quse  provinciae  in  Africa  nomen  dedit ,  id  est , 
Mauritaniae  Sitifensi.  De  hoc  ejus  civitatis  terrae  motu  an 
meminerint  alii ,  non  habeo  compertum.  Episcopum  sane 
Sitifitum  fuisse  constat  Novatum  ,  qui  et  hoc  ipso  anno 
interfuit,  subscripsitque  concilio  Carthaginensi  post  cqn- 
sulatum  Honorii  XII,  et  paucis  ante  annis  Collationi  quo- 
que  Donatistarum  atTuerat.  Sirmond. 

AnnotAtio  (9)  pag.  336. 

Ideo  pauci  ad  Ecclesiam,  quia  plurimi  ad  spectaculum 
confluxerant.  Sic  Enarrat.  in  Psal.  cxlvii,  n.  7  :  Prop- 
terea  hodie  non  venerunt,  quia  Munus  est ,  etc,  Vide 
Ghrysostomum  in  exordio  Sermonis  de  Consubstantiali , 
et  Asterium  episcopum  de  festo  Kalendarum. 


AhnotAtio  (10)pag.  343. 

Verbum  Dei  soli  olim  in  Ecclesia  praedicabant  episcopi, 
quorum  id  proprie  munus  erat :  post  etiam  presbyteris , 
sed  non  uno  apud  omnes  tempore ,  permissum.  Primi 
Orientales  cceperunt ,  quod  et  Pierii  presbyteri  apud 
Alexandrinos ,  et  Chrysostomi  adhuc  idem  presbyteri 
apud  Antiochenos,  aliorumque  apud  alios  exempla  decla- 
rant.  In  Africa  inusitatum  fuit  ante  Augustinum ,  cui 
primum  omnium  apud  Hipponem  ea  potestas  facta  est  a 
Valerio  episcopo.  Possidius  in  ejus  Vita  cap.  5  :  Eidem 
presbytero  potestatem  dedit  coram  se  in  ecclesia 
Evangelium  prcedicandi ,  ac  frequentissime  trac- 
tandiy  contra  usum  quidem  et  consuetudinem  ^fri- 
canarum  ecclesiarum.  Valerii  exemplum  postea  secuti 
sunt  alii ,  et  Aurelius  episcopus  Carthagine  ,  cui  hoc  no- 
mine  gratulatus  est  Augustinus  epistola  lxxvii  (nunc  xli  ) 
quod  usurpare  ccepisset,  ut  presbyteri  praesente  ipso  ser- 
monem  populo  funderent.  Itaque  tanquam  usu  jam  in 
Africa  recepto,  presbyteros  in  hoc  genere  cum  episcopis 
conjungit  in  Sermone  xlix  de  verbis  Domini  :  JSumquid 
non  ascendit  aliquando  aut  presbyter ,  aut  episco- 

pus,  et  non  dicit  aliud  de  superiore  loco ,  nisine  ra- 
piantur  res  alience?  Apud  Gallos  serius  usurpatum  vi- 
detur.  Nam  synodus  Vasensis  II,  quae  centum  annis  pos- 
terior  fuit  Augustino ,  verbum  faciendi  presbyteris  dat 
potestatem  :  antea  ergo  non  habuisse  coniectura  est  : 
quam  Cyprianus  quoque  diaconus  in  Caesarii  Arelatensis 
episcopi  Yita  confirmat.  Sirmond.  in  hunc  locum. 

Annotatio  (11)  pag.  348. 

Manumissiones  ut  in  ecclesia  coram  episcopo  facere 
Jiceret,  Constantini  Magni  beneficio  indultum  est,  ut 
alias  observavimus  ad  Ennodium,  apud  quem  inter  Opus- 
cula  extat  libellus ,  seu  petitorium  Agapiti  nomine  com- 
positum  :  in  quo  Gerontium  ille  servum  suum  libertate 
donari  postuians  ab  episcopo  ,  desiderii  sui  causas  perse- 
quitur,  quae  cum  Augustini  verbis  mirifice  consentiunt. 
Sirmond.  in  hunc  locwn. 

Annotatio  (12)  pag.  349. 

Frangebantur  in  manumissione  servorum  tabulae  ,  qui- 
bus  emptio  illorum  et  servitus  continebatur.  Augustinus 
Epist.  l  (nunc  clxxxv,  n.  15)  de  Donatistis :  Pessuno- 
runty  inquit ,  servorum,  ut  liberi  abscederent }  ta- 
bulce  frangebantur .  Sirmond. 

— 
ANNOTATio(13)pag.  382. 

Hinc  apparet  Carthagine  habitum  esse  hunc  Sermo- 
nem  ,  et  episcopum  paulo  ante  intelligi  Carthaginensem , 
etjudicem  infra  Proconsulem,  cui  suggestum  a  Christia- 
nis  fuerat,  ut  Herculi  illudere  liceret.  Neque  vero  Car- 

thagine  duntaxat ,  sed  aliis  Africae  locis ,  constat  in  cultu 
Herculem  fuisse  ,  ut  apud  Suffectanos  in  provincia  Byza- 
cena  :  ubi  cum  Herculis  statuam  comminuissent  Chris- 
tiani,  repentino  in  eos  impetu  populi  caesi  sunt  sexaginta. 
Quam  furoris  immanitatem  exagitans  Augustinus  Epis- 
tola  cclxvii  (nunc  l)  simuJ  Herculem  deum,uthoc  loco, 
scite  deridet.  Sirmond. 


Annotatio(14)  pag.  533. 

Possidius  in  Indiculo  cap.  ix  ,  Sermonem  hunc  procul 
dubio  notat  istis  verbis,  De  lectione  Isaice }  Domine, 
quis  credidit  auditui  nostro  ?Mutilus  itaque  Sermo  est, 
nec  priore  tantummodo  parte,  sed  posteriore  etiam ,  qua 
Donatistarum  haeresis  redarguebatur ,  minutus  esse  intel- 
ligitur  ex  n.  5,  ubi  sic  habet  :  Incipit  dici  et  de  sponsa, 
et  quomodo  in  sponso  mirabaris  cceciiatem  Judceo- 
rum,  sic  et  in  sponsa  miraberis  ccecitatem  hceretico- 
rum.  Quibus  verbis  Augustinus  non  obscure  pollicebatur 
tractaturum  se  de  subsequenti  Isaiae  capite :  Lcetare  steri- 
lis ,  etc.  Dilata  locum  tabernaculi  tui,  etc.  Atque  id 
quod  Propheta  de  Ecclesiae  per  omnes  gentes  extensione 
dixisset,  hac  ipsa  concione  mox  videndum  significabat 
n.  2  et  n.  6.  Audietis  illud,  inquit ,  et  ab  isto  Pro- 
pheta,  etc.  Non  pauci  tales  in  50  Homiliarum  classe  fue- 
runt  minus  integri  Sermones,  in  quibus  impostorurn  frau- 
dem  fallaciamque  quidam  non  jure  conqueritur.  Nam  qui 
in  Ecclesia  legendi  essent  Augustini  Tractatus,  necessario 
plerumque  decurtabantur,  iisque  exordium  aptabatur  et 
idonea  conclusio.   Sic   huicce  xliv  Sermoni  appositam 
aliunde  praefationem  esse  vides  vel  ex  versiculo  Isaiae,  qui 
altera  parte  ex  versionis  Vulgatae ,  cum  in  reliquo  cap. 

August.  sequatur  lxx.  Conclusionem  porto  ex  Caesario 

acceptam  opinamur. 

Annotatio  (15)  pag.  538. 

Totum  quod  superest  caput  v  quibusdam  abest  MSS. 
videturque  Augustinum  minus  quam  Caesarium  nobis 
exhibere.  Confer  Sermonem  Appendicis  xni,  num.  5. 
Serm.  xliv,  n.  6,  Serm.  xLv,n.  3,etC3esarii  Hom.  xxvn. 


CONCORDANTIA 

BIBLIOTHECjE  LATINiE  CUM  GALLICA. 


BIBLIOTHECA  LATINA.  BIBLIOTIIEGA  GALLIGA. 

Expositio  Epistolae   ad  Galatas.  Ejusdem  fragmenta,  tora.  xxi, 

pag.     77  pag.  39.5-397 

Serraones.  i53    Eorumdem  fragmenta ,  extrac- 

taeque  ex  iis  scntentise,  tom. 

xxn,  42^~444 

mundemus  nos  ab  omni  coinquinatione  carnis  et 

